
Zlo na dne 

Mosa už bola poriadne hlboko v jazere a konečne našla, čo hľadala. Pred ňou sa rozprestieralo obrovské mesto vodných ľudí. V jeho strede sa do výšky týčila špicatá pyramída zelenej farby. Celé mesto bolo zeleno-modré a všade naokolo bolo dno posiate rôznymi vodnými rastli-nami, ktoré sa hýbali ako keby sa s nimi pohrával vánok. 

„Tak tu je Afaris,“ usmiala sa. Stála za skalou a potajomky sledovala tajomné podvodne mesto, ktoré poznalo len zopár ľudí. Skoro všetci, čo o ňom niečo vedeli, boli už mŕtvi. Ale pár živých  jedincov  sa  ešte  našlo,  čo  už  o tomto  meste  počuli.  Už  pred  dávnymi  vekmi,  sa  pri vyslovení názvu tohto mesta,  prebehli každému po chrbte zimomriavky. Všetci sa ho báli. Už vtedy nik nevedel prečo mesto Kremets vyvoláva v ľuďoch takú hrôzu. No napriek tomu kaž-

dý vedel, že je v ňom niečo naozaj zlé. Dnes ho už takmer nikto nepoznal. 

Mosa bola tá, čo patrila do posledných bytostí, ktoré o ňom vedia aspoň štipku. To, čo si ešte pamätala z detstva bolo, že v ňom žijú vodní ľudia, ktorí svojím bozkom môžu kohokoľvek premeniť  na  jedného  z nich.  A odvtedy  nesmie  premenený  z jazera  vyjsť.  A ak  predsa,  tak z neho zostane iba kaluž vody. 

Čarodejnica  si  ale  bola  istá,  že  vodným  ľuďom  odolá  a nájde  Afaris.  Lenže  vôbec  netušila, kde presne je ukrytý biely kvet. Kremets bolo obrovské a Afaris by mohla byť v ktoromkoľ-

vek dome. 

Hľadela  spoza  skaly  na  veľký  kolos  pred  sebou.  Pri  bráne  mesta  obkolesenom  hrubým a vysokým múrom videla pár vodných ľudí. Zatiaľ ju veľmi nepriťahovali a tomu bola rada. 

Ani nechcela, aby ju  priťahovali. Za každú cenu sa im musí vyhnúť.  Práve sa rozhodla premeniť  na  rybu,  keď  sa  brána  otvorila  a z mesta  vyšiel  koč  ťahaný  dvoma  veľkými  rybami, ktoré poháňal pohonič. Koč bol čierny so zlatými ornamentmi. Tušila, že taký pekný koč mô-

že patriť len váženým obyvateľom mesta. Brána sa za kočom zavrela a dvaja z vodných zostali stáť na stráži pred bránou. Koč šiel po cestičke, ktorá sa kľukatila rovno ku skale, za ktorou sa skrývala Mosa. 

Koč už bol blízko a Mosa stále nevedela čo spraviť. Predpokladala, že by mohol v koči sedieť rovno aj vládca mesta. Možno, keby ho požiadala, dovolil by jej, aby si mohla niečo od Afaris želať. Možno keby ho pekne poprosila... Keby mu povedala, čo od kvetu vlastne chce, tak by jej umožnil sa ho dotknúť. 

Koč už bol  celkom pri  skale a Mosa naň nemo  hľadela. Chcela vidieť  toho,  čo v ňom  sedí. 

Vystúpila z tieňa skaly a postavila sa na okraj cestičky, po ktorej koč šiel. Hľadela na blížiace sa ryby, ktoré jej pripadali, že ju zhltnú na jedno sústo. No nestalo sa tak. Preplávali popri nej a čarodejnici padol no oka pohonič. Vtom to zacítila. Nevedela čo to je, no srdce sa jej rozbú-

chalo. Bol tmavej pleti a z tváre mu svietili belasé oči. Vlasy, ako slnko mu padali na ramena a v  ústach  sa  mu  ligotali  biele  zuby.  Takého  sympatického  človeka  ešte  nevidela. 

S otvorenými  ústami  naňho  pozerala,  nevediac  sa  vôbec  hnúť.  Otáčala  za  ním  hlavu a rovnako tak aj on za ňou. Nato sa jej dostal do zorného poľa koč. V okne na dverách niekto na ňu hľadel. Bol to muž a teraz už Mosa mala pocit, že odpadne. Tento muž bol ešte viac príťažlivý, ako pohonič. Videla ho ako vo sne. Ako keby na ňu volal: 

„Poď ku mne. Pobozkaj ma a ja ti znesiem modré z neba. Urobím všetko, čo budeš chcieť...“ volal ju tajomným hlavom a pritom neotvoril ani ústa. Všetko čo videla však nebola pravda, no ona to považovala za fakt. 





Vôbec netušila, či sa jej to sníva, alebo je to skutočnosť. Otáčala za mužom hlavu, ako omá-

mená.  Koč  sa  od  nej  vzďaľoval  a Mosa  sa  pohla  za  ním.  Ešte  sa  nechcela  s ním  rozlúčiť. 

Chcela len jedno jediné a to, pobozkať ho. Rozbehla sa za kočom, ale ryby, čo ho ťahali, boli rýchlejšie, než ona. 

Napokon  koč  zmizol  za  jednou  zo  skál  a Mosa  sa  prebrala  z omámenia.  Mrkla  očami a pokrútila hlavou. 

„Panebože,“ povedala neprestajne hľadiac na skalu, kde koč zmizol. „Nedokážem im odolať. 

Nech by som sa akokoľvek usilovala, beztak to nezvládnem.“ Nad jazerom Reveror sa vznášala tma a všetko okolo neho zahaľovala do temnoty. 

Hladina  jazera  bola  celkom  kľudná.  Ako  keby  bola  zo  skla.  Ako  keby  to  ani  voda  nebola. 

Jazero sa javilo, ako zrkadlo, ktoré odrážalo mesiac, hviezdy, stromy okolo neho a siedmich ľudí na jednom brehu a osem temných bytostí na druhom brehu. Démoni o ľuďoch na druhej strane  jazera  nič  nevedeli  a takisto  ani  ľudia  o  nich.  Všetci  na  niečo  čakali.  Všetci  upierali zrak k hladine jazera, čakajúc na tú najmenšiu vlnku na hladine. Ale voda bola celkom kľud-ná. Nech ktokoľvek z nich pozeral do diaľky, na druhý breh nedovidel. Jazero Reveror bolo priveľmi obrovské a natoľko temné, že sa nad ním vznášala akási temnota, ktorá nedovoľovala nikomu hľadieť cez neho na druhu stranu. 

Dievča zo skupiny ľudí začalo pobehovať nervózne po brehu. 

„Pasira, ukľudni sa,“ zamračil sa Hastir na dievča. „Ešte len pred chvíľou Narvah vošiel do jazera. Vieš veľmi dobre, že tam bude celý týždeň.“ 

„A  čo  máme  zatiaľ  robiť  my?!“  vyštekla  na  neho.  „To  máme  týždeň  hľadieť  na  jazero a dúfať, že obíde vodných ľudí a donesie biely kvet?“ 

„Nič iné nám ani nezostáva. Čo by si asi tak chcela robiť? Mali sme ho len sprevádzať v ceste a ochraňovať ho. Teraz musíme už len čakať. Sám musí nájsť Afaris. Nemôžeme mu pomôcť. 

Musí ho získať celkom sám.“ 

„Ale čo ak bude potrebovať pomoc?“ pokrútila hlavou Pasira a obzrela sa k jazeru. „Čo ak ho budú chcieť pobozkať? Kto mu pomôže odolať? Kto mu povie, aby myslel len na Afaris?“ 

„Aj ja by som mu chcel pomôcť, ale nemôžeme.“ 

Pasira silno stisla pery a pozrela na Lehkorov, ktorí ich celý čas počúvali. Sedeli povedľa nich a nič nevraveli. Vedľa nich horel malý oheň a osvetľoval ich tváre načerveno. 

Gros premenený na prekliateho bol stále priviazaný o strom a pod nim bol Xar. Hľadel naňho, ako keby mu chcel pomôcť. No určite vedel, že to nedokáže. Potrebovali jeho srdce, ktoré by mu vrátili späť do hrude. 

Pasira nahnevane zdvihla kameň zo zeme a hodila ho do jazera. 

„Prestaň!“ skočil k nej Hastir. „Nerob to.“ Chytil ju za ruku a otočil si ju k sebe. „Nevieme, čo sú tí vodní zač.“ 

„Mne  je  to  jedno,“  zavrčala  a vytrhla  sa  mu  zo  zovretia.  „Možno  upútam  ich  pozornosť a Narvaha nechajú na pokoji.“ Zohla sa po ďalší kameň a Hastir jej ho vytrhol z dlane. 

„Tam si sadni,“ ukázal jej za seba, „a seď!“ 

„Nerozkazuj  mi,  dobre?!“  obišla  ho  a išla  sa  pozrieť  na  Grosa.  „Mali  by  sme  niečo  robiť!“ ozvala sa pri chôdzi. „Nesmiem dopustiť, aby sa niečo Narvahovi stalo,“ povedala si ticho pre seba. Zastala pred Grosom a Xar k nej otočil hlavu. 

„Nechoď k nemu!“ zavolal na ňu Hastir a pohol sa k nej. „Vieš, že ťa môže dostať do tranzu.“ Pasira  nahnevane  k nemu  otočila  hlavu.  „Tam  si  sadni,  tam  nechoď,  ukľudni  sa...  Neviem, ako dlho to ešte vydržím.“ Zohla sa k pávovi a Xar jej skočil na ruku. „Tak čo, Xar?“ prihovorila sa k nemu. „Mám ísť Narvahovi pomôcť, alebo nie?“ 

„Vravel som ti, aby si k nemu nešla,“ objavil pri nej Hastir. „Čo sa to s tebou deje?“ zamračil sa nad ňou. 







„So  mnou?“  pozrela  naňho  prekvapene.  „Uvedomuješ  si  vôbec,  čo  sa  môže  v tom  jazere skrývať?  Veď  Narvah  je  tam  celkom  sám  a keď  bude  potrebovať  pomoc,  alebo  keď  sa  mu niečo stane, kto mu pomôže? Čo spravíme, keď ani po týždni nevyjde z jazera? Čo potom?“ Hastir sa preľakol. Vôbec nato nemyslel. Nebral do úvahy, že je tu aj táto možnosť, no rýchlo pokrútil hlavou. „Narvahovi sa to podarí. Abrosova kliatba tvrdí, že len havran môže zlomiť kliatbu.“ 

„Doteraz by sa nedostal ani sem, keby sme mu mi nepomohli,“ vravela ďalej Pasira. „Možno bez nás nenájde ani Afaris a...“ 

„Ale mi nemáme inú možnosť, ako čakať. Čo chceš robiť?“ rozčuľoval sa Hastir. 

„Ale máme,“ zdvihla Pasira obočie. 

„Čože?“ začudoval sa Hastir. „Nemôžeme mu pomôcť, veď...“ 

„Ja pôjdem za ním,“ skočila mu do rečí. 

„Za ním?“ zdesil sa Hastir. „Ako chceš ale vydržať pod vodou?“ Nevychádzal z údivu. Pomaly začal veriť tomu, že to dievča sa zbláznilo. 

„Keď sme leteli sem, tak som mu vzala nápoj a napila som sa z neho.“ 

„Prečo?“ spýtal sa Hastir nič nechápajúc. „Nápoj mal vypiť všetok!“ 

„Stačí  iba kvapka,  aby  mohol dýchať  pod vodou. Tak som  si  vzala iba  kvapku.“ Obišla ho a Hastir len na ňu nemo hľadel. 

Takisto Lehkori k nej prekvapene otáčali hlavy. 

„Musím  mu  ísť  pomôcť,“  ponáhľala  sa  Pasira  k vode.  „Mám  oňho  strach.“  Zastavila  sa a otočila sa späť k Hastirovi. 

„Narvahovi sa to nebude páčiť,“ podotkol Kamein. 

„Na  tom  nezáleží,“  odvetila  Pasira  a opäť  pozrela  na  Hastira.  Ten  už  nič  nevravel.  Stál  pri Grosovi a upieral na ňu zrak. 

Pasira vedela, že sa mu to vôbec nepáči, no nebrala nato vôbec ohľad. „Uvidíme sa o týždeň.“ usmiala sa nasilu, no ostatní mali tváre vážne. Rýchlo sa otočila a vbehla do vody. 

„Ona sa zbláznila,“ vravel potichu Hastir, hľadiac za ňou. 

Pasira kráčala vo vode a keď jej nad hladinou trčala len hlava, otočila sa a pozrela späť. Na kraji brehu stál Hastir aj s Lehkormi a všetci na ňu hľadeli. 

Pasira  chcela  ešte  niečo  povedať,  ale  nevedela,  čo.  Tak  sa  k  ním  nakoniec  otočila  chrbtom a hlava jej zmizla pod hladinou. 



Zámok  bol  celkom  tichý.  Nebolo  počuť  žiadne  hlasy,  ani  kroky.  Ako  keby  v ňom  nič  živé neprebývalo. Chodby boli pusté a sály zívali prázdnotou. Všade nastalo ticho. Hrobové ticho, ktoré nenasvedčovalo nič dobré. Ako keby v ňom boli len duše mŕtvych, ktoré blúdia chodbami a márne hľadajú pokoj. Ako keby všetko živé v zámku zomrelo a nastala temnota. Len-

že niekto tam predsa žil. Zhmotnené zlo. Bola to čarodejnica. Už vedela, čo sa stalo. A vedela aj to, čo musí spraviť, aby získala neuveriteľnú moc nad všetkým živým na zemi. Sám Xarberz jej ukázal cestu. Doteraz vládla Uhľovočiernemu lesu. Lenže už jej to nestačilo. Keď už mala  svoju  moc  na  dosah,  všetko  sa  zvrtlo  proti  nej  a Sirtach  stratila.  Musí  ju  opäť  získať. 

A to sa jej podarí len vtedy, keď nájde Afaris skôr, ako zaklínač. Veľmi dobre vedela, po čom Xarberz túži. Videla až na dno jeho mysle a to ju poriadne prekvapilo. Ešte sa s nikým takým, ako bol on nestretla. Ešte nikto nerozmýšľal tak podobne, ako ona. Lenže on vedel, ako získať moc a v mysli jej to ukázal. Už nechce zostať trčať v lese. Celé veky túži ovládnuť aspoň jednu krajinu a teraz, keď už vie, ako to  dosiahnuť,  nič ju  nemôže zastaviť. Zišla do podzemia svojho  zámku,  kde  otvorila  poklop  a zostúpila  po  rebríku  do  skrýše.  Teraz  sa  prehrabovala v mise so zrnkami, snažiac sa zistiť, ktoré zaklínač ukradol. 

So zavretými očami naberala zrnka do dlaní a púšťala ich späť do misy. Vtom otvorila prekvapene oči a v tvári mala hrôzu. 





„Vzal to najvzácnejšie,“ zdesila sa. „Určite ho zasadí a počká si, kým z neho nevyrastie strom a keď  na  ňom  dozrie  ovocie...  Ale  ktoré  si  odtrhne?“  zamračila  sa.  „Z  tohto  zrnka  vyrastie strom so všetkými čarovnými ovociami. Tak ktoré si odtrhne?“ Nabrala hrsť zrniek do dlane a s hnevom ich zase hodila do misy. 

„Musím  vedieť,  ktoré  zje.  Iba  tak  zistím,  kde  smeruje.“  Rozbehla  sa  k rebríku  a vybehla  z úkrytu.  Vyletela  z podzemia  a ponáhľala  sa  naprieč  zámkom.  Dvere  sa  samé  otvárali,  ako keby  jej  sluhovia  boli  duchovia.  Bežala  za  svojím  cieľom  a pritom  horlivo  premýšľala.  Už vedela, čo spraviť. 

„Kde len môže  byť?“ otáčala hlavu na všetky strany, ako prechádzala zámkom. Ešte nevedela presne kde čo je a to ju miatlo. Pred ňou sa zjavili schody. Vyšla po nich až celkom hore a ocitla sa pred dverami, ktoré viedli do najvyššej veže zámku. Vošla dnu a konečne našla, čo hľadala. Miestnosť za dverami bola okrúhla, bez rohov a v jej prostriedku stála veľká hlinená nádoba v ktorej bola voda. V nej stál strom s veľmi tenkým kmeňom ale širokou korunou. 

„Tak, tu si,“ usmiala sa na strom a zabuchla dvere. Podišla k stromu a s nadšením sa naň pozrela. 

Voda, z ktorej strom vyrastal sa neustále točila a žblnkotala. Na zelenej korune stromu sa črtali zvláštne plody. Nemali žiadnu farbu. Ako keby boli z ľadu, alebo zo skla. 

Wirzisa natiahla ruku ku korune a jemne sa dotkla jedného z plodov. Plod jej okamžite dopadol do dlane a bosorka si ho pritiahla k tvári. 

„Len  ty  mi  môžeš  pomôcť.“  Chytila  plod  do  obidvoch  rúk  a rozpolila  ho.  Ozvalo  sa  slabé puknutie.  V plode  bola  miesto  zrnka  akási  priesvitná  bublina.  Wirzisa  ju  z plodu  vytiahla a pozrela do nej. 

„Ukáž mi, kde je zrnko, ktoré ti ukradol zaklínač?“ prikázala bubline a tá sa vzniesla do vzduchu.  Wirzisa  trochu  odstúpila  a hľadela  nadšene  na  bublinu.  Tá  sa  vzniesla  až  nad  strom a začala sa zväčšovať. Keď dosiahla rozmer koruny stromu, niečo sa v nej objavilo. Najprv to bolo rozmazané, no bosorka po chvíli zistila, že hľadí na Xarberza, ako sa prehŕňa v jej mise so zrnkami. Vytiahol jedno z nich. 

„Ukáž mi, čo s ním spravil ďalej?“ prihovorila sa znovu k bubline. 

Obraz v priesvitnom telese sa zmenil. Teraz bolo vidno, ako Xarberz zahrabal zrnko do ohnivej pôdy a z nej vyrástol strom. 

„Ešte ďalej,“ nemohla sa bosorka dočkať. „Ukáž mi moment, keď na strome dozreli plody.“ Strom  v bubline  bol  zrazu  o niečo  väčší  a na  ňom  farebné  plody,  práve  dozrievali.  Xarberz behal okolo neho a natiahol ruku ku korune stromu a Wirzise zastrel výhľad. 

„Nie!“ vykríkla nazlostene. „Ukáž mi, ktorý plod odtrhol!“ Obraz sa v bubline pootočil a vtedy konečne videla to, čo chcela. Xarberz odtrhol modrý plod. 

„Modrý?“ vyvalila oči a pozrela na podlahu. Rozmýšľala. „Prečo chce dýchať pod vodou?“ krútila hlavou. Nemohla na to prísť. Vtom zdvihla hlavu k bubline. 

„Ukáž mi, čo bolo ďalej.“ 

Strom v bubline zrazu vzbĺkol a premenil sa na popol. 

„Ďalej ti ukázať nemôžem,“ ozval sa zrazu tajomný hlas a bosorka pozrela na strom pod bub-linou. Voda pod stromom sa zrazu zastavila a začala sa točiť na opačnú stranu. 

„Prečo?“ zamračila sa Wirzisa. 

„Strom bol zničený. Moje oči vidia len moje stromy a ich časti.“ 

„Musím vedieť, kam šiel!“ zlostila sa Wirzisa. Zamyslela sa. Zistila len to, že Xarberz musí vojsť do nejakej vody. Možno musí len prejsť cez rieku. 

„Čo  chceš  ešte  vidieť?“  spýtal  sa  strom  a bosorka  naň  pozrela.  „Jeden  z mojich  stromov  je zničený. Preto ti už viac ukázať nemôžem. Zhorel do tla. Iba modré plody si vzal...“ 

„Modre plody!“ vykríkla Wirzisa nadšene. „Ukáž mi, čo sa stalo s jeho modrými plodmi!“ Bublina  sa  zachvela  a v nej  sa  zjavil  Xarberz,  ako  stojí  pred  akýmsi  čiernym  jazerom. 

V rukách držal jedno z ovocí. Zrazu ho rozpolil a zjedol ho. Potom vošiel do jazera a potopil sa pod hladinu. 

„Ešte raz!“ rozkázala stromu. „Ukáž mi to ešte raz!“ V bubline sa teda zjavilo to isté, čo pred chvíľou. 

„Kde je to?“ ukázala Wirzisa na bublinu. „Povedz  mi, kde je to miesto.“ Obraz sa v bubline zrazu zastavil a strom prehovoril. 

„To je jazero Reveror. Ten, čo ukradol jedno z mojich zrniek a podpálil strom, ktorý z neho vyrástol, vošiel do jazera Reveror. 

„Reveror?“  vytreštila  oči  prekvapene.  „Tam  predsa  nemohol  ísť.“  Krútila  hlavou  zdesene. 

„Nie, veď to jazero...“ Zdvihla hlavu k bubline a pozrela na obraz v nej. „Naozaj vyzerá tak, ako som  si  myslela,“  hryzla si  zamyslene spodnú peru. „Nič sa nedá robiť. Musím  ho predbehnúť.“ Pozerala ešte chvíľu na obraz v bubline a potom sa zvrtla a otvorila dvere. 

„Wirzisa!“  zastavil  ju  hlas  za  ňou.  Otočila  sa.  „Cítim, že  ho  nechceš  chytiť,“  povedal  hlas. 

Bublina nad ním sa zmenšovala a potom vletela do vody pod stromom. Nato na korune stromu vyrástol ďalší priesvitný plod. 

„To nie,“ pokrútila hlavou Wirzisa. „Veď preto som prišla, aby som sa dozvedela, kto ti ublí-

žil.“ 

„Ale ja cítim, že nechceš vykonať spravodlivosť, Wirzisa. Nezabudni nato, že ti ukradol zrnko,  ktoré  patrilo  mne.  A keď  z neho  vyrástol  krásny  strom,  tak  ho  zapálil.  Musíš  ho  zabiť. 

Som tu preto, aby som ti pomohol nájsť tých, čo ti kradnú zrnka, alebo stromy, ktoré sú moje deti.“ 

„Ako si nato vôbec prišiel, že ho nechcem zabiť?“ zasmiala sa nad jeho poznámkou. „Nežiadala by som ťa o to, aby si mi ukázal toho, čo ti ukradol zrnko.“ 

„Lenže teba neženie pomsta, ani nenávisť. Poháňa ťa chamtivosť a túžba po moci.“ 

„Nemusíš sa báť,“ pokrútila pomaly hlavou. „Chcem len to, aby zaplatil, za svoje činy.“ Zvrtla sa, vyšla z izby a zabuchla za sebou dvere. 



Temní  stáli  na  brehu  jazera  a hľadeli  na  nepriehľadnú  hladinou.  Nič  nevideli.  Cez  vodu  ne-prenikol ich zrak. Hladina sa zdala, ako keby bola z čierneho mramoru. Ani trochu sa nehýba-la. Zrazu temní zdvihli hlavy a pozreli sa na seba. Potom vytvorili kruh a ozvalo sa tajomné šuškanie. Na niečom sa dohadovali. Bolo to, ako keby vietor fúkal cez les, cez otvor v skale, či cez deravý strom. Ich hlasy boli tak tajomné, ako oni sami. Dlho sa dohadovali, keď odrazu zdvihli hlavy a kruh sa otvoril. Zoradili sa vedľa seba a pohli sa k jazeru. Kráčali až k brehu a potom sa dotkli hladiny. Kráčali po hladine pár metrov, keď odrazu zastali. Opäť vytvorili kruh, no tentoraz tak tesný, že vyzerali, ako jedna bytosť. Keď vtom sa pod nimi hladina prepadla a voda sa za nimi  zavrela. Hladina sa  ešte  chvíľu čerila, no potom opäť  pôsobila, ako čierna skala. 



Xarberz kráčal po dne jazera a otáčal hlavu na všetky strany. V taške na pleci mal Sirtach, aby mal  voľne  ruky.  Pomaly  ho  naplňoval  strach.  Čím  bol  hlbšie  v jazere,  tým  ho  obklopovalo viac svetla. Nevedel ako je to možné, ale bolo to tak. Čoraz častejšie sa obzeral, lebo cítil, že v jazere je niečo, čo mu chce zabrániť v tom, aby z jazera vzal Afaris. Kráčal po mierne klesajúcom dne a okolo neho sa občas zahmýrila ryba. Bál sa všetkého. Vôbec netušil, čo vodný bozk môže znamenať. Ale jedno bolo isté; niekto, alebo niečo ho musí pobozkať. Nevedel, či to bude ryba, alebo nejaký iný vodný živočích a preto na všetko, čo sa v jeho blízkosti pohlo, si dával pozor. 

Zatiaľ nevidel skoro nič. Pred ním sa do diaľky rozprestieralo holé dno hnedastej farby, ktoré končilo ktovie kde. 





„Sirtach, počuješ ma?“ oslovil kvet nesúci v taške, no neprestával ísť ďalej a všímať si okolie. 

„Potrebujem tvoju pomoc. Nič nevidno. Kade mám ísť? Kde môže byť Afaris? Nevidím nič, čo by mohlo byť jej skrýš.“ Neprestával kráčať ďalej, ale kvet mu neodpovedal. Zrazu zastal a pozrel na tašku. „Sirtach!“ Zamračil sa a rýchlo sa porozhliadol okolo seba, či ho nik nevidí. 

„Prečo mi zase neodpovedáš?“ pootvoril tašku a nazrel do nej. „Veď ide aj o teba. Aj ty chceš ovládnuť svet. Len kvôli tebe som sa vydal na túto cestu...“ 

„Kvôli mne?“ zvolala Sirtach. „Ty nechceš ovládnuť svet?“ spýtala sa nahnevane. 

„Isteže chcem, ale...“ 

„Ja veľmi dobre viem, čo chceš, tak už nikdy nehovor, že všetko robíš len pre mňa. Ty chceš ovládnuť svet a ja mám byť len tvoj nástroj na splnenie tvojho sna. Keď budeš mať aj Afaris, už ťa nik nepremôže.“ 

„To viem, Sirtach. Ale len ty vieš, kde je biely kvet. Len ty ju môžeš cítiť. Tak mi ukáž cestu.“ 

„Afaris je bližšie než si myslíš. Už vôbec nie je ďaleko. Nie je k nej vyhradená cesta, pretože všetky cesty v tomto jazere smerujú k Afaris. Preto choď rovno za nosom. Biely kvet nájdeš odteraz aj bez mojej pomoci.“ 

Zaklínač  rýchlo  zavrel  tašku  a zdvihol  hlavu.  Nikoho  nevidel.  Jazero  sa zdalo  prázdne.  Nič okrem pár rýb ešte nezbadal. Vykročil teda ďalej s očakávaním. Zrazu si spomenul na Mosu a to ho poháňalo vpred. Napadlo ho, že Mosa už môže mať Afaris vo svojich rukách. Narvah je určite ďaleko za mnou, pomyslel si. Toho sa nemusím báť. Ale Mosa, ta je iná. Je prefíkaná a vynaliezavá.  Sama  prišla  nato,  že  nemôže  Sirtach  použiť  a že  si  ide  po Afaris.  Preľstila  aj Ferraska a to sa len tak každému nepodarí. Zrýchlil. veľmi sa bál toho, aby čarodejnica nebola rýchlejšia než on. Odháňal ryby, čo mu vbehli do cesty a zrazu sa pred ním zjavila priepasť. 

Tiahla sa celé kilometre na obe strany. Bola široká tak pol kilometra a bez dna. 

Xarberz pozrel do rokliny a nič než tmu tam nevidel. 

„Čo teraz?“ pozrel pred seba na druhú stranu priepasti. „Je Afaris na dne priepasti, či na druhej strane?“ Čierny kvet však neprehovoril. 

„Afaris má k sebe sama dovedie,“ zamyslel sa. „A ja chcem ísť na druhú stranu. To znamená, že tam dole nemôže byť.“ Otočil hlavu doľava a  zazdalo sa mu, že vidí v diaľke most. Pri-

žmúril oči, či ho zrak neklame, ale istý si ani potom nebol. Nezostávalo mu nič iné, ako ísť vľavo. Tá vec v diaľke sa zväčšovala a onedlho zistil, že sa nemýlil. 

„Most,“ potešil sa. „Afaris má k sebe volá. Ale prečo? Prečo chce, aby som ju našiel?“ pred mostom zastal. Bol postavený z lana a drevených lát. 

Most  sa  hýbal  s pohybom  vody.  Ako  keby  to  bol  had,  ktorý  sa  neustále  vlní.  Chytil  sa  ho a pravou nohou stúpil na prvú drevenú latu. Most sa neustále hýbal. Nie priveľmi, ale aj taký malý pohyb by mohol zhodiť Xarberza do priepasti. 

Stúpil  naň  aj  druhou  nohou  a pohol  sa  vpred.  Most  sa  nadvihol  a zaklínač  sa  ho  mocnejšie chytil. Opäť sa posunul o krok a most sa zavlnil. Znovu sa Xarberz pohol o krok ďalej. Most sa hýbal a zaklínač pomaly prichádzal na to, ako cezeň prejsť. Vždy po jednotlivých záchve-voch  spravil  krok  a takto  sa  pomaly  ale  isto,  blížil  k druhej  strane.  Keď  sa  dostal  skoro  na koniec mostu, spravil krok aj keď sa most pohol a vtom pod nim praskla jedna lata a on stúpil nohou do prázdna. So žalúdkom v hrdle sa rýchlo vytiahol späť a skočil na pevnú zem. Pozrel do priepasti. Drevená lata pomaly padala do hĺbky a čoraz menej ju bolo vidno. 

„Tak, to bolo tesne.“ Utrel si spotené čelo a zvrtol sa. „Snáď už to nie je ďaleko.“ Pohol sa ďalej, nechávajúc za sebou hmýriaci sa most, z ktorého odpadla jedna lata. Tá klesala celkom pomaly do tmy, ktorú narušila. Z tmy zrazu vyšľahol záblesk červeného svetla, ktorý stúpal k mostu. 









Narvah sa obzrel a zrazu sa ocitol na zemi. Zdvihol hlavu hore. Nad ním preplával kŕdeľ ma-lých  rybiek,  ktoré  si  ho  vôbec  nevšímali.  Pozrel  za  nimi,  no  o chvíľu  nevidel  ani  poslednú z rybiek. Všetky zmizli v diaľke. Postavil sa a do oka mu padlo niečo, čo nevedel identifikovať. Ležalo to v piesku na dne a trčal z toho len kúsok. Malo to oválny tvar a niečo mu to pripomínalo. Zohol sa a odhrnul z tej veci piesok. Bola to veľká biela lastúra. Bola mierne pootvorená. Priložil si ju k očiam a pozrel do nej. Niečo sa v nej trblietalo. 

„Čo je  to?“ začudoval  sa,  keď  zrazu  sa lastúra  pohla  a zaklapla  sa.  Pustil  ju  rýchlo  na  zem a odskočil od nej. Prekvapene pozeral na lastúru, nevediac čo sa stalo. 

Odrazu sa znovu pohla. Nadskočila, ako keby bola živá a Narvah odskočil od nej ešte ďalej. 

Vtom sa začala otvárať.  Nemo hľadel, ako sa lastúra hýbe a niečo z jej vnútra mu zasvietilo do očí. Musel odvrátiť tvár a keď otočil hlavu späť, lastúra sa celkom otvorila a v nej svietila biela veľká perla. 

„To je krása,“ usmial sa. „Čo to je?“ Podišiel k lastúre bližšie a zohol sa, aby lepšie na perlu videl. Perla svietila, ako mesiac na oblohe a lákala ho. Natiahol ruku pred seba. Veľmi sa jej chcel dotknúť. Bola tak veľká, že by ju v dlani ani neschoval. Blížil sa rukou k lastúre a perlu mal už len na dosah ruky. Musel tú perlu mať. Páčila sa mu. Chcel ju poťažkať a zistiť, čo to vlastne je. Dotkol sa jej končekmi prstov a vtom sa lastúra zachvela. Rýchlo stiahol ruku späť, no lastúra zostala stále otvorená. 

Chvíľu čakal, čo sa bude diať a keď sa viac nepohla, natiahol k nej ruku znovu. Dostal sa do lastúry  a znovu  sa  dotkol  prstami  perly.  Tentoraz  sa  nič  nestalo.  Uchopil  perlu  do  dlane a chcel ju rýchlo vytiahnuť von. Lenže perla tam ležala ako prikovaná. Nedala sa stade vôbec vybrať.  Narvah  ju  potiahol  z celej  sily  a lastúra  sa  znovu  zachvela.  Zľakol  sa.  Opäť  skúsil perlu vytiahnuť z perlorodky a perla sa o milimeter pohla. Lastúra sa opäť zatriasla. O niečo málo  sa zatvorila. Narvah už vedel,  že nepotrvá  dlho  a lastúra sa zavrie a ruku mu  odsekne. 

Trhal perlu z celej sily a lastúra sa opäť o niečo viac zavrela. Ťahal ako len vládal a otvor sa znovu zúžil. Tentoraz bol tak úzky, že ak by sa lastúra zavrela ešte o kúsok, tak by mu ruku už  nepustila.  Lastúra  sa  zachvela  a Narvah  surovo  trhol  rukou  k sebe.  Zrazu  perlu  z lastúry odtrhol a tá sa hneď potom zaklapla. Nato sa znovu zahrabala do piesku a viac jej nebolo. 

Rýchlo si Narvah obzeral ruku, či ju má v poriadku a keď zistil, že sa mu nič nestalo, pozrel na perlu. Obzeral si ju z každej strany. Svietila ako pochodeň. 

„Je nádherná.“ Točil ju na všetky strany, keď zrazu hlas preťal ticho: 

„Vyjdi!“ prikazoval tichý hlas. 

Narvah vystrašene otáčal hlavou, aby zistil, kto to hovorí. Najprv si myslel, že to bola jedna z rýb, ktoré preplávali okolo neho, ale keď zase zmizli, hlas sa opäť ozval. 

„Vyjdi!“ 

„Kde si?“ točil sa okolo svojej osi. „Nevidím ťa. Ukáž sa mi.“ 

„Si slepý, keď ma nevidíš?“ spýtal sa tajomný hlas. 

„Nie, nie som slepý, ale napriek tomu ťa nikde nevidím!“ zakričal. 

„Som v tvojej dlani.“ 

Narvah pozrel na svietiacu perlu. „Ty?“ spýtal sa neveriacky. Perla sa ešte viac rozžiarila. 

„Vyjdi.“ 

„Nerozumiem,“ pokrútil hlavou Narvah. „Kam mám vyjsť?“ 

„Nie, kam, ale skade. Vyjdi z jazera.“ 

„Z jazera?“ začudoval sa Narvah. „Ale prečo? Prečo mám vyjsť z jazera. A prečo mi to vôbec vravíš.“ 

„Chcem ti pomôcť,“ odvetila perla. 

„Pomôcť?“ zodvihol Narvah obočie. „Keby si mi chcela pomôcť, tak by si nechcela, aby som vyšiel z jazera. Práve naopak. Mala by si mi chcieť pomôcť tu v jazere.“ 





„Nech si sem vošiel z akejkoľvek príčiny, musíš sa jej vzdať. Nesmieš tu viac zostať. Rýchlo sa vráť na breh.“ 

„Ale prečo? Prečo sa mám vrátiť? Ak myslíš na vodných ľudí, tak tých sa...“ 

„Vodní sú len jeden z dôvodov, prečo tú nesmieš dlhšie zostať. Ak by si im aj ušiel, zlu neujdeš.“ 

„Zlu? Akému zlu? Tu žijú len vodní ľudia. Nič iné zlé tu nie je.“ 

„Zle?“ zasmiala sa Perla. „Vodní ľudia sú proti tomu zlú len štipka zla. V tomto jazere je nie-

čo, čo si nevieš ani predstaviť. Čaká na teba a teraz už vie, že si tu. Otoč sa a bež! Bež, čo ti sily stačia. Lebo ak len na chvíľu zaváhaš, môže ťa to stať nie len svoj život, ale aj dušu.“ 

„Dušu?“ zamyslel sa Narvah. „Čo je to za zlo? Kde je?“ obzeral sa okolo. „Nič zlé tu nevidím.“ 

„Ale ak tu zostaneš čo len o chvíľu dlhšie, tak ho uvidíš a potom už bude neskoro. Tu sídli zlo, ktoré nič na svete nepremôže.“ 

„Ani Afaris?“ spýtal sa Narvah. 

Perla zmĺkla. Narvah na ňu pozeral, ale žiariaca guľa nič nevravela. 

„Tak predsa len existuje niečo, čo to zlo zastaví,“ usmial sa. 

„Ale skôr, ako Afaris nájdeš stretneš sa so zlom. Stráži totiž biely kvet.“ 

„Ten predsa strážia vodní ľudia.“ 

„To je pravda, ale sami by to nezvládli. Preto je tu niečo, čo nič nepremôže. Iba to, k čomu sa nedostaneš, ak zlo neporazíš.“ 

„To znamená, že sa to nedá,“ napadlo Narvahovi. 

„Presne tak. A preto teraz bež späť. Možno už teraz zlo vstáva z hlbín jazera a miery presne sem, aby ťa zastavilo.“ 

„Ale čo to je? Povedz mi, čo je to?“ naliehal Narvah. 

„Toto zlo je staršie, ako všetci démoni z dávnych vekov.“ 

„Staršie?“ preľakol sa Narvah. „Čo môže byť horšie a staršie, než všetci démoni sveta?“ 

„Jedine sám vládca pekiel,“ odvetila perla. „Je to samotný Satan, ktorý je zdrojom všetkého zla na zemi. 

Narvah vyvalil oči. Zrazu mu došlo, že vodná kráľovná to musela vedieť a nepovedala mu to. 

Ale prečo? Prečo ho vôbec poslala do jazera, v ktorom má nájsť smrť? 



 


Narvahov priatel 

Truhlica sa náhle otvorila a z nej vyrazil obrovský prúd krvi. S ním na podlahu komnaty dopadla aj Chara. Ležala v mláke krvi celá červená. Keď všetka krv z truhlice vytiekla, kňažná k nej  zdvihla  hlavu.  Vlasy  mala  rozpustené,  z ktorých  tiekla  krv  a farbila  všetko  načerveno. 

Chara hľadela na truhlicu. Vstala z podlahy a priblížila sa k truhlici. Bola otvorená a keď pozrela do  jej vnútra, otvorila od úžasu ústa. 

„Je prázdna.“ Na jej dne ležala na boku ohyzdná ryba a mykala sebou. 

„Čo to znamená?!“ zaziapala kňažná z celej sily. „Čo sa to stalo? Ako sa to mohlo stať?“ Kvapkala  z nej  krv,  ktorá  z nej  stekala  po  malých  pramienkoch.  Zvrtla  hlavu  k dverám a pohla sa k ním. No zrazu v polovičke cesty zastala. Pohľad jej padol  na zrkadlo,  v ktorom videla svoj obraz. 

Zhrozila sa. Bola celá krvavá od hlavy po päty. Vlasy ležali za ňou na podlahe v krvi. 

„To  nie!“  začala  si  rýchlo  utierať  krv  z tváre.  „Mňa  nezastavíš!  Spomienky  ti  nepomôžu.“ Pokrútila hlavou a vlasy sa jej začali splietať do špicatého uzlu. Potom striasla zo seba ostatok krvi a pozrela znovu do zrkadla. 







„Toto im neodpustím,“ mračila sa sama na seba. „Musím ich dostať stoj, čo stoj.“ Utrela si posledné  kvapky  z tváre  a vyšla  z komnaty.  Zišla  po  schodoch  na  prízemie  a zastavila  sa  až v obetnej  sieni.  Keď  zbadala  spúšť  ktorú  spravil  Lehkori  v podobe  drakov,  nemohla  uveriť svojím očiam. 

„Kde ste?!“ otočila hlavu späť s hnevom. „Kde ste, háveď jedna?“ Zrazu sa pri nej objavilo niekoľko prekliatych a Chare z oči začali lietať blesky. 

„Kde sú?!“ spýtala sa podráždene. Nikto z prekliatych sa ani nepohol. „Kde sú tí ľudia, počujete?“  Otočila  hlavu  k diere  v stene.  „To  spravili  oni?“  pozrela  späť  na  prekliatych  a všetci kývli hlavou. „Tak toto im nedarujem.“ Pozrela opäť na zničenú stenu. „Odteraz ich budem prenasledovať  všade,  kde  sa  pohnú.  Nenechám  ich  oddýchnuť  ani  na  chvíľu.  A potom  im všetkým vytrhnem srdcia z tela. Ale nedám im miesto nich skaly,“ zasmiala sa. „To nie,“ po-krútila hlavou. „Budú bez srdca a zomrú strašnou smrťou a po nej sa dostanú do pekla. Preto-

že  každý,  kto  je  bez  srdca  musí  skončiť  v pekle,“  zarehotala  sa  a znovu  sa  otočila k prekliatym.  „A  teraz  sa  pripravte  na  cestu.  Musíme  ich  dobehnúť,“  prihovorila  sa  svojím sluhom.  Dobehneme  ich  a...“  vtom  sa  zarazila  v prostriedku  vety  a otvorila  ústa,  ako  keby zacítila akúsi bolesť. Odrazu sa jej zatočila hlava. Spravila krok dozadu a ledva sa  udržala na nohách. Chytila si hlavu, lebo jej ňou prešla ostrá bolesť. Vykríkla a spadla na kolená. Prekliati na ňu nemo od nej odstúpili. 

Chara od strašnej bolesti zatvorila oči a zaťala zuby. Hneď nato sa jej začali premietať strašné spomienky. Videla svojho otca, ktorý sa na ňu usmieval a ona mu zrazu vytrhla srdce z hrude. 

„Nie!“ vykríkla zdesene so zavretými očami. Temní od nej ešte viac odstúpili, nevediac, čo sa to s ňou deje. 

Kňažná videla aj to, ako ešte v detstve rozbila zrkadlo a hneď potom do nej vstúpil démon. 

Tesne pred tým, ako ju celkom ovládol si myslela, že do jej tela vošiel preto, lebo rozbila zrkadlo a bude mať sedem rokov nešťastia. Potom videla, ako celej svojej rodine vytrhla srdcia a ako  cudzích  ľudí  hnala  do  ohňa  zla  jedného  za  druhým.  Tváre  vystrašených  a uplakaných ľudí sa jej pred očami striedali. Podaktorí pred ňou kľačali a snažne ju prosili, aby nemuseli prejsť  ohňom,  no  ona  bola  priveľmi  nemilosrdná  a každý,  kto  sa  jej  dostal  pod  ruku  musel plameňom prejsť. 

„Nieeee!“ revala Chara a otvorila oči. Držala si  hlavu v dlaniach a kričala čo jej sily stačili. 

Prestala, až keď už bola natoľko vyčerpaná, že ju vedomie opustilo a v bezvedomí sa zvalila na podlahu. 



Ryba plávala rovno k bráne mesta  Kremets, pri  ktorej  stáli  dvaja vodný  muži  odetí v brnení a s kopijami v rukách. Ryba smerovala k nim a naberala rýchlosť. Muži si ju zatiaľ nevšímali. 

Keď vtom sa brána otvorila a strážcovia od nej odstúpili. Za ňou stál akísi muž s veľkou muš-

ľou pod rukou, ktorá bola ako keby od obrovského slimáka,. Na sebe mal plášť s kapucňou, spod ktorej mu bolo vidno jeho mladú tvár. Pozrel na jedného zo strážcov a niečo mu povedal. 

Ryba zrýchlila pohyb  chvostom,  len aby sa  čo najskôr dostala do mesta, kým je brána ešte otvorená. 

Muži  sa  o niečom  rozprávali.  Napokon  strážca  kývol  hlavou  a muž  s mušľou  vyšiel  spoza brány na cestičku, ktorá smerovala ktovie kam. Ryba sa šmykla vedľa toho muža a už bola pri bráne,  ktorá  bola  ešte  otvorená.  Ešte  viac  zrýchlila  a vtom  sa  jej  do  cesty  postavili  stráže. 

„Heš!“  zreval  na  rybu  muž  s kópiou,  ktorú  namieril  na  ňu.  „Vieš  veľmi  dobre,  že  za  bránu cudzie  ryby  nesmú!“  Trhol  kopijou  oproti  rybe  a tá  sa  rýchlo  zvrtla  späť.  Plávala  naspäť, predbehla  muža  s mušľou  a skryla  sa  za  veľkú  skalu.  Ľahla  si  na  dno  a odrazu  ňou  myklo. 

Začala sa naťahovať, ako z gumy až kým sa nepremenila späť do ľudskej podoby. 





Mosa pozrela spoza skaly na muža s mušľou, ktorý kráčal k nej. „Blahovo som si myslela, že to pôjde lepšie, ako ryba, no nič,“ vravela Mosa potichu, čakajúc na muža v plášti. „Keď ryby nesmú do mesta, tak to spravíme inak,“ usmiala sa a skryla sa viac za skalu. Čakala na vodné-

ho muža. Ten nič netušiac kráčal po ceste, ktorá sa kľukatila okolo skál. V tvári mal bezsta-rostný výraz. Vôbec netušil, čo ho postretne, keď dôjde celkom až k úskaliu. Mosa celkom skrčená za balvanom ani nedýchala. 

Muž  už  bol  blízko. Prehodil  si  mušľu  pod  druhú  ruku  a vzdychol  si.  Vtedy  zahol  za  skalu, nevšímajúc si Mosu, minul ju. Vtedy čarodejnica vyskočila a dopadla rovno naňho. Mužovi mušľa  vypadla  z ruky  a spadla  na  kameň.  Ihneď  sa  rozbila  a z nej  vyletel  tenký  pás  belaso modrej vody, ktorý sa ťahal nahor, ako kúdol dymu. 

Mosa  ležala  na  mužovi  a ten  robil  všetko  možné,  aby  ju  zo  seba  striasol.  Zaprel  sa  rukami a zdvihol sa. Vtedy Mosa z neho spadla a ona sa otočil. Pozrel na čarodejnicu a ona na neho. 

Mosa otvorila oči doširoka, ako keby videla ducha. Muž na ňu hľadel a veľmi ju priťahoval. 

Vôbec nevedela, čo robiť. Bola celkom v jeho moci. Zdal sa jej tak príťažlivý a krásny. Oči mu žiarili a jeho vlasy rysovali jeho hnedú tvár. Bol tak čarovný, že keby ju požiadal, neváha-la by ani sekundu a skočila by kvôli nemu aj do studne. Muž vstal a Mosa s ním. Priblížila sa k nemu a on ju chytil za ramená. Pozerali si navzájom do očí a Mosa počula jeho hlas: 

„Pobozkaj ma. Prosím ťa, pobozkaj ma. Nič viac od teba nechcem, len aby si ma pobozkala. 

Chcem, aby sa naše pery spojili v jedno.“ 

Pri bráne jeden zo strážcov spozoroval belasí pásik vody, ako stúpa spoza skaly k hladine. 

„Čo je to?“ ukázal prstom ku skalám. 

„Vyzerá to, ako psycha,“ odpovedal začudovane druhý muž. 

„Snáď ju neotvoril.“ 

„To by predsa neurobil,“ zamračil sa naňho kamarát. „Každý predsa vie, že od psych závisí život tohto jazera.“ 

„Určite mu spadla a rozbila sa,“ vydesil sa strážca. 

„Prestaň s tým,“ pokrútil hlavou druhý. „Naposledy sa to stalo pred mnohými rokmi a vtedy sa skoro všetko odhalilo.“ 

„Tak  čo  potom  znamená  tamto?“  ukázal  do  výšky  a druhý  pozrel  na  miesto,  kde  ukazoval. 

Modrý pásik bol už poriadne vysoko a neprestával stúpať nahor. 

„Idem sa tam radšej pozrieť,“ rozhodol sa neveriacky strážca a pohol sa ku skalám. Kráčal po cestičke s kópiou pripravenou k útoku a so zamračenou tvárou. 

Mosa sa naklonila k mužovi a ten k nej. Celkom pomaly sa k nemu približovala a nemohla sa zastaviť. Stále viac ho chcela pobozkať. Veľmi po tom túžila. No napriek tomu to stále neu-robila. 

„Pobozkaj ma,“ lákal ju muž. „Viem, že to chceš.“ 

Mosa pozerala do jeho belasých očí a nemohla sa ich nabažiť. Boli tak vábivé. Vodný muž čo stal pred ňou bol veľmi podmaňujúci no napriek tomu, ho ešte nepobozkala. 

„Urob to,“ vravel muž ďalej v jej mysli. Zrazu ho videla, ako sa na ňu usmial a to ju dorazilo. 

Bol ešte krajší,  než pred tým. V ústach sa mu zaleskli snehovo-biele zuby, všetky rovnakej veľkosti.  Mosa  zavrela  oči  a nahla  sa  k mužovým  perám.  Blížila  sa  k nemu.  Zrazu  zacítila jeho dych, na svojej pokožke a ústa mala len o milimeter od jeho pier. Vtom zavŕzgal piesok a Mosa otvorila oči, bez toho, aby sa od muža odtiahla. Ten mal oči stále zavreté, čakajúc na jej  bozk.  Znovu  zavŕzgal  piesok.  Tentoraz  oveľa  bližšie.  Mosa  sa  rýchlo  od  muža  odtiahla a otočila  hlavu  ku  skalám.  Videla  ďalšieho  muža,  ktorý  ju  ihneď  omámil.  No  tentoraz  už rýchlo sklopila zrak a otočila sa k mužovi pred sebou, ktorý nechápavo na ňu hľadel. Chytila ho za ramena a povedala: 

„Maripus,“ vtom sa zem pod mužom začala hýbať. Muž pozrel pod svoje nohy a potom zdvihol pohľad prekvapene k Mose. Nato sa prepadol pod zem a Mose zostal v rukách jeho plášť. 







Za mužom sa zem zavrela a Mosa si rýchlo plášť obliekla a až vtedy si všimla rozbitú mušľu a zdesila sa. 

„Hej, kde si?“ ozval sa strážca, kráčajúci k nej. „Nespravil si nič s tou mušľou?“ Už bol celkom pri skalách. Stačilo, aby ich obišiel. Do zorného poľa sa mu dostavala postava človeka s kapucňou na hlave. Nad niečím sa skláňal a zdalo sa, že strážcu nevnímal. 

„Počul si ma?“ dostal sa až celkom k nemu strážca a zastal tesne za ním. 

Mosa sa otočila a v tom istom momente si skryla pod plášť svoju palicu. 

„Kde ju máš?“ spýtal sa muž Mosy, ktorá mala sklonenú hlavu, aby jej nevidel spod kapucne tvár. 

„Čože?“ spýtala sa Mosa so zmenením hlasom, aby ju nespoznal. 

„Kde máš tu mušľu?“ začal si ho strážca obzerať z každej strany. Niečo sa mu nepozdávalo. 

Spravil k nej krok a natiahol ruku ku kapucni. Dotkol sa látky a vtom Mosa spod plášťa vytiahla neporušenú mušľu. „Tu je,“ povedala zachrípnuto a muž stiahol ruku späť. 

„Už som si myslel, že si ju rozbil, alebo čo. Tak už choď,“ mávol rukou ďalej po ceste. „Veď vieš, že na teba čaká.“ Hľadel na Mosu, ale tá sa vôbec nehýbala. 

Muž  už  viac  nič  nevravel.  Pozeral  podozrievavo  na  čarodejnicu,  snažiac  sa  zahliadnuť  jej tvár. 

„Nemôžem,“ odvetila nakoniec Mosa. 

„Stalo sa niečo?“ zamračil sa strážca. 

„Zabudol som si ešte jednu.“ 

„Ešte jednu?“ zdvihol udivene obočie. 

„Áno. Dnes som mal vziať dve.“ 

„To je divné. Ešte nikdy nechcel dve. Jedna mu vždy stačila,“ pozeral na Mosu nedôverčivo. 

Čarodejnica mala stále tvár skrytú a čakal na jeho odpoveď. V hlave jej stále hučal hlas: Pusť ma už! Pusť ma do mesta! Už na mňa toľko nezízaj a pusť ma dnu! 

„Tak dobre,“ pokrčil ramena muž. „Keď si to mocnár žiada...“ Ukázal k bráne a Mosa sa ko-nečne pohla k mestu. Kráčala tesne pred strážcom, ktorý si ju neprestajne obzeral. 

„A prečo chce dve?“ spýtal sa zrazu. 

„To nik nevie,“ vynašla sa Mosa. 

„A to bude odteraz takto vždy?“ 

„Isteže nie. Iba dnes. Takto by sa o chvíľu minuli.“ 

„To máš pravdu,“ prikývol muž a zdal sa byť spokojnejší. 

Došli až k bráne, ktorá bola zavretá. 

„Čo sa stalo?“ spýtal sa ľaknutí druhý muž. 

„Ale,  nič.  Len  si  zabudol  druhú  psychu,“  mávol  rukou  strážca  a zakričal  k bráne:  „Otvorte bránu!“ 

Keď Mosa počula o psyche, skoro jej oči vypadli z jamiek. 

„Druhú?“  pozrel  druhý  strážca  na  Mosu  prekvapene.  „Akú  druhú?  Čo  za  druhú?  Veď  dve nikdy netreba.“ 

Mosa stŕpla hrôzou. Stále jej niekto dával otázky a ona sa nechcela prezradiť. Brána sa pohla a pomaly sa otvárala. 

„Prečo dve?“ spýtal sa strážca svojho priateľa, keď mu Mosa nič nepovedala. 

„Mocnár si to tak želá, tak čo?“ mykol hlavou. „Snáď sa ty nechceš do toho zapliesť?“ Mosa hľadela na bránu, ktorá sa preukrutne pomaly vliekla. Už chcela byť v meste za múrmi. 

„A čo bude robiť s dvoma?“ spýtal sa stále zvedavý strážca a pozrel na Mosu. 

„To vraj nik nevie,“ odvetil druhý strážca miesto Mosy. 

„Nikto?  Poslal  ho  predsa  vladár.  Ten  to  musí  vedieť.  Čo  ti  povedal?“  naklonil  sa  bližšie k čarodejnici a tá rýchlo pred ním cúvla. 





„Hej!“ skočil medzi nich druhý strážca a pozrel na svojho priateľa. „Nemusíš všetko vedieť. 

Keď to vladár povedal len jemu, tak viac uši to počuť nemôže.“ Brána sa konečne otvorila a Mosa sa pohla. 

„Počkaj!“ zastavil ju prvý strážca a položil jej ruku na rameno. Mosa už mala chuť vytiahnuť svoju palicu. Zastala a čakala, čo od nej ešte môže chcieť. 

„Áno?“ spýtala sa bez toho, aby otočila hlavu. 

„Ponáhľaj  sa.  Mocnár  už  bude  určite  netrpezlivý,“  pustil  jej  rameno  a Mosa  kývla  hlavou. 

Vošla do mesta a zastala hneď za bránou. Zdvihla trochu hlavu, aby sa porozhliadla. 

Za ňou zostali stáť stráže, hádajúc sa o tom, prečo zrazu nestačí mocnárovi len jedna psycha. 



Pasira  sa  po  dlhom  boji  o vzduch  konečne  nadýchla  vody  a zistila,  že  môže  dýchať.  Zrazu mala pocit radosti. 

„Vyšlo to. Naozaj to funguje,“ začala sa smiať radosťou. „Je to úžasné.“ Porozhliadla sa okolo seba. Všade bola tma, len niekde v obrovskej  diaľke videla svetlo. Ako keby vychádzalo z hĺbky  jazera.  Pohla  sa  k svetlu.  Začala  sa  trochu  báť.  Nikde  nič  nevidela.  Ako  keby  bolo jazero  prázdne.  Ako  keby  ho  nič  živé  neobývalo.  Nevidela  dokonca  ani  ryby.  Nebolo  tam vôbec nič. Pridala do kroku. Neustále sa obzerala, či na ňu niečo z tmy nevyskočí. Vedela, že Narvah nemôže  byť veľmi ďaleko a to ju poháňalo vpred. Chcela byť s ním čo najskôr. Dúfa-la, že zatiaľ sa s vodnými ľuďmi nestretol. Ani ona sa s nimi nechcela stretnúť skôr, ako by našla Narvaha. Len on jediný im môže odolať. On jej pomôže prekonať túžbu pobozkať vodného človeka. Ponáhľala sa. Očami sledovala všetko naokolo. Pozrela napravo a vtom sa zo svetla ďaleko pred ňou niečo vyrútilo. Otočila hlavu pred seba a vykríkla od strachu. To niečo malo otvorenú obrovskú papuľu a v nej dva rady ostrých špicatých zubov. 

Stihla  sa  ešte  stiahnuť  k zemi  a tá  obluda  ju  minula.  Rýchlo  otočila  hlavu  za  tým  čudom a vtedy zistila, že to bola celkom malá ryba, ktorá sa jej zdala obrovská, keďže ju mala celkom pri tvári. Rybka zastala a pozrela na ňu. 

„Ej, či som sa ťa len zľakla,“ vystrela sa Pasira. „Snáď si ma nechcela zjesť? Som predsa väč-

šia, než ty.“ Pokrútila hlavou a pohla sa ďalej k svetlu pred sebou. Kráčala o trochu pomalšie, ale nechcela celkom spomaliť. Veľmi túžila byť už s Narvahom. Onedlho už bolo všade svetlo a okolo nej plávali húfy rybičiek pestrofarebných farieb. 

Už sa tak veľmi nebála. Pozerala na rybky s nadšením. Doteraz také pekné rybky ešte nevidela. Uhýbala sa so smiechom všetkým kŕdľom, čo plávali okolo nej. Rybky ju šteklili a ona sa nemohla prestať smiať. 

„Už dosť!“ kričala smejúc sa pri tom. „Už ma nechajte tak.“ Uhla sa poslednému mraku rýb a zamávala im. Kráčala  ďalej s úsmevom na perách, keď zrazu jej pohľad padol  na zem,  po ktorej kráčala. Zarazila sa. Pred ňou sa tiahli stopy preč od nej. 

„Narvah,“ vyslovila zvesela. Kráčala rýchlo po stupajach, veriac tomu, že tade kráčal je priateľ len pred chvíľou. Sledovala nedočkavo každú stopu jednu za druhou. Kráčala po nich, len aby sa už s Narvahom stretla. Pozrela pred seba a ďaleko pred sebou zbadala nejakého človeka. 

„Narvah!“  zvolala,  ale  zbytočne.  Nepočul  ju.  Kráčal  ďalej.  „Narvah!“  zvolala  ešte  raz a rozbehla sa za ním. Mávala pritom rukami. Blížila sa k nemu cela bez seba, že ho konečne našla. 

„Narvah!“ dobehla ho konečne a potiahla ho za ruku. Ten sa otočil a Pasira zvrieskla od strachu, keď zbadala jeho tvár. Spadla do piesku, neprestávajúc hľadieť na jeho tvár. 

„Ty nie si Narvah!“ krútila zdesene hlavou. 

„Ale viem, kde je,“ odvetil neznámy. Bol to mladý muž, ktorý vyzeral nie viac ako dvadsať-

päť ročný. Mal štíhlu vysokú postavu a hranatú bielu tvár, ktorú zvýrazňovali uhľové vlasy. 







Dlhé čierne šaty mu zakrývali štíhlu postavu. Krk mu zahaľoval veľký golier, ktorý splýval s jeho tmavými vlasmi. 

Zrazu natiahol k nej svoju bielu ruku. „Poď, ukážem ti, kde je.“ 

„Kto si?“ vystrašila sa Pasira. „Si vodný človek?“ 

„Chceš ma pobozkať?“ spýtal sa. 

„Nie! Nechcem!“ rýchlo pokrútila vyplašene hlavou. 

„To znamená, že nie som vodný človek,“ usmial sa na ňu a odhalil svoje zuby. To Pasiru prekvapilo ešte viac. Všetky zuby mal zo zlata. 

„Tak chceš sa s ním stretnúť?“ ponúkal jej stále svoju ruku. 

„Ale, kto si?“ spýtala sa ho nedôverčivo. 

„Som jeho priateľ...“ 

„Všetci jeho priatelia na neho čakajú na brehu,“ zamračila sa naňho a vstala zo zeme. 

„Tak, čo tu potom robíš ty?“ pripažil ruku neznámy. 

„Potrebuje moju pomoc. Preto som musela ísť za ním.“ Stále sa jej ten človek nezdal. Mala pocit, že ju klame. „A ty? Kto si? Ako to, že môžeš dýchať pod vodou?“ 

„Povedal som ti,“ prekrížil si ruky na hrudi a zdvihol hlavu. „Som Narvahov priateľ. Čiže aj tvoj.“ 

„Ale ja ti neverím,“ odstúpila od neho. 

„Chceš dôkaz?“ prižmúril oči a sklonil hlavu nižšie. 

„Žiadny nemáš.“ 

„Viem, o Afaris,“ odpovedal znenazdania. 

To Pasiru prekvapilo. Odkiaľ to môže vedieť? Skoro nik neviem, kde sa Biely kvet ukrýva. 

„To  nič nedokazuje. Pár ľudí na svete vie, že je Afaris tu,“ nedala sa presvedčiť. 

„Ale o tom nehovorím,“ zdvihol obočie. „Viem, prečo si tu. Viem prečo je tu Narvah. Pretože je z prekliatej rodiny. On jediný môže poraziť kliatbu a zachrániť svoju pravú rodinu. Preto je tu a s ním aj ty.“ 

Pasira zostala ohromená. „Odkiaľ to vieš?“ 

„Vravím ti, že som jeho priateľ. Sám mi to povedal.“ 

„Odkedy sa priatelíte?“ 

„Len pred chvíľou sme sa prvý krát stretli.“ 

„Narvah by ti nič nepovedal. Cudziemu človeku určite nie,“ nedala sa Pasira. 

„Povedal mi to, pretože zistil, že máme niečo spoločné.“ Pasira nič nepovedala premeriavala si ho očami a čakala, čo povie ďalej. 

„Obaja nenávidíme Xarberza. A obaja nechceme, aby on získal Afaris. Preto mi to povedal. 

Čakám tu už naňho veľmi dlho. Všetko som mu povedal a on zase všetko povedal mne.“ Pasira mu stále neverila. Nevedela kto to je a prečo dýcha pod vodou a verila, že by jej to ani nepovedal. Aspoň pravdu určite nie. Hľadela naňho, nevediac čo si má o ňom myslieť. 

„Tak čo? Chceš, ísť za ním a pomôcť mu, alebo nie?“ 

Pasira váhala. Čo ak ju chce oklamať? Možno je predsa len vodný človek, ktorý ju chce len pobozkať. 

„Nemusíš sa báť. Nie som vodný. Keby som bol, tak by si mi nemohla odolať a zatiaľ odolá-

vaš veľmi dobre,“ zasmial sa. 

„Tak dobre,“ nakoniec prikývla. „Kde je Narvah?“ 

„Priamo pred nami,“ ukázal do svetla pred seba. „V meste vodných ľudí, kde je aj Afaris.“ Pasira pozerala do svetla ďaleko pred nimi. Nemohla sa rozhodnúť. Tušila, že ju klame. Ale čo ak nie? Čo ak s ním nepôjde a Narvaha nikdy nenájde? 

„Musíš mi veriť,“ presviedčal ju cudzinec. „Narvah môže potrebovať tvoju pomoc. Preto mu-síš ísť za ním.“ 

„Tak dobre.“ 





Cudzinec jej podal ruku a usmial sa. Pasira mu ju zľahka stisla a cudzinec sa predstavil: 

„Natas je moje meno. A tvoje?“ 

„Pasira,“ povedala trochu placho. 

„Tak dobre, Pasira. Musíme sa teraz trochu poponáhľať, aby sme Narvaha zastihli skôr, než bude potrebovať našu pomoc.“ 

Pohol sa k svetlu a Pasira stále podozrievavo, ho nasledovala. 



Zaklínač kráčal čoraz s väčšou netrpezlivosťou. Vôbec netušil ako sú Narvah a Mosa ďaleko. 

„Ničoho sa neboj. Mosa ešte Afaris nemá,“ upokojovala ho Sirtach. 

„Nie?“ sklonil hlavu Xarberz k taške. „Ako to vieš?“ 

„Cítila by som to. Afaris je stále tam, kde sa ukrýva už celé veky.“ 

„Cítiš ju?“ 

„Samozrejme, že ju cítim. Čoraz viac.“ 

Xarberz  zdvihol  hlavu  a pozrel  pred  seba.  Všade  okolo  rástli  vodné  rastliny  a okolo  plávali rôzne ryby. Odrazu sa mu zazdalo, že mu niečo v diaľke zasvietilo do očí. Ale len čo sa mohol lepšie pozrieť, ostrý záblesk zmizol. 

„Čo je to?“ prižmúril oči, ale svetlo viac nevidel. „Niečo som tam v diaľke videl.“ 

„Videl?“ spýtala sa rýchlo Sirtach. „Čo? Čo si videl?“ 

„Neviem,“  pokrútil  hlavou.  „Bol  to  len  akýsi  záblesk.  Neviem  čo  to  presne  bolo.  Už  je  to preč.“ 

„To musia byť perlové polia.“ 

„Polia?“ neveril Xarberz. 

„Sú to polia lastúr, ktoré rodia perly. Musí tu ich byť veľa. Kedysi toto jazero bolo súčasťou mora perál. Ale potom sa more zmenšilo. Vzniklo jazero a v ňom zostali perlové polia.“ Xarberz sa už viac na nič nepýtal. Zrýchlil, len aby už bol medzi perlami. Odrazu znovu zahliadol  záblesk  svetla.  A keď  zmizol,  objavil  sa  ďalší  a ďalší.  Rozprestierali  sa  všade  pred ním až ktovie kam. Čím bol bližšie k perlovým poliam, tým ho častejšie zalievali záblesky. 

Netrvalo dlho a pred  ním vystúpili perlové polia. Zastal a s námahou dýchal. Všade kde len dovidel boli obrovské strieborné pootvorené lastúry z ktorých sa blyšťali veľké guľaté perly. 

„To je krása,“ povzdychol si. Nemohol uveriť vlastným očiam. 

„Nesmieš tam vojsť,“ ozvala sa Sirtach. 

„Prečo nie?“ zamračil sa zaklínač a pozrel na tašku na svojom boku. 

„Pretože ťa zlákajú svojou krásou a navždy zostaneš medzi nimi. Sú klamlivé. Sú krásne, ale budú ti nanič ak ťa zlákajú a už ťa nikdy nepustia.“ 

„Chcem predsa len jednu,“ pozrel na more perlorodiek. „Len jednu perlu a pôjdem ďalej.“ 

„To nie!“ skríkla Sirtach. „Varujem ťa. Ak sa necháš zlákať ich krásou, tak ti už nič nepomô-

že. Ani ja.“ 

„To sa nestane,“ pokrútil  hlavou a pokračoval v ceste k poliam. 

„Nerob  to,  počuješ?  Buď  môžeš  mať  perly,  alebo  moc  ovládnuť  celý  svet.  Ale  nie  oboje!“ Xarberz sa po týchto slovách zarazil. Pozeral na blýskajúce sa lastúry a nemohol od nich odtrhnúť oči. „Ak bude najhoršie, tak si budem želať, aby som sa dostal z ich moci a ty mi želanie splníš,“ povedal. 

„Keď budeš v ich moci, tak už nebudeš chcieť  odísť. Preto  si  ani  nebudeš nič priať.  Budeš musieť im odolať. Keď budeš vládnuť celému svetu, všetky poklady sveta ti budú ležať pri nohách. Tieto perly nič proti tomu neznamenajú,“ snažila sa ho Sirtach prehovoriť. 

„To znamená, že si nemôžem vziať ani tú najmenšiu z nich?“ spýtal sa Xarberz nahnevane. 

„Nesmieš  to  spraviť.  Radšej  poď  ďalej.  Nesmie  nás  Mosa  a Narvah  predbehnúť.  Ponáhľaj sa,“ poháňala ho Sirtach. 







„Tak dobre,“ vzdal sa zaklínač a kráčal teda ďalej. Hlavu pritom otáčal k poliam perál. Pritom rozmýšľal o tom, že keď pôjde späť, tak si predsa len z nich jednu uchmatne. 

Obchádzal  perlové  polia  snažiac  sa  na  ne  nedívať.  No  bolo  to  pre  neho  priťažké.  Neustále zvŕtal hlavu k trblietavým lastúram a perlám, ktoré z nich vykukali. 

„Musíš to vydržať,“ vravel sám sebe. „Potom ti bude patriť celý svet a nie obyčajne perly.“ Silno stisol pery a vzďaľoval sa od polí čoraz viac. 

„Čo ma čaká teraz?“ spýtal sa zaklínač kvetu. 

„To neviem. Pre mňa je toto jazero záhadou,“ odpovedala Sirtach. „Viem o ňom veľmi málo. 

Budeš musieť všetko zistiť sám. Ja ťa môžem len nasmerovať k Afaris. Vlastne ani to nepotrebuješ, pretože ju nájdeš aj sám.“ 

„Tak mi skús povedať všetko, čo o jazere vieš,“ prikázal Xarberz pri chôdzi. 

„Neviem nič. Okrem perlových polí. To som vedela len preto, že jazero patrilo k moru. Potom viem o vodnom bozku, ktorý môže znamenať všeličo.“ Zrazu stíchla a potom pokračovala: „A je tu ešte niečo...“ 

„Niečo?“ zastal Xarberz, lebo tušil, že Sirtach vie niečo dôležité. „Čo je to?“ 

„Sama neviem. Ale je isté, že je to veľmi zlé.“ 

„Zlé?“ zasmial sa Xarberz. „Ty si predsa zlá. Čo môže byť horšie...“ 

„Ja som proti tomuto zlu nič,“ prerušila ho Sirtach. „S týmto zlom sa neradno zahrávať. Nedá sa premôcť ničím. Dokonca ani mnou. Keby chcelo, tak by ma zničilo jednou myšlienkou.“ 

„Čo je to? Čo môže byť tak zlé, že by ťa mohlo zničiť?“ 

„To  neviem.  Iba  to  cítim.  Najlepšie  by  bolo,  keby  si  Afaris  našiel  čím  prv,  aby  si  mohol z jazera rýchlo vyjsť.“ 

„Nič také hrozné tu nevidím,“ poobzeral sa okolo. 

„Nevidíš, ale je tu. Je všade okolo  nás. Je v každej  častici  tejto  vody. Vie o všetkom, čo sa v jazere deje.“ 

„Vie?“ spýtal sa prekvapene. 

„Preto už konečne pochop, že nemáš čas na nič iné, len na to, aby si našiel Afaris a vytiahol ju z jazera.“ 

„Ale prečo je tu to zlo? Čo tu robí? Stráži snáď biely kvet?“ 

„To ti neviem povedať. Ale pre nejakú príčinu tu musí byť. A teraz už bež ďalej. Odteraz už nemáš proti sebe len obyčajnú čarodejnicu a chlapca. Teraz proti tebe stojí celé zlo sveta.“ Po týchto slovách už Xarberz rýchlo pokračoval v ceste. Zaumienil si, že odteraz už nesmie zastať ani na sekundu. Odteraz ho už nebude nič iné zaujímať, iba Afaris. 



Vietor  sa  dvíhal  a bral  so  sebou  suché  lístie.  Točil  sa  okolo  svojej  osi  a zväčšoval  sa.  Keď odrazu vyrazil cez les. Brál všetko so sebou. Obchádzal veľké stromy a skaly veľkou rýchlosťou. Dral sa cez les, ako divé zviera na nič nehladiac. 

Hastir sa obzrel. Vietor sa mu pohrával s vlasmi. Hľadel zamyslene k lesu. 

„Čo sa stalo?“ podišiel k nemu Kamein. 

„Neviem,“ odvetil Hastir, s očami upretými na les pred sebou. „Niečo sa deje.“ Ďalší traja Lehkori k nim pribehli a rovnako ako Hastir, pozerali k lesu. Vtom sa lesom predral zvuk praskajúceho dreva. Stromy začali padať smerom k nim. 

„Čo je to?“ vyplašil sa Zarif. 

Nikto mu neodpovedal. Všetci upierali zrak na les, čakajúc že o chvíľu z lesa niečo vybehne. 

Les sa hýbal a vietor silnel. Stromy padali ako zrelé hrušky, keď naraz stromy tesne pred nimi spadli na zem a z húštiny vyletel vzdušný vír. 

Všetci popadali na zem, neprestávajúc hľadieť na veternú smršť. Rukami si zakrývali tváre, aby im do oči nefúkal vietor. Nikto z nich neprehovoril. Pozerali na to čudo, ako na zjavenie. 

Keď zrazu všetko ustalo. 





„Čo  to  bolo?“  spýtal  sa  Samis  prekvapene.  Všetci  pozerali  naokolo,  ale  vír  celkom  zmizol. 

Nato sa z oblohy zniesol Xar a letel na miesto, kde ešte pred chvíľou bola veterná smršť. Vo vzduchu otvoril zobák a z neho mu vyletel šedý kúdol. 

Nikto z nich nevedel, čo sa to deje. Oblak zo Xarovho zobáka sa šíril k lesu a tesne pred ním nadobudol tvar ľudskej bytosti. Hneď potom zmizol a miesto neho sa zjavila akási žena. 

Stála  na  jednom  mieste  a vôbec  sa  nehýbala.  Hľadela  na  páva  a mračila  sa.  Mávla  k nemu rukou a Xar rýchlo odletel k Hastirovi. 

„Kto je to?“ spýtal sa Kamein Hastira, ležiac stále na zemi. 

„Netuším.“ Hastir vstal zo zeme a rovnako ako aj jeho priatelia. Žena sa pohla k ním. 

„Dajte mi toho páva,“ zastala pred nimi a mračila sa. 

„Kto ste?“ spýtal sa Hastir. 

„To nie je dôležité. Chcem toho páva,“ ukázala na Xara za Hastirovym chrbtom. „Kúpim ho od vás.“  

„Ten páv nie je napredaj,“ odvetil Hastir. „Prečo ho chcete kúpiť? A kto vlastne ste?“ 

„Wirzisa,“ predstavila sa žena. „Dám vám zaň čokoľvek.“ Snažila sa Hastira obísť, ale Lehkori sa jej postavili do cesty. 

„Ako som povedal, ten páv nie je na predaj,“ Zamračil sa Hastir. „Prečo ho tak veľmi chcete.“ 

„Pretože je zázračný.“ 

„Odhalil tvoje kúzla?“ spýtal sa so smiechom Kamein. „Kým sa Xar nezjavil, tak sme ťa vô-

bec nevideli.“ 

Hastir pozrel na Lehkora a až teraz všetko pochopil. Ta žena bola neviditeľná a Xar jej kúzlo zlomil. 

„Hovoríte Xar?“ nadchla sa Wirzisa nad pávom. Naťahoval krk, len aby sa naňho mohla lep-

šie pozrieť, ale cez Lehkorov nič nevidela. 

„Odíď,“  rozhodol  zrazu Hastir.  „Páva  ti  nedáme,  ani  nepredáme.  Nemáš  tu  čo  robiť.  Choď tam, odkiaľ si prišla.“ 

„Ty ma odtiaľto vyháňaš?“ pozrela s hnevom naňho bosorka a Hastir sa trochu vydesil. „Toto je tvoje jazero, že sa opovažuješ ma vyhnať?“ 

Hastir sa nezmohol ani na jedno slovo. Hľadel do jej tváre a nič nevravel. Zrazu sa obával, že sa zahráva s niekým, o kom nevie vôbec nič. 

„Hm,“ usmiala sa Wirzisa, keď videla, že sa zľakol. „Ja môžem ísť kam budem chcieť a ty mi v tom nezabrániš. A ani títo úbohí Lehkori.“ 

Lehkori sa tiež preľakli. Netušili, odkiaľ sa vôbec dozvedela, kto sú. Odrazu mali všetci pocit, že tá žena nie je obyčajný človek. 

„Viem to,“ zdvihla obočie. „Viem viac, než si môžete myslieť. A teraz uhnite, ten páv bude môj.“  Začala  odstrkovať  Lehkorov,  len  aby  sa  dostala  ku  Xarovi.  Lehkori  popadali  na  zem a Wirzisa  sa  usmiala  na  páva.  Natiahla  k nemu  ruky  a vtedy  ju  za  lakeť  potiahol  Hastir a bosorka sa prekvapene obzrela. 

„Len cez moju mŕtvolu,“ povedal Hastir rázne. 

„Byť tebou, tak by som  to nerobila,“ odvetila a vytrhla sa mu zo zovretia. „Nemáš potuchy s kým sa zahrávaš.“ 

„Len  či  sa  nepreceňuješ,“  nabral  Hastir  odvahu.  „Chcela  si  nám  ukradnúť  nášho  páva  a to poukazuje nato, že si len obyčajná zlodejka.“ 

„Čo si to povedal?“ otočila sa k nemu celým telom. „Ty si ma nazval zlodejkou?“ 

„Ako ináč sa dá nazvať človek, ktorý si chce vziať to, čo mu nepatrí?“ 

„Tak  to  oľutuješ,“  spravila  k nemu  krok  a Hastir  začal  pred  ňou  cúvať.  Obaja  odstúpili  od Xara a Hastir rýchlo zvolal: 

„Xar, odleť preč!“ 







Páv  zamával  krídlami  a odlepil  sa  od  zeme.  Vzniesol  sa  do  vzduchu  a stúpal  stále  vyššie. 

Wirzisa  zastala  a obzrela  sa.  „Tak  a už  dosť!“  pozrela  späť  na  Hastira  a chytila  ho  pod  krk. 

Zdvihla  ho  do  vzduchu  a Hastir  nemohol  zrázu  dýchať.  Snažil  sa  odtrhnúť  od  svojho  krku bosorkine ruky, ale Wirzisa ho držala pevne. Zdvihla ho nad seba a s hnevom naňho pozerala. 

„Tak,  ako  sa  ti  to  páči?“  zasmiala  sa  bosorka  a Hastir  mal  zrazu  pocit,  že  nepotrvá  dlho a zomrie. Každá bunka jeho tela bažila po kyslíku a on sa nadýchnuť nemohol. Jeho tvár nadobudla pomaly modrý nádych a Hastir strácal pomaly sily. 

Bosorka sa rehotala, ako zmyslov zbavená. Silno Hastira držala pod krkom a čakala, kým sa z neho  nevytratí  posledná  štipka  života.  Vtom  jej  niečo  ťažké  padlo  na  hlavu  a zvalila  sa  aj s Hastirom na zem. 

Hastir sa ihneď sa rozkašľal. V prieduškách mu pískalo, ako rýchlo naberal vzduch do pľúc, aby sa konečne nadýchol. 

„Vstavaj,“ dvíhal ho Kamein na nohy a keď sa konečne postavil, všimol si, ako Samis odhodil veľký konár na zem. 

Kamein s Traisirom ťahali rýchlo Hastira preč od bosorky, ktorá ležala na brehu v bezvedomí. 

Všetci  bežali  do  lesa  a Hastir  sa  pomaly  pozviechaval.  Vbehli  do  húštiny  a vtedy  sa  Hastir zarazil. 

„Počkajte,“ povedal priškrteným hlasom. „Xar. Kde je Xar?“ Všetci zdvihli hlavy k oblohe a Kamein zavolal na páva. Ten sa ihneď objavil pri nich a sadol si Kameinovi na plece. Pokračovali rýchlo v ceste, len aby ušli Wirzise. 

Bosorka sa začala pomaly preberať.  Podoprela sa rukami a zdvihla hornú polovičku tela zo zeme. Vtedy sa jej zatočila hlava a zacítila v nej ostrú bolesť. Zaťala zuby a posadila sa. Chytila si hlavu a nahmatala si ranu, z ktorej jej vytekala krv. 

„Čo sa stalo?“ pozrela na krvavú dlaň. 

Lehkori  bežali  s Hastirom  cez  les,  ako  len  vládali.  Po  dlhej  chvíli  zastali  a oddychujúc  sa opreli o stromy. 

„Kto to bol?“ spýtal sa Samis, nahlas odfukujúc. 

„Neviem,“ pokrútil Kamein hlavou. „Asi démona.“ 

„Mala obrovskú silu,“ prehovoril priškrteným hlasom Hastir. „Musí mať nejaké nadpozemské schopnosti.“ 

„Možno to bola čarodejnica,“ napadlo Zarifa. 

„Možno,“ prikývol Kamein. 

„Preboha,“ odlepil sa Hastir zhrozene od stromu. 

„Čo sa stalo?“ skočili rýchlo všetci k nemu. 

„Zostal tam Gros. Je priviazaný k stromu. Určite mu ublíži,“ rozbehol sa späť a Lehkori sa na seba prekvapene pozreli. Celkom zabudli na prekliateho Grosa. Napokon bežali za Hastirom k jazeru. 

Wirzisa sa postavila s námahou, no nakoniec udržala akú takú rovnováhu. Otočila sa a pohľad jej padol na konár. Chytila ho do ruky a vtedy zacítila, že je od krvi. Odhodila ho a vtedy si na všetko spomenula. 

„Ty prekliati Lehkori,“ pohla sa k lesu za nimi. Pomaly kráčala k lesu, so zámerom ich dohoniť. Snažila sa nespadnúť, lebo hlava sa jej stále ešte točila. Už chcela vkročiť do lesa, keď si všimla niečo napravo od nej. Pri jednom zo stromov bol priviazaný Gros. 

„Čo  je  to?“  prižmúrila  oči  a rozhodla  sa,  že  pôjde  ku  Grosovi.  „Kto  si?“  spýtala  sa  ho,  ale odpoveď  nedostala.  „Niečo  som  sa  ťa  pýtala,“  nahnevala  sa  a hlava  sa  jej  znovu  zatočila. 

Horko-ťažko  udržala  rovnováhu  a znovu  naňho  pozrela.  „Kto  ťa  sem  priviazal?“  pýtala  sa ďalej, no márne. Opäť sa jej zatočila hlava a so zámienkou udržať rovnováhu sa dotkla Grosa. 

Vtom jej mysľou preletel záblesk, v ktorom videla oheň zla a Temnú kňažnú. 





„Preboha, veď ty si prekliaty.“ Odstúpila od neho, no potom sa zarazila. „To oni ta sem pri-viazali?“ zamyslela sa. „Možno by si mi mohol pomôcť,“ usmiala sa a mávla k nemu rukou. 

Povraz, čo Grosa spájal so stromom zrazu povolil a Gros bol odrazu voľný. 

Wirzisa sa zasmiala a pokrútila  hlavou, aby zahnala mrákoty. 

 

 

 

 

Les krútnav 



Perla svietila a Narvah na ňu hľadel. Po chvíli sa pohol ďalej a perlu si skryl do tašky. 

„Čo to robíš?“ spýtala sa perla z tašky. „Nesmieš ísť ďalej. Počuješ?!“ 

„Kráľovná  Óliana  by  ma  neposlala  rovno  do  náruče  smrti,“  odvetil  Narvah.  „Neverím  ti. 

Klameš.“ 

„Možno o tom nevedela. Nemusela vôbec tušiť, že v jazere ...“ 

„Nie!“ zastal nahnevane Narvah a vytiahol perlu z tašky. „Stala sa z nej vodná kráľovná a tá vie všetko o každej kvapke na zemi. Ak by tu Satan bol, tak by ma sem určite neposlala. Jeho by som nepremohol.“ 

„V tom prípade ti klamala.“ 

Narvah hľadel na perlu a zarazil sa. Rozmýšľal nad tým, čo mu perla povedala a stále nemohol uveriť tomu, či by mu mohla Óliana klamať. 

„Nie!“ pokrútil hlavou. „Prečo by mi klamala? Načo by mi darovala nápoj dýchania, keď by som v jazere zahynul?“ 

„Ale uvedom si, že ja nemám žiadny dôvod klamať. Prečo by som ťa chcela oklamať?“ 

„Pretože nechceš, aby som našiel Afaris.“ 

„Prečo by som to nechcela?“ 

„Lebo Afaris je tu preto, aby ju nik nenašiel. A ty si tu preto, aby si ma od toho odhovorila. 

Ale to sa ti nepodarí. Neverím, že je tu Satan. Nie je tu nič, okrem vodných ľudí.“ 

„Dobre ti radím,“ varovala ho naďalej perla. „Ak chceš zostať živý, tak sa otoč a bež kade-

ľahšie.“ 

„Márne sa snažíš,“ strčil perlu späť do tašky a vydal sa ďalej na cestu. 

Perla stále niečo rapotala, no Narvah sa ju snažil nepočúvať. Zatiaľ nič iné, ako ryby nevidel. 

Všade okolo bolo pusto. Keď zrazu perla stíchla a Narvah sa zastavil. Pozrel na tašku, čakajúc, že sa perla znovu ozve. No nestalo sa tak. 

„Konečne je ticho,“ usmial sa. Vtom zbadal v diaľke akési kužeľovité skaly, ktoré boli obrá-

tené špičkou nadol a ako keby sa mierne hýbali. 

Z takej diaľky nemohol rozoznať, čo to asi tak môže byť. Pohol sa ďalej. Blížil sa ku kuže-

ľom s doširoka otvorenými očami. 

Zrazu sa voda okolo neho začala mierne chvieť. Zastal a porozhliadol sa. Niečo sa dialo, no nevedel  čo. Otočil hlavu ku kužeľom  a šiel k ním.  Čím bol  k ním  bližšie, tým  sa voda viac chvela.  Vtom  zacítil  akúsi  silu,  ktorá  ho  začala  ťahať  vpred.  Či  chcel  alebo  nechcel,  musel zrýchliť. 

„Stoj!“ vykríkla perla a Narvah horko-ťažko zastal. 

„Čo sa deje?“ vytiahol perlu na svetlo. 

„Nechoď tam,“ prehovorila perla. „Tade neprejdeš.“ 

„Čo je to?“ spýtal sa a pozrel sa na obrovské kužele pred sebou. 

„To sú vodné víri. Kde-tu sú na dne jazera diery a tade voda odteká do hlbín zeme. Všetko sťahujú so sebou. Nemáš šancu tade prejsť.“ 







Narvah si  až teraz všimol,  že to  pred ním nie sú skaly, ani  nič podobné. Bola to  točiaca sa voda, ktorá sťahovala všetko do útrob zeme. 

„Lenže ja cítim, že musím ísť tade,“ pozrel späť na perlu. „Afaris si ma sama pritiahne. Určite je za tými vírmi.“ 

Prela mlčala. Neprestávala svietiť, no neprehovorila. 

„Mám pravdu?“ spýtal sa Narvah nedočkavo. 

„Máš,“ odpovedala Perla podráždené. „Ak chceš Afaris nájsť, tak musíš prejsť cez vodné víri, lenže to ešte nikto nedokázal.“ 

„Nedokázal?“ preľakol sa Narvah a pozrel na krútňavu. „A čo Iriansin predok?“ spomenul si na kráľovnú Anory a nato, čo vravela. „Jej predok musel prejsť tadeto.“ 

„Bol to posledný človek, čo vstúpil do jazera,“ povedala perla, „a prešiel. Lenže aj tak neodolal  vodnému  bozku.  Všetko  bolo  márne.  Zbytočne  sa  hnal  za  Afaris,  keď  pritom  prišiel o život.“ 

„Ale, ako tade prešiel?“ zdvihol Narvah hlavu k vírom pred sebou. 

„Ty ma nepočúvaš?!“ zvolala Perla. „Vravím ti, že aj keď tade prejdeš, Afaris nezískaš!“ 

„Ja ju ale získam,“ usmial sa, hladiac na víri pred sebou. „Musím ju získať. Ja jediný odolám vodnému bozku.“ 

„Neexistuje nič a nikto, kto by mu odolal.“ 

„Tak ako tadeto prešiel?“ sklopil zrak k perle. 

Prela chvíľu mlčala, ale keď zistila, že ho už od jeho cieľa neodradí, tak predsa len prehovorila: 

„Musíš medzi nich chodiť tak, aby si sa k ním nepriblížil veľmi blízko. Obchádzaj ich veľmi opatrne.  Len  čo  sa  budeš  chcieť  vyhnúť  jednému,  tak  narazíš  na  druhý.  Nesmieš  sa  nikdy vzďaľovať od nich priveľmi, lebo by si sa zase mohol priblížiť k druhému. Musíš byť na rozhraní medzi nimi. Je ich mnoho a trvá celú večnosť, kým tade prejdeš.“ 

„Tak dobre,“ kývol  hlavou. „Ďakujem za radu.“  Strčil ju  späť  do tašky  a pohol  sa k vírom. 

Trhlo ho k ním, no udržal sa na nohách. Pevnejšie chytil tašku, aby ju nestratil a pokračoval v ceste. Blížil sa k obrovským vodným vírom, čo ťahali všetko so sebou pod zem. 

Pomaly kráčal k ním, snažiac sa nespadnúť, lebo ak by spadol, tak by ho stiahli do seba. Od-lepoval od zeme nohu za nohou, keď zrazu zastal. Stál blízko k ním a hľadal medzi nimi cestičku. Bolo ich ako stromov v lese. Keď naraz si všimol, že napravo od neho medzi druhým a tretím  vírom  by  sa  dalo  prejsť.  Šiel  tým  smerom.  Vtom  ho  začalo  ťahať  k druhému  víru. 

Nohy  sa  mu  po  dne  šmýkali.  Zapieral  sa  do  dna  nohami,  no nech  robil čo  robil,  vlieklo  ho rovno do jedného z vírov. 



Kňažná  popravujúc  si  svoju  rukavicu  s pazúrmi  vyšla  zo  svojej  pevnosti,  pred  ktorou  ju  už čakali je sluhovia. Slnko pomaly vychádzalo nad obzor no, v krajine Alz bolo napriek tomu ponuro. Len čo jej mdloby prešli, pozviechala sa a pobrala sa nájsť Narvaha a jeho priateľov. 

No  celý  čas  premýšľala  nad  tým,  čo  sa  to  s ňou  deje.  Nechcela  si  pripustiť,  že  Chara  v nej začína silnieť a ovládať ju. Šiesti prekliati sa zoradili do dvoch radov a Chara pred nimi zastala. 

„Takto  ich  ľahko  dostihneme,“  usmiala  sa.  „Vzali  si  so  sebou  jedného  z prekliatych  a toho zacítite na sto honov.“ Zrazu sa zarazila a sústredene pozrela na svojich podriadených. „Slúži-te mi telom i dušou. Viete čo máte robiť. Nie ste ľudia ani démoni, ani iné bytosti, no môžete byť čím chcete. Moja vôľa je aj vaša vôľa.  Bežte zo všetkých síl ako víchor, nech ich dostihnem a zmárnim rýchlo. Skôr než sa skončí tento deň, nech im srdcia ukradnem! “ Nato  padli všetci  šiesti prekliati na štyri  a končatiny sa im začali predlžovať.  Takisto sa im naťahovali krky a tváre. Pokryla ich čierna krátka srsť a narástli im dlhé chvosty. Nohy a ruky im stenkli a chrbty sa im rozšírili. Celé telo sa im pretiahlo a premena bola dokončená. Boli z nich štíhle čierne kone s hustými hrivami a tmavými očami. 

Chara  na  nich  hľadela  s úžasom  a radosťou.  „Áno,  áno!  To  je  ono!“  kričala  od  radosti a zatlieskala. Vtom sa všetkých šesť žrebcov postavilo na zadné nohy a prednými zahrabali vo vzduchu. zaerdžali tak nahlas, že si kňažná musela zakryť uši, aby neohluchla. Z nozdier im vyrazil plameň a potom opäť dopadli na všetky štyri nohy. 

„Výborne!“ zvolala kňažná natešene. „A teraz koč! Dovezte sem koč!“ Kone zaerdžali a znovu sa postavili na zadné. Nato sa rozbehli do pevnosti. Netrvalo ani trochu dlho, keď sa zrazu objavili v otvorenej bráne. Vybehli z pevnosti a za sebou ťahali koč. 

Ohnivý koč. Bol celý v plameňoch. Horel plameňom zla. 

Žrebce zastali s kočom rovno pred svojou paňou a dvierka na horiacom koči sa otvorili. Pod nimi sa rozložili tri schodíky a Chara nastúpila do koča. Naklonila sa z okienka a prikázala: 

„A teraz ma zaveste rovno k nim.  Nič vás nezastaví, nič vás nedonúti nenájsť prekliateho človeka so skalou v hrudi. “ 

Kone sa po jej slovách rozbehli s vetrom o preteky. Zaerdžali a z nozdier im vyšľahol plameň. 

„A  mňa  nikto  nezastaví,“  vravela  si  Chara  v koči  pre  seba,  „dokončiť  to,  čo  som  začala,“ usmiala sa. 



Ako kráčala mestom, kapucňu si čo najviac stiahla do tváre. Nechcela aby niekto zistil, že nie je tým, za koho sa vydáva. 

Snažila sa kráčať  čo najkľudnejšie, aby si  nikto nevšimol,  že s ňou niečo nie je v poriadku. 

Lenže kľud bolo to jediné, čo nemohla udržať vo svojom tele. Prechádzala ňou triaška. Ešte nikdy sa tak nebála. Kráčala nevedno kam. Skoro nič nevidela. Bála sa zdvihnúť hlavu. Určite by sa prezradila a ak nie, tak by chcela pobozkať prvého vodného človeka, na ktorého by narazila. 

Vôbec  nevedela  čo  bude  ďalej.  Spoliehala  sa  nato,  že  Afaris  nájde  či  chce,  alebo  nechce. 

V najhoršom prípade by použila svoje kúzla, lenže keď bude v moci vodných, tak ich nebude môcť použiť. Počula mnoho ľudí okolo seba a to ju znervózňovalo. Nevidela kade kráča a čo ak by do niekoho narazila? 

A tak radšej kráčala pomaly, aj keď by sa najradšej rozbehla vpred. Všade okolo nej bol poriadny ruch. Mala pocit, že sa nachádza na nejakom trhu a nie v jazere. 

S mušľou pod rukou sa zakrádala nevedno kam, dúfajúc, že niekam len predsa dôjde. 

„Borin,“ oslovil ju niekto a ona od hrôzy zdrevenela. Zrazu jej mysľou preblysla myšlienka: Čo tu vlastne robím? Ako som si mohla tak naivne myslieť, že prejdem cez mesto až rovno ku kvetu?  

Skrčila sa ešte viac, len aby ju neodhalili. 

„Borin, čo tu robíš?“ spýtal sa mužský hlas. „Mal si ísť predsa k mocnárovi so psychou. Nemohol si sa predsa tak rýchlo vrátiť. Nie je to až tak veľmi blízko. Čo tu robíš?“ Mosa vôbec nevedela čo povedať. Čo teraz? Všetko je stratené. Ak neodpovie, tak jej strhnú kapucňu  z hlavy  a spravia  z nej  vodného  človeka.  A ak  odpovie,  tak  čo  povie?  Sotva  ďalší vodný uverí tomu, že si zabudla druhú psychu. Je stratená. 

„Tak čo mlčíš?“ Mosa videla, že človek pred ňou sa trochu sklonil, aby jej videl tvár a to ju vystrašilo. Rýchlo cúvla vzad a to nemala robiť. 

„Borin?“  spýtal  sa  zmetene  človek.  „Čo  je  to  s tebou?  Niečo  sa  stalo?  Prečo  si  sa  preboha vrátil, veď vieš, že psycha je to jediné, čo si mocnár žiada.“ Spravil k čarodejnici krok a Mosa sa ešte viac vystrašila. Už vedela, že teraz ju odhalia. 

„Borin, si to vôbec ty?“ 







Mosa pomaly dvíhala hlavu a pred ňou sa začal objavovať jeden z vodných ľudí. Jej pohľad stúpal stále vyššie a tesne pred tým než zazrela jeho tvár sa zhlboka nadýchla a nasucho pre-glgla. 

„Ale ty predsa...“ vystrašil sa muž, keď zistil, že nie je ani Borin, ani žiadni iný vodný človek. 

Vypúlil prekvapene oči a otvoril udivene ústa. „Ale ten plášť je predsa jeho. Čo si zač?“ pýtal sa ďalej užasnuto muž, ale to už Mosa nevidela. Ona hľadela na muža, ktorý bol pre ňu ne-odolateľný. Vlasy mu viali ako vo vetre a usmieval sa na ňu. 

„Pobozkaj ma. Prosím ťa pobozkaj ma a bude ti tak dobre, ako ti ešte nikdy nebolo.“ Mosa sa tomu zo všetkých síl bránila, no všetko bolo márne. Už vedela, že sa tomu neubráni, no táto myšlienka sa jej  čoraz viac vzďaľovala. V jej hlave slabol  hlas čoraz viac, ktorý jej prízvukoval, aby sa zo všetkých síl snažila tej príťažlivosti odolať. Pomaly prestala myslieť na všetko. Teraz sa jej myseľ upierala len na toho muža pred ňou. 

No zrazu sa okolo  nej zhromaždili ďalší ľudia a Mosa ich zbadala. Všetci na ňu volali, aby ich pobozkala. Len čo ich uvidela, bola zmetená. Všetci sa na ňu usmievali a naťahovali k nej ruky, len aby pobozkala jedného z nich. Skákala pohľadom z jedného na druhého, točiac sa pritom. Každý z nich chcel, aby pobozkala práve jeho. Všetci ju volali a ona nemohla odolať ani jednému. Hľadela na všetky tie krásne tváre a všetky chcela pobozkať. Už celkom zabudla načo vôbec do jazera prišla. Už nevedela ani to, že v jazere je. Dokonca nevedela ani to, že okolo nej sú vodní ľudia. Jej myseľ už nepracovala tak, ako pred tým. Na nič iné nemyslela, len  aby  sa  dotkla  všetkých  tých  pier  svojimi  perami.  Točila  sa  dookola  stále  rýchlejšie a všetky tváre okolo nej splynuli v jednu. 

Mušľa jej vypadla spod ruky a rozbila sa. 

Nato  všetci  vodní  okolo  nej  zhrozene  ustúpili  a hľadeli  zdesene  na  rozbitú  mušľu.  Z mušle zostali len črepy, no psycha z nej nevyletela. 

„Čo  to  znamená?“  spýtal  sa  jeden  z vodných,  hľadiac  na  rozbitú  mušľu.  „Kde  je  psycha?“ Všetci zdvihli hlavy k Mose, ktorá už nič nevnímala. Točila sa dokola, ako blázon, keď zrazu prevrátila oči a spadla na zem v bezvedomí. 

Len čo sa jej telo zvalilo na zem, spod plášťa jej vypadla palica s krištáľovou guľou. 

„Pozrite!“ ukázal vystrašene jeden z vodných. „Takéto palice nosia len čarodejnice.“ Všetci okolo Mosy hrôzou zhíkli. Začali sa vzrušene rozprávať a prekrikovať sa. Jedni vraveli,  že  je  to  bosorka,  ktorá  im  prišla  ukradnúť  Afaris.  Iní  sa  zase  hádali,  ako  ju  potrestajú a ďalší sa obávali toho, že do jazera nemusela vstúpiť sama a v meste môžu byť aj iní jej podobní. 

„Musíme  ju  pobozkať!“ vykríkol  jeden  z nich.  „Nič  dobré  z nej  nevzíde.  Ak  sa  premení  na jednu z nás, tak už nebude pre nás predstavovať žiadne nebezpečenstvo.“ Všetci začali pritakávať. 

„Veru tak,“ ozvala sa jedna žena. „Určite nemala dobré úmysly. Kto so zdravým rozumom by vstúpil do nášho jazera? Iba ten, čo ho ovládla túžba po moci, ktorú mu môže dať len Afaris. 

Určite chcela kvet  ukradnúť. Pobozkaj ju!“ otočila sa k mužovi, ktorý prehovoril pred ňou. 

„Počkať!“  zvolal  niekto  a dav  sa  otočil  za  hlasom.  Medzi  všetkých  ľudí  sa  predieral  starší muž so šedou briadkou rovno k Mose. 

„Nemôžete ju pobozkať!“ pozrel na muža, ktorý to chcel spraviť. „Nevieme kto je a ani čo tu chce. Možno nám prišla pomôcť.“ 

„Pomôcť?“ zasmiala sa žena. „My predsa žiadnu pomoc nepotrebujeme. Musí to byť bosorka. 

Iba tak sa mohla dostať do mesta. Len sa pozrite!“ oslovila všetkých okolo. „Ukradla Borinov plášť. Všetkých nás zahubí, ak ju nepremeníme na jednu z nás. Je to čarodejnica. Má aj čarovnú palicu. Premení nás na ryby!“ 

Opäť  sa medzi  ľuďmi  strhol krik.  Všetci chceli,  aby Mosu  premenili skôr, ako ich premení ona. 





„Prestaň  hovoriť  nezmysli!“  buchol  starší  muž  žene  po  ruke,  ktorou  ukazovala  na  Mosu. 

„Vieš veľmi dobre, že v našom meste žiadne kúzla neplatia. Každý, čo vstúpi do nášho mesta a má čarovnú moc, tak o ňu príde.“ 

„Tak prečo prišla?“ pozrel naňho druhý muž pri žene. „Určite chce Afaris. Už stovky rokov do jazera nik nevstúpil. Nieto ešte do nášho mesta.“ 

Dáv sa stále zväčšoval. Okolo bezvládnej Mosy stáli snáď všetci ľudia z mesta a dohadovali sa, čo s ňou spraviť. 

„Ticho!“  zdvihol  ruky  muž  s  briadkou.  „Som  druhý  najstarší  v tomto  meste  a vykonávam spravodlivosť. Dobre viete, že nás vládca sa o všetkom radí so mnou. A ja si myslím, že by sa mu nepáčilo, keby ste ju premenili prv, než sa dozvieme prečo k nám vôbec prišla.“ 

„To nám môže povedať aj po premene!“ mávla rukou žena stojaca pri ňom. 

„To môže,“ kývol hlavou muž. „Ale potom už možno bude neskoro. Môžeme ju predsa premeniť aj potom. Nikam neujde a ku kvetu sa len tak nedostane.“ 

„Tak čo navrhujete spraviť, mysliteľ?“ spýtal sa muž z davu. 

„Musíme počkať, kým sa preberie a potom nám  všetko vysvetlí. Ak prišla Afaris ukradnúť, tak jej beda. Ale ak prišla v dobrom a potrebuje pomoc, alebo chce pomôcť nám, tak sa jej nik nedotkne.“ Mysliteľ hľadel na všetkých s vážnym výrazom. Dav celkom stíchol. Už si nikto z nich ani len nepošuškával. 

„Ale, mysliteľ...“ postavila sa pred neho nahnevaná žena. 

„Už som povedal,“ pokrútil hlavou. „Ja konám v mene nášho vladára a vladár mi verí. Mali by ste aj vy všetci,“ pozrel na húf ľudí. „Odneste ju do môjho domu a položte ju do postele v hosťovskej izbe.“ 

Dvaja  z  vodných  ihneď  svojho  mysliteľa  poslúchli  a zdvihli  Mosu  zo  zeme.  Mysliteľ  vzal čarovnú palicu a pozrel sa bližšie na kryštálovú guľu na jej konci. 

„Nerobte to, môže vás začarovať,“ snažil sa ho upozorniť muž pri ňom. 

Mysliteľ sa zasmial. „Už som to raz povedal,“ pozrel na neho. „V našom meste žiadne kúzla nemajú moc. Tak to zariadil mocnár.“ Otočil sa a s palicou kráčal za mužmi čo niesli Mosu do svojho domu. 

Dav  sa  rozišiel,  len  žena,  ktorá  sa  búrila  proti  mysliteľovým  slovám  stále  stála  na  svojom mieste. Ešte stále bola nahnevaná. Sklonila hlavu a pohľad jej padol na rozbitú mušľu. 

„Ale  kde  je  potom  psycha?“  Zamračila  sa  a sklonila  sa  k črepom.  Jeden  z nich  zdvihla  zo zeme a zrazu sa jej rozplynul  v dlani. Otvorila doširoka oči  a pozrela pod  nohy. Ani ostatné črepy tam už neboli. Všetko naraz zmizlo. 

„Tak  predsa  bola  bosorka,“  pozrela  smerom  k mysliteľovmu  domu.  „Veď  ja  ju  premením.“ Zaškerila sa a pobrala sa preč opačným smerom. Lenže skôr ako mohla odísť, niečo upútalo jej pohľad. Na zemi ležala Mosina taška s Knihou neznáma. Rýchlo sa poobzerala na všetky strany, či ju niekto nevidí a potom tašku zo zeme zdvihla a rozbehla sa preč. 

Za ňou zostal stáť predsa len ešte jeden z ľudí. Celý čas všetko pozoroval a teraz, keď sa všetci rozpŕchli na všetky strany a nik si ho nevšímal, usmial sa a odhalil svoje zlaté zuby. 

Mosu  položili  do  postele  do  krásnej  hosťovskej  izby.  Mysliteľ  ihneď  vyhnal  všetkých,  čo v miestnosti  nemali  robiť  a sám  pristúpil  posteli.  O stenu  oprel  čarovnú  palicu  a potom  sa otočil k Mose. 

„Ktovie, čo si zač. Možno si to ty, ktorá ma konečne vyniesť z jazera biely kvet a premôcť všetko zlo.“ Usmial sa na ňu a sadol si vedľa nej. 

Vtom sa otvorili dvere a do izby vstúpila mysliteľova žena. 

„Kto je to?“ zamračila sa, keď zbadala Mosu. 

„Neviem,“ vstal z postele mysliteľ. „Musíme počkať, kým sa nepreberie.“ Otočil hlavu späť k čarodejnici. „Možno je to konečne tu.“ 

„O čom to hovoríš?“ 







„O  starej  veštbe,  ktorá  tvrdí,  že  jedného  dňa  príde  mladý  človek  a vynesie  Afaris  na  suchú zem, aby mohol premôcť zlo.“ 

„Bodaj by si mal pravdu,“ vzdychla si žena. „Ale nepovedal si všetko, čo ta veštba hovorila. 

Aj keby to bola ona, čo kvet vynesie, tak ešte stále nemusí vyhrať. Nezabudni nato, že veštba hovorí aj o tom, že ak tento človek nebude dosť silný a nebude myslieť len na seba a svojich priateľov, ešte ho môže zlo prelstiť a to by bol koniec sveta.“ 

„Musíme jej pomôcť, Ewes,“ povedal mysliteľ. „Len čo sa preberie, ihneď ma zavolaj. Buď stále pri nej. Dones jej trochu vody. Určite bude smädná a možno aj hladná.“ 

„Neboj  sa  Males,“  kývla  hlavou.  „Nespustím  z nej  oči.  A len  čo  sa  preberie,  ihneď  ťa  dám zavolať. Ani si nevieš predstaviť, aká som rada, že je u nás hosť. Už celé veky tu nikto cudzí nebol.“ Zasmiala sa a sadla si k bezvedomej Mose. 

„Ja zatiaľ idem k vladárovi. Všetko musí vedieť. O chvíľu som späť.“ Vyšiel z izby a zavrel za sebou dvere. 

„Ach, keby si to tak naozaj bola ty,“ vzdychla si Ewes. S radosťou hľadela na Mosu svojimi milými  očami.  „Už  aby  si  sa  prebrala,  drahá  moja.“  Vstala  z postele  a vyšla  z izby.  Dvere zamkla a pobrala sa do kuchyne. O chvíľu sa vrátila so skleneným džbánom plným ľadových kociek  a s veľkým  podnosom,  na  ktorom  boli  uvarené  riasy,  chaluhy  a upečené  slimáky s lastúrami.  Položila  ich  na  stôl  pri  posteľ  a potom  si  zo  šiat  vybrala  akúsi  sklenenú  masku. 

Taktiež ju položila na stôl a odostrela a otvorila okno. Odniekiaľ z vnútra mesta svietilo svetlo, ako slnko a osvetľovalo celú izby. 

„Určite sa teraz preberieš,“ otočila sa Ewes a vtom sa otvorili dvere do izby. V nich sa objavilo mladé dievča s dlhými blond vlasmi a milou tvárou. 

„Čo sa stalo?“ spýtala sa pani domu. 

„Máte návštevu, milosťpani,“ odpovedalo dievča. 

„Kto je to? Nemám teraz na nič čas.“ 

„Je to vaša priateľka. Madam Reta.“ 

„Reta?“ zamyslela sa Ewes. „Načo prišla?“ 

„Vraj je to veľmi dôležité. Súrne chce s vami hovoriť.“ 

Ewes  pozrela  na  spiacu  Mosu,  no  napokon  kývla  hlavou.  „Dobre.  Povedz  jej,  že  hneď  prí-

dem.“ Dievča sa uklonilo a ihneď zmizlo. Ewes podišla bližšie k Mose, dúfajúc, že sa už ko-nečne preberie. Lenže čarodejnica oči neotvorila. 

„Snáď sa neprebudí skôr, než sa vrátim,“ zvrtla sa a vyšla z izby. Zamkla a kľúč si skryla do šiat. Vošla do salóniku, kde prijímajú hostí a tam už sedela jej priateľka Reta. 

Tá keď ju zbadala, ihneď sa postavila. Bola to tá istá žena, ktorá sa snažila všetkých ľudí presvedčiť, že Mosu treba premeniť na jednu z nich. 

„Čo sa stalo Reta?“ spýtala sa Ewes. „Čo súrne mi chceš povedať?“ 

„Máš  pravdu,  je  to  súrne.“  Pomaly  kývla  hlavou  s vážnou  tvárou.  „Ani  netušíte,  koho  ste ukryli vo svojom dome.“ V rukách držala Mosinu tašku. 



Od  chvíle  čo  sa  Xarberz  dozvedel,  pravdu  o jazere,  nemyslel  na  nič  iné.  Kráčal  rýchlo,  no jeho myseľ pracovala ešte rýchlejšie. Nechcel si pripustiť, že sa začína báť zla, ktoré je všade okolo neho a ktoré vie o všetkom. Perlové polia už boli ďaleko za ním a pred ním sa v diaľke črtala rozsiahla zeleň. Netušil  čo to  je a myslel si,  že Sirtach to  takisto nevie. Nič sa jej od chvíle čo zistil, že je v jazere obrovské zlo, radšej nepýtal. Zdalo sa mu, že je dosť podrážde-ná. Čím bol hlbšie v jazere, tým ho prepadával väčší strach. Zatínal zuby, len aby ho premohol, neprestávajúc kráčať ďalej. 

Zeleň pred ním bola obrovská. Tiahla sa mnoho kilometrov na všetky strany. Nevedel, či má cez ňu prejsť, alebo ju obísť. Lenže keby ju chcel obísť, trvalo by to príliš dlho a k tomu ho tiahlo do nej vstúpiť. To ho donútilo k tomu, aby si spomenul na slova Sirtach. Všetky cesty vedú k Afaris. Napokon sa rozhodol kráčať ďalej a nič neobchádzať. Všetko zelené pred ním boli riasy, chaluhy, vodný mach, zelené kamene a taktiež zelené ryby, ktoré sa dokonale kryli v prostredí. 

„Snáď mi tu nič nehrozí.“ Pred zeleňou s obavami zastal. „Alebo áno?“ Sklopil zrak k taške, v ktorej mal Sirtach. No potom si spomenul na to, že Sirtach skoro nič o jazere nevie a preto sa  viac  nepýtal.  Natiahol  nohu  dopredu  a dotkol  sa  zelenej  trávy.  Potom  sa  znovu  zastavil. 

Nevidel skoro nič. Všetko bolo dokonale zelené. Vôbec netušil, čo sa môže v tej húštine rias skrývať. No napokon sa upokojil a donútil sa myslieť len na to, že musí nájsť Afaris, ako pr-vý. 

Rastliny sa hýbali, ako keby tancovali v rovnakom rytme. Všade vládol kľud. Nič nenasved-

čovalo tomu, žeby sa tam mohlo skrývať niečo nebezpečné. 

Zaklínač kráčal pomaly ďalej so srdcom v krku. Jednou rukou silno pritláčal tašku s kvetom k svojmu  boku a druhú  mal zovretú  v päť  bez toho,  aby  si  to  uvedomoval.  Očami hľadal  čo len  najmenší  pohyb,  ktorý  by  mohol  znamenať  nebezpečenstvo.  Zatiaľ  sa  nič  nehýbalo a dúfal,  že  tak  tomu  bude  aj  naďalej.  Rýchlo  kráčal  cez  zelenú  planinu,  otáčajúc  hlavou  na všetky strany. Chcel byť čo najskôr preč z planiny. A ešte viac z toho prekliateho jazera. Vša-de okolo neho boli veľké balvany a skaly pokryté zeleňou. Obchádzal ich s nádejou, že už za nimi nájde niečo, z čoho zistí, že už nie je ďaleko od svojho cieľa. Lenže za každým kame-

ňom,  či  skalou  bola  ďalšia  skala  a za  ňou  ďalšia.  Už  kráčal  poriadne  dlho  a nič  iné,  okrem zelenej farby nevidel. Strach z neho začal pomaly odpadať, keď zistil, že nič zlé mu nehrozí. 

Ponáhľal  sa  ďalej  a tašku  si  už  tak  veľmi  k telu  nepritláčal.  Druha  ruka  už  nebola  zovretá v päsť a srdce sa mu ukľudňovalo. Strach ale vymenila netrpezlivosť. Už celé hodiny nevidel nič iné, než riasy. Pomaly začal veriť tomu, že sa vydal zlou cestou, napriek tomu, že Afaris musí nájsť či ide správne, alebo nie. 

Sirtach sa doteraz neozývala. Veľmi by rád vedel, prečo nič nevraví, no nakoniec sa upokojil. 

Vlastne ho ukľudnilo, že kvet nič nevraví. Vždy sa doteraz ozval až vtedy, keď sa malo niečo zle stať, alebo niečo zle spravil on. 

S nechuťou pokračoval v ceste a obchádzal všetko, čo mu stálo v ceste. Opäť došiel k jednej zo skál a tak ju obišiel. No len čo to spravil, niečo zelené vyskočilo spoza nej rovno na neho. 

Vykríkol a ocitol sa na zemi. Zacítil závan na pokožke a potom zdvihol hlavu. Bola to veľká mrena ktorú vyľakal viac, ako ona vyľakala jeho. 

„Prekliata ryba!“ zahromžil a vstal zo zeme. Potom otvoril tašku a vytiahol z nej kvet. 

„Nič mi nie je,“ prehovorila Sirtach. „Ale nabudúce si dávaj väčší pozor. Mohol by si rozbiť môj črepník a potom by sa mohlo stať to, čo sa stať nesmie.“ 

„Čo tým myslíš?“ nerozumel zaklínač, čo tým chce Sirtach povedať. 

„Nepýtaj sa a choď ďalej. Nezabudni, že Afaris na teba čaká a každá minúta je drahá...“ 

„Ja viem,“ prerušil ju Xarberz, „ale čo by sa mohlo stať, keby si sa dostala z črepníka?“ 

„Čo asi myslíš, že by sa stalo?“ odvetila celkom ticho Sirtach. 

„Neviem.“ 

„Umrela by som a nikdy by si neovládol svet. Bezo mňa si celkom bezmocný.“ Prekvapene otvoril ústa, ale skôr, ako sa jej stačil niečo spýtať, niečo ho potiahlo surovo za nohu  a stiahlo  ho  k zemi.  Kvet  mu  vypadol  z rúk  a odkotúľal  sa  od  neho.  Niečo  ho  začalo ťahať preč. 

„Nie!“ kričal a hľadel na kvet na zemi, od ktorého sa vzďaľoval. Otočil hlavu. Nejaký druh ťahavej riasy ho ťahal za nohu a ďalšie riasy sa mu stále viac obmotávali o telo. 

„Panebože, čo je to?“ preľakol sa a snažil sa chytiť niečoho, aby riasu zastavil. Nechtami vy-rýval do zeme ryhy, ako ho rýchlo rastlina ťahala niekam preč. 

„Sirtach, pomoc!“ reval z plného hrdla. „Mám želanie, prajem si...“ 

„Nemôžeš si nič priať!“ kričala Sirtach. „Musíš ma držať vo svojich rukách!“ Xarberz už bol  celý obmotaný  riasami, ktoré stúpali po jeho tele až k tvári. Trhal  sebou na všetky strany, len aby sa rias zbavil, no všetko bolo márne. Vtom sa otočil na chrbát a pred sebou zbadal skalu, na ktorú sa rútil. Vykríkol od hrôzy a vtom do nej narazil. Telom mu pre-

šla silná bolesť, ktorá rýchlo zmizla. Strach v ňom zahnal všetky pocity. 

Rastlina ho ťahala ďalej po skale a keď ho skoro cez ňu pretiahla, v poslednej chvíli sa chytil jej  hrany  a viac  sa  nepohol.  Riasa  ho  naďalej  ťahala,  ale  Xarberz  nepovolil.  Ďalšie  riasy  ho ďalej  obmotávali  a nakoniec  mu  z nich  trčala  len  tvár.  Otočil  hlavu  dozadu  a vtedy  zbadal obrovský strom hneď za skalou, ktorý sa hýbal a svojimi tenkými lianami ho obvíjal. Strom sa hýbal a naťahoval liany, len aby k sebe dotiahol korisť, ktorú chytil. 

„Pomoc!“ zvolal zdesene Xarberz a vtedy mu tvár zmizla pod zeleňou. Tá ho celkom pokryla a strom  sa  ešte  viac  zaprel  a mykol  sebou.  Vtom  sa  Xarberz  pustil  skaly  a odletel  rovno k stromu. Liany ho zdvihli do vzduchu k silnému kmeňu, na ktorom sa objavila strašná tvár so zamračenými očami a veľkými tesákmi v ústach. 



 

Únos 



Hastir s Lehkormi vybehol  lesa a zrazu zastali. 

„Prepána, kde je Gros?“ spýtal sa Hastir vyľakane a bežal ďalej. Zastavil sa pri strome, kde Grosa nechali. „Nie je tu.“ Otočil sa k priateľom, ktorý ho dobehli. 

„Ani ta bosorka,“ odvetil Samis, obhliadajúc sa okolo seba. 

„Musela ho vziať so sebou,“ napadlo Kameina. 

„Ale načo by jej bol?“ zamračil sa Samis. „Veď ju dostane do tranzu.“ 

„Niečo  s ním  zamýšľa,“  rozmýšľal  Hastir.  „Ale  čo?“  Zrazu  zdvihol  hlavu  k oblohe.  „Xar! 

Xar, kde si?“ volal na páva a ten sa ihneď zjavil nad nimi. Zosadol na zem a hľadel na nich. 

„Xar, kde je Gros?“ kľakol si k nemu. 

„Myslíš, že to vie?“ neveril Zarif. „Ako to môže vedieť.“ 

„Je čarovný. Musí niečo vedieť. Niečo určite vie. No tak Xar, ukáž nám, kadiaľ ta žena odiš-

la,“ požiadal ho Hastir a páv vzlietol. „Rýchlo za ním!“ mávol rukou a všetci sa rozbehli za pávom. 

Xar vletel do lesa a oni ihneď zistili, že bosorke sú na stope. Bola tam vyšľahaná široká cesta, čo znamenalo, že sa znovu premenila na vzdušný vír a tak prešla lesom. 

Ponáhľali sa za Xarom, ktorý letel tesne nad nimi. Mali šťastie, že slnko už vychádzalo, ináč by ho nevideli. 

Zrazu ďaleko pred nimi sa objavila veterná smršť, ktorá sa od nich vzďaľovala. 

„To musí byť ona!“ vykríkol Hastir a zrýchlil. 

Vír sa od nich rýchlo vzďaľoval a oni nemali žiadnu šancu ho dostihnúť. Po niekoľkých mi-nútach, Lehkori zastali a oddychujúc sa opierali o stromy. Hastir ešte chvíľu bežal ďalej, kým sa nepotkol a viac už nevstal. Zostal ležať na zemi a mračil sa. „Čo teraz?“ spýtal sa sám seba. 

Lehkori  ho  dostihli  a pomohli  mu  vstať  zo  zeme.  Len  čo  ich  uvidel,  tvár  sa  mu  rozjasnila. 

„Musíme ísť za ňou. Určíte mu chce ublížiť,“ naliehal Hastir. 

„Ale ako?“ zamračil sa Kamein. „Je prirýchla. Tu nedostihneme.“ 

„Ale dostihneme. Premeňte sa na drakov.“ Hľadel na nich a oni na neho. Nikto z nich nič nepovedal. Všetci zhlboka dýchali a mlčali. „Tak, načo ešte čakáte?!“ zamračil sa na nich. „Už musí byť poriadne ďaleko a vy...“ Otočil hlavu dozadu, ale vír už vôbec nevidel. 

„A čo Narvah?“ spýtal sa Kamein. 

„Ten sa len tak ľahko nevynorí. Rýchlo, lebo bude neskoro.“ Kamein otočil hlavu k svojim druhom a potom kývol hlavou. „Vy tu zostanete. Ja sa premením na draka a pôjdeme pre Grosa.“ 





Ostatní prikývli a spolu s Hastirom odstúpili. Len čo sa Kamein premenil na draka, Hastir mu po chvoste vyliezol až na chrbát a tam sa silno držal jeho šupín. 

„Choďte  späť,“  otočil  drak  hlavu  k Lehkorom.  Tí  prikývli  a pobrali  sa späť.  Len čo zmizli, drak zamával krídlami a odlepil sa od zeme. 

„Poriadne sa ma drž,“ prikázal Kamein Hastirovi a ten sa ešte viac primkol k jeho telu. Drak vyletel z lesa a ako šíp fičal nad ním. Pod nimi sa črtala široká cesta, ktorú vytvorila Wirzisa v podobe veterného víru. Hastirovi okolo uší hvízdal vietor. Zavrel oči a čakal, kedy Wirzisu s Grosom dostihnú. 

Kamein  letel  oveľa  rýchlejšie,  ako  naposledy  a Hastir  začal  mať  obavy,  že  dlhšie  sa  ho  už neudrží. Napriek tomu nič nepovedal. Myslel stále nato, čo sa môže stať Grosovi. A čo povie Narvahovi a Pasire? Za každú cenu ho musia dostať späť. 

„Už ho vidím,“ ozval sa odrazu drak, ale Hastir hlavu nezdvihol. Naďalej ležal na jeho chrbte, aby nespadol. 

Nato drak ešte viac zrýchlil a Hastir zaťal zuby. Z celej sily sa držal jeho veľkých šupín, dúfa-júc, že už to dlho nepotrvá. 

Vzdušný  vír  práve  prechádzal  pšeničným  polom  a za  sebou  nechával  širokú  cestu.  Všetko okolo neho lietalo, ako perie. 

Drak sa k nemu blížil  a Wirzisa ho zbadala. Rýchlo  zmenila smer, no drak ju  prenasledoval ďalej. 

„Mne neujdeš!“ zvolal drak a vyšľahol z tlamy plameň. Vír sa mu stihol uhnúť a oheň spálil pšenicu. Nato letel vzduchom ďalší plameň a opäť minul. Vír kľučkoval, len aby sa ohňu vyhol. 

Ale  drak  sa    nevzdával.  Neustále  vyšľahoval  plamene,  ktoré  vždy  zasiahli  pšenicu  a vír  sa točil ďalej. 

„Nemôžem ju zasiahnuť. Je prirýchla,“ otočil drak hlavu k Hastirovi. 

„Nie!“ otvoril Hastir zrazu oči. „Nešľahaj na nich plamene! Môžeš zasiahnuť Grosa. 

„Tak čo mám spraviť?“ pýtal sa drak. 

„Dostaň sa až celkom k víru aby nás pohltil,“ odvetil Hastir. 

„Čože?“ zamračil sa drak. 

„Neboj sa. Si priveľký. Vír to nevydrží a rozplynie sa.“ Drak kývol hlavou a zamával rýchlo krídlami. Vír pred ním utekal na všetky strany a on ho sledoval. 

„Nie!“ ozval sa výkrik, keď bol drak už celkom blízko k veternej smršti. 

Hastir zacítil, ako mu vietor trhá oblečenie z tela a ťahá ho z draka. Vtom sa viac už neudržal a vletel rovno do víru. 

„Hastir!“ zvolal drak a ešte viac zrýchlil. Dostal sa až celkom k smršti a vletel do nej. obaja sa v jej točili rýchlejšie a rýchlejšie. Vír zastal, no stále sa točil. Otáčky sa stále zrýchľovali, až do chvíle, keď si už Hastir myslel, že mu ten tlak roztrhne vnútornosti. Nato sa vír rozplynul a Hastir s drakom odleteli na rovnakú stranu do poľa. 

„Pre pána kráľa,“ povedal Hastir, keď bolo po všetkom. Rýchlo vstal a pred sebou o pár metrov ďalej zbadal stáť Wirzisu, ktorá držala Grosa za ruku. 

„Zmiznite, lebo vás zmárnim!“ revala nahnevane. „Môžete byť radi, že som vás zbavila tohto tu,“ kývla hlavou ku Grosovi. 

„Nikto sa ti o to neprosil!“ kričal Hastir. „Vráť ho späť a môžeš ísť kam len chceš.“ 

„Radím ti, aby si sa stratil aj s tým drakom. Ináč...“ zdvihla ruku zovretú päsť nad hlavu. 

„Ináč  čo?“  ozval  sa  hlas  za  Hastirom  a on  sa  otočil.  Kamein  v podobe  draka  stál  za  ním a čakal na odpoveď. „To ty by si mala zmiznúť, ak nechceš, aby z teba zostala len kôpka po-pola.“ 







„To  neurobíš,“  zaškerila  sa  Wirzisa  a strčila  Grosa  pred  seba.  „Mohol  by  si  zabiť  aj  vášho priateľa a to by si nechcel, všakže?“ usmiala sa. 

„Viem  aj  iné  veci,“  odvetil  drak.  „Jedným  šľahnutím  môjho  jazyka  ťa  od  Grosa  odtrhnem a potom sa tras.“ 

„To sa ti nepodarí,“ škerila sa naďalej bosorka. „Vôbec netušíte s kým máte dočinenia. To ja viem iné veci. Ak budem chcieť, tak vás oboch premením na žaby, alebo vás nechám roztrhať na márne kúsky. Preto radšej choďte a nevracajte sa,“ cúvala s Grosom pred sebou. 

Hastir otočil hlavu k drakovi. „Čo teraz?“ spýtal sa ho. 

„To uvidíš,“ povedal drak a pohol sa vpred. 

Wirzisa sa zľakla a vypúlila oči. Drak otvoril papuľu a z nej mu vyšľahol dlhý tenký červený jazyk a obmotal sa okolo bosorkinho krku. 

„Nie!“ vykríkla Wirzisa priškrteným hlasom a pustila Grosa. Jazyk jej sťahoval hrdlo a ťahal ju k drakovi. Snažila si krk uvoľniť, ale jazyk bol veľmi silný. Do pľúc sa jej nedostávalo ani štipka  vzduchu  a viac  už  to  vydržať  nemohla.  Kráčala  k drakovi  s jazykom  okolo  krku a rukami ťahala jazyk od svojho hrdla. 

„Pusť ma,“ vravela zachrípnuto a farba tváre sa jej zmenila na červenú. Zrazu spadla na kolená a oči sa jej prevrátili. 

Vtom  si  ju  drak  zdvihol  pomocou  jazyka  do  vzduchu  a zrazu  si  Hastir  všimol,  že  sa v bosorkinej ruke zaleskol nôž. 

„Pozor!“ zvolal, ale už bolo neskoro. 

Wirzisa zarezala do jazyka a ten sa z nej ihneď odmotal. Spadla do poľa a kašľala. 

Drak stiahol jazyk späť do tlamy a premenil sa na Kameina. 

„Si v poriadku?“ otočil sa Hastir k nemu zhrozene. 

Lehkor si rukou držal ústa a bál sa ich otvoriť. 

„Ukáž, nech sa pozriem,“ stiahol mu Hastir ruku z úst. „No tak,“ zamračil sa naňho, keď Lehkor nechcel otvoriť ústa. 

Kamein napokon poslúchol a ústa otvoril. Hneď nato mu z nich vytiekol veľký prameň krvi. 

Hastir rýchlo zdesene odskočil a Lehkor znovu ústa zavrel a priložil si na pery ruky. 

„Máte,  čo  ste  chceli,“  ozval  sa  zrazu  bosorka  a Hastir  sa  prekvapene  otočil.  Stála  pre  nimi o kus ďalej a rukami si držala boľavý krk. 

„Dúfam, že už od vás budem mať pokoj,“ povedala zachrípnuto a cúvla pred nimi, ako keby sa ich bála. 

Hastirovi sa to nepáčilo. „Čo chce spraviť?“ spýtal sa priateľa, ale ten s rukami na ústach len pokrútil hlavou. 

Wirzisa sa usmiala a ešte trochu cúvla. Potom vytiahla odniekiaľ zo svojich šiat štíhlu palicu, ktorá  jej  siahala  po  plecia.  Bola  zatočená,  ako  had.  Bosorka  ju  zdvihla  nad  hlavu  a pozrela s úsmevom na svojich súperov. 

„To sa mi nepáči, rýchlo preč,“ povedal Hastir, no skôr, ako mohli čokoľvek spraviť, Wirzisa pustila palicu a tá sa zabodla do zeme. Nato sa začala triasť a ozvalo sa hlasne prasknutie. 

Hastir cúval s Kameinom, hľadiac pred seba, aby videli, čo sa bude diať. 

Palica sa neustále triasla a zem začala praskať.  Kusy zeme sa začali prepadávať  a trhlina sa tiahla stále ďalej. Z nej sa spravili ďalšie a šírili sa priamo k nim. 

„To je ono,“ potešila sa Wirzisa a vytiahla palicu zo zeme. Pôda napriek tomu práskala ďalej. 

Hastir s Kameinom sa rozbehli, no trhlina sa k nim rýchlo ťahala. 

Wirzisa sa spokojne otočila a chytila Grosa za ruku. Ešte raz sa obzrela a keď si bola istá, že jej pomste neujdú, premenila sa opäť na vír a pokračovala v svojej ceste. 

Hastir s Kameinom bežali, čo im sily stačili, keď zrazu Lehkor zastal a rýchlo zastavil aj Hastira. 





Pred nimi bola obrovská priepasť, ktorá sa stále zväčšovala. Kusy zeme sa z jej okraja stále odlupovali a padali do bezodnej hĺbky. 

„Čo  teraz?“  spýtal  sa  Hastir  a otočil  hlavu.  Za  nimi  bola  taká  istá  priepasť  a zem  sa  lúpala ďalej. Pole sa prepadávalo priamo pod ich nohami. Trhliny leteli po zemi, ako šípy a onedlho už nebolo pevnej zeme pod nohami. 

Obaja  stáli  na  kúsku  pôdy,  ktorá  ďalej  praskala.  Okolo  nich  nebolo  nič.  Hastir  sa  otočil k priateľovi. 

„Rýchlo,  Kamein.  premeň  sa...“  no  skôr,  ako  to  stačil  dopovedať,  zem  sa  pod  jeho  nohami prepadla a on padal nadol. 

Kamein  cúvol  na  posledný  kúsok  pevnej  zeme.  Ruky  si  stále  držal  na  zatvorených  ústach. 

Celý sa triasol, keď zrazu posledný kus zeme sa zlomil a on padal za Hastirom. 



Nech  Narvah  robil,  čo  vedel,  nič  mu  nepomáhalo.  Stále  viac  ho  vlieklo  rovno  do  jedného z vírov. 

„To nie!“ zvolal zdesene. Zapieral sa nohami do zeme, ale ani to nepomáhalo. Zrazu mu skĺz-la taška z ramena a v poslednej chvíli zachytil jej popruh v dlani. Celým telom mu trhalo rovno ku krútňave. Už vôbec nevedel, čo robiť. Zrazu ho začalo dvíhať zo zeme. Už vedel, že ho to vsaje rovno do zeme a on sa utopí. Tašku mu trhalo z ruky, no naďalej ju držal z celej sily, sám nevediac prečo. Nato sa príklop na taške otvoril a z nej vyletela perla. Vtiahlo ju rovno do  víru  a posledne  čo  Narvah  videl,  bolo  ako  sa  zrazu  perla  zväčšila.  Potom  ho  vtiahlo  do krútňavy  a točilo ho tak  rýchlo,  že sa mu  dvíhal  žalúdok.  Nato  začal  klesať  nadol.  Točil sa stále rýchlejšie a rýchlejšie a pod ním sa objavil veľký čierny otvor, ktorý nasával všetku vo-du do seba. Točenie sa ešte viac zrýchlilo a Narvah stratil vedomie. Už bol tak celkom blízko k otvoru, keď odrazu dopadol na zem a vír zmizol. 

Pád ho prebral  z bezvedomia. Sprvu vôbec nevedel,  čo sa stalo, ale potom  si  všimol  ďalšie víri okolo neho a na všetko si spomenul. Vstal  zo zeme, nič nechápajúc. 

„Čo sa to stalo? Prečo ten vír  zmizol?“ Všetky ostatné víri sa točili ďalej, len ten, ktorý ho skoro pohltil, zmizol. Sklonil hlavu k zemi, aby zistil, čo sa stalo. Tam zbadal v zemi zapichnutú perlu, ktorá mala tentoraz trikrát taký rozmer, ako pred tým. Zapchala dieru v zemi a vír sa zastavil. Prechádzali ňou otrasy a zdalo sa, že to už viac nevydrží. 

„Narvah, rýchlo! Už nemáš čas, bež!“ volala na neho. 

„Ale, ako si to spravila? Nebola si taká veľká,“ krútil užasnuto hlavou. 

„Na nič sa nepýtaj, ak chceš žiť. Tak už bež!“ zvolala a jej hlas sa zatriasol. Vtom sa začala chvieť  a Narvah  už  viac  neváhal.  Bežal  ďalej  medzi  ostatné  víre.  Kľučkoval  medzi  nimi a dával pozor, aby sa nedostal ani k jednému priveľmi blízko. 

Perla  zostala  v zemi  a neprestávala  sa  chvieť.  Triasla  sa  čoraz  viac,  keď  vtom  vystrelila z diery, ako strela a za ňou vytryskol gejzír vysoký ako víri okolo neho. No hneď nato sa stiahol pod zem a znovu sa vytvoril vír. 

Perla letela vodou, keď vtom sa dostala do ďalšieho víru a znovu ho zapchala. Narvah práve prechádzal okolo neho, keď vír zmizol. 

„Ponáhľaj sa Narvah! Rýchlo!“ volala stále perla. 

Narvah  ju  poslúchol  a  opäť  prebehol  o kus  ďalej  a perla  vystrelila  zo  zeme.  Za  ňou  znovu vyrazil gejzír, po ktorom sa vytvoril vír. Perla zastavila ďalší vír a Narvah opäť prebehol okolo nej. Perla skákala z jedného víru do z druhého, kým Narvah neprešiel okolo všetkých krút-

ňav a zastal až za nimi. Keď už bol v bezpečí, otočil sa a hľadel na perlu. 

Tá sa zachvela a vyletela z diery. Za ňou vystriekol gejzír, ktorý o chvíľu vystriedal vír. Perla letela do výšky a Narvah za ňou hľadel. O chvíľu sa zastavila vo výške a padala znovu nadol, pričom sa zmenšovala. Narvah otvoril tašku a snažil sa nájsť miesto, kde perla dopadne. Keď to miesto našiel, nadstavil tašku a perla vletela rovno do nej, už v pôvodnej veľkosti. 







Narvah ju vybral z tašky a s radosťou na ňu hľadel. „Ďakujem ti,“ pobozkaj ju od šťastia. 

„Prestaň!“ okríkla ho perla. 

„Prečo si mi pomohla?“ spýtal sa jej. „Veď si nechcela, aby som šiel po Afaris. Prečo si to spravila?“ 

„Vedela som, že nemám šancu ťa od toho odhovoriť, tak som ti chcela aspoň pomôcť. Snáď sa ti podarí získať Afaris, aj keď vôbec neviem, ako sa k nej dostaneš.“ 

„Neboj  sa,  perlička,“  povedal  Narvah  naradostene.  „Keď  mi  budeš  naďalej  takto  pomáhať o chvíľu mám Afaris v rukách.“ 

„Ak si myslíš, že už ťa nič nezastaví, keď si prežil les krútňav, tak sa mýliš. Vo všetkom ti nebudem môcť pomáhať.“ 

„Ale, perlička...“ 

„Veľmi sa neraduj. Vôbec nevieš, koľko nástrah sa skrýva tomto jazere. Vieš, čo všetko bu-deš musieť prežiť, ak chceš Afaris získať. Nezabudni na Satana.“ 

„Tomu neverím,“ pokrútil podráždene hlavou. „Afaris už určite na mňa čaká a ja...“ 

„Biely kvet  je ešte poriadne ďaleko a ty vôbec nevieš, čo ťa čaká. Cesta  k Afaris vedie cez Roklinu mŕtvych a to je len jedna prekážka, ktorú musíš prekonať.“ 

„Roklinu mŕtvych?“ zamyslel sa Narvah. „O tej som nikdy nepočul.“ 

„Ani  si  nemohol.  Nikto  nevie  čo  sa  skrýva  v jazere  Reveror.  Ale  určite  všetci  vedia,  že  je v ňom zlo. Lenže to nie je len také obyčajne zlo. Je tu zhluk zla. Keď prekonáš jedno, do cesty  sa  ti  postaví  ďalšie.  A keď  prekonáš  aj  to,  zistíš,  že  za  ním  je  ďalšie  a za  ním  ďalšie a ďalšie. Je ich tak veľa, že sa ti to nemôže podariť dôjsť až k Afaris.“ 

„A čo ak sa mi to predsa len podarí?“ spýtal sa zvedavo Narvah. 

„Tak potom sa budeš musieť postaviť najväčšiemu zlu na svete. Satanovi, zdroju zla, mocná-

rovi, ktorý vládne peklu, ako v hlbinách zeme, tak aj na zemi.“ Narvah na ňu hľadel a prepadával ho strach. 

„Narvah, to nemôžeš zvládnuť. Každé nasledujúce zlo bude horšie a mocnejšie. A ak sa naozaj dostaneš až k nemu, tak nebudeš mať síl s ním bojovať. A to, čo ti Satan spraví bude najväčšia bolesť, akú pocítiš.“ 

Nemohol od nej odtrhnúť zrak. Pohlcoval ho strach. Až teraz si uvedomil, že perla môže mať pravdu. Určite má pravdu. Čo ak o ňom už Satan vie? Čo ak príde o svoju dušu a bude celé veky... Odrazu pomrkal očami a potriasol hlavou. 

„Nie, perlička,“ vzdychol si. „Všetko je to len rozprávka. Neverím ti,“ povedal s kamennou tvárou a strčil perlu späť do tašky. „Musím zachrániť moju rodinu, ktorá už celé veky čaká len na mňa. Veľmi trpí a ja ich nemôžem nechať prekliatych. Veria mi a ja ich nesmiem sklamať. 

Aspoň sa o to pokúsim,“ hľadel do diaľky pred seba. „Tak veľmi som túžil prežiť nejaké dob-rodružstvo, a teraz keď je to už tu, prepadol ma strach,“ zasmial sa nad sebou. „Nie, perlička.“ Pozrel na tašku. „Ani nevieš, ako by som najradšej ušiel, ale nesmiem. Kliatba vraví, že len vlastná krv ich môže zachrániť a to som ja.“ Stíchol a znovu pozrel do diaľky. Potom sa trochu usmial a znovu otvoril tašku. 

„Tak vravíš Roklina mŕtvych? Ta je ďalšia na zozname mojich prekážok?“ 

„Presne tak. Môžeš tam zomrieť ako všetci tí, čo cez ňu prechádzali.“ 

„Lenže ja nezomriem. Pretože ja nesmiem zomrieť.“ Zavrel tašku a pokračoval v ceste. 



Temní kráčali po dne jazera bez toho, aby sa ho dotýkali nohami. Presne vedeli, čo robia. Blí-

žili  sa  k mostu,  cez  ktorý  prešiel  aj  Xarberz.  Vyšli  naň  a bez  akéhokoľvek  zapochybovania prešli  na  druhú  stranu.  Išli  presne  k svojmu  cieľu.  Rýchlo  sa  pohybovali  a nič  ich  nemohlo zastaviť. Ďaleko pred nimi sa zaleskli perlové polia. Blížili sa k nim bez toho, aby po perlách zatúžili.  Oni dychtili po niečom  inom.  Ich nemohlo  nič iné zlákať,  pretože chceli len jedno. 

Nič iné nebolo  pre nich  dôležité. Došli až k perlovým  poliam a otočili sa presne tým  istým smerom, kade ešte pred chvíľou išiel zaklínač. Hnali sa za svojim cieľom, ako stádo divokých koni, na nič nehladiac. Samozrejme aj oni cítili prítomnosť ohromného zla, ale ani na to ne-hľadeli. Nič iné, než svoj cieľ ich nezaujímalo. Boli ako stroje, ktoré idú cez mŕtvoly. Nedbali na nič a nikoho. Kto by sa im postavil do cesty, toho znesú zo sveta. Dokonca sa považovali za  nepremožiteľných,  nech  by  sa  priplietol  do  cesty  ktokoľvek.  Obišli  perlové  polia  a pred nimi sa v diaľke črtala obrovská zeleň. Zastali. 

Pozerali cez svoje desivé masky do diaľky a prvý v rade sa zhlboka nadýchol. Zacítil presne to, čo hľadá. Maska sa mu ešte viac zaškerila a potom sa otočil k ostatným. Kývol hlavou  ich masky  sa  od  radosti  roztiahli  do  strašných  úsmevov.  Zrazu  sa  prvý  z nich  zvrtol  a pohol  sa ďalej. Ostatní ho nasledovali. Blížili sa k zelenej planine, na ktorej sa ešte stále nachádzal aj Xarberz. 

Obchádzali  všetky  skaly  a všade  tam,  kade  prešli,  zelene  rastliny  odumierali  a vyschýnali. 

Ničoho sa nebáli. Blížili sa ku skale, kde Xarberza schmatol mäsožravý strom a tam zastali. 

Prvý z nich sklonil hlavu k zemi. Pred ním ležala v riasach Sirtach. Prekvapene na ňu hľadel a napokon k nej natiahol ruku. Pomaly sa k nej skláňal, keď tesne pred čiernym kvetom stiahol ruku späť. zdvihol hlavu a vystrel sa. Niečo sa mu nevidelo. Nechápal, prečo tam čierny kvet s obrovskou mocou len tak na zemi leží. 

Za prvým temným stál ďalší a pristúpil k prvému. Prehovoril rečou, ktorej nik iný nerozumie. 

Ako keby vzdychal, či šuškal. Ako keby to prehovorila temnota. 

Prvý  k nemu  ihneď  otočil  hlavu  a maska  sa  mu  ešte  viac  zamračila.  Niečo  mu  odpovedal a potom  zdvihol  ruku,  aby  bol  už  ticho.  Opäť  otočil  hlavu  k Sirtach  a potom  sa  k nej  znovu zohol. No skôr, ako sa jej mohol dotknúť, niečo ho stiahlo k zemi a ťahalo ho preč. Hneď nato sa siedmi temní takisto ocitli na  zemi a niečo ich tiahlo za prvým z nich. Vlieklo ich cez skalu a za ňou zbadali obrovský strom, ktorý práve držal nejakého človeka obviazaného zelenými lianami nad obrovskými zubatými ústam. 

Ústa sa ešte viac otvorili a zuby sa predĺžili. Vtom sa ôsmi temní začali spierať lianám, ktoré ich ťahali k stromu. Vrteli sa, snažiac sa dostať zo zovretia. Stromom trhlo a ústa sa mu pri-vreli.  Temní  ťahali  liany  zo  všetkých  síl  a strom  ich  zdvihol  do  vzduchu  pomocou  lián  tak isto, ako Xarberza. Teraz sa zaklínačom prestal zaoberať, pretože temní mu spôsobovali väč-

šie problémy, než on. Vtedy na sekundu Xarberz zazrel cez zeleň, svojich pomocníkov. Strom ho spustil na  zem, ale liany z neho neodmotal. Temní sa vo vzduchu vrteli a strom ich stále viac a viac obvíjal svojimi ťahavými konármi. Trhalo ním stále viac. Otvoril svoje ústa doširoka  a jedného  z temných  si  do  nich  vhodil.  Hneď  za  ním  ďalšieho  a ďalšie,  až  ich  zhltol všetkých.  A keď  konečne  nad  nimi  zvíťazil,  zdvihol  poviazaného  zaklínača  nad  svoje  ústa a otvoril ich. No hneď potom ich ale zavrel. Xarberza spustil na zem a liany sa z neho obmotali. 

Zaklínač ničomu nerozumel. Strom sa zatriasol a všetky svoje konáre a liany stiahol k sebe. 

Až teraz to Xarberz pochopil. Nevidel, čo sa stalo s temnými ďalej, ale keďže nikde neboli, napadlo mu, že ich strom zožral a nasýtil sa. 

„Zachránili mi život,“ usmial sa Xarberz. „Aj tak som sa ich chcel zbaviť len čo získam Afaris.“ Otočil sa a šiel k Sirtach. Stále ležala tam, kde ju nechal. Len čo sa  ubezpečil, že jej nič nie je, strčil si ju do tašky a pobral sa ďalej. 

„Musím sa ponáhľať.“ Obišiel mäsožravý strom, ktorému ovisli konáre a listy z nich padali. 

Niečo sa s nim dialo. Celý sa triasol a Xarberz sa zľakol, že ešte stále ho môže zožrať. Radšej sa ponáhľal ďalej. Len čo vyšiel zo zelenej planiny, mäsožravý strom celkom uschol a konáre sa začali odlamovať. Jeden po druhom padali k zemi a nakoniec z neho zostal len holý kmeň. 

Ale ani ten dlho nestál na svojom mieste. Celý popraskal. Praskliny sa na ňom rýchlo šírili a keď  ho  už  celkom  posiali,  rozpadol  sa  na  márne  kúsky  a len  čo  sa  po  ňom  usadol  prach, miesto stromu stali na tom istom mieste ôsmi temní so strašnými bielymi maskami. 









Ohnivý  koč  s vranými  koňmi  sa  hnal,  ako  keby  v ňom  sedel  sám  diabol.  Ako  keby  ho  nik a nič nemohlo zastaviť. Napriek tomu, že išiel obrovskou rýchlosťou, naďalej horel a oheň na ňom vôbec nezhasínal. Zdalo sa, že mu nič nemôže zabrániť zastaviť sa. Kone, čo ho ťahali, boli ako besné. Z nozdier im šľahali červené plamene, ako keby ich vyvrhlo samotne peklo. 

Za kočom zostával pás spálenej zeme a keď náhodou prešiel okolo akejkoľvek živej bytosti, tu hneď zamrazilo od strachu. Koč tak rýchlo letel cez všetky lesy, hory, že každý, čo ho videl,  myslel  si,  že  sám  vládca  pekiel  sa  preháňa  po  krajine,  aby  našiel  ďalšie  zmučené  duše a vzal ich so sebou do svojho kráľovstva. 

Chara sedela v koči a netrpezlivo čakal na svoju strašnú pomstu, ktorú musí vykoná za každú cenu. V žilách sa jej varila krv a z oči jej lietali blesky. Chcela čo najskôr držať srdcia tých, ktorí jej ušli. Ešte nikdy sa jej to nestalo. Kto vošiel do krajiny Alz, už z nej živý, alebo aspoň nie taký, aký bol pred tým, nevyšiel. A tobôž nie, ak by vstúpil do jej pevnosti. Ani vo sne by si  nepomyslela,  že  jej  zajatci  môžu  ujsť.  Vždy  si  bola  istá,  že  ju  nik  nepremôže.  A teraz  si spomenula na truhlicu plnú krvi. Na svojho otca, ktorý sa jej zjavil v jej spomienkach a milo sa k nej správal. Nerozumela tomu. Prečo bol taký milý, keď ona z neho spravila prekliateho. 

A to bolo horšie, než smrť. Prečo môže byť človek k človeku milý a dobrý, keď mu ten druhý spôsobil bolesť? Prečo sa mu neoplatí rovnakým dielom? Prečo to ľudia robia? Znovu sa jej pred očami premietla spomienka na svoju rodinu. Aká bola s nimi šťastná a potom prišiel on a všetko zničil. Tak veľmi sa ho bála a vôbec sa mu nevzoprela. Načo tak dlho čakala? 

Zrazu sa prebrala zo zamyslenia a zistila, že jej po lícach tečú slzy a spodná pera jej krváca. 

Vôbec si neuvedomila, že sa pohryzla. 

„Už slabnem,“ povedala ticho. „Už to nepotrvá dlho a vypudí ma zo seba. Cítim to,“ hovoril z nej  démon.  „Ale  ešte  mám  čas  sa  zachrániť.  Najprv  zabijem  tých,  čo  mi  ušli  a potom  ná-

jdem Ólianu. A keď ju nechám prejsť plameňom zla, tak Chara viac nebude. Potom budem už iba ja. Len ja!!“ revala z plného hrdla. 

Kone uháňali po širokej ceste, ako víchor a nič ich nemohlo zastaviť. Zrazu sa pred nimi na ceste, ktorá sa tiahla na kopec pred nimi,  zjavil obrovský veterný vír. Práve sa hnal  z kopca rovno na koč a taktiež nezastavoval. 

Kone zaerdžali a z papúľ im vyšľahli plamene. 

„Čo  je?!“  vykukla  kňažná  s  hnevom  z horiaceho  koča  počas  jazdy.  Ihneď  zbadala  veternú smršť. „Neodbočujte!“ volala na kone. „Nie je to prírodný živel. Je to živá bytosť. Zadupajte ju do zeme!“ prikázala koňom a sadla si späť do koča. 

Smršť sa spúšťala z kopca a kone mierili rovno do nej na nič nehľadiac, rovnako ako veterný vír. 

Blížili sa k sebe, ako dvaja súperi, ktorí sa idú biť. Koňom sa rozstrapatili hrivy od silného vetra  a znovu im z nozdier vyšľahli plamene. Už boli nebezpečne blízko, no boli odhodlané smršť pochovať pod zem. 

Odrazu smršť zostala stáť na jednom mieste a z nej sa vytvorila obrovská  ženská nahnevaná tvár. „Stoj!“ zrevala tvár a zamračila sa. 

Kone sa naľakali a zdvihli sa na zadne. Kočom trhlo a kňažná sa ocitla na jeho podlahe. Koč zastal.  Kone  erdžali  a každú  chvíľu  sa  stavali  na  zadné.  Vietor  silnel,  ale  skôr,  ako  mohol ohnivý koč zdvihnúť zo zeme, vír sa rozplynul. 

„Čo je to?“ vystrčila kňažná nazlostene hlavu z koča. Ihneď zbadala, ako Wirzisa stojí pred koňmi a usmieva sa na ňu. Kňažná vypúlila oči, ako keby zbadala ducha. Nemo otvorila ústa a nebola schopná nič povedať. 

Bosorka sa na ňu usmievala a za rukáv držala jedného z prekliatych. Chara neverila vlastným očiam. 





„Ty?!“  vyštekla  na  bosorku  a Wirzisa  zdvihla  s úsmevom  obočie.  Chara  rýchlo  vyliezla z voza a šla k nej. 

„Čo ty tu chceš?“ spýtala sa bosorky. 

„Už dlho sme sa nevideli, však?“ 

„Uhni z cesty, lebo ťa moje kone zašliapu do zeme!“ zúrila Chara. 

„Tak prečo to už nespravili?“ Wirzisa otočila hlavu ku koňom. „Sú krásne,“ pozrela na kňaž-

nú, „ale nevyzerajú byť obyčajné. Určite to nie sú pravé kone, všakže?“ 

„Čo chceš? Prečo si zastavila môj koč?“ mračila sa kňažná. 

„Veď ty to dobre vieš prečo som ti skrížila cestu,“ kývla hlavou. „Na!“ sotila k nej prekliateho Grosa. „Tento tu patrí tebe.“ 

„Tak takto si ma našla.“ Chara všetko pochopila. 

„Presne tak. Iba prekliaty vie, kde nájdem Temnú kňažnú. Ako dobre, že tí Lehkori mali jedného z nich. 

„Lehkori?“ trhlo kňažnou. „Kde sú?“ 

„To je predsa jedno. Aj tak ich už nenájdeš,“ pristúpila k nej Wirzisa bližšie. „Pamätáš sa, na naše priateľstvo, Chara?“ 

„Priateľstvo,  ktoré  si  ty  zradila,“  otočila  k nej  kňažná  hlavu,  kým  ju  bosorka  obchádzala a obzerala si ju z každej strany. 

„Ale ja?“ nahodila Wirzisa nevinný výraz. 

„Presne tak,“ prikývla kňažná. „Mohla si mať veľa, ale ty si chcela ešte viac.“ 

„Musela som to spraviť. Ja som chcela vládnuť v krajine Alz a nie v tom špinavom Uhľovo-

čiernom lese.“ 

„Mohla si,“ zdvihla ramena Chara. „Lenže to, čo som ti ja ponúkala, to ti bolo primálo.“ 

„To čo si mi ty ponúkala?“ Bosorka sa zrazu nahnevala a zamračila sa. „Ja som chcela vlastniť celú krajinu Alz. A nie v nej vládnuť s tebou. Dobre som vedela, že k moci by si ma aj tak nepustila.“ 

„Ale veď krajina Alz bola cele veky moja. Nemohla som ti ju prenechať len tak. Veď ja som ju celú vybudovala a potom si prišla ty a chcela si, aby som ti ju prepustila?“ 

„Presne  tak.  Mohla  si  ísť  s Abrosom  na  jeho  hrad.  Nepotrebovala  si  krajinu  Alz.  Mňa  tam nechcel.“ 

„Myslím, že si ešte dopadla celkom dobre,“ hľadela na ňu kňažná s opovrhnutím. „Keby Abros chcel, tak by ťa mohol na mieste skántriť a nie ťa strčiť do Uhľovočierneho lesa.“ 

„Tomu ty hovoríš dobre? Ani nevieš, čo som tam prežívala. Abros ma skoro zabil a celé tie veky som sa musela živiť čarovným ovocím, aby som sa zotavila.“ 

„Vidím, že sa ti to aj podarilo,“ obzrela si ju kňažná. „Ale čo to, že si z lesa vyliezla? Už to bude vyše päťsto tokov, čo si les neopustila.“ 

„Nemohla som. Abros vedel o každom mojom pohybe. Len čo by som z lesa vyšla, ihneď by ma zabil. Doteraz som myslela, že žije. Do lesa už celé veky nik nevkročil. Až nedávno som sa dozvedela, že už je mŕtvy. Videla som Sirtach v rukách iného. Abros by ju nikomu nedal.“ 

„Pcha,“ zasmiala sa kňažná. „Ten je už mŕtvy cele stáročia.“ Zrazu sa kňažná zarazila. „Videla si Sirtach?“ 

„Videla. Mal ju jeden zaklínač a sám vošiel do moje chatrče. Len čo som sa otočila, ukradol mi  moje  najvzácnejšie  zrnko  z čarovného  ovocia  a zmizol.  Ale  načo  ti  to  ja  všetko  rozprá-

vam? S ním sa vyrovnám hneď potom, keď ti zúčtujem všetko, čo si my dlžná.“ 

„Ja a dlžná?“ zasmiala sa Chara. „Ja skôr nechápem, ako sa môžeš opovážiť mi prísť na oči.“ 

„Áno, dlžná. To ty si Abrosovi povedala aby ma zničil a potom ma strčil do lesa. Videla som ťa, ako si mu to pošepla.“ 

„Presne tak. Bola si moja priateľka a preto som ťa zachránila.“ 







„Zachránila?“ vybuchla Wirzisa. „Už len ty si ma zachránila. Prečo ťa tak Abros ochraňoval? 

Prečo neochraňoval mňa? Ha? Prečo uprednostňoval teba predo mnou?“ 

„Pretože to  ja som  z neho spravila to,  čim bol.  Bol  mi do konca života vďačný, že som  ho nechala prejsť ohňom. Bola som preňho niečo ako jeho matka. To ja som ho stvorila. A čo si chcela ty? Okradla si ma o oheň a celú krajinu Alz. Ešte šťastie, že to skoro zastavil. A teraz sa ma pýtaš, prečo uprednostnil mňa predo mnou? Uvedom  si,  že si  na smiech. Môžeš byť rada, že ti ponechal tvoje schopnosti a moc. Mohol urobiť s tebou tisíc veci, ktoré by boli ti-síckrát horšie ako tie, ktoré som mu navrhla ja.“ 

„Čuš už! Ty si vinná!“ ukázala na ňu prstom. „Ty za všetko môžeš! Ty si rozhodovala za Abrosa. Keby si mu nič nepovedala, tak by mi určite nič nespravil. Celé tie roky som čakala na tento  okamih  a konečne  je  tu.  Celý  ten  čas  čo  som  bola  v Uhľovočiernom  lese  ,som  túžila znovu získať krajinu Alz a s ňou aj plameň zla.“ 

„To  sa  ti  nepodarí,“  odvetila  kňažná  pochybovačne.  „Bola  si  a aj  si  zostala  hlúpou.  A teraz uhni  z  cesty,  musím  ísť  vykonať  svoju  pomstu.“  Kňažná  sa  otočila  bosorke  chrbtom a vykročila späť ku koču. 

„Tak toto ti neprejde!“ hrozila jej päsťou Wirzisa. 

„Čo chceš spraviť?“ obrátila sa k nej kňažná, keď otvorila dvierka na koči. „Vieš čo dokážem. 

Prekliati sú stále so mnou a poslúchnu ma na slovo.“ 

Kone zaerdžali a z nozdier im vyšľahli plamene. Wirzisa od nich nazlostene odskočila, naďalej hladiac na kňažnú. 

Keď si Chara sadla do koča, vystrčila z neho hlavu. Pozrela na prekliateho Grosa a ten sa pohol k nej. Nastúpil do koča a Chara zabuchla dvierka. 

„To sa ešte uvidí, ktorá z nás viac dokáže,“ povedala si pre seba Wirzisa. 

Kone začali erdžať a hmýriť sa. Chceli ísť ďalej, ale Wirzisa im stála v ceste. 

„Tak už uhni, ty hlupaňa!“ zrúkla na ňu kňažná z koča. 

Wirzisa mala sto chutí Charu zahrdúsiť vlastnými rukami. Odstúpila trochu od koni a vytiahla zo svojich šiat pokrivenú palicu. Zabodla ju pred kone do zeme, odstúpila od nej a palica sa rozkmitala. 

„Tak a teraz si choď kde chceš!“ zvolala Wirzisa a kňažná hneď vystrčila hlavu z koča. 

„To nie!“ zdesila sa, ale už bol neskoro. 

Palica sa rýchlo kmitala a zem začala náhle praskať. Spravila sa obrovská trhlina, ktorá bola medzi Wirzisou a kočom. Trhlina sa rýchlo šírila a rozťahovala sa. Kone začali pred ňou cú-

vať. 

„Nie!“ kričala Chara a Wirzisa sa rozosmiala. 

Kone cúvali a so strachom  erdžali.  Zem sa naďalej otvárala. Keď trhlina bola už tak veľmi široká, že ju ani kone nemohli preskočiť, vtedy palicu Wirzisa vytiahla zo zeme a skryla si ju do šiat. 

Nato  sa zatočila okolo  svojej  osi  a premenila sa  vír. Preletela v podobe víru priepasť, ktorú vytvorila a pred kočom sa premenila naspäť. 

„Tak čo, Chara?“ pozrela bosorka do koča. „Teraz už nepôjdeš nikam,“ smiala sa jej do tváre. 

„Už nevykonáš pomstu nikomu.“ 

„Čo si to spravila?“ zhrozila sa Chara a chytila ju svojou rukavicou pod krk. „Za to mi zaplatíš,“ sťahovala jej silno hrdlo, ale Wirzisa sa premenila na vír a dostala sa z jej zovretia. Znovu sa zmenila späť, no tentoraz už stála dosť ďaleko od koča, aby kňažná na ňu nemohla. 

„Ten prekliaty, ktorého máš v koči je môj!“ hnevala sa bosorka. „Viem, že chceš, aby ťa doviedol k tým Lehkorom. Ale to sa ti nepodarí. Nechcem ti pomôcť! Zmarím ti každý plán!“ Otvorila ústa a zhlboka sa nadýchla. Zrazu všetok vzduch začala nasávať do seba. Dvierka na koči sa otvorili a prekliateho Grosa trhlo smerom von z koča. 





„Nie!“ Kňažná natiahla ruky ku Grosovi, aby ho Wirzisa nevysala svojim dychom z koča, ale už  bolo  neskoro.  Gros  vyletel  von  veľmi  rýchlo  a Wirzisa  ho  tesne  pred  sebou  zastavila a zavrela si ústa. 

„Už je môj,“ pozrela bosorka víťazne na Grosa. 

„Vráť ho späť!“ mračila sa Chara. 

„Už som to pochopila,“ usmiala sa. „Tým, že som ho Lehkorom vzala, prekazila som ti tvoj plán. Tvoje kone už nevedia kade ísť. Vedia vycítiť len prekliateho. Ale  keď som ti ho sem doviedla,  tak  on  by  ti  pomohol  ich  nájsť.  A preto,  aby  ti  už  nemohol  pomôcť,  ho  zničím.“ Otočila sa bosorka ku Grosovi a milo sa naňho usmiala. Preletela s ním v podobe víru na druhú stranu priepasti a tam chytila Grosa pod krk. 

„To nie!“ zvolala Chara a vybehla zhrozene z koča k priepasti. 



 


Medzi sochami 

Keď Mosa otvorila oči, vôbec ničomu nerozumela. Zízala do stropu a rozmýšľala kde je a čo sa stalo. Posadila sa a pohľad jej padol na zavreté dvere. Potom začala otáčať hlavou, no stále nevedela kde sa nachádza. 

„Moja palica.“ Spustila rýchlo nohy z postele. Až vtedy si ju všimla. Bola opretá o stenu pri posteli. Rýchlo ju vzala a začala si ju obzerať. 

„Je v poriadku,“ vydýchla si, ale nie na dlho. „Ale čo sa stalo s mojou knihou?“ vystrašila sa. 

Nech hľadala kdekoľvek, kniha v izbe nebola. „Museli mi ju vziať.“ Spomenula si zrazu na všetkých tých vodných ľudí, čo ju obkľúčili. „Ale prečo mi nezobrali aj moju palicu? Musím ju nájsť za každú cenu. Ináč Afaris nezískam.“ 

Zrazu sa ozvali. Mosa sa zvrtla k dverám a cúvla. Hľadela na ne, kroky sa k ním blížili. Pred dverami stíchli a kľúč sa zvrtol v zámke. Kľučka sa pohla. Dvere zavŕzgali a začali sa pomaly otvárať. Mosa opretá o stenu rovno pred dverami, natiahla ruky s palicou pred seba. Bola odhodlaná sa brániť, nech je za dverami ktokoľvek. 

Dvere sa pomaly otvárali a v nich sa objavili dve ženy. Zastali na prahu a vyzeralo to tak, že to, čo uvideli, im vyrazilo dych. Stáli medzi dverami a ani sa nepohli. Z Mosy nespúšťali oči a ona  nespúšťala  oči  z nich.  Ani  jedná  z žien  sa  nepohla.  Boli  ako  sochy.  Ako  keby  každá z nich čakala, kedy sa pohne tá druhá. 

Ženy vo dverách na Mosu pôsobili nemylo. Ani jedna z nich sa neusmievala, aj keď tá prvá vyzerala milšie. Zato tá druhá sa mračila tak veľmi, ako keby bola plná zlosti. A vtedy si Mo-sa všimla, že prvá zo žien drží v náručí jej tašku. 

„To je moje!“ zvolala Mosa a pohla sa o krok v pred, s palicou namierenou na ženy. Tie od strachu trhlo vzad. 

„Vráťte mi moju tašku,“ naliehala ďalej, ale viac sa už nepohla. 

„Načo ti je ta kniha?“ spýtala sa druhá nahnevaná žena. „Chceš nás zakliať však? Premeniť na žaby, či ryby.“ Zamračila sa ešte viac. 

„Vravím, aby ste mi tú tašku vrátili!“ 

„My vieme, že si čarodejnica!“ zrevala na ňu nahnevaná žena. „Ale odtiaľto sa živá nedostaneš,“ zarehotala sa Reta. 

„Prestaň,“  otočila  k nej  hlavu  Ewes  a Reta  ihneď  stíchla.  „Môj  manžel  vám  veril,“  pozrela Ewes späť na Mosu. „Keby vedel, že ste čarodejnica, tak by vás neprikázal doniesť do nášho domu, ale hodil by vás do bezodnej priepasti. Neviem prečo ste sem prišli, ale určite tu nie ste preto, aby ste konali dobro.“ 

„Vráťte mi moju knihu,“ trhla Mosa palicou k nim a obe myklo vzad. 

„Tu máte svoju knihu,“ hodila Ewes tašku do izby a tá sa šuchla až celkom k nej. 







„Čo to robíš?“ spýtala sa Reta zhrozene svojej priateľky, snažiac sa cez ňu prepchať do izby a vziať knihu späť. 

„Prestaň Reta!“ zastavila ju Ewes. „Nech ide kadeľahšie.“ Potom otočila hlavu späť k Mose. 

„Odíďte, ale hneď. Ináč budem nútená všetko povedať manželovi a ten vás už odtiaľto živú nepustí.“ 

Mosa sa zohla a zdvihla tašku zo zeme. Pozrela do nej a ukľudnila sa. Kniha bola na svojom mieste. 

„Neprišla som ti povedať kto je, aby si ju pustila,“ hnevala sa Reta na Ewes. 

„Rýchlo  odíďte,“  opakovala  Ewes  znovu,  nepočúvajúc  priateľku.  „Môžete  si  vziať  masku.“ Ukázala na malý stolík  pri  posteli. „Tak sa bezpečne dostanete von z mesta. Cez  ňu budete vidieť len skutočnosť,“ zvrtla sa, zabuchla za sebou dvere a pobrala sa do salónu. Nahnevaná Reta ju nasledovala, snažiac sa jej stále niečo povedať. V salóne ju zastavila a pozrela jej do tváre. 

„Ty naozaj chceš, aby len tak odišla?“ 

„Presne tak,“ prikývla Ewes. „Vie, čo jej tu hrozí. Určite nie je hlúpa a poberie sa preč.“ 

„Tomu by som veľmi neverila,“ odvrkla. „Ešte si jej darovala aj masku. Prečo? Teraz akurát môže v meste zostať a pokračovať v tom, čo zamýšľa.“ 

„Bez  masky  by  sa  z mesta  nedostala.  Každého  muža  by  videla,  ako  najpríťažlivejšieho  zo všetkých a neodolala by bozku.“ Obišla priateľku a sadla si na diván. 

„Ale čarodejnice sa len tak ľahko nevzdávajú, Ewes,“ otočila sa Reta rýchlo k nej. „Ona urči-te pôjde ďalej.“ Sadla si k nej. „Čo ak nás chce všetkých vyhubiť? Alebo vziať Afaris?“ 

„To sa predsa nedá,“ pokrútila hlavou priateľka. „Stráži ju mocnár.“ 

„Ale ona je čarodejnica...“ 

„A jej čary tu nepôsobia.“ 

„Čo ak to tak nie je? Čo ak...“ Zrazu Reta stíchla, lebo si všimla, že ju priateľka nepočúva. 

„Ewes, čo sa stalo?“ 

„Myslím, že sme jej krivdili,“ vstala z pohovky. 

„Krivdili?“ spýtala sa nechápavo Reta. 

„Presne tak. Jej čary tu nepôsobia. Ona tu nič nezmôže. Vôbec nič. Ona sem neprišla čarovať, ani zaklínať. Prišla kvôli niečomu inému.“ 

„Ako to myslíš, že inému? K čomu by sem asi tak prišla čarodejnica, ak nie pre Afaris?“ 

„Nezabúdaj, že nie všetky čarodejnice sú zlé. Možno nechce nikomu ublížiť. Aj ona je predsa živá bytosť. Aj ona niečo potrebuje.“ 

„Čože?“ odstúpila od nej Reta neveriacky. „Ona, že niečo potrebuje? Chce len ovládnuť svet. 

Každá čarodejnica chce vládnuť bytostiam na zemi.“ 

„Myslím, že by sem neprišla, ak chce ovládnuť svet. Toto jazero je povestne temnotou, ktorá v ňom vládne. Nik so zdravým rozumom by sem nevkročil. Musela mať naozaj veľký dôvod a odvahu nato, aby sem prišla. A musela mať aj veľa šťastia. Cesta až k nášmu mestu je posiata tisíckami nástrah.“ 

„Vravím ti, že chce ukradnúť Afaris a ovládnuť svet,“ chytila ju Reta nehnevane za ruku, aby svojím rečiam pridal dôraz. 

„To by predsa nešlo,“ striasla jej ruku zo seba. „ Afaris by jej v tom nepomohla. Afaris vie spĺňať len želania dobra. Ak chce Afaris, tak iba preto, aby konala dobro.“ Odrazu sa ozvalo buchnutie dvier. Obe pozreli k otvoreným dverám, čakajúc, že ten čo vošiel do domu vojde so salónu. A hneď nato sa pred nimi zjavil Males a zdal sa byť priadne rozru-

šený. 

„Čo sa stalo?“ pribehla rýchlo k nemu jeho manželka. 





„Vladár chce tú ženu vidieť. Vraj som ju mal doniesť hneď do pyramídy a nie sem. Veľmi sa nahneval.  A prečo nie si pri  nej?“  zamračil sa Mysliteľ.  „Vravela si,  že budeš pri  nej  sedieť a čakať, kým sa neprebudí.“ 

„Ale ona je už  hore...“ odvetila Ewes. 

„Je to čarodejnica!“ rýchlo povedala Reta. 

„To určite,“ mávol Males rukou a pobral sa do izby, do ktorej zaniesli Mosu. 

„Ale naozaj!“ bežala za ním Reta s Ewesou. „Našla som jej knihu. Čarodejnú knihu. Je plná kúziel.“ 

Po týchto slovách Mysliteľ zastal a otočil sa k ženám. „Knihu? Akú knihu?“ 

„Zostala na námestí. Bola v jej taške, ktorú si nik nevšimol, len ja.“ 

„To nie je možné,“ pokrútil hlavou Mysliteľ. „Čarodejnice by vonkoncom nevstúpili do nášho jazera.“ 

„A čo tá mušľa?“ napadlo zrazu Retu. „Mala so sebou mušľu so psychou. Kde ju vzala? Musela ju  ukradnúť  Borinovi. Lenže keď jej spadla na zem,  psycha v nej  nebola. Kde teda je? 

A kde je Borin? Určite ho zabila a psychu vypustila.“ 

„Čo to hovoríš, nešťastnica,“ pristúpil k nej Males bližšie. „Ak by to tak bolo, tak mocnár by dnes nedostal psychu a to by bola pohroma...“ Odrazu prestal hovoriť a vytreštil oči. Nato sa rýchlo zvrtol a bežal k dverám Mosinej izby. Rýchlo ich otvoril a vtrhol dnu. Hneď za ním sa do izby vrútili obidve ženy. Izba bola však prázdna. 

„Utiekla,“  pozrel  Males  na  otvorené  okno.  „Čo  sa  tu  stalo?“  Otočil  sa  podozrievavo  späť k ženám.“ 

„Prepáč mi, ale ja som ju vyhnala,“ odvetila Ewes nešťastne. 

„Vyhnala?“ zdesil sa. „Vieš si predstaviť, čo sa stane, ak Reta má pravdu?“ 

„Veď aj keby bola čarodejnica, tak nič nezmôže,“ obhajovala sa Ewes. „Jej kúzla tu nefungujú.“ 

„To možno, ale môže zničiť všetky psychy a mocnár nás všetkých zahubí!“ 

„Ak už to pravda nerobí,“ podotkla Reta a Males na ňu s hnevom pozrela. No potom obidve ženy obišiel a vyšiel narýchlo z izby. 

„Males, počkaj!“ rozbehla sa za ním Ewes. „Ja som to naozaj nechcela, ja...“ volala naňho. 

Reta zostala v izbe sama. Pohľad jej padol na malý stolík pri posteli. 

„A ešte si vzala so sebou aj tú prekliatu masku,“ povedala nazlostene a vybehla z izby. 



Ako padal do hĺbky, temnota ho celkom zahalila. Mal pocit, že padá celú večnosť. Už nevedel kde je nadol a kde nahor. Nevidel vôbec nič. Vietor mu svišťal okolo uší a on kričal až do tej chvíle, kým si neuvedomil, že už mu nik nepomôže. Teraz klesal nadol, ako kus skaly, ktorá sa každú chvíľu rozbije o druhú skalu a viac jej nebude. Zavrel oči a v mysli sa mu premietol celý život. Keď odrazu zacítil akési teplo, ktoré sa stále zväčšovalo. Otvoril oči ktoré mu skoro vypadli z jamiek. Pod ním v hĺbke bola rieka lávy a on padal rovno do nej. Vedel, že zomrie, ale nechcel zomrieť v strašných mukách, keď sa mu bude vo vriacej láve škvariť telo. 

To nie! To nechcem! Kričal jeho mozog, ale napriek tomu padal stále nižšie rovno do žeravej rieky. Láva pod ním sa stále zväčšovala a keď už bol skoro pri nej, uvedomil si, že to nie je to, čo si myslel. Je to niečo horšie. Nevedel čo, ale cítil strašné zlo. Zlo z celého sveta. A za nič nechcel doňho spadnúť. Teplo už bolo tak neznesiteľné, že mal pocit, že sa mu koža začne opekať ešte skôr, ako do tej strašnej rieky spadne. A teplo sa stále zvyšovalo. Už to nemohol viac vydržať a keď už vedel, že mu nie je žiadnej pomoci, niečo ním trhlo a on začal stúpať nahor, od žeravej rieky preč. Vôbec netušil, čo sa to deje, no bol rád, že sa to stalo. Hľadel do hĺbky na žeravú rieku, keď zrazu sa z rieky zla vymrštila obrovská vlna, z ktorej sa vytvorila veľká ruka a ťahala sa nahor za ním. 







„Čo to dopekla je?“ vystrašil sa a začal sa triasť od strachu. Už si myslel, že unikol strašnej smrti a vôbec tomu tak nebolo. Ruka sa tiahla nahor rovno za ním. Nechcela sa ho vzdať, keď ho už skoro mala na dosah. 

„Teraz sa drž!“ ozval sa niečí hromový hlas a Hastir pozrel za ním, ale nič nevidel. Ničomu nerozumel, ale na nič na nepýtal. Pevnejšie sa chytil niečoho, na čom sedel a čakal, čo sa bude diať.  Pozrel  nahor.  Vysoko  nad  ním  zbadal  niečo,  ako  biely  opar,  ktorý  sa  veľmi  pomaly zväčšoval. Nato sa let nahor ešte viac zrýchlil. Stúpal hore, ako víchor, ale ruka za ním neza-ostávala. Ťahala sa z rieky rovno za ním, snažiac sa ho dostihnúť. 

Biela hmla nad ním bola stále zreteľnejšia, no napriek tomu, že stúpal rýchlejšie, ruka ho do-háňala. 

„Prosím, rýchlejšie,“ vyhlásil Hastir, keď zistil, že ruke vôbec neuniká. Let sa ešte o trochu viac  zrýchlil  a od  ruky  sa  trochu  vzdialil.  Ale  hneď  potom,  aj  ruka  zrýchlila.  Hastir  pozrel nahor. Biely opar už bol obrovský, ale stále tam ešte nebol. Podvedome hýbal nohami, ako keby mohol zrýchliť let. Zrazu ho zalialo slnko a vtedy si všimol na čom sedí. Bola to akási obluda,  ktorá  malá  dlhé  telo,  ako  had  a blanité  krídla.  Na  dlhom  krku  bola  ohyzdná  hlava, ktorej z papule trčali strašné zuby. Vyľakal sa ešte viac. Pozrel dole. Za ním bola žeravá ruka a sám sedel na príšere. Vôbec nevedel, čo robiť. Zrazu si uvedomil, že nemá šancu uniknúť. 

Keď vyletí na povrch zeme, tak ho príšera určite zabije. A keď to nestihne, ruka ho stiahne späť do žeravej rieky a uvarí ho zaživa. 

„Radšej zomrieť hore, ako tam v dole,“ rozhodol sa Hastir a podržal sa ešte viac príšery. Ruka už  bola  skoro za  ním  a Hastir  zacítil znovu  veľké  teplo.  Ruka  sa  ho  snažila  schmatnúť,  ale príšera  s ním  uhýbala.  Vtom  zacítil  obrovské  teplo,  ktoré  ho  tak  veľmi  pálilo,  že  musel  od bolesti  vykríknuť.  Ruka  sa  ho  už  dotkla  končekmi  prstov  a vtom  s ním  príšera  vyletela  na slnečné svetlo. 

Ruka ho schmatla, ale odrazu sa z nej začalo pariť a ihneď ho znovu pustila. Hastir dopadol späť na strašnú príšeru a ruka sa stiahla späť do hlbín. Zdesený a popálený hľadel na tu hrôzu, ktorá  ho  ešte  pred  chvíľou  držala  a teraz  mizne,  ako  tenký  pásik  lúča  v tme.  Zdvihol s výdychom hlavu a až teraz si všimol, kde je. Všade okolo nebolo skoro nič. Až ďaleko od neho  bolo  vidno  pevnú  zem.  Pole,  na  ktorom  sa  stretol  s Wirzisou  celkom  zmizlo.  Príšera s ním letela k najbližšej pevnej zemi a tam zosadla a otočila k nemu svoju strašnú hlavu. 

„Môžeš zísť,“ povedala a Hastir so strachom z nej zoskočil. Príšera sa k nemu otočila celým telom a vyplazila svoj rozdvojený jazyk. 

Hastir  začal  pred  ňou  cúvať.  Príšera  sa  k nemu  blížila  a kmitala  svojím  jazykom,  ako  had. 

Hastira  znovu  prepadol  strach.  Ešte  sa  poriadne  ani  nespamätal  a už  je  znovu v nebezpečenstve. Cúval pred ňou až k okraju priepasti, z ktorej ho sama dostala a tam zastal. 

Pozrel do bezodnej hĺbky a potom otočil hlavu k príšere. 

„Zachránila si ma, aby si ma teraz zožrala?“ spýtal sa vystrašene a príšera sa k nemu priplazi-la celkom blízko a oblizla ho svojím slizkým jazykom po tvári. Hastir zavrel oči a zaťal zuby, aby to vydržal. Zrazu zacítil akúsi lepkavú tekutinu na tvári a rýchlo si ju zotrel z tváre. Bola to krv. Vôbec tomu nerozumel. Čia je tá krv? No skôr, ako to mohol zistiť, príšera otvorila ústa a vycerila svoje zuby. Nato sa naňho vrhla a tak si zdesene skryl svoju tvár v dlaniach. 

Príšera zavrčala. Hneď potom sa zmenila na Kameina. Lehkor práve zíval a potom si na ústa priložil ruku. 

„Čo?“ stiahol ruky z tváre, keď vrčanie sa zmenilo na zívnutie. „Ty?“ vypúlil oči. 

„A čo si čakal?“ zasmial sa Kamein. „Žiadna harpya by ťa nezachránila.“ 

„To si bol ty?“ vyrútil sa naňho Hastir a zhodil ho na zem. 

„Tak takto sa mi odplácaš za záchranu života?“  zasmial sa Lehkor. „Tak nemáš začo,“ vstal zo zeme a oprášil sa. 





„Prečo si to spravil? Prečo si nič nepovedal? A prečo si sa premenil na harpyu a nie na draka?“ pýtal sa rozčúlene Hastir. 

„Pretože som už viac nemohol byť drakom neubehol ani deň a drakom som bol už mnohokrát. 

Mohlo by sa stáť, že by som ním mohol zostať.“ 

„Ale harpya?“ spravil Hastir grimasu, keď si spomenul na to, ako ho oblizol. 

„Mohlo ťa to napadnúť. Keď som ťa oblizol, tak si si všimol, že môj jazyk krváca. Vedel si predsa, že tá bosorka mi doň zarezala.“ 

„Ty, somár,“ buchol ho Hastir do hrude. „Ako by ma to mohlo napadnúť? Vždy si sa premenil len na draka...“ 

„Ešte si mi ale stále nepoďakoval.“ Lehkor od neho odskočil, aby sa vyhol ďalšiemu úderu. 

Hastir sa zarazil. „Ďakujem,“ povedal neochotne a kývol hlavou. „Ale čo to bolo tam dolu?“ Otočil sa a pozrel do hĺbky. „Najprv som si myslel, že to bola láva, ale potom...“ 

„Nie, to nemohla byť láva,“ pokrútil Kamein hlavou a Hastir sa k nemu otočil. „Láva nie je živá. To dolu, by som povedal, bolo až priveľmi živé. A dobre si videl, čo sa stalo, keď sa to dostalo na slnečné svetlo. Rýchlo sa to stiahlo späť. Nemohla to byť láva.“ 

„Tak čo potom?“ zamračil sa Hastir. 

„Niečo zlé. Iba zlo sa bojí slnečných lúčov.“ 

„Zlo?“ neveril Hastir. „Videl som už veľa zlých bytostí, či démonov, ale pred slnkom nikdy neutiekli.“ 

„Toto bolo niečo horšie, ako démoni. Len to práve zlo sa bojí slnečných lúčov. Zlo, ktoré ko-ná len v temnote. Muselo byť veľmi mocné. Mali sme naozaj šťastie. Ešte chvíľu a stiahol by nás oboch do temnoty a ktovie, čo by s nami bolo.“ 

Hastir pozrel do hĺbky, ale nič podozrivé tam už nevidel. 

V hĺbke stále tiekla žeravá rieka. Kde-tu vyšplechla kúsok vyššie, ale ruka sa z nej už nevy-tvorila.  Ruka  nie.  Ale  niečo  iné.  Bola  to  hlava.  Hlava  akejsi  bytosti.  Mala  zamračenú  tvár. 

Pozrela nahor, usmiala sa a v ústach sa jej zaleskli zlaté zuby. Hneď potom zmizla v ohnivej rieke. 



Cesta bola strmá a sama skala. Narvah mal čo robiť, aby každú chvíľu nespadol. Schádzal do Rokliny mŕtvych celkom pomaly a opatrne. Roklina sa tiahla obrovský kus cesty. Vôbec nebolo vidno, kde je jej koniec. Napriek tomu musel cez ňu prejsť. Keby ju chcel obísť trvalo by mu to skoro celý týždeň a vedel že nemá toľko času. 

Preskakoval  skaly  a obchádzal  divoko  rastúce  riasy.  Všade  bola  zeleň,  ako  keby  ani  nebol v jazere, ale v lese. Dolu pod ním sa črtala roklina plná skál a kameňov. Vôbec nevedel, prečo sa volá Roklina mŕtvych a ani čo ho tam čaká. 

„Perlička,  povedz  mi,  čo  je  zač  tá  roklina?“  spýtal  sa  svojej  novej  priateľky  pri  chôdzi  bez toho, aby ju z tašky vybral. 

„Každý, kto do nej vkročil, viac z nej ne vyšiel,“ odvetila perla z tašky. 

„Nikto?“ zastal a pozrel na tašku. „Čo sa v nej skrýva?“ 

„Niečo strašné. Vidíš tie kopy kameňov?“ spýtala sa perla a Narvah pozrel do rokliny. Naozaj bola posiata skalami. 

„Čo sú zač tie kamene? Prečo ich je tam tak veľa?“ 

„Všimni si, že čím viac schádzaš dolu, tým je tu menej živočíchov. Dole dokonca nerastú ani rastliny. Nič živé tam nežije.“ 

„Ale prečo? Čo tam je?“ 

„Tie kamene neboli vždy kamene. Boli to živé bytosti. Ľudia, ako si ty, alebo vodní obyvate-lia tohto jazera.“ 

„Premenili sa na kamene?“ 







„Sú  z nich  sochy  už  celé  stáročia.  Keď  ich  uvidíš  z blízka,  zistíš,  že  sú  ako  živé.  A predsa nežijú. Do roku po premene sa ich ešte dalo zachrániť, ale posledný človek bol premenený už pred dávnymi časmi.“ 

„Čo sa stalo? Kto im to spravil?“ horel Narvah zvedavosťou, hladiac do rokliny pod sebou. 

„Prvý démon,“ odpovedala perla. 

„Prvý? Čo to znamená? Prvý démon na svete?“ 

„Nie na svete. Démoni sú tu  už tak dlho,  že už  nik  nevie, ktorý z nich bol  prvý. Tento bol obyčajný čarodejník. Lenže stretol pokušiteľa.“ 

„Myslíš toho, čo chcel všetkých ľudí donútiť, aby spáchali najhorší hriech na svete a tak vypustiť svojich druhov z pekla?“ Narvah otvoril oči doširoka. 

„Nie, ten to nebol. Tento pokušiteľ bol prvý démon v tomto jazere. Nebolo to tak dávno, keď ho čarodejník stretol. Volal sa Qeis. Patril k tým, čo premohli Abrosa za pomoci Afaris. Bol jedným  z tých,  čo  tu  ukryli  biely  kvet.  Lenže  skôr,  ako  mohol  z jazera  vyjsť,  stretol  sa s Pokušiteľom.“ 

„Čo je zač ten pokušiteľ?“ spýtal sa zvedavo Narvah. „A čo mu vlastne spravil?“ 

„Pokušiteľ už nežije. Qeisovi priatelia ho ihneď zničili, ale už bolo neskoro. Qeis bol celkom v jeho  moci  a ani  po  Pokušiteľovej  smrti  jeho  moc  neoslabla.  Stále  je  veľmi  mocná  a asi  to tak  bude  navždy.  Qeis  prechádzal  cez  túto  roklinu,  ktorá  bola  vtedy  ešte  živá.  Teraz  je  vy-dláždená  kameňmi  a na  každom  kroku  sú  sochy.  Všetci,  dokonca  aj  Qeis  vedel o Pokušiteľovi. Vedel, že je niekde v rokline. Nastrojil na nich všakovaké pasce, len aby neu-nikli žiadnemu pokušeniu. Pokušiteľ ihneď, ako sa stretne s nejakou bytosťou, zistí, aké sú jej neresti  a slasti.  Preto  vytvoril  ilúzie,  pre  každého  kúzelníka  inú.  Jeden  rád  pil  a tak  vytvoril ilúziu  dreveného  stola  s džbánom  piva.  Ale  čarodejník  s pomocou  svojich  priateľov  odolal. 

Druhý  pestoval  krásne  kvety  a Pokušiteľ  vytvoril  ilúziu  krásnych  kvetov,  ktoré  boli  veľmi nezvyčajné. Čarodejník také kvety ešte v živote nevidel a veľmi po nich túžil...“ 

„A čo Qeis? Aké pokušenie pripravil Pokušiteľ pre neho?“ nedočkavo sa spýtal Narvah. 

„Qeis mal doma zbierku krásnych kameňov. Nie drahých kameňov. Neboli to žiadne drahokamy,  či  diamanty.  Rád  zbieral  kamene  nezvyčajnej  farby  a tvaru.  Preto  Pokušiteľ  vytvoril ilúziu netypických kameňov, krvavej farby v tvare srdca. Qeis bol celkom mimo, keď ich videl. Chcel si vziať aspoň jeden z nich, ale jeho priatelia ho nepustili. Dobre vedeli, čo by sa mu stalo, keby pokušeniu neodolal. Odtiahli ho preč od kameňov, ale Pokušiteľ cítil jeho žia-dostivosť po kameňoch. Bol jediný čo, neprestal myslieť na svoj smäd po tom, čo chcel mať. 

Preto  o pár  metrov  ďalej  Pokušiteľ  vytvoril  kamene,  podobajúce  sa  tulipánom.  Stáli  jeden vedľa  druhého  a vyzerali  tak  prekrásne,  celkom  ako  pravé  kvety.  To  už  Qeis  nevydržal a vytrhol sa priateľom. Bežal ku kameňom a naťahoval k nim ruky. Márne naňho ostatní kri-

čali.  Všetko  bolo  márne.  Qeis  vbehol  rovno  do  Pokušiteľovej  náruče.  Dotkol  sa  zvláštnych kameňov a vtedy si uvedomil, že to všetko bola len ilúzia. Až vtedy pochopil čo spravil. Neodolal svojmu pokušeniu a len čo sa vzpriamil, pred ním stál Pokušiteľ. Hľadel na neho svojimi  čiernymi  očami,  ktoré  mu  svietili  z bielej  tváre.  V snehovo-bielom  plášti  vyzeral  ako duch. Natiahol ruky ku Qeisovi a chytil mu hlavu do dlaní. Vtedy ho pobozkal a premenil ho na živý kameň.“ 

„Živý kameň?“ zamyslel sa Narvah. „Čo je to?“ 

„Qeis sa premenil presne na to, po čom najviac túžil a dokázal by preto aj zomrieť. Zmenil sa na sochu, no predsa socha nie je. Je živý a každého, koho sa dotkne, premení na kameň.“ 

„Tak preto je tam dole toľko sôch?“ pochopil Narvah. „Stal sa z neho démon, ktorý kvôli svojej nerozvážnosti teraz musí všetky bytosti premieňať na sochy.“ 

„Nie, nie je z neho démon. Je len utrápený. Nechce už byť viac živý kameň. Chce zomrieť, lebo takýto život už nechce žiť.“ 

„Tak prečo iných premieňa na sochy, keď sám nechce byť kameňom?“ 





„To neviem.  Ale  ak uvidíš  hýbajúcu sa sochu, bež, čo ti sily stačia.  Nesmie sa ťa dotknúť, ináč ti už nič nepomôže.“ 

„Ale  prečo  mu  vtedy  nepomohli  ostatní  čarodejníci?  Vravela  si,  že  by  sa  mu  dalo  pomôcť, kým neubehne rok.“ 

„To sa netýkalo Qeisa, ale tých, ktorých sám premenil na sochy. Aj jemu sa dalo pomôcť, ale ani jeden z kúzelníkov nevedel ako. Keď vyšli z jazera, pátrali po východisku, ale nestretli sa s nikým,  komu  by  sa  podarilo  Pokušiteľovu  kliatbu  zlomiť.  Všetci,  čo  to  niekedy  dokázali, boli už mŕtvy.“ 

„Snáď to dobre dopadne a prejdem cez roklinu,“ kývol hlavou Narvah a pohol sa ďalej nadol. 

kráčal pomaly, prekračujúc všetky skaly, čo mu stáli v ceste. Zdalo sa, že je celkom pokojný a príbeh, čo mu  perla porozprávala ho vôbec nevystrašil. Ale nebolo  tomu tak. Vo vnútri  sa celý triasol a žalúdok sa mu dvíhal. 

Každým krokom bol bližšie k rokline, v ktorej už videl mnoho sôch, stojacích v rôznych polohách. Strach sa mu začal vkrádať do mysle a duše. Najradšej by cez roklinu neprechádzal. 

Lenže ak chce získať Afaris, musí prekonať aj túto prekážku. Jedine čo ho upokojovalo, bolo to, že túto prekážku nemôže byť až také ťažké prekonať, pretože za ňou sú ďalšie a tie musia byť oveľa ťažšie, ako prejsť cez Roklinu mŕtvych. Zrazu si uvedomil, že už nie je vôbec ďaleko. Len niekoľko krokov ho delilo od rokliny a strach sa mu zaryl ešte hlbšie do mysle. Zastal a pozrel pred seba. Len krok ho delil od rokliny a vedel, že ho musí spraviť. 

„Len čo uvidíš živú sochu, bež o život,“ povedal a spravil krok vpred. 



Zaklínač zrazu zastal. 

„Chceš získať Afaris?“ ozval sa niečí hlas. 

Xarberz sa preľakol. Vôbec netušil, kto to vraví. „Bola si to ty?“ pozrel na tašku, kde schová-

val Sirtach. 

„Naozaj chceš nájsť Afaris?“ spýtal sa po druhýkrát hlas skôr, ako mohla Sirtach odpovedať. 

Teraz už zaklínač vedel, že hlas nepatrí čiernemu kvetu. Rýchlo začal hľadieť na všetky strany, ale nikoho nevidel. Okolo neho bola len holá zem a kde tu rástli riasy a občas okolo neho preprávala nejaká ryba. 

„Ak chceš biely kvet nájsť, tak poď za mnou,“ znovu hovoril niekto. 

Xarberz vôbec netušil, kto to je. A hlavne kde sa skrýva. 

„Kde si?“ spýtal sa vystrašene, neprestávajúc hľadieť okolo seba. 

„Na nič sa nepýtaj a poď za mnou.“ Po týchto slovách Xarberz zbadal pred sebou stopy. Ako keby  pred ním kráčal  niekto neviditeľný. Nemo  hľadel  na ne, ako sa objavujú jedna za druhou. 

„Načo čakáš, tak už poď,“ naliehal hlas, ale Xarberz vôbec netušil, čo má spraviť. 

„Kto je to?“ šuškal ticho, aby ho neviditeľný nepočul. 

„Choď za ním a uvidíš,“ odvetila Sirtach, čo zaklínača prekvapilo. 

„Ale, čo ak je to nejaká pasca? Doteraz bola všetko pasca,“ vravel neisto. 

„Xarberz! Máš jedinečnú šancu!“ volala hlas a zaklínača. 

„Pozná moje meno,“ šuškal ďalej. 

„Choď za ním a dávaj pozor,“ povedala Sirtach a Xarberz sa konečne pohol vpred. Kráčal za stopami, ktoré ho viedli ktovie kam. Zdalo sa, že ho vedú nikde, pretože nič pred sebou nevidel. Nebolo pred ním vôbec nič, len holá zem. Prečo ho vedie po pustej zemi, keď sám dokáže nájsť Afaris? Nemôže ju obísť. 

V mysli  mu  vírili  všetky  možne  myšlienky.  Prečo  mu  chce  ten  neviditeľný  pomôcť?  Prečo práve jemu? Prečo sa mu neukáže? Kto je to? Prečo mu viac nepovie? Kam ho vlastne vedie? 

Prečo si sám nevezme biely kvet? Odkiaľ vie jeho meno? A keď vie jeho meno a to, že prišiel po Afaris, tak musí vedieť aj to, že má v taške Sirtach. 







Pevnejšie si tašku pritlačil k telu a neisto kráčal ďalej. Pred sebou nič podozrivé nevidel. Stále len pustota na dlhé kilometre. Čo ak ho vedie tak, aby Afaris nenašiel? Odrazu zaklínač zdesene zastal. Určite ho vedie inam. Nechce, aby našiel Afaris. Vedie ho zle, aby zišiel z cesty a potom už nebude mať čas, aby našiel Afaris prvý. Začal cúvať, no neviditeľný kráčal ďalej. 

Stopy sa nezastavovali. 

Xarberz sa rýchlo otočil a rozbehol sa späť. bežal čo najďalej od stôp a keď si už bol istý, že je tam, kde ho hlas zastavil, zastal. Otočil sa doprava, no tam boli tie isté stopy. Prekvapene sa zamračil a zvrtol sa doľava. Aj tam boli stopy a stále sa objavovali ďalšie a ďalšie. Otočil sa dozadu a tam znovu tie isté stopy. Ako keby tých neviditeľných ľudí bolo veľa a každý z nich kráčal iným smerom. 

Čo teraz? Kadiaľ ísť? Sirtach! 

„Sirtach!“ Otvoril tašku a pozrel do nej. „Ten neviditeľný, ma chce zmiasť. Tie stopy sú vša-de, aby som Afaris nenašiel. Kadiaľ mám ísť?“ nervózne sa pýtal kvetu. 

„Vravela som ti, že Afaris nemôžeš minúť. Ona podvedomé volá tvoju dobrú stránku. Preto nech sa vyberieš ktorýmkoľvek smerom, nájdeš ho.“ 

„Ale ja už neviem kadiaľ ísť. Som zmätený. Ty ju cítiš. Povedz mi, kade mám ísť?“ súril za-klínač. 

Sirtach neodpovedal. Xarberz bol bezradný. Opäť ho sklamala a práve teraz, keď je bezradný. 

Zdvihol  hlavu  a pozrel  okolo    seba.  Stopy  sa  stále  objavovali  ďalej  a ďalej.  Boli  prakticky všade. Znovu ho prepadol strach. Teraz mal sto chutí sa vrátiť a nechať Afaris tak. Lenže ani to by už nedokázal. Vôbec nevedel, ktorým smerom by sa mohol vrátiť. Všetky smery vďaka stôp boli úplne rovnaké. 

Pozrel  nazlostene  do  tašky  na  kvet  a vtom  sa  Sirtach  zachvela.  Zaleskla  sa,  ako  keby  bola z mramoru a z jej kvetu  vyšľahol  obrovský čierny  blesk. Xarberz sa tak zľakol, že mu  taška vypadla  z rúk  a sám  spadol  na  zem.  Blesk  šľahal  z kvetu  a letel  naprieč  jazerom  niekam  do diaľky. 

Zaklínač vôbec netušil čo sa to deje. Pozrel sa bližšie ku kvetu. Ten sa mierne kmital a šľahal zo seba čierny blesk. Naklonil k nemu hlavu a vtom blesk zmizol. Xarberz vykríkol a stiahol sa späť. 

„Videl si, ten blesk?“ spýtala sa Sirtach. „Choď tým smerom. Tam je Afaris.“ Xarberz  preglgol  a vstal  zo  zeme.  Zdvihol  tašku  a pobral  sa  smerom,  ktorý  mu  ukázala  Sirtach. Nato všetky stopy zmizli a za ním sa z piesku vytvorila zamračená tvár s úsmevom. 



Prechádzal okolo všetkých tých sôch a s doširoka otvorenými očami hľadal akýkoľvek pohyb jednej zo sôch. Kráčal po kamennej rokline so strachom. Celá roklina bola dláždená obrovskými  balvanmi.  Zvuky  jeho  krokov  sa  odrážali  od  vysokých  kamenných  stien  a vracali  sa späť. Obchádzal jednu sochu za druhou so srdcom v krku. Ale okrem svojho srdca tú počul aj iný tlkot. Boli to srdcia všetkých sôch v rokline. Ako keby žili, no napriek tomu boli mŕtvi. 

Iba tlkot ich sŕdc prezrádzal, že nie sú obyčajné sochy. Boli to živé bytosti. 

Bolo ich ako maku. Nikde nevidel nič iné, než sochy. Boli to skamenené bytosti všakovakých druhov.  Dokonca  sa  medzi  nimi  našli  aj  malé  deti.  Sochy  naťahovali  ruky  pred  seba a v tvárach mali hrôzu. Niektorí si skrývali tvár, iné zase mali v tvári výraz prekvapenia. Narvah si uvedomil, že všetky tie bytosti si ani poriadne neuvedomovali čo sa im stalo. Určite ich  Qeis  premenil  v okamihu  a každého  z nich  to  prekvapilo.  Ktovie,  koľko  rokov  sú  z nich sochy a kto z nich bol prvý, čo sa stal Qeisovou obeťou. 

Tak veľmi rád by sa rozbehol preč, len aby už bol z rokliny vonku, no nemohol to spraviť. 

Vždy, keď sa už chcel rozbehnúť, nejaká socha sa mu postavila do cesty. Musel si dávať pozor, aby do žiadnej z nich nenarazil. 





Opatrne obchádzal sochy so živými srdcami a tašku s perlou si pritláčal k telu. Bol rád, že nie je tam celkom sám, aj keď by mu perla asi tentoraz už nemohla nijako pomôcť. 

Sochy  pôsobili  ako  živé.  Každú  chvíľu  čakal,  že  zrazu  jedna    z nich  na  neho  skočí.  Kráčal stále ďalej a ďalej, nezastávajúc sa. Chcel byť čo najrýchlejšie vonku z rokliny. Už teraz mal pocit, že je neskoro. 

„Nemám z toho dobrý pocit,“ zašepkal, otáčajúc hlavu ku každej soche, čo zbadal. Všetky tie kamenné  tváre  boli  tak  prekvapené  a zdesené.  A to  ho  ešte  viac  znervózňovalo.  Nechcel skončiť ako oni. 

Zrazu jedna zo sôch otvorila oči. 

Narvah ju zatiaľ nevidel. Pokračoval v ceste, dúfajúc, že si ho Qeis nevšimne, neuvedomujúc si, že už je neskoro. 

Obchádzal sochu za sochou a zalieval ho studený pot. 

Socha s otvorenými očami zovrela dlaň v päsť. 

Narvah stále postupoval ďalej, netušiac, že Qeis už o ňom vie. Zohýbal sa keď bolo treba, len aby sa žiadnej  zo sôch nedotkol. Nechcel,  aby sa oni  dotkli  jeho. Nevedel  prečo, ale bál  sa toho. Vedel, že len Qeis ho môže dotykom premeniť na sochu, no nechcel sa dotknúť ani jednej z nich. Sochy mali natiahnuté ruky, boli zohnuté v páse a on musel dávať pozor, aby ani do jednej z nich nevrazil. 

Živá socha spravila prvý krok. 

Narvah stále nič netušil. Kráčal ďalej, obchádzajúc desivé sochy. Zdalo sa mu, že už to trvá pridlho. Mal pocit, že roklina nemá konca-kraja. Stále nevidel na jej koniec. Sochy boli do-slova všade a videlo sa mu, že všetky naťahujú ruky k nemu, aby im pomohol. 

Skrúcal sa na všetky strany, len aby do žiadnej nenarazil. Vtom zacítil dotyk na pleci. Rýchlo sa zvrtol. Už tušil, že je to Qeis. Za ním stala socha s rukami natiahnutými k nemu. Vyvalil na ňu so strachom oči  a cúvol  späť. Nato  narazil do ďalšej sochy  a tá sa rozkývala. Rýchlo sa otočil späť. Socha sa knísala a vtom spadla na ďalšiu sochu. Obe padali k zemi na tretiu sochu. A tá zase na ďalšiu. Celý rad sôch sa pohol a zrútil sa na  zem. Všetky v rade sa rozbili a Narvah si vystrašene chytil ústa. Znovu sa otočil k soche, čo sa ho dotkla a zistil, že to bola len náhoda. Našťastie sa nehýbala. 

Qeis  sa  zamračil  a zastal.  Hľadel  na  Narvaha,  ale  on  si  ho  nevšimol.  Vôbec  nebol  od  neho ďaleko. Vtom sa Narvah zvrtol a rozbehol sa medzi rozbité sochy. Qeis vyrazil za ním. 

Narvah obchádzal všetky črepy čo mu stáli v ceste a po chvíli znovu zastal. Dostal sa za zni-

čené sochy a pred ním boli ďalšie. Znovu pomaly kľučkoval medzi nimi, snažiac sa už dávať väčší  pozor.  Lenže  teraz  už  bol  poriadne  nepokojný.  Nechcel  tie  sochy  rozbiť.  Keď  vtom znovu do jednej narazil. 

„To nie!“ zvolal, ale už bolo neskoro. Socha spadla na zem a roztrieštila sa. Teraz už Narvah nečakal na nič. Pohol sa ďalej a vtom jedna so sôch čo stala za ním po ňom chňapla rukou. 

Ale to už bol vtedy ďalej. Socha bežala za ním. 

Narvah  o ničom  nevedel  Veľmi  sa  bál  a tak  utekal,  na  nič  nedávajúc  pozor.  Vrážal  do  sôch a rozkolísal ich. Jedna za druhou padala a rozbíjala sa o zem. Už mu to bolo jedno. Chcel len jedno, aby vyšiel z tej strašnej rokliny. 

Qeis bežal za ním. Naťahoval ruky, snažiac sa ho dotknúť. Zrazu to Narvah zistil. Pri behu sa otočil.  Qeis  utekal  za ním a mračil sa naňho. To Narvaha ešte viac vystrašilo. Teraz už na-schvál začal váľať sochy, len aby Qeisovi zahatal cestu. Ale Qeis sa nezastavoval. Bežal za ním cez všetky sochy a sám ich rozbíjal. Vôbec ho netrápilo, že jeho sochy sa menia na črepy. 

Narvah zrazu spadol a zvrtol hlavu vzad. 

„Nie!“ vykríkol a zakryl si tvár rukou. Qeis ho dobehol a naťahoval k nemu ruky. Narvah sa šúchal po zemi do chvíle, kým nenarazil do ďalšej sochy. Tá sa rozkolísala. Qeis sa k nemu približoval s rukami pred sebou a niečo šepkal. Otváral ústa, ale Narvah nič nepočul. A ani ho vôbec nezaujímalo, čo hovorí. 

Qeis tesne pred ním zastal a zohol sa k nemu. 

„Nie! Choď preč!“ zvrieskol Narvah a ešte viac drgol do sochy pri sebe. Vtom sa k nemu Qe-is natiahol a vtedy socha padla na Qeisove ruky a zvalila ho na zem. 

Narvah rýchlo vstal a bežal ďalej. Lenže Qeis mu bol o chvíľu v pätách. Niečo šepkajúc utekal za ním, snažiac sa ho dotknúť. Narvah vrážal do každej sochy, čo sa mu postavila do cesty, keď naraz zbadal o kus ďalej pred sebou, medzi sochami zelené riasy. Ihneď vedel, že je na konci rokliny. Pridal ešte viac a vtedy ním trhlo. Qeis mu chytil tašku, v ktorej mal perlu a snažil sa ho zastaviť. 

„Pusť ma!“ reval Narvah, mykajúc sebou. Qeis jednou rukou držal jeho tašku a druhou sa ho snažil dotknúť. Narvah sa skrúcal, len aby sa ho nedotkol. Robil čo mohol, až nakoniec mu Qeis tašku z pleca strhol. Narvah bežal ďalej, keď sa zrazu zastavil. 

„Perla,“ otočil sa späť. Qeis otváral jeho tašku. Narvah už viac neváhal. Bežal ďalej na koniec rokliny a keď konečne zanechal  za sebou rozknísané sochy, zastavil sa a pozrel  späť. Sochy jedna za druhou padali, ako hnilé hrušky a uvoľnili mu výhľad. Videl ako Qeis hľadí do taš-

ky, no zrazu sa zarazil. Rýchlo ju zavrel a roztočil ju nad hlavou. Nato ju zahodil Narvahovým smerom a Narvah nič nechápajúc rýchlo tašku zdvihol. 

Qeis došiel až na koniec rokliny a tam sa zatavil. Narvah cúvol pred ním, ale keď zistil, že z rokliny nemôže vyjsť, ukľudnil sa. 

Qeis  stále  niečo  šepkal.  Narvah  naňho  hľadel,  ale  vôbec  jeho  slovám  nerozumel.  Už  chcel odísť, keď Qeisove šepkanie zosilnelo. Otočil sa k nemu, snažiac sa pochopiť čo hovorí. 

„Pomôž mi, pomôž mi, pomôž mi...“ šepkal Qeis a naťahoval ruky k nemu. „Prosím, pomôž mi...“ 

Narvah sa preľakol. Chcel mu pomôcť, ale nemohol. Rýchlo sa zvrtol a bežal ďalej. 

„Prosím, pomôž mi, prosím!“ kričal pošepky Qeis a padol na kolená, keď pochopil, že Narvah mu nechce pomôcť. 

„Nie!“ kričal Narvah pri behu. „Nemôžem!“ volal a cítil sa pritom zbabelo. 

„Pomôž mi,“ povedal Qeis naposledy a sklonil smutne hlavu k hrudi. 





Zlo sa rýchlo blízi 



Chara pribehla až k samému okraju priepasti a bezmocne hľadela na Wirzisu, ako chce zabiť prekliateho Grosa. 

„Tak  čo?!“  zakričala  bosorka  na  kňažnú.  „Budeš  plakať?  Ak  ho  zabijem,  tak  ich  už  nikdy nenájdeš!“ zasmiala sa Wirzisa. 

„Ak  ho zabiješ, tak ty budeš prvá na mojom zozname pomsty!“ revala kňažná z druhej strany priepasti. 

„Mňa nezastrašíš,“ odvrkla Wirzisa. „Vidím, že ti tým spôsobím problémy a to sa mi páči.“ Zrazu strhla Grosovi z hlavy kapucňu. 

„To nerob!“ triasla sa Chara od zlosti, ale bosorka sa len smiala. Robilo jej dobre, kaziť Charine plány. 

Gros mal hlavu čiernu ako uhoľ. Nebolo na nej vidno nič, len červené oči, ktoré žiarili, ako sviece v noci. 

Wirzisa  natiahla  ruku  ku  Grosovmu  krku  a v dlani  sa  jej  zrazu  zjavila  dýka.  Priložila  mu  ju k čiernemu hrdlu a zdvihla pohľad ku kňažnej. 

„Toto bude len prvý bod mojej odplaty zato, čo si mi spravila,“ povedala a zatlačila na dýku. 

Na Grosovom krku sa spravila trhlina, z ktorej vyšľahol biely jasný lúč. 





„Preber sa!“ revala Chara, ako zmyslov zbavená. „Vieš predsa, čo dokážeš!“ po jej slovách sa Gros svojou čiernou dlaňou dotkol Wirzisinho zápästia. 

„To nie!“ zvrieskla bosorka prekvapene. 

Gros  jej  ruku  s dýkou  odtiahol  od  svojho  krku  a stále  držiac  jej  ruku  sa  otočil  k nej  tvárou. 

Hneď nato sa mu kapucňa sama zdvihla a zakryla mu hlavu. 

„Pusť ma, lebo ťa zakľajem!“ kričala so strachom. 

„Prekliateho viac neprekľaješ!“ volala kňažná so smiechom. 

Gros jej vykrútil  ruku  a dýka jej vypadla z dlane. Potom jej ruku pustil a Wirzisa si  chytila boľavé zápästie. 

„To si vypiješ,“ krútila s hnevom hlavou a hľadela na Grosa. Potom sa zatočila okolo svojej osi a zdvihol sa vietor. Okolo nej sa začal robiť vzdušný vír. No vtom ju Gros chytil za ramena a vytrhol ju z víru. Vietor zmizol a Wirzisa spadla na zem, ako mŕtva. Gros natiahol ruky k nej a bosorka sa vzniesla do vzduchu. 

„To je ono!“ Tlieskala Chara naradovane. „Sem! Prenes ju sem!“ mávala rukami. 

Gros bosorku  svojou mocou otočil  k priepasti a pohol  sa aj  s ňou k rokline.  Letel vzduchom cez priepasť s natiahnutými rukami pred sebou a riadil bosorku v tranze. 

„Výborne,“ priskočila k ním Chara a zohla sa k bezvedomej Wirzise. „Tak a teraz príde to, čo malo  prísť  už  dávno,  priateľka  moja,“  vravela  k nej  s úsmevom.  „Vtedy  som  ťa  zachránila, sama neviem prečo. Ale teraz už neurobím takú istú chybu.“ Vlepila jej facku a zasmiala sa. 

Wirzisa naďalej neotvárala oči. „Takto by to bolo najjednoduchšie, ale nebude to tak. Chcem, aby si všetko vnímala a cítila každú bolesť, ktorú ti zasadím.“ Vzpriamila sa a prikázala Grosovi:  „Do  koča  s ňou!“  Gros  sa  pohol  k horiacemu  koču  aj  s bosorkou.  Wirzisa  vletela  dnu a potom kňažná nastúpila doň aj s Grosom. 

„Budeš mi ukazovať  cestu,“ pozrela naňho, keď  posadila bezvládnu bosorku. „Vidím, že si môj  najvernejší  služobník  a to  si  môj  sluha  len  niekoľko  hodín.“  Postavila  sa  a vykukla z okna. 

 „Bez krídel kone nepreletia priepasť, odteraz nech je každý z vás Pegas! Leťte rýchlo ako len viete,  moje  srdce  túži  po  odvete!“  kričala  na  kone  a hneď  potom  všetky  kone  zaerdžali a narástli im krídla. 

„Hijó!“ zvolala Chara a kone zamávali krídlami. Vzlietli a za sebou ťahali ohnivý koč. Prele-teli cez priepasť, ktorú vytvorila Wirzisa a obrovskou rýchlosťou sa hnali ďalej po oblohe. 



Pod maskou so sklenými očami sa skrývala Mosa medzi múrmi domov, ako zlodej. Či chcela, alebo  nie,  nesmela  sa  ukázať.  Každý  by  hneď  zbadal,  že  nie  je  vodný  človek.  Hľadela  na všetkých tých ľudí, ktorí ju zrazu ani trochu nepriťahovali. Boli síce naozaj pekní, ale nemala nutkanie ani jedného z nich pobozkať. 

Ewes ju síce z jej domu vyhnala a takisto aj z mesta Kremets, no ona nechcela odísť. Teraz už mala masku a ani na um jej nezišlo, aby vyšla z jazera. Už došla veľmi ďaleko a Afaris mala na dosah ruky. S maskou ju už nič nemôže zastaviť. Keby jej ju Ewes nedarovala, určite by sa rozhodla vrátiť späť. Bez nej by sa ku kvetu nedostala. 

Prebehovala z jedného tieňa do druhého a zatiaľ si nik nič nevšimol. Zastala až v tieni najväč-

šej  stavby  na  námestí.  Odtiaľ  hľadela  na  ľudí,  ako  pobehovali  sem  a tam.  Na  námestí v samom strede stala veľká socha na podstavci. Znázorňovala akúsi ženu stojacu na špičkách a ľavú  ruku  mala  natiahnutú  do  výšky.  V tvári  mala  smutný  výraz  a v druhej  ruke  držala džbán vody, z ktorého každú chvíľu mala voda vytiecť. Oblečené mala krásne šaty a na hlave veľkú korunu s osemuholníkovým kameňom uprostred. 

Mosa netušila, kto ta žena bola a prečo práve ona mala sochu na námestí. Pod ňou bola veľká fontána, z ktorej tiekla trblietavá voda, hýriaca všetkými farbami. 







Vtom okolo Mosy niekto prešiel a tak sa ešte viac skryla do tieňa. Našťastie ju nik nezbadal. 

Najlepšie by bolo, keby rýchlo našla miesto uloženia Afaris. Ale kde by asi tak mohla byť? 

Trochu viac sa posunula k okraju tieňu, aby lepšie videla na svoje okolie. Nikde nič podozrivé. Žiadna stavba nevyzerala nato, žeby v sebe skrývala najvzácnejší kvet na vete. Ešte pred tým, ako vstúpila do mesta, všimla si veľkú zelenú vežu. Určite to bola nejaká vzácna stavba, ale nič podobné nevidela. 

 Musím ísť ďalej. Rozhodla sa. Zatiaľ videla len kúsok z mesta. Niekde musí byť predsa ten kvet. 

Vyšla z tieňa a skryla si tvár pod kapucňou. Kráčala rovno za nosom, dúfajúc, že nájde skrýšu Afaris. 

„Počula si?“ ozval sa zrazu niečí hlas a Mosa spomalila, či nezačuje od miestnych niečo, čo by mohlo byť pre ňu dôležité. „Vraj je tu bosorka.“ 

„Čože? Tu, v meste?“ spýtal sa vystrašený druhý ženský hlas. „Prečo je tu a kde sa skrýva?“ 

„To sa nevie,“ odvetil prvý hlas. „Ewes ju vyhnala zo svojho domu.“ 

„Zo svojho domu?“ zhrozil sa druhý hlas. „Ona ukrývala bosorku vo svojom dome? Manžel-ka Mysliteľa? To je nehoráznosť.“ 

„To je. Ale bosorka môže teraz byť kdekoľvek. Určite si prišla po Afaris.“ 

„To sa jej ale nemôže podariť.“ 

Zrazu  Mosa  zastala  a tvárila  sa,  že  si  potrebuje  odpočinúť.  Sadla  si  na  okraj  fontány a načúvala pozorne ďalej. 

„To nemôžeš vedieť. Síce jej kúzla tu neplatia, ale čo ak sa je to predsa len podarí?“ Kúzla tu neplatia?  Zdesila sa Mosa.  Čo teraz? Afaris nemôžem získať len tak bez kúziel. Som stratená!  

„Afaris predsa už nikto dlhé roky nevidel. Dokonca ani vladár,“ pokračoval prvý hlas. „Nik sa k nemu nedostane. Teda okrem tej výnimky, ktorá je dosť nejasná.“ Výnimky? Akej výnimky?  Podskočilo Mosy srdce. 

„A čo ak ona je tá výnimka? Prečo by sem išla? Niečo tu nehrá.“ 

„Ja si to nemyslím. O bosorke tu nemôže byť ani reč. Tá Afaris predsa z jazera nemá vyniesť. 

Borka určite nie. A nezabudni na mocnára. Ten nikoho ku kvetu nepustí. Veď vieš, že sa živí psychami.“ 

„Ešte šťastie, že tu  žiadne kúzla z hora nepôsobia.  Ibaže by mala so sebou Sirtach. Ale ten určite nemá. Bol zničený s Abrosom.“ 

„Tak to máš pravdu. Ešte šťastie, že vladár všetko zariadil tak, aby kúzla zo súše tu neplatili.“ Zasmiala sa žena a obe sa potom vzdialili od fontány a zanechali Mosu samú so svojimi myš-

lienkami. 

Nemohla uveriť tomu, čo počula. Ako to, že jej kúzla tu nepôsobia? Veď pred bránami mesta sa premenila na rybu. To nemôže byť pravda. Ibaže by kúzla nefungovali až za bránami. Vladár to tak zariadil. A kto je ten mocnár, čo stráži Afaris a živí sa psychami? Ak mali tie ženy pravdu, tak potom sa len tak ľahko ku kvetu nedostane. A k tomu ešte aj nemôže použiť svoje čary.  Zbytočne  si  so  sebou  vzala  Knihu  neznáma.  Musí  nejako  mocnára  oklamať  a spýtať Afaris na svojho syna. Veď predsa nechce kvet pre seba. Chce len vedieť, kde je jej syn. Jej úbohý syn, ktorý už toľko rokov žije bez svojej matky a nič o nej nevie. Tak rada by ho už chcela mať pri sebe. Objala by ho tak silno, ako by len vedela a už by ho nikdy nepustila. Abros aj po smrti odráža jej kúzla pri hľadaní jej syna. Nemôže  ho uzrieť svojimi čarami a ani jej čary neprezradia, kde ho Abros skryl. Doteraz nemala žiadnu stopu, ktorá by ju posunula čo len o kúsoček ďalej. No celé tie roky sa nevzdávala nádeje, že jej syn niekde žije. Aj keď ubehlo už vyše tisíc rokov, cíti, že je živý. To jediné jej Abros nemohol vziať. Pocit, ktorý jej napovedal, či srdce jej syna bije. Aj teraz keď si naňho spomenula zacítila tlkot jeho srdca. 





Bola šťastná, že je aspoň nesmrteľný, ako ona. Aspoň to po nej zdedil. Ináč by ho už nikdy nenašla, keby bol už dávno mŕtvy. 

Vstala  z fontány  a otočila  sa  späť  k miestu,  kde  sa  skrývala.  Vtom  jej  padlo  niečo  do  oka. 

Pred  ňou  stála  obrovská  stavba  a ona  ju  doteraz  prehliadala.  Skrývala  sa  v jej  tieni  a vôbec o nej nevedela. Veľký chrám s tlstými stĺpmi, širokými schodmi a vysokou vežou jej napovedal, že Afaris bude určite tam. Brána do chrámu bola otvorená a vodní ľudia z nej vychádzali a vchádzali. Zdalo sa jej, že by sa mohla doňho dostať bez problémov. Čo najpomalšie sa pohla k chrámu. Mala sto chutí sa k nemu rozutekať, no nemohla to spraviť. Túžba po svojom synovi ju nútila bežať zo všetkých síl, no musela ju zapudiť. Kráčala rovno k chrámu a nikto si ju nevšímal. Všade okolo nej pobehovali ľudia a nikto z nich ani len netušil, kto sa skrýva pod tmavým plášťom. Pred chrámom zastala a pozrela na obe strany. Naozaj mala pocit, že do chrámu môže vojsť ktokoľvek a tak na seba už nechcela dlhšie čakať. No prv, ako mohla stúpiť na prvý schod, začula silne dupanie a cvengot kovov. Ľudia  zrazu začali tekať na všet-ky  strany.  Mosa  ničomu  nerozumela.  Napadlo  ju  že  už  o nej  musia  vedieť.  Preto  sa  rýchlo bežali  všetci  skryť.  Otočila  sa  a medzi  domami  zahliadla  skupinu  mužov  v brneniach  a so zbraňami. 

„Nebesá, to je garda.“ Vypúlila oči. 

Hneď  nato  sa  zo  všetkých  strán  objavili  stráže.  Na  námestí  zastali  a jeden  z nich  pristúpil k fontáne a prehovoril k ľuďom, čo ešte zostali na námestí: 

„Nemusíte sa ničoho báť!“ kričal mohutným hlasom. „Sme vladárova garda. Sám vladár nás poslal,  aby sme našli votrelca. Sme tu  len pre vaše dobro. Odteraz každý  z vás nám  dovolí vojsť  do  svojho  príbytku  a nebude  sa  proti  tomu  protiviť.  Sám  vladár  rozkázal  votrelkyňu nájsť, nech sa skrýva kdekoľvek, u kohokoľvek.“ 

 Už  idú  po  mne.  Prebleslo  Mosy  hlavou.  Potiahla  si  kapucňu  ešte  viac  do  tváre  a stúpila  na prvý schod. 

„My  ju  neskrývame!“  zakričal  jeden  z obyčajných  ľudí.  „Nikdy  by  sme  predsa  neskrývali bosorku!“ Nato sa všetci rozkričali a prikyvovali. 

„My  ani  netvrdíme, že ju  skrývate!“ Prehlušil  strážca všetky hlasy. „Možno sa u vás skryla a ani o tom neviete. Naozaj vám nechceme ublížiť a ani vám neublížime. Vladár nám rozká-

zal, aby sme prehľadali každý dom v meste. Chce vám len pomôcť.“ No ľuďom sa to akosi stále nepozdávalo. Šomrali a hundrali. 

„Vladár vám predsa nikdy neublížil. Toto mesto sám vybudoval a zveľadil ho. Kúzla spútal pred  hradbami,  len  aby  vám  nik  neublížil.  Aj mocnárovi  splní  každé  želanie,  len  aby  mesto nezničil.“ 

Ľudia teraz začali kývať hlavami a dohadovať sa medzi sebou. 

Mosa zatiaľ vystúpila na ďalší schod a vtedy si všimla, že z chrámu vyšli všetci, čo sa v ňom nachádzali aby aj oni počuli strážcove slová. Mosu už teraz nič nezaujímalo. Bola si istá, že všetci návštevníci chrámu sú už vonku a ona môže pokojne doň vojsť. Stúpala vyššie schod za  schodom,  uvedomujúc  si  pritom,  že  vladárova  garda  jej  vlastne  pomáha.  Zabavuje  ľudí a ona môže nepozorovane vojsť do chrámu. 

„Teraz  sa  všetci  odoberte  do  svojich  príbytkov  a moji  muži  prehľadajú  každú  štrbinku,  aby našli  votrelkyňu,  ktorá  sa  natískala  do  nášho  mesta!“  Otočil  sa  strážca  k svojim  mužom a kývol k nim rukou. Garda sa rozdelila po trojiciach a všetci ľudia sa pobrali do svojich domov. 

Mosa zostala sama stáť na schodoch a rýchlo prekĺzla do chrámu a zabuchla za sebou bránu. 

Tam si stiahla kapucňu z hlavy a opierajúc sa o bránu zhlboka dýchala. 



Brána ľadového zámku sa otvorila a odhalila dvoch strážcov s kopijami v rukách, na ktorých vrchoch stáli cencúle. 







„Kráľovná vás očakáva.“ Uklonil sa jeden zo strážcov a uvoľnil Torianovi cestu. Torian kývol hlavou a vošiel  do zámku. Za ním sa ihneď  zavrela ľadová brána. Kráčal pomaly  obdivujúc krásy ľadového zámku. Všetko vyzeralo, ako z krištáľu, no všetko bol studený ľad. Oblúky na stropoch,  steny,  obrazy  a rámy,  stoličky  a stoly,  dlážka,  skrátka  všetko  bolo  zo  zamrznutej vody. No napriek tomu mu zima nebola. Nerozumel tomu. Dokonca sa mu ani neparilo z úst. 

Kráčal obrovskou sálou z ľadu, po modrých ľadových kockách, ktorými bola vydláždená celá sála. Všetko bolo tak nádherne. Kráľ Kaln mal pocit, že je to krajšie než zlato. Keby bol tento zámok z číreho zlata, tak by nebol taký krásny, ako teraz. 

Na konci sály sa otvorili ľadové dvere. Za nimi boli lokaji, ktorí ich otvárali. Pred Kalnom sa objavila ďalšia sála, na ktorej konci stál trón samozrejme z ľadu, ktorý bol vysoký snáď dva metre. Ornamenty na ňom boli tak precízne vyrezané, že mal pocit, to nie je ani pravda. A na ňom sedela Vodná kráľovná. 

Kráľ vstúpil do sály a lokaji za ním dvere zatvorili. Kráčal až k trónu a pred ním zastal. Poklonil sa a kráľovná Óliana vstala. 

„Vstaňte, výsosť“ prikázala mu a Kaln poslúchol. „Viem kto ste a čo sa vám stalo.“ 

„Vaše veličenstvo, prečo ste si ma dali zavolať?“ spýtal sa nechápavo Kaln. 

„Pretože chcem, aby ste pomohli dobru na svet,“ odvetila a zostúpila zo schodov, na ktorých stál trón, až celkom k nemu. 

„Ja?“ Vôbec ničomu nerozumel. 

„Presne vy.“ Kývla kráľovná hlavou. „Nič sa nevyvíja tak, ako by sa malo. Narvah čoskoro upadne do temnoty a potom už bude neskoro. Iba vy mu môžete pomôcť. Už ste to raz urobili a teraz je chvíľa, znovu to zopakovať.“ 

„Ale prečo ja?“ Zamračil sa Kaln. „Narvah je už snáď v jazere. Ako mu môžem pomôcť?“ 

„Zlo sa blíži. Ako z hlbín jazera, tak aj zo súše. Je bližšie, ako sa môže zdať. Už čoskoro sa rozpúta strašná vojna medzi dobrom a zlom.“ 

Kaln  sa  trochu  vystrašil.  Myslel  si,  že  Narvah  vynesie  biely  kvet  z jazera  a všetko  bude v poriadku. Zničí Sirtach  a znovu nastanú dobre časy. 

„Abros je už dávno mŕtvy,“ pokračovala Óliana, „ale jeho duša je stále nažive. Nie síce tu na zemi,  ale  v pekle.  A určite  viete,  že  aj  z pekla  sa  môže  ktokoľvek  dostať  späť  na  zem. 

Aj Sirtach to vie. Vie toho veľa a na nič iné nemyslí, len nato, ako ho vrátiť späť. Keby Xarberz vyniesol Afaris z jazera, tak všetko by bolo stratené. Sirtach by ju mohla zničiť, aj keď to nie  je  celkom  isté,  ale  musíme  aj  s tým  počítať.  A ak  by  sa  to  naozaj  stalo,  Abros  ožije a znovu sa vráti krutosť medzi nás.  Zabije všetko dobre, čo ešte žije a zlo posilní. Nakoniec nastane  koniec  sveta,  pretože  toľko  zla  by  naša  zem  nemohla  vydržať.  Ale  ešte  pred  tým zhasne slnko na niekoľko rokov a každý bude umierať strašnou smrťou. Abros už bol raz pri moci a robil strašné veci. Lenže keď vyjde znovu na svetlo, bude to omnoho horšie ako kedysi. Jeho pomsta bude tak strašná, že ani najhoršie nočné mori všetkých ľudí ju neprevýšia.“ 

„Ale  ako  môžem  pomôcť?  Veď  ja  nie  som  ani  čarodejník,  alebo  mág.  Nie  som  nikto.  Len obyčajný človek...“ 

„Presne preto som si vás vybrala. Celý čas som všetko cítila ako Narvaha, tak aj vás s jeho druhmi. Cítila som, že mate v srdci dobro a spravili by ste čokoľvek, len aby ste mu pomohli. 

Nastali zlé časy, nedá sa nikomu veriť, ale o vás už viem dosť. Preto ste ten, kto mi a celému svetu  musí  pomôcť.  Je  iste  veľa  dobrých  ľudí  na  svete,  ale  na  nikoho  som  sa  v poslednom čase nesústredila, ako na Narvaha a jeho priateľov. Už nemám čas hľadať niekoho iného.“ 

„Mám ísť do jazera za Narvahom?“ 

„Nie.“ Pokrútila kráľovná hlavou. „Tam by ste neprežili, ani keby ste dokázali vo vode dý-

chať. Onedlho sa tam rozviaže strašné zlo a pohltí celé jazero so všetkým, čo v ňom je.“ 

„To ale znamená, že Narvah...“ vystrašil sa Kaln. 





„Áno, aj Narvaha to zlo zastihne. A závisí len od neho, či ho premôže, aj keď bude obrovské. 

Možno všetko dobre dopadne, no to ešte nik nevie naisto. A preto musíte vy zachrániť čo sa dá. Jeho priatelia majú veľa starostí s inými vecami. Čakajú na Narvaha a druhého priateľa im uniesla Temná kňažná. Tí teraz nemajú čas. Ale vás som zachránila, aby ste pomohli dobru na svet.“ 

„Ako to mám spraviť? Naozaj neviem čarovať.“ Zatváril sa Kaln nešťastne. 

„To nebude potrebné. Potrebujem, aby ste našli všetko dobro, čo sa skrýva na zemi.“ 

„Všetko dobro?“ Zamyslel sa Kaln. „Ako to myslíte?“ 

„Môj  manžel  Kamoet  Biely,  všetky  čarodejné  veci,  ktoré  cele  roky  zbieral,  ktoré  pomáhali všetkým ľuďom, keď bolo treba, tesne pred svojou smrťou dal rozniesť po celom svete. Všetci tí, čo ich skryli sú už dávno mŕtvy a preto som všetky veci nenašla. Niektoré už som našla, ale ešte je ich veľa, ktoré sú skryté pred všetkými bytosťami. Preto  som  vytvorila magický ľadový  krištáľ,  ktorý  vie  rozpoznať,  kde  všetky  tie  veci  ležia.“  Natiahla  ruku  pred  neho a otvorila dlaň. V nej sa zaleskol červený ľadový krištáľ, ktorí v určitých intervaloch zasvietil, ako keby v ňom bilo srdce. 

„Je váš. Musíte do siedmich dní nájsť všetky veci, čo môj manžel kedysi ukryl. Nemáte veľa času. Sama by som ich mohla pohľadať, ale mimo môjho zámku som v obrovskom nebezpe-

čenstve. Temná kňažná už roky po mne pátra a takto by ma našla. Odtiaľto riadim všetko dobro,  aby  prišlo  vtedy,  kedy  má  prísť.  Nemôžem  opustiť  zámok.  Preto  vy  ste  moja  posledná záchrana.“ 

„Ale prečo ich mám nájsť? A prečo do siedmych dní?“ Nerozumel stále Kaln. 

„Najneskôr do siedmych dní sa všetko začne. Buď Narvah zvíťazí, alebo nie. A ak nezvíťazí, tak  bude  neskoro  nájsť  posledné  čriepky  dobra.  Pomocou  Sirtach  môže  Abros  nájsť  všetko dobro na zemi a zničiť ho. Preto ho musíte nájsť kým nebude neskoro. Všetko doneste ku mne na zámok. Je skrytý pred všetkými zlými očami. Nedá sa nájsť ani pomocou Sirtach. Narvah ma našiel len náhodou. A vám som ukázala sama cestu.“ Vložila mu krištáľ do dlane a zavrela mu ju. „Teraz už bežte. Viete všetko. Ponáhľajte sa. O chvíľu je tu.“ 

„Kto je tu?“ Vypúlil oči kráľ Kaln. 

„Temná kňažná aj  s Wirzisou.  Už našla stopu ku mne a pritom  o nej  vôbec nevie. Nechtiac nájde môj zámok.“ Zamyslela sa, no hneď potom mrkla a pozrela na kráľa. „Choďte už pre všetko dobro, sveta. Utekajte, nech tu nie ste, keď vstúpi do môjho jazera. Bežte!“ Ukázala mu rukou k dverám a lokaji ich otvorili. 

Kráľ sa mierne uklonil a otočil sa. Kráčal k dverám s krištáľom v dlani, no po chvíli sa zastavil. 

„Ale, čo bude s vami, veličenstvo?“ Otočil sa späť k Óliane. 

„Snáď prežijem.“ Pozrela smutne na kráľa. 

„Ale, čo ak...“ nedopovedal Kaln. „Kam mám potom všetky tie veci doniesť?“ 

„Ak sa tak stane, krištáľ sa zmení,“ odvetila. „Už nebude červený, ale modrý, ako ľad. Vtedy už nebudem nažive. Všetky tie veci potom zakop do zeme a na ne polož krištáľ. Svojím chla-dom ich bude chrániť a nedovolí nikomu, aby ich našiel za pomoci kúziel.“ Sklopila zrak. „A teraz už choď. Prvý čarovný artefakt je v krajine Alz. Nemusíš sa báť. Temná kňažná tam už nie je. Chara sa blíži sem. Jej ohnivý koč ťahajú prekliate kone. O chvíľu sú tu.“ Zdvihla zrazu hlavu a pozrela naňho s doširoka otvorenými očami. „Bež!“ zrevala naňho a ovanul ju ľadový vietor. Vlasy sa jej rozstrapatili a tvár sa jej zamračila. „Tak už bež, lebo už bude neskoro!“ kričala zo všetkých síl a jej hlas sa odrážal od ľadových stien. 

Kalna ovial studený vietor. Rýchlo sa otočil a vybehol zo sály. Paholci zavreli za ním dvere a Óliana sa ukľudnila. Vietor zmizol a tvar sa jej vyhladila. Sadla si späť na trón a zavrela oči. 

„Tak už poď, Chara,“ povedala. „Už celé roky ma hľadáš a teraz si ma našla bez toho, aby si to tušila. Vedela som to. Vedela som, že sa to musí raz stať. Ale nemysli si, že sa vzdám. Nikdy, Chara. Budem bojovať do posledného dychu. Nedovolím, aby si všetko čo som celý život tvorila teraz zničila. To ti nedovolím. V žiadnom prípade ťa nepustím k jazeru Reveror. 

Budem ťa tu zdržiavať tak dlho, ako bude treba.“ Otvorila oči a zamračila sa. 



Len čo spravil ďalší krok, zanechal za sebou stopu, ako ten neviditeľný, čo ho chcel zmiasť z cesty. Konečne mal pocit, že všetko ide tak, ako má. Sirtach mu pomohla nájsť správnu cestu k Afaris. Pred ním sa črtali vysoké vrchy modrej farby. 

Vedel, že cez ne musí prejsť a dúfal, že už za nimi bude to, čo hľadá. Túžba po moci ho naozaj hnala vpred. Veľmi túžil konečne držať Afaris v rukách a tak získať absolútnu moc nad svetom. 

„To nesmieš,“ ozvala sa zrazu Sirtach a Xarberzovi zamrzol úsmev na perách. 

„Čože?“ zastal a vytiahol kvet z tašky. 

„Nesmieš sa ho dotknúť, ináč zomrieš.“ 

„O čom to hovoríš, veď ja som nič nevravel...“ zrazu sa zarazil a všetko pochopil. „Ty vieš, čo si myslím?“ zhrozil sa. 

„Presne tak. Viem o všetkom, čo ti prešlo hlavou od chvíle, čo si ma našiel.“ 

„Prečo si mi to nikdy nepovedala? Prečo...“ Znovu sa zarazil a otvoril oči doširoka. „Naozaj vieš o všetkom, čo mi prešlo hlavou?“ spýtal sa nesmelo. 

Sirtach mlčala a to znamenalo, že je to pravda. Zaklínač stratil slová. Už nevedel čo si myslel pred chvíľou a bál sa, že Sirtach vie aj o tom, o čom by vedieť nemala.  Teraz vie aj o tom, čo som si teraz pomyslel.  

„Počkať.“ Spomenul sa na niečo. „Čo si to vravela? Nemôžem sa dotknúť Afaris?“ 

„Ak by si to spravil, tak by si zomrel.“ 

„Bohovia,  ale  prečo  mi  to  vravíš  až  teraz?“  Nemohol  uveriť  vlastným  ušiam.  „Načo  vôbec idem po ten kvet, keď ho nesmiem vyniesť z jazera, ináč zomriem?“ Zrazu ho pochytila zlosť. 

„Samozrejme, že ho môžeš vyniesť z jazera, ale nesmieš sa jej dotknúť holými rukami. Ak by si to spravil, zhorel by si v plameňoch pekla.“ 

„Ale prečo?“ 

„Pretože je to kvet dobra. Môže sa ho dotknúť len dobrý človek, s dobrými úmyslami. A je jasné, že ty taký nie si. Každá bytosť, čo by mala čo len štipku zla v sebe, by zhorela ako papier. Nesmieš sa dotknúť, ani črepníka, nieto ešte kvetu.“ 

„A čo ty? Teba sa môžem dotknúť, lebo nie si vytvor dobra?“ 

„Ak by sa ma dotkol dobrý človek, či iná dobrá bytosť, na popol by nezhorel, ale zmenil by sa na zlého.“ 

„Ako plameň zla.“ Napadlo Xarberza. 

„Ibaže ja plním zlé priania zlých ľudí. Plameň to nedokáže. Ešte sa toho o Afaris dozvieš ve-

ľa, ale teraz nie je čas o tom debatovať. Cítim zmenu. Akési zlo sa prebúdza k životu a presne teraz  mení  priebeh  udalostí,  ktoré  určite  zasiahnu  aj  teba.  Neviem  presne  čo  sa  to  deje,  no moja zloba je proti tomu nič. Cítim aj Afaris. niečo sa k nej blíži. Neviem presne, či je to dobro, alebo zlo. Niečo na jeho rozhraní. Ale ak to bude dobro, a dotkne sa kvetu, tak všetko bu-de stratené. Rýchlo bež k tým modrým vrchom. Musíš cez ne prejsť a potom už budeš celkom blízko k cieľu.“ 

Xarberz sa nenechal dva razy núkať. Vopchal kvet späť do tašky a ponáhľal sa k horám. Ne-tušil čo sú zač, no vedel, že nič dobré ho tam nečaká. Vrchy sa po každom jeho kroku zväčšovali.  Keď  sa  dostal  celkom  pri    nich,  zistil,  že  sú  z ľadovca.  Dotkol  sa  jedného  z nich.  Bol chladný a klzký. 

Kráčal ďalej. Veľmi opatrne postupoval a pritom tak veľmi chcel utekať. Nohy sa mu šmýkali na ľade. Mal čo robiť, aby sa udržal na nohách. Nebolo tam nič, čoho by sa chytil. Vôbec nič. 

Len holý ľad, stúpajúci nahor. Posúval nohu za nohou, čakajúc, že už každú chvíľu spadne. 





Keď vyšiel už hodný kus, ľadovec prestal stúpať nahor. Dostal sa až na jeho vrchol a ten bol rovný, ako plošina. Teraz už mohol pokojne kráčať  ďalej.  Lenže pred ním  na konci  prvého ľadovca bol ďalší vrch. Oveľa strmší a vyšší, ako prvý. Stúpil naň a noha sa mu šmykla. Zahromžil, no musel ísť ďalej. Našiel menší zraz, ktorý nebol taký strmý a po ňom sa začal štverať hore. Dal sa na štyri sa nechtami na rukách sa zarezával do ľadu. Dlane a kolená ho ozia-bali a o chvíľu sa triasol, ako osika. No stále pokračoval  v chôdzi štvornožky ďalej. Pred ním sa čochvíľa objavil vrchol ľadovca a to ho potešilo. Už chcel byť na ňom a tak sa rýchlo pohol vpred. A to nemal robiť. Ruky sa mu pošmykli a o kus skĺzol nižšie. Nechtami sa zachytil a zostal stáť. Otočil hlavu a pozrel dole. Bol poriadne vysoko a hlava sa mu zatočila. Nato sa znovu  posunul  o niečo  nižšie.  Nechtami  ryl  do  ľadu  veľké  ryhy,  keď  znovu  zastal.  Už  bol celkom vyčerpaný a unavený. Vtom sa znovu posunul nižšie a tentoraz nezastával. Šmýkal sa po ľade a napriek jeho dlhým nechtom nezastával. Zarezávali sa mu do ľadu, no nič nepomá-

halo. Naberal rýchlosť a kĺzal sa čoraz rýchlejšie nižšie. Zrazu spadol na prvý ľadovec a kĺzal sa po jeho vrchole až k jeho okraju. 

„Nie!“ vykríkol a zaťal zuby, ale ani to mu nemohlo pomôcť. Skĺzol sa aj z prvého ľadovca a ocitol sa na holej zemi pred vrchmi. Tam spadol na znak a celým telom mu prešiel otras. 

„Zdá sa, že to bude ťažšie, než som si myslel,“ povedal a zavrel oči. 



Biele  masky  vyvrhnuté  z pekla  pokračovali  v svojej  ceste.  Zelenú  plošinu  už  mali  dávno  za sebou. Beztak po ich návšteve zmizla z dna jazera. Všetko živé odumrelo. Kráčali po dne bez toho, aby sa ho dotýkali nohami a pred nimi sa objavili stopy. Boli to presne tie isté stupaje, ktoré vytvorila neviditeľná bytosť, lákajúca  Xarberza, aby šiel za ňou. Oni  si  ich ale vôbec nevšímali.  Vedeli  veľmi  dobre,  kadiaľ  ísť  a kadiaľ  nie.  Išli  po  stopách  zaklínača,  bez  toho, aby ich sledovali. Mali iné metódy, ako ho vypátrať. Nepotrebovali nikoho a nič. Sami cítili jeho prítomnosť. Samozrejme cítili aj to obrovské zlo, čo žilo niekde tam dole a vedeli, že je všade. Že aj ono o nich vie a celý čas ich sleduje. Ale na nič nehľadeli. Vôbec nič ich nezaujímalo. Jediné, čo ich hnalo vpred, bola Sirtach. Museli ju získať a zhmotniť svoje telá, aby mohli znovu žiť. Teraz sú z nich len tiene, ktoré skoro nič nezmôžu, ale keď budú mať Sirtach, konečne obživnú a budú ako pred tým. Nemienili slúžiť Xarberzovi, ani nikomu inému, aj keď ich vypustil z pekla. Nepociťovali vďaku ani úctu k nemu. Takéto pocity v nich nemali miesto. Celé veky boli zavretí v pekle a po celý ten čas mysleli len nato, ako sa odtiaľ dostať. 

Zaklínač  ani  netušil,  čo  spravil,  keď  ich  odtiaľ  dostal  von.  Teraz  sa  ho  rozhodli  zničiť a Sirtach mu ukradnúť. Potom už budú neporaziteľní. 

Ponáhľali sa po dne jazera, len aby už v rukách držali Sirtach a získali späť svoju moc. pred nimi  sa  v diaľke  začalo  črtať  niečo  modré.  Všetci  naraz  zastali  a prvý  z temných  sa  otočil k ostatným. Ukázal do diaľky na modrosť čo svietila v diaľke a niečo k ním zasyčal. Ako ke-by prehovoril had. Ostatným sa masky roztiahli do úsmevu plného zlosti. Už cítili na diaľku, že ich moc je blízko a oni sú odhodlaní ju za každú cenu získať späť. 

Prvý z nich znovu niečo zasyčal a jeho maska sa rozjasnila. Zdvihol ruku nad hlavu zovretú v päsť a ostatní spravili to isté. Ich päste nad ich hlavami sa dotkli a z nich vyšľahli iskri. Is-krilo sa z nich a ich masky sa škerili a syčali. Všetko prestalo až vtedy, keď sa prestali päsťa-mi dotýkať a potom sa pohli k modrým vrchom. Čím viac boli k ním bližšie, tým viac sa vy-cierali ich masky. 



Veľká perla ležala na Narvahovej dlani a Narvah sa na ňu mračil. 

„On mi nechcel spraviť nič zlé,“ vysvetľoval jej Narvah. „Doteraz nikto na to neprišiel.“ 

„Možno preto, že nikto neprežil,“ odvetila perla. 







„On sa ma chcel dotknúť len preto, aby som mu pomohol,“ vravel rozrušene ďalej. „Vôbec nikomu  nechcel  ublížiť.  Potrebuje  pomôcť  a ja  som  mu  nepomohol.“  Zmraštil  čelo  Narvah nešťastne. „Veľmi by som mu chcel pomôcť.“ 

„Ale ty mu pomôcť nemôžeš,“ odpovedala perla. „Len čo sa k nemu priblížiš, premení ťa na sochu a...“ 

„Nie,“ pokrútil Narvah odhodlane hlavou. „On my nechce ublížiť. Ja by som mu to vysvetlil. 

Pravdepodobne doteraz neprišiel nato, prečo sa každý, kto sa dostane do rokliny, premení na sochu. Musí byť predsa nejaká možnosť, ako ho odkliať.“ 

„Ale ty nemáš čas. Musíš ísť pre Afaris. Ponáhľaj sa. Čo ak už bude neskoro? Musíš...“ Vtom Narvah otvoril oči doširoka a Perla stíchla. 

„Prečo sa ťa tak zľakol, keď ťa zbadal?“ spýtal sa jej. 

„Zľakol?“ odvetila perla otázkou a potom zmĺkla. 

„Prečo? Čo sa stalo?“ pýtal sa Narvah ďalej. „Pripadalo mi to tak, že ťa spoznal.“ 

„Spoznal? Nikdy ma predsa nevidel. Ja som v Rokline mŕtvych ešte nebola.“ 

„Tak prečo ťa zhrozene odhodil preč? Prečo?“ 

„Tak to ja naozaj neviem. Možno sa bojí perál. Možno...“ 

„A  prečo  ma  teraz  tak  súriš,  aby  som  našiel  Afaris?“  spýtal  sa  podozrievavo  a pustil  ju  na zem. „Kto vlastne si?“ 

„Súrim  ťa  preto,  lebo  som  sa  zmierila  s tým,  že  ťa  z jazera  nedostanem.  A ak  naozaj  chceš Afaris získať, tak by si sa mal ponáhľať. A čo chceš vedieť o mne? Veď ja som len obyčajná perla. Jedna z milióna.“ 

„Ale prečo ti tak veľmi  záležalo  na tom, aby som  Afaris nechal  tak? A ako to,  že hovoríš? 

Žiadna perla predsa nedokáže hovoriť.“ Krútil hlavou Narvah, hladiac na ňu s nedôverou. 

„Nechcela som, aby si šiel po Afaris, lebo ho stráži pán pekiel, preto.“ 

„Ale prečo? Prečo si to nechcela? Prečo mi pomáhaš? Prečo si ma nenechala na pokoji?“ 

„Pretože nie som k nikomu ľahostajná. Bolo mi ťa ľúto, keď som si predstavila, že pán pekiel dostane tvoju dušu. Ty by si predsa  urobil to isté a každého by si varoval, presne ako ja.“ 

„Tak dobre.“ Kývol hlavu, ale veľmi ho nepresvedčila. „Tak ale prečo vieš rozprávať? Kde sú ostatné perly, čo sú ako ty?“ 

„Je ich tu veľa, ale ja som bola najbližšie k hladine od vtedy, čo posledný človek, ktorý vstú-

pil do tohto jazera si ma chcel so sebou vziať. Preto som nebola s ostatnými perlami.“ 

„Ale perly predsa nerozprávajú!“ skríkol zrazu Narvah. „Ako je to možné? Prečo nerozpráva-jú ryby, čo plávajú okolo?!“ 

„Presne preto, prečo rozprávaš aj ty. Som vzácna perla, ktorá vie rozprávať a vravím ti, že je nás  tu  veľa.  Doteraz  si  sa  ma  na  nič  nepýtal.  Kým  som  ti  zachraňovala  život,  tak  ťa  nič ohľadne mňa nezaujímalo, však? Ale keď ma Qeis odhodil, tak si sa zľakol, že nie som tým, za koho sa vydávam.“ 

Narvah sa trochu ukľudnil a kvokol si k perly. „Tak dobre.“ Prikývol. „Ale aj tak neverím, že by ťa len tak odhodil.“ 

„Som pre neho nič. On potrebuje niečo, čo ho odkľaje a ja to nedokážem. Preto ma odhodil.“ 

„Keby to tak bolo, tak by ťa hodil na zem a viac si ťa nevšímal. Vyzeralo to tak, že sa ťa zľakol a preto ťa vyhodil z rokliny.“ 

„Tak ak to chceš naozaj vedieť, tak sa vráť do rokliny a spýtaj sa ho nato!“ rozhnevala sa perla. „Aj tak si myslím, že naše priateľstvo sa skončilo. Ja som ti chcela pomôcť, aby sa ti nič nestalo  a ty  ma  teraz  upodozrievaš,  ako  keby  som  bola  sama  pánom  pekiel!  Keby  som  bola zlá,  tak  pre  teba  nepohnem  ani  prstom!  Nechala  by  som  ťa,  aby  si  sám  našiel  pána  pekiel a daroval mu svoju dušu.“ 





„Prepáč mi.“ Zdvihol ju zo zeme a vystrel sa. „Odpusť mi.“ Hľadel na ňu a cítil sa previnilo. 

Naozaj chcel vedieť, čo znamenalo Qeisove správanie. Lenže ak sa bude v tom stále vŕtať, tak príde o jedinú živú bytosť, s ktorou sa môže porozprávať a spoľahnúť sa na ňu. 

„Naozaj som ťa nechcel nahnevať, perlička, ale nemohol som to pochopiť. Najlepšie bude, ak nato zabudneme. Nehnevaj sa prosím.“ 

„Tak dobre,“ odvetila Perla kľudne. „Myslím, že by si sa mal radšej sústrediť na cestu. Ešte musíš prejsť cez bezodnú priepasť. A to nebude len tak.“ 

„Počkaj.“ Zamyslel sa Narvah. „Ty vieš o všetkom, čo sa v jazere nachádza...“ 

„Zase začínaš?“ nazlostila sa perla. „Veď si povedal, že....“ 

„Nie, počkaj,“ prerušil ju Narvah. „Kde presne Afaris je? Kde sa ukrýva? A kde sú tí vodní ľudia. Ešte som nestretol ani jedného z nich.“ 

„Vodní ľudia nežijú v celom tomto jazere. Len v jeho strede. V meste Kremets. Tam musí byť aj Afaris.“ 

„V meste?“ začudoval sa Narvah. „Tak Afaris je tam? Potom aj pán pekiel musí byť v tom meste.“ 

„Keďže stráži biely kvet, tak musí byť v jeho blízkosti.“ 

„To znamená, že najväčšie prekážky sú v tom meste. Takže všetko, čo na mňa čaká pred mestom, nie je také hrozné, ako to, čo ma čaká za jeho múrmi.“ 

„Presne tak. Ale zase si nemysli, že všetko, čo ťa postretne je maličkosť. Nič v tomto jazere nie je ľahko premožiteľné. Zatiaľ si mal šťastie. Bez neho by si sa nedostal až sem. Musíš len dúfať, že ti vydrží až do skrýše bieleho kvetu.“  





Posledný kamen 

 

Koč v plameňoch, ktorého ťahali po oblohe okrídlené kone letel rýchlejšie, ako víchrica. Zdalo sa, že ho nič nemôže zastaviť. 

Temná kňažná, ktorá v ňom sedela s Grosom a omráčenou bosorkou, občas vykukla z okienka aby zistila, kde sa pravé nachádzajú. 

Prekliaty  Gros  jej  pomocou  telepatie  usmerňoval  kone,  aby  došli  presne  tam,  kde  boli  jeho niekdajší priatelia. 

Chara  sa  nemohla  uveriť  očiam,  keď  hľadela  von  z koča.  Ešte  nikdy  nebola  tak  ďaleko  od krajiny Alz. Vlastne ju nikdy neopustila. Keď zrazu sa pod nimi zjavila hustá hmla. Teraz už pod sebou nevidela vôbec nič. 

„Čo je to?“ Pozrela na Grosa do koča. Ten nespúšťal z bosorky oči, aby ju udržal v tranze a Chare  prenosom  myšlienok  vysvetlil,  že  presne  tade  prechádzali  a že  o chvíľu  už  budú  na mieste. 

Kňažná znovu vykukla z okienka. Hmla bola čoraz hustejšia a v diaľke pred nimi niečo z tej hmly trčalo. Ako keby to bola obrovská kópia, ktorá je zapichnutá v tej  hmle. Lenže ona vedela, že je to niečo iné. Čím viac sa k tomu blížili, tým viac bolo zrejme, že je tá vec obrovská. Ako keby to bol nejaký špička hory. 

„Niečo z tej hmli vyčnieva.“ Obrátila sa na Grosa a on jej vysvetlil, že to musí byť najvyššia veža ľadového zámku. 

„Čo  je  ten  zámok  zač?  A ako  to,  že  je  ľadový?“  Zamračila  sa  a ihneď  dostala  odpoveď  na svoju otázku. Lenže Gros je nepovedal, že Vodná kráľovná je v skutočnosti Óliana. Nemyslel si, že je to dôležité, tak to nespomenul. 

„Ľad nemám rada,“ odvrkla Chara. „Musím čo najskôr potrestať tých, čo mi ušli. Za celý čas, čo vládnem v krajine Alz, mi nik neušiel.“ Zaťala päste od zlosti. Vtom vykríkla, ako keby ju drali z kože. Spadla zo sedadla a ocitla sa na podlahe. 







„Nie, to nie!“ chytila si hlavu a kričala z plného hrdla. „Otec, mama, to nie! Ja som vás nechcela zabiť. To som naozaj nechcela!“ Revala, ako zmyslov zbavená a trhala si vlasy. „Mu-sím vám pomôcť! Ja vám pomôžem! Ste moja jediná rodina. Mám vás rada! Nie, to nehovor-te!“ Zrazu zdvihla hlavu a pozerala pred seba vystrašene, ako keby videla ducha. 

„Nie,  ja  vás  mám  naozaj  rada,“  nariekala.  „Prosím,  odpustite  mi,  prosím!“  Sklonila  hlavu k podlahe a plakala. Slzy jej tiekli prúdom a nemohla s tým prestať. Pritom cez slzy vravela, že ona nechcela nikomu ublížiť, že to všetko ten démon. 

„Nie!!“ zdvihla hlavu a zvrieskla. „Pomôžem vám! Už viem, ako vám pomôcť!“ Zrazu vstala a otočila sa k dverám koča. „Keď zomriem ja, tak vy budete slobodní. Vaše srdca budú znovu žiť  a vaše  prekliatie  sa  skončí!“  Otvorila  dvierka  a pristúpila  celkom  k nim.  Vietor  ju  ovial a rozstrapatil jej vlasy. Vyleteli jej von z koča a vietor sa s nimi pohrával, ako s perím. 

„Musím vás vykúpiť. Ja som vám ublížila, teraz to napravím.“ Vykročila von z koča a vtedy Gros otočil k nej hlavu a pretrhol puto, ktoré ho spájalo s Wirzisou. 

„Snáď mi odpustíte,“ povedala celkom ticho kňažná a vyskočila z letiaceho koča. 

Gros rýchlo vstal a skočil k otvoreným  dverám.  Lenže už bolo  neskoro.  Posledné, čo videl, boli  Charine  dlhé  vlasy,  ako  sa  nad  ňou  rozprestreli,  ako  keby  boli  akísi  ochranný  závoj a potom zmizol aj posledný závoj vlasov v hmle. 

Okolo koča sa mihla špicatá veža ľadového zámku a Gros sa vyklonil viac z koča. Pozrel ku koňom a tie sa postavili na zadné. Koč zastal a kone zaerdžali. Ihneď otočili koč a teraz mierili nadol. Vleteli do hmly a onedlho sa v hmle mihli vlasy kňažnej. 

Gros  sa  ešte  viac  vyklonil  z koča  a dotkol  sa  jeho  vonkajšej  strany.  Potiahol  za  jeden z plameňov a spustil ho rýchlo do hmly pod sebou. 

Plameň sa naťahoval z koča a rýchlo dohonil Charu. Obmotal sa okolo nej tesne nad zemou a nenechal ju spadnúť. Nakoniec ju spustil pomaly na zem a stiahol sa späť na koč. Koč zosadol  z oblohy  rovno  pri  bezvedomú  Charu,  ktorá  ležala  hneď  pred  bránou  ľadového  zámku. 

Okolo seba mala roztiahnuté svoje dlhé vlasy, ktoré teraz vyzerali, ako nejaký závoj. Z koča vybehol Gros rovno ku kňažnej a snažil sa ju prebrať. 

„Čo sa stalo?“ spýtala sa kňažná dezorientovane. „Kde som to?“ Gros je pomocou myšlienok všetko vysvetlil a Chara sa zrazu rýchlo posadila a do očí jej padla ľadová brána zámku. 

„Musíme  sa  ponáhľať.“  Zamračila  sa.  „Tí,  čo  mi  ušli,  mojej  pomste  ujsť  nemôžu.  Vstala a pokrútila  hlavou.  Vlasy  sa  jej  zviazali  späť  do  špicu  a potom  sa  otočila  späť  k ohnivému koču. 

„Rýchlo, do koča!“ prikázala Grosovi nazlostene. „Musím ich čo najskôr dohoniť.“ Vykročila za Grosom ku koču, keď vtom sa otvorila ľadová brána zámku a Chara zmätene zastala. 

„Čo je to?“ Pozrela na otvárajúcu sa bránu. Čakala, že niekoho za ňou uvidí, ale nestalo sa tak.  Nik  tam  nebol.  Brána  sa  celkom  otvorila  a Chara  hľadela  do  ľadového  zámku s nedôverou. 

Gros nastúpil do koča a keď zistil, že jeho pani stále stojí vonku, vykukol z koča. Chara stála pred otvorenou bránou a hľadela do zámku. Bola ako zhypnotizovaná. 

„Niečo  tam  je,“  povedala  celkom  ticho  a vykročila  k otvorenej  bráne.  Gros  rýchlo  vyskočil z koča a bežal za ňou. 

Chara sa blížila k otvorenej bráne ľadového zámku a nemohla uveriť vlastným očiam. Zámok z ľadu ešte nevidela a ani sa jej vôbec nepáčil. Mala rada oheň a teplo a nie chlad. No napriek tomu ju niečo do zámku ťahalo. Kráčal k otvorenej bráne bez rozmýšľania a Gros ju bez slova nasledoval.  Len  čo  Chara  prešla  cez  prah  brány  a ocitla  sa  aj  s Grosom  v zámku,  brána  sa ihneď za nimi zavrela. 





„Je  to  pasca!“  vykríkla  a otočila  sa.  Búchala  rukami  do  ľadovej  brány  a z rúk  sa  jej  parilo. 

Rýchlo  stiahla  ruky  späť  a pozrela  sa  na  ne.  Parilo  sa  z nich,  ako  z podkovy,  ktorú  kováč hneď po kutí vložil do vody. 

„Čakala som na teba,“ preletel zámkom hlas až ku kňažnej a Chara sa rýchlo otočila a pozrela do obrovskej ľadovej chodby. 

V ohnivom  koči  spala  Wirzisa  a tranz  z nej  pomaly  začal  upadávať.  Pomaly  otvárala  oči a s výrazom zmätenosti sa posadila pohodlnejšie na lavičku v koči. Vôbec netušila, čo sa stalo.    Hlava  ju  zabolela  tak  veľmi,  že  si  ju  musela  chytiť  oboma  rukami.  Mierne  sa  v bolesti zohla a do oka jej padlo okno. Pozrela z koča von a zbadala ľadový zámok. 

„Kde to som?“ Pokrútila neveriacky hlavou. Pomaly, aby ju hlava ešte viac nezačala bolieť vystúpila z koča a podišla bližšie k zámku. 

„Ten je krásny.“ Hľadela do obrovskej výšky. „Je krásny, než môj.“ Zamračila sa. „Ale kde je Chara a ten prekliaty?“ Spomenula si zrazu. Pozrela na bránu. Teraz už bola zavretá. 

„Určite sa tu zastavili, aby vošli pre nejakú príčinu do zámku,“ uvažovala na hlas a hlava ju znovu zabolela. Rýchlo si ju chytila do dlaní a držala ju tak dlho, až kým bolesť aspoň trochu nepoľavila. 

„Nech  už  vošla  do  zámku  pre  akúkoľvek  príčinu,  musím  jej  zámer  prekaziť.“  Priblížila  sa bližšie k bráne a priložila si k ústam prázdnu dlaň. Fúkla do nej, ako keby z nej chcela odfúk-nuť perie, či piesok a z dlane jej vyšľahol plameň rovno na ľadovú bránu. Vytvoril na nej ma-lý otvor akurát nato, aby sa mohla pokojne pozrieť cez neho do zámku. Videla ľadové steny a chodbu, no Chara tam nebola. No vtom sa otvor ne bráne zacelil a celkom zmizol, ako keby tam ani nikdy nebol. 

Wirzisa odstúpila od brány na niekoľko krokov a fúkla znovu, no tentoraz oveľa silnejšie do svojej prázdnej dlane. Z nej jej vyšľahol obrovský plameň a zasiahol bránu. Na bráne sa vytvoril  veľký  otvor  a bosorka  už  tentoraz  neváhala.  Diera  v bráne  ihneď  znovu  zamrzávala a tak sa rýchlo cez ňu predrala do zámku a za ňou otvor na ľadovej bráne znovu zamrzol. 



Mysliteľ sa uklonil tak veľmi, že si kľakol na jedno koleno a tvár sklonil k podlahe. Pred nám na  železnom  tróne  sedel  vladár  s dlhou  bielou  bradou  a zo  zelených  oči  mu  šľahali  blesky. 

Veľmi  sa  na  mysliteľa  hneval  a mal  nato  plné  právo.  Spravil  niečo,  od  čoho  závisel  život v jazere. A nemuselo to vôbec dobre skončiť. 

Nachádzali sa v audienčnej  sále, kde vladár prijímal  všetkých z ľudu, ktorí mu  chceli niečo oznámiť, alebo tých, s ktorými sa chcel pozhovárať. Po bokoch sály stáli dvorania, ktorý boli vždy prítomní pri audiencií. Po oboch stranách vladárovho trónu stáli dvaja muži s vážnymi tvárami a pôsobili, že sú z mramoru. 

Vladár, už starší  muž s vráskami na tvári  mal na hlave obrovskú korunu, ktorá bola väčšia, ako  jeho  samotná  hlava  znázorňovala  modré  vlny.  Oblečené  mal  rúcho  striebornej  farby, v ktorom sa často ukazoval svojmu ľudu z balkóna svojej pyramídy. Všetko v pyramíde vrá-

tane  audienčnej  sály  bolo  tyrkysovej  farby.  No  vonkajšok  pyramídy  bol  žltý.  Samotná  táto stavba bola poriadne veľká a siahal veľmi vysoko. Desaťtisíc schodov stúpalo k jej vchodu, ktorý sa nachádzal tesne nad jej vrcholom. Nebolo to pre Mysliteľa nič príjemne, už tretí krát vyjsť až hore. 

„Vstaň!“ prehovoril vladár hromovým hlasom a ukázal na Mysliteľa svojím žezlom s rybou na jeho konci. Mal v tvári zlosť a sklamanie. 

Males previnilo vstal a nesmelo pozrel vladárovi do očí. 

„Naozaj som od teba toto nečakal.“ Pokrútil hlavou vladár nahnevane. „Najprv tú votrelkyňu necháš odniesť do svojho domu a potom, keď ti prikážem, aby si ju ihneď ku mne doviedol, tak ju necháš utiecť. Vôbec si neuvedomuješ čo môže v našom meste spôsobiť?“ 







„Prepáčte, vaša milosť, ale nemohol som tušiť, že by ste sa s ňou chceli porozprávať...“ začal Males, ale jeho pán ho prerušil: 

„Snáď si môj prvý mysliteľ a to niečo znamená. Ty si mal prvý vedieť, že každého, kto stúpi do nášho mesta, chcem  ihneď  vidieť.  To ty si  mal byť  ten prvý, čo rozhodol  bez toho,  aby som ti niečo prikázal, aby som ju videl.“ 

„Odpustite mi, vaše veličenstvo, ale ona bola v bezvedomí. Dostala sa do obrovského poku-

šenia. Mnoho ľudí stálo okolo nej a jej myseľ to nevydržala a opustilo ju vedomie.“ 

„Ale potom si ju dal odniesť do svojho domu.“ Kývol hlavou vladár. 

„Áno, vaše veličenstvo a hneď som bežal za vami, aby ste vy sám rozhodli, čo sa s ňou stane ďalej.“ Males sa snažil svoje dobré úmysly obhájiť, no mal pocit, že sa mu to nie veľmi darí. 

„To bolo to jediné, čo si správne vykonal.  Lenže ona zatiaľ zmizla. Nechal si ju samú, aby ušla a teraz sa túla, ktovie kde.“ Zamračil sa vladár na neho. 

„Nie, vaše veličenstvo. Ona nezostala sama. Zostala pri nej moja manželka a čakala, kým sa zobudí.“  Zrazu  sa  vladárovi  tvár  rozjasnila  a naklonil  prednú  časť  svojho  tela  dopredu,  aby lepšie na Mysliteľa videl. 

„Čo jej povedala? Prečo sem vôbec prišla?“ rýchlo sa spýtal vladár. „Tak už hovor!“ núkal Malesa, len aby neprestával hovoriť. 

„Žiaľ manželka na chvíľu odbehla a tá žena zmizla,“ odvetil nesmelo Males, lebo vedel,  čo teraz príde. A to ešte stále vladárovi nepovedal to strašné, čo sa dozvedel. 

„To je nehoráznosť!“ Znovu sa vladárovi zachmúrila tvár, no tentoraz väčšmi, než naposledy. 

„Vidím, že nie len ty, si nezodpovedný, ale aj tvoja manželka. Ako to, že ušla?“ 

„Cez okno, vaše veličenstvo.“ 

„Tak dobre,“ snažil sa ukľudniť vladár. „Votrelkyňu čoskoro dostaneme. Už som vyslal gardu,  aby  ju  ihneď  našla  a priviedla  do  pyramídy.  A keby  sa  naozaj  nenašla,  nepotrvá  dlho a stretne sa s jedným z nás a neodolá vodnému bozku.“ 

Zrazu Mysliteľ zneistel. Vedel, že vladár tentoraz nemá pravdu a jeho veličenstvo si to ihneď všimlo. 

„Čo je?“ spýtal sa vladár podozrievavo. „Niečo sa stalo? Niečo si mi zatajil?“ 

„Je tu  istá vec, ktorú som  vám  doteraz nepovedal,“ začal Mysliteľ  so strachom  a tak radšej prestal rozprávať. 

„Tak hovor!“ Rozhneval sa Vladár. „Snáď si nemyslíš, že môžeš predo mnou niečo skrývať? 

Prv, alebo neskôr na všetko prídem. Tak mi to radšej povedz teraz, lebo potom by už mohlo byť neskoro.“ 

„Vaše veličenstvo, tá votrelkyňa si vzala so sebou sklenenú masku,“ tentoraz Males prehovoril celkom ticho, ako keby mohol zmierniť  správu, ktorú práve vyslovil.  Aj keď to  povedal malo  nahlas,  vladár  všetko  počul  a dvorania  tak  isto.  Všetci  okolo  začali  híkať  hrôzou a pošuškávať si. 

„Ticho!“ zavelil vladár a potom, keď jeho rozkaz sa premenil na skutočnosť, pozrel na svojho prvého Mysliteľa. „Čože?!“ vyštekol tak zrazu, že Males skoro spadol z nôh. „Ako je možné, že sa jej do rúk dostala sklenená maska? Tá nie je predsa pre nikoho! Každý z nás ich má len preto, keby náhodou prišli čarodejníci z hora, aby rozhodli o premiestnení Afaris!“ 

„Odpustite mi, vaše veličenstvo.“ Padol Males na kolená. „Naozaj neviem, ako sa jej tá maska dostala do rúk. Skrátka ju vzala a ušla aj s ňou.“ 

„Tak dobre!“ Kývol rázne Vladár hlavou. „Moja garda ju snáď nájde. A ak nie, tak sa budeš za svoje chyby zodpovedať a potom už nebudem veľkorysý.“ Males vstal a pozrel nešťastne na vladára. 

„Ale teraz mi musíš povedať všetko ostatné, čo si mi zatajil. Nesmieš predo mnou nič skrý-

vať, ináč svojím mlčaním, môžeš spôsobiť pád nášho mesta.“ Hľadel na Malesa s napätím, ale ten sa k ničomu nebral. „No tak, bude to?!“ Okríkol ho a naklonil sa až k nemu. 





„Ľudia vravia, vaše veličenstvo, že tá votrelkyňa...“ Preglgol Males sucho v hrdle a pozrel na všetkých, čo ho počúvali. 

„No, čo vravia?“ Nemohol to napätie vladár vydržať. 

„Že je to...“ Pogúľal Males očami, „čarodejnica.“ 

Hneď nato sa sálou rozniesol hluk. Všetci dvorania sa tak preľakli, že niektoré zo žien začali odpadávať a ich muži ich museli dvíhať zo zeme a kriesiť ich. 

Hneď potom sa z trónu postavil vladár a zachvela sa mu  ruka,  v ktorej  držal  žezlo.  Celkom pomaly zišiel až k Malesovi, ktorý si teraz pripadal celkom maličký. 

„Čarodejnica?“  spýtal  sa  trasľavým  hlasom  a Males  placho  pokýval  hlavou.  Vladár  sklonil hlavu  k podlahe  a tuho  premýšľal.  Nemohol  uveriť  vlastným  ušiam.  Zrazu  nevidel  žiadne východisko, ako z tejto pekelnej situácie vyjsť. Vtom zdvihol hlavou a okríkol dvoranou, aby stíchli a nastalo hrobové ticho. 

„Kto to povedal?“ Pozrel vladár na Malesa. 

Mysliteľ už vedel, že sa k tej strašnej správe blíži čoraz väčšmi, no či chcel, alebo nechcel, musel povedať všetko. Možno napraví to, čo pokazil a zachráni mesto. 

„Ľudia to vravia, vaše veličenstvo,“ odvetil hlasom, ktorý sa chvel viac, ako vladárov. 

„Ako nato prišli?“ 

„Keď tá žena odpadla na námestí, spadla jej z pleca taška.“ Dvorania boli tak ticho, ako keby tam ani neboli. Mali pocit, že im vlasy začali na hlave stávať. 

„A tú tašku našla jedna žena. V nej bola akási kniha. Kniha kúziel.“ Zrazu sa ozval celkom tichý výkrik, ktorý stíchol tak rýchlo, ako sa ozval. 

„Priveď  sem  tu  ženu,  čo  knihu  našla.  Musím  sa s ňou  porozprávať.  Ak  je  to  pravda,  tak  to čoho som sa doteraz obával nebolo proti tomu, čoho sa budem báť, vôbec nič.“ Mávol rukou a otočil sa späť k trónu. 

Males ale ešte stále nepovedal to najhlavnejšie a preto nasilu zakašľal, aby na seba ešte upo-zornil. Vladár sa otočil a nechápavo naňho pozrel. 

„Načo ešte čakáš? Bež po ňu kým bude neskoro.“ Zamračil sa. 

„Viete, ja by som vám chcel ešte niečo povedať.“ 

„Povedať? Nebolo to snáď všetko, čo si mi mal povedať? Ešte máš pre mňa niečo horšie, čo som sa doteraz dozvedel?“ Zhrozil sa vladár a čakal na odpoveď. 

„Je to tak, vaše veličenstvo,“ prikývol Males. 

„Tak počúvam. Ale aj tak neviem, čo by mohlo byť ešte horšie, než to, čo som pred chvíľou počul.“ 

„Tá,  žena,  čo  našla  tú  knihu,  si  všimla  na  námestí  ešte  niečoho,“  začal  Mysliteľ  neisto,  ale teraz už bol rozhodnutý povedať aj to najhoršie, nech sa s ním deje čokoľvek. „Keď sme od-niesli tú ženu do môjho domu s jej taškou zostala ležať na zemi aj mušľa.“ 

„Mušľa?“ Zrazu mal vladár v tvári výraz hrôzy. „Aká mušľa?“ 

„Bola rozbitá a vyzerala presne ako tá, čo patrí Borinovi, lenže psycha v nej nebola,“ konečne povedal  všetko a trochu  sa mu  uľavilo. Ale len  na chvíľu, pretože vladár sa teraz tváril tak strašne, ako keby sa premenil na samotného mocnára. 

Dvorania už viac nemohli byť ticho a začali vrieskať, ako pominutý. Ženy odpadávali jedna za  druhou,  ako  hnilé  hrušky  a muži  ich  tentoraz  nechytali  do  náruči,  pretože  sa  striasli,  od strachu. 

Vladárovi ich už viac neokríkol. Vôbec ich nevnímal. Vypadlo mu žezlo z ruky a priblížil sa až k Malesovi. Chytil ho pod krk a zhrozene mu pozrel do očí. 

„Ty si ma zničil, Males,“ povedal mu celkom ticho do tváre. „Ty si zničil celé mesto a s ním aj seba samého. Buď prekliaty. Buď prekliaty, prvý mysliteľ!“ Rozkričal sa. „Nech sa tvoja duša škvarí v samotnom pekle a mocnár nech ti pod ňu podkladá polená!“ kričal, ako blázon a potom Malesa pustil. Padol na kolená a chytil si tvár do dlaní. Dvaja muži, čo stáli pri tróne a doteraz sa vôbec neprejavili rýchlo k nemu pribehli a pomohli mu vstať zo zeme. 

„Tak  Males.“  Pozrel  na  Mysliteľa  jeho  pán.  „Teraz  musíš  všetko  napraviť,  čo  si  pokazil. 

Keďže mágovia z vrchu dovolili vojsť zlu do nášho jazera a nič s tým nerobia, tak to musíš napraviť ty. Je mi jedno, ako, ale ak to neurobíš pocítiš na vlastnej koži mocnárovu strašnú moc.“  Muži  vladára  odtiahli  až  na  trón  a posadili  ho  naň.  Jeho  veličenstvo  už  teraz  nič a nikoho nevnímalo. Dokonca nepočulo ani výkriky vystrašených dvoranov. 

Males zdesene začal cúvať, keď zrazu sa zastavil a pozrel na všetky tie zhrozené tváre okolo seba. Cítil sa, ako najväčšie zlo tohto sveta a pritom nič nespravil. Zrazu sa otočil a vybehol zo sály. 



Hľadela  pred  seba  neveriac  vlastným  očiam.  Pred  ňou  sa  až  po  strop  k chrámu  týčila  socha bieleho kvetu a pod ňou stál široký oltár. 

„Nebesá,  veď  oni  tu  uctievajú  samotnú  Afaris.“  Odlepila  sa  Mosa  od  dvier  a priblížila  sa k oltáru. Bol celý kamenný a jeho vrchom panely boli vyryté písmena do kruhu, v ktorom bol biely kvet. 

„Biely kvet, náš amulet, chráni dobro celý vek. Mocnár Afaris stráži, aby dobro nenašli,“ číta-la Mosa písmena okolo znázornenia bieleho kvetu. „Bež čo ti sily stačia, nech ťa perly nezo-

čia. Lebo iba jediný, Afaris si zachráni. Mocipána premôže, všetko zlo v ňom vymaže.“ Mosa tomu veľmi nerozumela. Pochopila len to, že niekto, kto jej jediný dokáže mocnára premôcť a Afaris mu vziať. O tom človeku rozprávali aj tie ženy pri fontáne, ale ako zistí, či ona je tá pravá. Nechce, aby ju mocnár zabil prv, ako sa stretne so svojim synom. Vlastne ani nechce mocnárovi Afaris vziať. Chce sa ho len na niečo spýtať. A Afaris predsa všetky dobré priania splní. Nechce sa so synom za pomoci Afaris stretnúť. Chce len vedieť, kde je a potom ho ná-

jde sama. 

Porozhliadla  sa.  Pred  oltárom  stáli  misy  ovocia,  ktoré  v živote  nevidela.  Pravdepodobne  ho vypestovali vodní v jazere. Potom tam ležali mŕtve ryby a ani vodné potvory. Všetko obetova-li Afaris, ako keby bola nejaké božstvo . A možno nie.  Napadlo Mosu.  Možno to všetko obeto-vali pre mocnára, ktorý biely kvet stráži.  

Potom sa pozrela bližšie na sochu Afaris. Bola ako živá, ibaže merala dobre štyri metre.  Čo ak je Afaris v tej soche?  Začali ju obzerať z každej strany, ale nenašla na nej žiadny otvor, či dvierka. Potom jej došlo, že kvet v soche určite nie je, lebo tam nebol žiadny mocnár. Obišla sochu a na konci obetnej sály našla ďalšie dvere. Boli z mosadze a siahali až po strop. Zatlači-la do nich a ozvalo sa silné zavŕzganie. Dvere sa pohli a Mosa nakukla za ne. Bola tam chodba bez okien. Na stenách viseli horiace pochodne a chodba sa tiahla dobrý kus rovno a potom zahla doprava. Rozhodla sa ísť ďalej. Kráčala pomaly a obozretne. Chodba sa skrúcala doprava, no ani vtedy, keď pozrela za roh, nevidela nič iné, než dlhú prázdnu chodbu. Pokračovala v ceste, dúfajúc, že nájde biely kvet. Po chvíli sa jej zrýchlil dych od napätia. Zrazu mala pocit, že naozaj je na konci tejto chodby za nejakými dverami Afaris a ona ho už má na dosah ruky. Stačí ju len natiahnuť a konečne sa dozvie to, čo túži vedieť už celé roky. Neponáhľala sa, ale zase sa ani nevliekla. Odrazu dostala strach a zastala. Čo ak mal Xarberz pravdu a jej syn jej už dávno mŕtvy? Čo ak jej Afaris povie, že už dávno nežije?  Nie, to nemôže byť pravda!  Pokrútila hlavou. Celý čas cítila, že jej syn jej živý a teraz nesmie nechať zle myšlienky, aby všetko zničili. Pohla sa ďalej, no znovu ihneď zastala. A čo ak ju premôže mocnár? Ako ho môže premôcť bez kúziel? Teraz je z nej obyčajný človek, ktorý proti zlu nič nezmôže, ak neovláda mágiu.  Musí byť predsa nejaká možnosť, ako mocnára dobehnúť. Ale aká? Dokonca aj ten mladý človek, ktorého sa tak Xarberz bojí chce vyniesť Afaris z jazera. Tak ako to spraví? Veď je iba človek.  Vedela, že je tam ešte nejaká možnosť, o ktorej asi vie len Narvah. Naozaj by teraz potrebovala čarovať, aby sa dostala Narvahovi do mysle, aby sa dozvedela spô-

sob, ako premôcť mocnára. 

„Nejako to musím zvládnuť. Dostala som sa až sem. Nemôžem sa vrátiť teraz späť.“ Pohla sa teda ďalej a po pár metroch, zistila, že chodba pomaly klesá do podzemia, keď zrazu zacítila akési  teplo.  Každým krokom  sa zväčšovalo  a netrvalo  dlho  a nedalo sa to vydržať.  Napriek tomu kráčala ďalej, aj keď teraz podstatne pomalšie. Chodba stále klesala a Mosa si bola istá, že už musí byť poriadne hlboko pod zemou. 

Vtom zastala a vypúlila oči. 

„Afaris je naozaj tu.“ Kývla hlavou prekvapene. „To teplo spôsobuje určite mocnár. Už onedlho  sa  s ním  stretnem.“  Preglgla  nasucho  od  strachu  a pokračovala  v ceste.  Pred  ňou  sa  po chvíli objavili dvere. Boli z kovu, no boli celkom obyčajné. Dotkla sa kľučky a zistila, že je žeravá. Stiahla ruku späť a zistila, že sa si opálila dlaň. Neverila vlastným očiam. Teraz si už bola istá, že mocnár je za dverami a chráni Afaris. Prepadol ju strach. Začala zhlboka dýchať, len  aby  sa  upokojila,  no  vôbec  sa  jej  to  nedarilo.  A tak  napokon  natiahla  svoju  palicu  ku kľučke a pomocou nej ju stlačila nadol. Dvere sa trochu otvorili a potom do nich palicou strči-la. Hneď nato ju oviala horúčava tak neznesiteľná, až spadla Mosa na zem. Bolo jej príšerne teplo, no nevzdávala sa. Oprela sa o svoju palicu a vstala zo zeme. Pozrela za otvorené dvere a za nimi zbadala niečo strašné. Široká rieka žeravej lávy sa valila zľava doprava, ako keby to bola len podzemná rieka. Láva špliechala na všetky strany a všetkého, čoho sa dotkla premenila na popol. 

„Mocnárova sila,“ ihneď zistila, s čím ma dočinenie. Napriek horúčave prešla cez dvere, aby sa lepšie prizrela tej láve, keď odrazu z nej vyšplechla veľká vlna rovno na breh a Mosa odskočila. Vlna sa odtrhla od rieky a niečo sa s ňou na brehu začalo diať. Naťahovala sa do výš-

ky, ako keby to ani láva nebola. Keď bola asi tak vysoká, ako Mosa, na jej vrchole sa na nej vytvorila  akási  tvár,  ktorá  otvorila  oči  a usmiala  sa  na  Mosu.  Z úst  zasvietili  zlaté  zuby a čarodejnica od hrôzy vykríkla. Zvrtla sa a dala sa na útek. 

Z lávy sa zhmotnila bytosť s dlhými prstami a bielou tvárou, ktorá keď sa usmiala, spod pier jej zasvietili zlaté zuby. Keď nadobudla potrebnú podobu, pohla sa k dverám. A keď cez ne prešla, zastala, otočila mierne hlavu späť a dvere sa okamžite zabuchli. 



So zaťatými zubami sa zaklínač štveral po klzkom ľade, nemysliac pritom na nič iné, iba na to, že Afaris už má na dosah ruky a za každú cenu ju musí získať. Škriabal sa na posledný kus ľadovca a nechtami sa zarýval do zamrznutej vody, ktorá ho tak veľmi chladila, až mal modré prsty a dlane. 

Pomaly znovu odlepil pravú ruku od ľadu a natiahol ju čo najviac nahor. Vtom sa dotkol okraja ľadovca a srdce mu od radosti podskočilo. Dostal sa až pod vrchol ľadovca a teraz už len stačilo  naň  vyliezť.  S poslednými  zvyškami  svojich  síl  sa  prehupol  cez  okraj  ľadovca a vyštveral sa na jeho najvrchnejšiu časť. Dopadol na studený ľad a zhlboka dýchajúc zavrel oči. Ležal tam ako vo svojej posteli a načerpával nové sily. 

„Vstaň!“ ozvala sa Sirtach, keď sa už hodnú chvíľu Xarberz nehýbal. 

„Čo chceš?“ Otvoril oči, no nepohol sa. „Nechaj ma chvíľu vydýchnuť.“ 

„Chcem, aby si vstal. Postav sa!“ zvolala naňho, ale zaklínač sa k ničomu nemal. 

„Som vyčerpaný, tak ma nechaj chvíľu oddýchnuť,“ odvetil a znovu zavrel oči. 

„Keď hneď vstaneš, viac ležať už nebudeš chcieť, tak okamžite vstaň!“ Xarberz otvoril oči a zamračil sa. Nechápal, prečo ho ten kvet nemôže chvíľu nechať na pokoji. Zamračil sa a podoprel sa rukami. Zdvihol trup z ľadu a pozrel pred seba. 

„Vidíš to?“ spýtala sa Sirtach. 

Xarberz ale vôbec nič nevidel. Pred očami sa mu zatmelo a tak ich musel na chvíľu zavrieť. 

„Nič nevidím,“ odpovedal. 







„Tak rýchlo vstaň.“ 

Pokrútil hlavou a pomaly vstal. Hlava sa mu zatočila a na chvíľu stratil rovnováhu. No ihneď ju znovu získal a oči sa mu vyjasnili. 

„Už si tam, Xarberz,“ povedala Sirtach, ale zaklínač ničomu stále nerozumel. 

Vtom to zbadal. Pred ním sa v diaľke črtali vysoké múry v tvare kruhu. Nevedel čo to je, ale tušil, že Afaris je už blízko. 

„To je mesto Kremets,“ vysvetlila Sirtach. „Odtiaľ cítim biely kvet. Neviem, čo je za múrmi tohto  mesta,  ale  cítim,  že  je  tam  veľké  zlo,  ktoré  prekrýva  dokonca  aj  Afaris.  Nerozumiem tomu, ale je to tak.“ 

„Mesto Kremets?“ Rozjasnila sa Xarberzovi tvár. „Nikdy som o ňom nepočul.“ 

„Je to  mesto, v ktorom sídli zlo.  Ale viac o ňom neviem. No určite buď na pozore. Cítim... 

ako niekto ... niekto sa blíži k Afaris. Chce sa ho dotknúť,“ povedala náhle Sirtach. 

„Nie!“ zdesil sa zaklínač a vytiahol kvet z tašky. „Kto? Kto je to? Narvah? Už ho má?“ 

„Neviem. Dokonca neviem určiť ani to, či je ta bytosť dobrá, alebo zlá.“ 

„To nie je možné.“ Pokrútil hlavou Xarberz. „Už ho drží? Už ho má?“ pýtal sa netrpezlivo ďalej. 

“Nie, ešte nie, ale má ho na dosah.“ 

„Musím ho získať skôr,“ povedal odhodlane Xarberz a strčil kvet späť do tašky. Nato sa ľad pod jeho nohami zatriasol. 

Zaklínač sa zarazil. Pozrel pod nohy, nechápajúc čo sa to stalo. Vtom znovu ľadovcom prešiel otras. 

„Čo sa to deje?“ Pozeral na všetky strany, ale pôvod otrasov nemohol nájsť. Zrazu ľadovcom trhlo nadol a ľad začal klesať nadol. 

Xarberz nechápavo otáčal hlavou, no aj tak na nič neprišiel. 

„Niečo  sa  deje.  Niečo  zlé.“  Zamračil  sa.  Ľadovec  pomaly  s ním  klesal  stále  nižšie  a nižšie. 

Vôbec netušil, že pod ľadovcom stoja Temní a topia ľadovec. Ústa na ich maskách mali otvorené a z nich im prúdil horúci vzduch rovno na ľadové vrchy. 

Xarberza prepadol strach. Netušil čo sa to s ľadovcom deje a to ho najviac desilo. Otočil sa smerom k mestu Kremets a rozbehol sa k okraju ľadovca. Pozrel nadol. Bol poriadne vysoko, no musel to spraviť. Sadol si na okraj ľadu, zavrel oči a šmykol sa cezeň. Šmýkal sa po klzkom  ľade,  ako  po  šmýkačke  a naberal  rýchlosť.  Každú  chvíľu  ľadovcom  prešiel  otras a posunul sa o ďalší kus nadol. 

Temní neprestávali ohrievať ľadovcové vrchy svojim pekelným dychom, len aby sa dostali čo najskôr k čiernemu kvetu. 

Xarberz sa odrazu ocitol na pevnej zemi. Spadol z ľadovca a zaboril sa tvarou do mäkkej ze-me.  Zdvihol  rýchlo  hlavu  a obzrel  sa.  Vrchy  klesali  nadol  a zmenšovali  sa  stále  rýchlejšie. 

Vôbec tomu nerozumel. Vedel, že niekto, alebo niečo mu chce prekaziť jeho cestu k Afaris a preto nachytro vstal zo zeme. Chvíľu ešte hľadel na vrchy, ktoré sa strácali pred jeho očami a ich ostré hrany sa zrazu zaobľovali. Zrazu sa zvrtol, aby sa pobral svojou cestou, no vtom sa zarazil.  Múry  mesta  Kremets  odrazu  nikde  nevidel.  Pred  ním  sa  v diaľke  črtali  len  kopce a doliny, ale mesto nebolo nikde. 

„Kde je?“ preľakol sa. „Kde je to mesto?“ Pozeral na všetky strany, ale nikde ho nevidel. 

„Je priamo pred tebou, len ho teraz nevidíš. Teraz ti v rozhľade zabraňuje nerovný povrch dna jazera, ale buď si istý, že je rovno pred tebou,“ vysvetlila mu Sirtach. „Ponáhľaj sa, lebo ten, čo sa k Afaris blíži ju ma už na dosah.“ 

„Nie!“  Pokrútil  Xarberz  nahnevane  hlavou.  „Je  moja!  Patrí  len  mne  a nikomu  inému!“  Za-

škrípal zubami a rozbehol sa ďalej. 





Ľadové vrchy za ním stále klesali, až kým  sa celkom neroztopili. Vtedy  by  bol  už Xarberz zbadal temných, lenže ten sa neobzeral. Ponáhľal sa ďalej, mysliac len na Afaris. Bol už dosť ďaleko, keď vrchy temných odhalili a vôbec ho nenapadlo sa otočiť späť. 

Temní prestali zo svojich úst dúchať horúci vzduch a ich vodca sa zamračil, len čo v diaľke zbadal  zaklínača.  Natiahol  ruku  pred  seba  a ukázal  dopredu.  Nato  otočil  hlavu  k ostatným a zasyčal  svojou  rečou.  Jeho  druhovia  kývli  hlavami  a odpovedali  mu.  Potom  vodca  pozrel k miznúcemu  zaklínačovi  zdvihol  ruku  nad  hlavu.  Ostatný  spravili  to  isté  a navzájom sa dotkli svojimi zovretými dlaňami. Vtom z ich spojenia vyrazili iskri a všetkých zalial ostrý záblesk svetla. 

Xarberz  sa  zastavil.  Kútikom  oka  si  všimol  ostré  svetlo  niekde  v diaľke  za  ním  a zvrtol  sa. 

Videl nejaké bytosti, no nevedel ich identifikovať. Napriek tomu tušil, že to neznačí nič dobrého. 

Vtom sa tie bytosti pohli k nemu a to ho poriadne vystrašilo. 

„Kto je to?“ spýtal sa skôr samého seba pri cúvaní. 

„Ponáhľaj sa!“ revala Sirtach. „Už nie si ďaleko! Chcú ti ma vziať! Bež!“ naliehala Sirtach a Xarberz  viac  neváhal.  Bežal,  čo  mu  sily  stačili  a temní  sa  k nemu  pomaly,  ale  isté  blížili. 

Boli  totiž  rýchlejší,  ako  on.  Ich  túžba  po  moci  čím  viac  boli  bližšie  k čiernemu  kvetu  stále viac rástla. 

Xarberz  bežal  ako  len  vládal,  keď  odrazu  či  chcel,  alebo  nechcel  musel  zastať  a s úžasom hľadel pred seba. Stál na kopci, pod ktorým ležalo mesto Kremets obkolesené múrmi. 



Bezodná priepasť bola rovnako široká, ako roklina mŕtvych. No Narvah tentoraz nemohol do nej vojsť, ako cez roklinu. Bolo to niečo celkom iné. 

„Čo je to?“ spýtal sa Narvah skôr seba, ako perly. Hľadel pred seba na vlniacu sa skalu. Ako keby to bol len odraz na vodnej hladine. 

„To je bezodná priepasť,“ odvetila perla. „Máš šťastie, že o nej vieš. Zatiaľ len malo bytostí cez ňu prešlo. Hlavne preto, lebo si ju skoro nik nevšimol.“ 

„Ale veď to nevyzerá, ako priepasť.“ Zamračil sa Narvah. 

„Buď si istý, že to priepasť je,“ odvetila perla. „Je skrytá, aby každý do nej spadol. Nenechaj sa zmiasť jej podobou.“ 

„No  ale  ako  mám  cez  ňu  prejsť?“  Otáčal  Narvah  hlavu  vľavo  a vpravo.  „Nie  je  tu  žiadny most.“ 

„Nie, most tu nie je...“ 

„Tak čo potom?“ Pozrel na perlu. „Niečo tu musí byť.“ Zdvihol hlavu k vlniacej sa skale pred sebou. 

„Sú tam stupienky,“ odpovedala perla. 

„Žiadne tu nie sú.“ Zaostril zrak Narvah, no nič podobné stupienkom nevidel. 

„Len sa dobre pozri,“ prikázala mu perla a Narvah sa viac naklonil k priepasti. Chvíľu na ňu hľadel,  keď  odrazu  v pohybujúcej  sa  skale  v určitých  intervaloch  zbadal  niečo,  ako  kameň, ktorý brzdí vlnenie. 

„Tam je prvý!“ Ukázal pred seba nadšene. „Je celkom blízko. Skoro pri okraji.“ Podišiel bliž-

šie k priepasti, pokúšajúc sa skočiť na stupienok. 

„Počkaj!“ Zastavila ho perla skôr, ako mohol svoj zámer dokončiť. „Najprv nájdi aj ostatné. 

Nemôžeš ich hľadať až keď budeš stáť na prvom.“ 

Narvah  naťahoval  krk  pred  seba,  ale  žiadne  podobné  kamene  nevidel.  „Nič  tam  viac  nevidím.“ Zamračil sa. „Ostatné tam nie sú.“ Pozrel na tašku, v ktorej mal perlu. 

„Len sa dobre pozri. Musia tam byť. Jeden za druhým. Ak ich nenájdeš, ďalej sa nedostaneš,“ varovala ho perla. 







„Ale ja tam nič...“ Vtom sa Narvah zarazil a skala pred ním sa znovu zavlnila. Vtedy sa objavili ďalšie kamene a opäť zmizli. 

„Tam!“ Natiahol ruku pred seba. „Všetky sú tam. Jeden za druhým tam stoja, ako vojaci.“ 

„Tak potom už môžeš prejsť na druhú stranu,“ odvetila perla a Narvah sa pohol vpred. skala pred ním sa znovu zavlnila a kamene sa opäť zjavili. Snažil sa zapamätať si, kde každý jeden leží. Skočil na prvý a pozrel pod nohy. Teraz, už kameň na ktorom stál bolo vidno poriadne, no ostatné boli skryté do chvíle, kým sa znovu nezjavila ďalšia vlna. Rýchlo skočil na ďalší z nich a prvý, ktorý opustil zrazu zmizol. Počkal, kým sa nezjaví ďalší po ďalšej vlne a skočil na neho. 

„Zdá  sa,  že  je  to  celkom  ľahké.“  Usmial  sa  Narvah.  „Toto  je  najľahšia  časť  mojej  cesty v jazere.“ 

Perla ale neodvetila. Narvah skákal z kameňa na kameň až sa dostal na predposledný. Teraz čakal na poslednú vlnu, ktorá mu ukáže zostávajúci kameň. Pozeral pred seba, aby na tú chví-

ľu, čo vlna prejde cez všetky kamene neprepásol. Mal pocit, že vie, kde asi posledný kameň je, no nechcel to riskovať a skočiť do prázdna. Hľadel pred seba a vtedy ho prepadol strach. 

Zrazu si uvedomil, že na vlnu čaká už dlhšie, ako doteraz. 

„Čo  sa  stalo?“  Zvrtol  hlavu,  hladiac  za  seba,  no  vlna  sa  neobjavila.  „Čo  som  spravil  zle?“ Otočil sa späť, ale márne. Vlna stále neprichádzala. „Perla,“ vykríkol zdesene. „Vlny zmizli! 

Teraz neviem kde mám vkročiť.“ Nastálo ticho. Narvah hľadel na všetky strany, ale vlny sa viac neobjavili. 

„Tak  perla,  počuješ  ma?“  kričal  z plného  hrdla, otáčajúc  hlavu,  či  nezahliadne  nejakú  vlnu. 

Perla mlčala a vtedy sa Narvah zhrozil. Otvoril tašku a vytiahol z nej perlu. 

„Prečo  mlčíš?  Čo  mám  robiť?  Ty  to  tu  poznáš  lepšie,  ako  ja.  Prosím,  pomôž  mi,“  hovoril s ňou, ale perla bola zrazu ako každá iná. Už nepovedala ani slovo. 

„Čo sa stalo?“ Potriasol ňou. Zrazu mal pocit, že nikdy perla nehovorila. Že si to všetko sám predstavoval.  „To  nie.“  Pokrútil  hlavou  a pozrel  pred  seba  na  druhý  breh.  „Vôbec  netuším, kde by ten posledný kameň mohol byť.“ Bol bezradný. Otočil sa späť. „Keby som sa mohol aspoň vrátiť.“ Lenže ani ostatné kamene viac vidno nebolo. Bol v pasci. Zdvihol hlavu, dúfa-júc že niečo, alebo niekoho zbadá a ten mu pomôže. Lenže bol tam celkom sám. Zrazu mal pocit,  že  je  jeho  cesty  koniec.  Sklamal  svoju  rodinu,  priateľov  a hlavne  sám  seba.  Stál  na predposlednom kameni, ktorý bol ďaleko od druhého brehu a vedel, že keby sa pokúsil skočiť na breh, nedokázal by to. Pozrel znovu na perlu, ale tá bola ako bez duše. Natiahol s ňou ruku pred seba, s úmyslom ju hodiť do bezodnej priepasti, keď zrazu si to rozmyslel. 

„Ona zato predsa nemôže.“ Stiahol ruku späť a vopchal si ju opäť do svojej tašky. Poobzeral sa okolo seba a zistil, že už vie, kedy a ako zomrie. 





Nádej zomrela 

 

Na ľadovom koni sa hnal vpred kráľ Kaln, snažiac sa splniť Ólianine prianie. Možno to bolo jej posledné prianie, ale teraz radšej nechcel nato myslieť. Nevedel si predstaviť, že by sama podstata dobra zanikla, aj keď skoro nik o nej nevie. Radšej sa sústredil na svoju úlohu, ktorá bola viac, ako dôležitá. Nechcel premárniť šancu, kvôli ktorej sa dostal z predpeklia. 

Ľadový kôň, ktorý ho čakal na druhej strane jazera bol nedočkavý hnať sa s vetrom o preteky. 

Červený krištáľ si zavesil kráľ na krk, aby ho mal stále na očiach, keby náhodou vycítil jednu z vecí, ktoré kedysi patrili kráľovi Kamoetovi Bielemu. 

Na Kalnove počudovanie mu na koňovi z ľadu nebolo vôbec zima. Bol rád, že Vodná kráľov-ná mu ho pripravila. Celkom sa zabudol spýtať nato, ako bude tie magické predmety hľadať. 





Ale Óliana, ako sa zdalo, myslela na všetko. Dokonca zavesila na sedlo z oboch strán po jednej taške, aby mohol do nich čarovné predmety skryť. 

Letel krajom, ako víchor a zrazu mal pocit, že ho nič nemôže zastaviť. Cítil sa náhle nepremožiteľný.  Zrazu  ale  ten  pocit  rázom  zahnal  a spomenul  si  na  Ólianu.  Nevedel  čo  sa  môže teraz diať v ľadovom zámku, no z kráľovniných rečí si bol istý, že nič dobrého. Povedala mu, že  sa  k zámku  blíži  Temná  kňažná  s Wirzisou,  ktorú  nepoznal,  no  keďže  prichádzala s Charou, bolo mu jasné, že to nemôže byť dobrá bytosť. Sám mal šťastie, keď kňažnej ušiel. 

Už nikdy by sa nechcel vrátiť späť do krajiny Alz. 

Nemohol prestať myslieť na Ľadovú kráľovnú. Nechcel uveriť tomu, že ešte dnes môže zomrieť.  Teraz  sa  o nej  dozvedel  a hneď  predsa  nemôže  prísť  o život.  Najradšej  by  sa  vrátil a pomohol  jej  v boji  s Charou.  Veď  už  celé  veky  kňažná  hľadá  Ólianu  a teraz  ju  nájde a skoncuje  s podstatou  dobra?  Vodná  kráľovná  bola  stotožnením  dobra  a dobro  musí  nad zlom zvíťaziť. 

Vtom  si  uvedomil,  že  toto  sa  stáva  len  v rozprávkach  a bájkach.  No  musel  veriť.  Veriť,  že dobro zvíťazí. Je predsa mocnejšie, ako zlo. Všetko zle sa na dobré obráti a na zemi zavládne pokoj, ktorý ešte stále nenastal, i keď je Abros už celé roky mŕtvy. Jeho zlo ešte stále žije na zemskom povrchu aj keď v inej podobe. A tým, že nájde všetky Kamoetove magické predmety pomôže dobru zvíťaziť. 

Za jazdy na koni sklonil hlavu k hrudi, aby sa uistil, že kryštál je stále červenej farby. 

„Óliana stále žije.“ Vydýchol si. No vedel, že sa to môže každú chvíľu otočiť. Snažil sa nemyslieť nato, že by mohla Chara zvíťaziť, no nech akokoľvek sa o to snažil, jeho myseľ ho neposlúchala. 

Radšej sa sústredil na cestu na ľadovom koni, keď zrazu kryštál, ktorý sa mu dotýkal hrude sa zdvihol do vzduchu, ako keby ho duch uchopil do ruky a ťahal ho k sebe. 

Len čo to Kaln zistil, zastavil koňa a hľadel na kryštál ukazujúci niekam pred neho. 

„Poďme.“ Popchol koňa a pomaly kráčal smerom, ktorý mu ukazoval kryštál. Kráčali cez les a Kalna potešilo, že už čoskoro nájde prvý čarovný predmet bielej mágie. 

Kryštál  sa chvel  a neprestával  visieť  pred Kalnom, ťahajúc ho stále rovno za nosom. Náhle kráľ začul hluk. Každým krokom koňa silnel. Vôbec netušil čo to môže byť. Ako keby vietor šušťal listami stromov, no bolo bezvetrie. A ten zvuk bol poriadne silný nato, aby mohol na s presvedčením tvrdiť, že je to naozaj len vietor. 

Netrvalo  dlho  a vyšiel  z lesa.  Kôň  zastavil  a Kaln  všetko  pochopil.  Pred  ním  bola  obrovská priepasť  do  ktorej  padali  hektolitre  vody  z obrovskej  výšky,  ktorá  spôsobovala  ten  veľký hluk.  „Vodopád,“  povedal  s prekvapením  a pozrel  na  kryštál.  Ukazoval  stále  pred  seba  na druhú stranu priepasti. Kráľ pozrel doľava a o pár metrov zbadal most z troch povrazov. 

„To nie.“ Pokrútil hlavou Kaln zhrozene. „Tadeto som už raz išiel.“ Pozrel na druhú stranu priepasti. „Tam je krajina Alz.“ Sklonil hlavu ku kryštálu, ktorý neprestával visieť vo vzduchu a ukazovať na druhú stranu. 

„Tak toto som naozaj nečakal.“ Zoskočil z koňa a pešo došiel až k mostu. „Čo teraz?“ spýtal sa koňa bez toho, aby čakal od neho odpoveď. „Keď prejdem na druhú stranu, tak viac sa už nevrátim. Most zmizne.“ Pozrel na tri laná natiahnuté na druhú stranu. „Aj keď nájdem ten predmet, do zámku ho nedonesiem.“ 

Nevedel, čo si počať. Hľadel do priepasti, no ihneď pochopil, že vrátiť sa môže len cez most. 

Keby skočil dolu, zabil by sa. 

Vtom kôň za jeho chrbtom zaerdžal a drgol doňho pyskom. 

„Čo je?“ Zvrtol sa k nemu. 

Kôň znovu zaerdžal a strčil do neho. Začal hrabať pravou nohou, ako keby chcel ísť ďalej. 

„Čo chceš? Ďalej ísť nemôžeš.“ Vôbec mu kráľ nerozumel. Kôň sa ho snažil obísť, aby mohol prejsť na druhú stranu po moste. 







„Čo to robíš?“ Rýchlo mu zahatal kráľ cestu. „To nesmieš. Keď tam už niekto musí ísť, tak to budem ja.“ Nato sa kôň sklonil a kývol hlavou. 

„Ja ti nerozumiem.“ Zamračil sa Kaln. „Mám na teba nasadnúť?“ spýtal sa prekvapene a kôň zaerdžal. 

Kráľ  sám  nevedel  čo  robí,  no  nakoniec  naňho  nasadol.  Kôň  sa  pohol  k mostu,  no  Kaln  mu nechcel dovoliť naň vstúpiť. Bolo predsa viac než isté, že kôň cez ten most neprejde. 

„Nie!“ Ťahal Kaln za uzdu. „To nesmieš!“ Kôň sa vzpriečil a postavil sa na zadné. Potom sa začal krútiť dokola, ako divý a vtom sa rozbehol na most. 

„Nie!“  stihol  ešte  kráľ  vykríknuť,  no  už  bolo  neskoro.  Kôň  skočil  na  spodný  povraz  mostu a Kaln sa pustil uzdy. Zakryl si tvár od hrôzy a vykríkol od strachu. Vtom to pochopil. Nič sa nestalo. Stiahol si ruky z tváre a zistil, že kôň veselo kráča po povraze. Rýchlo sa kráľ chytil uzdy, aby z koňa nespadol a pozrel sa pod seba. Konské kopytá presne prechádzali po povraze, lepšie, než akákoľvek iná bytosť. 

„To nie je možné.“ Neveril vlastným očiam. „Ty si to vedel.“ Kôň zaerdžal a vtedy sa dotkol druhého brehu priepasti. Boli na druhej strane a kráľ zosadol zo sedla. Zvrtol sa a vtom most zmizol. 



„Len teraz neviem, ako sa vrátime späť,“ povedal zúfalo a pozrel na svojho koňa. „Ale zatiaľ sa tým nebudeme zapodievať.“ Potľapkal koňa nadšene po krku. „Najprv musíme nájsť prvý magický predmet.“ Sklonil hlavu ku kryštálu, ktorý ukazoval niekam do zelenej húštiny. 

Kráľ Kaln nasadol na koňa a vyrazil vpred do zelene, za ktorou sa rozprestierala strašná spus-tošená krajina Alz. 



Ozvena jej krokov sa odrážala od ľadových stien a vracala sa späť k nej. Wirzisa kráčala pomaly, aby si všetko obzrela. Neverila vlastným očiam. Nebolo tu nič, čo by nebolo zo zamrznutej vody. Nechápala prečo to tak je a to ju najviac hnevalo. 

„Prečo som si ja nepriala takýto krásny zámok, keď som mala Sirtach v rukách?“ Mračila sa otáčajúc neustále hlavu pri chôdzi. „Ako vždy som si želala to, čo môže mať každý. Ale to-to...“ Nevychádzala z úžasu. 

Kráčala po dlhej širokej chodbe, ktorá sa trblietala, ako keby  bola zo skla. Obrovské lustre viseli  nad  ňou  vo  vysokej  výške  a miesto  obyčajných  sviečok  na  nich  stáli  sviečky  z ľadu, ktoré boli tak veľmi biele, že žiarili bez ohňa. 

Obrazy na stenách boli taktiež z ľadu. Nepoznala na nich nikoho, ale bola si istá, že to boli nejaký  dávni  králi.  Pozrela  na  ďalší  obraz,  ktorý  bol  zo  všetkých  najstarší  a s prekvapením zastala. 

„Kamoet Biely.“ Pokrútila hlavou. „V tomto zámku uznávajú kráľa bielej mágie.“ Zamračila sa. „Tak potom, čo tu robí Chara?“ Spomenula si prečo do zámku vôbec vošla. „Určite tu žije panovník, ktorý sa jej prieči svojou dobrotou, ale určite je mocný. Možno ešte mocnejší, než je samotná kňažná.“ Pristúpila k obrazu bližšie, aby si bola istá, že je to naozaj Kamoet Biely. 

Celkom z blízka hľadela na jeho tvár a keď si už bola naozaj istá, že je to on, obraz zrazu spadol na podlahu a ona s výkrikom odskočila. 

Neprestávala hľadieť na obraz, ktorý stál na dlážke, opierajúc sa o stenu, na ktorej ešte pred chvíľou visel. 

Nato všetky obrazy jeden za druhým padali za sebou k zemi, ako kocky domina. Wirzisa sa neprestávala čudovať a vôbec z toho nemala dobrý pocit. 

„Niečo sa deje.“ Skákala pohľadom z obrazu na obraz. „Ale čo?“ Otočila hlavu späť na podo-bizeň Kamoeta Bieleho a vtedy si to všimla. Rýchlo sa k nemu zohla, aby si bola istá, že ju neklame zrak. 





Z očí bieleho kráľa začali tiecť slzy. Ako keby bol stále živý. Ako keby naozaj plakal. Kvapky sĺz mu vytekali z kútikov očí jedna za druhou a stále ich bolo viac. 

Potom bosorka pozrela na ostatné tváre a ostatných obrazoch. Všetky plakali. Zrazu nevedela, čo  má  robiť.  Niečo  sa  naozaj  dialo  a asi  to  nebolo  pre  ňu  dobré.  Opäť  zvrtla  hlavu k najväčšiemu obrazu a otvorila oči doširoka. 

„Tie obrazy neplačú,“ povedala prekvapene. „Oni sa topia.“ Vtom jej niečo kvaplo na hlavu. 

Rýchlo spravila pár krokov bokom a pozrela nahor. Stála nad lustrom, ktorý sa začínal roztá-

pať. Nad ním kvapkala voda zo stropu a vtom si všimla, že po stenách steká voda až celkom na dlážku. Odrazu si uvedomila, že aj dlážka je vlhká a voda stále viac stúpala. Zdvihla hlavu nahor. Teraz už netiekla voda po stenách v malých pramienkoch, ale v prúdoch, ktoré sa stále zväčšovali. 

„Chara,“ napadlo ju konečne. „To robí ona. Je plná zla a démon, ktorý je v nej je stelesnením ohňa.“ Rýchlo sa rozbehla ďalej. Špliechala na všetky strany vodu a jej kroky teraz vydávali čľapotavý zvuk. Utekala cez chodbu, kde obrazy ešte stále viseli na svojich miestach, no nie na dlho. Len čo okolo prvého prebehla, zletel na zem a rozbil sa. Hneď za ním všetky ostatné. 

Niektoré sa porozbíjali na márne kúsky, iné len praskli, odletelo z nich niekoľko kusov, alebo zostali nepoškodené. 



Wirzisa bola odhodlaná Chare zabrániť v tom, aby topila tento zámok. Nevedela prečo to ro-bí, no nech to bolo pre čokoľvek, nechcela, aby sa jej to podarilo. Nemohla dopustiť, aby jej vyšiel čo len jeden zámer. 

Pred  sebou  uvidela  veľké  ľadové  dvere,  ktoré  sa  smerom  nahor  zužovali  do  špicu.  Zastala pred nimi a zaprela sa do nich. Boli celé mokré a začali presvitať. 

Poriadne zatlačila, no nohy sa jej pošmykli na mokrom lade a ocitla sa na zemi. Vtom sa dvere  otvorili  a na  bosorku  dopadla  spŕška  vody.  Otriasla  zo  seba  vodu  a pozrela  pred  seba  do otvorených dvier. Pred sebou mala obrovskú sieň, v ktorej stála Chara so svojim prekliatym pomocníkom a len čo sa dvere otvorili, obaja sa zvrtli k nej. 

„Čo  tu  robí?“  Zamračila  sa  Chara  a pozrela  na  Grosa.  „Omám  ju.“  Mávla  k nemu  rukou a vykročila krížom cez sieň. 

Gros vykročil k Wirzise, ktorá práve vstala zo zeme. Bola celá premočená a vlasy sa jej lepili na tvár. 

„To sa ti už viac nepodarí.“ Pokrútila hlavo, aby striasla z vlasov čo najviac vody. 

Gros sa k nej blížil a natiahol pravú ruku pred seba. Pomaly, ale isto sa blížil k nej a bosorka ho  sledovala,  čakajúc,  kým  nezaútočí.  Za  ňou  z dvier  tiekla  voda  prúdom  a dvere  sa  začali zmenšovať. 

„Nepribližuj sa, lebo teraz už použijem svoju moc,“ varovala ho Wirzisa. Lenže Grosa vôbec nezastrašila. Čoraz viac sa k nej blížil s rukou natiahnutou pred sebou, keď zrazu Wirzisa za-cítila jeho moc. Mala pocit, že nemá už viac síl a chcelo sa jej spať. Snažila sa to prekonať. 

Gros zastal, lebo už bol dosť blízko nato, aby ju svojou mocou zasiahol. 

Bosorke sa podlomili nohy, no nechcela sa vzdať. Znovu sa pomaly postavila na nohy a oči sa jej prevrátili naopak. Rýchlo pokrútila hlavou aby to prekonala. 

„Mňa ne... nedostaneš,“ povedala s vypätím  všetkých síl. Robila čo mohla, no prekliaty  bol silnejší, než ona. Odrazu spadla na kolená a zatmelo sa jej pred očami. Chcelo sa jej spať, no snažila sa to premôcť. Zaťala zuby, ale ani to jej nepomohlo. Spadla na znak a vtom sa za ňou zosypali ľadové dvere. 

Ľad lietal všade naokolo a pokryl celé Wirzisine telo. Grosa taktiež zasiahlo niekoľko ľadovcov, ktoré ho zvalili na zem. 







Pocit chladu a mokra Wirzisu ihneď prebral. Zrazu pocit slabosti a únavy z nej celkom prepadol  a tak  sa  rýchlo  postavila.  Pritom  z nej  lietali  kusy  ľadu.  Opäť  všetko  striasla  zo  seba a potom si všimla Grosa, ako sa snaží vstať zo zeme. 

„Zmizni!“  zrevala  naňho  a mávla  k nemu  rukou.  niekoľko  väčších  kusov  ostrého  ľadu, z ktorého ešte pred chvíľou boli dvere vystrelilo zo zeme rovno k nemu a skôr, ako si mohol Gros všimnúť, čo sa stalo, ostré ľadovce mu prikovali habit k podlahe. 

„Máš čo si chcel.“ Usmiala sa na neho a pozrela na miesto, kde ešte pred chvíľou stála Temná kňažná. Lenže tá už tam nebola. Na konci dlhej sieni boli menšie dvere, ako tie, ktorými voš-

la. Ihneď pochopila, že Chara mohla ujsť len tade. Rozbehla sa k nim po rozmáčanej podlahe, okolo spínajúceho sa Grosa. Vtrhla do dvier a vypadli z pánt a spadli do hlbokej vody za ni-mi. Na prahu ihneď zastala. 

Hľadela prekvapene pred seba, nič nechápajúc.  Vedela, že Chara vošla  do tohto zámku  pre nejaký svoj zámer, ale nečakala, že ona bude tá, čo bude trpieť. 

Temná kňažná stála vo veľkej miestnosti, v ktorej bolo po pás vody a ona sa dotýkala nohami hladiny. Wirzisa nechápala, ako je to možné, to teraz sa tým vôbec nezaoberala. 

Chara zatínala zuby a v tvári mala strašnú bolesť. Nad ňou visel zo stropu obrovský červený ľadový kryštál, ktorý ju osvecoval červeným svetlom, čo jej ako sa zdalo, nerobilo veľmi dobre. 



Ale  bol  tam  ešte  niekto.  Stále  o kus  pred  Charou  a všetko  sledoval.  Bola  to  akási  žena v bielom,  ktorá  taktiež  stála  na  hladine,  ako  duch.  Mala  tvár  ako  socha  z mramoru.  Ani  sa nesmiala, ani  neplakala. V ruke držala malý kus  ľadu. Z neho vyžarovalo biele svetlo. Biela žena svetlo nasmerovala presne na kryštál, ktorý mala Chara nad hlavou. Wirzisa tomu vôbec nerozumela.  Prečo  sem  vôbec  Chara  išla?  Doteraz  ešte  nikdy  necítila  bolesť.  Vždy  to  bola ona, čo bolesť a hrôzu roznášala po svete. 

Wirzisa  nevediac  čo  robí,  omámená  tým  čo  videla,  spravila  krok  vpred.  Vtom  sa  všetka  tá voda zavlnila a bosorka sa ocitla po pás vo vode. Hladinou prešiel otras, ako keby to ani nebola voda, ale hustejšia tekutina. 

Bielu ženu aj s Charou trochu nadvihlo a svetlo z kusu ľadu minulo veľký kryštál. 

Óliana sa obzrela. Zbadala Wirzisu, ktorá sa snažila z vody dostať, no vôbec sa jej to nedarilo. 

Len  čo  lúč,  ktorý  svietil  z ľadu,  ktorý  držala  Vodná  kráľovná  v dlani  minul  veľký  kryštál, červené svetlo prestalo na Charu svietiť, Chara s úľavou nahlas vzdychla a spadla bezmocne do vody. Ponorila sa celkom a hladina sa opäť zavlnila. 

Óliana rýchlo  otočila hlavu späť a namierila lúč z ľadovca na kryštál. Ten opäť  zasvietil na miesto, kde ešte pred chvíľou stála Chara a ťahal ju späť z vody na hladinu. Kňažná kričala od bolesti  a pritom  stúpala  nahor.  Snažila  sa  červenému  svetlu  vymaniť,  no  nedarilo  sa  jej  to. 

Mykala sebou na všetky strany, no lúč ju nepustil. Ťahal ju späť na  hladinu a keď už bola skoro  opäť  na  hladine,  Chara  potriasla  hlavou  a rozpustili  sa  jej  vlasy.  Tie  vystrelili  nahor, ako nejaké obrovské chápadlo chobotnice a obmotali sa okolo kryštálu. 

„Nie!“  zvolala  kráľovná  a priblížila  sa  viac  ku  kryštálu.  Ruku  zdvihla  ešte  vyššie  a kňažná vykríkla  od  bolesti.  Vtom  sa  jej  nohy  celkom  vynorili  z vody  a opäť  stíchla.  Bola  ako v tranze. Cítila strašnú bolesť, no nezmohla sa ani na výkrik. 

Wirzisa sa horko-ťažko vyštverala späť na prah bývalých dvier a všetko sledovala z bezpečnej vzdialenosti. 

Óliana sa snažila svietiť ľadovcom čo najviac na kryštál, aby sa Charine vlasy z neho odlepili, ale všetko bolo márne. Naťahovala ruku čo najvyššie a Chara zatínala zuby čo najviac. Vtom sa  jej  vlasy  pohli.  Obmotali  sa  okolo  kryštálu  čo  najviac  a vtom  ním  trhli  nadol.  Strop z ktorého kryštál vyrastal začal praskať. 





„Nie! Nie!“ kričala zdesene kráľovná. Snažiac sa všetko zastaviť, vytiahla zo svojich šiat ešte jeden ľadovec. Dýchla naň a aj z neho vyšľahol biely lúč svetla. Rýchlo ho nasmerovala na kryštál  obmotaný  vlasmi  a kňažná  otvorila  v nemom  výkriku  ústa.  Začala  trhať  hlavou  do strán s otvorenými ústami a oči sa jej podliali krvou. 

„Nie!“ zvolala Chara. „Ja som to nechcela. Ja nie, otec!“ revala z plných pľúc a vtom sa jej z úst začal ťahať dlhý pás priesvitnej hmoty. Ako keby ho niečo z nej ťahalo, no sám von ísť nechcel. 

Kňažná  začala  ešte  divšie  mykať  hlavou  a vlasy  znovu  potiahli  za  kryštál.  Potom  ešte  raz a vtom ho vytrhli zo stropu. Chara stiahla tú čudesnú hmotu späť do seba a spadla do vody aj s kryštálom. 

Óliana od nej zdesene odskočila. Vodou prešla veľká vlna a hladina sa pohla nahor. Kráľovná hľadela okolo seba vystrašene. Nikde kňažnú nevidela. Všetko sa hojdalo a ona bola celkom mimo. S týmto nepočítala. Chcela z nej toho démona dostať, no všetko sa jej vymklo z rúk. 

Keďže ju nikde nevidela, začala vystrašene cúvať, otáčajúc hlavu, či ju niekde predsa len nezahliadne. Stúpala nahor a klesala dolu a to ju miatlo. Cúvala rýchlo k Wirzise s rukami natiahnutými pred sebou, v ktorých držala kusy ľadu. 

„Musím ťa zničiť. Musím. Narvah má pred sebou ešte dlhú cestu,“ vravela si pre seba cúvajúc k bosorke. Keď sa dostala skoro celkom k nej, zastala. Naposledy sledovala hladinu, či kňaž-

nú pod ňou nezahliadne, no nevidela skoro nič. Otočila sa a natiahla nohu k prahu. Vtom sa za ňou vynorila z vody Chara s krvavými očami a chytila ju za druhú nohu. 

Óliana vykríkla a natiahla ruky pred seba. Wirzisa ničomu nerozumela, ale vedela, že Charu nesmie za žiadnych okolnosti vyhrať. Chytila Ólianu za ruky, snažiac sa ju dostať na pevnú zem. Lenže dotkla sa jej ľadovcov a to zabolelo. Rýchlo ju pustila a Chara ju potiahla späť. 

Óliana ľadovcami škriabala po stene, v ktorej ešte pred chvíľou boli dvere hlboké ryhy. Vtom ňou Chara divoko mykla a vtiahla ju pod hladinu. 

Wirzisa sa priblížila k vode, ako len mohla, a hľadela na pohybujúcu sa hladinu. Čakala, že sa jedná z nich vynorí, no voda sa celkom ustálila a viac sa nepohla. 



Bežal ako len vládal. Len čo zišiel z posledného schodu, do domu kde býval Borin to už nebolo ďaleko. Vtrhol hneď dnu, no Borina nikde nevidel. 

„Kde je?“ spýtal sa zadychčane jeho manželky. 

„Kto?“ spýtala sa nechápavo žena, ktorá práve krájala na stole zelené riasy. 

„Borin! Kde je Borin?“ Pribehol k nej bližšie. 

„Neviem.“  Pokrútila  bez  záujmu  hlavou,  bez  toho,  aby  prestala  krájať  riasy.  „Ráno  vyšiel z mesta s psychou, aby...“ 

„Čože?“ Chytil ju za lakeť, aby jej videl do tváre. „Odvtedy si ho nevidela?“ 

„Nie.“  Pokrútila  nechápavo  hlavou.  „Určite  je  niekde  v meste  a popíja  s priateľmi.  Stalo  sa niečo?“ Zamračila sa na Mysliteľa. 

„Tak naozaj je to pravda,“ mrmlal si Males popod nos. „Naozaj si ho už odvtedy nevidela?“ Zdvihol k nej hlavu s nádejou. 

„Nie, naozaj...“ 

„Stráže!“ Otvoril oči doširoka. „Oni ho museli vidieť!“ Vybehol zrazu z domu, ako pomätený a utekal k bráne mesta. Už po ceste kričal, aby otvorili a len čo trochu brána pootvorila, prepchal sa cez ňu na druhú stranu a oslovil strážcov. 

„Videli ste dnes ráno Borina?“ spýtal sa ich s obavou. 

„Stalo sa niečo?“ Zamračil sa jeden z mužov. 

„Iste,  že  sme  ho  videli.“  Odvetil  druhý  strážca.  „Odchádzal  ako  obyčajne  s mušľou k mocnárovi.“ 







„Tak  predsa  odišiel.“  Začal  nahlas  rozmýšľať  Males.  „Mocnár  by  mu  predsa  neublížil.  Tak ako to, že sa nevrátil.“ 

„Ale, on sa vrátil,“ prerušil ho strážca. 

„Vrátil?“  Zdvihol  k nemu  hlavu.  „Tak  potom  sa nič  nestalo.“  Rozjasnila sa  mu  tvár.  „Odovzdal psychu a vrátil sa späť.“ Zrazu mal pocit, že vie lietať. Nevedel si ani predstaviť, čo by sa stalo, keby mocnár len jeden deň nedostal psychu. 

„Ale on žiadnu psychu neodovzdal,“ pokračoval zrazu druhý strážca a Mysliteľ k nemu zdesene otočil hlavu. 

„Veru  nie.“  Povedal  druhý  muž  bez  toho,  aby  mohol  ešte  niečo  Males  povedať.  „Zašiel  za tamtú skalu,“ ukázal prstom, „a zrazu sa vrátil späť.“ 

„Späť?“ Vystrašil sa mysliteľ. „Prečo? Prečo sa vrátil späť?“ 

„Pretože dnes chcel mocnár ešte jednu psychu,“ vysvetlil pohotovo druhý. 

„Ta bosorka.“ Kývol hlavou Males neveriacky. „Ona to bola. Ona mu musela niečo spraviť.“ 

„Videl som, ako spoza tej skaly stúpa modrastý pásik niečoho, čo vypadalo ako psycha,“ odrazu povedal prvý strážca a Mysliteľ vypúlil oči. 

„Tak som sa tam šiel pozrieť, ale Borinova mušľa bola nepoškodená. Potom povedal, že musí ísť ešte po jednu psychu...“ 

„Ale viac z mesta nevyšiel,“ povedal Males s obavou a obaja strážcovia naraz prikývli. Ani sa nestačili ho na nič spýtať, keď zrazu zmizol za bránou. Bežal k znovu k pyramíde, no tentoraz nie  k schodom  na  jej  prednej  strane,  ale  obišiel  ju.  Na  opačnej  strane  pyramídy  boli  taktiež schody, no tých bolo len zopár. Nestúpali až celkom nahor, ale len do jej polovičky. Cikcakovito sa ťahali hore a pri každej otočke boli jedny dvere. Hneď pri prvých zastal a otvoril ich. 

Pred ním sa objavila dlhá hranatá chodba bez okien, osvetlená visiacimi fakľami po stranách. 

Musel si trochu vydýchnuť. Nemohol už viac utekať a tak zastal. Oprel sa dlaňami o stehná a zhlboka dýchal. 

„Musím to stihnúť,“ vravel potichu. „Snáď ešte nie je neskoro.“ Pohol sa ďalej tentoraz pomalšie. Chodba bola  rovná a poriadne dlhá. Pridal  trochu do kroku. Uvedomil  si,  ešte bude musieť zísť späť dole a vyjsť z mesta. Aj keď vedel, že to nie je jediná cesta. Mohol ísť aj cez pyramídový labyrint. Len si nebol istý, či si ešte pamätá, správnu cestu. Možno by bolo predsa  len  lepšie  ísť  obvyklou  cestou,  aby  k mocnárovi  vôbec  aj  prišiel.  Rýchlo  zahnal  všetky myšlienky. Nemal čas teraz o ničom rozmýšľať. Teraz sa musí ponáhľať. 

Už zbadal na konci chodby kovové dvere bez kľučky. Rozbehol sa a o chvíľu stál pred nimi. 

Mocne na ne zabúchal, čakajúc kým sa neotvoria. No dvere sa nehýbali. 

„Haló!“ Zabúchal znovu, ešte silnejšie. „Tu je prvý Mysliteľ! Rýchlo otvorte!“ Nato sa na dverách objavil malý štvorcový otvor a v ňom na Malesa zízala vráskavá mužská tvár. 

„Males?“ spýtal sa muž za dverami. „Čo tu robíte?“ 

„Rýchlo ma vpustite dnu, ináč sa stane nešťastie,“ poháňal ho Mysliteľ. 

„O čom  to  hovoríte?“ Zamračila sa tvár. „Sem  môže  vstúpiť len Borin  a ten tu  už raz dnes bol.“ 

„Práve o to ide. Pustite ma dnu. Musíte mi pomôcť.“ 

„Povedal som vám, že sem nik nesmie. Okrem mňa sem môže vstúpiť len lapač psych a to je Borin.“ 

„Lenže Borin niekde zmizol,“ vysvetľoval rýchlo Males, „a čarodejnica mu vzala mušľu aj so psychou.“ 

„Čo to vravíte? Vy ste sa pomiatli. Choďte preč.“ Stiahol sa muž späť z otvoru a chystal sa ho zavrieť. 

„Počkajte!“  Strčil  Males  ruku  do  okienka.  „Borin  je  možno  mŕtvy  a mocnár  dnes  nedostal psychu!“ Chcel mužovi zabrániť zavrieť otvor, no nepodarilo sa mu to. 





„Počujete ma!“ Búchal päsťami na kovové dvere. „Mocnár zničí celé naše mesto a zato budete môcť len vy!“ reval čo mu sily stačili, keď zrazu niečo v dverách cvaklo a kov sa pohol. 

Spoza dvier vykukla tá istá tvár, ktorá bola ešte pred chvíľou v štvorcovom okne. 

„Myslíte to vážne?“ Zdvihol muž obočie. 

„Nikdy som nehovoril vážnejšie. A teraz ma vpustite dnu.“ Strčil Males do dvier. 

Hrubé najmenej desať centimetrové kovové dvere sa pomaly otvorili a Males vbehol dnu za mužom. 

Muž rýchlo zavrel dvere a do okrúhleho znaku v ich prostriedku vložil svoj prívesok v tvare ryby.  Ten  tam  presne  zapadol  a silno  ním  zakrútil.  Okrúhly  znak  sa  roztočil  a muž  rýchlo z neho vytrhol svoj prívesok. 

„Mysliteľ?“ Otočil sa k Malesovi, kým sa znak stále na dverách točil. Lenže Mysliteľ tam už nebol. 

Kráčal  rýchlo k veľkej sklenenej nádrži, v ktorej bola napustená tyrkysová tekutina skoro až po samy okraj. Podišiel k nej čo najbližšie a pozrel sa cez sklo do vody. Niečo tam plávalo. 

Bolo tých bytostí viac a rýchlo sa vo vode pohybovali. 

„Čo chcete spraviť?“ Pribehol k nemu starý muž. 

„Len to, čo musím,“ odvetil Males bez toho, aby od nádrže odtrhol oči. 

„Ale veď dnes už jeden z nich bol obetovaný a...“ 

„A  bolo  to  zbytočné.“  Otočil  k nemu  tvar.  Mračil  sa,  no  starec  v jeho  tvári  videl  aj  strach. 

Mysliteľ znovu obrátil hlavu k nádrži a vtom sa vo vode tesne pred jeho tvárou zjavilo malé dieťa.  Plávalo  pod  vodou  a milo  sa  naňho  usmievalo.  Vlasy  mu  viali  vo  vode  okolo  tváre a vyzeralo, že je naozaj šťastné. 

„Toho chcem.“ Dotkol sa prstom skla pred sebou Males. 

„Ale, pane, nie všetky naše deti môžu byť obetované...“ s vydesenou tvárou povedal muž. 

„Ja veľmi dobre viem čo mi chceš povedať.“ Pozrel naňho Males. „Ale keďže dnes doteraz mocnár nedostal psychu, budem mu musieť dať psychu, ktorá ho nadchne. Sám by ju možno chcel.“ Pozrel späť na usmiate dieťa v nádrži. 

„Ale pane, veď to je váš syn.“ Pokrútil hlavou zdesene starec. 

„Ja  viem,“  odvetil  celkom  ticho  Mysliteľ.  „Musím  ho  obetovať  za  záchranu  nás  všetkých.“ Neprestál hľadieť na to krásne dieťa a z oka sa mu vyronila veľká slza. 



Carodejnica sa opäť ocitla v chráme, kde uctievali Afaris, ako božstvo. Vedela veľmi dobre, čo videla a bála sa toho. 

„Toto jazero je prekliate.“ Triasla sa na celom tele. Bola ako v tranze a nemohla s tým prestať. „Okamžite musím z jazera von. Musím von!“ Rozbehla sa k oltáru a hľadela na vyobra-zenie bieleho kvetu. 

„Kde ťa skryli? Tak kde si?“ Buchla do oltára päsťou. „Nemám čas ťa hľadať! Musím von!“ Opäť buchla päsťou do oltáru a v tom začula nejaký tajomný dych. 

Zvrtla sa, hľadajúc pôvodcu toho  zvuku, no nič a nikoho  nevidela. Keď odrazu sa ten zvuk zopakoval,  no  tentoraz  bol  hlasnejší,  už  vedela  odkiaľ  plynie.  Zvrtla  hlavu  k dverám,  ktoré viedli do chodby, ktorá ústila k brehu s lávou. 

„Už  ide.  Už  sa  blíži.“  Cúvala  pred  dverami  nabok,  čakajúc,  že  už,  už  sa  otvoria.  „Musím preč,“ vravela si  pre seba, hľadiac pritom  na dvere, keď odrazu na niečo narazila a viac ísť ďalej nemohla. Dych sa opäť ozval. Rýchlo otočila hlavu dozadu, aby zistila, prečo viac ne-môže ísť ďalej a prekvapene otvorila oči. Pred ňou boli ďalšie dvere. Pred tým si ich vôbec nevšimla. Chytila sa kľučky a rýchlo ich otvorila. Viedli von. Vybehla rýchlo z chrámu a tam sa zhrozene zastavila. Niekto na ňu hľadela. Dve malé deti sa hrali na zemi za chrámom a keď z neho vybehla, ihneď si ju všimli. 







Nevedela čo spraviť. Či si natiahnuť masku rýchlo na tvár a tak sa prezradiť, alebo zutekať. 

Rýchlo roztiahla ústa do úsmevu a deti sa tiež na ňu usmiali. Potom trochu od nich odstúpila a zakývala  im.  Zvrtla  sa  a kráčala  ďalej.  Natiahla  si  kapucňu  na  hlavu  a na  tvár  si  priložila masku. 

Srdce jej bilo o závod. Kráčala cez tmavé uličky domov, snažiac sa prísť nato, kde by asi tak Afaris  mohla  byť.  Uhýnala  sa  vodným  ľuďom,  ktorí  jej  prišli  do  cesty,  len  aby  sa  s nikým nezrazila. 

„Hej, ty!“ začula za sebou a zastala. „Tak počuješ ma? Neskrývaj sa a poď sem!“ niekto na ňu kričal. Roztriasla sa na celom tele a bála sa čo len pohnúť. 

„Tak bude to!“ kričal mužský hlas. „Okamžite poď sem!“ Zdalo sa, že je nahnevaný. 

Vtom začula za sebou približujúce sa kroky. Viac už nečakala. Vystrelila do najbližšej uličky, ako  šíp  a do  prvého  vodného  čo  jej  prišiel  do  cesty  vrazila.  Na  nič  nehladiac  letela  ďalej a vodný nechápavo hľadel za ňou. 

„Hej, čo je?“ Krútil nad jej správaním hlavou a zvrtol sa späť. „Tak čo zase chceš?“ Pozrel na muža, čo sa k nemu blížil. „Kvôli tebe som skoro prišiel o život.“ 

„Myslel si si, že sa predo mnou skryješ, čo? Ale mne neujdeš,“ odpovedal druhý muž. „Ešte mi niečo dlhuješ.“ 

Mosa letela uličkou, nevediac pritom, že ten muž vôbec nekričal na ňu. Bežala čo jej sily sta-

čili a ocitla sa na malom námestí, kde stálo mnoho ľudí a len čo naň vybehla z uličky, zastala a všetci spozorneli a zdesene na ňu hľadeli. Nebolo človeka, ktorí by práve teraz na ňu nepozeral. 

Videli jej masku ktorú zo všetkých síl sa snažila skryť pod kapucňu, no márne. 

Zrazu  nikto  nedýchal.  Všetci,  vrátane  Mosy  boli  ako  sochy.  Ona  sama  mala  pocit,  že  táto chvíľa trvá snáď celú večnosť. 

„To je ona!“ vykríkla jedna zo žien a všetci sa od Mosy odtiahli a vytvorili okolo nej kruh. 

Žena ukazovala na ňu prstom a kruh sa zrazu nebezpečne zúžil. 

Mosa ihneď natiahla palicu pred seba a kruh sa opäť roztiahol. Točila sa dookola a všetci pred ňou ustupovali. Vtom zahliadla ďalšiu uličku pred sebou a pomaly sa pohla k nej. 

„To je ona!“ vykríkla znovu ta istá žena. „Chyťte ju! Tu nemôže čarovať!“ revala z plného hrdla, no nikto sa neodvážil k Mosy pohnúť. Všetci na ňu hľadeli, čakajúc že predsa len začne čarovať. 

Mosa  sa  blížila  pomaly  k uličke  s palicou  natiahnutou  pred  sebou  a točila  sa  stále  dokola. 

A len čo sa dostala k okraju uličky, vbehla rýchlo do nej. A opäť niekto vykríkol: „Za ňou!“ Dáv sa vyrútil za ňou. Ulička bola dlhá a úzka a Mose sa dobre utekalo. Ale dav bol veľký a každý z ľudí ju chcel chytiť. A tak sa všetci tlačili a odstrkovali jeden druhého. 

Netrvalo dlho a Mosa vbehla z uličky a teraz už nevedela kade ísť. Zastala. Všade okolo nej boli domy a nikde sa nemohla skryť. Skákala pohľadom na všetky domy, keď celkom vpravo zbadala  ďalšiu  uličky.  Rozbehla  sa  k nej  a len  čo  do  nej  vbehla,  dav  sa  začal  rinúť  z prvej uličky. 

Len čo Mosa bežala ďalej, v uličke do niekoho narazila a ocitla sa na zemi. Kapucňa jej odhalila hlavu a maska jej spadla na zem. Obzrela sa. Už počula všetkých tých ľudí, ako sa na ňu rútia a tak rýchlo natiahla ruku k maske. Lenže nikde nebola. Pred ňou sedel na zemi nejaký malý chlapec a trochu sa na ňu usmieval. 

„Tu je tvoja maska.“ Podával jej masku a obaja vstali. 

„Ďakujem.“ Rýchlo ju vzala a obzrela sa. Už videla prvý rád davu. Nasadila si masku a bežala ďalej. 

Malý  chlapec  za  ňou  hľadel.  Usmial  sa  na  ňu  ešte  viac  a odhalil  svoje  zlaté  zuby,  ktoré  sa leskli, ako slnko. Dav sa k nemu  celkom priblížil a vtom sa  chlapec rozplynul  ako keby bol stvorený z páry. 





Mosa vybehla z uličky a pred sebou zbadala to, čo celý čas hľadala. 

„Pyramída?“ Zastala prekvapene. Neverila vlastným očiam. „Afaris je určite tu.“ Potešila sa. 

Ale nie na dlho. Za ňou sa objavili prví ľudia a ona nemala čas rozmýšľať, kde sa kryť. Preto bežala okolo pyramídy a za ňou zbadala menšie schody, ktoré cikcakovito stúpali nahor. Ne-váhala a vybehla po nich až k prvým dverám. Neverila, že by boli otvorene, no na jej prekva-penie  ich  otvorila.  Len  čo  ich  za  sebou  zabuchla  a rozbehla  sa  ďalej,  do  niečoho  vrazila a ocitla sa na zemi. Všetko sa jej zatočilo pred očami a až po chvíli zistila, že to, do čoho vrazila, bol mysliteľ Males. Obaja na seba nemo hľadeli a ani jeden z nich nemohol uveriť tomu, čo videli. 



Každú chvíľu strácal rovnováhu. Bol už poriadne unavený a zrazu doľahol naňho spánok. Oči sa  mu  stále  zatvárali  a mal  čo  robiť,  aby  ich  udržal  otvorené.  Snažil  sa  myslieť  na  všetko možné, len nie na to, že sa musí dostať na druhú stranu Bezodnej priepasti. Lenže všetky myš-

lienky mu práve smeroval k druhému brehu. Už tam stal dosť dlho a vôbec nevedel, či sa ma ešte snažiť prejsť na druhú stranu, alebo už je neskoro. Afaris už mohla byť v rukách Xarberza. Možno by bolo najlepšie sa vrátiť. Ale čo jeho rodina? Čo im povie? Ako im to vysvetlí? 

Veď tak mu verili a on ich teraz sklamal. Bol natoľko naivný, že si myslel že dokáže priniesť biely  kvet,  keď  sa  to  doteraz  ešte  nikomu  nepodarilo.  Zrazu  si  uvedomoval,  že  všetko,  čo podnikol kvôli Afaris bolo márne. Teraz ho zastavila Bezodná priepasť a musí sa vrátiť späť k svojej  matke  a otčimovi, ktorým vlastne  ani  nič nevysvetlil. A čo pravá rodina? Čo s nimi bude? Strašnú kliatbu z nich už nikto nezmaže. A to len kvôli nemu. Všetko pokazil. Už vtedy, keď vošiel do zrkadla z Abale mal svojmu starému otcovi povedať, že on nie je ten pravý. 

Možno sa predsa len pomýlili. Možno to nebol on, čo unikol kliatbe. Čo ak vôbec nie je z ich rodu? Čo ak sa zmýlili? 

Všetko  bolo  márne. Celá jeho cesta bola len  akási  fraška, ktorou si  chcel  dokázať,  že je už dospelý muž a pritom je stále len malý chlapec, ktorý si naivne myslel, že dokáže to, čo iný nedokázali. 

Gros  vďaka  nemu  stratil  srdce  a už  mu  nik  nepomôže.  Estom  sľúbil,  že  im  pomôže  zlomiť kliatbu za pomoci Afaris. Ani im nemal nič také hovoriť. Zrazu nechápal, ako si mohol myslieť, že niečo také ťažké zvládne. Celý život si myslel, že je niekto iný, než obyčajný chlapec z dediny a teraz pochopil, že sa celý čas mýlil. Mal zostať v svojej osade a nikdy z nej vyjsť. 

Všetko zničil, čo mu prišlo do cesty. Svojej mame nič nepovedal a tá možno zomrela žiaľom. 

Jeho pravá rodina naňho spolieha a keď sa vráti bez Afaris, nikdy mu to neodpustia. Najlep-

šieho priateľa nechal zmeniť na prekliateho a kráľa Kalna tiež nechal zabiť. Ktovie, čo sa deje tam hore s Pasirou,  Hastirom a s Lehkormi, ktorí im prišli na pomoc. Možno ani tí už nie sú medzi živými. Všetko sa končí a to len vďaka nemu. 

Aj Pasira by niečo vymyslela, no on už na nič nevedel prísť. Jediné, čo vedel, bolo to, že tu zomrie. Nemôže sa vrátiť späť a všetkých sklamať a preto radšej zostane tu, až kým ho sily neopustia a spadne do priepasti. Nemohol by sa pozerať na všetky tie tváre, ktoré mu verili. 

„Radšej zomriem hneď.“ Natiahol nohu pred seba s úmyslom ukončiť svoj mladý život. 

 

 

V poslednej chvíli 



Už mám Afaris na dosah, pomyslel si zaklínač, kráčajúc k bráne mesta Kremets. Múry staré-

ho mesta mu vystupovali pred očami, ako keby vyrastali zo zeme.  Zrazu mal úžasný pocit, ktorý sa objavil v ňom znenazdajky. Ešte nikdy sa tak dobre necítil. 







Už je moja. Už je moja. Počul hlas vo svojej mysli a na tvári sa mu objavil úsmev. Všetko sa skončilo a konečne ovládnem svet. Afaris zničím a potom za pomoci Sirtach ovládnem celý svet. Abrosa vzkriesim a budeme vládnuť celému svetu... 

„Daj  si  pozor!“ prerušila jeho myšlienky Sirtach a Xarberz zastal. „Nevieš, čo ťa tam čaká. 

Nezabudni na vodný bozk. Nesmieš nikoho pobozkať, inač sa premeníš na vodu, keď z jazera vyjdeš.“ 

„Tomu už neverím.“ Mávol nad tým ľahostajne rukou. „Už som tu dosť dlho a nikto ma nechcel ešte pobozkať. Všetko to boli len rozprávky. Už sa teším, ako zničíme Afaris a nik nám už nebude môcť zabrániť, aby sme ovládli svet.“ Zasmial sa od srdca. 

„Ešte  Afaris  nemáš.  Nemôžeš  vedieť,  kde  sa  v meste  skrýva  a preto  sa  predčasne  neraduj,“ varoval ju čierny kvet. 

„Chce ho predsa aj ten chlapčisko. A ten nie je oproti mne nič. Keď ho môže vyniesť z jazera celkom  sám  bez  pomoci  akýchkoľvek  čarov,  tak  potom  to  musím  zvládnuť  aj  ja.“  Opäť  sa zasmial a skryl Sirtach do tašky. 

Vykročil vpred. Blížil sa k veľkej bráne, ktorú stále strážili tie isté stráže. Len čo ho zbadali, prekvapene sa na seba pozreli a okamžite spozorneli. 

Xarberz sa nimi nemienil zaoberať a im nevenoval dlhý pohľad. Tesne pred bránou ho muži zastali kopijami, ktoré namierili rovno naňho. 

„Čo tu chceš?“ spýtal sa ten vpravo. 

„Prišiel si z hora?“ opýtal sa hneď nato druhý. 

„Vy  ma  nemôžete  zastaviť.“  Neprestával  sa  Xarberz  usmievať  a strážcovia  od  prekvapenia zmĺkli. „Tak, čo je?“ Zamračil sa netrpezlivo zaklínač. „Vpustite ma konečne dnu?“ 

„Dnu nesmie ísť nikto,“ odvetil jeden z mužov. 

„Ale čo?“ Zdvihol Xarberz prekvapene obočie. „A čo tá bosorka?“ 

„Bosorka?“ povedali obaja muži naraz a pozreli zdesene na seba. 

„Bola tu a vy ste ju určite vpustili do mesta. Tak láskavo otvorte bránu a...“ 

„Ako o nej vieš?“ prerušil Xarberza strážca. 

„Poznám ju. Je to čarodejnica Mosa. Nie je veľmi milá a teraz ma už radšej pusťte do mesta. 

Ona je zlá, ale ja som...“ 

„Konečne!“ vykríkol druhý strážca. „Už mi je to jasné. Už celé roky sem nikto nevkročil a tak je jasné, že po zlej čarodejnici musí prísť dobrý čarodejník, ktorý ju vráti späť na súš.“ Zasmial  sa  a sklonil  kopiju.  „Vedel  som,  že  dobrý  mágovia  nás  v tom  nenechajú  a pošlú  nám niekoho, kto by ju odtiaľto vyhnal.“ 

Druhý strážca nedôverčivo hľadel na svojho priateľa a ničomu nerozumel. 

„Dúfal som, že niekoho pošlú.“ Pozrel naňho prvý strážca. „Snáď si si nemyslel, že to len tak ľahko nechajú. Zlo musí vyrovnať dobro, aby sa rovnováha opäť ustálila.“ Neveriaci  muž  otočil  hlavu  k prekvapenému  zaklínačovi,  ktorý  sa  rýchlo  naňho  usmial a potom klonil aj on svoju kopiju. 

„Poslali ťa z hora?“ spýtal sa podozrievavo zaklínača. 

„Isteže. Snáď si nemyslíš, že by sme na vás zabudli. Strážite Afaris a to nie je len tak. Mosa sa musí vrátiť späť na povrch.“ 

„Tak rýchlo, nech je už preč.“ Otvoril druhý muž bránu a pred Xarberzom sa objavilo mesto Kremets. 

Viac neváhal. Vkročil do mesta a prekvapene hľadel na všetky tie domy a stavby okolo seba. 

„Počkaj,“ zastavil ho muž za ním, „nemáš masku. A bez nej by si sa mohol stáť jedným z nás a to by si asi nechcel.“ 

„Čože?“ Zvrtol sa nechápavo Xarberz. „Masku?“ 

„Samozrejme,“ zasmial sa strážca. „Ochranu proti príťažlivosti.“ 





„Vieš predsa o vodnom bozku.“ Spýtal sa zamračene druhý strážca. Stále tomu akosi nerozumel. 

„Ach, vodný bozk.“ Rozjasnila sa Xarberzovi tvár. „Isteže, maska. Naozaj by som sa nechcel stáť vodou, keď sa vrátim späť hore.“ 

Muž sa stiahol späť, no jeho zachmúrená tvár prezrádzala, že stále nie je spokojný. 

„Poď, zavediem ťa ku mne.“ Objal okolo ramien druhý vodný muž zaklínača a vykročil s ním do mesta. „Máme doma niekoľko masiek. Len sa snaž držať pohľad na zemi, ináč neodoláš.“ Obaja odišli od brány, pri ktorej nechali druhého strážcu. 

„Akosi sa mi to nepozdáva,“ mrmral si popod nos. „Ak toto bol dobrý čarodejník, tak ja som temný pán Abros.“ 



Zastal  tesne  pred  kňažninou  pevnosťou.  Zoskočil  z koňa  a pozrel  sa  kryštál,  ktorý  naďalej ukazoval pred seba rovno k pevnosti. 

„Zostaň tu.“ Potľapkal ľadového koňa Kaln po krku, zvesil z neho jednu tašku a pobral sa do pevnosti.  Jedná  stena  bola  stále  zbúraná,  čo  spôsobili  Lehkori.  Vošiel  cez  zbúranú  časť  do pevnosti a zastal. Tu si spomenul, čo sa mu stalo. Presne tu ho prekliati chytili a... Veľmi dobre si spomínal, čo sa s ním potom stalo. Všetci tí zatratení ho držali a vtiahli ho späť do vnút-ra. Ťahali ho sám nevedel kam a keď sa za ním dvere zavreli, pustili ho na podlahu. Zhrozene na nich zo zeme pozeral. 

Obkolesili ho a dívali sa naňho, ako keby on bol ten, čo je prekliaty. 

„Čo chcete so mnou spraviť? Čo...? Čo chcete?“ Zrazu cítil že sa niečo zlé stane. Ani sa nepohli a to ho najviac desilo. Otáčal hlavu okolo seba na všetky tie strašné postavy, nechápajúc čo tým mienia. 

Zrazu si každý z nich začas sťahovať z hlavy kapucňu. Jeden za druhým a on vykríkol  a od strachu si skryl tvár. 

Boli tak strašní. Hlavy mali ako uhol, len oči im z nich svietili. Keď vtom zbadal na ich tvá-

rach  ústa.  Odrazu  si  otvárali  doširoka  a v nich  sa  zaleskli  červené  zuby  ostré,  ako  dýky. 

Kvapkala z nich krv a kruh, ktorí okolo neho vytvorili sa začal zužovať. 

„Nie!“  vykríkol,  snažiac  sa  nájsť  miesto,  cez  ktoré  by  z kruhu  utiekol.  Kruh  sa  zmenšoval a nakoniec sa všetci naňho vrhli. Zaryli mu zuby do tela všetci naraz a Kaln od bolesti zvrieskol tak strašne, až sa okna v miestnosti roztrieštili. 

Prekliaty sa rýchlo stiahli, nechápajúc čo sa stalo, otočili hlavy k rozbitým oknám. 

Vtedy si kráľ nachvíľu vydýchol, no nie nadlho. Opäť sa všetci zvrtli k nemu a roztrhali ho svojimi zubami na kusy. 

Kráľ prekročil zvyšky steny a pozrel na kryštál. Kráčal smerom, ktorý mu ukazoval. Prechá-

dzal cez miestnosti so strachom. Čakal, že sa naňho z každého kúta vrhnú prekliaty. Viackrát to už nechcel zažiť. Čo najrýchlejšie prechádzal cez sály, až sa dostal po točiacich schodoch k dverám, ktoré ho zastavili. Kryštál ukazoval presne na ne, takže bolo celkom jasné, že prvý magický predmet musí byť za nimi. 

Chytil sa kľučky, no boli zamknuté. 

„Čo teraz?“ Zamračil sa Kaln. „Kde teraz asi tak nájdem kľúč?“ Zišiel dolu schodmi a vtedy ho napadlo vojsť do Charinej komnaty, kde našiel s Narvahom  Pasiru. Ešte si pamätal kade sa tam ide a keď vošiel dnu, zbadal otvorenú truhlicu, z ktorej vypadla aj Pasira. No tentoraz bola celkom prázdna. Okolo nej bola mláka krvi a na dne truhlice ležala mŕtva ohyzdná ryba. 

„Zdá  sa  krvavé  spomienky  si  odniesla  kňažná  so  sebou.  Už  nepotrvá  dlho  a premôže  ho.“ Usmial sa a otočil sa k stolu so zrkadlom. Pootváral na ňom všetky zásuvky a všetko z neho povyhadzoval. Hľadal všade, no žiadne kľúča tam neboli. Možno sú tie dvere uzamknuté nejakým kúzlom. To by bolo ešte horšie, pretože potom by ich už nemohol otvoriť ani násilím. 







Otočil sa, hľadajúc, miesto, kde by mohla Chara skryť kľúč. Pohľadom skákal po obrazoch visiacich  na  stenách.  Všetky  boli  akési  desivé.  Na  druhej  strane  miestnosti,  celkom  vzadu zbadal vysokú drevenú skriňu. Vykročil k nej. No vtom na niečo stúpil a noha sa mu zvrtla. 

Spadol  na  zem  a chytil  si  nohu.  Zatínal  zuby  od  bolesti  a na  podlahe  vedľa  vyvrtnutej  nohy zbadal kefu na vlasy. Natiahol sa k nej a zdvihol ju zo zeme. Nevedel, či tam už ležala pred tým, alebo ju on vyhodil z jednej zo zásuviek stola. 

„Prekliata  kefa.“  Zdvihol  ju  nad  hlavu,  aby  ju  odhodil  ďalej,  no  rúčka  mu  zostala  v ruke a vrch kefy sa odlomil. Prekvapene pozrel do dlane a v nej zbadal veľký kľúč. Bol pripevnený ku kefe, no keďže na ňu stúpil, uvoľnil ho a kefa sa zlomila. 

„To nie je možné.“ Usmial sa. „To je šťastie.“ Neveriacky krútil nad tým hlavou a rýchlo stál. 

Zrazu  celkom  zabudol  na  boľavú  nohu  a rozbehol  sa  k zamknutej  komnate  hore  schodmi. 

Strčil kľúč do dvier a otočil ním. Zámka ihneď cvakla a pomaly stlačil kľučku. Dvere zavŕzgali a pootvorili sa. 

Kaln  natiahol  k ním  krk  a to,  čo  zbadal,  mu  vyrazilo  dych.  Miestnosť  za  dverami  bola  plná všakovakých vecí a v jej strede na podstavci stál veľký zelený ihlan. Kryštál na jeho krku sa ešte viac nedvihol a ukázal rovno k Estexu. 

Lenže  to  nebolo  to,  čo  mu  vyrazilo  dych.  Zrazu  kráľ  nemohol  dýchať.  Mal  pocit,  že v miestnosti nie je ani štipka vzduchu. 

Okolo podstavca, na ktorom bol Kameň snov stáli opreté o steny obrazy. Bolo ich veľa a na všetkých  boli  zobrazení  čarodejníci  a z oči  im  tiekli  slzy.  Všetci  boli  ako  živí.  Ani  jeden z obrazov sa nehýbal, no naozaj vyzerali, ako živé bytosti. Ako keby boli v obrazoch uväznení  a žili  v nich.  Z očí  im stekali slzy  na podlahu  a tam sa premieňali na paru, ktorá pomaly stúpala k stropu. 

Tváre  čarodejníkov  z obrazov  boli  tak  smutné,  že  aj  Kaln  mal  zrazu  pocit,  že  bude  plakať. 

Všetci naňho z obrazov hľadeli a mali  tak smutné výrazy, že sa viac Kaln  nemohol na nich dívať. Sklonil hlavu k podlahe a rýchlo pribehol k podstavcu s Estexom. Pozrel sa ešte raz na svoj kryštál a keď si bol istý, že ukazuje na ihlan, vzal ho a strčil ho do tašky. Rýchlo sa otočil a ponáhľal sa k dverám. 

Keď prekročil prah, zastal. Nevedel prečo, ale obzrel sa. Nemohol odtrhnúť oči od všetkých tých  plačúcich  čarodejníkov,  ktorý  ho  ako  keby  prosili,  aby  im  pomohol.  No  nevedel  ako. 

Vôbec netušil, ako by im mohol pomôcť. 

„Odpustite mi, ale ja neviem, ako vám môžem pomôcť.“ Vyronila sa mu z oka slza, ktorú si rýchlo utrel chrbtom ruky. Potom zavrel dvere a snažiac sa viac na tie obrazy nemyslieť, zišiel dolu schodmi. 

Tam  opäť  zastal.  Otočil  hlavu  späť  k schodom  a tuho  rozmýšľal.  Nemohol  to  spraviť.  Tak veľmi im chcel pomôcť, ale nemohol. Nemohol sa nich ani len pozrieť, aby nezačal plakať. 

Pokrútil hlavou a pobral sa preč. No len čo spravil dva kroky, zvrtol sa a šiel späť. Vyšiel hore schodmi a otvoril dvere do komnaty s obrazmi. 

„Neviem ako, ale musím vám pomôcť.“ Zastal na prahu. „Ináč by som navždy videl vaše tvá-

re  a nikdy  by  som  si  neodpustil,  že  som  vás  tu  nechal  napospas  Chary.“  Prekročil  prah a vošiel do komnaty, premáhajúc plač. 



Na posteli s baldachýnom ležal vladár a zhlboka dýchal. Mal pocit, že sa s ním točí celý svet. 

Ešte nikdy sa tak zlé necítil. 

Pri ňom na posteli sedela jedna z jeho najobľúbenejších slúžok a držala ho za ruku. Volala sa Zira a vladár ju mal radšej, ako všetky dvorné dámy dokopy. 

Okolo posteli stáli dvorania a niekoľko ďalších sluhov a prekvapene hľadeli na svojho vládcu. 

„Choďte preč!“ Otočila hlavu Zira k ostatným, no nik sa ani nepohol. Dvorania na ňu zagánili zlé pohľady, lebo ešte nikdy si k ním žiadny sluha nedovolil na nich kričať. 





„Ste snáď hluchý?!“ Znovu na nich Zira pozrela, keď sa nič nedialo. „Vidíte predsa, že mu je zle, tak už radšej choďte!“ Pozrela späť na vladára a pohladila ho po ruke. „Neboj sa, všetko dobre dopadne.“ 

Sluhovia začali tlačiť spierajúcich sa dvoranou von z komnaty, no dvorania šomrali, že oni si nenechajú rozkazovať od slúžky. Nakoniec im všetko bolo márne, lebo museli vyjsť von či chceli, alebo nie. 

Zira si dovolila na nich zvýšiť hlas, no vôbec sa nebála. Mala vladára veľmi rada a vedela čo si môže dovoliť. Vladár keby chcel, tak by ju okríkol aj keď bol viac-menej mimo. No Zire dovoľoval robiť to, čo iní sluhovia nie. 

Keď všetci odišli, Zira vstala z postele a otvorila okno. Potom si sadla späť k nemu a vladár sa milo na ňu usmial, aj keď to nebol veľmi vrúcny úsmev. 

„Neboj  sa,  Males  to  určite  stihne.  Všetko  dobre  dopadne,“  upokojovala  ho  Zira.  „Mocnár predsa môže chvíľu počkať. Za celé tie roky sme sa neomeškali ani o sekundu, tak môže po-

čkať aspoň raz.“ 

„Snáď máš pravdu.“ Sťažka preglgol vladár. „Mocnár nám to dlhuje. Psychy mu dávame kaž-

dý deň. To nie je len tak.“ 

„Presne tak. Nič by sa  mu  nestalo, keby jeden deň psychu nedostal,“ kývla hlavou  Zira zachmúrene. 

„To  nehovor!“  Otvoril  oči  vladár  doširoka  a rýchlo  sa  posadil.  „Toto  sa  nikdy  nesmie  stať. 

Ktovie,  čoby  sa  potom  stalo.  Psychy  mu  musíme  dávať  denne.  Veľmi  dobre  vieš,  načo  ich potrebuje, tak viac o tom takto nehovor,“ pokarhal ju a Zira vstala. 

„Ako myslíš, ale uvedom si, že už pár razy sa ľud proti nemu vzbúril.“ Prechádzala sa slúžka po komnate a potom sa otočila k posteli. „Veď tie psychu patria našim deťom. On by to nikdy nespravil, aby niekomu dal psychu svojho dieťaťa.“ Zamračila sa na vladára. 

„Mocnár predsa nemá deti...,“ odvetil vladár. 

„To viem, ale keby ich mal, tak by to nikdy nespravil. Len my sme natoľko hlúpi, že mu to dovolíme. Čo by spravil, keby sme mu zrazu povedali NIE?“ 

„To sa nestane, Zira.“ Posadil sa vladár ešte rovnejšie. „Vieš dobre, že stráži naše mesto a aj Afaris.“ 

„Ale tak to predsa nemalo byť. Čarodejníci bielej mágie Afaris uložili do nášho jazera preto, aby sme ho strážili my a nie mocnár. A nehovor mi, že by potom zničil naše mesto aj s Afaris. 

Máme predsa najmocnejšiu zbraň, tak ho konečne proti nemu použime.“ Hnevala sa naďalej. 

„Lenže Afaris stráži práveže on. Tak ako ju môžeme požiť, keď...“ 

„Ty dobre vieš, ako.“ Pribehla k nemu a opäť si sadla k nemu na posteľ. „Tebe dovolí sa jej dotknúť. Predsa do sľúbil.“ 

„Pochybujem, by ma nechal dotknúť sa kvetu. Čo by potom strážil? Prišiel by o psychy, lebo viac by sme mu ich nemuseli dávať, keby som Afaris ukryl niekde inde.“ 

„Mal by si  sa o to  pokúsiť. Toto jazero patrí len nám.  Už od nepamäti. Ktovie, ako sa sem dostal. Ukázal sa až vtedy, keď sem doniesli biely kvet. Prečo sa vlastne pred tým neukázal? 

Načo čakal? Bodaj by ho...“ 

„Prestaň!“ zreval na ňu vladár, tak nahlas, že Zira rýchlo vyskočila z postele. „Nevieš, či nás nepočuje.“ Celý sa roztriasol od strachu. 

„Tomu ja neverím. Už by predsa prišiel a potrestal by nás.“ Krútila hlavou slúžka. 

„Už viac nič nehovor! Nechcem sa viac o mocnárovi rozprávať.“ Zvrtol hlavu bokom, aby sa na ňu nemusel pozerať. 

„Nebuď  zbabelý.“  Sadla  si  späť  k nemu.  „Musíš  to  skúsiť.  Veď  nás  vykorisťuje.  Ako  ešte dlho budeme toto trpieť?“ Pootočila mu hlavu tak, aby mu mohla pozrieť do očí. „Načo ešte čakáš? Buď nás zahubí tým, že mu nakoniec budeme dávať vlastné psychy, alebo nás zničí aj s mestom. Ale za pokús to stojí. Myslím, že sme už trpeli dosť.“ 







„A čo vyvolený?“ povedal zrazu vladár a Zira stiahla z jeho tváre ruku znechutene. 

„Vidím, že si nič nepochopil.“ Vstala a podišla k otvorenému oknu. „Priznaj si, že si zbabelý a preto nechceš ísť po Afaris,“ vravela smerom k oknu, no vladár všetko dobre počul. 

„Ale on predsa musí prísť a...“ Zamračil sa vladár a Zira sa zrazu zvrtla. 

„To nemyslíš vážne. Vieš dobre, že je to všetko len rozprávka pre malé deti. Žiadny vyvolený nepríde a nevezme Afaris na povrch.  Všetko  si  to  veštci vymysleli.  Už konečne pochop, že nemôžeme čakať na jediného, či vyvoleného. Musíme všetko vziať do vlastných rúk, lebo už čochvíľa bude neskoro.“ Podišla k nemu  a sadla  si  na posteľ. „Vieš veľmi dobre, že som  ti nikdy zle neradila.“ Chytila mu tvár do dlaní. „Tak prečo mi neveríš teraz? Vyvolený by už dávno prišiel. Nemôžeme naňho čakať donekonečna. Chcem žiť konečne pokojne a slobodne. 

Ale pri mocnárovi sa to nedá.“ 

„Odpusť, ale nemôžem,“ odvetil vladár nešťastne. „Možno už teraz je neskoro. Dnes prišla do nášho mesta zlá čarodejnica a už len preto  nesmiem  zo skrýše vyniesť  Afaris, nech by som akokoľvek chcel.“ 

„A čo psychy našich detí?“ Stiahla mu z tváre sklamane ruky. 

„Všetky psychy predsa nejdú k mocnárovi. Počkaj, aspoň kým sa nenájde ta čarodejnica. potom niečo vymyslíme. “ 

„Tak  dobre.“  Sklonila  hlavu  Zira,  no  hneď  nato  ju  zdvihla,  aby  videla  do  vladárovej  tváre. 

„Počkáme, kým ju garda nenájde. Možno aj jej príchod niečo značí. Možno máš pravdu a ona je tá vyvolená.“ 

Vtom sa rozleteli dvere do komnaty a cez sluhov sa dnu vtlačil Males s Mosou. 

„Prepáčte, vaše veličenstvo, ale nedali sa zastaviť,“ rýchlo sa ospravedlňovali sluhovia a Males ich rýchlo odsotil a podišiel k posteli aj s Mosou. 

„Vaše veličenstvo prepáčte, že sme sem tak vtrhli, ale musíte sa niečo dozvedieť,“ rýchlo vravel Males. 

Vladár sa zamračil a naklonil sa dopredu, aby lepšie na nich videl. „Čo tu robíš?“ spýtal sa Mysliteľa. 

„Nehnevajte sa vaše veličenstvo, že som nesplnil váš  príkaz, no doviedol som vám tú čarodejnicu.“ 

Vladár aj so Zirou vypúlil oči a neveril vlastným ušiam. 

„Ona totiž sem prišla, aby...“ vysvetľoval Males ďalej, no vladár ho nepočúval. 

„Stráže!“  vykríkol,  ako  zmyslov  zbavený  a dvere  sa  rozleteli  a za  nimi  stáli  dvaja  muži v zbroji. „Chopte sa jej!“ Ukázal vladár na Mosu a muži ihneď poslúchli. Mosa sa vzpierala, no muži ju držali príliš silno. 

„Nemôže čarovať!“ zreval nahnevane vladár a vstal z postele. „Lasamon!“ zvolala prekvapene na vladára Zira snažiac sa ho znovu dostať do postele. 

„Nechaj  ma!“  Odstrčil  ju  vladár  otrávene.  Kráčal  až  celkom  k spierajúcej  sa  Mosy  a tesne pred ňou zastal. Obzeral si ju zo všetkých strán, kým neprehovoril Males. 

„Vaše veličenstvo, to nie je...“ 

„Ticho!“ Mávol k nemu Lasamon I. rukou, aby stíchol. „Tak ty si prišla po Afaris,“ prihovoril sa Mose. „Neviem prečo, ale nepripadáš mi ako vyvolená.“ Odstúpil od nej a s odporom sa na ňu  pozeral  od  hlavy  až  po  päty.  „Si  čarodejnica  a pochybujem,  že  by  si  bola  vyvolená.  Iba bytosť bez magických síl môže Afaris získať. Doteraz som neveril, že si naozaj schopná čarovať. Ale teraz, keď ťa vidím, tak naisto viem, že si čarodejnica.“ Otočil sa k nej chrbtom a šiel k posteli. „Odveďte ju do temnice!“ rozkázal bez toho, aby sa pozrel späť. 

Mosa kričala, ale muži ju napriek tomu vyviedli z komnaty a k posteli vladára pristúpil zdesený Mysliteľ. 

„Vaše veličenstvo, robíte veľkú chybu.“ Naliehal na vladára. „Ona sem prišla, aby...“ 





„Ešte si tu?!“ zrúkol naňho Lasamon I., keď si ľahol späť. „Máš šťastie, že si ju našiel, ináč by som ti nedovolil, že si neuposlúchol môj príkaz a teraz už choď.“ Zavrel oči a Males bol už bezmocný. Otočil sa a vyšiel z komnaty. 

„Počkaj!“ Posadil sa zrazu Lasamon  I. a zastavil svojho prvého Mysliteľa. „Dohliadni nato, aby jej sklenenú masku vzali.“ 

„Prosím?“ neprestával sa čoraz viac čudovať Males. 

„Povedal som, aby jej tu masku vzali. A aby som sa uistil, že si ma poslúchol, dones mi ju sem.“ Viac už nepovedal nič ľahol si späť a zavrel oči. 

Zira len nemo hľadela na Malesa, nevediac mu pomôcť. 

Mysliteľ stál na prahu vladárovej komnaty, ako bezduchý. Nemal to srdce Mosy vziať masku, od ktorej závisí jej život. No nemal inú možnosť. Keby poslal po ďalšiu zo svojho domu, trvalo by to príliš dlho, aby vladára nenapadlo, že to nie je Mosina maska. 

„Ako rozkážete,“ povedal napokon a uklonil sa. Zavrel na komnate dvere a ponáhľal sa preč. 



Wirzisa  natiahla  nohu  k vode  a dotkla  sa  ňou  hladiny.  Tá  sa  zavlnila  a rýchlo  nohu  stiahla späť. Chvíľu hľadela na rozčerenú vodu, no nič sa nestalo. Voda sa ustálila. „Kde dopekla tá bosorka je?“ Nervózne skákala pohľadom po vode. Nechcela nechať Charu, aby tú bielu ženu zabila, aj keď vôbec netušila, čo sa deje. 

„Nemienim ísť do tej vody.“ Hnevala sa. Vôbec netušila, čo sa pod hladinou môže skrývať. 

Bola síce čarodejnica, no napriek tomu by jej čary boli zbytočné, keď nebude mať čas ju pou-

žiť. 

Kľakla si na kolena a hľadela do vody. Videla len svoj odraz a nič viac. Napriek tomu sa nevzdávala. Neprestávala hľadať  vo vode čo najmenší  pohyb a zatiaľ za ňou sa prikrádal  prekliaty Gros. 

Wirzisa naňho celkom zabudla. Sústredila sa na vodu a nič viac nevnímala. Nemohla počuť jeho kroky, lebo sa nohami zeme nedotýkal. Blížil sa k nej a pred sebou natiahol ruky, aby ju znovu dostal do tranzu. 

Bosorka sa nakláňala k vode a otáčala hlavu na všetky strany, ale stále nič nevidela. Nato sa zrazu vystrela a oči sa jej prevrátili. Gros bol už celkom za ňou a dostával ju do svojej moci. 

Wirzisa sa odrazu začala triasť  a potriasla hlavu, aby sa z tranzu dostala. Hneď nato rýchlo vstala a otočila sa. Natiahla ruky pred seba a Grosa odhodilo vzad. 

„Vravela som ti, že viac ma už nedostaneš.“ Usmiala sa naňho, kým letel vzad. Za ňou sa zatiaľ z vody vynorili  Charine vlasy v tvare chápadla. Naťahovali sa k Wirzise a ona  stále nič nevidela. Vlasy už boli celkom pri  nej  a vtedy sa otočila. Vtom  sa jej vlasy obkrútili okolo krku a silno jej stisli hrdlo. 

Wirzisa pridusene vykríkla a rukami sa snažila stiahnuť si vlasy z hrdla. Nato ňou trhlo dopredu a skoro spadla do vody. Zaprela sa nohami do podlahy, no tá bola klzká. Vlasy ju stále ťahali k vode, ako keby to bolo chápadlo nejakej veľkej chobotnice. Stiahli jej hrdlo ešte viac a Wirzisa už bola celkom bezmocná. Otvorila ústa a niečo bez hlasu povedala. Potom to povedala znovu, ale ani teraz nič nebolo počuť. Ocitla sa celkom na okraji brehu a vtedy koneč-

ne zachrípnutým hlasom prehovorila. Vtom jej nechty na prsoch začali rásť a dorástli do takej dĺžky, ako veľké dýky. Rýchlo nimi jedným švihom prerezala vlasy a spadla na chrbát. Vlasy sa stiahli späť do vody a Wirzisa si odmotala ich zvyšok z krku. Zhlboka dýchajúc sa odšuchla od okraja brehu a odrazu z vody vyšľahli dva také isté chápadla z vlasov a ťahali sa ďalej až za Wirzisu. Tam sa chytili prvého stĺpu a napli sa. 

Wirzisa  nemo  na  všetko  hľadela,  nechápajúc  čo  sa  deje.  Vlasy  stúpali  z vody  a onedlho  sa z vody vynorila Charina hlava, ktorá neprestajne stúpala. 







Wirzisa  ešte  kašlala,  keď  vstala  zo zeme.  Nevedela  čo  robiť,  lebo  tomu  vôbec  nerozumela. 

Chara sa stále viac vynárala z vody, ťahajúc ju vlasy nahor, ktoré sa pomaly namotávali na stĺp, ktorý sa pomaly roztápal. 

Gros vstal zo zeme a pobral sa späť k Wirzise. Blížil sa k nej s rukami pred sebou a Chara už bola skoro celkom von z vody. Blížila sa k okraju a stĺp na ktorý sa vlasy namotávali začal praskať. Voda z neho tiekla a stále sa zužoval. 

Gros bol už celkom pri Wirzisi a opäť ju dostával do tranzu. Bosorka prevrátila oči a vtom sa stĺp  rozsypal.  Chara  vykríkla  a spadla  späť  do  vody.  Vlasy  leteli  za  ňou  a vrazili  do  Grosa. 

Obmotali sa okolo neho a Wirzisi a vtiahli ich oboch so sebou do vody. 



Pred sebou zrazu zbadal tvár svojho starého otca. 

„Nerob to! Počuješ, nerob to!“ kričal naňho Kaon. „Ešte nie je všetko stratené! Preber sa vnú-

čik, ináč zahubíš seba aj celú svoju rodinu! Nikdy sa nesmieš vzdať, nech sa deje čokoľvek!“ 

„Starý otec?“ Hľadel pred seba prekvapene Narvah. „Akoto, že ťa vidím, veď bdiem.“ 

„Nie,  nebdieš.“  Pokrútil  hlavou  starec.  „Zaspal  si  a čochvíľa  padneš  do  bezodnej  priepasti. 

Musíš sa zobudiť a nohu stiahnuť späť.“ 

Narvah pozrel nadol, no jeho nohy stáli pevne na predposlednom kameni. „Ale veď som ju stiahol späť.“ Ničomu nerozumel. 

„To sa ti len zdá. Všetko čo vidíš je len sen. Ale v skutočnosti tvoja noha je nad priepasťou a tvoje telo čoskoro spadne do nej.“ 

„Ale ja chcem zomrieť. Už nemám žiadne východisko, ako sa stadeto dostať.“ Pokrútil hlavou Narvah. 

„Ale máš. Tá priepasť tam naozaj nie je. Spadne do nej len ten, čo si myslí, že tam je. Ale tebe som teraz povedal, že tam nie je. To znamená, že ty tam už padnúť nemôžeš. Keby som ti to nepovedal, určite by si do nej spadol. Tak sa už neboj a vykroč do prázdna. A musíš ve-riť, že tam nie je. Myšlienky sú veľmi mocné, len ich musíš  vedieť využiť.“ 

„Ale perla mi povedala, že tam je, tak ako to že to nie je pravda?“ Zamračil sa Narvah. 

„Tá  priepasť  je  tam  len  pre  tých,  ktorí  o nej  vôbec  nevedia,  alebo  pre  tých,  čo  o nej  vedia. 

Každý, kto sa dozvie že táto priepasť nie je ozajstná do nej nemôže spadnúť.“ 

„Ale nemôžem predsa vykročiť rovno do nej...“ strachoval sa Narvah. 

„Už nemáš čas Narvah,“ naliehal naňho Kaon. „Rýchlo sa preber a uvedom si, že tá priepasť tam nie je! Uvidí ten, čo uverí!“ zvolal starec a jeho tvár odrazu zmizla. 

Narvah bol zmetený. Ani nevedel, že zaspal. Myslel si, že sa to naozaj deje. A ako môže stú-

piť do prázdna? Spadne do priepasti a zabije sa. 

Vtom zacítil, že sa niečo deje jeho telo sa začalo nakláňať dopredu a vtedy otvoril oči. Naozaj mal nohu pred sebou a chcel skočiť do priepasti. Ale už bolo neskoro. Mával rukami, len aby sa na kameni udržal, ale telo ho už neposlúchalo. 

„Tá priepasť tam nie je. Tá priepasť tam nie je!“ opakoval stále dokola, len aby tomu uveril. 

Vtom  padol  kolmo  do  priepasti  a ešte  raz  vykríkol:  „Priepasť  tu  nie  je!“  Hneď  nato  zacítil naraz na svojom tele a uvidel pod sebou silný záblesk svetla. Udrel sa a vykríkol od bolesti. 

Zrazu  si  uvedomil,  že  je  stále  na  povrchu  priepasti  a stojí  na  jej  prázdne.  Hľadel  pod  seba a videl len holú skalu, ktorá sa občas zavlnila. 

„Starý otec mal pravdu.“ Nemohol uveriť tomu, čo sa stalo. Pozrel pred seba a uvidel druhý breh  priepasti.  Bol  od  nej  len  kúsok.  Rýchlo  sa  postavil  a skočil  na  druhý  breh.  Hľadel  na priepasť a pri brehu sa objavil posledný kameň. 

Srdce mu ešte poriadne bilo a on mal zrazu pocit, že je najšťastnejší človek na svete. Nemohol uveriť tomu, že to bolo také ľahké. Keby sa mu neprisnil starý otec a keby mu nepovedal, že  tá  priepasť  nie  je  naozajstná,  tak  by  do  nej  určite  spadol.  Toto  bola  najťažšia  a zároveň najľahšia prekážka, s ktorou sa v jazere stretol. Doteraz musel byť vždy len ostražitý a rýchli, aby všetky prekážky prekonal. No tentoraz musel veriť. Uveriť, že niečo je inak ako to vyzerá a to bolo poriadne ťažké. 

„Narvah?“ ozval sa niečí hlas a Narvah sa otočil. Nikoho ale nevidel. „To som ja.“ 

„Kto ja?“ spýtal sa. 

„Som v tvojej taške,“ odvetil hlas a Narvah tašku otvoril. 

„Čo sa stalo, perla?“ Vytiahol kamarátku von. „Prečo si ma opustila v najťažšej chvíli v mojom živote?“ spýtal sa jej zachmúrene. 

„Nehnevaj sa na mňa, no nemohla som ti pomôcť. Cítila som, že mi  niekto, alebo niečo nad tou priepasťou odoberá silu.“ 

„Ale kto? Kto by ti chcel ublížiť?“ 

„Mne nikto, ale tebe. Chcel si, aby som ti poriadila a to asi niekto nechcel. Už som ti doposiaľ dosť pomohla a teraz by si už určite neprežil. Preto chcel niekto zo mňa vysať všetok život.“ 

„Ale kto to nechce? Xarberz?“ Napadlo ho zrazu. 

„Asi viem, kto. Niekto, kto nechce, aby si sa dostal k Afaris. Niekto, kto ho stráži.“ 

„Satan.“ Pochopil Narvah. „Ale veď ten sa ma nemôže báť.“ Zasmial sa. 

„Prečo nie?“ 

„Lebo on je stelesnenie zla. Je predsa najmocnejšie zlo na zemi. Ako by som mu mohol ublí-

žiť?“ 

„Možno o tom ani nevieš. Prišiel si po Afaris a on ho stráži. Musíš ho predsa premôcť, keď ju chceš dostať z jazera.“ 

„Ale ja neviem ako to mám spraviť. Možno ho nejako obídem, alebo...“ 

„Jeho nemôžeš obísť. Stráži dvere, ktoré vedú k Afaris. Nijak ináč sa k nej nemôžeš dostať. 

Tak ako to chceš inak spraviť?“ 

„To  neviem.  Ale  kliatba  vraví,  že  iba  ja  môžem  premôcť  zlo,  ktoré  uvrhlo  moju  rodinu  do kliatby, a to iba opačnou silou ktorá ju vytvorila. A to je iba Afaris. To znamená, že nejako to spraviť musím.“ 

„Ale ako? Skús porozmýšľať, Narvah. Ako môže obyčajný človek premôcť Satana?“ 

„Nemám žiadne nadprirodzené schopnosti a neviem ani čarovať.“ Pokrútil hlavou Narvah. 

„Ale mal by si sa tým už pomaly zaoberať, lebo čochvíľa sa dostaneš pred pána pekiel a potom už nebudeš mať čas rozmýšľať nad tým, ako ho premôžeš. I keď pochybujem, že sa ti to podarí, lebo nie si zlý ako on, aby si ho premohol.“ 

„Chceš povedať, že už som blízko k Afaris?“ Otvoril Narvah oči doširoka. 

„Otoč sa,“ prikázala mu Perla a Narvah ju poslúchol. Pred ním sa niečo v diaľke črtalo. Ako keby to bol nejaký múr, s bránou. 


„Už sme tu, Narvah. Pozeráš sa na bránu mesta Kremets a v ňom nájdeš Afaris a aj Satana.“ 

 

 

Vodná pritazlivost 



So  sklonenou  hlavou  kráčal  Xarberz  cez  námestie  mesta  Kremets.  Strážca  Akas  ho  viedol k svojmu domu, držiac ho za lakeť a dávajúc pritom pozor, aby sa na nijakú vodnú ženu ne-pozrel. 

„Vydrž ešte chvíľu. Už tam budeme. Mám tri sklenené masky pre prípad, ž by nejaká iná bytosť vkročila do nášho mesta,“ vravel Akas ťahajúc zaklínača pritom za sebou. „Zatiaľ si ale prvý, od čias ukrytia Afaris, čo sa v meste ukázal. Teda, ak nepočítam tu čarodejnicu.“ Kľučkovali medzi ľuďmi, čo sa im dostali do cesty a strážca vždy keď niekto okolo nich pre-

šiel, podržal Xarberzovi hlavu dolu. 

„Už sme tu.“ Potiahol Akas zaklínača ešte raz a otvoril dvere. Obaja vošli do domu a hneď keď dvere Akas zavrel, otočil sa ku Xarberzovi. „Už môžeš zdvihnúť hlavu.“ Zaklínač ho poslúchol a zistil, že ho zaviedol do obyčajného domu, ktorý by potreboval kade-

čo poopravovať. Na stenách opadávala omietka a dlážka kde-tu hnila. 

„Poď ďalej.“ Vykročil prvý strážca a Xarberz sa vybral za ním. Vystúpili po strmých schodoch a zastali pri tretích dverách od schodov. 

„Tu máme spálňu.“ Pozrel Akas  na zaklínača. Tam máme všetky masky. „Nemusíš sa báť, ženu mám určite teraz na trhu.“ Otvoril dvere a vošiel do spálne. Hneď za ním vošiel aj Xarberz. V miestnosti bola veľká posteľ a dve vysoké skrine. Jeden malý stolík so zrkadlom a nič viac. 

Akas podišiel k jednej zo skríň a otvoril ju. „Myslím, že budú niekde celkom naspodku.“ Za-

čal sa prehrabovať v skrini. „Žena ich už chcela vyhodiť, ale ja som jej to nedovolil. Ako dobre, že som včas zasiahol,“ ozýval sa jeho hlas zo skrine. „Musel by som ti nejakú požičať od priateľov a neviem, či niekto z nich ešte aspoň jednu ešte má.“ Xarberz nervózne prikyvoval. Vôbec ho nezaujímali Akasove smiešne reči. Chcel mať masku čo najskôr a potom ísť rýchlo po Afaris. Ako sa dozvedel, Mosa je už tu a to nebolo preňho vôbec dobré. Len by rád vedel, kde tá Afaris môže byť. Priblížil sa k oknu a pohľadom hľadal stavbu, ktorá by mu napovedala, kde sa Afaris skrýva. 

„Hej!“ niekto zrazu vykríkol a Xarberz sa otočil.  Pri posteli ležala nejaká žena a mračila sa naňho. 

Xarberz ničomu nerozumel. Žena sa naňho stále mračila a rýchlo vstala zo zeme. 

„Čo ste zač?“ spýtala sa ho. 

„Ja som...“ vykoktal zo seba zaklínač. 

„Zlodej. Si zlodej! Ale ako to, že si...“ Zrazu sa zarazila a vypúlila naňho oči. „Ty si z hora.“ Odstúpila od neho a spadla na posteľ. 

„Už ju mám!“ zvolal zrazu Akas a vyhrabal sa so sklenenou maskou zo skrine. Keď zbadal čo sa deje, smiech mu zamrzol na perách. „Nebesá, to nie!“ vykríkol a rozbehol sa k žene. Zastrel Xarberzovi výhľad na ňu a otočil sa k nemu. „Nepozeraj sa na ňu! Nesmieš sa na ňu pozrieť!“  hysterický vykrikoval. „Tu máš masku!“ Hodil Xarberzovi sklenenú masku a zaklínač ju chytil pravou rukou. 

„Nasaď si ju! Rýchlo si ju nasaď!“ 

„Ale prečo? Čo sa stalo?“ Ničomu nerozumel Xarberz. 

„A ty zostaň, kde si.“ Otočil sa Akas k žene za sebou. „Mala si byť predsa na trhu.“ 

„Tam som už bola. Chcela som tu len upratať. Pod posteľou je toľko haraburdia...“ 

„Prečo si mám tu masku nasadiť?“ neprestával sa pýtať Xarberz. 

„Kvôli vodnému bozku. Ak si ju nenasadíš, tak jej neodoláš a za každú cenu ju budeš chcieť pobozkať,“ vysvetlil rýchlo Akas. 

„Ale ja som sa na ňu už pozrel a nič sa nestalo.“ Pokrútil hlavou Xarberz. Stále tomu nerozumel. 

Akas bol v pomykove. Toto sa ešte nikdy nestalo. Aj čarodejníci, čo doniesli do jazera biely kvet museli mať masky, ináč by odtiaľto nikdy neodišli. 

Žena  za  Akasom  poza  neho  nakukla  a Xarberz  na  ňu  pozrel.  Akas  si  to  všimol  a otočil  sa. 

Teraz  Xarberzovi  nič  nebránilo  hľadieť  na  ženu a vôbec  nič  necítil.  Vtom  sa  otočil  k nemu Akas s prekvapeným výrazom. 

„Tak čo, nič?“ spýtal sa strážca. 

„Neviem, čo tým myslíš, ale nič.“ Pokrčil Xarberz ramenami. 

„Ako je to možné?“ Pozrel Akas na svoju ženu. „Mali by sme ísť rýchlo nájsť tu čarodejnicu a potom do pyramídy,“ navrhol. 

„Do pyramídy?“ spýtal sa zvedavo Xarberz. 

„K vladárovi. Ešte sa nikdy nestalo, aby niekto zhora bol imúnny voči nám.“ Podišiel k nemu Akas. 





„A  kde  je  ta  pyramída?“  Otočil  sa  zaklínač  k Akasovi.  Ten  otvoril  okno  a keď  sa  Xarberz z neho vyklonil, naľavo od Akasovho domu zbadal nad všetkými domami stáť obrovskú pyramídu s mnohými schodmi. Teraz už tušil že Afaris  musí byť len v takej obrovskej pevnosti. 

Ani netušil, že to bude také ľahké. Začal sa smiať a nemohol prestať. 



Zira sa rozbehla k dverám, no Lasamon ju ihneď zastavil. 

„Nechoď preč!“ zavolal na ňu nešťastne. 

Zira sa už držala kľučky, no napokon sa otočila a vrátila späť k jeho posteli. „Čo si to spravil?“ Zhrozila sa nad jeho správaním. „Keby som mohla, tak by som ťa nazvala bláznom aj pred Malesom. Môžeš byť rád, že som to nespravila. Ako si to mohol urobiť? Čo si nevidel, že ti chcel Mysliteľ ešte niečo povedať?“ 

„O čom to hovoríš?“ Zamračil sa vladár. „Doviedol mi čarodejnicu a to bolo všetko. Keďže ešte stále nesplnil môj rozkaz, musel sa ponáhľať. Urobil obrovskú chybu a preto ho už viac nemienim počúvať.“ 

„Ako chceš.“ Zvrtla sa a šla k dverám. „Ale potom sa mi nesťažuj, že si ho nevypočul.“ 

„Kam zase ideš?“ posadil sa nešťastne. 

„Už ma nebaví  ťa stále  utešovať.“ Otočila sa k nemu,  keď otvorila dvere. „Ty vôbec nie si vladár. To mocnár nám vládne a možno lepšie, ako ty. Si tu zbytočný. Doteraz si nič nespravil, aby ľudu bolo lepšie. Skôr naopak, všetko si len zhoršil. Zbytočne sa nadúvaš a chytáš si hlavu  do  dlaní.  Nič  ti  nie  je.  Ja  sama  by  som  lepšie  vládla  v Kremetsi.  Len  naďalej  lež  na mäkkých vankúšoch a zatváraj oči pred hrôzou, ktorá sa deje v našom meste. Pretože aj keby si sa rozhodol niečo spraviť, tak by si to určite pokazil. Pochybujem ešte, že ťa niekto z ľudu má vôbec rád.“ Vyšla z komnaty a zabuchla za sebou dvere. 

Lasamon ležal na posteli, ako obarený a ani sa nepohol. Zira bola jediná, čo sa s ním mohla zhovárať so zvýšeným hlasom, ale toto už  bolo priveľa. Vedel, že je prchká, no toto od nej nečakal. 

Zrazu zacítil ostrú bolesť v hlave a silno zavrel oči a zaťal zuby. Zapadol medzi vankúše dr-

žiac si pritom hlavu. 



Plna hnevu kráčala Zira do zadnej časti pyramídy. Z oči jej šľahali plamene a žlč sa jej v tele búril. 

Dostala sa k úzkym točiacim schodom klesajúcim strmo dolu. Pridržiavajúc sa okrúhleho stĺ-

pu začala schádzať dole, dávajúc pritom dobrý pozor, aby nespadla. Schody boli príliš strmé nato, aby sa nepozerala pod nohy. 

Nemohla všetko nechať v rukách len malomyseľného Lasamona. Mala ho rada, ale postupom času sa jej začal pomaly protiviť. Jeho názory a rozkazy sa jej priečili čoraz viac. 

Tentoraz to už ale naozaj prehnal. Nerozumela jeho správaniu. Už aj tak bolo všetko v tomto kráľovstve  naruby.  A  väčšinu  mohol  práve  on.  Už  dávno  sa  mohol  mocnárovi  vzoprieť a teraz, keď prišla tá čarodejnica mohol to využiť. Bolo jej jasné, že Males nesúhlasil s tým, aby ju  uvrhli do väznice. To znamenalo,  že neprišla preto,  aby niekomu  ublížila, alebo aby ukradla biely kvet. Možno si ani neuvedomil, že aj keď je čarodejnica, môže byť vyvolená. 

V Kremets predsa všetky čary miznú a preto sa tu stála obyčajným človekom. Čo ak to je naozaj ona? Ak by chcela Afaris, musela by mocnára premôcť bez kúziel, ako každý iný človek. 

Dlho  zostupovala  do  tmy,  ktorú  osvetľovali  len  fakle  zavesené  na  stene.  Zacítila  chlad a trochu ju striaslo. Čím bola nižšie, tým jej bola väčšia zima. 

Dostala sa až úplne dole a porozhliadla sa. Bola tú len raz a to už bolo poriadne dávno. 

„Zdá sa, že sa tu nič nezmenilo,“ poznamenala, obhliadajúc si prostredie. Pred ňou bola dlhá tmavá chodba, ktorú ukončovali mreže. 

Vošla do chodby a keď sa dostala až k mreži, natiahla krk, aby lepšie za ne videla. 







„Hej, je tu niekto?!“ zavolala a hneď nato sa jej do zorného pola dostala strašná tvár. Rýchlo odskočila od mreži. Chvíľu jej trvalo, kým zistila, kto to je. 

Bol to žalárnik a keď spozoroval, že ju naľakal, zasmial sa. Mal zarastenú špinavú tvár a hnilé zuby. Volal sa Sarit a dosť silno smrdel. 

Zira si pomyslela, či by aj takýto vodný muž mohol pôsobiť pre bytosti z hora príťažlivo. 

„Nerehoc sa toľko a odomykaj!“ okríkla ho s hnevom. 

„Načo si sem prišla?“ Zaškeril sa na ňu Sarit. „Myslíš si, že keď si vladárova pobehlica, tak si môžeš robiť, čo sa ti zachce?“ 

Zira sa rozzúrila. Natiahla cez mreže rýchlo ruku a potiahla ho za nos tak silno, že Sarit vrazil do mreže. 

„Čo robíš? To bolí!“ vykríkol žalárnik, keď mu Zira nechcela pustiť nos. 

„Najprv odvolaj, čo si povedal,“ prikázala mu a silno mu vykrútila nos. 

Sarit zakvílil od bolesti a rýchlo všetko odvolal. 

„A teraz otvor, ty páchnuci vodný had,“ kázala mu ďalej bez toho, aby mu pustila nos. 

Sarit  rýchlo  nahmatal  kľúčovú  dierku  v mrežiach  a zvesil  si  z opaska  zväzok  kľúčov.  Keď odomkol,  Zira  otvorila  mreže  tak  prudko,  až  Sarit  vrazil  do  steny  za  sebou  a zviezol  sa  na zem. 

„Tak ti treba.“ Vošla Zira do väznice. 

„Toto  mi  zaplatíš,  ženská!“  Šúchal  si  žalárnik  boľavý  nos  sediac  pritom  na  zemi  opretý o stenu, do ktorej narazil chrbtom. 

Zira mávla nad jeho rečami rukou a kráčala ďalej. Napravo od nej bol dlhý rád ceľ, ktoré boli prázdne. Kráčala popri nich ďalej, až kým pri siedmej cele nezbadala stáť Malesa. Bol otoče-ný k mrežiam a niečo vravel. 

Ponáhľala sa k nemu a keď ju zbadal, otočil sa a v rukách mal sklenenú masku. 

„Čo tu robíš?“ spýtal sa jej Mysliteľ prekvapene. 

Zira hneď neodpovedala. Pozrela do cely, pri ktorej stáli. Mosa sedel celkom vzadu, otočená tak, aby na Malesa nevidela. 

„Vráť jej ju späť.“ Pozrela Zira na Malesa. 

„Ale veď si počula, čo mi vladár prikázal.“ 

„O to sa nestaraj a vráť jej ju.“ Vytrhla mu ju z dlane a natiahla ruku aj s maskou za mreže. 

„Môžeš si ju vziať!“ zavolala na Mosu. Tá sa trochu otočila, no hneď nato sa stiahla späť. 

„Otoč sa.“ Pozrela Zira na Malesa. 

Myslite kývol hlavou pobral sa preč s Mosinho dohľadu. 

„Už môžeš. Je preč.“ Podávala Zira masku čarodejnici. 

Mosa sa pomaly otočila a keď zistila, že Males tam už nie je, vstala a šla si pre masku. 

„Prečo to robíš?“ spýtala sa Mosa Ziry, keď si masku vzala. 

„Nemôžeš  byť  v tomto  meste  bez  sklenenej  masky.  Dokonca  ani  v žalári.“  Otočila  sa  Zira k Malesovi a naznačila mu, aby sa vrátil. 

Mosa  si  nasadila  masku  na  tvár  a na  Malesa  sa  už  mohla  pozrieť.  „Prečo  to  naozaj  robíš?“ spýtala sa znovu skôr, ako mohol niekto z nich niečo povedať. 

„Myslím, že Lasamon ti ju vzal neprávom. Aj keby si bola zlá čarodejnica, tak by si nič nezmohla.“ Usmiala sa na ňu Zira. „Všetky čary sú spútane v tomto meste. Tak prečo by ti mal niekto masku vziať? Nemôžeš nikomu ublížiť. Najlepšie by bolo, keby si sa vrátila späť, odkiaľ si prišla a viac sa nevracala.“ 

„Ale to nemôže!“ skočil jej do reči Males prv, ako Mosa otvorila ústa. 

„Musím nájsť Afaris,“ povedala Mosa a Zira k nej otočila hlavu. 

„Tak predsa si ju chcela ukradnúť? Alebo, žeby bola vyvolená?“ Pozrela Zira na Malesa. 

„Nechcem ju ukradnúť,“ vysvetľovala ďalej Mosa. „Myslím, že vy dvaja by ste mi mohli po-môcť. Mysliteľ už všetko vie. Potrebujem sa len niečo Afaris spýtať.“ 





„Spýtať?“ Ničomu Zira nerozumela. „Ale Afaris plní priania. Nelúšti predsa hádanky.“ 

„Presne preto som prišla. Potrebujem vedieť, kde je môj syn. A to môže vedieť len Afaris.“ 

„Už tomu rozumiem.“ Prikývla Zira. „Ale to nie je len tak. Afaris stráži mocnár a k nej nikoho nepustí.“ Zrazu bolo ticho. Mosa pozrela na Malesa a on na ňu. 

„Ibaže...“ vtom povedala Zira. „Iba vladár sa môže dostať k Afaris.“ Otočila hlavu k Malesovi a usmiala sa. 

„Ale veď ten to nespraví.“ Zhrozila sa Mosa. „Uvrhol ma do väzenia. Ako by mohol pre mňa niečo spraviť?“ 

„Zira vie, ako naňho.“ Naklonil sa bližšie Males k mrežiam. 

„To viem.“ Zdvihla hlavu Zira. „Len neviem, či to ešte bude fungovať. Vladárovi som povedala toľko strašných vecí, že ma asi už viac nebude chcieť vidieť.“ 

„Tak potom vy.“ Pozrela Mosa na Malesa. „Ste predsa jeho prvý Mysliteľ. Musíte ho donútiť, aby to spravil.“ 

„Neviem ako. Bol nahnevaný na mňa a myslím, že ešte stále je.“ Pokrútil hlavou. „Rozbila si mušľu  a z nej  uletela  psycha.  Mocnár  je  stále  bez  svojej  psychy.  Už  teraz  by  som  mal  byť uňho s novou psychou.“ 

„Počkajte,“ prerušila ich Zira. „Spomeň si, čo ti Lasamon povedal. Máš jej doniesť masku...“ 

„Tak prečo si jej ju dala?“ Nechápal Males. 

„Ja mám ešte jednu. Bež rýchlo hore a nájdi Saliu. Ona vie kde. Nemáš veľa času už si tu bol poriadne dlho. Vladár si nesmie vôbec nič všimnúť. Tak už bež!“ Males sa rozbehol preč. 

„Neboj sa.“ Pozrela Zira na Mosu. „Všetko dobre dopadne. Dnes večer ťa odtiaľto dostaneme a hneď potom nájdeme spôsob, ako vladára prinútiť, aby sa dostal k Afaris.“ Mal trochu strach. Nevedel čo sa stane, keď do mesta vkročí. Netušil, čo ho tam môže čakať. 

Vedel, že je tam predsa Satan. Ale bola tam aj Afaris. Preto musel ísť ďalej. 

Uvedomil si, že na priepasťou bol zbabelý a viac sa takto nechcel zachovať. Nemohol nechať v tom celú  svoju rodinu a priateľov. Nech by sa dialo čokoľvek, nesmel sa vzdať  a ak by to predsa len spravil, musel by za svoje činy niesť zodpovednosť a nie skočiť do priepasti. 

Cítil sa zle. Jeho starý otec ho v sne vyhľadal a o všetkom vedel. Možno vie naozaj o všetkom a preto by sa mal začať chovať tak, aby ho nesklamal. Už nikdy nesmie zmýšľať tak, ako nad priepasťou. 

Vedel síce, že jeho úloha nie je ľahká, ale keď sa už nato dal, musí dôjsť až dokonca. Ako perla povedala, Satan sa ho asi naozaj bojí, keď nechcel, aby mu pomohla a dostal sa do mesta. Naozaj sa ho musí báť, ináč by ju neumlčal. Táto myšlienka mu dávala nádej. Vôbec netu-

šil, ako by ho mohol premôcť, no vedel, že sa to nejako musí dať. Satan sa ho bojí a to nie je len tak. Koho sa bojí pán pekiel? Nikoho a ničoho. Iba jeho. 

Tak, ako každá bytosť na tejto zemi, musí mať aj on nejaké slabé miesto. Lenže, ako sa dozvie, kde ho má, keď o ňom nevie vôbec nič. Netuší dokonca ani ako vyzerá. V starých knihách bol zobrazovaný, ako bytosť s baraňou hlavou a chlpatým telom. Vyzeral naozaj strašne, no už vtedy tušil, že takto nemôže vypadať nikto. 

Snáď  sa  niečo  dozvie  od  obyvateľov  mesta  Kremets.  Pravda,  ak  sa  mu  do  cesty  nepostaví záhadný vodný bozk. Doteraz totiž neprišiel nato, ako premôcť ich príťažlivosť. 

„Kto si?“ Zastavil ho strážca s kopijou pred bránou. 

„Narvah,“ rýchlo odvetil. Nečakal, že ho budú vítať, no neveril ani tomu, že ho budú chcieť ohrozovať kopijou. 

„Čo si zač? Už si tretí za tento deň, čo chce vojsť do nášho mesta.“ 







„Tretí?“ vyľakal sa Narvah. Ihneď pochopil, že Xarberz s Mosou tu už musia byť. „To znamená, že nemám vôbec veľa času. Prosím,  pustite ma dnu. Keďže som tretí, už teraz môže byť neskoro.“ Prosil vodného muža. 

„O čom to hovoríš? Načo môže byť neskoro?“ 

„Bola to čarodejnica a zaklínač?“ spýtal sa napochytro. 

„Čože? Čarodejnica?“ odstúpil od neho strážca stále s kopijou pripravenou na boj. „A zaklí-

nač?“ 

„Tí dvaja čo sem vošli, ako vyzerali?“ 

„To nemyslíš vážne.“ Zdesil sa strážca. „Jedna čarodejnica vošla do mesta. Potom vošiel aký-

si čarodejník, ktorý sa mi vôbec nepozdával.“ 

„To  sú  oni.  Obaja  chcú  vyniesť  z jazera  Afaris  a tak  ovládnuť  svet.  Už  nemám  čas,  pustite ma, lebo moja rodina bude naveky prekliata!“ Pohol sa Narvah ďalej, no muž ho nepustil. 

„Myslíš to vážne? Tomu druhému som akosi neveril, ale ty...“ Zamračil sa strážca. 

„Prosím, pustite ma, lebo bude neskoro.“ Hľadel na muža Narvah zhrozene a muž mal takisto rovnaký výraz ako on. Chvíľu na seba pozerali a napokon strážca kopiju naklonil nahor. 

„Verím ti. Ty nie si zlý. Ja viem rozoznať ľudí. Tak poď, ale daj si pozor, aby ťa nezmiatol bozk.“ Otvoril bránu a vošiel prvý do mesta. 

Narvah zostal stať ako obarený. Nemohol vojsť do mesta. Ako odolá všetkým ženám a diev-

čatám, keď vôbec nevie  ako? Začal  si  v duchu nadávať  zato,  že sa doteraz tým  nezaoberal. 

„Tak kde si?“ Vrátil sa strážca. „Zavediem ťa do pyramídy k vladárovi.“ 

„Ale, čo vodný bozk?“ Vystrašil sa Narvah. 

„No musíš mať hlavu stále dole, to je všetko.“ Zdvihol muž prekvapene obočie. „Ty nevieš o čo sa jedná?“ 

„To áno, ale čo ak...“ 

„Stačí, keď budeš mať hlavu stále dole. Tak už poď.“ Natiahol strážca ruku a Narvah mu ju nesmelo stisol. Nemohol uveriť tomu, že bozk prekoná len vtedy, keď sa na nikoho nepozrie. 

„Pamätaj  že  hlavu  musíš  mať  stále  dole.“  Potiahol  ho  strážca  do  mesta  a Narvah  okamžite stiahol hlavu. Hľadel si pod nohy a zrazu počul, ako sa niekto s niekým rozpráva. Ako niekto stále pobehuje, ako niekto z diaľky vykrikuje, a smiech niekoľkých ľudí. 

Nevedel, či všetko, čo počul vydávajú muži, či ženy. No radšej sa nechcel pozrieť. Nechcel sa so žiadnou ženou bozkávať. Nevedel si predstaviť, čo to musí byť za kúzlo, keď mu vôbec nemôže odolať. 

Kráčal dlho. Z tieňa na svetlo a naopak. Pár razy zastali a vždy sa naľakal, že sa niečo stalo. 

No netrvalo dlho a pohli sa ďalej. 

„Škoda, že nemám pre teba masku, chlapče.“ Počul strážcov hlas. 

„Masku? Akú masku? Načo?“ 

„Pod maskou by si mohol hľadieť na kohokoľvek. Lenže ja neviem, kde moja posledná maska zostala. Možno by som ju našiel, no nemáme čas. To, čo si mi povedal je veľmi súrne a preto ťa musím zaviesť za vladárom. Už to nie je ďaleko.“ Pridali trochu do kroku. 

Opäť  počul  Narvah  vravu  ľudí  a tiché  pošuškávanie.  Nič  nevidel,  no  tušil,  že  všetci  vodní ľudia, ktorých stretnú sa čudujú, kto je a čo tu chce. 

Občas počul, ako strážcu niekto oslovil, no ten každého rýchlo odbil a ponáhľali sa ďalej. 

„Už sme tu.“ Zastal strážca a zdvihol Narvahovi hlavu. Ten ju rýchlo so strachom stiahol na-späť. 

„Neboj  sa,“  zasmial  sa  strážca.  „Nikto  tu  nie  je.  Pozri.“  Ukázal  pred  seba  a Narvah  uvidel obrovskú pyramídu, ktorá stúpala do nebies. „Tam hore sídli vladár. Teraz musíš dávať pozor, aby  si  nespadol.  Schodov  je  veľa  a  sú  strmé.  Radšej  choď  pomaly.  A keď  budeme  celkom hore, tak opäť pozeraj do zeme. V blízkosti vladára je mnoho dvoranov, medzi ktorými sú aj ženy a takisto môžeš stretnúť aj slúžky.“ Vykročil strážca prvý a Narvah šiel hneď za ním. 





Ešte nikdy nevidel takú mohutnú stavbu. Mnoho hradov malo ozrutné veľkosti, ale pyramídu ešte v živote nevidel. 

Kráčal pozorne, aby sa nepošmykol. Pomaly stúpal hore za strážcom a všetko si potichu preberal v hlave. 

Konečne sa stretol s tak nebezpečným vodným bozkom. A pritom to nebolo vôbec ťažké ho obísť.  Stačilo  len  držať  hlavu  dole.  Keby  tak  predok  kráľovnej  Iriansy  vedel,  že  je  to  také ľahké, určite by vyniesol Afaris z jazera. Vodná kráľovná vravela, že iba on je ten, čo vodné-

mu  bozku  odolá.  Pritom  to  vôbec  nemusel  podstúpiť.  Na  žiadnu  ženu  sa  nepozrie  a nič  sa nestane. 

Podľa domov,  okolo  ktorých išiel  si  uvedomil,  že mesto je obrovské. V pyramíde po ktorej kráčal  musí sídliť ich vládca, ktorý stráži Afaris. Ale kde je potom Satan? Žeby vládca bol zároveň pánom pekiel? Nevedel si to nijak vysvetliť. Už nemohol vydržať, kým sa dostane až navrch. 

A čo Xarberz? Kde je teraz? Prečo ho pustili? Keďže sa strážca jeho reči preľakol, musel ich Xarberz nejako prelstiť. Určite nikto z nich neviem, že je zaklínač a prahne po Afaris a že so sebou má aj Sirtach. 

A Mosa? Kde je tá? Tá tu musela byť prvá. Možno už vzala Afaris a niečo si priala. To všetko sa  mohlo  stať  a ak  sa  to  naozaj  už  stalo,  tak  to  bolo  len  preto,  lebo  sa  chcel  vzdať  nádeje a skočiť  do  Bezodnej  priepasti.  Zabil  tam  priveľa  času  a teraz  sa  musí  už  ponáhľať.  Veľmi ponáhľať. 

Zrazu si ani neuvedomil a pred ním už nebol ani jeden schod. 

„Už sme hore.“ Otočil sa k nemu  strážca a Narvah pozrel  za seba.  Hlava sa mu  zatočila od výšky a spravil dva kroku vzad. Videl celé mesto. Mal pravdu, bolo obrovské. Ďaleko za mestom videl vysoké čierne skaly a okrem nich už nič. 

„Rýchlo si skloň hlavu a podaj mi ruku,“ naliehal strážca. 

Narvah sa otočil  a zistil, že strážca mu podáva ruku. No okrem  neho tam bol  aj niekto iný. 

Bola to žena a kráčala k nim. Strážca nič nevidel, lebo sa blížila od jeho chrbta a Narvah bol zrazu, ako v tranze. 

V živote nevidel krajšiu ženu. Vlasy jej viali ako vo vetre a boli, ako zo zlata. Usmievala sa naňho a v ústach jej svietili biele zuby. Pleť mala, ako socha, bez najmenšej chybičky a oči hlboké. Pripadali mu, ako svietiaci pár hviezd. 

Pery mala, ako jahody a stále vravela: „Poď ku mne a pobozkaj ma. Prosím, pobozkaj ma a ja ti splním každé želanie. Budem len tvoja.“ Naťahovala k nemu ruky a Narvah sa tomu nemohol ubrániť. Obišiel prekvapeného strážcu a kráčal nadšene k blížiacej sa žene. 



Zaliala ju voda a chvíľu nič nevidela. Všade boli bubliny a vôbec nemohla dýchať. Niečo sa okolo jej tela obmotalo a ťahalo ju nadol. Netrvalo dlho a dopadla na dno. Nič nevidela, len milióny bublín, ktoré rýchlo stúpali nahor. Vtom vedľa nej dopadlo niečo čierne. Bol to Gros. 

Otočil k nej hlavu a natiahol ruky, ako keby ju chcel stále ovládnuť. 

Ale Wirzisa už mala toho dosť. Chcela konečne skoncovať s ním aj s Charou a nájsť zaklína-

ča aj so Sirtach. Snažila sa vstať, no zrazu ňou trhlo. Vlasy ju ťahali ďalej. Hneď za ňou sa pohol aj Gros a pred nimi sa niečo mihlo. 

Wirzisa nemo vykríkla. Chara bola taktiež na dne a zápasila vo vode s tou bielou ženou. Obe sa klbčili, ako mačky. Charine vlasy sa zmietali v boji a bosorku s Grosom stále niekam ťahali. 

Bol  to  strašný  pohľad.  Biela  žena  sa  usilovala  Charu  udusiť.  Držala  ju  za  hrdlo  a Chara  sa snažila  vyplávať  späť  na  hladinu.  Lenže  Vodná  kráľovná  jej  to  nedovoľovala.  Vždy,  keď kňažná chcela vyplávať nahor, potiahla ju Óliana späť na dno. Zdalo sa, že Ľadovej kráľovnej nedochádzal vôbec dych. Ako keby sa nepotrebovala nadýchnuť vzduchu. 







Voda sa vlnila a vlasy hádzali Wirzisu s Grosom stále niekam inam. 

Chara  robila  čo  mohla,  aby  Ólianine  ruky  stiahla  zo  svojho  hrdla.  Mykala  sebou  na  všetky strany, no kráľovná sa nevzdávala. Nechcela ju  pustiť za nič na svete, keď vtom Chara ná-

hodne otočila hlavu ku Grosovi a vtedy sa prestala zmietať. Hľadela naňho a niečo zakričala. 

Z úst sa jej vyvalila obrovská bublina, ktorá letela vodou až rovno ku Grosovi. Vrazila mu do tváre a praskla. 

Óliana sa zrazu preľakla. Tušila, čo chce Chara spraviť a preto jej hrdlo ešte viac stisla. Nato sa kňažná pozrela späť na ňu a zaťala zuby. 

Z prekliateho  Grosa sa vlasy  odrazu odmotali  a on plával  k svojej panej.  Natiahol  pred seba ruky a pozrel na Ólianu. 

Kráľovná si ho ihneď všimla a rýchlo odvrátila tvár. Lenže Gros ju svojou silou zasiahol aj keď sa naňho nedívala. Zrazu zavrela oči a ruky jej ochabli. 

Chara konečne odtiahla jej ruky zo svojho hrdla a plávala na hladinu. 

Óliana sa snažila odolať Grosovej moci zo všetkých síl. No čím bol k nej bližšie, tým to bolo pre ňu ťažšie. Zatínala zuby a krútila hlavou, len aby sa prebrala. Vtedy už bol ale Gros celkom pri nej a dotkol sa jej tváre. Zrazu Óliana upadla do hlbokých mdlôb a telo jej zmeravelo a pomaly stúpalo nahor, ako mŕtve. 

Chara vyplávala na hladinu a rýchlo sa nadýchla vzduchu. Na krku mala ešte odtlačok Ólianiných rúk. Rýchlo dýchala a nemohla sa nabažiť vzduchu, ktorý sa jej konečne dostal do pľúc. 

Keď sa konečne trochu upokojila, doplávala k brehu. Vyštverala sa naň a štvornožky kráčala ďalej. 

Jej čierne vlasy sa ťahali za ňou z vody, a kropili podlahu, ktorá už bola dosť mokrá. 

Wirzisa  stále  pod  vodou  mohla  konečne  vyplávať  na  povrch,  pretože  vlasy,  čo  ju  držali  ju zrazu  pustili  a nakoniec  bola  voľná.  Nadýchla  sa  vzduchu  a vedľa  nej  sa  vynoril  aj  Gros. 

Ihneď  sa  dala  na  útek.  Plávala  k brehu  za  Charou,  ktorá  stále  kráčala  po  štyroch,  ako  malé dieťa a ťahala za sebou svoje dlhé vlasy. 

Bosorka sa vyšvihla na breh a obzrela sa. Prekliaty plával za ňou. Čo najrýchlejšie sa postavila a bežala za Charou. 

Už nemala síl s ním bojovať. Bola vyčerpaná. 

„Chara!“ kričala za ňou, no kňažná stále pokračovala vo svojej  ceste. „Chara stoj!“ zrevala Wirzisa stále zhlboka dýchajúc. 

Chara  spravila  posledný  krok  a vtedy  konečne  vytiahla  svoje  všetky  vlasy  z vody.  Zastala a otočila hlavu k blížiacej sa Wirzise. Vtom sa jej vlasy pohli. Rozprestreli sa za ňou na podlahe, ako vejár a kňažná sa zdesila. 

„Nieeee!“ zrevala a ruky sa jej podlomili. 

Wirzisa zastala. Videla, že sa kňažná nedíva na ňu, ale na niečo za ňou. Zvrtla sa. Konce vlasov, dobrých desať centimetrov mala biele. 

„Moje vlasy!“ zrevala a vstala. Vlasy sa za ňou kúsok pohli, no viac sa nehýbali. 

Gros doplával k okraju a snažil sa vyliezť. 

Wirzisa sa pozrela späť na kňažnú, no ta ju vôbec nevnímala. Tá stále len  hľadela na svoje vlasy, ako keby to bola najväčšia pohroma na svete. 

Vtom  začula  Wirzisa  Grosa.  Vyšiel  na  breh  a vzniesol  sa  nad  zem.  Voda  z neho  kvapkala a blížil sa k nej. 

„Už nie!“ vykríkla Wirzisa, keď zistila, že ju stále prenasleduje a pozrela na kňažnú. „Už to musí skončiť. Odvolaj ho!“ skríkla nahnevane. 

„Moje vlasy,“ stále opakovala Chara, ako blázon. „Čo sa to deje s mojimi vlasmi?“ 

„Tak už ho zastav!“ zrevala Wirzisa a Chara ju začala vnímať. Pozrela na ňu, ako keby ju ani nepoznala. 





„Máš čo si chcela. Mala som ťa zabiť už pri prvej príležitosti.“ Usmiala sa na ňu pohŕdavo a nato sa jej vlasy zavlnili, ako hladina vody a pustila sa z nich krv, ktorú nasiakli z truhlice spomienok. 

„Aaaaaa!“ vykríkla Chara a chytila si bolestne hlavu. Krv sa ihneď vrátila do vlasov a tie sa ohli od polovice nahor. Chara sa začala zmietať v bolestiach a vlasy sa zrazu hýbali na všetky strany. Wirzise zastreli výhľad na Grosa a jemu zas na ňu. Ani jeden z nich nič nevidel. Všade boli čierne vlasy a krútili sa na všetky strany. Zrazu Wirzisa nevidela ani Charu, ktorá stála len kúsok od nej. 

Točila  sa  dokola,  či  neuvidí  aspoň  Grosa,  no  všade  boli  len  vlasy.  Mala  pocit,  že  už  nie  je v ľadovom zámku, ale v akejsi sieti utkanej z vlasov, ktorá sa stále hmýri. 

Chara  vybehla  zo  sály  a bežala  k východu,  držiac  si  hlavu  v dlaniach.  Kričala  od  bolesti a pred sebou videla ako svojím blízkym vytrhla srdcia z hrude. 

Vlasy  za  ňou  viali,  ako  závoj  a Wirzise  zrazu  zmizli  z dohľadu.  Končeky  stále  viac  bledli. 

Bieloba stúpala vyššie a vyššie. Chara zrazu spadla a vlasy taktiež. Ležala na podlahe a plakala. 

„Čo som to spravila? Prečo? Prečo som mu to dovolila? Nesmiem mu to viac dovoliť,“ vzly-kala v bolestiach. „Už nikdy nesmie nikomu ublížiť.“ 

Vtom zbadala pred sebou niekoho stať. Prestala plakať a pozrela nahor. Bol to kráľ Kaln. 

„Ahoj. Presne teba som hľadal.“ Usmial sa na ňu s nejakým obrazom v rukách. 



Vladár vypúlil oči, keď počul svojich sluhov. Celkom zabudol na Zirine chovanie. Nemohol uveriť tomu, čo počul. Zrazu vyskočil z postele, ako obarený a rýchlo si obliekal svoje vladár-ske rúcho. 

„Kde sú?“ Otočil sa k jednému zo sluhov. 

„Čakajú vás v salóne, vaše veličenstvo.“ Uklonil sa sluha a vladár sa rozbehol k dverám. Otvoril dvere a v nich sa zrazil s Malesom. 

„Vaše veličenstvo.“ Uklonil sa Mysliteľ. „Doniesol som vám tú masku...“ Natiahol ruku pred seba so sklenenou maskou. 

„Teraz nie!“ Odtlačil ho vladár nabok a bežal ďalej. Ponáhľal sa, čo mu sily stačili. Vedel, že raz niekto z hora príde, ale nie tak nečakane. 

Vbehol do salónu a zostal stáť prekvapene vo dverách. 

Strážca rýchlo vstal z kresla, keď zbadal vladára a rýchlo sa uklonil. 

Xarberz zostal sedieť na svojom mieste, ako zamrznutý a s úžasom hľadel na vladára. 

„Vstaň,“ zašepkal  k nemu  strážca a drgol  ho do pleca. Xarberz ihneď pochopil a uklonil  sa. 

Vladár sa im otočil chrbtom a zavrel za sebou dvere. 

„Tak, vy ste prišli po tú čarodejnicu?“ Zvrtol sa a priblížil sa k zaklínačovi. 

„Áno,  vaše  veličenstvo.“  Kývol  hlavou  strážca.  „Poslali  ho  zhora,  aby  čarodejnicu  zobral späť.“ 

„Dobre, dobre.“ Mávol vladár k Akasovi. „Čo keby mi to všetko porozprával nový návštevník?“ Pozrel na Xarberza a ten nevedel, čo nato má povedať. 

„Ja...“ vykoktal zrazu zo seba. „Prišiel som zhora. Nemohli sme vás v tom nechať samých.“ Usmial sa nasilu, no asi to veľmi na Lasamona nezapôsobilo. 

„Kde ste boli tak dlho?“ Zamračil sa naňho vladár. „Sľúbili ste, že nikoho do jazera nepustíte. 

Celý ten dlhý čas ste nikoho neposlali a musím povedať, že sme už mali niekoľkokrát namá-

le.“ 

„Namále?“ spýtal sa nesmelo Xarberz. 

„No samozrejme. Pred nejakým  časom sem prišlo pár ľudí a keby neodolali nášmu pôvabu, určite by vzali Afaris. A viem, že to neboli dobré bytosti,“ doplnil stále nahnevane. 







„Ale,  zvládli ste to.“ Zdvihol Xarberz obočie. „Vedeli sme, že to zvládnete. Vám predsa nik nemôže odolať. Keby to bolo veľmi zlé, určite by sme prišli na pomoc.“ 

„Len  či  naozaj.“  Ponúkol  im  vladár  kresla  a sám  si  k nim  sadol.  „Tak  to  znamená,  že  je  to veľmi zlé,“ podotkol, keď už sedel. 

„Zlé? Čo je zlé?“ Nerozumel Xarberz. 

„No veď si prišiel z hora. To znamená, že tentoraz to už musí byť zle.“ 

„O, áno.“ Kývol hlavou. „Je to veľmi zlé. Tá čarodejnica je zlá. Chce vám ukradnúť Afaris.“ 

„Nato som už prišiel. Keďže jej jeden z mojich poddaných daroval sklenenú masku, tak sme ju  už  nemohli  premeniť  na  jednu  z nás.  Našťastie  jej  ju  už  vzali.“  Zrazu  sa  vladár  zarazil. 

„Ale, prečo ty nemáš masku?“ Zdesil sa. „Mal si mu dať najprv masku aby sa nestalo nešťastie.“ Oboril sa na Akasa. 

„Ale ja som chcel, no je to celkom zbytočné,“ bránil sa Akas. 

„Ako to, že zbytočné?“ Pozrel vladár na Xarberza. „Nemôžeš predsa odolať nášmu čaru.“ 

„Práveže môže. On masku vôbec nepotrebuje,“ povedal  rýchlo  Akas a vladár hľadel  pritom na zaklínača, ako na zázrak. 

„Čože, ty nepotrebuješ masku?“ Nemohol tomu uveriť. „Toto sa ešte nikdy nestalo. Nebolo tu dolu príliš veľa bytosti zo súše, no nik sa tu nemohol pohybovať, bez masky. Ako je to vôbec možné?“ Hľadel na Xarberza vladár, stále to nechápajúc. 

„Dokonca aj mágovia, čo kvet doniesli ich museli nosiť,“ spresnil Akas. 

„Niekto ale mohol odolať.“ Zrazu napadlo Lasamona, kým hľadel Xarberzovi do tváre. 

„To nie je možné, vaše veličenstvo. Nik na tomto svete neodolá...“ Krútil hlavou Akas nesúhlasne. 

„Na tomto svete už nie je. Ale bol tu. Lenže Afaris ho zničila. A preto už nie je medzi živý-

mi,“ odvetil Lasamon. „Preto to nie je nebezpečné. Nemôže vojsť do nášho jazera, pretože je mŕtvy.“ 

„Kto to bol, vaše veličenstvo?“ spýtal sa prekvapene Akas. 

„Temný pán, samotný Abros.“ 

Akas si chytil ústa a vypúlil oči. Aj Xarberza to prekvapilo. Už tomu rozumel. On mohol odolať  ich  kúzlu,  lebo  bol  jeho  nástupca.  Nevedel,  ako  je  to  možné,  no  Abros  mu  pomohol  aj z pekla. 

„Ale prečo aj ty?“ Nerozumel tomu stále Lasamon. 

„Pretože je opak Abrosa.“ Usmial sa Akas. „On bol stelesnenie zla a on je stelesnenie dobra. 

Misky váhy sa vyrovnali. Všetko na svete má svoj protiklad.“ 

„Presne tak,“ povedal Lasamon celkom ticho. „Som rád, že si sem prišiel...“ 

„Xarberz,“ odvetil zaklínač, „k vaším službám.“ 

„Výborne,  Xarberz.  Tú  čarodejnicu  Mosu  som  už  lapil.“  Zasmial  sa  vladár.  „Ihneď  som  ju uvrhol do žalára. Nemá kam ujsť. Čaká len na teba.“ Vyceril naňho natešene zuby. 





Zázracné odolanie 



Males  si  za  dverami  rýchlo  chytil  ústa,  aby  od  hrôzy  nevykríkol.  „Nebesá,  to  nie.  On  musí predsa klamať.“ Rozbehol sa rýchlo späť do žalára. Bežal, čo mu sily stačili. Schádzal rýchlo dolu schodmi, nehladiac nato, či spadne, alebo nie. Musel sa dozvedieť pravdu. Teraz už nevedel,  na čom  je. Už dávno mal byť  späť  od mocnára, no on ešte  ani  nemal čas sa k nemu vydať. Teraz mu všetko iné pripadalo dôležitejšie, ako pánovi pekiel odovzdávať psychu. 

Nohy mu leteli samé od seba a z posledného schodu spadol na tvrdú zem. Ihneď vstal a náhlil sa k mrežiam, ktoré boli našťastie ešte otvorené. Len čo ich otvoril dokorán, zrazil sa so Zirou, ktorá prekvapene naňho zízala. 





„Na nič sa nespytuj a poď so mnou.“ Ťahal ju za ruku k cele, kde bola Mosa. Udychčane pred celou zastal a nemohol nič povedať. 

„Čo sa stalo?“ Chytila sa Mosa prekvapene mreží. Veľmi sa jej to nepáčilo. 

„Neviem. Chcela som sa práve vrátiť, keď som ho zbadala.“ Pokrčila ramenami Zira. „Niečo sa muselo stať, keď takto vyvádza.“ 

„Je tu...“ prehovoril Males, lapajúc pritom dych. „Je tu... nejaký mág zhora.“ 

„Zhora? Mág?“ Pozrela prekvapene Zira na Mosu. 

„Ako vyzeral?“ spýtala sa rýchlo Mosa. 

„Neviem. Nevidel som ho. Musíš mi povedať pravdu. Chceš sa len dozvedieť, kde je tvoj syn, alebo chceš Afaris ukradnúť?“ 

Mosa naňho nemo hľadela, nič nechápajúc. Všetko mu už povedala. Tak prečo sa nato znovu pýta? 

„Tak, čo?! Chceš ju ukradnúť a nás vodíš len za nos?“ skríkol na ňu. 

„Veď už ti raz povedala, že chce len vedieť, kde má syna, tak čo chceš ešte vedieť?“ spýtala sa Zira nechápavo. 

„Ten mág to vravel vladárovi. Všetko som počul.“ Otočil hlavu Males k slúžke. „Vraj je zlá čarodejnica.“ Pozrel na Mosu a tá sa pustila mreží. 

Nemohla tomu uveriť. Už bola tak blízko a teraz jej už neveria? 

„Prišiel si po teba,“ povedal Males. „Chce ťa vrátiť späť tam hore, kam patríš.“ 

„Ale ja som hovorila pravdu.“ Krútila Mosa zdesene hlavou. „Sama sa tam chcem vrátiť, no bez Afaris. Nechcem ju pre seba. Chcem len jedno a to, nájsť svojho syna.“ 

„Len či to je naozaj tak,“ odvrkol Mysliteľ. 

„Čo to trepeš?“ Zamračila sa Zira naňho. „Ja jej verím. Poznám matku, ktorá má zničené srdce. Ona určite neklame.“ 

„Tak prečo ho zhora poslali? Vraj je to veľmi zlé, keď už prišiel on. Nemohli nás v tom nechať.“ 

„Ale nikto o mne zhora predsa nevie, že som tu,“ povedala Mosa. 

„A čo mágovia a čarodejníci bielej mágie? Tí predsa stále sledujú naše jazero.“ 

„To  nie  je  pravda.  Nikdy  ho  nesledovali.  Ako  ste  nato  prišli?  Veď  tu  je  Afaris  v bezpečí,“ odvetil a Mosa. 

„To je lož! Oni by nás neoklamali!“ zreval nahnevane Males. „Sľúbili, že nikoho do jazera nevpustia.“ 

„Ak vám to sľúbili, tak vás naozaj oklamali. Neviem, ako to naozaj bolo, ale určite po ceste späť, natrafili na pána pekiel, ktorý sa skrýva pod vaším jazerom. Určite sa ho báli a preto sa k jazeru už celé veky nik nepriblížil.“ 

„A my sme si všetci celé tie roky mysleli, že nás strážia,“ povedala si pre seba Zira. 

„Tak čo ten mág? Prečo prišiel. Povedal, že sa volá Xarberz a prišiel nám pomôcť...“ 

„Čože?“ Chytila sa Mosa znovu mreží. „Xarberz je už tu?“ Zdesene sa na oboch dívala. 

„Ty ho poznáš. Tak predsa som mal pravdu. Bojíš sa ho, lebo si prišiel po teba!“ Zamračil sa na ňu Males. 

„Nie, on nie je mág, ale zaklínač,“ rýchlo vysvetľovala Mosa. „On nemá nič spoločné s bielou mágiou.“ 

„Tak prečo potom prišiel?“ 

„Pre Afaris, predsa. Chce ju zničiť, aby ovládol svet. On je ten zlý. On ju chce ukradnúť, aby mu nemohla skrížiť plány.“ 

„To nemyslíš vážne.“ Odstúpil od mreží Mysliteľ neveriacky. 

„Nikdy som vážnejšia nebola. On chce zničiť Afaris, aby nemohla ublížiť Sirtach.“ Males so Zirou od hrôzy vykríkli. Oči im išli vyskočiť z jamiek, tak sa báli. 







„Áno,  má  Sirtach  a je  Abrosov  nástupca.  Našiel  Sirtach  v ruinách  Abrosvho  hradu.“  Kývla Mosa hlavou a Males so Zirou sa ešte viac preľakli. 

„Musíte ho zastaviť. Vladár mu nesmie v žiadnom prípade uveriť.“ 

„Ale, ako keď má Si... ten čierny kvet?“ Chytila si ústa Zira vystrašene. 

„Nesmie ho použiť, keď chce získať Afaris. Dobro sa nedá získať zlom. Ak Sirtach použije, tak ho už nikdy nebude vlastniť.“ 

„Čo teraz?“ Pozrela ohromene Zira na Malesa. 

„Chystá sa na teba, Mosa.“ Konečne všetkému  Mysliteľ  uveril. „Počul  som,  ako mu  vladár vraví, že ťa sem zavrel. Určite sú už na ceste sem.“ 

„To nie!“ vykríkla Mosa od hrôzy. „Už nie je čas. Musíte ma odtiaľto čím prv dostať, inak ma zabije. Moje schopnosti tu nepôsobia.“ 

„Ale nemôžeme porušiť vladárov príkaz.“ Pokrútil hlavou Males. „To nesmie nik.“ 

„Nemôžete ma prenechať tomu zaklínačovi. Čo ak jeho moc tu stále pôsobí? Čo potom?“ 

„Nemôže pôsobiť, lebo v meste sa všetky čary spútajú,“ odpovedala Zira. 

„Môže odolať.“ zrazu napadlo Mysliteľa. 

„Čože?“ spýtali sa obe nechápavo. 

„Nemusí mať masku. On je druhý na svete, čo odolá našej kráse bez masky.“ 

„Teraz vidíte, že určite môže aj zaklínať.“ 

„Ale veď len temný pán nám mohol odolať.“ Prekvapene Zira zmraštila čelo. 

„Aspoň teraz viete , že je jeho nástupca a čoskoro bude rovnako krutý, ako samotný Abros.“ Kaln stál nad Charou s obrazom v rukách, otočeným k sebe. Díval sa na ňu a ona naňho. Vo-da stále z nej kvapkala do vody, ktorá neprestajne tiekla zo stien. 

„Mám niečo, čo ti pomôže,“ prehovoril zrazu k nej Kaln a Chara si všimla, že nejaký obraz drží v rukách. 

„Aaaaaa!“ vykríkla od hrôzy a vycerila zuby, ako besný pes. Oči sa jej zaleskli a vlasy sa jej zježili. Zmraštila čelo tak strašne, že musel kráľ od nej odstúpiť. 

Vlasy sa jej zdvihli z podlahy a lietali nad ňou na všetky strany. Znovu začala vrieskať a nemohla s tým prestať. 

Kaln bol poriadne vystrašený. Hľadel na ňu z vrchu a z oči jej lietali blesky. Zuby mala ostré ako dýky a vypadala hrozivo. Zrazu začala z podlahy vstávať neprestávajúc stále kričať. Vlasy mala, ako živé hady, ktoré sa hýbali na všetky strany. 

Kalnovi občas zastreli na ňu pohľad no nie nadlho. Opäť videl tú zlobu v jej tvári, ktorá sa drala z jej vnútra na povrch. 

„Mala som ťa nechať prejsť ohňom,“ prehovorila Chara strašným démonovým hlasom. Vykročila k nemu a Kaln rýchlo pred ňou cúvol. 

„Našťastie  mám  svoju  rukavicu.  Spravím  z teba  prekliateho  a budeš  mi  slúžiť.“  Blížila  sa k nemu a Kaln bol tak vystrašený, že celkom zabudol, prečo sa vrátil do zámku. 

Kráľ pred ňou cúval a triasol sa strachom. Vypadala tak hrozne a jej vlasy povievali nad nimi ako vo vetre. 

„Len poď ku mne. Mne už neutečieš.“ Škerila sa naňho kňažná svojimi odpornými čiernymi zubami.  „Budeš  môj  najvernejší  sluha.“  Vytreštila  naňho  natešene  oči  a zuby  vycerila  ešte viac. Natiahla k nemu pred seba a rozbehla sa k nemu. 

Kaln viac neváhal. Bežal rýchlo preč, no všade bola voda a ľad. Len čo sa rozutekal, pošmykol sa a spadol. Obraz mu vypadol z rúk na zadnú stranu a od strachu vykríkol: „Nie! Nerob to!“ 

Chara otvorila svoje ústa, ako keby ho chcela uhryznúť a vrhla sa naňho. Vtom si všimla obraz plávajúci vo vode na zemi. 





Čarodejník s plačúcimi  očami na ňu z neho hľadel  a ona ako keby zamrzla. Rýchlo  z Kalna vstala a nemohla od obrazu odtrhnúť oči. Pomaly, od neho cúvala. Tvár jej ako keby stuhla. 

Už necerila čierne zuby a nemračila sa. Bola ako socha. 

„Chara!“  prehovoril  zrazu  šeptom  obraz  a ešte  viac  čarodejníkovi  na  ňom  začali  tiecť  slzy. 

Jeho  šepot  sa  niesol  zámkom.  Ako  ozvena  sa  odrážal  od  stien,  až  napokon  dorazil  k Chare a zrazil ju na zem. 

„Otec!“ zrevala Chara a vlasy jej spadli späť na zem. Bieloba na nich sa začala znovu šíriť ku korienkom. 

„Môj otec, môj otec!“ kričala Chara a zrazu jej zuby v ústach začali blednúť. Takisto jej oči bledli a Chara začala divoko mykať hlavou. Pritom kričala, ako keby ju niečo zvnútra požieralo. 

Kaln nemohol od nej odtrhnúť oči. Nevedel, či spravil dobre. No musel dúfať, že tentoraz už v nej démon snáď nezostane. Na všetko si začala spomínať tak veľmi, že jej začalo byť všet-kého čo spravila ľúto. A to sa démonovi vôbec nepáčilo. 

Pribehla k ním aj  Wirzisa a len čo Charu zbadala, ihneď  zastala. Ani si  Kalna nevšimla, len nemo hľadela na kňažnú, ktorej vlasy boli čoraz belšie a belšie. 

Až nakoniec všetko utíchlo. Chara spadla na mokrú podlahu a vlasy sa viac nepohli. Od polovičky boli stále čierne, čo znamenalo, že ešte stále v nej ten démon bol, no už o polovicu slab-

ší. 

Všade bolo počuť, ako kvapka voda, no všetko okolo sa prestalo tak rýchlo rozpúšťať. Voda stekajúca zo stien už tak rýchlo netiekla, práve naopak. Stále sa spomaľovala. 

Kaln zdvihol z vody obraz Charinho otca, ktorý stále nariekal. 

Vtom spadla Wirzisa na zem do vody. Nad ňou stál Gros a snažil sa ju uspať. 

„Už dosť!“ vykríkla Wirzisa a mávla rukou. Gros odletel späť do vody, z ktorej pred chvíľou vyliezol.  Wirzisa  vstala  a vtedy  si  všimla  Kalna  a on  ju.  Obaja  na  seba  chvíľu  hľadeli  a nič nevraveli. 

Ona nevedela, kto je on a on kto je ona. 

Chara vzdychla a obaja k nej otočili hlavu. Podoprela sa rukami a zdvíhala sa zo zeme. Vlasy jej zakrývali tvár a stekala z nich voda. Pomaly stúpala z podlahy, až sa nakoniec celkom postavila. Vlasy mala na tvári a zakrývali skoro jej celú postavu. Nik nevedel, na koho sa práve pozerá. 

Kráľ aj bosorka tam stáli a nemo na ňu hľadeli. Ani jeden z nich sa neodvážil niečo povedať. 

Ani sa nepohli a srdcia im divoko bili. 

Wirzisa bola síce mocná bosorka, no vedela, že démon v Charinom tele je určite silnejší, ako ona. 

Chara sa nahlas hlboko nadýchla. Zvuk jej dychu letel sálou a oboch myklo od strachu. Stále sa nič nedialo. Chara sa vôbec nehýbala a oni taktiež. Nik nič nevravel. Ako keby tam stáli tri sochy. 

Vtom Chara rázne otočila hlavu ku kráľovi a ten od strachu spadol na zem. Charine vlasy sa zavlnili, no tvár jej stále nebolo vidno. 

Kaln zostal radšej ležať. Nechcel ju rozčúliť. Vlastne démona, čo ju ovládal. Vedel, že tentoraz musí byť už poriadne nahnevaný. 

Nato  otočila  hlavu  rýchlo  kňažná  k bosorke  a tú  trhlo  od  strachu  vzad.  Hruď  sa  jej  divoko dvíhala a zalieval ju studený pot. 

„A  teraz,“  prehovorila  Chara  ešte  horším  hlasom,  „sa  tešte.“  Otočila  hlavu  rovno,  ako  pred tým a vlasy sa jej zdvihli vysoko nad ňu. Odhalili jej tvár, ktorá bosorke aj kráľovi vyrazila dych. Teraz už aj Wirzisa spadla do vody na podlahu a Kaln odvrátil zhnusene tvár a chytil si ústa. 







Chara mala na čele dva červené rohy, z ktorých kvapkala krv. Miesto očí mala jamky, ktoré horeli červeným plameňom a tvár mala samu jazvu, z ktorých jej tiekla krv. 

„Choď už do pekla, démon!“ vykríkol kráľ a rýchlo vstal. Ukázal jej znovu obraz a Chara sa vznietila, ako papier. Rozbehla sa v plameňoch ku kráľovi a vrazila doňho. No len čo sa dotkla obrazu, oheň zhasol a ona odletela na opačnú stranu sály. Len čo dopadla na zem, vlasy jej  rázom  cele  obeleli  a z oči  jej  vyšľahli  obrovské  plamene,  ktoré  sa  zmenili  na  démona s ohnivým telom. Vyletel z nej a dopadol na zem rovnými nohami. Zo zeme hľadel na kráľa a Wirzisu a smial sa. 

„Ešte som neskončil.“ Zasmial sa a premenil sa na odpornú bytosť s baraňou hlavou a kopy-tami. 



Bol celkom omámený jej pôvabom. Musel ísť za ňou, nech sa deje čokoľvek. Kráčal k nej na nič a nikoho nehľadiac. Musel mu pobozkať. Musel, nech sa deje čokoľvek na svete. Aj keby mal nastať koniec sveta, musel sa dotknúť jej pier. 

„Poď a budem navždy tvoja,“ vravela krásna neznáma a naťahovala k nemu ruky. 

„To  nie!“  vykríkol  strážca  zhrozene,  keď  sa  otočil  a zistil,  že  za  ním  stojí  žena.  „Stoj!“ Schmatol Narvaha za golier a potiahol ho späť. 

Lenže Narvah nechcel ísť späť. Musel ísť až k nej. Musel ju predsa pobozkať. Mykal sebou, nespúšťajúc z nej pohľad. Chcel sa vymaniť strážcovi zo zovretia za každú cenu. Začal kopať hrýzť, len aby mohol ísť až k nej. 

Strážca vykríkol, keď ho Narvah uhryzol do zápästia a okamžite ho pustil. Z ruky sa mu vyvalil prúd krvi, no hneď nato si ranu silno stisol. 

Narvah bežal k žene a konečne bol pri nej. Usmievala sa naňho a objala ho. 

„Vedela som, že ma máš rád. Vedela som, že ma pobozkáš,“ vravela, hladiac mu pritom do očí. 

Narvah sa k nej naklonil a privrel oči. 

„Nie, to nesmieš!“ zvrtol sa k nemu strážca a bežal k nemu, nehladiac teraz ani na to, že mu krváca rana na ruke. 

Narvah sa silou- mocou snažil dotknúť ženiných pier a keď boli jeho pery od jej pier len milimeter ďaleko, niečo sa v ňom zháčilo. 

Zrazu otvoril oči a zhrozene hľadel na tvár pred sebou. Strážca bol už pri ňom a neveril vlastným očiam. 

„Choď odo mňa preč!“ Vytrhol sa žene z náručia. „Si mi odporná! Si ako sám diabol. Nedotýkaj sa ma!“ reval na ňu a cúval pred ňou. „Nepozeraj sa na mňa!“ Otočil hlavu späť a zakryl si rukou oči, aby na ženu nemusel hľadieť. 

Žena sa preľakla a rozplakala. Viac už na nič nečakala. Vbehla do pyramídy s nárekom a viac jej nebolo. 

„Ako si to dokázal?“ Hľadel strážca na Narvaha prekvapene. 

„Už je preč?!“ vykríkol Narvah pohoršene s hnevom v očiach. „Odveď ju preč! Nech ju viac nevidím!“ 

„Už tu nie je.“ Stiahol mu ruku strážca z tváre. 

Vtom  sa  Narvahovi  tvár  vyjasnila  a výraz  mu  zmäkol.  „Čo  sa  stalo?“  Nechápavo  pozrel  na strážcu. Gúľal očami, no nemohol si zrazu na nič spomenúť. 

„Ty nevieš čo si spravil?“ 

„Spravil? Ja som niečo spravil? Niečo zlé? Ja si ale na nič nepamätám.“ Vyplašil sa Narvah. 

„Ale ako to, že nič nevieš? Veď si práve pred chvíľou odolal vodnému bozku,“ vysvetlil mu strážca. 





„Odolal?“ spýtal sa Narvah celkom ticho. Snažil sa na všetko spomenúť, ale vôbec na nič si nepamätal. Dokonca ani nemal pocit, že na niečo zabudol. „Ako som mohol odolať vodnému bozku? Veď tu žiadna žena nie je...“ 

„Ale bola,“ skočil mu do reči strážca. „Najprv si ju chcel pobozkať, no potom sa ti zrazu spro-tivila a viac si ju nechcel vidieť.“ 

„A kde je teraz? Snáď som jej neublížil.“ 

„To nie. Skrátka odišla.“ Pokrčil ramenami strážca. 

„To nie je možné...“ Nevychádzal Narvah z údivu. „Ja som odolal... vodnému bozku.“ Začal sa usmievať. „Môj starý otec a Vodná kráľovná mali pravdu. Neviem, ako som to spravil, ale dokázal som to.“ Zdvihol hlavu hore a vydýchol si. 

„Mal si šťastie, chlapče. Neviem, či by som ťa zastavil. Bol si už veľmi blízko, aby si ju pobozkal.“ 

„Ale, čo sa ti stalo?“ Zbadal Narvah krvácajúce strážcove zápästie. 

„To  nič  nie  je.“  Mávol  zdravou  rukou  strážca. Vytiahol  si  z vrecka  vreckovku  a obviazal  si ňou ruku. „Teraz už ale nemáme na nič čas. Musíme ísť k vladárovi, aby včas zasiahol. Poď!“ Potiahol ho strážca za ruku a obaja vošli do pyramídy. „Ale stále si drž hlavu dole. Aj keď vieš odolať bozku, nemáme ani na to čas.“ 

Narvah rýchlo pozrel na podlahu, po ktorej kráčal. Nevidel obrovské stĺpy, ktoré sa ťahali až k stropu, ktoré bol pomaľovaný vodnými živočíchmi, ktoré vypadali, ako živí. Dokonca nevidel ani vysoké okná, ktoré mali rámy zo zlata a kľučky boli v tváre rýb. Nezahliadol ani obrazy  všetkých  vladárov,  ktorí  vládli  v Kremetsi.  A dokonca  si  nevšimol  ani  ozrutný  obraz s mocnárovu  podobou,  okolo  ktorého  tak  rýchlo  prešiel,  že  by  si  ho  poriadne  nevšimol,  ani keby mal hlavu hore. 

Zrazu strážca zastal. „Otvor, musím ísť k vladárovi,“ prehovoril k sluhovi, ktorý stál pri dverách. „Mám pre neho veľmi dôležité správy. Týkajú sa našej budúcnosti a budúcnosti celého sveta.“ 

Sluha vypúlil oči, keď počul, čo mu strážca povedal a všimol si aj Narvaha, so sklonenou hlavou, čo naznačovalo, že nie je odtiaľto. Veľmi sa preľakol a rýchlo otvoril dvere. 

Strážca sa pohol ťahajúc Narvaha za sebou. Prechádzali cez ďalšiu z nespočetných sál v pyramíde a na jej konci  sa mihli traja ľudia, ktorí zabočili  doprava a zmizli  za prvým  hrubým stĺpom, no strážca nezistil, kto to bol. Kráčal ďalej a na konci sály zastal pri ďalších dverách s ďalším sluhom. 

„Otvor, musím ísť za vladárom. Mám pre neho veľmi dôležité...“ prehovoril rýchlo, no sluha ho zastavil. 

„Jeho veličenstvo Lasamon prvý práve odišiel zo svojich komnát. Mal návštevu. Je mi ľúto, ale  budete  musieť  počkať,“  odvetil  sluha  s kamennou  tvárou,  ktorá  sa  náhle  zmenila,  keď zbadala Narvaha hladiaceho na zem pred seba. 

„Kedy sa vráti?“ spýtal sa netrpezlivo strážca. 

„To mi jeho veličenstvo nepovedalo. Mne sa s takými vecami nezdôveruje. Vravím, že musíš počkať a tvoj priateľ tiež.“ Pozrel na Narvaha podozrievavo. 

„Môžeš hlavu zdvihnúť.“ Otočil sa strážca k Narvahovi. „Nie je tu žiadna žena.“ Narvah poslúchol a krása ktorú uvidel okolo seba, mu vyrazila dych. 

„Žiaľ, musíme počkať, kým sa vladár vráti.“ Zdvihol strážca rezignovane ramena. 

„To nevadí,“ odpovedal Narvah, s hlavou zdvihnutou nahor. „Aspoň si všetko prezriem.“ 

„Len či sa niečo nestane.“ Zúril strážca. „Čo si mi povedal, je veľmi dôležité. Čo ak...“ nedopovedal. Radšej si buchol nahnevane päsťou do prázdnej dlane. 

Narvah kráčal pomaly po sále, hladiac na všetku tú krásu okolo seba, keď zrazu do niečoho kopol. 

„Čo je to?“ Pozrel zamračene na podlahu a zohol sa. „Akási maska.“ 







„Sklenená maska.“ Pribehol k nemu začudovaný strážca. „Ale, kto ju tu mohol nechať? Niekto z tých dvoch ju asi stratil.“ Pozrel prekvapene na Narvaha. 

„To je tá maska, ktorá ruší vašu príťažlivosť pre všetkých zhora?“ Hľadel na masku zo skla. 

„To je ona. Nasaď si ju. Mali by sme zistiť, kde vladár odišiel. Teraz už nebudeš mať s bozkom problémy.“ 

Narvah si ju poriadne obhliadol a bol naozaj rád, že ju našiel. Priložil si ju na tvár a otočil sa k strážcovi. „Naozaj to bude fungovať?“ 

„Isteže.“ 

„Ale, ako? Veď je to len maska.“ Nemohol tomu uveriť. 

„Tak poď.“ Natiahol strážca k nemu ruku. „Zavediem ťa tam, kde to zistíš.“ Mosa namierila čarovnú palicu k mrežiam a sústredila sa. 

„To ti nepomôže. Tu sa čarovať naozaj nedá.“ Pokrútila hlavou Zira. „Musíme to spraviť nejako inač.“ 

„Ale ako?“ Pozrel na ne Males. „Vladár tu môže byť každú chvíľu a my sme ešte tu.“ 

„Prosím vás, niečo vymyslite, ináč ma Xarberz určite zabije,“ prehovorila Mosa zúfalo. 

„Nemáme kľúč...“ povedala Zira a zrazu sa v polke vety zasekla. „Má ich predsa Sarit.“ Roz-

žiarila sa jej tvár. 

„Čo tým chceš povedať?“ Otočil k nej Males hlavu s neblahým tušením. 

„Musíme  mu  ich  vziať.  Veď  aj  keby  sme  celu  otvorili,  on  by  nás  nepustil...“  vysvetľovala rýchlo a nadšene. 

„Ale to nesmieme. Vladár už je na mňa aj tak dosť nahnevaný. Už dávno som mal byť u mocnára a nie tu.“ Vystrašil sa Mysliteľ. 

„Mocnár chvíľu počká. Možno už nikdy nebude treba, aby sme mu dávali nejaké psychy. Čo ak ona je vyvolená.“ Ukázala na Mosu za mrežami. 

„Ale čo ak nie? Čo ak...“ 

„Prestaň sa stále strachovať. Teraz už nie ja ani na to čas. Musíme okamžite konať. A ty to aj tak nespravíš. Budem to ja,“ povedala Zira odhodlane a pobrala sa za žalárnikom. 

Males za ňou prekvapene pozeral. „Daj mi tvoju palicu.“ Natiahol k Mose rýchlo ruku a ona mu palicu bez slova podala. 

Mysliteľ dobehol Ziru a zastal ju. „Ja to spravím.“ 

„Čože?“ Zamračil sa naňho. „Ale veď už si si vladára nechcel viac sprotiviť.“ 

„Aj keby si to spravila ty, Sarit by mu povedal, že som s vami ušiel aj ja. Videl ma tu predsa. 

Nechaj to na mňa. Ja to spravím.“ 

„Ako chceš.“ Pokrčila ramenami a Mysliteľ šiel ďalej. Mieril až k mrežiam, ktoré uzatvárali celú väznicu a tam hľadal žalárnika. 

„Sarit,  kde  si?“  volal  naňho,  ale  nikde  ho  nevidel.  „Haló,  Sarit,  si  tu?“ Pozeral  do  každého kúta, no toho odporného chlapa nikde nebolo. 

Náhle  ho  niekto  chytil  odzadu  za  rameno  a Males  sa  so  strachom  rýchlo  otočil,  pripravený s palicou silno udrieť. 

„Čo to robíš?“ Zamračil sa Sarit, keď videl, ako sa nad ním Males zahnal palicou. „Chceš ma hádam zabiť?“ 

„To si ty?“ Vydýchol si Males. „Naľakal si ma.“ 

Žalárnik sa zasmial a odhryzol si s hrubého krajca chleba, ktorý držal v ruke. „Tá palica je od tej čarodejnice, nie?“ spýtal sa ho podozrievavo. 

„Áno. Zobral som jej ju. Vladár tak prikázal.“ 

„To si dobre spravil. Nemôže síce čarovať, ale čo ak predsa...?“ Znovu si odhryzol s chleba. 

„Čo si chcel?“ spýtal sa ho s plnými ústami. 





„Vladár mi povedal, že za tou čarodejnicou nesmieš nikoho pustiť. Je to veľmi dôležité. zisti-lo sa, že tu má možno ešte spojenca. Nesmie sa s ním stretnúť.“ 

„Spojenca?“ Vypúlil oči Sarit. „Ešte je tu niekto zhora?“ Zira  všetko  sledovala  spoza  rohu  a nemohla  vydržať,  kým  žalárnika  Males  konečne  udrie. 

„Tak načo čakáš, doparoma?“ 

„Áno. Určite bude chcieť sa s ňou stretnúť,“ pokračoval Males 

„Dobre, dobre. Nikoho sem nepustím. Ani do žalára, ani k nej.“ Kýval rýchlo hlavou Sarit. 

„Výborne. Len ju poriadne stráž.“ Obišiel ho Males, hladiac pritom na jeho vrch hlavy. Nechcel ho totiž udrieť, kým sa naňho pozeral. Najradšej by bol, keby sa otočil. Lenže Sarit sa k nemu zvrtol a on ho nechcel takto priamo udrieť po hlave. 

„Čo mu to tak dlho trvá?“ Hnevala sa za rohom Zira. „Ja by som ho už dávno zaryla až po krk do podlahy.“ 

„Tak dobre,“ povedal Males, lebo už nevedel, čo by mu vravel. „Idem ešte po Ziru a už pôjdeme preč.“ Kráčal pomaly cúvajúc späť, hladiac stále na Sarita s úsmevom. 

Sarit si znovu odhryzol z chleba a kývol hlavou. Males sa už musel otočiť a len čo to spravil, Sarit sa zvrtol k mrežiam a vytiahol kľúče spoza opaska. 

„Teraz!“ vykríkla celkom ticho Zira a zaťala päste. 

Males sa otočil a rýchlo  sa rozbehol k Saritovi. Dobehol až k nemu a zdvihol nad hlavu čarovnú palicu. Vtom sa žalárnik zarazil. Chcel sa otočiť a vtedy vyskočila Zira spoza rohu. 

„Teraz! Už ho konečne ovaľ!“ vykríkla nahlas a vtom sa Males odhodlal. S čo najväčšou silou treskol žalárnika do hlavy a odstúpil od neho. 

Sarit sa zrazu otočil a v tvári mal nechápavý výraz. 

Zira si zdesene chytila ústa a Malesovi vypadla palica z rúk. 

„Čo si to...“ povedal Sarit, náhle prevrátil oči a zrútil sa na zem, ako vrece zemiakov. 

„Čo ti na tom tak dlho trvalo?“ Pribehla k Mysliteľovi Zira nahnevane. 

„Nemohol som ho udrieť, keď sa stále na mňa pozeral.“ Zdvihol Males palicu zo zeme. 

„Ty s ním ale narobíš.“ Prevrátila Zira oči. „Ja by som...“ 

„Ticho!“ zvolal Males a slúžka okamžite stíchla. „Už sú tu.“ Pozrel na ňu so strachom. „Krá-

čajú po schodoch. Rýchlo, vezmi mu kľúče a choď po ňu.“ 

Zira viac neváhala. Vzala žalárnikovi zväzok kľúčov a bežala k Mose. 

Kroky boli čoraz hlasnejšie. 

Males chytil žalárnika za nohy a ťahal ho do najtmavšieho kúta. Len čo ho tam konečne dostal a vrátil sa späť k mrežiam, objavila sa pri ňom Zira s Mosou. 

„Čo teraz?“ spýtala sa slúžka Malesa. 

„Musíme vydržať, kým prídu,“ odvetil. „Pritisnite sa čo najviac k stene. O chvíľu sú tu.“ Trojica sa pritlačila k stne čo najbližšie k mreži a ticho načúvali. Kroky sa blížili boli čoraz hlasnejšie a o chvíľu sa ozvali aj hlasy. Blížili sa k nim. 

Males s Mosou s Zirou zadržiavali dych a mali pocit, že ich srdcia bijú tak silno, že ich musí počuť každý, kto vojde do žalára. 

„Žalárnik!“ Zvolal nikto, keď kroky stíchli. Nik sa ani nepohol. 

„Tak žalárnik, kde si?“ volal na Sarita vladár, keď zastal pred mrežami. „Kde ten chlap trčí.“ 

„A nemôže byť otvorené?“ spýtal sa Xarberz. 

„Nie.“ Pokrútil hlavou Lasamon. „Nemôže byť predsa žalár otvorený.“ Chytil sa mreží a tie sa pohli. „Ako je to možné?“ Otočil sa k zaklínačovi a Akasovi. „To sa ešte nestalo.“ 

„Niečo sa stalo.“ Napadlo Xarberza a rýchlo  odstrčil  Lasamona od mreží.  Vbehol  do žalára a vladár so strážcom bežali za ním. 

„Kde je?“ Hľadel Xarberz do každej cely, ktorú videl. 

„V jednej z ceľ. Neviem, kde presne,“ odvetil Lasamon a Xarberz sa rozbehol ďalej. Keď sa všetci traja vzdialili od vchodu, trojica pri stene vyrazila vpred. Vybehli zo žalára, ako víchor a celkom  ticho.  Prvý  Males,  za  ním  Mosa  a posledná  bola  Zira.  Mysliteľ  bežal  k schodom, keď Zira zrazu zastala. 

„Tam!“  vykríkol  Xarberz.  Dobehol  až  k cele,  kde  bola  zavretá  Mosa.  „Je  otvorená.“  Otočil hlavu k vladárovi. „Ona ušla.“ 

Vtom Zira zavrela rýchlo mreže a Xarberz s vladárom a Akasom sa zvrtli späť. 

„Čo to robíš?“ Zastal náhle Males. 

„Musím ich zdržať.“ Strčila Zira kľúč do zámky a otočila ním. „Každý si teraz myslí, že Mo-sa je vo väzení. Nikoho ani nenápadne, že je na slobode.“ 

„Rýchlo späť!“ zvolal zaklínač a už všetci traja vyrazili k východu. 

„Ale to nesmieš.“ Pribehol Males k Zire. 

„Prečo nie?“ Otočila sa k nemu, keď zamkla žalár. 

„Je  tam  predsa  vladár.  Videla  si  ho.  Veď  nás  všetkých  popravia.“  Krútil  hlavou  Mysliteľ s hrôzou. 

„Beriem všetko na zodpovednosť,“ odvetila Zira. 

„Stoj!“ ozvalo sa zo žalára a trojica pozrela k mrežiam. 

„Už nie je čas,“ rozhodla Zira. „Musíme ísť ďalej.“ 

Xarberz, ako prvý zbadal mreže, ktoré uzatvárali väznicu. Za ním bežal strážca a celkom na konci bol vladár. 

„Mosa, mne neutečieš!“ kričal zaklínač plný hnevu. Dobehol až k mreži a na konci chodby za ňou zbadal na okamih nejaký tieň. „Do pekla!“ Pomykal mrežami. 

„Čo sa stalo?“ spýtal sa udychčaný vladár, keď došiel až k nemu. 

„Zamkla nás tu.“ 

„Čože?“  Otvoril  Lasamon  oči  doširoka.  „Mňa  tu  nesmie  zamknúť  nikto  na  svete.“  Odstrčil zaklínača od mreží a mykal nimi, ako blázon. 

„Čo teraz?“ spýtal sa Akas Xarberza. „Čarodejnica môže Afaris ukradnúť.“ 

„Práve toho sa najviac bojím.“ Zamračil sa Xarberz, rozmýšľajúc pri tom, ako sa odtiaľ dostať. 

„Pomoc!“ reval vladár čo mu sily stačili, ako malé dieťa. „To sa nesmie! Ja som vladár tohto mesta! Ja Lasamon prvý rozkazujem, aby ste okamžite otvorili!“ Zrazu  sa  niečo  zaligotalo  na  podlahe  a Xarberz  spozornel.  Bola  to  Mosina  čarovná  palica. 

Zdvihol ju zo zeme a usmial sa. 

„Niečo si stratila, bosorka. Určite sa ešte vrátiš,“ vravel si pre seba a pozrel k mrežiam, ktoré viedli von z väznice. 

Nato sa v tmavom rohu posadil Sarit, celkom dezorientovaný a otvoril oči. Xarberz s Akasom si ho ihneď všimli. 

„Čo sa deje?“ spýtal sa nechápavo žalárnik. „Mal som taký krásny sen a vy ste ma zobudili.“ Pred bránou mesta zastali. Nik ju  nestrážil. Strážnik,  čo  rýchlo  odišiel  s Narvahom  do pyramídy celkom zabudol nahlásiť zmenu stráže. A teraz mali cestu celkom voľnú. Sirtach musí byť len ich. Tentoraz už nedopustia, aby s ňou Xarberz len tak zdúchol. 

Prvý z nich vykročil k bráne a ostatní ho nasledovali. Ich strašné biele masky sa škľabili tak strašne, že aj tá najsilnejšia bytosť by sa ich musela zľaknúť. 

Blížili sa k bráne, ktorá bola stále zavretá, no to ich nemohlo zastaviť. Prvý natiahol ruky pred seba a brána sa rázne otvorila. Teraz už mesto Kremets bolo v ich moci. 

Kráčali ďalej, keď náhle sa niečo stalo. Akási  neviditeľná sila ich na prahu mesta odhodila späť. Leteli niekoľko metrov vzad, kým nedopadli na zem. Prvý z nich sa posadil a pozrel na bránu pred sebou. Vtom sa sama od seba zabuchla. Maska na jeho tvári sa po tejto skutočnosti ešte viac zamračila a rýchlo vstal. Ostatní ho nasledovali a vytvorili kruh, ako vždy, keď sa na niečom dohadovali. 





Syčali ako hady. Zdalo sa, že sú veľmi nahnevaní, lebo ich sykot bol čoraz viac hlasnejší až kým jeden z nich nevyslovil meno, ktoré v ich jazyku sa vyslovuje rovnako, ako v ostatných jazykoch: „Satan!“ povedal temný a všetci stíchli. Nato sa kruh otvoril a jeden z nich natiahol ruku pred seba smerom k bráne a od nej sa k ním vyvalila vodná vlna, ktorá ich skoro znovu zhodila na dno jazera. 

Temný stiahol ruku späť a pozrel na ostaných. „Satan!“ zasyčal. Už vedeli, čo je vo veci, no napriek  tomu  sa  nechceli  Sirtach  vzdať  a tak  zostali  pri  bráne  čakať,  kým  Xarberz  z mesta sám vylezie aj čiernym kvetom. 





Tretia sklenená maska 



Kráľovná ležala na hladine so zavretými očami a vedľa nej plával jeden z ľadovcov, ktorým svietila na veľký kryštál na strope.  Hladina bola celkom pokojná, ako keby  ani  neležala vo vode, ale na obrovskom zrkadle. Náhle sa kus ľadu priblížil viac k Óliane. Plával k jej pravej ruke  a keď  sa  jej  dotkol  dlane,  jej  prsty  ho  odrazu  zovreli  a kráľovná  otvorila  oči.  Otvorila ústa  a zhlboka  sa  nadýchla.  Nachvíľu  znovu  zavrela  oči,  no  potom  sa  pomaly  postavila  na hladinu. Bola celkom suchá. Pohľad  jej padol na strašnú obludu, ktorá sa na kohosi škľabila, no na toho, kto to bol, už nevidela. Kráčala k brehu  a prešla do druhej sály. Do zorného poľa sa jej dostali ďalšie dve bytosti. Bola to Wirzisa s kráľom Kalnom. V pozadí videla aj Charu, no bola akási iná. 

Diabol  s baraňou  hlavou  zvrtol  hlavu  rázne  k Óliana  a úsmev  mu  zamrzol  na  perách.  Kaln s bosorkou si ju teraz tiež všimli. 

„Konečne sa stretávame,“ prehovorila Óliana k diablovi. „Myslela som, že budeš ohavnejší. 

Ale asi už nie si tým, čím si býval.“ 

„Čo to znamená?“ spýtal sa hnusný démon. „Prekliaty ťa predsa dostal do svojej moci...“ ne-vychádzal z úžasu. 

„Myslím,  že som  silnejšia, ako tí tvoje sluhovia. A myslím,  že aj  teba premôžem,“ odvetila mu. 

„Prekliatych možno premôžeš, ale mňa ťažko.“ Zasmial sa démon a vyceril na ňu zuby. „Teraz už nie som v slabom tele, ktoré ovládajú spomienky na jeho zlé skutky.“ 

„Tak prečo si potom v ňom tak dlho prebýval? Už si z neho mohol dávno vyjsť.“ 

„Ty vieš prečo. Tak sa ma nato nepýtaj.“ 

„Áno, isteže viem.“ Pohla sa Óliana vpred pomaly k nemu, no v polke cesty zastala. „Potreboval si zasiať zlo na našej zemi a to by sa ti podarilo len v ľudskej koži, ináč by ťa všetky bytosti, čo tu žijú už dávno odhalili. Po čase si si na to telo zvykol a ovládal si Charinu rodinu. Bez jej tela by si to nedokázal. To by znamenalo, že by ti nenosili dobrých ľudí do krajiny Alz. Diabli tam pod zemou tu mali spojenca a bolo to pre nich veľmi výhodné. Vybudoval si si vlastnú pevnosť a oni otvorili peklo, z ktorého mal na veky vekov šľahať plameň zla, ktorý premení všetko dobré na zlé. Naozaj si si to veľmi dobre premyslel. Ale musíš uznať, že už to muselo  raz  skončiť.  Toľko  storočí  si  Charu  trýznil.  Už  od  detstva.  Preto  by  si  mal  už  ísť späť.“ 

„Späť?“ zasmial  sa  diabol.  „Ty  si  myslíš,  že  pôjdem  späť  do  pekla?“  Neprestával  sa  smiať a všetko sa začalo otriasať. 

„Dosť!“ zrevala Óliana a démon stíchol a otrasy prestali. „Ty pôjdeš späť, či chceš, alebo nechceš!“ Ukázala naňho prstom zamračene. 

„To  nemyslíš  vážne.“  Usmial  sa  na  ňu.  „Možno  by  stačilo,  keby  som  sa  opäť  na  niekoľko storočí usídlil v niečej duši.“ 







„To sa ti už druhý raz nepodarí. Chara bola ešte malé dievča, keď si do nej vstúpil a len preto si ju ovládol. Ale tu sme všetci dospelé a silné bytosti. Ja ťa prinútim, aby si sa vrátil späť.“ 

„To sa ti nepodarí!“ zrúkol na ňu a predklonil sa od hnevu. „Možno by som sa mohol vteliť do teba! To by boli všetci v pekle na mňa pyšní. V takej dobrej bytosti, ako si ty ešte žiadny démon nebol.“ 

Tentoraz sa zasmiala Óliana. „Som silnejšia, než ty. Nezvládol by si ma. Už som zničila väč-

šie  zlá  na  tomto  svete,  ako  si  ty.“  Nachvíľu  stíchla,  no  potom  vykročila  priamo  k nemu s vážnou tvárou. 

Démon sa rýchlo porozhliadol okolo seba a začal pomaly cúvať. 

Kalna to čo videl nadchlo. Bolo jasné, že sa démon Ľadovej kráľovny bojí. 

Óliana kráčajúc k démonovi zrazu natiahla ruku s ľadovcom pred seba a namierila ho priamo naňho. 

Démon sa prehol dopredu a zareval. Premenil sa na plamene a vtom z ľadovca vyšľahol mrazivý lúč priamo na ne. Plamene sa snažili lúču uniknúť. Lietali hore, dole, na všetky strany, len aby ich nezasiahol. 

Óliana sa točila s natiahnutou rukou okolo seba, snažiac sa plamene zasiahnuť mrazivým lú-

čom, no plamene boli príliš rýchle. Mala čo robiť, aby ich stíhala vnímať. Plamene stále lúču unikali, keď vtom kúsok z plameňov lúč predsa len zasiahol a primrazil ich o stenu sály. zby-tok plameňom sa odtrhol a lietal ďalej, snažiac sa uniknúť lúču. 

Wirzisa s Kalnom sledovali zápas démona s Ľadovou kráľovnou, nič nevraviac. Otáčali hlavy za lietajúcimi plameňmi, ktoré vždy len o kúsok unikli lúču z ľadovca. 

Zrazu sa to opäť stalo. Lúč primrazil kus plameňov k stene a ostane sa od nich odtrhli. Leteli oproti Óliane a tá sa ich snažila zasiahnuť lúčom. Vtom sa jej to podarilo. Kus z nich sa zamrazil  a spadol  na  podlahu,  kde  sa  rozbil  na  márne  kúsky.  Ale  ostatné  plemene  leteli  ďalej k nej  a opäť  ich  zasiahla.  Znovu  spadli  na  zem  a posledný  kus  plameňov  doletel  až  celkom k nej, vrazil jej rovno do tváre a zmizol v nej. 

Óliana  zaklipkala  očami  a spravila  nemotorne  jeden  krok  vzad.  Potriasla  hlavou  a otvorila ústa.  Chcela  asi  niečo  povedať,  no  nevyšiel  z nej  ani  hlások.  Nato  spadla  ne  kolená  na  podlahu pokrytú vodou. 

Kaln nemo hľadel s bosorkou na Ólianu a keď sa kráľovná zvalila celým telom na mokrú podlahu, obaja sa rozbehli k nej. 

Kaln  sa  rýchlo  k nej  zohol  s úmyslom  ju  prebrať.  Dotkol  sa  jej  tváre  a rýchlo  z nej  stiahol ruku. 

„Je v nej.“ Zdvihol hlavu k Wirzisi. „Celá horí.“ Pozrel späť na Ólianu a zistil, že jej tvár sa začína červenať. 

„Kto to vlastne je?“ spýtala sa Wirzisa. 

„Vodná  kráľovná,“  odvetil  Kaln  hladiac  pritom  stále  na  Ólianu.  „Ale,  kto  ste  vy?“  Zdvihol hlavu náhle k bosorke a tá sa naňho usmiala. 



Strážca viedol Narvaha chodbami s vysokými stropmi a hrubými stĺpmi. Narvah nevedel kam ho vedie, zatiaľ ho to ani veľmi nezaujímalo. Sledoval steny chodieb okolo seba s prekrásnymi obrazmi, ktoré nikde inde ešte nevidel. Hýrili farbami a za každým rohom ho čakali vždy skvostnejšie  obrazce,  ktoré  ako  keby  znázorňovali  dejiny  vodného  sveta.  Ale  veľmi  sa  pri žiadnom z nich nemohol zdržať, lebo strážca kráčal stále rýchlejšie, ako on. 

„Len poď, už to nie je ďaleko.“ Otočil hlavu strážca k nemu pri chôdzi. 

„Ale kam to ideme?“ spýtal sa Narvah, hladiac pri tom na steny chodby. 

„Do kuchyne. Tam je mnoho slúžok  a kuchárok. Tam zistíš, či maska naozaj funguje.“ Narvah nič nepovedal. Neprestal sledovať pomaľované steny. 





Obaja zahli za roh a dostali sa do dlhej chodby, ktorá sa tiahla doprava, aj doľava. Strážca bez premýšľania zabočil vľavo a Narvah šiel za ním. Ešte si stihol všimnúť vpravo o pár metrov od neho nejakých vodných ľudí. Smerovali k dvom stĺpom, medzi ktorými boli veľké dvere, ktoré strážili akísi dvaja muži. Otvorili sa dvere a skupinka ľudí zmizla za nimi. Narvah otočil hlavu za strážcom a vtom zastal. 

„Počkať!“ zvolal a zamračil sa pod maskou. „To nie je možné.“ Pokrútil hlavou neveriacky. 

„Čo sa stalo?“ Zastal strážca a zvrtol sa k nemu. 

„Je tu ešte niekto zhora.“ Zdvihol Narvah k nemu hlavu. 

„Áno,“ prikývol strážca. „Je tu predsa tá čarodejnica.“ 

„Tu? Je tu?“ Zhrozil sa Narvah. 

„Nie, tu nemôže byť.“ Pokrútil hlavou strážca. „Do pyramídy sa nemohla dostať. V maske by ju každý spoznal a bez nej sa tu nemôže pohybovať.“ 

„Ale ja som ju videl.“ 

„Čože?“ Zamračil sa strážca. 

„Tam.“ Ukázal Narvah späť k dvom stĺpom, kde stali dvaja muži. „Vošla tam.“ 

„To nemyslíš vážne.“ Zasmial sa strážca, no ihneď s tým prestal, pretože na Narvahovej tvári videl, že to myslí celkom vážne. 

„Tak kto to potom bol?“ 

„Ty si ju naozaj videl?“ Nechápavo sa ho strážca znovu spýtal. 

„Neviem, či to bola ona, ale videl som masku. Presne, ako túto.“ Dotkol sa svojej masky. Bo-lo tam pár ľudí, no nevšímal som si ich tváre. Ale posledný človek, čo vošiel do tých dvier mal na tvári sklenenú masku.“ 

„Videl ťa?“ spýtal sa strážca rýchlo. 

„Myslím, že nie. Hľadel pred seba. Nedíval sa na mňa.“ 

„Čarodejnica to ale nemohla byť. Cez stráže by neprešla. Keďže si mal hlavu dolu, keď sme vošli do pyramídy, tak si si nemohol všimnúť, že vchod strážia muži. A čarovať sa tu nedá. 

Nemohla sem vojsť len tak.“ 

„Tak  je  tu  niekto  tretí,“  napadlo  okamžite  Narvaha.  „Niekto  z hora.  Niekto  sem  ešte  musel prísť, inač by nemal na tvári masku.“ 

„Čo ak si sa pomýlil? Čo ak to nebola sklenená maska, ale...“ 

„Nie, videl som dobre. Najprv som to nezaregistroval, no potom som si naozaj uvedomil, že je to tá istá maska, akú mám aj ja.“ Nachvíľu stíchol, no potom zhrozene pozrel na strážcu. 

„To musel byť Xarberz!“ skríkol, ako blázon. 

„To určite nie.“ Pokrútil strážca pokojne hlavou. 

„Už je tu. Musel sa sem dostať len pred chvíľou. Tam musí byť biely kvet, ináč by tam nevo-

šiel.“ Ukázal na dvere za ním a pohol sa k ním. 

„Počkaj!“ Potiahol ho strážca za golier. „Ak je ten zaklínač muž, tak ten to nemohol byť on. 

A Afaris za tými dverami nie je.“ 

„Ale tak prečo tam potom išiel. A prečo si myslíš, že to on nebol?“ 

„Pretože do tých dvier môže vojsť len jeden muž.“ 

„Jeden muž? Čo je to za nezmysel? Aký muž? Prečo by tam Xarberz nemohol vojsť?“ Znovu sa chcel vybrať k dverám, no strážca ho nechcel pustiť. 

„Vravím ti, že Xarberz to určite nebol. Musela to byť nejaká žena. Iba samotný vladár môže otvoriť tie dvere. Iný muž to nesmie.“ 

„Ale prečo? Ja tam musím ísť.“ Snažil sa ho Narvah od seba odstrčiť, no strážca ho mocne držal. Chytil ho za lakeť a nemienil ho pustiť. 

„Musíme  počkať  na  vladára.  Ak  tam  vojdeš,  tak  sa  nedožiješ  rána,“  varoval  ho  strážca,  no Narvah  ho  nepočúval.  Vytrhol  sa  mu  zo  zovretia  a strážca  po  ňom  chňapol  mocnou  rukou. 

Odtrhol mu kus látky a Narvah bežal k dverám. 







„To nesmieš! Popravia ťa!“ reval strážca a bežal za ním. 

Narvah zastal až pred dverami a dvaja muži stojaci pri nich mu zatarasili cestu. 

„Pusťte ma tam. Je tam niekto zhora. Niekto z mojich ľudí. Možno mi prišiel pomôcť,“ bedá-

kal Narvah, no skôr, ako mohli niečo muži povedať, schmatol ho strážca za ruku a ťahal ho preč. 

„Pustite ma!“ kričal Narvah. „Musím tam ísť. Je tam niekto zhora! Ak to nie je ani Mosa, ani Xarberz,  tak  niekto,  kto  mi  chce  pomôcť!“  vzpieral    sa  Narvah,  ale  strážca  bol  mocnejší a ťahal ho preč. 

„Prepáčte mu,“ ospravedlňoval ho strážca pred mužmi pri dverách. „On je zhora a nevedel, že tam nesmie vstúpiť,“ vravel a pritom sa snažil Narvaha udržať pri ňom. 

Vtom ho Narvah znovu pohryzol do ruky, ako vtedy, keď prvý krát sa stretol s vodným bozkom  a strážca  vykríkol  od  bolesti.  Narvah  bol  konečne  voľný  a bežal  späť  k dverám.  Lenže strážca sa rozbehol za ním. 

„Pustite ma tam!“ Odtláčal mužov Narvah od dvier, no tí ho od seba odstrkovali. Znovu sa za Narvahom objavil strážca. Všetci štyria sa začali klbčiť. 

Narvah prosil, aby ho pustili a dvaja muži so strážcom ho ubezpečovali o tom, že tam nesmie. 

Narvah  znovu  začal  hrýzť  a ani  sám  nevedel,  ako  sa  dostal  k dverám.  Rýchlo  ich  otvoril a desiatky žien, ktoré boli za nimi otočili k nemu hlavy 

„Vladár ide!“ Počul Narvah tiché výkriky. Vtom ho niekto potiahol späť a tak sa rýchlo chytil kľučky na dverách. 

„Nasaď si masku.“ Začul Narvah niečí hlas a vtom celkom vzadu zbadal jedno dievča s červenými vlasmi, ako si rýchlo priložilo rovnakú masku, ako mal on na tvári. 

Viac však nevidel. Pustil sa kľučky a spadol aj so strážcom na zem. Dvere sa ihneď zavreli a pred ne sa postavili znovu tí istí muži. 

„Videl som ju!“ kričal Narvah. „Je tam! Kto je to? Kto je to?!“ Pozrel na strážcu. 

„Nemal si to robiť, Narvah.“ Hneval sa strážca. 

„Ale  je  tam.  Nejaké  dievča.  Má  na  tvári  sklenenú  masku. Je  zhora,  ako  ja...“  rýchlo  vravel Narvah udychčane. 

„Vravel som ti, aby si tam nešiel. Prečo si to len spravil?“ spýtal sa strážca a vstal spolu s ním zo zeme. Rýchlo ho chytil za ruku, aby sa k dverám znovu nerozbehol. 

„Ale tam...“ Ukázal Narvah rozrušene na dvere. 

„Tam viac nepôjdeš. Už teraz si si spravil poriadny problém.“ 

„Ale prečo? Čo je tam, že tam nesmie nik z mužov vojsť? Sú tam len ženy a...“ zrazu sa zarazil. 

„Konečne ti to došlo.“ Kývol hlavou strážca nazlostene a pustil mu ruku. „Za týmito dverami je vladárov hárem a keďže si doň vošiel, musíš zomrieť.“ Len  čo  Males  s Mosou  a Zorou  vybehli  po  točiacich  schodoch,  opreli  sa  o stenu  a zhlboka dýchali. 

„Nemala si to spraviť.“ Pozrel Mysliteľ na Ziru. „Vladár...“ 

„Vladár nič nezmôže!“ vykríkla nahnevane slúžka tak nahlas, až sa musel Males rýchlo poobzerať, či jej slova niekto nepočul. Našťastie tam boli celkom sami. 

„Keď niečo nepodnikneme my, tak kto?“ spýtala sa Zira a odlepila sa od steny. „Mocnár nám už dlho vládne a je načase to všetko zastaviť. Práve nastal ten čas, na ktorý celé roky čakáme, Males. Ona je možno vyvolená.“ Ukázala na Mosu a Males na ňu tiež pozrel. No nepovedal vôbec nič. Len nahlas dychčal. 

„O čo tu vlastne ide?“ spýtala sa po chvíli Mosa. 

„Pred rokmi starí jasnovidci predpovedali, že do nášho mesta príde vyvolený,“ vysvetľovala Zira. „Myslím, že ty si ten človek. Si jediná, čo môže mocnára premôcť a vziať mu Afaris.“ 





„Ja?“ Prekvapene si ťukla Mosa do hrude. „Myslíte že by som to mohla dokázať bez kúziel?“ spýtala sa nadšene. 

„Isteže, iba bez kúziel ho vyvolený môže premôcť.“ Kývla hlavou Zira. 

„Ale musíme počítať aj s tým, že ona to nemusí byť,“ poznamenal zrazu Males. 

„Uvedom si, aký je dnes rok. Ubehlo už tisíc rokov od smrti temného pána a práve v tomto roku sa to musí stať.“ 

„V tom máš pravdu.“ Zamyslel sa Males. „Musí to byť naozaj ona.“ Otočil hlavu k Mose. 

„Počkajte.“ Dala si  Mosa ruky pred seba,  aby ich prerušila. „Myslím,  že po Afaris ide  ešte niekto.“ 

„Ten Xarberz, či ako sa volá,“ prikývol Males. 

„Okrem neho ešte niekto.“ 

„Čože?“ Vypúlila oči Zira. „Kto je to?“ 

„Neviem presne, pretože som ho videla len vo vidine Xarberzovho strachu. Bol to akísi chlapec.“ 

„Chlapec?“ Zamračil sa Males a pozrel na Ziru. 

„Vo vidine Xarberzovho strachu?“ Nerozumela tomu Zira. 

„Chcela som vedieť, prečo nemôže zaklínač použiť Sirtach a tak som použila kúzlo, ktoré mi ukázalo, čoho sa najviac bojí.“ 

„Bál sa toho chlapca?“ 

„Presne tak. Ale nie len jeho. Bál sa toho, že použije proti nemu Afaris. Videla som, ako ten chlapec držal  biely kvet  v rukách  a prial si,  aby  Xarberz zahynul.  A viem  aj  to,  že zaklínač o ňom vie. Musela som preňho čarovať, aby zistil, akú moc môžu proti nemu požiť. Mali akísi kameň snov a...“ 

„Mali?“ Prekvapene sa spýtal Males. „Bolo ich viac?“ 

„Ten chlapec sa myslím, že volá Narvah a hľadá Afaris so svojimi priateľmi.“ 

„Je škoda, že nemôžeš použiť svoju moc.“ Zamračila sa Zira. „Zistili by sme, kde teraz ten chlapec je.“ 

„Ale, keďže chce ten Narvah zničiť Xarberza, tak to znamená, že nie je zlý.“ Chcel sa ubezpečiť Males. 

„Určite nie.“ Pokrútila Mosa hlavou. „Xarberz sa ho bojí a to znamená, že nemôže byť zlý. 

Chce zabiť predsa zaklínača.“ 

„Čo teraz?“ Rozmýšľala Zira hladiac pritom do zeme. „Aj Narvah môže byť vyvolený. Mosa by mohla riskovať svoj život, ak nie je jediná.“ Zdvihla hlavu k Malesovi. 

„Keďže Narvah hľadá tiež Afaris, tak potom by mal byť v jazere,“ poznamenal Males. 

„Alebo už aj v meste,“ spresnila Mosa. „Mali by sme ho nájsť a až potom pôjdeme po Afaris. 

Jeden  z nás  musí  byť  vyvolený.“  Nachvíľu  nik  nič  nehovoril.  Napokon  sa  ozvala  Mosa. 

„Možno by sme mali vyjsť z mesta za bránu. Tam by som mohla zistiť, kde sa Narvah nachá-

dza a či on je ten vyvolený.“ 

„Výborne!“ zvolala nadšene Zira. „Musíme vyjsť z mesta.“ Rozbehla sa smerom k východu pyramídy a ostatní sa ponáhľali za ňou. 

„To nie!“ Zastala zrazu Mosa. 

Males so Zirou prekvapene zastali a otočili sa k nej. 

„Čo sa stalo?“ spýtal sa Males zaskočené. 

„Nemám svoju palicu.“ Hľadela okolo seba Mosa, ako keby sa jej zrútil celý svet. 

„Potrebuješ ju na čarovanie?“ Rýchlo k nej pribehla Zira. 

„Mám v nej kľúč, ktorým musím otvoriť Knihu neznáma.“ Neprestavala hľadať čarodejnica svoju kúzelnú palicu. „Ak knihu neotvorím, tak čarovať nemôžem.“ Kráčala pomaly späť. 

„Mala si ju, keď sme vybehli z väzenia?“ Zastavila ju Zira. 

„Neviem. Ja...“ Zdvihla Mosa nešťastne ramená. 







„Nebesá!“  Zvolal  Males  a chytil  si  ústa.    „Ja  som  ju  tam  nechal.“  Zatváril  sa  Mysliteľ  ne-

šťastne. 

Zira s Mosu naňho nechápavo pozreli. 

„Udrel som ňou Sarita a potom som ju pustil na zem. Musela zostať v žalári.“ 

„Čo teraz?“ Chytila si Zira hlavu. 

„Musím sa po ňu vrátiť.“ Pobrala sa Mosa späť. 

„Počkaj,“ dobehla ju Zira, „nemôžeš sa vrátiť. Je tam vladár a Xarberz...“ 

„Ty to nechápeš.“ Pokrútila Mosa zdesene hlavou. „Ja som čarodejnica, ale bez mojej palice som bezmocná. Obyčajnému človeku by bola na nič a ja som zase bez nej obyčajný človek.“ Obišla Ziru a ponáhľala sa k točiacemu schodisku. 

Zira pozrela rezignovane na Malesa a zdvihla bezmocne ruky. Obaja sa ponáhľali za čarodejnicou a pri schodoch do žalára ju zastavili. 

„Mosa,“ oslovila ju Zira. „Nemôže tam ísť nikto z nás.“ 

„Ale ja tam musím.“ Chcela sa jej vytrhnúť, no Zira ju nepustila. 

„Počkáme, kým odtiaľ vyjdú a potom sa po palicu vrátime,“ navrhol Males. „Skryjeme sa za stĺp a keď ich stratíme z dohľadu, tak po palicu pôjdeme.“ 

„Ale potom už vyhlásia po nás pátranie.“ Nechcela sa dať Mosa presvedčiť. „Potom už nebudeme mať čas hľadať Narvaha, nieto ešte ísť po Afaris.“ 

„Na tom Mosa nezáleží.“ Mávla Zira rukou. „Keby si tam išla teraz, tak by si sa už živa ne-vrátila. Nejako Narvaha predsa len nájdeme a pôjdeme po Afaris. O tom budeme rozmýšľať až keď bude treba.“ 

„Ale, ako sa odtiaľ dostanú, keď si ich zamkla?“ Nechápala stále Mosa. 

„Je tam predsa Sarit,“ ozval sa Males. „Ten to so zámkami vie. Neboj sa on ich odtiaľ dostane.“ 

„Tak dobre.“ Kývla Mosa nie veľmi nadšene hlavou. „Počkáme, kým nevyjdú von a potom sa tam vrátim.“ 

„Presne tak. Zatiaľ sa ale musíme skryť za tamten tlstý stĺp.“ Ukázala o kus ďalej Zira. „Je dosť široký nato, aby nás všetkých ukryl.“ 

Pobrali sa k stĺpu a za ním čakali, kým sa vladár, Xarberz a Akas nezjavia. 



Nad jazerom vyšlo slnko a všetko zalialo do farieb. 

„Už je to štvrtý deň,“ podotkol len tak mimochodom Hastir, hladiac na nehybnú hladinu jazera. 

Sedel na brehu s Lehkormi a unudene si opieral hlavu. 

„Neboj sa, určite to stihnú.“ Potľapkal ho po ramene Kamein priateľsky. „Nemôžu to nestihnúť. Narvah je predsa vyvolený, tak prečo sa báť? Všetko musí predsa dobre dopadnúť.“ 

„Ale  aj  kliatba,  čo  tvrdí,  že  len  on  môže  pomôcť  za  pomoci  Afaris  svojej  rodine  sa  môže zmeniť. Nič nie je nemenné,“ povedal Hastir celkom ticho a smutne. „Nemal som tam pustiť aspoň tú Pasiru.“ 

„Sám si predsa videl, že ju nič nemôže zastaviť. Nech by si robil čokoľvek, nakoniec by do jazera vošla.“ 

„A čo to zlo, čo sme videli pod zemou?“ Otočil Hastir hlavu s obavou ku Kameinovi. „Neviem prečo, ale mám pocit, že to má niečo spoločné so všetkým, čo sa okolo nás deje.“ 

„Čože?“ Pokrútil hlavou Lehkor. „Ako si nato prišiel?“ 

„Myslím, že to strašné zlo tam dolu musí niečo znamenať. Asi o ňom ani nikto nevie. Nemohli sme sa dostať predsa do pekla. Muselo to byť niečo, čo v pekle nie je. Určite to ešte zohrá veľkú rolu v našej ceste. A ak nie v našej, tak v Narvahovej určite.“ 

„Nestraš, priateľu.“ Objal ho jednou rukou, okolo krku. „Počkáme ešte tri dní a potom sa uvidí.“ 





„A čo ak nevyjdú?“ Pozrel Hastir naňho. „Alebo, čo ak vyjde len jeden z nich? Čo potom?“ 

„Myslím, že o tomto sme sa už rozprávali. Nesmieme takto rozmýšľať, Hastir. Všetko sa uvidí na siedmi deň. Tri a pol dňa museli ísť k Afaris. Teraz by už mali byť na ceste späť.“ 

„Len či je to naozaj tak.“ Zodvihol mali kamienok z brehu Hastir a hodil ho do vody. „Čo ak Afaris  ešte  ani  nevideli?“  Pozrel  znovu  na  priateľa  a ten  sa  naňho  len  nie  veľmi  natešene usmial. 

„Nemysli už nato. Možno by sme sa mali niečím zamestnať, aby sme na to vôbec nemysleli.“ Vstal zrazu Kamein. 

„Ale, čo chceš robiť?“ Zdvihol k nemu hlavu Hastir. 

„Možno by sme mali ísť pre ďalšie jedlo. Zásoby sa nám už pomaly minuli.“ Pokrčil ramenami Lehkor a pobral sa preč. 

„Počkaj!“ Vstal rýchlo Hastir, aby ho dobehol. „A čo Gros? Čo im povieme? Ja som ho poznal tiež, ale oni sa s ním priatelili určite dlhšie...“ 

„Aj oňho sa postaráme.“ Položil mu Lehkor ruku na rameno. „Len čo vyjde Narvah a Pasira z jazera s Afaris, môžeme si želať čokoľvek. Aj to, aby sa Gros premenil naspäť.“ 

„Lenže každá dobrá bytosť na svete si môže želať od Afaris len tri priania.“ 

„Prečo len tri?“ Zhrozil sa Kamein. „Veď Sirtach môže plniť zle priania nekonečne, či nie?“ 

„Sirtach áno. Ale Afaris nie. Mágovia dobrej mágie mysleli na všetko...“ 

„Ako to myslíš, že na všetko,“ skočil mu Lehkor do rečí. „Práve že nemysleli na všetko. Keby to tak bolo, tak by biely kvet plnil nekonečne veľa prianí dobrým ľuďom.“ 

„Musíš si uvedomiť, že keď si niekto niečo pre seba želá, tak druhému môže nechtiac ublížiť. 

Predstav si, že Narvah unikol vodnému bozku, v čo aj dúfam a keď by našiel Afaris, prial by si, aby už nikdy vodní ľudia túto neuveriteľnú vlastnosť stratili, aby sa viac pred bozkom nemusel skrývať. Čo by sa stalo potom? Mám pocit, že Afaris sa po odkliati jeho rodiny musí vrátiť späť do jazera. Potom by už mohol ktokoľvek zlý Afaris odniesť a zničiť.“ 

„Ale veď potom si môže Narvah znovu priať, aby sa kúzlo vodných ľudí vrátilo a všetko bude v poriadku.“ 

„Lenže potom by nemohol Afaris vrátiť späť. Mohol by bozku zase podľahnúť.“ 

„Ale, počkaj?“ Zamyslel sa Kamein. „Keď sa Narvah zmocní Afaris, prečo si nemôže priať, aby jeho rodina bola zbavená kliatby?“ 

„Pretože tá kliatba je zapečatená.“ 

„Čo to znamená?“ 

„Abros sa poistil. Túto kliatbu môže zlomiť len opačná sila, ktorá ju spôsobila a to iba ak ju použijú prekliate osoby. Preto sa Afaris musí dostať do rúk Narvahovej rodiny.“ 

„Tak si môže priať, aby ho preniesla rovno k rodine.“ 

„Ani tak to nejde. Afaris sa musí dostať k nej len zvyčajnou cestou. Presne tak, ako ten   za-klínač. Ani on nemôže použiť zlo, nato, aby zničil dobro. A tak je to aj naopak.“ 

„To  znamená,  že  ešte  máme  pred  sebou  poriadne  dlhú  cestu,  plnú  nástrah,  lebo  ak  Narvah kvet predsa len z jazera vynesie, tak Xarberz sa určite poriadne rozzúri a asi potom už Sirtach použije.“ Vzdychol si Lehkor a pozrel s Hastirom na pokojnú hladinu jazera. 

„Keby už aspoň z toho prekliateho jazera vyšli,“ podotkol ticho Hastir. „Či už s Afaris, alebo bez nej.“ 



Wirzisa zdvihla obočie s úsmevom. „Ja? Kto som ja?“ Na chvíľu stíchla, ako keby rozmýšľa-la, no o chvíľu znovu prehovorila: „Možno priateľ... možno nepriateľ.“ Zdvihla hlavu a pozrela na bezvládnu Charu. 

„Ako to ale myslíte? Prečo ste sem prišli?“ Ničomu nerozumel Kaln. „Kráľovná mi povedala, že prichádzate s ňou.“ Pozrel na kňažnú. „Ale prečo? Myslím, že nie ste priateľky.“ 







„Priateľky?“ Zasmiala sa bosorka a pozrela späť na Kalna. „Kedysi sme boli priateľky, no ona ma zradila.“ Zrazu sa rozčertila. „Konečne som si myslela, že ju zničím. Ani som nedúfala, že po takom dlhom čase vyjdem z Uhľovočierneho lesa, keď sa zrazu zjavil on aj  so Sirtach.“ Kaln sa naľakal, keď počul to meno. 

„Áno, prišiel  aj  s ňou.“ Kývla k nemu  hlavou. „Ale ušiel skôr, ako som  si  mohla niečo poriadne priať. A potom som ju našla. Bola to náhoda. Všetko je len náhoda. Myslela som si, že sa jej konečne pomstím, no potom si prišiel ty a všetko si zničil. To ja som mala byť tá, ktorá ju zahubí a nie ty.“ Naklonila sa k nemu ešte viac a mračila sa naňho. 

„To teda znamená...“ prehovoril kráľ, no bosorka ho ihneď prerušila. 

„To znamená, že si sa nikdy nemal pliesť medzi nás dve! Mala som ho z nej dostať ja a nie ty. 

Všetko sa malo stať celkom inač. Ten démon sa dostal do nej.“ Ukázala na Ólianu. „A to sa nemalo stať. Chcela som ho zničiť, keď už bol vonku. Teraz je znovu mocný a tým obrazom ho z nej už nik nedostane!“ 

Vtom sa Óliana pohla a obaja k nej otočili hlavy. Náhle sa začalo jej telo chvieť. 

„Kráľovná s ním bojuje,“ povedal Kaln. „Ona ho zo seba vypudí.“ Pozrel na Wirzisu. 

„Toho sama nepremôže.“ Vystrela sa s hnevom. „Ani Chara by to nedokázala, keby si jej nepomohol.“ 

„Ona  je  silnejšia,  než  Chara.“  Znovu  sa  pozrel  na  kráľovnú.  „Je  predsa  stelesnením  dobra a zlo v nej nemá miesto.“ 

„Stelesnením dobra?“ spýtala sa Wirzisa celkom ticho, aby ju Kaln nepočul. Chvíľu na oboch hľadela až kým si nevšimla retiazku s príveskom na Ólianinom krku. „Óliana.“ Otvorila oči doširoka a chytila si ústa. Spravila krok späť, no potom sa zarazila. Nadvihla obočie a tvár sa jej vyjasnila. „Tak toto je Óliana,“ šomrala si popod nos. Zdvihla pyšne hlavu a za chrbtom otvorila prázdnu pravú dlaň. V nej sa zrazu zjavila dýka s vlnivou čepeľou. „Stelesnenie dobra,“ znovu zašepkala. „Toto dobro je tu navyše.“ 

Spravila krok vpred a zohla sa ku kráľovnej. „Ešte sa chveje?“ spýtala sa Kalna milo. 

„Ešte nevyhrala,“ odvetil Kaln bez toho, aby od kráľovnej odtrhol zrak. 

„Myslíš, že vyhrá ten boj?“ 

„Isteže.“ Pozrel  na ňu Kaln nechápavo. „Ona určite.“ Chytil  kráľovninu  ruku a uhládzal  ju. 

„Ona ma vytrhla z pekla a vrátila ma späť na zem. Som jej za to vďačný. Nesmierne vďačný.“ Bosorka si  za chrbtom v dlani obracala rúčku dýky a pri  každom  otočení  sa čepeľ  zaleskla. 

„Musí to vyhrať,“ neprestával vravieť Kaln. „Ona mu predsa nemôže podľahnúť.“ Wirzisa pomaly vytiahla ruku spoza chrbta a blížila sa s ňou ku Kráľovmu chrbtu. 

„Ona  ešte  musí  pomôcť Narvahovi.“  Krútil  hlavou  Kaln  so  strachom  o kráľovnú.  „Keby  sa zmenila na zlú, rovnováha by sa porušila a čo potom?“ 

Wirzisa zdvihla dýku nad Kalna, ktorý si stále nič nevšimol, keď vtom zbadal pred sebou vo vode  odraz  jej  ruky  s dýkou.  Otvoril  oči  doširoka  a chcel  sa  otočiť.  No  práve  v tom  istom momente mu Wirzisa zabodla dýku do chrbta až po rúčku. 

Kaln vykríkol od bolesti a bosorka mu ihneď dýku z chrbta vytiahla. Znovu vykríkol a zviezol sa na zem vedľa kráľovnej. 

„Čo si to...“ prehovoril kráľ s bolesťou v chrbte. 

„Zavadzal si mi.“ Vzpriamila sa Wirzisa s úsmevom. „Nikdy by si mi nedovolil, aby som ju zabila. Preto musíš byť prvý čo zomrie.“ 

„Prečo?“ spýtal sa Kaln so zaťatými zubami. Spod jeho chrbta sa voda farbila načerveno a krv sa s ňou stále miešala ďalej. 

„Pretože ja chcem byť tá najmocnejšia. Ja potom vezmem tomu zaklínačovi Sirtach a konečne bude všetko tak, ako som to chcela už pri vláde Abrosa.“ 

„To nesmieš!“ S námahou sa prevalil Kaln na kráľovnú, aby ju chránil svojim telom. 





„Ty  ma  ale  nezastavíš.“  Mával  Wirzisa  lenivo  rukou  a Kalna  odhodilo  nabok.  Letel  sálou a vletel do jednej zo stien a v bezvedomí spadol do vody na podlahu. 

„Tak, Óliana, manželka Kamoeta Bieleho, už čoskoro opustíš tento svet a stretneš sa s ním.“ Obchádzala Ólianu pohrávajúc sa pritom s krvavou dýkou v rukách. „Ten hlupák mal pravdu. 

Ty mu nemôžeš podľahnúť. Určite ho čoskoro zo svojho teľa vypudíš, no to sa už nikdy nestane. Ty zomrieš a on s tebou. Keď budeš mŕtva, démon už tvoje telo nemôže opustiť a tak sa pomstím zároveň aj jemu.“ Zastala a pripravila si dýku do pravej dlane. „Myslím, že už je čas. 

Manžel  na  teba  čaká.“  Zarehotala  sa  zohla  sa  k nej.  Zdvihla  dýku  nad  hlavu  a s potešeným ňou preťala vzduch až ku kráľovninej hrudi. 



Ničomu nerozumel. Vôbec to nemohol pochopiť. „Ale, ako sa mohol niekto zhora dostať až do vladárovho háremu?“ spýtal sa nechápavo strážcu. 

„Myslím, že odteraz ťa to už nebude zaujímať,“ odvetil chladne strážca. „Neposlúchol si ma a dostal si sa cez strážcov do háremu. A tých ešte nik nepresvedčil.“ 

„Ale tam je niekto od nás.“ Ukázal nahnevane Narvah na dvere za sebou. „Ty tomu nerozumieš, alebo čo? Je tam nejaké dievča, ktoré sem nepatrí. Nemôže sem predsa patriť, keď má tu sklenenú masku!“ kričal plný zlosti. 

„Možno je to tá čarodejnica,“ povedal bez záujmu strážca. „Asi by si sa tým nemal viac zaoberať. Čím prv by si mal ujsť z nášho mesta a možno aj jazera. Vladár je neúprosný, ak niekto poruší úmyselne jeho  zákony.“ 

„Kašlem na vladára aj jeho prekliate zákony!“ zreval plný zlosti Narvah. 

Strážca sa vydesil a tak isto aj dvaja muži strážiaci dvere do háremu. 

„Ty nevieš  čo hovoríš!“ zasyčal  mu  strážca zrazu do tváre. Rýchlo  ho odtiahol  od strážcov dvier nabok a potom pokračoval. „Už nikdy nehovor to, čo si teraz povedal. Pyramída je plná vladárových donášačov, ktorí čakajú len nato, kým niekto vysloví čo len slovko proti nášmu kráľovi.“ 

„Mne je ale fuk,“ odvetil Narvah. „Prišiel som sem, ako váš priateľ. A teraz som zistil, že váš vladár uväznil do svojho háremu niekoho z môjho sveta. Prečo to spravil? A kto to vôbec je? 

Ani trochu ťa to nezajíma? Nemyslíš si, že to má niečo spoločné so všetkým čo sa tu teraz deje? Alebo si natoľko vystrašený, že na nič iné nehľadíš len nato, aby si si vladára nerozhne-val. Snáď si nemyslíš, že všetci čo vládnu na tomto svete sú bez chyby. Váš vladár to určite nie je. Neprávom strčil do svojho háremu dievča, ktoré sem vôbec nepatrí.“ Strážca mu hľadel do očí a po chvíli mu výraz zmäkol. Odtiahol sa od neho a pozrel späť na strážcom háremu, ktorí sa snažili zachytiť každé slovko z ich rozhovoru. 

„Ale, ako to chceš spraviť?“ spýtal sa ho zrazu strážca. „Mal si obrovské šťastie, keď si otvoril tie dvere a pochybujem, že sa ti to podarí znovu. Tentoraz ťa tam už určite nevpustia. Keby sme tu neboli, ihneď by...“ vtom stíchol a pozrel k dverám háremu. Narvah sa tiež rýchlo oto-

čil. 

Jeden  zo  strážcov  dvier  nahlas  zatlieskal  a na  konci  chodby  sa  zrazu  otvorili  dvere.  Niekto z nich vyšiel a kráčal k ním. 

„Už je neskoro,“ prehovoril strážca. 

„Čo sa deje? Prečo by bolo neskoro?“ Hľadel Narvah na prichádzajúce ho muža, no stále ni-

čomu nerozumel. 

„Privolali  sluhu,  lebo  sami  odisť  nemôžu.  Prikážu  mu,  aby  poslal  po  teba  stráže,  ktoré  ťa uväznia do žalára až do tvojej popravy,“ vysvetlil rýchlo strážca. 

„To nemyslíš vážne.“ Otočil rázne Narvah k nemu hlavu. „Ja som predsa chcel len vidieť to dievča za tými dverami, aby som zistil...“ 







„To vladára nebude zaujímať.“ Pokrútil hlavou strážca. „Dokonca ho ani neuvidíš. Nebude sa ťa  na  nič  pýtať.  Otvoril  si  dvere  do  háremu  a to  je  dôvod  k tvojej  poprave.  Nikoho  nebude zaujímať prečo si to spravil.“ 

„Tak  čo  teraz?“  Roztriasol  sa  Narvah.  „Čo  budem  robiť.  Nemôžem  zutekať.  Sľúbil  som svojmu starému otcovi, že už nikdy to nespravím a že nech sa stane čokoľvek, stále pôjdem vpred.“ 

„Tvojmu starému otcovi ale nepomôže tvoja smrť. Musíš okamžite odísť.“ Obzrel sa strážca. 

Muž sa už rozprával so strážcami a pomaly otočil hlavu k Narvahovi. „Bež! Bež, lebo prídeš o hlavu!“ zvolal strážca a Narvah nevedel čo robiť. 

Vtom sa sluha, ktorého privolali strážcovia háremu rozbehol späť k dverám, z ktorých vyšiel. 

„Nie!“ vykríkol Narvah a začal cúvať. 

„Tak už bež! Musíš sa zachrániť!“ súril ho strážca. 

Narvahovi sa všetko pred očami zatočilo. Už nevedel kade má bežať a kade nie. Otočil sa, aby mohol utiecť, no nohy sa mu podlamovali od strachu, no napokon tú bezvládnosť premohol. 

Rozbehol sa zo všetkých síl preč. Utekal späť, ako len vládal a keď sa blížil k otočke, kadiaľ už raz prešiel, zastal a obzrel sa. 

„Načo čakáš?!“ kričal strážca. „Už konečne zmizni!“ 

„Nie!“ povedal Narvah ticho a pokrútil hlavou. „Nesmiem cúvnuť.“ A vykročil späť. 

„Čo to robíš? Zachráň si svoj mladý život!“ Ponáhľal sa strážca k nemu. 

„Ja som vyvolený.“ Zastal tesne pred ním Narvah. „Musím Afaris vyniesť z jazera, nech sa deje čokoľvek!“ vykríkol a pozrel na vystrašených strážcov pri dverách háremu. 



Sarit nechápavo hľadel sediac na špinavej zemi na nečakanú návštevu. 

Xarberz s Akasom sa naňho dívali začudovane, kým ich odrazu neodtisol od seba vladár aby sa mohol rozbehnúť k žalárnikovi. 

„To ty si jej pomohol!“ zrúkol naňho Lasamon. Natiahol sa k nemu a surovo ho chytil za ucho a vytiahol ho na nohy. „Čo si robil, že si na ňu nedával pozor? Ako si mohol dopustiť, aby ti ušla?! Z hora prišiel mág, aby si ju odviedol späť a ako teraz vyzerám pred ním?“ Odsotil ho nazúrene od seba a Sarit sa zatackal. 

„Vaše  veličenstvo.“  Skočil  k vladárovi  Xarberz  s milým  výrazom  v tvári.  „Môžem  sa  s ním porozprávať?“ 

„Isteže, ale čo chcete počuť? Určite ho nejako tá čarodejnica zmiatla a potom ho niečím ovali-la, aby mohla nepozorovane utiecť.“ 

Xarberz kývol chápavo hlavou a podišiel k vystrašenému žalárnikovi. „Povedzte mi, ako sa to stalo?“ 

„Nehnevajte sa na mňa, ale čo, ako sa stalo?“ spýtal sa vyplašene Sarit so sklonenou hlavou. 

„On nevie, čo sa stalo!“ Rozzúril sa vladár. „To nie je možné, on...“ 

„Tá čarodejnica ušla,“ prerušil vladára zaklínač, hladiac pritom stále na Sarita. „Myslím, že nemohla použiť svoje kúzla, tak ako to spravila?“ 

„Ušla?“ Otvoril žalárnik  oči  dokorán. „Ale veď ja som  ju  nepustil.“ Krútil  hlavou Sarit ne-chápavo. 

„On ju nepustil?!“ Neprestaval sa hnevať Lasamon. „Tak ako potom ušla, keď ty si neotvoril jej celu?! Ako?!“ reval naňho, ako pominutý. 

„Ja neviem, vaše veličenstvo. Zamkol som ju a potom... potom si už na nič nepamätám.“ Vtom Xarberza Lasamon odstrčil na bok a vrhol sa na Sarita. Chytil ho pod krk a zamračil sa naňho.  „Okamžite  si  spomeň,  čo  sa  stalo!  Prikazujem  ti  to!  Z hora  sa  mág  Xarberz  unúval, aby prešiel strastiplnú  cestu  až k nášmu  mestu, aby tú  čarodejnicu odviedol  späť nahor a ty nevieš čo sa stalo?! Prikazujem ti, aby si si okamžite spomenul!“ Triasol ním z celej sily. 





„Vaše veličenstvo, ale ja naozaj neviem.“ Krútil hlavou Sarit bezmocne. „Doviedli ju stráže a ja  som  ju  zamkol.  Potom  prišiel  Males...“  Vtom  sa  mu  vyjasnila  tvár.  „Males!“  vykríkol a vladár ho okamžite pustil tak znenazdania, že Sarit spadol na zem. 

„Bol to Males.“ Zvrtol sa vladár ku Xarberzovi a Akasovi. „Poslal som ho, aby jej vzal masku. On ju musel pustiť. Najprv mi neoznámil, že Borin sa nedostal k mocnárovi a potom zase psychu  sám  k nemu  neodniesol.  Odrazu  neposlúcha  moje  rozkazy.  Môj  prvý  Mysliteľ  ma zradil. Prepustil čarodejnicu a omráčil žalárnika...“ 

„A bola tu aj Zira!“ Zrazu zvolal Sarit a vladár sa k nemu zdesene otočil. 

„To si si vymyslel!“ Pokrútil Lasamon hlavou. 

„Nie, vaše veličenstvo. Prišla prv, ako mohol Males odísť. Nechcel som ju pustiť, ale ona ma k tomu donútila. Namierila si to rovno k cele čarodejnici a tam sa dlho s ňou a s Mysliteľom rozprávala.“ 

„Tomu  neverím!“  Začal  Lasamon  horlivo  rozmýšľať.  Nemohol  uveriť  tomu,  žeby  ho  práve Zira  zradila.  Ona  bola  jediná,  čo  s ním  vždy  ťahala  za  jeden  koniec.  Ona  mu  radila  a vždy s ním  súhlasila...  Až  do  chvíle,  kým  sa  nezjavil  Males  s tou  čarodejnicou.  Ako  keby  do  nej vošiel samotný mocnár a ovládal jej myšlienky. Už vtedy, keď mu povedala tú strašnú vetu mal vedieť, že odteraz pôjde proti nemu. „Pochybujem, že niekto z ľudu ťa má ešte rád.“ Stá-

le počul vo svojej hlave Zirin hlas a stále tomu nemohol uveriť. 

„Ako sa to stalo?“ začal sa pýtať znovu Xarberz. 

„Neviem presne.“ Začínal si pomaly Sarit spomínať. „Males odišiel, no potom sa vrátil a ja som sa nestaral  čo robí aj so Zirou. Ani vo sne by ma nenapadlo, že by sa pokúsili otvoriť celu a utiecť.“ Nachvíľu sa odmlčal, no potom pokračoval plný nadšenia, že si predsa len na niečo  spomenul.  „Pamätám  si,  ako  preletel  cez  žalár,  ako  víchor,  keď  sa  tu  znovu  objavil. 

Veľmi sa ponáhľal. Neviem čo sa mu stalo, no určite bol poriadne rozrušený.“ 

„Musel počuť náš rozhovor.“ Otočil sa Xarberz k vladárovi. „Všetko počul a preto sa rozhodol Mosu odtiaľto odviesť prv, ako by som si pre ňu prišiel,“ všetko zhrnul zaklínač. 

„Čo teraz?“ ozval sa konečne aj Akas. 

„Mám niečo, čo Mosa veľmi potrebuje.“ Zatočil palicou Xarberz medzi prstami. „Ona sama si ma nájde, pretože bez nej nič nezmôže.“ 

„To je jej palica.“ Vypúlil oči vladár. 

„Musíš  nás  odtiaľto  dostať.“  Otočil  hlavou  Xarberz  späť  k Saritovi.  „Určite  máš  ešte  jedny kľúče od žalára.“ 

„Isteže, pán môj.“ Uklonil sa Sarit a pobral sa niekam preč. 

„Čo chcete spraviť?“ spýtal sa zaklínača vladár. 

„V prvom rade musíme odtiaľto vyjsť von. Je jasné, že sem sa Mosa nevráti. Určite na mňa bude niekde čakať, len aby mi palicu vzala. Preto musím byť ostražitý, aby sa mi len tak ľah-ko neprešmykla medzi prsty.“ 

O chvíľu sa pri mrežiach objavil Sarit s veľkým zväzkom kľúčov. „Jeden z nich by mal pasovať.“ Skúšal strčiť prvý kľúč zo zväzku do zámky, no ten tam vôbec nepasoval. 

„A čo potom? Čo sa s ňou potom stane?“ spýtal sa Akas. „Myslím, keď bude konečne vonku z jazera.“ 

„O tom rozhodnú najvyšší mágovia bielej mágie,“ odvetil Xarberz hrdo, ako keby on bol ten najvyšší z mágov. „Ale myslím, že ju popravia, alebo pri najlepšom jej vezmú čarovnú moc.“ 

„Nič iné, si ani nezaslúži!“ povedal nazlostene vladár a za nimi zavŕzgali mreže. 

„Hotovo, vaše veličenstvo.“ Otvoril mreže čo najviac Sarit a uklonil. 

„S tebou si to ešte vybavím,“ odsekol mu vladár a vyšiel prvý zo žalára. 





Vladárova nevesta 









Za  stĺpom  sa  skrývali  a nevydali  zo  seba  ani  hlások.  Kedy-tedy  jeden  z nich  vykukol  spoza stĺpu, či niekto nevystupuje nahor po schodoch vedúcich zo žalára. 

„Vravela som, že sa odtiaľ nikdy nedostanú,“ zašepkala Mosa nahnevane. 

„Len  pekne  ešte  vydrž,“  odvetil  Males  hladiac  k schodom.  „Keď  je  s nimi  Sarit,  tak  určite vyjdú von.“ 

„Počujem kroky,“ prerušila ich Zira. „To musia byť oni!“ Rýchlo sa Males skryl za stĺp a všetci traja ani nedýchali. Keď vladár so Xarberzom vyjde zo žalára, tak by ich nemali zbadať. Stĺp bol na druhej strane sály a nemali dôvod k nemu ísť. No napriek tomu sa triasli od strachu. 

„Už idú.“ Upozornila Malesa a Mosu Zira, keď zbadala vrch vladárovej hlavy. 

„Okamžite ich musia nájsť!“ vykrikoval vladár. „Dáš zavolať gardu a prikážeš im, aby prehľadali celé mesto.“ Pozrel na Akasa a na poslednom schode zastal. „Ale tentoraz čarodejnicu musia  nájsť,  nech  sa  deje  čokoľvek.  Lebo  ak  nie,  všetkých  dám  popraviť!“  Zamračil  sa  na strážcu a vyšiel až celkom hore. Zabočil vpravo a zaklínač s Akasom ho nasledovali. 

„Má moju palicu!“ chytila si ústa Mosa zdesene a rýchlo ju Zira potiahla späť za stĺp. 

Vladár zmizol aj so strážcom, no Xarberz sa zastavil a obzrel sa. Palicu vrtel prstami a pozeral na všetky strany v sále. Vtom si všimol hrubý stĺp a zamračil sa. 

„Pst!“ Priložila sa si Zira prst na ústa a druhou rukou prikryla ústa Mose, ktorá mala sto chutí sa mu ukázať. 

Xarberz spravil krok smerom k stĺpu a zo všetkých síl napínal sluch. Palica mu lietala medzi prstami a on pomaly kráčal k stĺpu. Nakláňal hlavu na ľavý bok, aby lepšie počul, no neozva-lo  sa  nič.  Zastal  a palicu  zatavil.  Oprel  ju  o zem,  ako  keby  mu  mala  slúžiť  k opore.  Hľadel rovno na stĺp a zadržiaval dych. Čakal, kým sa niekto neprezradí. 

„Nie,“  šepla  Zira  Mose  a pokrútila  hlavou.  Tentoraz  si  Mosa  držala  ústa  sama  cez  masku. 

Dokonca silno zavrela oči, len aby sa neprezradila. 

„Je tu niekto?“ spýtal sa Xarberz. 

Mosa zdesene otvorila oči a pozrela na Ziru, ktorá krútila stále hlavou. 

Xarberz chvíľu čakal na odpoveď, no potom sa pohol k stĺpu. Celkom pomaly k nemu kráčal a znovu  krútil  Mosinou  palicou.  Blížil  sa  k nemu  a vzdialenosť  medzi  ním  a stĺpom  sa  stále zmenšovala.  Netrvalo  dlho  a bol  od  neho  ďaleko  len  tri  metre.  Zastal  a palicu  znovu  oprel o zem. Naklonil sa vľavo, aby zistil, či za stĺpom naozaj nik nie je. Lenže stĺp bol hrubší, ako si myslel. 

Males sa natlačil viac na Mosu, len aby ho Xarberz nezahliadol. 

Napokon sa Xarberz  rozhodol.  Pohol  sa tentoraz už rázne k stĺpu, odhodlaný zistiť, či  sa za ním niekto neskrýva. 

„Xarberz!“ ozval sa za ním niečí hlas a on zastal. Pozrel vzad. Bol to Akas. „Čo tam robíš? 

Jeho veličenstvo na teba čaká.“ 

„Chcel som len...“ Ukázal k stĺpu zaklínač, no nedopovedal. 

„No tak už poď,“ prerušil ho Akas. „Snáď nechceš, aby veličenstvo na teba čakalo?“ Krútil hlavou Akas. 

Xarberz pozrel späť na stĺp a trojica za ním sa roztriasla strachom. Nikto z nich vôbec netušil, čo teraz Xarberz spraví. 

„Chce sa s tebou ešte porozprávať o Afaris,“ povedal netrpezlivo Akas. 

„Afaris?“ Pozrel zaklínač späť prekvapene. 

„No tak už poď.“ Mávol Akas rukou. 

Xarberz  rázom  na  stĺp  zabudol  a rozbehol  sa  za  ním.  S točiacou  sa  palicou  medzi  prstami zmizol aj s Akasom. 

„Fuj, tak to bolo o vlások,“ vydýchla si Zira. 





„Ale, čo teraz? Má moju palicu a ja ju musím dostať späť.“ Mračila sa nešťastne Mosa. 

„Počkaj.“ Zamyslela sa Zira. „Musí ju predsa niekedy odložiť. Vtedy mu ju vezmeme.“ 

„Ale ako?“ spýtal sa Males. „Len čo nás zbadajú, ihneď nás chytia a uvrhnú do väzenia.“ 

„Ja si pre ňu pôjdem sama.“ Chcela Mosa vybehnúť spoza stĺpa, no obaja ju zastavili. 

„To nebude potrebné, Mosa.“ Pozrela na ňu Zira. „Moja priateľka Salia nám pomôže. Urobí všetko, o čo ju poprosím. Určite nebude proti.“ 

„Ale, ako to chceš spraviť?“ Nechápal Males. 

„Počul si Akasa. Vladár sa chce so zaklínačom zhovárať. To znamená, že pôjdu do salóniku a určite si  pošlú po čaj,  alebo víno.  Salia im ho  donesie a vo vhodnom okamihu Xarberzovi palicu vezme.“ 

„Nato nepristúpi.“ Pokrútil hlavou Males. 

„To ešte nepoznáš Saliu. Ona spraví všetko, o čo ju požiadam.“ 

„Ale takto sa zapletie do tohto všetkého a bude ďalšia, čo pomáha Mose. To jej vladár neodpustí.“ 

Zira pozrela na Mosu a tuho rozmýšľala. 

„Možno by si nemuseli všimnúť, že ju Xarberzovi vzala,“ prehovorila Mosa. „Palica má totiž mechanizmus, ktorý ju môže zmenšiť na takú veľkosť, aby sa dala skryť pod šaty.“ 

„Ale veď vieš, že kúzla tu nepôsobia,“ odvetil Males. 

„To nie je žiadne kúzlo,“ odpovedala Mosa. „Stačí vedieť, kde ju treba stlačiť a mechanizmus ju stiahne.“ 

„To  je  výborne!“  zvolala  Zira.  „To  určite  vyjde.“  Vystúpila  z tieňa  stĺpa  a ponáhľala  sa  za svojou priateľkou, kým nebude neskoro. 

„Počkaj, ale čo keď to nepôjde.“ Zavolala za ňou Mosa a zastavila ju. „Čo ak palicu Xarberz nepoloží.“ 

„Bude piť predsa šálku čaju, tak ju musí položiť. Len sa ničoho neboj a poď so mnou do kuchyne. Musíš Salii všetko vysvetliť.“ 



Pod  maskou  hľadela  s ostatnými  na  dvere.  Nemohla  od  nich  odtrhnúť  oči.  Ani  jedna  z nich neprehovorila. Nastalo hlasné ticho. Nik sa nepohol. Naďalej všetky sedeli na veľkých farebných vankúšoch okolo bazénu a čakali, čo sa bude ďalej diať. 

Dvere sa viac nepohli. Dokonca nepočuli, ani to, čo sa za nimi teraz dialo. Boli hrubšie, ako sa na prvý pohľad mohlo zdať. Nepustili dnu žiaden zvuk. Presne tak to vladár chcel. 

„Kto to bol?“ Otočilo jedno z dievčat k nej hlavu a zašepkalo. 

„Neviem,“ odvetila cez masku. „Nestihla som sa poriadne pozrieť. Všetko sa zbehlo tak rých-lo. Musela som si nasadiť masku a len čo som to spravila, zrazu sa dvere zavreli.“ Pokrčila plecami. 

„Tak ty si to nevidela?“ pýtala sa Desria ďalej. Tentoraz mala v tvári strach, no inokedy jej tvár bola, ako bábika. Jej pleť sa podobala porcelánu a vlasy mala ako uhoľ. Hľadela na ňu svojimi gaštanovými očami a čakala, kým jej priateľka odpovie. 

„Čo som mala vidieť?“ spýtala sa jej priateľka pod maskou stále pošepky. 

„Nebol to vladár.“ Pokrútila Desria hlavou. „Bol to akísi chlapec. Aspoň tak vyzeral. Nevidela som mu do tváre.“ 

„Ale prečo tak rýchlo zmizol? Čo vlastne chcel?“ 

„Neviem čo chcel, no strážcovia ho ihneď od dvier odtrhli.“ 

„Ako ho sem mohli vôbec pustiť? Nevravela si mi, že iba vladár sem môže vojsť?“ 

„Presne tak.“ Prikývla. „Ten chlapec musel byť veľmi odvážny, keď sem vošiel.“ 

„Čo odvážny?“ odfrkla. „Skôr by som povedala, že bol chtivý.“ 

„Snáď si nemyslíš, že zatúžil po jednej z nás?“ Zasmiala sa Desria. „Nik sa vladárových neviest nesmie dotknúť.“ 







„Ja ale ešte jeho nevesta nie som. A ani nebudem,“ oznámila odhodlane. „Nikdy sa jeho ne-vestou nestanem.“ 

„Tak potom teba by sa ten mladík dotknúť mohol.“ Zasmiala sa Desria. 

„Len by sa o to pokúsil.“ Zamračil sa. „Veď ja by som mu ukázala.“ Pohrozila päsťou k dverám. 

„Je mi ho ale teraz ľúto.“ 

„Ľúto, Desria?“ Zdvihla obočie. „Jeho? Prečo? Snáď si nechcela, aby...“ 

„Isteže nie.“ Pokrútila hlavou. „Ale strážcovia háremu teraz privolajú stráže a tie ho uvrhnú do väzenie, kde bude do svojej popravy.“ 

„Prečo sem potom liezol? Každý v jazere predsa vie, že hárem je zakázaný pre každého muža okrem vladára. Musel to byť blázon. Snáď si nemyslel, že by návšteva háremu stála za jeho život?“ 

„Podľa toho, ako vyzeral, povedala by som, že o tom nevedel.“ 

„Prečo? Akože vyzeral? Bol to vodný muž, či nie?“ 

„Práveže nie. Vážne si nič nevidela? Veď on mal na tvári masku ako ty.“ Vtom  dievčati  s maskou  na  tvári  vyschlo  v hrdle.  Nemohla  uveriť  tomu,  čo  počula.  „Mal masku?“ 

„Takú istú, ako ty.“ Prikývla s úsmevom Desria. „To znamená, že bol taktiež...“ 

„Z hora, ako ja,“ prerušila ju a náhle vstala. 

„Čo robíš?“ Zdvihla k nej Desria hlavu. „Čo chceš spraviť?“ 

„Musím sa pozrieť, kto to bol.“ Vykročila k dverám okolo bazéna. 

„Ale  to  nesmieš!“  zvolala  za  ňou  Desria  a všetky  ostatné  ženy  sa  začali  dívať  na  dievča s maskou na tvári, ako kráča okolo nich a mieri si to priamo k dverám. 

Desria taktiež vstala a rozbehla sa za ňou. Všetkých ostatných tridsaťšesť žien a dievčat zača-lo vstávať, nič nechápajúc. 

„Ale, ja asi viem, kto to je,“ kričalo dievča obchádzajúc vankúše jeden za druhým. „Ja viem, že to je on! Musí to byť on!“ Dostala sa až ku schodom, ktoré stúpali k dverám. 

„Zastavte ju! Chce vyjsť von!“ kričala Desria a vladárove nevesty sa ihneď pohli k dievčati s maskou. 

„Ja  musím  vedieť,  či  je  to  on!“  zvolalo  dievča  a vystúpilo  až  k dverám.  Chytilo  sa  kľučky a otočilo ňou. 

„Vladár  ťa  dá  popraviť!“  volala  Desria,  bežiac  za  ňou  s ostatnými  nevestami,  no  dievča s maskou nikoho nepočúvalo. 

Zámka cvakla a vtedy nevesty začali vystupovať po schodoch.  No už bolo  neskoro. Dievča dvere otvorilo dokorán a všetko sa zastavilo. Nastálo znovu mŕtvolné ticho. 



Strážca triasol Narvahom pred háremom, len aby ho prebral k zdravému rozumu. 

„Snáď nechceš stratiť svoj mladý život?“ Mračil sa naňho. „Afaris môžeš nájsť aj keď ujdeš. 

Ukry sa. Môžeš ísť do môjho domu a ja za tebou hneď prídem, keď...“ 

„Nie,  ja  musím  prísť  nato,  kto  to  za  tými  dverami  bol.“  Ukázal  Narvah  na  dvere  háremu. 

Vtom sa otvorili dvere na konci chodby a z nich vybehli traja strážcovia. 

„To je on!“ objavil sa hneď za nimi sluha, ktorý pre nich bežal a ukázal na Narvaha. 

„Už je neskoro,“ povedal strážca, ktorý neprestál dúfať, že Narvah predsa len utečie. 

„Môžete  ma  odviesť  do  žalára,“  volal  Narvah  na  blížiacich  sa  strážcov,  „ale  najprv  chcem vidieť to dievča, za týmito dverami, ktoré má na tvári sklenenú masku.“ Strážcovia ho chytili a zasmiali sa. „Ty už neuvidíš nikoho a nič,“ povedal mu jeden z nich natešene do tváre. „Odteraz budeš vidieť len špinavé steny svojej cely.“ Ďalší dvaja sa s chuťou zasmiali. 





„Prosím  vás,  odpustite  mu,  on  nevedel  o zákaze.  Je  z hora.  Vidíte,  že  má  masku.  Naozaj o ničom nevedel.“ Prosil Narvahov priateľ strážca, no traja muži sa zasmiali na jeho rečiach. 

„To  nás  nezaujíma.  Povedz  to  jeho  veličenstvu  vladárovi.  On  rozhodne  o všetko,“  povedal jeden z nich a už aj Narvaha ťahali k dverám, z ktorých vyšli. 

„Počkajte, ja ju musím vidieť.“ Zmietal sa Narvah v ich zovretí. „Zavolajte ju. Chcem vidieť jej tvár.“ Vzpieral sa a nechcel sa dať odviesť pred od háremu. 

„Nevesty  jeho  veličenstva  nie  sú  pre  oči  bárs  akého  vandráka,“  odvetil  sluha,  čo  doviedol strážcov. 

„Nie,  to  nie!“  Snažil  sa  Narvah  dostať  zo  zomknutia  a tak  mykal  sebou  na  všetky  strany. 

strážcovia ho museli poriadne silno držať, aby im neušiel. 

„Chcel  si  ma  vidieť?!“  preťal  chodbu  dievčenský  hlas  a všetci  stíchli.  Každý  z nich  otočil hlavu za hlasom, k dverám háremu. 

Narvaha  stráže  rázom  neuvedomujúc  si  to  pustili  a tak  sa  mohol  voľne  otočiť  späť.  Videl otvorené  dvere  a za  nimi  stalo  mnoho  žien  a dievčat,  no  celkom  vpredu  pri  dverách  stálo dievča s maskou na tvári a čakalo na jeho odpoveď. 

Nemohol  tomu  uveriť.  Naozaj  sa  nemýlil.  To  dievča  muselo  byť  z jeho  sveta.  Muselo  byť zhora. 

„Kto si?“ spýtal sa nedočkavo. 

„A kto si ty? Si zhora, keď máš masku ako ja?“ 

„Takže nie som tu sám.“ Potešil sa Narvah. „Nepoznáme sa? Ja som Narvah a ty?“ Vtom  dievčaťom  trhlo  vpred,  ako  keby  chcelo  vybehnúť  z dvier,  no  napokon  sa  upokojilo. 

Chytilo si masku a stiahlo si ho z tváre. 

Narvah nemohol uveriť vlastným očiam. Dievča malo zatvorené oči, aby nepodľahlo vodné-

mu  bozku.  Otvorilo  ústa  a prehovorilo.  „Ja  som  Pasira.“  Otvorilo  oči  a zviezlo  sa  na  zem v bezvedomí. 



Tesne pred tým, ako dýka mohla zasiahnuť Ólianinu hruď, Vodná kráľovná chytila Wirzisine zápästia a tak zastavila jej útok. Bosorka nemo hľadela na Ólianinu ruku a nemohla to pochopiť. Kráľovná mala zavreté oči, ako keby bola v bezvedomí, no nebolo to naozaj tak. Wirzisa sa snažila dotlačiť čepeľ dýky až k jej hrudi, no Óliana jej to nedovolila. Zrazu začala bosor-kinu ruku odtláčať čoraz viac od seba. 

„Musíš zomrieť!“  Chytila  Wirzisa  dýku  oboma  rukami  a snažila  sa  ňou  Ólianinu  hruď  pre-bodnúť. Lenže kráľovná bola mocnejšia, než ona. Stále viac od seba dýku tlačila a Wirzisa už vedela, že tento boj nemôže vyhraď. 

Náhle  Óliana  otvorila  oči  a pod  viečkami  sa  jej  objavil  oheň.  „Mňa  nepremôžeš,  Wirzisa,“ prehovorila kráľovná démonským hlasom. „Ty určite nie.“ 

„Choď do pekla!“ Zatlačila Wirzisa ešte viac na dýku, no ani trochu ňou nepohla. Nakoniec jej ju Óliana vykrútila z ruky a bosorka spadla na zem. „Musíš pykať za všetko, čo si mi spravil!“ kričala bosorka na Ólianu, šúchajúc si pritom zápästie. Rýchlo vstala a postavila sa bokom, aby Óliana na ňu zo zeme nemohla. 

„Prepočítala  si  sa!“  Hľadela  na  ňu  Óliana  s ohnivými  očami.  Odrazu  oči  zavrela  a otvorila ústa. Z nich sa jej vydral hrdelný výkrik, ktorý bol natoľko strašný, že si Wirzisa musela rukami zakryť uši a strachom cúvala pred Ľadovou kráľovnou. 

Ólianin vreskot neprestával a súčasne s ním jej z úst vyletel oheň, ktorý sa zhmotnil na živú bytosť. Len čo vyletel z kráľovnej, vreskot okamžite prestal a Óliana zostala nehybne ležať. 

„Ty ma nemôžeš zabiť.“ Kráčal ohnivý démon k Wirzise, ktorá začala pred ním cúvať. „Čo by si spravila, keby som vstúpil do teba?“ 

„To nie!“ Vystrašila sa bosorka a nervózne začala hľadieť okolo seba, aby našla vhodný únik pred démon. 







„Chcela si ma zničiť a takto ja zničím teba!“ Ukázal na ňu ohnivým prstom démon a z neho vyšľahol veľký plameň rovno na ňu. 

„Nie!“ vykríkla Wirzisa a začala si  hasiť svoje šaty, ktoré jej vzplanuli  démonským  plame-

ňom. 

„Myslím,  že  v tvojom  tele  mi  bude  najlepšie.“  Kráčal  neustále  k nej  démon  a Wirzisa  pred ním cúvala hasiac si pritom svoje šaty. 

„To nesmieš! To nie!“ kričala naňho, no démon ju nepočúval. Zasmial sa a zmenil sa na plameň, ktorý okamžite letel rovno k nej. 

„Nieeee!“ zvrieskla bosorka a začala sa rýchlo točiť okolo svojej osi. Skôr, ako sa k nej oheň mohol dostať, zmenila sa na vzdušný vír a nechtiac ho vtiahla do seba. V útrobách víru bolo vidieť, ako s démonom bosorka bojuje, no ani to netrvalo dlho. Odrazu sa vír pohol a letel cez chodby zámku tak rýchlo, že za sebou ťahal aj vodu, čo stekala zo stien na zem. Vyletel zo zámku až k oblohe a tam v hustej hmle zmizol. 

Óliana sa náhle nadýchla a otvorila oči,  ako keby sa strašne zľakla. Rýchlo sa posadila, nič nechápajúc, keď zrazu všetko pochopila. Zbadala ležiac na zemi vo vode Charu. Pomaly vstala a šla k nej. No po ceste si všimla, že voda, čo pokrývala podlahu mala červený nádych. Ako keby do nej niekto vylial farbu, ktorá ju stále farbila dočervena. Išla po nej. K miestu, odkiaľ farba stekala do vody a prv, ako tam došla, uvidela kráľa Kalna, ako leží na zemi. 

„Kaln!“ vykríkla a rozbehla sa k nemu. Otočila ho na chrbát, podoprela mu hlavu a utrela mu tvár. 

„Čo sa stalo?“ prehovoril Kaln. „Kde je tá bosorka?“ 

„Neviem.“ Pokrútila hlavou Óliana. „Nerozprávajte. Už tu nie je. Niekam zmizla aj s démonom.“ 

„Ale, ona vás chcela zabiť. Ona mala dýku...“ hovoril kráľ s námahou. 

„Nič mi nespravila. Všetko dobre dopadlo. Všetko zle sa na dobre obrátilo.“ 

„Ale ja umieram.“ 

„Nie, vy nezomriete. Všetko dobre dopadne. Vyliečite sa a potom...“ 

„Nie,  vaše  veličenstvo.  Niekto  musel  zomrieť  za  dobro  celého  sveta.  Bol  som  to  ja.  Už  po druhý raz. Mali ste pravdu. Všetko zle sa na dobre obrátilo. Veď ja som už mal byť dávno mŕtvy. To znamená, že nič zlé sa nestalo. Doniesol som Estex. Je v mojej taške.“ Dotkol sa svojej tašky, no Óliana mu ruku vzala do dlane. 

„Nesmiete sa namáhať. Ja mám magické veci, ktoré vám pomôžu. Patrili môjmu manželovi a tie vám určite...“ 

„Už je neskoro. Spravili ste nemožné a ja teraz musím odísť.“ Prerušil ju Kaln. „Som rád, že som vás mohol stretnúť. Ďakujem vám.“ 

„Začo mi ďakujete?“ Rozplakala sa Óliana. „Vytrhla som vás z pazúrov smrti, aby ste znovu zomreli.“ 

„Nie vaše veličenstvo. Vy ste ma zachránili. Zachránili ste moju dušu.“ Kráľovná sa rozplakala ešte viac. 

„Nie, neplačte. Pomohli ste mi. Mal som ísť do pekla, lebo som zabil Toriana. No vy ste mi dali  druhú  šancu  a teraz  som  sa  kvôli  vám  obetoval.  Moja  duša  teraz  pôjde  do  neba  a zato vďačím len vám. Ďakujem.“ Usmial sa na ňu, no Óliana neprestala plakať. Poutierala si slzy, ktoré jej znovu nato zaplavili bielu tvár. 

„Spravím  to  znovu,“  vravela  cez  slzy.  „Znovu  vás  vezmem  smrti.“  Oprela  ho  o stenu a rozbehla sa preč. 

Utekala  cez  chodby  a voda  jej  špliechal  na  šaty.  No  na  to  nehľadela.  Musela  ho  zachrániť. 

Musela. Veď on jej pomohol Charu premôcť a pomohol tak dobru na svet. Ako utekala, vôbec si nevšímala, že voda z podlahy začína stúpať späť po stenách k stropu. Steny hrubli a strop taktiež.  Všetko,  čo  sa  roztopilo,  znovu  zamŕzalo  a zámok  tak  dostával  späť  svoju  podobu. 





„Musíte vydržať,“ vravela si pre seba. „Ešte chvíľku vydržte. Ešte chvíľočku.“ Dostala sa do chodby  s nízkym  stropom  a s malými  dvierkami.  Otvorila  ich  a vošla  dnu.  Za  dverami  bola stredne veľká miestnosť a v nej mnoho vzácnych predmetov, ktoré patrili jej manželovi. schytila jeden z nich a bez toho, aby zavrela za sebou dvere, rozbehla sa späť. 

Keď sa konečne dostala do sály, kde nechala kráľa opretého o stenu, podlaha v zámku už bola skoro celkom bez vody. 

„Už som tu!“ volala na kráľa, ponáhľajúc sa k nemu. V ruke držala čarovnú guľku, dúhovej farby. Keď k nemu došla, kráľ bol buď v bezvedomí, alebo spal. „Toto vám pomôže.“ Nahla ho dopredu a nad ranou, ktorú mal v chrbte mu guľku rozdrvila na prah. „Je posledná. Patrila môjmu manželovi. Vždy pomohla,“ rozprávala pri tom a prášok mu vysypala do rany. Potom ho oprela späť o stenu a potešene mu pozrela do tváre. „O chvíľu ste zdravý.“ Ale Kaln oči neotvoril. 

„Čo sa stalo? Veď toto musí predsa pomôcť.“ Pozerala kráľovná do Klanovej tváre, nič ne-chápajúc. Znovu ho oprela o seba a pozrela mu na ranu na chrbte. „Prečo sa nezacelila? Čo sa stalo? Prečo to nefunguje?“ 

„Pretože je už neskoro.“ Ozval sa hlas za ňou a Óliana sa zarazila. Hľadela do steny pred sebou a nemohla tomu uveriť. 

„On nemôže byť mŕtvy.“ Oprela ho späť o stenu a pozrel mu do tváre. „Preberte sa, prosím.“ Triasla mu hlavou, no kráľ oči neotvoril. 

„Videla som, ako mu duša vyletela do neba,“ vravel hlas za ňou. 

„Ja ho vrátim späť. Musím ho znovu vzkriesiť.“ Krútila Óliana hlavou, bez toho, aby sa obzrela. 

„To už ale nepôjde. Jeho duša je v nebi a odtiaľ ju už nemôžeš dostať na zem. Na nebo má každá duša právo. Keby šiel znovu do pekla, tak by sa to ešte dalo, ale takto...“ 

„Nie!“ rozplakala sa znovu Óliana. „Čo som to spravila? Nemala som ho do toho nikdy za-tiahnuť. Nevzkriesila som ho preto, aby znovu zomrel. Zrazu prestala plakať a rázne si utrela slzy. „Ale ja viem, kto za to môže.“ Tvár jej odrazu zvážnela. „Za jeho smrť môžeš len ty! 

Len ty!“ Zvrtla hlavu dozadu k Chare. 

Chara stála o pár metrov od nej a bola celkom ako človek. Jej vlasy mal rozprestreté na zemi a boli bielej farby. Takisto aj zuby a oči. 

„Ale to som nebola ja.“ Krútila ľútostivo hlavou. „Ja zato predsa nemôžem.“ 

„A kto zato môže?“ Vzpriamila  sa kráľovná a mračila sa na ňu. „Mňa nezaujíma, že v tvojom tele bol démon. Mohla si ho predsa premôcť. Prečo si mu to dovolila? Prečo toľko ľudí muselo kvôli tvojej slabosti zomrieť?“ Kráčala k nej a Chara pred ňou vystrašene cúvala. „Prečo si mu to dovolila? Mala si sa mu vzoprieť. Tvoja rodina je teraz prekliata a za všetko môžeš len ty!“ Dostala sa až k nej a zahnala ju až k stene. 

Chara si zakryla rukami tvár a rozplakala sa. „Ja som sa snažila. Nechcela som. Naozaj som nechcela.“ 

„Aj on,“ ukázala Óliana na mŕtveho kráľa, „ti pomohol. Vyrval ti z tela toho netvora a teraz je mŕtvy! Počuješ?!“ Chytila ju za ramena a začala ňou triasť. 

„To som nechcela!“ kričala Chara cez slzy, snažiac sa vymaniť z Ólianinho zovretia. 

Kráľovná ňou triasla až do chvíle, kým nezačula akísi čvachtavý zvuk. Otočila hlavu a otvorila oči doširoka. 

Aj Chara prestala plakať a pozrela smerom, kde sa dívala aj kráľovná. 

Bol  to  Gros.  Vyliezol  z vody  a kráčal  k ním.  Stekala  z neho  voda  a za  ním  zostávali  mokre šľapaje. Už sa nevznášal nad zemou. Kráčal ako človek a mieril rovno k nim. 

„Chce ma zabiť,“ roztraseným hlasom prehovorila ticho Chara. „Chce sa mi pomstiť.“ Gros kráčal k nim s kapucňou na hlave a zanechával za sebou mokrý pas. Blížil sa k ním a ani jedna z nich nepovedala ani slovo. Hľadeli na Grosa ktorý sa zrazu podobal na človeka viac, ako pred tým. 

Zastal tesne pred nimi a viac sa nepohol. Dokonca sa nepohla ani Óliana a Chara. Obe naňho nemo hľadeli, nevediac, čo si majú o ňom myslieť. 

Znenazdajky  si  jedným  šmahom  ruky  Gros  stiahol  kapucňu  z hlavy  a obe  ženy  od  strachu vykríkli. 



Za zavretými dverami sa vladár radil s novým priateľom zhora. Akas už s nimi nebol. Vladár sa chcel so zaklínačom pozhovárať o samote. V salóniku sedeli na mäkkých kreslách a vladár kládol Xarberzovi otázku za otázkou. 

„Vieme, že temný pán je už dávno mŕtvy. Ale čo jeho spojenci? Ani tí neboli o nich lepší než on. Čo sa s nimi stalo?“ spýtal sa hltajúc zaklínačove slova jedno za druhým. 

„No,  myslím,  že  sú  už  všetci  mŕtvy,“  odvetil  Xarberz  pokojne,  vychutnávajúc  si  vladárovu naivitu. Začalo sa mu to páčiť. Uvedomil si, že Lasamon uverí všetkému, čo mu povie a to je preňho veľmi výhodné. „A tí, čo nezomreli, už nemajú žiadnu moc. Dokonca pomáhajú konať dobro. Samozrejme pod nátlakom mágov.“ 

„To je dobre. Som rád, že to takto dopadlo.“ Potešil sa vladár. „Musíte mi ešte veľa porozprá-

vať,  čo  sa  hore  stalo.  K nám  sa  nedostane  vôbec  nič.  Sme tu  odrezaný  od  svete  tam  hore.“ Nachvíľu sa odmlčal a Xarberz sa zatiaľ hral s Mosinou palicou. 

„A čierny kvet?“ Pozrel zrazu vladár na Xarberza tak znenazdajky, že sa Xarberz preľakol, že už vie, že Sirtach má v taške. 

„No...“ Nevedel čo mu má nato povedať. Vôbec nepochopil čo tým myslí? Už vie, že ho má on? 

„Je tam, kde sa hovorí?“ spýtal sa ďalej vladár. 

„Zostal  pod  troskami  Abrosovho  hradu,“  napokon  odvetil  pokojne  zaklínač  a vladár  sa  pri vyslovení mena temného pána roztriasol. 

„Ale nik  ho ešte nenašiel.“ Preľakol  sa vladár. „Viem,  viem,“ kýval  hlavou. „Naozaj zostal pod troskami hradu, ale viem aj o tom, že ho niekto má nájsť. Niekto, kto bude nástupca temného pána. Čo ak ho už niekto našiel a nik o tom nevie? Čo ak už pripravuje pomstu, ktorá dopadne na každého, čo bol proti temnému pánovi?“ 

Xarberz po jeho slovách ešte viac znervóznel. Chvíľu sa snažil rozmýšľať a vladár ho nedo-

čkavo sledoval. 

„Mágovia bielej mágie o všetkom vedia.“ Nakoniec Xarberz prehovoril. „Keby Sirtach niekto našiel, ihneď by to zistili.“ 

Vladár sa pri mene čierneho kvetu roztriasol ešte viac, ako pri mene temného pána. 

„A vy?“ pýtal sa ďalej vladár a touto otázkou Xarberza celkom vyviedol z rovnováhy. Zrazu mu  palica  vypadla  z ruky  a spadla  na  zem.  Hľadel  na  Lasamona,  ako  na  prízrak  a tvár  mu celkom zbledla. 

„Ja...?“ Vstal z kresla zaklínač celkom vyplašený. 

„Presne tak. Vy.“ Prikývol vladár a vstal tiež. 

„Vy ste to...celý čas na mňa len hrali?“ spýtal sa zaklínač už poriadne vystrašene. 

„Ja?“ Zamračil sa vladár. „Ja som predsa nič nehral...“ 

„Čo chcete so mnou spraviť?“ Roztriasol sa Xarberz. „Ak bude treba, tak ju použijem.“ Siahol rukami do svojej tašky. „Viem, že to nesmiem, ale v tomto prípade...“ Vtom niekto zaklopal na dvere a do salóniku vošla Salia s podnosom, na ktorom niesla čajovú súpravu. 

„Vaše veličenstvo.“ Pozdravila a uklonila sa. 





Vladár bol celkom mimo. Vôbec nevedel, o čom to Xarberz hovorí, ale keď vošla slúžka, za-

čal sa tváriť, že sa nič nedeje. 

„Polož to tam.“ Ukázal na stolík a Salia pristúpila k stolíku. 

Xarberz  hľadel  na  vladára  s rukami  v taške.  Potom  pozrel  k otvoreným  dverám,  cez  ktoré vošla slúžka. Spravil k nim krok, ale hneď aj zastal. Za nimi stali totiž dvaja strážcovia. 

Salia položila tácku so súpravou na stolík a pomaly nalievala čaj do šálok. Pritom očkom po-

škuľovala po palici.  Ihneď ju zbadala. Ležala na zemi vedľa stolíka, ako nejaká nepotrebná vec. Obišla šikovne stolík a šatami zakryla palicu. 

„Čo ti to tak dlho trvá?“ Zagánil na ňu Lasamon. „Choď už. Obslúžime sa sami.“ Mávol rukou k otvoreným dverám, aby rýchlo odišla. 

„Ako si prajete, vaše veličenstvo.“ Uklonila sa čo najhlbšie a najpomalšie, aby pritom mohla palicu nepozorovane zo zeme zdvihnúť. 

„Dobre, dobre.“ Skočil k nej vladár a potiahol ju rýchlo hore. 

Salia nestačila palicu vziať. Vladár ju potlačil smerom k dverám a tak musela odísť. Len čo zavrela za sebou dvere, vladár pristúpil k vydesenému zaklínačovi. 

„Čo máte v tej taške?“ Zamračil sa naňho. No Xarberz pred ním len cúvol. „Neviem, čo sa vám stalo, ale ak som vás nejako urazil, prepáčte mi to,“ ospravedlňoval sa Lasamon. „Chcel som len vedieť, aké postavenie máte medzi mágmi tam hore. To je všetko.“ Xarberz to zrazu všetko pochopil. Už sa netváril tak vystrašene. Ruky vytiahol z tašky a rých-lo ju zavrel. 

„Ja... som obyčajný mág,“ odvetil po chvíli a nasilu sa na vladára usmial. 

Lasamon  sa  naňho  podozrievavo  chvíľu  pozeral  a potom  sa  vrátil  späť  a sadol  si  do  kresla. 

„Ale to nie je možné.“ Pokrútil vladár hlavou. 

„Prečo... by to nebolo možné?“ spýtal sa s miernym náznakom strachu v hlase Xarberz. 

„Obyčajného mága by sem neposlali.“ Zasmial sa vladár. „Tá čarodejnica je predsa len trochu tvrdý oriešok.“ 

„Ach, tak,“ vydýchol si zaklínač a sadol si späť na svoje miesto. „Práve že nie je. Ju zvládne každý mág. Ona je síce mocná, no nie viac, ako ja. Keby som sa k nej dostal, ihneď by som ju premohol.“ 

„Tak je to potom v poriadku.“ Natiahol sa Lasamon k šálke a trochu si z čaju usrkol. „Veľmi rád by som sa pozrel tam hore, ale ako viete, nie je to možné. Viete už je to poriadne dlho, keď som videl mágov naposledy. Myslím, že naše priateľstvo stále trvá. A tak by som ich rád pozdravil. A pritom by som sa pozrel, čo sa na svete zmenilo.“ 

„Môžem ich všetkých od vášho veličenstva pozdravovať.“ Chlipol si Xarberz teplého čaju. 

„Nikdy by som vám to nezabudol.“ Nadchol sa Lasamon. No hneď potom zvážnel. „Viete... 

to by nebol jediný dôvod, prečo by som sa chcel s nimi stretnúť.“ Naklonil sa k zaklínačovi. 

„Nie? Prečo teda?“ 

„Myslím, že tak ako vy, tak aj ostatní mágovia tam hore vedia o mocnárovi.“ Zašuškal skoro celkom ticho Lasamon. 

„O  mocnárovi?“  Zamračil  sa  Xarberz.  Nevedel  čo  tým  myslí.  Veď  on  je  ten,  čo  vládne v tomto jazere a meste... alebo nie? 

„On  je  stále...“  Zrázu  Lasamon  stíchol  a poobzeral  sa  okolo  seba.  „...veľmi  nebezpečný. 

Vlastne nijaká bytosť na svete nie je nebezpečnejšia než on.“ 

„Aha.“ Kývol Xarberz hlavou, lebo vôbec netušil, čo má na to povedať. „A... načo sa chcete stretnúť s ostatnými mágmi?“ 

„Potrebujeme od nich pomoc. Iba oni by nás ho mohli zbaviť.“ 

„Zbaviť?“ Zdvihol zaklínač obočie zamyslene. „Vy sa ho chcete zbaviť, lebo vás ohrozuje?“ 

„Isteže nás ohrozuje,“ povedal vladár hlasnejšie, ako naozaj chcel. 

„Ale veď máte Afaris. Tá vám splní prianie ak je dobré.“ 







„Práveže o to ide. Mocnár stráži Afaris a nikoho k nej nepustí.“ 

„Nepustí?!“ Vystrel sa Xarberz zhrozene. „Ako to že nepustí?“ 

„Pst!“ Priložil si vladár prst na ústa. „On počuje všetko.“ Znovu sa obzrel okolo, ako keby ich samotný mocnár pozoroval. „Vlastne k nej pustí len mňa. Teda ak si to pravda nerozmyslel.“ Na chvíľu stíchol, no potom hneď pokračoval. „Čo keby ste im to povedali. Určite niečo vy-myslia. Sú predsa mágovia.“ 

„Ale, keď k nej nik nesmie, tak potom...“ vravel Xarberz zdesene sám pre seba, nevnímajúc vladára. 

„Tak čo? Pomôžete nám? Poviete im to?“ 

„Čože?“ Pozrel na Lasamona, ako keby ani nevedel o čom hovorí. „O, isteže im to poviem,“ odvetil a zamyslel sa. „A... kto to...“ pozrel bojazlivo na vladára, „...je?“ 

„Prosím?“ Nerozumel mu vladár. „Kto je kto?“ 

„No... predsa ten mocnár.“ Musel sa ho to spýtať. Možno sa tým prezradí, no musí sa dozvedieť, kto Afaris stráži. A ako veľmi je nebezpečný. 

„Vy snáď žartujete.“ Usmial sa vladár a oprel sa o kreslo. 

Xarberz teraz už vôbec nevedel čo povedať. Tiež sa usmial a zdvihol ramena. Zrazu bol celkom nesvoj. 

„Ale ako to, že to neviete keď ste mágovia?“ pobúril sa vladár. „Čierny kvet je pod ruinami a to, že Afaris je v moci mocnára, to nevie nik zhora?“ 

Zaklínač nemo pokrútil hlavou a čakal, čo mu vladár povie. 

„Naozaj o tom nič neviete?“ Zmraštil čelo vladár. „Veď mocnár je samotný pán pekiel.“ Len čo to Lasamon povedal, zaklínač vypúlil naňho oči, ako na ducha. Sirtach ho sem nasmerovala a on vôbec nevedel, čo ho tu čaká. Ona určite vedela, že je tu pán pekiel. Ona ho celý čas klamala. Ona všetko vedela. Ona... 

„Mocnár je predsa samotný Satan,“ zašuškal vladár a Xarberz zhrozene vstal a pritom prevrá-

til stolík s čajovou súpravou. 

„To som nevedel!“ kričal na Lasamona, nehladiac nato, čo spravil. „To som naozaj nevedel!“ 

„Ale, čo to robíte?“ Postavil sa aj vladár. 

„Mali ste mi to povedať!“ kričal zaklínač. „Prečo ste mi to nepovedali?“ Cúval pred ním krú-

tiac pritom hlavou. Nato otvoril dvere a vybehol von. 

„Počkajte, kam to idete?!“ volal za ním vladár nechápavo. 

Xarberz bežal cez sálu preč, sám nevediac kam. Chcel byť čo najskôr preč od toho zla, ktoré naňho celý čas čakalo. 

Na konci sály sa zrazil so Saliou, ktorá skoro spadla na zem. No skôr, ako mu mohla niečo povedať bol už preč. 

„To bol predsa on.“ Hľadel za ním. „Ale palicu nemal.“ Zamračila sa a pobrala sa do salóni-ku. Už z diaľky videla, že dvere do salóniku sú otvorené. Strážcovia stáli na svojich miestach, ale či je vladár ešte vnútri, to nevidela. 

Došla  až  k otvoreným  dverám  a pozrela  dnu.  Stolík  bol  prevrhnutý  a čaj  vyliaty  na  dlážke. 

Čajová  súprava  sa  rozbila  na  kusy  ktoré  sa  váľali  všade,  len  čarovná  Mosina  palica  medzi črepmi neležala. 






Spojenectvo masiek 

Ozvalo sa klopanie na dvere. 

„Kto je to?“ vstala rázom zo stoličky Zira a nedočkavo čakala na odpoveď. 

„To som ja Salia,“ zaznelo od dvier a Zira ich rýchlo otvorila. 





Salia švihom vbehla do Zirinej izby, kde na ňu čakali aj Males s Mosou, ktorá ihneď pribehla k Salii. Zira zaraz zavrela dvere a zamkla. 

„Kde je?“ spýtala sa jej rýchlo Mosa. 

„Nemám ju.“ Pokrútila Zira hlavou. 

„Nemohla si ju vziať?“ Otvorila oči doširoka Zira. 

„Vlastne mohla, no vladár ma zo salóniku vyhodil.“ 

„Vyhodil?“ Zamračila sa Zira. „Ako to?“ 

„Má ju stále Xarberz?“ skočila im Mosa do reči. 

„Neviem.“ Pokrčila ramenami Salia. „Keď som vošla do salóniku, palica ležala na zemi pod stolom. Myslela som, že to bude ľahké ju vziať, no keď som sa uklonila a chcela som ju pritom vziať, vladár ma ihneď vyhodil. Bol akísi nervózny, alebo čo. A takisto aj ten Xarberz. 

Keď som vošla, mal ruky strčené vo svojej taške, ako keby chcel z nej niečo vytiahnuť.“ Pozrela na Mosu. „Vážne neviem čo sa stalo. Skoro som ju už mala, no nemohla som nič robiť. 

Aj keby som ju zdvihla, nestačila by som ju zmenšiť. Musela som vyjsť von.“ 

„On  chcel  použiť  Sirtach?“  Zhrozila  sa  Mosa  a všetci  s ňou.  „To  predsa  nesmie,  keď  chce získať Afaris. A prečo ležala moja palica na zemi? Nikdy by ju nedal z ruky, keď vedel, že je moja.“ Zamyslela sa. 

„Ale to nie je všetko,“ pokračovala zrazu Salia a Mosa znovu spozornela. „Len čo som vyšla von, kráčala som veľmi pomaly späť, aby som niečo z ich rozhovoru začula.“ 

„O čom sa zhovárali?“ spýtal sa teraz pre zmenu Males. 

„Spomínali nejakých mágov tam zhora, alebo koho. A potom sa zhovárali o mocnárovi. Ale viac neviem, lebo som nemohla kráčať priveľmi pomaly. Boli tam stráže, ako vždy. Tak som nakoniec musela naozaj odísť.“ 

„A to  je všetko?“ Nemohla uveriť  Mosa vlastným  ušiam. „Xarberz vladára klamal.  To sme vedeli už dávno pred tým.“ 

„Lenže skôr, ako som naozaj vyšla zo sály, niečo sa stalo,“ vravela Salia ďalej. „Na salóniku sa otvorili dvere a z nich vybehol ten Xarberz a vyzeral, že videl prízrak. Vladár za ním volal, no on nezastal. Bežal ďalej, ako šialený a na nič nehľadel. Vrazil do mňa a skoro ma zhodil. 

Hľadela som za ním a nič som nechápala.“ 

„Mal so sebou moju palicu?“ Netrpezlivo sa spýtala Mosa. 

„Práveže nie.“ Pokrútila slúžka hlavou. „Práve preto som išla späť do salóniku, či ju tam ná-

hodou nenechal. Lenže v salóniku nebol ani vladár a všade bol neporiadok. Stôl bol prevrhnutý a na zemi boli črepy a vyliaty čaj. No palica tam nebola.“ 

„Musel prísť na ten mechanizmus.“ Otočila sa Zira k Mose. „Určite si ju zmenšil a potom si ju ukryl trebárs do svojej tašky.“ 

„Nato by len tak neprišiel.“ Pokrútila Mosa rozhodne hlavou. „Keď neviete že je tam skrytý mechanizmus, tak nato nijako neprídete.“ 

„Tak potom kde je? Kto ju vzal?“ spýtal sa Males skôr pre seba, než ostatných. 

„Možno zapadla pod kreslo. Bol tam predsa neporiadok.“ Napadlo Ziru. 

„Kde že,“ zamietla Salia hneď jej nápad. „Všetko som prezrela. Palica zmizla.“ 

„To nie je možné.“ Začala sa Mosa nervózne po miestnosti prechádzať. „Všetko sa kazí. Už ju určite nikdy nenájdem.“ 

„Nemohla sa predsa vypariť.“ Neverila Zira Mosinej poznámke. „Niekde musí byť. Niekto ju musel vziať. Stačí prísť nato kto a palicu nájdeme.“ 

„Keďže tam nebol ani vladár, tak kam zmizol?“ Pozrel Males na Saliu. 

„Neviem. Ešte som ho videla, ako na Xarberza volá a potom už neviem čo sa s ním stalo. Ale naisto viem, že zo salóniku nevyšiel.“ 

„Nevyšiel?“ Zastala sa Mosa a otočila tvár k nej. „Ako to, že tam potom nebol?“ 







„To znamená, že ju má on.“ Pochopila zrazu Zira. „On ju vzal a potom s ňou zmizol.“ Usmiala sa Zira na Mosu. „On má takú skrýš, kde má vzácne veci. Nikdy som tam nebola, ale niekoľkokrát mi o nej rozprával.“ 

„Myslíš, že ju vzal on?“ Svitla v Mose nádej. 

„Určite. Zostal tam sám. Kto by ju potom vzal? Možno už pred tým ju chcel vlastniť, no nechcel ju Xarberzovi vziať len tak. Čo by mu povedal?“ 

„Kade ale odišiel, keď to nebolo cez dvere?“ spýtal sa Males. 

„Skoro v každej miestnosti v celej pyramíde sú tajné východy. Určite je jeden aj v salóniku,“ vysvetlila Zira. 

„Ale, kde tá skrýš je?“ ozval sa Males. 

„To práveže vôbec netuším.“ Zamyslela sa Zira a sklonila hlavu k podlahe. „Ale viem, kto by to mohol vedieť.“ Pozrela zrazu na nich veselo. 

„Kto?“ spýtali sa všetci naraz. 

„Jedna z vladárových manželiek. Lasamon ju má zo všetkých neviest najradšej. Volá sa Desria. To znamená, že musíme do háremu,“ povedala a všetci na ňu prekvapene pozreli. 



Otvoril nové dvere a ocitol sa v ďalšej obrovskej sále. Neprestaval utekať. Musel tomu všet-kému ujsť. Nevnímal nič okolo seba, iba stále počul to meno. To strašné meno, s ktorým sa nechcel nikdy stretnúť. Tušil, že sa s ním raz v pekle stretne, ale nechcel si to nikdy pripustiť. 

Nemohol o tom ani rozmýšľať, no napriek tomu ho jeho skutky hnali do pekla. Nemohol byť poctivý. Nemohol byť ani dobrý. Nikdy sa o to ani nechcel pokúsiť a ani teraz sa o to nepokú-

si. Musí konať tak, ako doteraz. No s ním sa nesmie stretnúť. Nesmie! Nech sa deje čokoľvek, k Satanovi sa nemôže ani priblížiť. 

Odrazu sa potkol a spadol na zem. Z tašky mu vypadla Sirtach a odkotúľala sa o kúsok ďalej od neho. Pozrel zo zeme na ňu. V tvári mal strach. 

Čierny kvet sa náhle postavil, tak ako stáť mal a otočil sa kvetom k nemu. 

„Musíš ísť po Afaris,“ prehovorila Sirtach. 

Xarberz zdesene krútil mĺkvo hlavou. 

„Musíš ju vyniesť z jazera. Musíš ju zničiť, aby si mohol ovládnuť celý svet a potom...“ 

„Nie!“ zreval na ňu zaklínač. „Nemôžem to spraviť. Nežiadaj to odo mňa! Ty si ma zradila! 

Celý ten dlhý čas si o ňom vedela a poslala si ma na smrť. Prečo si mi to nepovedala? Vedela si, že by som túto cestu nikdy nepodnikol, však?“ Krútil stále prestrašene hlavou. 

„O  Satanovi  som  netušila.  Vravela  som  ti  hneď,  ako  si  vošiel  do  jazera,  že  tu  všade  okolo cítim obrovské zlo. Ale naozaj som nevedela, že je to pán pekiel.“ 

„Na tom to už aj tak nič nemení,“ rozhodne povedal Xarberz. „Musím sa vrátiť späť. nemô-

žem tu byť ani sekundu. Už teraz je neskoro!“ 

„Ale ty musíš ísť ďalej. Už si tak blízko. Nemôžeš to teraz vzdať. Všetko ide podľa plánu, tak čoho sa bojíš? Stačí, keď Satanovi ukážeš mňa a spraví všetko, čo budeš chcieť!“ Keď počul znovu jeho meno, chytil si uši a ešte viac pokrútil hlavou. „Nie, nie, nie!“ opakoval stále dokola. „To naozaj nemôžem.“ 

„Môžeš. Môžeš predsa všetko. Nikto nevie, že ma nesmieš použiť. Nikto to nevie, tak čoho sa bojíš?“ Na chvíľu sa Sirtach odmlčala a Xarberz na ňu nemo hľadel s očami plných sĺz. „Už si tu pridlho a Mosa je už určite k Afaris bližšie, ako ty. Už je čas ju vyniesť nahor. Už nie je veľa času, tak sa už konečne vzchop. Spomeň si na Narvaha. Čo ak aj on je už dávno pred tebou? Prečo si myslí, že práve on ju z jazera vynesie? Je predsa oproti tebe veľké nič. Keď budeš  chcieť,  zašliapneš  ho  ako  švába.  Musíš ísť  ďalej.  Lebo  ma  bez  Afaris  nebudeš  môcť použiť na nič. Narvah ju vezme a bude si priať opak tvojho priania! Čo potom? Musíš ju zni-

čiť za každú cenu. Ak ťa Satan k nej nepustí, tak použi vladára. Ten k nej určite môže. On ju má predsa strážiť. Jeho k nej musí pustiť. Možno nebudeš musieť prejsť cez Satana. Vladár ti ju  sám  donesie.  Len  ho  musíš  presvedčiť.  Musíš  ho  presvedčiť!  Skús  čokoľvek,  len  sa  nevzdávaj!“ 

Odrazu prestal nariekať. Jeho myseľ začala pracovať na plné obrátky. Netrvalo dlho a postavil sa na nohy. Vzal zo zeme Sirtach a usmial sa na ňu. 

„Máš  pravdu.  Použijem  vladára.  A ak  nie  jeho,  tak  niekoho  iného  z vodných.  Niekto  musí predsa  k Afaris.  Ďakujem  ti,  Sirtach,  že  si  ma  prebrala.  Bol  som  hlúpy.  Spravím  všetko,  čo bude v mojich silách, aby som Afaris získal.“ 

„Možno ani vladár tam nemusí ísť. Pôjde tam predsa Narvah. Stačí počkať kým si Afaris nevezme a potom mu ju vezmeš ty.“ 

„Áno!“ zvolal Xarberz natešene. „Tak to bude najlepšie. Prečo by som mal ja bojovať s pá-

nom  pekiel,  keď  sú  tu  iní?“  Zasmial  sa.  „Ďakujem  Sirtach.  Ďakujem.“  Schoval  ju  späť  do tašky. A pobral sa k ďalším dverám. Vôbec nevedel kam sa to dostal, no dúfal, že nájde cestu späť k vladárovi. Najprv sa pokúsi jeho presvedčiť, aby Afaris priniesol a ak to zlyhá, musí nájsť Narvaha. Až teraz si odrazu spomenul na Mosu. Ona tiež chce Afaris. Ona ale potrebuje svoju palicu. A tú ma on... Vtom sa zarazil. 

„Palica.“ Zamračil sa. „Nechal som ju tam.“ Rýchlo sa rozbehol k druhým dverám a ocitol sa v chodbe, ktorá zabáčala ktoviekam. Kráčal teda ďalej, dúfajúc, že nájde cestu späť k miestu, kde palicu nechal. 

Naraz sa dostal k miestu, kde chodba zabáčala a tam zastal. Videl nejakých ľudí stáť pri veľ-

kých dverách, ktoré strážili dvaja chlapi. Nevedel čo sa to tam deje, až do chvíle, kým si na dvoch z tých ľudí sklenené masky. 

Rýchlo sa stiahol späť za roh a odtiaľ sledoval, čo sa bude diať. 



Bez dychu na ňu hľadel, ako keby bola nejaký prízrak. Až to, že odpadla ho prebralo z prekvapenia a vrhol sa k nej. 

„Choďte preč, nevidíte, že odpadla?“ Odoháňal všetkých mužov okolo seba. 

„Okamžite vstaň.“ Potiahol ho jeden zo strážcov za lakeť nahor. „Musíš ísť do väznice.“ 

„Dajte mi pokoj.“ Trhol Narvah rukou, aby sa mu vytrhol. Hľadel na Pasiru, no ani teraz to nemohol pochopiť. Odhrnul  jej ohnivé vlasy z tváre. Naozaj  je to  ona. Prišla mi na pomoc. 

Iba ona je toho schopná. Ale ako? Ako mohla vojsť do jazera bez čarovného nápoja? Akoto, že sa neutopila? A prečo je v háreme? Čo to nebesá všetko znamená? 

„Pasira, preber sa. Prosím, preber sa.“ Jemne ňou potriasol, ale jeho priateľka sa nezobúdzala. 

„Nesmieš ju prebrať skôr, ako jej nasadíš masku.“ Predral sa strážca brány cez všetkých až k nemu.  „Keď  otvorila  oči,  nemohol  jej  mozog  odolať  tej  príťažlivosti.  Bolo  nás  tu  pre  ňu priveľa.“ 

Narvah viac neváhal. Vzal jej masku a priložil jej ju k tvári. Teraz s ňou potriasol viac a diev-

ča pomaly otvorilo oči. 

„Čo sa stalo?“ spýtala sa Pasira, hladiac na všetkých tých, ľudí, čo sa na ňu pozerali. 

„Ach,  Pasira.“  Objal  ju  s obrovskou  radosťou  Narvah.  „Akoto,  že  si  tu?“  Silno  ju  stískal a pritom sa usmieval. 

„Konečne som ťa našla, Narvah,“ odvetila a vtom sa z háremu spomedzi všetkých žien pretla-

čila Desria a sklonila sa k Pasire. 

„Čo je ti Pasira?“ strachovala sa o svoju priateľku. 

„Kto je to?“ Pustil Narvah Pasiru, hladiac na jednu z vladárových neviest. 

„To  je  Desria.  Od  kedy  ma  strčil  do  háremu,  je moja  priateľka.“  Neprestajne  sa  na  Narvah a Pasira usmievala. 

„Tak už dosť!“ ozval sa niečí hlas a všetci za ním otočili hlavy. 







Sluha odtisol stráže a zamračene hľadel na Narvaha. „Ty musíš ísť do väzenia!“ kričal naňho. 

„Už  skončite  túto  komédiu.  Prekročil  si  prah  háremu,  tak  musíš  byť  popravený.“  Ukazoval naňho drzo prstom, ako keby sám bol vladárom. 

„Čože?“ Vyskočila Pasira na rovné nohy, rovno oproti sluhovi, ktorý sa zrazu naľakal. „On nikde nepôjde!“ oznámila Pasira. 

„Každý, čo vojde do háremu, musí zomrieť,“ snažil sa hovoriť sluha čo najmenej vystrašene. 

„To je vladárov zákon a ten nesie nik...“ 

„Mňa nezaujímajú nijaké zákony!“ Pokrútila Pasira hlavou a zjavne sluhu ešte viac vystrašila, lebo pred ňou zrazu cúvol. 

„Pasira, ukľudni sa,“ zašepkal Narvah, snažiac sa ju skrotiť. 

„Tak  to  teda  nie!“  Mávala  Pasira  pred  sluhom  prstom.  „On  do  žiadneho  väzenia  nepôjde. 

Radšej mu ukážte, kde je Afaris, aby si ju mohol vziať so sebou!“ Po jej slovách všetci, vrátane neviest, okrem strážcu brány zhíkli a cúvli od nich o dva kroky vzad. 

„Ticho, Pasira.“ Stiahol Narvaha priateľke ruku s vystrčeným prstom k telu. 

Všetci  zrazu  na  nich  hľadeli,  ako  na  samotného  mocnára.  Dokonca  aj  nevesty  z háremu  si vydesene držali rukami ústa. Už sluha nič nevravel a stráže sa taktiež triasli od strachu. 

„To je ta čarodejnica!“  Ukázal  na Pasiru sluha.  „Chopte sa jej!“ prikázal  strážam,  no tie sa nepohli z miesta. 

„Ja že som čarodejnica?“ Zmraštila Pasira obočie a vykročila k sluhovi. „Čo si to povedal?“ Tlačila ho pred sebou a on sa tváril vydesene. 

„Nie, nechaj ho.“ Skočil k nej Narvah a stiahol ju späť. 

„Ale on mi povedal, že som čarodejnica.“ Pozrela naňho nahnevane. „To si ku mne ešte nikto nedovolil.“ 

„Sú spolu spolčení.“ Kričal sluha už o hodný kus ďalej. „Musíte oboch zavrieť a popraviť!“ Pasira sa znovu zvrtla, ale Narvah ju rýchlo chytil za ruku, aby sa za sluhom znovu nerozbeh-la. 

„Neviem o čom  hovoríte, ale ona, ani ja nie sme žiadni čarodejníci,“ ubezpečoval  všetkých okolo seba Narvah, no ako videl, ich tváre sa vôbec nevyjasnili. Naďalej všetci na nich hľadeli, ako na zlé bytosti. 

„Nemôžu tu čarovať. Tak čoho sa bojíte?“ reval naďalej sluha a Narvah Pasiru ešte viac potiahol k sebe. 

„Čo  to  trepeš?“  Ťukla  si  Pasira  do  čela  prstom,  hladiac  pritom  na  sluhu.  „Prečo  nezavriete radšej jeho?“ Otočila sa k strážam. „Veď on je blázon.“ 

„Počkajte.“ Zdvihol ruky strážca brány. „Všetko vám vysvetlím. Toto dievča a ani tento chlapec nie sú  čarodejníci.  Sú to  obyčajní ľudia z hora, ktorý prešli hodný  kus cesty, len preto, aby konali na svete dobro.“ 

„Tomu  neveríme!“  Pokrútil  hlavou  sluha.  „Povedala,  že  si  prišiel  po  Afaris.  Musí  byť  zlý. 

Chcú sa zmocniť bieleho kvetu aby ho zničili!“ 

„Už zase trepe.“ Zvrtla Pasira hlavu k Narvahovi. „Naozaj prišiel po Afaris.“ Pozrela Paria na všetkých okolo seba. „Ale nie preto, aby ju zničil, ale aby ona pomohla jemu. Veď Narvah je vyvolený, aby....“ Zrazu prestala rozprávať, lebo všetci začali nadšením výskať a nahlas hovoriť jeden cez druhého. 

Nevesty sa začali usmievať a pošuškávať si niečo medzi sebou. 

„Vyvolený.“  Ukázal  na  Narvaha  jeden  zo  strážcov.  „Konečne.  Konečne  si  tu!“  Padol  pred Narvahom na kolena, ako keby bol on vladár. 

Nato všetci ostatní vrátane neviest a strážcov háremu padli k podlahe a ukláňali sa Narvahovi, ako najvyššiemu bohovi. 





Iba  sluha  stál  na  nohách,  nevediac,  čo  si  má  o tom  všetkom  myslieť.  Akosi  tomu  nemohol uveriť. 

„Čo sa stalo?“ spýtala sa Pasira ticho Narvaha. 

„Netuším.“ Točil sa Narvah prekvapene dokola. Ničomu nerozumel. 

Nato sa z háremu vyrútili všetky nevesty k Narvahovi a natešene sa ho chceli dotknúť. Točili sa okolo neho a on sa na nich usmieval, stále nič nechápajúc. 

„Vyvolený je tu,“ volali nevesty. „Konečne prišiel. Premôže mocnára a oslobodí Afaris. Vyvolený je tu. Tešte sa a oslavujte ho. Prišiel nás vyslobodiť od zlého pána. Konečne prišiel!“ 

„Pasira!“  volal  Narvah  na  kamarátku,  no  nikde  ju  nevidel.  Nevesty  boli  celkom  všade  a on nemal žiadny výhľad. 

Cez dáv žien sa predral strážca brány a vytiahol ho z neho von. Až teraz Narvah zbadal Pasiru. Stála kúsok obďaleč a tvárila sa nešťastne. 

Len čo sa dostal Narvah z húfu obdivovateliek, strážcovia háremu začali nevesty tlačiť späť za dvere, aj keď ani jedna z nich ich nechcela poslúchnuť. 

„Aj ju!“ Ukázal sluha na Pasiru a strážcovia háremu sa otočili k nim. 

„Ju nie!“ Skryl si Narvah Pasiru za seba. „Ona tam nepatrí. Dostala sa tam nedopatrením. Je tu so mnou!“ 

Strážcovia sa neopovážili odporovať vyvolenému a tak hárem mlčky zavreli. 

Skôr, než sa mohol niekto  niečo povedať,  na konci  chodby sa otvorili  znovu dvere a všetci otočili k ním hlavy. 

Z dvier vykročila Zira s Malesom a s Mosou, ktorá mala stále sklenenú  na tvári. Všetci traja naraz zastali, ako obarení. 

Narvah pozrel na Pasiru a ona naňho. Teraz už naozaj ničomu nerozumeli. 



Len  čo  si  stiahol  z hlavy  kapucňu,  zbadali  jeho  strašnú  čiernu  hlavu  s očami,  ako  horiace sviečky, ktoré na obe hľadeli. 

Ani  jedna  z nich  sa  zrazu  nepohla.  Len  nemo  naňho  hľadeli,  čakajúc  čo  Gros  spraví.  Nato z neho  spadol  celý  habit.  Len  čo  sa  dotkol  podlahy,  rozsypal  sa  na  prah.  Gros  začal  divoko mykať hlavou do strán, ako keby ho niečo bolelo. Netrvalo to dlho, lebo jeho hlava odrazu celá popraskala a začala z nej černota opadávať. Taktiež jeho čierne telo praskalo, ako suchá zem. Čereň sa mu odlupovala z tváre a tela, ako suché bahno a len čo z neho celkom spadla, Gros spadol na kolená. V tvári mal strašnú bolesť a chytil sa za hruď. Otvoril ústa a z hrdla sa mu vydral bolestný výkrik. Vtom mu ruky zaliala krv, ktorá sa mu valila z hrude. Stále viac a viac z neho krv tiekla, až kým mu z hrude do rúk nevypadla krvavá skala. 

Sklonil  ku  kameňu  neveriacky  hlavu.  Chvíľu  naň  hľadel  a potom  zdvihol  hlavu  k Óliane a Chare. 

„Pomôžte mi,“ pošepol a spadol na zem, ako mŕtvy. Skala mu vypadla z rúk a viac sa nepohol. 

Kráľovná  s kňažnou  stále  naňho  upierali  zrak  a zadržiavali  dych.  Nemohli  uveriť  tomu,  čo uvideli. Boli ako sochy. 

„Nechcel ťa zabiť,“ prehovorila Óliana po chvíli. „Zmenil sa späť na človeka, pretože si zo seba vypudila démona.“ Pozrela na stále vystrašenú Charu. „Všetko,  čo spravil prostredníctvom teba sa prerušilo a vrátilo sa do pôvodnej polohy.“ 

„Ale, niečo nie je v poriadku.“ Pokrútila Chara pomaly hlavou. „On je...“ Ukázala na Grosa na zemi. „Prečo nevstane?“ 

„Musíš mu vrátiť jeho srdce.“ Otočila hlavu Óliana ku Grosovi. „Takto bude čakať na svoje srdce, kým sa mu nevráti.“ 

„Ale, to sa už nedá, ja som... ja som ho zničila.“ Rozplakala Chara. 







„Ja  mu  môžem  pomôcť.“  Pozrela  Óliana  na  ňu.  „Mám  totiž  niečo,  čo  mu  srdce  nahradí.“ Chara rázom prestala plakať a utrela si slzy. „Máš...?“ 

„Poď.“ Chytila ju za ruku a ťahala ju za sebou. Kráčali rýchlo a Óliana celý čas nič nevravela. 

Neprestajne  držala  Charu  za  ruku  a ťahala  ju  za  sebou.  Stískala  jej  ruku  tak  silno,  že  si  ju o chvíľu, Chara prestala cítiť. 

„Už sme tu.“ Zastala Óliana pred malými dvierkami a otvorila ich. Vošla aj s Charou dnu a až tam ju pustila. „Toto všetko patrilo môjmu manželovi.“ Ukázala okolo seba na všetky veci, čo ich obklopovali. „Odteraz si dobrá, Chara.“ Pozrela na kňažnú a usmiala sa na ňu. 

„Dobrá?“ spýtala sa nechápavo. 

„Áno, Chara. Konečne si sa dočkala. Už nikto nežije z čarodejníkov, ktorí kedysi obývali túto zem a premohli démonov. Iba ty a tvoja prekliata rodina. Toto všetko ti teraz patrí. Odteraz ty si stelesnenie dobra.“ 

„Ale ja...“ Hľadela na všetky tie veci Chara a nevedela, čo ma na to povedať. „Čo s tým budem robiť?“ 

„Pomáhať  Chara.  Odteraz  budeš  pomáhať  dobrým  bytostiam,  ktoré  ťa  požiadajú  o pomoc. 

Ešte  je  na  svete  veľa  zlého,  ktoré  treba  zastaviť.  A ty  to  môžeš  spraviť.  Ja  som  už  slabá a stará.“ 

„Stará?“ Zvrtla sa k nej Chara prekvapene. 

„Aj keď tak nevyzerám, som stará. Mám už len mladého ducha, no telo je slabé a zostarnuté, Chara.  Preto  vyzerám  tak,  ako  vyzerám.  No  už  nemám  chuť  ničiť  zlo.  Už  som  toho  zažila zlého dosť. Posledné čo som chcela, vypudiť z teba démona a to sa mi podarilo.“ Usmiala sa znovu na ňu. „Poď.“ Pohla sa Óliana k hŕbe vzácnych vecí a Chara ju nesmelo nasledovala. 

„Pozri.“  Zohla  sa  kráľovná  k jednej  z vecí.  „Toto  je  krištáľ  pravdy.“  Vzala  zo  zeme  veľký vybrúsený priezračný kameň, ktorý vyzeral ako diamant. Bol tak veľký, že ho neskryla ani do oboch dlaní. „Vezmi si ho Chara.“ Podala jej ho a kňažná si ho nesmelo vzala. 

„A teraz si ho prilož k očiam.“ 

Chara sa začudovala ale poslúchla. Priložila si ho k tvári a hľadela cez neho. 

„Len sa neboj. Ukáže ti pravdu,“ vravela Óliana a vtedy sa Chara cez kameň pozrela. Videla pred  sebou  starenu.  Bola  to  stará  žena,  ktorá  mala  tvár  samú  vrásku,  no  napriek  tomu  bola prekrásna. 

„Teraz vidíš, že už nemôžem súperiť so zlom.“ Vravela jej Óliana, kým sa dívala cez kameň. 

„Môj  mladý  duch  čochvíľa  zostarne  aj  s mojim  telom  a potom  budem  naozaj  taká  akú  ma vidíš. Celý čas ma hnala dopredu myšlienka, že ťa nemôžem nechať napospas tomu démonovi a tak  som  nemohla  zostarnúť  skôr,  ako  som  ho  z teba  dostala.  Ináč  by  som  boj  s ním  nikdy nezvládla. Teraz už si môžem vydýchnuť, Chara. Som šťastná, že sa mi to podarilo a tak ťa zachránila. Myslím, že už viem, kto bude moja nasledovateľka.“ 

„Ja?“ Stiahla si z očí Chara kameň. 

„Isteže ty.“ Kývla hlavou Óliana a podišla k nej  bližšie. „Nik lepší na svete nie je, ako ty.“ Pohladila jej tvár a Chara si  všimla, že sa jej  na čele vytvorila vráska, ktorú tam ešte pred chvíľou nemala. 

„Ale ja nie som dobrá. Ja neviem...“ vyjachtala Chara zo seba. 

„Ale  vieš.“  Usmiala  sa  Óliana.  „Všetko  vieš.  Ty  si  stelesnenie  dobra.  Už  teraz  sa  ti  do  žíl vlieva dobro, ktoré si celý čas musela potláčať, lebo ti démon nedovoľoval ho počúvať.“ Znovu ju pohladila a na pravom líci sa jej vytvorila ďalšia vráska. 

„Neviem, ako konať dobro.“ 

„Pst.“ Priložila jej prst  Óliana na pery. „Povedala som  ti, že všetko vieš. Už ti dobro prúdi v žilách a smeruje ti zo srdca až do tvojho mozgu.“ Stiahla jej prst z úst a pokračovala ďalej: 

„Tento zámok je odteraz tvoj. Všetko čo sa v ňom nachádza je tvoje. Ale ešte pred tým, ako sa budeš cítiť dobrá, tak ti musím s niečím pomôcť.“ 





„Pomôcť?“ Zamračila sa Chara. 

„Je tu Afaris a Sirtach. Dobro a zlo. Narvah a Xarberz. A ešte niekto. Niekto veľmi zlý, ktorý je horší, ako si bola ty.“ 

„Horší, ako som bola ja?“ prekvapene sa spýtala Chara. 

„Veru horší. Je to pán pekiel, ktorý ovláda všetko zlo na zemi. Už teraz musí zúriť, že démon, ktorý bol v tvojom tele musel odísť.“ 

„Ale čo mám spraviť? Ako s ním môžem bojovať, keď neviem nič o dobru.“ 

„Jeho nemôžeš premôcť, Chara. On je totiž nepremožiteľný.“ 

„Ako to? Čo tým chceš povedať? Ako potom môžem...?“ 

„Nemôžeš. Nik nemôže. Nedá sa zničiť, iba obrátiť.“ 

„Obrátiť? Ako? Ako sa to robí?“ 

„Obrátiť ho na cestu dobra. Lenže ani to nedokážeš. Ani ty, ani ja. Môže to spraviť len Narvah. A keď sa mu to nepodarí, Satan povstane a všetko zlo, čo už raz bolo z ničené sa znovu vráti späť.“ 

„Späť?“ Vyľakala sa Chara a cúvla o krok späť. „Vtedy ma démon znovu ovládne a ja...“ 

„Presne  tak,  Chara.  Lenže  ak  sa  to  naozaj  stane,  vtedy  už  budeš  vedieť,  ako  ho  premôcť a preto ho aj premôžeš. Ibaže všetko ostatné zlo sa vráti taktiež späť a to bude horšie. Čo už raz bude porazene, bude sa znovu musieť poraziť a tentoraz toho bude priveľa. Pretože tu ešte stále bude aj zlo, ktoré ešte nik neporazil. To znamená, že toho zla bude viac, ako dobra. Mis-ka váh sa vychýli o poriadny kus v prospech zla.“ 

„Ale čo tým chceš povedať?“ 

„Musíš Narvahovi pomôcť. Neviem naisto, či to dokáže sám. V jazere je už dosť dlho a snáď ešte nebude neskoro.“ 

„Ako to mám spraviť? Musíš ma to naučiť.“ 

„Naučím, no prv musíme dať  Grosovi do hrude  srdce.“ Ukázala  Óliana  na kopu čarovných vecí a niečo z nej vyletelo rovno jej do dlane. 

Chara začudovane hľadela na tú vec, ktorá nemala žiadny tvar. Nevedela vôbec čo to je. dokonca nevedela ani určite farbu toho predmetu, preto sa Óliany spýtala, čo to je. 

„Surogium. Nahradí všetko, čo treba. Dokonca aj srdce.“ 

„Aj  srdce?“  Zamyslela  sa  Chara  a zdesene  pozrela  náhle  na  Ólianu.  „Moja  rodina.  Je  tam vonku. Premenila som ich na kone a teraz určite sú bez srdca. Aj oni ho potrebujú. Aj oni...“ 

„Netreba, Chara.“ Zastavila ju kráľovná. „Keď si ich premenila na prekliatych, tak si spravila niečo, čo si si ani neuvedomovala. Podvedome si ich srdcia nezničila.“ 

„Nezničila?“ Prekvapene na ňu vypúlila oči. 

„Veru  nie.  Všetky  si  ukryla.  Ani  démon  v tvojom  tele  nemohol  s tým  nič  robiť.  Toto  bolo jediné to, čo nemohol za pomoci teba spraviť. Nech sa snažil akokoľvek, nedosiahol všetko čo chcel. Ty si mu v tom zabránila. Srdcia tvojej rodiny boli pre teba tak dôležité, že si nemohla dopustiť, aby sa zničili. Všetky sú v tvojej pevnosti a nič im nie je. Démon ti vsugero-val, že si ich zahubila, aby si po nich viac nepátrala.“ Chara ju počúvala a pritom plakala. Vrhla sa Óliane do náruče a rozplakala sa ešte viac. 

„Ale, snáď by si nepláka.“ Pozrela jej do tváre Óliana a utrela jej slzy. „Poď, zachránime Grosa, potom tvoju rodinu a nakoniec pomôžeme Narvahovi.“ Natiahla k nej ruku a Chara sa jej s radosťou chytila. Vyšli zo skrýše čarovných vecí a Óliana zrazu zastala. 

„Musíš mi to prepáčiť, Chara.“ Pozrela na ňu Óliana. 

„Prepáčiť?“ zasmiala sa nechápavo Chara. 

„Chcela som ťa zabiť. Nevedela som, čo robím. Bola som celkom v koncoch, keď som zistila, že kráľ Kaln je mŕtvy. Odpusť mi to prosím.“ 









Zira roztiahla ruky, aby Malesa s Mosou kráčajúcich za ňou zastavila. Nechápavo hľadela na Narvaha pred sebou a nevedela čo ma spraviť. Zutekať, alebo sa vzdať? Ale kde je Lasamon? 

Tak isto aj Males s Mosou nemohli odtrhnúť oči od Narvaha. 

„Kto je to?“ prerušila ticho Pasira a naklonila sa k Narvahovi. 

„Neviem,“ odvetil celkom ticho, no všetci ho aj tak počuli, pretože tam nastalo také ticho, že sa dalo krájať. 

„To je ten zaklínač?“ spýtala sa Zira Malesa bez toho, aby od Narvaha odtrhla zrak. 

„Nie, on nemusí mať masku,“ odpovedal prekvapene Males. 

„Nie? Kto to potom je?“ šepkala Zira, nič nechápajúc. 

„Narvah?!“ Vykročila do popredia Mosa a Males so Zirou na ňu prekvapene pozreli, no ani sa nepohli. 

Narvah  pozrel  na  svoju  priateľku,  stále  ničomu  nerozumejúc.  „Vy  ma  poznáte?“  spýtal  sa Mosy. 

„Isteže.“ Prikývla čarodejnica a podišla k nemu bližšie. „Možno poznáš aj ty mňa.“ 

„To je Narvah?“ Vyjasnila sa Zire tvár. „To je snáď zázrak.“ 

„Odkiaľ  ma  poznáte?“  Zamračil  sa  Narvah.  „Kto  ste?“  spýtal  sa,  no  nečakal  na  odpoveď. 

„Musíte byť zhora, keď máte masku. Vy ste...“ zrazu mu vyschlo v hrdle a to, načo prišiel mu vyrazilo dych. Otočil hlavu k Pasire a potom znovu pozrel na Mosu. 

„Máš pravdu, Narvah. Ja som tá Mosa.“ Kývla čarodejnica hlavou. 

Narvah rýchlo s Pasirou pred ňou cúvol, len aby im neublížila. 

„Čo od nás chcete? Afaris nemám a ani ho pre vás nevezmem,“ oznámil jej rázne. 

„To  viem.“  Prikývla  Mosa.  „Afaris  stále  stráži  mocnár.  Ale  jeden  z nás  je  vyvolený  a bude musieť ju vytrhnúť z pazúrov Satana.“ 

„Nespravím  to  pre  vás.  Nemôžem  dopustiť,  aby  ste  mi  ho  vzali  a potom  ho  zničili.“  Krútil Narvah odhodlane hlavou. „Moja rodina na kvet čaká a keď ho už budem raz mať, tak ho ne-dám z ruky.“ 

„Tak to si myslíš len ty.“ Šúchal si Xarberz za rohom dlane od radosti. 

„Nechcem Afaris zničiť. Nechcem ho ani z jazera vyniesť. Mám len jedno prianie,“ pokračovala Mosa. 

„Ale biely kvet plní len dobré priania...“ 

„Myslím, že moje prianie nikomu neublíži. Chcem len jednu informáciu a nič viac. Afaris mi ju môže dať. Potom si ju vezmi a trebárs ju aj z jazera vynes. Nebudem ti vtom brániť.“ 

„Neveríme ti!“ vyštekla na ňu zrazu Pasira. „Si taká istá, ako ten zaklínač. Chceš ju zničiť, aby Sirtach mohla bez všetko plniť zle priania!“ 

„Verte jej prosím.“ Vykročila k ním Zira skôr, ako mohla Mosa otvorila ústa. „Ona nie je zlá. 

Chce len zistiť, kde je jej syn.“ 

„Syn? Aký syn?“ spýtal sa Narvah. 

„Never im, Narvah.“ Pozrela naňho Pasira. „Chcú ťa zmiasť. Oni...“ 

„Je to pravda!“ Priblížil sa k ním aj Males. „Som vladárov prvý Mysliteľ a ubezpečujem vás, že Mosa vraví pravdu.“ 

„Musela ich dostať do svojich kúziel...“ Nechcela im Pasira uveriť. 

„V tomto meste sa nedá čarovať,“ vysvetlila Mosa. „Všetky kúzla sú za múrmi Kremets spú-

tané, aby sa nedali použiť na získanie Afaris.“ 

„Práve preto nás chceš oklamať. Kúzla ti nefungujú, tak nás chceš obalamutiť.“ 

„Nie, naozaj je to pravda.“ Snažila sa Pasiru a Narvaha Zira presvedčiť. „Má syna, ktorý jej zmizol. Nik nevie, kde je. Preto sa chce spýtať Afaris, kde je ukrytý. Samotný Abros ho ukryl a nikomu nepovedal kde.“ 

Stráže a strážcovia háremu so sluhom zhíkli, keď počuli to strašné meno. 

„To nemyslíte vážne.“ Zdvihla Pasira pobavene obočie. 





„Viem,  že môj syn niekde žije, no za celé tie dlhé roky márneho hľadania som  nenašla ani stopu, kde by mohol byť,“ vravela Mosa skľúčene. „Preto ťa Narvah prosím, aby si mi pomohol. Prisahám, že Afaris nechcem. Keď mi prezradí, kde je môj syn, viac ma zaujímať nebude.“ 

Pasira pozrela na priateľa, no ten nič nevravel. 

„Škoda, že nemôžem zavolať stráže, aby ich všetkých pozatvárali do cieľ.“ Mračil sa Xarberz za rohom. „Len čo mi prinesú Afaris, tak to ihneď spravím.“ Narvah hľadel na Mosu, nevediac či jej môže veriť. Dlho rozmýšľal, kým sa k nemu nepriblí-

žil Mysliteľ. 

„Musíš nám uveriť,“ prihovoril sa mu Males. „Ona chce nájsť len svojho syna. Mosa nie je čarodejnica. Je to len nešťastná matka, ktorá nemôže nájsť svojho syna. Nemá nikoho na svete,  len  jeho.  Dovoľ  jej  ho  nájsť.  Ty,  alebo  ona  je  vyvolená  Afaris  vyslobodiť,  tak  to  s ňou skús. Spravila by to sama, keby vedela, že je ona je vyvolená, no nevie to naisto. Ak to nie je ona, tak potom ty. Pomôž jej. Naozaj nechce nikomu ublížiť.“ Hľadel naňho Males a Narvah pomaly prikývol. 

„Pomôžem jej. Keďže nemôže v meste čarovať,  tak jej pomôžem. Ale pôjdu s nami aj moji priatelia, aby v prípade, že Afaris ukradne mi pomohli jej ho znovu vziať.“ Males sa usmial a otočil sa späť k Mose. Tá sa tiež usmievala a došla až celkom k Narvahovi. 

„Neboj sa. Po Afaris netúžim. Môj syn je ten poklad, ktorý je pre mňa cennejší, než biely, či čierny kvet.“ Podala mu ruku a Narvah ju prijal. 

Vtedy zatlieskala od radosti Zira, ako malé dieťa, ktorému dajú novú hračku. 

„Ja viem, kto z nás je vyvolený.“ Pozrel Narvah Mose do oči cez masku a usmial sa. 



Za Zirou sa zatvorili dvere a všetky vladárove nevesty sa okolo nej zhŕkli. 

„Čo sa deje, Zira?“ pýtali sa jedna cez druhú. „Čo sa stalo? Naozaj to bol vyvolený? Oslobodí Afaris a zničí mocnára?“ 

„Áno, áno, áno,“ pritakávala im na všetky otázky a nevesty sa pýtali stále ďalej. Lenže ona nemala čas im nič vysvetľovať. 

„Už  dosť!“  Zdvihla  ruku  pred  seba,  aby  prestali  a pretlačila  sa  von  z davu.  Zbadala  Desriu a chytila  ju  za  ruku.  Ťahala  ju  čo  najďalej  od  všetkých  žien  a zastala  až  v  najvzdialenej-

šom kúte háremu. 

„Čo sa stalo?“ spýtala sa Desria. 

„Nemám  veľa  času,  ale  budeš  mi  musieť  pomôcť,“  vysvetľovala  rýchlo  Zira  a sadla  si s priateľkou na vankúše. 

„Ja?“ Vyvalila na ňu nevesta oči. „Ale ako?“ 

„Rýchlo mi povedz, kde ma Lasamon skrýšu?“ Chytila ju Zira za ruku. 

„Skrýšu?“ Zamyslela sa. „Akú skrýšu? O čom to hovoríš?“ 

„No predsa miesto, kde ukrýva všetky tie krásne predmety. Iba ty vieš, kde je, tak mi to prezraď.“ 

„Ale to  nesmiem.“ Vytrhla jej z dlane svoju ruku. „Sľúbila som  Lasamonovi,  že to  nikomu neprezradím. Ako to môžeš odo mňa žiadať?“ Zamračila sa na ňu a chcela vstať. 

„Počkaj.“ Stiahla ju Zira späť na vankúš. „Vzal si niečo čo nie je jeho a ukryl to do skrýše. 

Musí to vrátiť. Naozaj je to dôležité. Jemu tá vec nepatrí. Chcem len tú jednu vec. Nič viac.“ 

„Ale tam sa nedostaneš, aj keby si vedela, kde to je.“ 

„Len mi povedz, kde mám hľadať a ja si už nejako poradím.“ Chytila ju znovu za ruku Zira, dúfajúc, že ju obmäkčí. 

„Povedala som ti, že sa to nedá. Iba ja tam môžem okrem Lasamona vojsť.“ 







„Čože?  Prečo  len  ty?“  Pustila  jej  ruku  Zira.  „Vôbec  mi  neveríš?  Si  moja  priateľka  už  dlhé roky. Sama sa čudujem, prečo mi to sám nepovedal. No nato teraz nie je čas. Tak povieš mi to, alebo nie?“ 

„No dobre, ale asi ti to bude celkom zbytočné.“ Kývla hlavou Desria a Zira natiahla uši. „Je to rovnaká cesta, ako do labyrintu. Lenže nesmieš vojsť do pravej chodby, ale do tej ľavej. Ne-môžeš sa pomýliť. Tam je tá skrýš. Vedú k nej veľké kovové dvere...“ 

„Sú zamknuté?“ spýtala sa narýchlo Zira, odhodlaná už, už vstať. 

„Nie, ale...“ odvetila Desria a skôr,  ako dopovedala,  Zira  rýchlo  vstala  a rozbehla sa k dverám. 

„Počkaj!“  vstala  nevesta,  utekajúc  za  ňou.  Dobehla  ju  až  pri  dverách.  „Nesmieš  tam  ísť.“ Chytila ju za lakeť. 

„Čože?“ Zamračila sa na ňu. „Prečo by som tam nemohla ísť? Stále mi neveríš, alebo čo?“ Vytrhla sa jej a otvorila dvere. 

„Ak vojdeš do chodby tak odtiaľ živa nevyjdeš,“ stačila ešte Desria povedať a vtedy sa Zira zarazila.  Chvíľu  hľadela  na  otvárajúce  sa  dvere,  no  potom  ich  zavrela  a otočila  sa  zmätene späť k Desrii. 



Xarberz nedočkavo všetko sledoval a zrazu ničomu nerozumel. Zistil, že za tými dverami, kde zmizla tá slúžka je hárem. Ale prečo tam išla? Čo to má so všetkým spoločné? A prečo je tam tak prekliato dlho? Prečo všetci na ňu čakajú? Musí vedieť všetko, aby mu nič neuniklo. Ide predsa o Afaris a tá musí byť jeho. Potom ju zničí a... 

Niečo  za  jeho  chrbtom  prerušilo  myšlienky.  Začul  nejaký  lomoz  a dupot,  ktorý  prichádzal z diaľky. Ako keby sa niečo veľké približovalo k nemu. 

Obzrel sa, ale nič podozrivé nevidel. Ešte raz sa pozrel, či sa niečo nové neudialo pred háremom a keď zistil, že je všetko ako pred tým, odlepil sa od rohu a pomaly kráčal späť. Čoraz viac počul ten dupot, ktorý sa každým krokom zväčšoval. Akési rinčanie ten dupot sprevádzalo  a on  vôbec  netušil,  o čo  ide.  Ponáhľal  sa  čo  najďalej  od  miesta,  kde  sledoval  Narvaha s Mosu a neustále sa obzerajúc, či ho niekto z nich nezbadá sa bežal zistiť príčinu tých podiv-ných zvukov. 

Bál sa, že ten rachot bude tak silný, že ich všetkých pri háreme vystraší a zmiznú skôr, ako to zistí on. 

Napokon  sa  dostal  až  na  začiatok  chodby  a tam  pozrel  za  roh.  Mnoho  mužov  v zbroji sa blížilo rovno k nemu. Bolo ich asi zo dvadsať a on ihneď pochopil, že je to vladárova  garda, ktorá hľadá Mosu s Mysliteľom a tou slúžkou. 

„Hej, ty!“ vykríkol jeden z mužov v prvom rade a ukázal naňho prstom. 

Xarberz sa preľakol  a cúvol o krok späť. Nevedel čo teraz. Nechcel skončiť vo väzení sám. 

Vladár mohol prikázať, aby aj jeho chytili, keď sa zrazu v salóniku správal tak divne. 

„Kto, ja?“ vyjachtal zo seba. 

Garda  zastala  a muž,  ktorý  prehovoril  sa  priblížil  až  k nemu.  „Kto  si?“  Zamračil  sa  naňho a naozaj ho vystrašil. Bol od neho asi o hlavu vyšší a jeho ruky boli ako dve kladivá. Ramená mal široké a črty tváre drsné. 

„Pýtal som sa ťa, kto si?“ Naklonil sa k nemu a pozrel sa mu rovno do očí. Xarberz cítil jeho dych, ktorý bol poriadne smradľavý. 

„Xarberz,“ povedal celkom ticho a muž sa rázom od neho odtiahol. 

„Chlapi, to je ten mág, zhora!“ Otočil sa zrazu muž k ostatným z gardy a Xarberz sa narýchlo usmial. 

Všetci zajasali a potom muž teraz už milšie pokračoval: 

„Hľadáme tú čarodejnicu. Nevidel si ju?“ 





„Aj ja ju hľadám,“ vyhlásil Xarberz, teraz už sebavedome. „Musím ju z jazera vytiahnuť. Nesmie tú byť už ani minútu.“ 

„Moja reč priateľku.“ Usmial sa naňho muž a potľapkal ho po chrbte tak silno, že si zaklínač myslel, že mu vyrazil dych. 

„Tak  sa  maj.  Veď  my  ju  už  nájdeme.“  Obišiel  ho  muž  a všetci  sa  pobrali  za  ním  smerom k háremu. 

„Počkajte!“ Zastavil ich rýchlo Xarberz. „Odtiaľ idem. Tam nie je. Skúste ne druhú stranu.“ Ukázal do ďalšej chodby a muž naňho zamračene pozrel. Hľadeli si do očí a Xarberz mal pocit, že ak bude naňho ešte chvíľu takto pozerať, tak určite zuteká. 

„Výborne,  priateľku!“  Kývol  hlavou  zrazu  gardista.  „Ideme  tadiaľ!“  vyhlásil  a pobral  sa opačným smerom. 

Xarberz  za  nimi  hľadel,  až  kým  mu  nezmizli  z dohľadu.  Potom  sa  rýchlo  pobral  k svojmu miestu, odkiaľ veľmi dobre videl na dvere háremu. Vykukol spoza roho a zhrozene zistil, že tam už nikto nie je. Stáli  tam len strážcovia háremu,  no Narvah, Mosa, alebo jeho priatelia tam už neboli. Všetci boli preč. 

„To nie!“ Zaťal zuby od zlosti a ponáhľal sa strážcom. Pozrel na obe strany chodby. Všade bolo pusto. 

„Kade išli?“ pozrel na jedného strážcov. 

„Čože?“ zamračil sa naňho muž pri dverách. 

„Kam všetci tí ľudia zmizli. Kade išli?“ Rozčúlil sa zaklínač a strážca ukázal na dvere, ktorými ešte pred chvíľou prišla Mosa so Zirou a Malesom. 

 







Plazsus a jantárová skrýš 

 

Z lesa pri jazere Reveror sa hnal ľadový vietor. Ako keby sa blížila zima a pritom bolo horúce leto. 

„Čo sa to deje?“ Šúchal si plecia Hastir strasúc sa od zimy. Otočil hlavu k lesu, ktorého vy-chádzal chlad a mieril priamo k nim. 

„Les  zamŕza,“  pritiahol  si  viac  k sebe  svoj  odev  Kamein  a s ostatnými  Lehkormi  hľadel  na les. Všetko zamŕzalo. Odrazu sa listy na stromoch premieňali na ľad. Jeden za druhým stromom mrzol a ten mráz sa blížil čoraz viac k jazeru. 

„Niečo sa sem blíži.“ Zhodnotil situáciu Hastir, dýchajúc si pritom do dlaní teplý dych. 

„To nevyzerá veľmi dobre.“ Pokrútil hlavou Samis. 

„Ale  čo  to  môže  byť?  Nestačí,  že  Narvahovi  čochvíľa  dôjde  dych?  Stele  musíme  s niečím zápasiť?“ 

Les  mrzol  veľkou  rýchlosťou,  až  nakoniec  z lesa  vyletela  zamrznutá  cesta  rovno  k jazeru. 

Kamene a piesok mrzli a vytvárali bielu cestu až rovno k nim. 

„Rýchlo preč!“ zvolal Samis a všetci ihneď odskočili z blížiacej sa mrznúcej cesty, ktorá tesne pred jazerom zastala a viac sa nepredlžovala. Len čo zastala, z lesa sa vydral čudný zvuk. 

Lehkori s Hastirom otočili k zamrznutým stromom hlavy, hľadajúc pôvodcu toho zvuku. Bol to zvuk, ktorý pripomínal akísi šuchot. 

Stromy sa začali triasť a padala z nich srieň. 

„Niečo sa sem blíži.“ Hľadel Zarif s ostatnými do lesa, v ktorom sa stromy stále viac otriasali. 

„Rýchlo sa premeňte na drakov.“ Pozrel Hastir na Lehkorov, no skôr, ako ho mohli poslúch-nuť, z lesa niečo vyrazilo po zamrznutej ceste a zvalilo ich to na zem. Zastalo to rovno pred jazerom a Lehkori s Hastirom nemo na tú čudnú obrovskú vec nemo hľadeli. 

Podobalo sa to na obrovské sane, ktoré boli uzavreté, ako koč. No nikdy taký koč, alebo sane nevideli. Pokrývala ich inovať a išiel z nich chlad. 

Nikto ani nedýchal. Ani jeden z nich neprehovoril, keď vtom sa na boku objavili dvere, ktoré doteraz nebolo vôbec vidno, lebo boli celkom pokryté mrazom. Otvorili sa a v nich sa objavila  biela  noha.  Niekto  tam  sedel  a teraz  vychádzal  z toho  von.  Druhá  noha,  ruka  a napokon tvár. 

„Vodná kráľovná!“ zvolali všetci naraz a rýchlo stávali na nohy. 

„Áno,  naozaj  som  to  ja.“  Usmiala  sa  na  nich  Óliana  a zvrtla  sa  ku  koču.  „Môžeš  ísť  von.“ Natiahla ruku do koča niekto sa jej chytil. Zbadali nohu a potom bielu tvár. 

„Kto je to?“ pýtali sa Lehkori  jeden po druhom, kým neznáma vychádzala zo saní. Až keď celkom žena vyšla von a uvideli jej dlhé vlasy, Hastir prehovoril: 

„Temná kňažná,“ povedal ticho a neveriacky. 

„Už je len kňažná.“ Otočila k nemu hlavu kráľovná a pritiahla kňažnú až celkom k sebe. „To-to je Chara, Vodná kráľovná. Taktiež Ľadová kráľovná. Odteraz je presne tým, čím som bola ja.“ 

„Ale, čo sa jej stalo?“ Ničomu nerozumel Hastir. 

„Démon z jej tela je konečne preč.“ Pozrela na Charu Óliana a usmiali sa na seba. „Už nie je zlá. Prišli sme, aby pomohla Narvahovi.“ 

„Narvahovi?“ spýtala sa nechápavo Kamein. 

„Presne tak. Môže mu pomôcť, pretože mu v jazere hrozí nebezpečenstvo.“ Vtom sa v otvorených saniach zjavila ďalšia tvár a Hastir si ju hneď všimol 

„Gros?“ Neveril vlastným očiam a ponáhľal sa za nim. 

Gros vychádzal z koča a Hastir ho s radosťou objal. 

„Si v poriadku?“ Silno  ho stískal a nemohol s tým  prestať.  Všetci na nich hľadeli a Lehkori k nim rýchlo pribehli, zvítať sa s priateľom. 





Hastir  pustil  Grosa  a keď  mu  pozrel  do  tváre,  zarazil  sa.  „Čo  je  ti?“  Hľadel  mu  do  očí,  ale nevidel v nich život. Bol to naozaj Gros, ale niečo sa mu stalo. Ako keby ho nepoznával. 

„Ahoj,“ pozdravil ho Gros chladne bez úsmevu. 

„Čo mu je?“ Otočil sa k Óliane zarmútene. „Už nie je prekliaty?“ 

„Keď Charu démon  opustil,  kameň mu  z hrude vypadol.“ Pristúpila k ním  kráľovná bližšie. 

„Ale jeho srdce je zničené a tak som mu dala náhradu.“ 

„Náhradu?“  Zdvihol  Hastir  obočie  prekvapene  a pozrel  späť  na  chladného  Grosa.  „Akú  ná-

hradu?“ 

„Surogium. Je to čarovná vec, ktorá nahradí...“ 

„Čokoľvek a prispôsobí sa všetkému,“ doplnil ju Hastir. „Ale nie je dobré to použiť miesto niečoho  živého.“  Pozrel  na  Ólianu.  „Nikdy  to  nebude  pravé  srdce.  Najlepšie  to  nahradzuje neživé veci.“ 

„Nemohla som mu ináč pomôcť. Je živý a to je dôležité. Kým sa Narvah nevráti s Afaris, mu-sí mu surogium stačiť.“ 

„Isteže.“ Otočil hlavu späť k priateľovi a znovu ho objal. „Som rád, že si späť, priateľu.“ 

„Aj ja,“ odvetil Gros automaticky bez akéhokoľvek nadšenia. 

„Narvah sa ešte stále nevrátil, však?“ oslovila Lehkorov Óliana. 

„Nie, nevrátil,“ odvetil Kamein. 

„Už nemá veľa času. O pár dní prestane nápoj účinkovať a potom sa začne topiť.“ Hastir ihneď pustil Grosa a otočil sa ku kráľovnej. 

„Čože? Nie je tam predsa sedem dní, tak...“ 

„Isteže nie je.“ Kývla hlavou Óliana. „Ale už veľa nechýba. Čochvíľa zapadne slnko a potom má už len dva dni. Preto by sme mali začať konať.“ 

„Konať?“ Nerozumel Kamein. „Čo chcete robiť? Vraveli ste, že musí Afaris získať sám a sám ju aj z jazera vyniesť. Nemôžeme nijak zasiahnuť. Alebo áno?“ 

„Viem  čo  sa  stalo.  Len  čo  Pasira  vstúpila  do  jazera,  všetko  sa  porušilo  a to  môže  všetko skomplikovať.“ 

„Vy viete, že Pasira...?“ Vyvalil oči Hastir na ňu. Zrazu mu vyschlo v hrdle. On vedel, že ju tam nemá pustiť. Za všetko mohol len on. Prečo ju tam len pustil? 

„Isteže viem. Len čo sa dotkla vody v jazere, ihneď som to zistila. Vládnem vode, či už zamrznutej, alebo nie. No ty nie si za to vinný,“ ubezpečovala ho Óliana. „Nemohol si nič robiť. 

Nikto by ju nedonútil, aby do jazera vstúpila. Lenže vôbec si neuvedomila, čo tým spôsobila. 

Mala mať na pamäti, kliatbu.“ 

„Nerozumiem.“ Pokrútil hlavou Hastir. 

„Kliatba vravela, že iba Havran môže priniesť Afaris. Iba on. Nik mu nebude pomáhať. Práve na toto nemala Pasira zabudnúť. Viem, že to myslela dobre a chcela Narvahovi pomôcť, no takto všetko skomplikovala. Kliatba vraví jasne, že iba on je vyvolený. Teraz to všetko zmenila a Narvah nemusí zvíťaziť.“ 

Zrazu  nastalo  hrobové  ticho.  Nik  ani  okom  nemrkol.  Hastir  sa  obával  toho,  že  Narvah s Pasirou nestihnúť vyjsť včas z jazera, no teraz ho naplnil strach až po okraj. 

„Nikdy ma nenapadlo, že to, to dievča spraví,“ pokračovala Óliana, keď nikto nič nepovedal. 

„Kvôli láske aj do pekla,“ vzdychla si len tak mimochodom. „Ale už nemáme čas.“ Pozrela na Charu. „Priviedla som kňažnú, aby nám pomohla. Ona odteraz vládne vodne, ľadu a dokonca aj pare. Preto privolá Pasiru späť. Ona môže Narvaha nechtiac zdržať, môže mať o ňu strach a bude  na  ňu  hľadieť  viac,  ako  nato,  prečo  do  jazera  vôbec  vošiel.  Si  pripravená?“  Otočila hlavu k Chare. Tá prikývla a Óliana ju priviedla až okraju jazera. 

„Sústreď sa Chara. Musíš veľmi sústrediť a potom sa so všetkým, čo je v tomto jazere môžeš spojiť.“ Vravela jej a Chara zavrela oči. „Mysli na Pasiru. Je vo vode a voda je tvoj živel. Ty jej vládneš a ona ťa musí poslúchnuť.“ Šepkala jej do ucha a Lehkori s Hastirom sa len nemo prizerali, čo kráľovná a kňažná robia. 

„Sústreď sa a ponor svoju myseľ do tejto vody,“ neprestávala šepkať Óliana. „Ešte stále nevstúpili do labyrintu. To je naša posledná šanca. Každú chvíľu už môže byť neskoro.“ Kráčali ani rýchlo, ani pomaly. Snažili sa nebudiť žiadne podozrenie. Až keď sa zišli celkom dole, čo trvalo veľmi dlho, zastali pri zvláštnych dverách, ktoré boli ako keby z vody. Presvi-tali a vlnili sa na všetky strany. 

„Prečo si chcela, tak zrazu Zira, aby stráže rýchlo odišli?“ Otočil sa Males k priateľke, ktorá mala od chvíle, čo vyšla z háremu na tvári závoj. 

„Pretože nie som Zira,“ odvetila a stiahla si závoj z tváre. 

„Desria?“ Vyvalil na jej tvár oči Males s Mosou. 

„Ty?“ Skočila k nej Pasira. „Prečo si tu?“ 

„Iba ja vám môžem pomôcť nájsť skrýšu, kde Lasamon ukrýva svoje cennosti,“ odpovedala nevesta. 

„A Zira? Kde je Zira?“ Nerozumela ničomu Mosa. 

„Zostala  v háreme,  kým  sa  nevrátim.  Musela  mi  dať  svoje  šaty,  ináč  by  sa  stráže  spoznali. 

Upravila som sa ako ona a zdá sa, že mi to vyšlo.“ 

„Kde to vlastne sme?“ ohlásil sa aj Narvah, hladiac na vlniace sa dvere. 

„Toto je vchod do mocnárovho paláca,“ ukázala na hýbajúcu sa vodu. „Tadeto sa dostaneme do skrýše, i do labyrintu.“ 

„Do labyrintu?“ Zamračila sa Pasira. „Prečo by sme tam mali ísť?“ 

„Ak chceme Afaris, musíme cezeň prejsť,“ vysvetlil Males. 

„No prv, musíme nájsť moju palicu,“ ohlásila sa Mosa. 

„Presne po ňu teraz pôjdeme.“ Otočila k nej hlavu Desria. „Zira mi všetko vysvetlila. Už viem o všetkom. Tak poďte.“ Dotkla sa vody a tá sa zavlnila ešte viac. Potom do nej nakreslila prstom kruh a doňho ďalší kruh. Oba kruhy zostali na vode. Do menšieho nakreslila trojuholník, ktorý sa dotýkal špicami menšieho kruhu. Ten taktiež zostal stáť na vlniacej sa vode. 

Nevesta otočila hlavu k ostatným a zdalo sa, že ju to potešilo, ako všetci sledujú čo robí. Keď sa vrátila k vode, natiahla k nej ruky a otočila trojuholníkom v smere hodinových ručičiek tak, aby  bol  naopak.  Hneď  potom  sa  voda  zachvela  a Desria  rýchlo  z nej  kruhy  s trojuholníkom vybrala. Ihneď voda zmizla a cesta bola voľna. 

„To bolo úžasne!“ zvolala Pasira. „Nikdy som nič také nevidela.“ Všetci prešli ďalej a potom sa Males spýtal Desrii, ktorá zatiaľ z druhej strany vložila kruhy s trojuholníkom späť a otvor sa uzavrel vodou: 

„Ale prečo si musela ísť vôbec s nami? Ja poznám, ako sa otvára vodný vchod do podzemia. 

Nemusela  Zira  v háreme  preto  zostávať.  Síce  sme  išli  iným  vchodom,  ale  kľúč  k vodnému vchodu poznám.“ 

„Isteže,  ho  musíš  poznať,  keď  si  kedysi  chodil  so  psychami  za  mocnárom.  Lenže  tentoraz nejdeme za ním, ale do skrýše, kde si ty ešte nikdy nebol.“ Kráčali  ďalej  a Males  stíchol.  Neprestával  rozmýšľať  nad  tým,  prečo  s nimi  nešla  Zira,  ale Desria. 

Dostali sa do veľkého priestoru, ktorý bol  vytesaný do holej skaly  a čím viac kráčali ďalej, tým sa priestor zužoval. Všade boli po stenách pochodne horiace modrým plameňom, ktoré im svietili na cestu. 

„Nezdá sa vám to veľmi jednoduché?“ spýtala sa Mosa po ceste. 

„Jednoduché?“ Nevedela Desria, čo tým myslí. 

„No nikde žiadne stráže. Vladár nás dal určite hľadať a cestu do labyrintu nik nestráži. Veď mi pomohol Males a ten vie, čo a ako spraviť.“ 





„Nie, ja túto cestu nepoznám.“ Zvrtol sa k nej  Mysliteľ. „Tadeto som nikdy nešiel. Poznám inú cestu. Cez komnatu psych. Asi preto tu nie sú stráže.“ 

„Presne tak. Iba on a ja poznám túto cestu,“ ozvala sa Desria spredu. 

„Tu je to!“ Zastal Males a obzeral sa. „Tu som už bol.“ 

„Určite áno, ale prišiel si tade.“ Ukázala Desria vpravo na veľkú dieru v stene skaly. 

„A tá skrýša? Kde je?“ Nedočkavo sa obzerala Mosa. 

„Tam.“ Ukázala na jednu z dvoch dier vľavo oproti. „Jedná z nich vedie do labyrintu...“ 

„A tá druha do skrýše?“ Zamračil sa Males. „Ale pokiaľ ja viem, tak tá druha je len na zmete-nie. Tam číha smrť a nie vladárova skrýša.“ 

„Ty si nás oklamala!“ vybuchla zrazu Mosa na Desriu. „Kam nás to chceš zaviesť?“ 

„Males má pravdu.“ Kývala nevesta hlavou. „Číha tam smrť, no je tam aj skrýš...“ 

„Tak pôjdeš prvá,“ navrhla Mosa. „Nemienim tam zomrieť.“ 

„Samozrejme, že pôjdem prvá. Preto vám prišla pomôcť.“ Zvrtla sa Desria a pohla sa k diere. 

Všetci ostatní nemo na seba hľadeli. Nik z nich nechápal Desriine správanie. 

„Čo to znamená? Ona ide na smrť.“ Zarazene za ňou Males hľadel, kým nezmizla v otvore. 

„Do horúcich pekiel!“ zakliala Mosa. „Musím tam ísť, či chcem, alebo nechcem.“ Pobrala sa za Desriou nahnevane. 

Narvah s Pasirou ju nasledovali a zástup uzatváral Males, ktorý bol zo všetkých najzmätenej-

ší. 



Vytiahol z tašky Sirtach a poobzeral sa okolo seba. Nikde ani živej duše. 

„Tak, kam išli?“ prihovoril sa jej Xarberz. 

Čierny kvet ale ako vždy neprehovoril. 

„Tentoraz mi už musíš pomôcť. Ide predsa aj o teba!“ Nahneval sa zaklínač. „Tak kde sa podeli?! Okamžite mi prezraď, kade išli!“ 

„V prvom rade prestaň kričať,“ prehovorila odrazu Sirtach a Xarberz zmĺkol. „Uvedomuješ si, čo  odo  mňa  žiadaš?  Chceš  aby  som  ti  splnila  prianie  a tým  zmarila  všetko,  čo  si  dosiahol? 

Zabudol si, že mňa nesmieš použiť nato, aby som ti akokoľvek dopomohla k Afaris.“ 

„Ale ja predsa nechcem, aby si mi splnila prianie. Povedz mi len kam išli.“ 

„Snáď toto nie je tvoje prvé prianie? Nemôžem ti ho splniť. Nenaliehaj na mňa, lebo všetko stratíš.“ 

„Ty ma vôbec nepočúvaš. Ja nechcem, aby si mi splnila prianie. Chcem len vedieť kam išli. 

Určite hľadajú Afaris a ty ju musíš predsa cítiť. Tak mi povedz, kde sa asi skrýva? Cítiš ju? 

Musíš ju cítiť predsa na sto honov!“ 

„Samozrejme viem, kde je. Ale ako môžeš vedieť, že išli práve tam?“ 

„Kam inam by išli?“ Xarberzovi už dochádzala trpezlivosť. „Rýchlo mi povedz, kadiaľ mám ísť. Veď ty sama  chceš, aby som  ju  našiel, tak  načo ešte  čakáš? Rýchlo, lebo už môže byť neskoro!“ 

Kvet zrazu nič neprehovoril. Xarberz naň hľadel, dúfajúc že predsa len niečo povie. nerozumel mu. Raz ho prehováral, aby sa nevzdával nadeje a teraz, keď od neho potrebuje pomoc, tak mu nechce nič povedať. 

Odrazu  sa  kvet  zachvel.  Začal  sa  otáčať  sám  od  seba  v kvetináči  na  opačnú  stranu  a nato z neho vyšľahol oslepujúci blesk. Zasiahol stenu oproti zaklínačovi a potom sa obrátil späť. 

„Čože?“  Nerozumel  ničomu  Xarberz.  „Tam?  Ale  tam  nič  nie  je.  Je  to  len  obyčajná  stena.“ Upieral zrak na stenu, ktorá bola pomaľovaná rôznymi ornamentmi. 

Nakoniec sa vydal k nej. Hľadel na krásnu ručnú prácu maliarov, ktorých nikdy nevidel, ale stále nechápal, prečo práve tam ukázala Sirtach. 

„Si  si  istá,  že  je  to  tu?“ Mračil  sa  na  prekrásne  maľované  ozdoby  na  stene.  Natiahol  k ním ruku a prechádzal po nich holou dlaňou. „Naozaj nič. Musela si sa pomýliť.“ Neprestával hladiť stenu, keď vtom niečo na dlani zacítil. Stiahol ju rýchlo zo steny preč a pozrel na veľký ornament hnedej farby. 

„Vyčnieva  von.“  Zaostril  zrak  a znovu  k nemu  natiahol  ruku.  Dotkol  sa  ho  a silno  zatlačil. 

Nato ornament zašiel do steny a zostala po ňom len diera. Ozval sa silný zvuk, ktorý pochá-

dzal z nejakého mohutného mechanizmu. Celá stena sa pohla. 

Xarberz rýchlo od nej odskočil, neveriac vlastným očiam. 

Stena otočila a odhalila dlhú chodbu za ňou. 

„To je ono!“ Potešil sa zaklínač a prepchal sa do chodby. Ihneď nato sa stena za ním zavrela a ornament sa vrátil na svoje miesto. 

Xarberz kráčal ďalej. Ponáhľal sa čoraz viac, no bol pritom ostražitý. Nechcel, aby ho niekto z nich zbadal. Chodba klesala stále nižšie a nižšie, čím usúdil, že smeruje do podzemia. Trvalo  mu  to  pol  hodinu,  kým  sa  pred  ním  objavili  schody.  Neváhal  a zišiel  po  nich  až  celkom dole. Vtedy pred sebou zbadal vlniacu sa vodu, ktorá bola ako živá. 

„Čo to dopekla je?“ Podišiel bližšie, aby sa tomu čudu lepšie prizrel. „Otvoril tašku a vytiahol z nej kvet. „Nevieš, čo to je?“ 

„Nikdy som to nevidela,“ odvetila Sirtach ihneď. „Musí to byť nejaké opatrenie. Pochybujem, že k Afaris môže ktokoľvek.“ 

„Dúfam, že sa mýliš.“ Natiahol k vode ruku a dotkol sa jej. 

„Počkaj!“ Zastavila ho Sirtach a tak rýchlo vytiahol z vody ruku. 

„Čo sa stalo?“ Pozrel na kvet. 

„Nemôžeš predsa len tak sa toho dotknúť.“ 

„Ako potom ale zistím, čo to je? Nemám čas. Ak tadeto prešli, určite sú už ďalej, ako si myslím. Je s nimi pár vodných a tí sa tu určite dobre vyznajú.“ 

„Čo ak ti to ublíži, alebo...“ 

„Už si my pomohla dosť.“ Skryl ju späť do tašky. „Teraz musím skúsiť tadeto prejsť.“ Znovu vnoril do vody ruku po zápästie. Nič sa nestalo, tak pokračoval. Ruka sa mu do vody vnorila až po lakeť a nič sa mu nestalo. Dokonca ani nič necítil. Tak sa rozhodol, že do toho vojde celý. Najprv pravou noho, potom ľavou až kým v tej vode celkom nezmizol. 

Voda sa nezmenila. Stále sa vlnila, ako pred tým a nič zvláštne sa nestalo. Keď náhle sa hladina  zachvela.  Potom  znovu  a znovu,  keď  odrazu  vyšplechla  voda  von  aj  so  zaklínačom a odhodila ho až ku schodom. 

Celý  mokrý  zdvihol  hlavu  a pozrel  na  vodu  pred  sebou.  Naďalej  sa  vlnila,  ako  keby  sa  nič nestalo. 

„Tade veru neprejdem.“ Utrel si vodu z očí. „Čo teraz?“ Vstal a podišiel späť k vode. „Ako by sa dalo tade prejsť?“ Dotkol sa jej znovu, ale nič mu neprichádzalo na um. „Teraz mlčíš, keď potrebujem tvoju pomoc, čo?“ Pozrel na tašku nahnevane. Potom sa oprel o stenu vedľa vody a hútal čo ďalej. 

„Ktovie, či Afaris už nemajú,“ vzdychol si. 

„Ak áno, tak musia sa vrátiť späť,“ prehovorila Sirtach z tašky. „Potom im ju vezmeš.“ 

„Čo  iné  mi  zostáva.“  Potriasol  hlavou,  aby  z neho  stiekla  voda.  „Len  či  naozaj  pôjdu  späť tadeto.“  Zamračil  sa  a tuho  rozmýšľal.  Pohľad  mu  padol  na  stenu,  na  ktorej  visela  horiaca pochodeň. Šiel k nej. Zvesil ju zo steny a šiel až k schodom. Odtiaľ sa napriahol a hodil pochodeň do vody pred sebou. Nastala tma. 

Voda sa zavlnila a pochodeň v nej zmizla. Hľadel do vody a pomaly strácal nádej. 

„Snáď sa nedostala na druhú stranu?“ Znervóznel a hneď nato voda vyšplechla aj s pochod-

ňou až k nemu. Šikovne sa jej uhol a pochodeň spadla na schode. Už nehorela. Bola celkom premočená. 

„Všetko bolo márne.“ Zdvihol ju zo zeme. „Keby som mohol aspoň zaklínať.“ Hodil ju surovo o zem tak silno, že zlomila na dve polovice. 







Chara náhle otvorila oči tak veľmi, že sa všetci okolo nej zľakli, že sa jej niečo stalo. 

„To nič, už je v jazere,“ upokojovala ostatných ticho Óliana. 

Charina myseľ sa odrazu ponorila pod vodu. Všetko vnímala, ako keby letela obrovskou rýchlosťou  cez  celé  jazero.  Ako  keby  plávala  ako  najrýchlejšia  ryba.  Pod  ňou  sa  mihali  zelené pláne rias, ktoré sa striedali so skalami a zemou. Hnala sa vodou, ako šíp, ktorý vždy zasiahne svoj cieľ. 

Ani nevedela, ako sa to stalo, keď to zrazu bolo. Ešte nikdy sa takto necítila. Náhle mala pocit, že je naozaj dobrá a pomáha dobru na svet. Už vedela, čo spraviť. Musí Pasiru prinútiť, aby vyšla z jazera. 

Pred ňou sa objavili obrovské vodné víry. Mierila rovno k nim a prepadol ju pocit, že ju pohl-tia. Nemohla nič robiť. Spoliehala sa na Ólianu, ktorá sa ničoho a nikoho nebála. Dostala sa až celkom k nim, no nestrhli ju so sebou. Preletela cez ne, ako keby tam ani neboli. Ani sa nenazdala a už boli ďaleko za ňou. Teraz v diaľke videla kamennú roklinu posiatu stovkami kameňov, ktoré, čím bola bližšie, čoraz viac pripomínali ľudí. Prehnala sa cez Roklinu mŕtvych ako nič. Potom zbadala Bezodnú priepasť, ktorú taktiež mala o chvíľu za sebou. Potom sa pred ňou zjavili polia rias, ktoré chytali ryby svojimi trsmi a zaživa ich jedli. Za nimi bola holá pustina, len niekde v diaľke sa niečo lesklo tak veľmi, ako keby slnko spadlo do jazera. 

Blížila  sa  k tomu  a veľmi  ju  to  oslepovalo.  No  už  nemala  strach.  Hnala  svoju  myseľ  ďalej. 

Svetlo pominulo a nastala obrovská tma. Nevidela nič. Keď vtom z tmy vyšľahlo kasy ozrutné chápadlo, no skôr, ako mohla zistiť, čo to bolo za živočícha, bola už preč z tmy. z ničoho nič  zrýchlila,  ani  nevedela  ako.  Pod  sebou  videla  čudné  tvory,  ktoré  sa  rýchlo  mihali a striedali sa tak obrovskou rýchlosťou, že nemohla zistiť, čo sú vôbec zač. 

Onedlho  všetko  pominulo  a pred  sebou  videla  mesto  Kremets.  Prešla  cez  bránu,  ako  duch a plávala nádvorím až rovno k pyramíde. Vystúpila až celkom hore a vošla dnu. Prechádzala rýchlo sálami a komnatami, až sa dostala k miestu, kde ešte pred chvíľou stál Xarberz. Vrazila do steny a preletela cez ňu. Dostala sa do chodby a zišla po schodoch až k hmýriacej sa vode. 

Chcela cez ňu prejsť, no len čo do nej vošla, vymrštilo jej myseľ niečo späť a odrazu sa ocitla ležať na brehu pri jazere. 

„Čo sa stalo?“ Skočila k nej Óliana ako prvá a prekvapene na ňu hľadela. 

„Neviem.“ Pokrútila Chara hlavou. „Vôbec netuším, čo sa mohlo stať. Už som cítila jej prí-

tomnosť viac, ako pred tým, keď vtom ma tá zvláštna voda vrátila späť.“ 

„Čože?“ Vypúlila oči Óliana na ňu. „Aká voda? Rýchlo hovor!“ Lehkori s Hastirom a Grosom stáli pri nich a nemo počúvali, aj keď ničomu vôbec nerozumeli. 

„Tá živá voda. Bola naozaj ako živá,“ pokračovala Chara stále ležiac na zemi. „Myslela som, že sa cez ňu dostanem. Neviem, ako sa to mohlo stať.“ 

„Kde  bola  tá  voda?  V dlhej  chodbe  s fakľami?“  neprestávala  sa  pýtať  Óliana  a keď  Chara prikývla, kráľovná sa vzpriamila. „To nie. Oni sú už skoro tam.“ 

„Kde sú? Čo sa stalo?“ Chcel vedieť viac Hastir. 

„Sú skoro v labyrinte.“ Otočila k nemu Óliana hlavu. „Keď sa tam dostanú, tak tam už Satan Charinu  myseľ  nepustí.“  Sklonila  sa  späť  k Chare.  „Musíš  to  skúsiť  ešte  raz.  Vodou  sa  dá prejsť,  len  musíš  vedieť  ako.  Predstav  si  na  ňu  dva  kruhy  v sebe  a v nich  trojuholník.  Keď nimi otočíš, voda zmizne.“ Podala jej rýchlo ruku a postavila ju na nohy. 

„Ale prečo si mi to nepovedala skôr? Nemusela by som to robiť od začiatku.“ Chcela vedieť Chara. 

„Netušila som že sú už tak ďaleko. Ešte pred chvíľou tam neboli. Neviem, ako to stihli, no keď  som  bola  ešte  Ľadovou  kráľovnou,  posledné,  čo  som  cítila,  bolo,  že  tam  ešte  nie  sú.“ Znovu sa postavila k Chare a začala jej šepkať do ucha. 









Už hodnú chvíľu pätica kráčala tunelom, ktorý viedol ktoviekam. Zdalo sa, že Desria vie, čo robí. Niesla horiacu pochodeň a tvárila sa celkom spokojne. 

„Kedy nám konečne povieš, kam nás to vedieš? Prečo nič nevravíš?“ naliehal celú cestu na ňu Males. 

„Nechcem  vás  zbytočne  strašiť.  Keď  tam  budeme  tak  uvidíte.“  Zrazu  zastala  a pozrela  na všetkých za sebou. „Nemusíte sa ničoho báť. Keď ste so mnou, tak sa vám nemôže nič stať.“ 

„Len aby,“ zahundral Males a išlo sa ďalej. 

„Povedz mi prosím, ako si sa sem vôbec dostala?“ spýtal sa Narvah Pasiry, kým kráčali ďalej. 

„Keď sme leteli k jazeru, tak som sedela na drakovi s tebou. Vtedy som ti vzala nápoj, čo ti dala Óliana.“ 

„Vzala? Ako vzala?“ Preľakol sa Narvah. 

„Nemusíš  sa  báť“,  zasmiala  sa  Pasira,  „nevzala  som  ti  ho.  Veď  ináč  by  si  tu  nebol.  Napila som sa z neho, aby som mohla vojsť do jazera s tebou.“ 

„Ale prečo si to spravila?“ 

„Nemohla som ťa v tom všetkom nechať samého. Dvaja všetko prekonajú skôr, ako jeden.“ 

„Nemôžem  sa  na  teba  hnevať,  Pasira.  Máš  pravdu.  Ani  nevieš,  ako  sa mi  cnelo  po  niekom z môjho sveta a zrazu si bola tu. Ale čo si robila v háreme?“ pýtal sa Narvah ďalej. 

„Len čo som sa ponorila, po chvíli som niekoho stretla. Povedal mi, že je tvoj priateľ a že ma za tebou zavedie.“ 

„Čože?“ zastal Narvah prekvapene. „Môj priateľ a tu dole?“ 

„Ja som sa tiež čudovala, no tvrdil, že ťa pozná.“ Pohli sa ďalej a Pasira pokračovala v rozprávaní. „Neviem prečo som mu verila. Chcela som byť s tebou čo najskôr a on mi sľúbil, že ma k tebe zavedie. Tak som išla s ním. Bol si síce trochu nesympatický, ale poslúchla som ho. 

Volala sa Natas. Aspoň tak sa mi predstavil. Nikdy som také zvláštne meno nepočula. Ktovie, kto to naozaj bol. Ale viem určite, že to nebola dobrá bytosť. Oklamal ma.“ 

„Oklamal?“ 

„Isteže oklamal. Zaviedol ma k tebe, či nie? No tak vidíš. Ani neviem ako, zrazu som sa zjavila v tomto meste a na tvári som mala masku. Vysvetlil mi, že mi maska pomôže, aby som nikoho  nepobozkala.  Naozaj  som  si  myslela,  že  mi  chce  pomôcť.  Kráčali  sme  mestom  a ja som mala pocit, že nás nik z nevidí. Vodní ľudia kráčali okolo nás a ani jeden sa na mňa ne-pozrel. Mala som túto masku a myslím si, že som bola určite nápadná. No na nič som sa ne-pýtala. Zaviedol ma až k pyramíde a tam mi vysvetlil, že si už dnu. Ponáhľala som sa za ním, lebo som mu naozaj verila. Ach, aká som bola naivná. Bol to cudzí človek a ja som mu zobala z ruky.“ 

„A ďalej? Čo bolo ďalej? Prečo si vošla do háremu?“ neprestával sa Narvah pýtať. 

„Ja som tam nevošla. To on má tam zaviedol. Zastali sme pred háremom a on sa zatiaľ rozprával celkom ticho so strážcami pri dverách. Neviem čo im vravel, myslela som, že ich prehovára, len aby ma tam pustili. Nepočúvala som ich. Obdivovala som steny a všetku tú nádhe-ru vo vnútri pyramídy. Nakoniec sa ku mne otočil a usmial sa na mňa. Vraj môžem vojsť dnu, že ma tam čakáš. Celá šťastná som podišla k dverám a strážcovia ich otvorili prekročila som prah a zbadala som všetky tie ženy, ako na mňa hľadia, ako na prízrak ničomu som nerozumela. Ihneď mi došlo, že tam nie si. Zvrtla som sa, aby som sa Natasa spýtala kde vlastne si, no on  tam  už  nebol.  Vtom  sa  dvere  zabuchli  a viac  sa  otvoriť  nemohli.  Zostala  som  v háreme a Desria  sa  stala  mojou  najlepšou  priateľkou  medzi  všetkými  ženami.  Všetky  som  síce  ne-spoznala, no ona sa mi zdala najmilšia.“ 

„Ale prečo ťa Natas oklamal? Ako to, že ťa doviedol do mesta skôr, ako som tam bol ja? Vieš ako dlho mi trvalo, kým som ho našiel?“ 





„Viem.“ Kývla hlavou. „Čakala som na teba každý deň a už som si myslela, že tu zostanem trčať do konca života a ty sa vrátiš aj s Afaris k rodine.“ 

„To by som  predsa nespravil.“ Usmial  sa na ňu. „No stále mi neschádza z mysli ten Natas. 

Prečo to spravil? Čo tým sledoval? Ako ťa dokázal doviesť až sem len za takú chvíľu?“ 

„Ani ja to nechápem. Kráčala som za ním a zrazu som bola v meste aj s maskou na tvári.“ 

„Je to veľmi zvláštne Pasira. Niekto nám chce ublížiť. Niekto o nás veľmi dobre vie, že sme tu. Povedal ti o mne. Odkiaľ ma poznal?“ 

„Musel to byť nejaký čarodejník, keď všetko vedel a za taký krátky čas ma doviedol do mesta. Ešte šťastie, že sme sa stretli.“ 

„Našťastie. Ani sme netušili a prekazili sme mu plán. Určite nechcel, aby si ma našla a preto ťa strčil do háremu. Vedel, že tam vkročiť nesmiem. To bol pre teba naozaj najlepší úkryt.“ 

„Pst!“ ozvalo sa zrazu spredu a Narvah s Pasirou ihneď zmĺkli. Kráčali ďalej a po troch kro-koch sa ocitli vonku z tunela. Stáli na brehu v akejsi veľkej jaskyni a pred sebou malé jazero. 

Nad ním bola v strope veľká diera a cez ňu dnu prenikalo svetlo, tak že všetko pekne osvetľovalo. 

„Kde sme to?“ spýtala sa Mosa a jej hlas sa odrážal od stien. 

„Pst.“ Otočila sa podráždene Desria. „Odteraz buďte všetci ticho,“ prikázala rázne a pozrela späť  k jazeru.  Chvíľu  hľadela  na  pokojnú  hladinu  a potom  kývla  rukou,  aby  ju  nasledovali. 

Kráčala po brehu okolo jazera celkom pomaly a ticho stále s prstom na perách, aby nikto ani len nemukol. Obchádzali jazero dookola a pred nimi sa na druhej strane črtali veľké kovové dvere zasadené v skale. Svietili, ako keby boli zo zlata, no nik to nevedel s určitosťou potvrdiť. Obchádzali jazero celkom opatrne a všetci  okrem Desrii zadržiavali dych. Každý z nich tušil, že niečo na nich číha a iba Desria vie, kto, alebo čo to je. 

Breh sa čoraz viac zužoval. Kráčali jeden za druhým, lebo po dvojiciach to nešlo. Vedľa nich bola skala, o ktorú sa opierali rukami. 

Ako prvá sa dostala k dverám Desria a obzerala si ich. Keď ju všetci dobehli, otočila sa k jazeru za sebou. Zavrela oči a všetci okolo nej nemo sledovali, čo bude nasledovať. 

„Už prichádza.“ Hľadela na chvejúcu sa hladinu pred sebou. „Už nie je čas. Keby som tu nebola, určite by vás všetkých zabil.“ Otočila hlavu k ostatným. „Nebojte sa. Viem, ako ho zastaviť.“ 

Len čo to dopovedala, z vody niečo vyšľahlo do vzduchu a vyšplechlo na nich vodu. Všetci si zakríkli tvár a cúvli až celkom k dverám za ich chrbtom. 

Z vody  sa  ťahal  obrovský  krk  a na  ňom  sedela  veľká  hlava  so  zelenými  očami.  Krk  bol  na zadnej strane posiaty špicatými ostňami a z papule obludy trčali dva rady veľkých ohnutých zubov. 

„Čo je to?!“ vykríkla Pasira s Mosou a natlačili sa s ostatnými na stenu za sebou. 

„Nebojte sa!“ zvolala Desria a pozrela na obrovskú obludu, ktorá sa zrazu pohla. 

Hlava na mohutnom krku sa blížila k ním a čoraz viac jej klzké telo vychádzalo z vody. Hlava obludy  sa  zastavila  tesne  pred  Desriou  a začala  nasávať  vzduch  tak  silno,  že  mali  čo  robiť, aby ich nevtiahla do seba. 

„Desria,“  prehovorila  obluda  hrozným  hlasom,  hladiac  na  vladárovu  nevestu.  „Čo  tu  robíš? 

A kde je Lasamon?“ 

„Prišla som bez neho Plazsus,“ odvetila Desria, ako keby sa vôbec nič nedialo. 

Nato sa Plazsusove oči upreli na ostatných ľudí za Desriou. „A oni?“ spýtal sa. „Prečo sú tu? 

Čo sú zač? Cítim, že nie všetci sú odtiaľto. Mám pocit, že traja sú z hora.“ 

„Máš pravdu, Plazsus. Naozaj sú z hora,“ prikývla Desria. 

„V tom prípade tu nemaj čo robiť.“ Zamračil sa na nich a priblížil sa k ostatným. 

Trojica  ľudí  sa  natlačila  k stene  a Plazsus  ich  začal  očuchávať.  Pasira  sa  triasla  strachom a Narvah nebol na tom o nič lepšie. Iba Mosa sa mračila, no ani tá nič nezmohla. 







„Sú tu so mnou!“ zvolala Desria a obluda k nej otočila hlavu. 

„Ale prečo? Prečo si ich sem zaviedla? Ty nevieš, že Lasamonova skrýš...“ 

„Isteže viem.“ Kývla nevesta hlavou a Plazsus sa stiahol späť k nej. „Oni nie sú zlodeji. nepri-

šli nič ukradnúť.“ 

„Snáď mi nechceš povedať, že prišli, aby niečo do skrýše uložili?“ Zasmiala sa obluda. 

„To nie.“ 

„Tak niečo predsa len prišli vziať.“ Pozrel Plazsus na nich. 

„Oni naozaj nie sú zlodeji. To Lasamon im niečo vzal.“ 

„Čo?“ Otočila hlavu obluda k Desrii. „Tomu neverím.“ 

„Tak v tom prípade sa mýliš, Plazsus. Naozaj im Lasamon vzal niečo, čo mu vôbec nepatrilo. 

Sám musíš vedieť, že tu dnes bol a niečo do skrýše uložil.“ 

„Naozaj tu bol, ale neverím, že by tá vec patrila im...“ Znovu sa pozrel na nich. 

„Bola to palica. Patrila tamtej žene.“ Ukázala Desria na Mosu. „Bez nej je bezmocná.“ Plazsus chvíľu nič nevravel. Chvíľu hľadel na Mosu a chvíľu zase na Desriu. 

„Povedz mi to ešte raz.“ Naklonil viac hlavu k Desrii, aby ju lepšie počul. 

„Bola to palica, ktorá patrila tamtej žene. Bez nej... je ... bezmocná,“ povedala Desria zámerne posledné slová pomaly. 

„Hovoríš pravdu, Desria.“ Zdvihla sa hlava do výšky nad nich. „Ale prečo to potom Lasamon spravil? Nie je zlý. Prečo jej tú palicu vzal?“ 

„Pretože si myslel, že Mosa zlá.“ Pozrela Desria na čarodejnicu. „Preto jej palicu vzal.“ 

„V poriadku. Verím ti. Ale nik nesmie okrem tej palice odtiaľ vziať.“ 

„Ďakujem Plazsus.“ Usmiala sa Desria. „Vedela som, že ty ma nesklameš.“ Plazsus  sa  usmial  a naposledy  pozrel  na  neznámych.  Potom  otvoril  ústa  a z nich  mu  vyšiel vysoký ton, tak neznesiteľný, že si všetci museli zakryť uši, aby im nepraskli bubienky. 

Zdalo sa im, že to trvá večnosť. Zatínali zuby a privierali oči, len aby ten príšerný zvuk preži-li.  Nikto  z nich  si  nevšimol,  že  len  čo  začuli ten  zvuk  plynúci  z hrdla  toho  ozrutného  plaza, dvere v skale sa začali samé od  seba otvárať.  Keď zrazu všetko utíchlo. Ako keby tam bolo stále ticho. Všetky hlavy sa otočili k vode.  V nej zbadali dlhý krk, ako sa potápa pod vodu a čerí hladinu. 

„Poďte.“ Kývla rukou k ostatným Desria a pohla sa k dverám, ktoré boli otvorené dokorán. 

„Ako to, že sú otvorené?“ spýtal sa prekvapene Narvah. 

„Plazsus ich otvoril.“ Zastavila sa Desria. „Čo si myslíte, prečo by sme museli počúvať jeho pieseň? Iba tá ich mohla otvoriť.“ Pohla sa k dverám a ostatní ju nasledovali. 

„Z čoho sú tie dvere?“ Dotkla sa ich Mosa a úžasnúto na ne hľadela. Boli hrubé a tak sa ligotali, ako keby boli z tekutého kovu. 

„To je jantár.“ Prekročila Desria prah a hneď nato sa v skrýši za dverami rozsvietilo. 

Všetci rýchlo bežali za ňou a hneď za dverami zastali. 

Skrýša bola obrovská miestnosť okrúhleho tvaru s oblým stropom. Fakle na stenách sa jedna po druhej zapaľovali a osvetľovali tú krásu, ktorá im vyrazila dych. 

Celá miestnosť bola z jantáru, tak ako aj dvere. Steny, strop, všetko sa ligotalo ako zrkadlo. 

„Nebesá, to je krása?“ prehovorila Pasira, otáčajúc sa stále dookola. 

V skrýši bolo tisíce vzácnych predmetov, ktoré sa ligotali rovnako ako steny miestnosti, ako keby ich každú chvíľu niekto leštil. Všade boli podstavce a na nich vázy zo zlata, karafy, kali-chy, poháre, tácky, zrkadlá, meče s diamantovou rúčkou, dýky a kuše, šperky, otvorené truhlice, v ktorých ležali kopy zlatých mincí, diamanty a iné vzácne kamene. Samotné podstavce, na  ktorých  stáli  všetky  tie  vzácne  veci  boli  z jantáru,  práve  tak,  ako  aj  podlaha.  Všetko  im svietilo do očí, ako keby to boli veci upradené zo samotného slnka. 

Obrovské misy na podstavcoch najviac odrážali svetlo z fakieľ, rovnako ako aj zrkadlá. Zlaté a strieborné kvety boli všade, kde sa len mohli dať. 





„Kde sme sa to dostali?“ spýtal sa Males, nevediac od tej nádhery odtrhnúť oči. 

Jedine  Mosa  sa  nenechala  zaslepiť  tou  krásou  okolo  seba.  Pohla  sa  k pokladom  pred  sebou a natiahla k nim ruky. Hneď nato sa z kopy zlata vyšvihla do vzduchu jej palica a pristala jej rovno v dlani. 

„Toto je cennejšie, než všetko zlato a poklady sveta.“ Pobozkala šťastne Mosa guľu na vrchu palice a otočila sa k ostatným. „Myslím, že môžeme ísť späť.“ Vyšla zo skrýše, no nik za ňou sa nebral. Všetci naďalej hľadeli na poklad pred sebou, ako na zázrak. 

„Už musíme ísť,“ ozvala sa Desria do ticha a všetkých prebrala. „Plazsus nás tu dlho nenechá. 

Ak zavrie dvere, zostaneme tu a zomrieme tu od hladu.“ 

„Tak poďme,“ vzdychol si Males a vyšiel von zo skrýše. 

„Poďte, vy dvaja.“ Vyšla von Desria a nechala Narvaha s Pasirou samých. 

„Škoda, že si nemôžeme nič vziať. Lasamon by si ani nič nevšimol.“ Pohla sa Pasira k pokladom pred sebou a Narvah ju rýchlo zastavil. 

„To nesmieš!“ Potiahol ju späť a tlačil ju k dverám. 

„Ale prečo?“ Vzpierala sa Pasira. 

„Pretože jediný poklad, čo si môžeme vziať z jazera je Afaris.“ Dotlačil ju až von a z vody sa vynoril Plazsus. 

Znovu sa priblížil hlavou až k ním a opäť začal nasávať vzduch. 

„Vzali ste si len jednu vec,“ povedal, keď sa uistil, že nič neukradli. „Je to presne tá vec, ktorá vám patrí. A teraz už choďte.“ Zdvihol hlavu hore a otvoril ústa. 

„Rýchlo preč!“ zvolala Desria a chytila si uši. Všetci sa rozbehli za ňou okolo jazera a Plazsus začal znovu spievať svoju pieseň až do chvíle, kých sa jantárové dvere nezatvorili a potom sa ponoril pod hladinu. 





Prenasledovaní zlom 



Ani  jednu  z vladárových  neviest  nenapadlo,  že  pod  závojom  sa  neskrýva  Desria,  ale  Zira. 

Hneď,  ako  sa  preobliekla  za  nevestu  a dala  svoje  šaty  Desrii,  zavrela  sa  v svojej  komnate a netrpezlivo čakala na svoju priateľku. 

Odrazu sa jej zdalo, že to už trvá pridlho. Desria neprichádzala a ona už bola poriadne netrpezlivá. Dúfala, že ju tam nenechajú a sami pôjdu po Afaris. Od vtedy, čo zistila, že prišiel do ich mesta vyvolený, netúžila po ničom inom viac, ako zahliadnuť Afaris. Musela byť pri tom, keď premôže Narvah mocnára a vezme mu biely kvet. Na túto chvíľu predsa všetci celý čas čakali a ona chce byť pri tom. 

Lenže, ako dlho má ešte čakať?  Určite na ňu zabudnú a keď sa Desria vráti, bude už neskoro ich dobehnúť. Nie. Nemôže dopustiť, aby ju tu nechali zavretú a čakala kým sa vrátia späť. 

Musí byť pritom, keď sa to stane. 

Merala komnatu svojimi krokmi čoraz netrpezlivejšie a rýchlejšie, keď pri poslednej myšlien-ke zastala. 

„Nebesá! Oni na mňa naozaj zabudli. Desria sa nevráti. Samá chce byť pri tom,“ vravela si pre seba, čoraz viac nepokojná. „Ale, čo spraviť?“ Začala si nerôzne hrýzť nechty. „Nemô-

žem sa odtiaľto dostať prv, ako sa vráti Desria. Nemám šancu vyjsť von.“ Hodila sa na posteľ a silno do nej búchala päsťami. 

„Toto nesmiem prepásť. Toto nie!“ Stále silnejšie búšila do postele pod sebou. „Musím niečo spraviť.“ Zrazu sa posadila a hľadela okolo seba. 

„Pyramída je plná tajných chodieb  a Desria mi raz vravela, že  Lasamon k nej  v noci  chodil bez toho, aby si to všimla.“ Rýchlo vstala a pozerala na všetky steny okolo nej. „Musí tu nie-

čo byť.“ Hľadala niečo podozrivé, čo by jej mohlo napovedať, že je tam niekde tajná chodba. 







„Ako sa sem ten starý trubiroh dostal bez toho, aby si ho Desria všimla?“ priskočila k stene ku  ktorej  bola  najbližšie  a začala  po  nej  prechádzať  dlaňami.  Na  stenách  boli  namaľované milenecké dvojice, ako sa bozkávajú a objímajú, no nič nenachádzala. 

Odrazu prestala ohmatávať stenu a otočila sa k posteli. 

„Raz mi povedala, že dokonca ešte ani nespala a práve pozerala na dvere, keď sa odrazu pri nej zjavil z ľavej strany postele.“ Rýchlo si ľahla do postele a pozrela pred seba. Videla dvere a usúdila, že naozaj by musela vidieť, keby sa dvere otvorili. Potom otočila hlavu vľavo. Pozerala na stenu, na ktorej boli milenci v spálni a objímali sa. No nič iné tam nevidela. Vedela, že tam niečo musí byť a tak vyskočila k stene z postele a dôkladnejšie začala stenu obzerať. 

Trvalo to dosť dlho a po hodnej chvíli to vzdala.  Sadla si na posteľ a ani teraz neprestála hľadieť na stenu. 

Milenci sa na nej objímali pri posteli, ktorá bola podobná ten, na ktorej sedela. Za ňou boli namaľované dvere. Nič nezvyčajné.  Obyčajná mazanica, ktorá sa jej vôbec nepáčila a rada by vedela, prečo práve toto prikázal vladár namaľovať do každej komnaty jeho neviest. 

Pohľadom skákala z každého detailu na stene až sa dostala k namaľovaným dverám. Boli ma-lé, akože sú ďalej za posteľou. Ale nebola na nich namaľovaná kľučka. 

Zira sa zamračila. Nechápala, prečo tam nie je namaľovaná kľučka. Potom si všimla na nich kľúčovú dierku. Bola svetlejšie namaľovaná, akože cez ňu presvitá svetlo za dverami. 

Vstala z postele a podišla ešte raz k stene. Vtom si všimla, že kľúčová dierka zmizla. Zastala. 

Rýchlo sa vrátila späť k posteli a nato sa na dverách dierka znovu zjavila. Pomaly sa približovala k stene a dierka opäť zmizla. 

Skočila k stene k namaľovaným dverám a pozrela sa na miesto, kde bola kľúčová dierka. 

„Nebesá!“ zvolala. Kľúčová dierka tam naozaj bola a keď sa k nej naklonila kolmo, presvitalo cez ňu svetlo. „To je ono!“ Natiahla ruky k stene a zistila, že namaľované dvere sú pravé. Ale nedali sa otvoriť. Nebola na nich kľučka a skára medzi nimi a stenou bola priveľmi tenká, aby do nej mohla strčiť nechty. Zvrtla sa a pozrela na nočný stolík pri posteli. Ležala na ňom Desriina spona do vlasov. Ihneď ju strčila do kľúčovej dierky a zakliesnila ju do nej. Potom potiahla k sebe a dvere sa k nej okamžite pohli. 

„Nie sú zamknuté.“ Potešila sa a poriadne ich otvorila. Pozrela do priestoru za ne a naširoko otvorila oči. Bola za nimi okrúhla miestnosť s veľkými tromi oknami. Vošla do nej a zistila že do podlahy sú vysekané schody, ktoré vedú ktovie kam. Viac neváhala. Rozhodla sa, že zíde nimi dolu na nič nehladiac. 

Pomaly kráčala nadol netrpezlivo čakajúc, kde sa dostane. Schody boli strmé a jediné čoho sa mohla  pridržať  bola  stena,  pretože  zábradlie  tam  nebolo.  Schody  vyzerali  staré a neudržiavané. Všade boli pavučiny, no nie až tak nízko, aby sa do nich zaplietla. 

Pomaly kráčala nižšie schod za schodom, hladiac pod nohy, keď vtom zistila, že už schodov viac niet. Zdvihla hlavu a pred sebou zbadala štyri chodby, vedúc ktoviekam. 

„Čo teraz?“ Skákala pohľadom z jednej na druhú. „Nerada by som sa objavila niekde, kde by ma mohol niekto zbadať.“ Otočila sa a pozrela späť k schodom. „Späť nejdem.“ Zavrhla hneď myšlienku a zvrtla sa k štyrom chodbám. 

„Nemám  na  výber.  Urobím  to  jednoducho.“  Kývla  hlavou  odhodlane  začala  odriekať  starú riekanku,  pričom  ukazovala  prstom  na  chodby  jednu  za  druhou:  „Prvá,  druhá,  tretia,  štvrtá, ktorá bude tá pre kata? Kde sa skryje so sekerou, aby sa ukryl pred tebou? Keď okolo neho pôjdeš, jeho sekeru stretneš. Odtne hlavu tvoju, jeho, viac sa nepreberieš z toho. Ktorá je tá katova, v ktorej bude sekera?“ Prestala hovoriť a prst jej zastal na chodbe prvej sprava. 

„Takže,  tadeto  nepôjdem.“  Usmiala  sa.  Zostali  jej  ešte  tri  chodby  a tak  musela  pokračovať. 

„Prvá, druhá, tretia, kde na teba skočia? V ktorej ťa omráčia po hlave, v ktorej ti vezmú zdra-vie? Jedná  to  z nich  musí  byť,  do  ktorej  nesmiem  vstúpiť.“  Teraz  jej  prst  ukazoval  na  prostrednú chodbu. Zostali jej už len dve. 





„Prvá, druhá už sú dve, iba jedna zostane. Ale pozor na duchov, z jednej naťahujú ucho. Po-

čujú tvoj dych a kroky, radi ti chcú robiť muky. Prvá, druhá - dobrá, zlá, ktorá je bez zlodu-cha?“ Zostala jej pravá chodba. Pripažila ruku a spravila krok k chodbe. Bola temná, bez sve-tiel. Prepadol ju strach. 

„Je tam tma,“ povedala si po tichu pre seba. Otočila hlavu späť a za chodmi zbadala horiacu pochodeň. Zvesila ju zo steny a s ňou vošla do chodby. 

„Neviem prečo, ale mám pocit, že toto nie je tá správna chodba.“ Kráčala hladiac stále pred seba, čakajúc, že čochvíľa na ňu skočí z tmy pred ňou nejaká obluda. No zatiaľ sa nič také nestalo. Kráčala stále rýchlejšie a každým krokom strácala nádej, že vyjde niekde, kde ju nik nezbadá. 

„Určite sa objavím akurát v komnate Lasamona, alebo vo väznici, či v strážnej izbe.“ Naťahovala krk stále viac pred seba, či predsa len nezbadá niekde pred sebou svetlo, keď vtom jej pochodeň zhasla. Od strachu vykríkla a rýchlo si chytila ústa. 

„To nie! To sa môže stáť len mne!“ Mávala pochodňou, no tá viac nevzbĺkla. „Do čerta, toto nemôže  skončiť  dobre.“  Hodila  pochodeň  na  zem  a kráčala  pomaly  ďalej  s dlaňami  na  stenách. 



Desria vybehla prvá z tunela a ponáhľala sa rýchlo späť. Nevedela čo by sa mohlo stať, keby niekto zistil, že opustila hárem a k tomu jej ešte aj pomáhala Zira, ktorú už hodnú chvíľu hľadajú stráže. 

Keď vyšla z tunela, k vodnej blokáde to mala už len kúsok od vchodu do mocnárovho paláca. 

O chvíľu pred ním zastala a nakreslila do vody kruh. Spravila presne to isté, čo pred chvíľou a vybrala z nej kruhy s trojuholníkom. Vôbec si nevšimla, že za vodnou stenou je ešte niekto a pozoruje ju z tmy. 

Prešla  cez  vchod  do  mocnárovho  paláca  a vložila  kruhy  aj  s trojuholníkom  späť  na  svoje miesto a otvor sa uzavrel vodou. 

„A teraz rýchlo späť.“ Otočila sa a zarazila sa. Všade bola tma. Najbližšia horiaca pochodeň bola o poriadny kus ďalej a svetlo z nej k nej dopadalo veľmi slabo. Nezostávalo jej nič iné, než ísť ďalej. Vedela, že už o chvíľu bude z tej tmy vonku. 

Pridržiavajúc sa steny sa pohla vpred. Ani si  nevšimla, že obišla Xarberza. Ten sa krčil pri zemi  a bol  nalepený  k stene.  Nemohla  si  ho  všimnúť,  pretože  celý  čas  hľadela  pred  seba  na najbližšiu pochodeň. 

Desria spravila štyri kroky a zacítila, že na niečo stúpila. Ihneď sa jej to pod nohami pohlo a ona stratila rovnováhu. Vykríkla a spadla ne všetky štyri. Nemohla tušiť, že to bola len oby-

čajná pochodeň. Viac na nič nečakala. Skočila na nohy a bez pridržiavania sa steny sa rozbehla  k horiacej  pochodni.  Ale  ani  pri  nej  neprestávala  bežať.  Cítila,  že  niečo  v tej  tme  bolo s ňou. Pri behu sa obzrela, no nevidela nič. Ponáhľala sa k háremu nevediac, že Zira tam už dávno nie je. 

Xarberz za ňou pozeral, no vzpriamil sa  až vtedy, keď si  bol  istý, že ho už naozaj  nemôže zahliadnuť. V diaľke videl, ako tá žena stále uteká a v duchu sa musel smiať. 

Otočil sa k vchodu do mocnárovho paláca a natiahol k vode obe ruky. 

„Oplatilo  sa  čakať.“  Usmial  sa  na  vodu  pred  sebou.  „Ani  som  netušil,  že  sa  to  takto  dobre vyvinie.  O chvíľu  som  pri  vás,  Narvah  a Mosa.“  Usmial  sa  s potešením  a nakreslil  do  vody prstom prvý kruh. 









Plameň zla už nehorel. Zanikol spolu s temnou kňažnou, ktorá taktiež už neexistovala. Krajina Alz sa začala vzchápať. Všade pomaly, ale predsa vyrážali zo spálenej zeme zelené rast-linky, na holých stromoch sa objavovali nové puky. Dokonca ani kňažnina pevnosť už nevyzerala tak strašne, ako pred tým. Po stovkách rokoch sa všetko začala vracať do starých koľa-jí. Pevnosť kedysi patrila Charinej rodine a teraz v nej aj prebývala. Chara im všetkým vrátila srdcia a na chvíľu ich nechala v pevnosti samých. Musela pomôcť Narvahovi pri jazere Reveror. 

Lenže démon, ktorý ju celé veky ovládal stále nebol zničený. Vtelil sa do Wirzisi a tá práve teraz prekročila priepasť a dostala sa do krajiny Alz. 

Démon neprestával túžiť po moci, ktorú len pred chvíľou stratil. Musel ju dostať späť a nie len to ho hnalo vpred. Chcel sa pomstiť. Musel sa pomstiť Chare. Vedel, že ju už viac nepremôže a tak jej musí ublížiť z inej strany. Vedel,  kde je jej zraniteľné miesto  a tak vymyslel pekelný plán. Chara len pred chvíľou vrátila svojej rodine srdcia a teraz o ňu znovu príde. 

Wirzisa s diabolským úsmevom kráčala k pevnosti, ktorú odrazu obklopovala samá zeleň. No len čo sa jej noha dotkla živej prírody, ihneď ju spálila na popol. Tráva už bola natoľko vysoká,  že  sa  jej  mohla  dotknúť  rukami  bez  toho,  aby  sa  k nej  musela  dotknúť.  Prechádzala  po steblách dlaňami a zeleň okamžite uschla a scvrkla sa. 

Takto  si  vyšliapala  cestičku  až  k Charinej  pevnosti.  Tam  zastala  a zmenila  sa  na  Charu. 

Zdvihla hlavu a niekto vykukol jedného nespočetného množstva okien a usmial sa na ňu. 

„Už si tu!“ zvolala žena v okne a tak ako sa zjavila aj zmizla. 

Wirzisa v Charinej podobe sa neprestála usmievať. Brána na pevnosti sa otvorila a do náručia sa jej vrhla nejaká stará žena v dlhých zelených šatách, ktoré sa za ňou ťahali, ako nejaký dlhý závoj. 

„Konečne si prišla.“ Objímala ju žena s radosťou. „Nemohla som uveriť, že po takom dlhom čase  si  nám  vrátila  srdcia  a znovu  odchádzaš.  No  konečne  si  tu.“  Pozrela  jej  žena  do  očí a rozplakala sa. „Vyzeráš rovnako ako ja pred tým všetkým. Odteraz Chara už nebudeš viac starnúť, lebo si čarodejnica. Aj ja by som zostala stále rovnako mladá a pekná, tie dlhé roky bez  srdcia  nám  všetkým  vzali  mladosť.  Už  nie  sme  čarodejníci.  Sme  obyčajní  ľudia a čochvíľa zomrieme.“  Znovu ju  objala. „Ale snáď to  nebude trvať  len chvíľu. Ešte chceme byť nejaký čas s tebou. Nemusíš sa báť. Nikto ti nebude nič vyčítať. Ty  si predsa za to nemohla. Bola si primalá nato, aby si sa naučila odolávať tomu zlu, čo si celý čas v sebe nosila.“ Hľadela jej do oči a nemohla od nej odtrhnúť pohľad. „Ale už poď.“ Chytila Charu za ruku, ktorá  doteraz  nič  nepovedala.  „Všetci  na  teba  čakajú.  Sme  jedna  rodina  a máme  ťa  naozaj radi.“ Potiahla ju za sebou a obe vošli do pevnosti. Nato sa za nimi brána zavrela, ale aj cez jej hrúbku bolo počuť jasot Charinej rodiny, ktorá sa po tak dlhom čase konečne znovu stretla tak ako voľakedy. Aspoň si to všetci okrem Chary mysleli. 



Oliana hľadela na Charu, vodnú kráľovnú, ktorá mala stále zavreté oči. Za nimi stáli Lehkori s Hastirom a Grosom. Nikto z nich ani nemukol. Dokonca zadržiavali dych, dúfajúc, že Chara nájde Pasiru včas a prinúti ju z jazera vyjsť. 

„Musíš sa ponáhľať Chara,“ poháňala ju Óliana. „Každú chvíľu môže byť neskoro.“ 

„Už vidím Kremets,“ odvetila Chara stále so zatvorenými očami. 

„Výborne.“ Potešila sa Óliana, ktorá zrazu mala o pár vrások na tvári viac. „Rýchlo nájdi Pasiru.“ 

Chara sa mysľou veľkou rýchlosťou blížila k bráne mesta vodných ľudí a vletela doňho. Preletela okolo všetkých domov a stúpala po schodoch pyramídy. Letela nahor a vtom sa dostala do pyramídy. Prebehla cez sály a komnaty, no hľadala len jedno miesto. Už vedela kde Pasira je. Videla tú stenu a vletela do nej. Myseľ jej letela chodbou a dostala sa až k vchodu mocná-

rovho  paláca.  Predstavila  si  na  vode  dva  kruhy  a v nich  trojuholník.  Voda  zmizla  a ona  sa ponáhľala ďalej. Predbehla Xarberza, ktorého si ani v tej obrovskej rýchlosti nevšimla. Potom vpálila do jednej z dier v stene a onedlho už videla Pasiru. Vletela do jej mysle a okamžite jej začala všetko vysvetľovať. 

„Čo je s tebou?“ Zastal Narvah a pozrel na svoju priateľku. 

Ostatní sa obzreli a nemo hľadeli na Pasiru, ktorá zrazu mala výraz nepríčetnosti. 

„Pasira, preber sa!“ Potiahol ju Narvah za ruku a dievča sa prebralo. 

„Čo sa stalo?“ Zamračila sa Pasira nič nechápajúc. 

„To nám povedz ty. Bola si ako v tranze...“ 

Nato  ňou  trhlo  a znovu  počula  ten  zvláštny  hlas,  ktorú  chcel,  aby  okamžite  vyšla  z jazera, lebo... 

Vtom Chara na brehu zdesene vykríkla a Lehkori a ostatní od nej okamžite odstúpili. 

„Čo sa deje?“ Priskočila k nej Óliana a chytila ju za ruku. „Sú v labyrinte? Nemôžeš sa k nej dostať?“ 

„To nie!!!!“ zrevala Chara tak strašne, že sa začala voda v jazere otriasať. 

Ostatní hľadeli na hladinu, ako na prízrak, len Óliana neodtrhla od novej vodnej kráľovny oči. 

„Chara, čo sa stalo?“ Chytila ju oboma rukami. „Ak sú v labyrinte, tak sa vráť. Ak nie, rýchlo jej to povedz.“ 

Chara  zatínala  zuby.  So  zavretými  očami  sa  mračila  na  Ólianu,  ktorá  ničomu  nerozumela. 

Toto nepredpokladala. Vôbec netušila, čo sa mohlo stať. 

Chara sa roztriasla a Óliana sa ju snažila upokojiť. Lenže vodná kráľovná sa tak veľmi triasla, že ju nemohla udržať. Ako keby bola znovu posadnutá démonom a začínal ju opäť ovládať. 

Óliane nezostávalo nič iné, než ju pustiť a odstúpiť od nej. 

Chara sa triasla čoraz viac, keď zrazu pod ňou zem popraskala a ona sa zrútila na ňu. 

„Chara!“ Skočila k nej Óliana, snažiac sa zistiť, čo sa stalo. „Chara, čo sa stalo.“ Hladila ju po tvári. 

„Je späť,“ prehovorila Chara a potom otvorila oči. 

„Kto?  Kto  je  späť?“  pýtala  sa  Óliana.  To  už  pri  nich  stáli  aj  Lehkori  s Grosom  a Hastirom s otvorenými očami doširoka. 

„Čo  sa  stalo  v tom  jazere?  Prečo  si  vykríkla?  Mocnár  ty  nemohol  ublížiť...“  Krútila  hlavou Óliana. 

„Chce ma zničiť. Chce ma zničiť.“ Rozplakala sa Chara, chvejúc sa pri tom a objala odrazu Ólianu. 

„Kto ťa chce zničiť? O čom to hovoríš?“ Pozrela jej do tváre. „Povedala si jej to? Vráti sa? 

Stihla si to?“ 

Chara nič ale nepovedala. Hľadela Óliane do očí, keď odrazu vstala. 

„Musím ísť.“ Otočila sa ku koču. 

„Ale čo sa stalo?“ Skočila jej Óliana do cesty. 

„Nezničili  sme  ho  Óliana,“  vysvetľovala  kráľovná.  „On  sa  mi  chce  pomstiť.  Cítila  som  to. 

Chce mi ublížiť viac, ako pred tým.“ Obišla Ólianu a otvorila koč. 

„Ale o kom to hovoríš?“ Zamračila sa Óliana, nechápavo. 

„Povedala si mi, že dostal Wirzisu.“ Obzrela sa k nej späť. „Myslím, že ju posadol rovnako, ako mňa. Chce zabiť moju rodinu. Už je v mojej pevnosti. Musím im pomôcť. Nemôžem ich nechať napospas tomu démonovi.“ Nasadla do koča a Óliana vbehla za ňou dnu. 

„Ale, čo Pasira? Povedala si jej to?“ 

„Nestihla som to. Cítila som, ako im ubližuje. Nesmie im ublížiť. Už nie. Musím ísť.“ Pozrela na ňu odhodlane a Óliana sa zarazila. 

„Ale čo Narvah  a biely  kvet? Ak Pasira nevyjde z jazera, možno nepremôže mocnára. Celý svet závisí od tohto činu. Ak to nedokáže on, tak možno Xarberz a to by bolo...“ 

„Prepáč mi,“ pokrútila  Chara hlavou, „ale už musím ísť.“ Óliana nemo kývla hlavou a vystúpila z koča. 

„Zachráň ich,“ povedala a zavrela na koči dvere. 

Sane sa zvrtli a vyrazili po zamrznutej ceste naprieč biely lesom. 

„A čo Pasira?“ Skočil Hastir k Óliane zdesene. 

„Nestihla to,“ odvetila hľadiac pri tom k lesu, kde zmizli sane. 

„Čo bude teraz?“ spýtal sa Kamein? „Nemôžeš ty niečo urobiť?“ 

„Ja?“  Otočila  k nemu  Óliana  hlavu.  „Ja  už  nezmôžem  nič.  Už  nie  som  kráľovná  vládnuca všetkým vodám. Som obyčajný človek, ako vy. Bezmocný človek,“ odvetila a pozrela na široké jazero Reveror a na čele jej pribudla ďalšia hlboká vráska. 



Štvorica vychádzala z tunela ústiaceho pri jazere s Plazsusom a jantárovou skrýšou. Pred nimi bolo svetlo a neustále sa zväčšovalo. Čoraz viac zrýchľovali. Už sa nemohli dočkať, kým sa dostanú k Afaris. 

Ani  jeden  z nich  neprehovoril. Jeden  za  druhým  kráčali,  ako  stádo  divých  zvery  bez  akého-koľvek slova. 

Narvah myslel na to, že už o chvíľu bude stáť pred samotným vládcom pekiel a nemohol uveriť tomu, že ho premôže. Ako to môže dokázať? Nevie nič. Nepozná žiadne čary, či mágiu, ani  zaklínadlá,  ktoré  by  mocnára  aspoň  na  chvíľu  zdržali.  Ako  on  môže  byť  ten  vyvolený, keď doteraz vždy za pomoci priateľov, alebo len šťastia prekonal všetky prekážky, čo sa mu postavili do cesty. 

Takého myšlienky mu prelietavali mysľou od chvíle, čo opustili jantárovú skrýš. 

Pasirina pamäť pracovala na plné obrátky. Snažila sa vymyslieť niečo, ako by mohol Narvah Satana premôcť bez pomoci kúziel. Na nič iné už nemohla myslieť. Vstúpila do jazera preto, že mu  chcela pomôcť a zatiaľ mu v ničom nepomohla. Jej  vinou ho hľadá vladárova  garda, lebo vstúpil do háremu. Musí mu pomôcť a nesmie ho nikdy sklamať. Ukáže mu, že musela do jazera vstúpiť. Ale ako mu pomôže? Ako by mohol premôcť mocnára, keď je to samotný Satan? 

Mysliteľa zamestnávala predstava boja Narvaha s mocnárom. Hľadel na toho mladého človeka a nemohol uveriť tomu, že on môže pána pekiel premôcť. Vôbec si nevedel predstaviť, ako to ten chlapec môže dokázať. Skôr by povedal, že to zvládne Mosa, keďže je čarodejnica, aj keď čary použiť nemôže. Tak ako to ten chlapec spraví? Možno vie niečo, čo nikto iný. Mož-

no má neobyčajnú fyzickú silu, keď už neovláda mágiu. Musí byť vyvolený predsa pre niečo. 

Už  sa  nemohol  dočkať  kedy  už  konečne  uvidí  Afaris.  No  zároveň  sa  obával,  že  biely  kvet jeho oči nikdy nezočia. 

Mosa kráčala posledná so svojou palicou v ruke. Ona jediná nemyslela na to, ako je možné mocnára premôcť. Vedela, že keď je Narvah vyvolený, tak sa to musí stáť. To bolo to posledné, čo ju  v tejto  chvíli  zaujímalo. Už sa nebála Satana, ako vtedy, keď  našla v chráme jeho horiacu  rieku.  Teraz  je  tu  Narvah  a ona  sa  konečne  dozvie  to,  po  čom  celé  tie  veky  pátrala. 

Stretne sa so svojim synom a bude konečne šťastná. Tak dlho nato čakala a teraz už len stačí natiahnuť ruku, aby vedela, kde ho Abros skryl. Už čochvíľa skončia jej útrapy a bude žiť so svojim synom šťastná do skonania sveta. 

Pri týchto myšlienka vrazila do Malesa nechápajúc, prečo zrazu zastala. Prerušila niť myšlienok a skôr, ako sa mohla niečo spýtať, začula Pasirin hlas: 

„Kto je to?“ zašuškala Pasira pýtajúc sa Narvaha. 

„Čo sa stalo?“ spýtala sa nahlas Mosa ničomu nerozumejúc. 

„Ticho.“ Otočil k nej Males zhrozene hlavu. „Niekto tam je.“ Ukázala pred seba a Mosa pozrela k východu tunela. 

Niekto tam stál videli siluetu, no tá bytosť sa nehýbala. Ako keby si ich z diaľky obzerala, ako keby čakala len nato, kedy vyjdú z tunela a potom na nich skočí. 





„Čo teraz?“ spýtal sa Males. 

„Kto to môže byť?“ Zamračila sa so strachom Pasira. 

„To musí byť Xarberz,“ odvetil Narvah a pozrel k ostatným, aby zistil, čo na jeho názor vravia. 

„Ten  nám  nemôže  ublížiť.“  Pokrútila  Mosa  pokojne  hlavou.  „Nemôže  tu  zaklínať  a Sirtach nepoužije, ak chce vlastniť Afaris.“ 

„Ak je to ale on, tak potom je tu aj vladárova garda.“ Napadlo zrazu Malesa. 

„Myslím, že nie. Tá slúžka vravela, že ušiel od vladára, tak pochybujem, že by sa k nemu len tak vrátil pre gardu.“ 

„Tak čo spravíme?“ Chcela vedieť Pasira. 

„Nemusíme sa ničoho báť.“ Obišla všetkých Mosa. „Xarberz nám nič nemôže spraviť.“ Vykročila prvá k východu, no hneď po troch krokov postava pred tunelom odrazu zmizla. 

Mosa prekvapene zastala, no potom hneď kráčala ďalej a ostatní za ňou. Pred tým, ako vyšli z tunela, spomalili. Mosa natiahla ruku s palicou pred seba, čakajúc, že na ňu Xarberz skočí. 

Pred očami jej vystupovala veľká jaskyňa, v ktorej už raz všetci boli a teraz sa do nej znovu musia vrátiť a vojsť do druhého tunela. 

Oči jej skákala na všetky strany, ale Xarberza nebolo nikde. 

„Nikoho nevidím,“ prehovorila celkom ticho vychádzajúc z tunela s priateľmi. Pred tunelom zastali a trochu sa uvoľnili. 

„Možno už vošiel do druhého tunela, aby nás predbehol,“ prerušila ticho Pasira. 

„On nemôže vedieť, kde Afaris je,“ vysvetlil Males. 

„Tak kde potom je?“ opýtal sa celkom nahlas Narvah a vtom spoza rohu vykukla nejaká hlava a všetkých heglo vzad. 

„Males!“ ozval sa výkrik a v ústrety im bežala Zira. 

„Nebesá, Zira.“ Neveril Mysliteľ vlastným očiam. „Ako to, že už si tu? Desria len pred chví-

ľou musela odtiaľto vyjsť a ty...“ 

„Našla  som  v jej  komnate  tajnú  chodbu,  ktorou  k nej  chodil  Lasamon.  Ten  starý  smilník.“ Zamračila sa slúžka. „Ani neviem ako, no zrazu som bola tu. Takto sa Lasamon mohol dostať do háremu a do svojej skrýše bez akýchkoľvek ťažkostí.“ 

„Ale ako si sa dostala cez vodnú blokádu?“ spýtala sa Mosa. 

„Akú blokádu? O čom to hovoríte, nijakú blokádu som nevidela. Prišla som po akomsi rebrí-

ku, ktorý vypadala, že sa čochvíľa rozpadne, no nakoniec to vydržal.“ 

„Pravdepodobne je mnoho možností, ako sa sem dostať,“ zhrnula Zirine rozprávanie Mosa. 

„Musela  som  vás  dostihnúť,  ináč  by  ste  na  mňa  nečakali  a ja  veľmi  chcem  vidieť  Afaris a všetko ostatné...“ 

„Tak dobre.“ Kývol hlavou Mysliteľ a prerušil Ziru. „Boli sme vo vladárovej skrýši a Mosa má svoju palicu. Teraz musíme vojsť do druhého tunela a tak sa dostaneme k labyrintu.“ Uká-

zal na druhú dieru v stene a jeden za druhým v jen všetci zmizli. 

Len čo posledný z nich vošiel do tunela, v jaskyni sa objavil Xarberz. 

„Len tak ďalej moji milí.“ Usmieval sa. „Všetky prekážky zničte a potom moja cesta k Afaris bude celkom voľna.“ 

Pomaly sa priblížil k vchodu do tunela a keď si bol istý, že ho nik z nich neuvidí vošiel doňho za nimi. 



Len  čo  sa  ľadový  koč  dostal  k priepasti,  za  ktorou  bola  krajina  Alz  ani  nezastavil.  Hneď  sa cez ňu spravila ľadová cesta a koč ďalej kĺzal po ľade až k pevnosti, ktorá ešte pred chvíľou patrila Chare. 

Koč zastal a vodná kráľovná z neho narýchlo vystúpila. Bežala k bráne pevnosti, keď vtom ju veľká páľava odhodila späť. Letela vzduchom niekoľko metrov a dopadla na tvrdú zem. Celkom  ohromená  sa  podoprela  rukami  a vtedy  si  všimla  spálenú  trávu,  ktorá  tam  vtedy,  keď odchádzala do svojej rodiny ešte nebola. 

„Už je  tu.“  Rýchlo  vstala  a znovu  sa  rozbehla  k bráne.  Natiahla  pred  bránu  ruku  a fúkla  do prázdnej dlane. Z nej na bránu vyšľahol ľadový vietor a otvoril ju. Ihneď vbehla do pevnosti a hneď za bránou zastala. 

Všade bolo ticho. Nič nepočula ani nevidela. Otáčala hlavu na všetky strany, ale pevnosť bola ako mŕtva. 

„Wirzisa!“ zrevala. „Viem,  že si  tu! Musíš s tým démonom bojovať, ináč ti bude strpčovať život naveky!“ Vykročila do prostriedku sály a tam zastala. „Vieš mu predsa odolať! Ja som bola malá, keď do mňa vošiel a nevedela som vôbec nič. Ale ty si skúsená čarodejnica, tak ho musíš premôcť. Prišla som ti pomôcť Wirzisa! Premôžeme ho spolu a tak sa ho naveky zbavíme. Strčíme ho do pekla, nech tam pyká za všetko zlé, čo spravil na tomto svete! Wirzisa, nesmieš mu podľahnúť. Čím dlhšie je v tebe, tým horšie mu budeš odolávať! Preto ho musíš zo seba čím skôr vypudiť!“ 

Otáčala sa dookola a hľadela na všetky stĺpy v sále. Čakala, že sa tam niekde Wirzisa skrýva, no vôbec netušila, že tá bosorka je niekde celkom inde, než dúfala. 

Wirzisa  sa  vznášala  nad  ňou  v jej  podobe  a z oči  jej  šľahal  oheň.  Biele  vlasy  jej  povievali okolo tela a ona visela vo vzduchu dolu tvárou, ako keby ležala na nejakej neviditeľnej posteli. 

„Wirzisa,  chcem  ti  pomôcť!“  zvolala  znovu  Chara.  Nato  sa  brána  ktorou  vošla  v okamihu zavrela. Chara sa strhla. Už vedela, že ju musí vidieť. 

„Čo si im spravila?! Viem, že si sa mi chcela pomstiť prostredníctvom mojej rodiny, no ale ak si im skrivila na hlave čo len vlások, tak potom...!“ 

„Priznala si sa!“ zrevala Wirzisa nad ňou a Chara s prekvapením zdvihla hore hlavu. Rýchlo dostúpila nabok. 

Wirzisa visela vo vzduchu a vlasy jej povievali na všetky strany, ako nejaký obrovský plášť. 

„Predsa si sa prezradila!“ prehovorila Wirzisa démonským hlasom. „Neprišla si pomôcť Wirzise, ale svojej rodine!“ 

„Čo si im spravila? Kde sú?!“ Zamračila sa Chara a spravila dva kroky k nej. 

„To  sa  nikdy  nedozvieš,“  zasmiala  sa  Wirzisa.  „Už  ich  nikdy  neuvidíš.  Prišla  si  neskoro!“ Smiala sa s chuťou. 

„To nie!“ Zaťala päste Chara a pristúpila k nej ešte bližšie. „Už si mi raz zničil život, ale tentoraz  ti  to  už  nedovolím!  Wirzisa,  preber  sa!  Musíš  ho  premôcť.  Nechceš  predsa  byť  jeho otrokom, akým som bola celé stáročia ja! Rýchlo, lebo čím je v tebe dlhšie, tým to bude ťaž-

šie!“ 

„Toto telo sa mi veľmi páči, Chara,“ smial sa naďalej démon. „Už dávno som mál tvoje opustiť a nájsť si Wirzisu. Myslím, že si ju precenila. Zdá sa mi, že vôbec nie je taká silná, ako si myslíš!“ 

„To nemôže byť pravda, pretože Wirzisa nie ja dieťa, ako som bola ja vtedy, keď si do mňa vošiel. A ak naozaj by bola tak slabá, ako  vravíš, tak ja jej pomôžem!“ Otvorila pravú dlaň a fukla si do nej Wirzisiným smerom. 

Z dlane jej letel ľadový vietor rovno na Wirzisu vznášajúcu sa vo vzduchu a celé telo jej pokryla mráz. Nato sa jej vlasy zastavili a ako socha odrazu padala k zemi. Len čo dopadla, odleteli z nej kusy ľadu na všetky strany. 

Ležiac  na  zemi  už  v podobe  Wirzisi  sa  horko-ťažko  podoprela  rukami  a zdvihla  hlavu k Chare. 

„Čo to znamená?“ spýtala sa trasúcim hlasom, hladiac na Charu, ktorá mierila teraz k nej. 

„Určite už vieš, čo sa so mnou stalo,“ odvetila Chara stojac nad ňou. 





„Spravila z teba Vodnú kráľovnú?“ opýtala s obavou a pomaly vstala stále s kúskami mrazu na sebe. 

„Presne tak,“ prikývla Chara. „Už asi vieš, čo Vodná kráľovná dokáže. Bol si v mojom tele, keď si to pocítil a myslím, že to nechceš zažiť znovu. Preto opusť Wirzisine telo a povedz mi, kde je moja rodina.“ 

„Nikdy.“ Zvrtla sa Wirzisa, aby sa dala na útek. 

Nato  Chara  ukázala  prstom  pred  ňu  a zo  zeme  rovno  pred  Wirzisou  vyrástol  veľký  cencúľ v podobe stĺpu a bosorka musela zastaviť. 

Potom Chara ukázala na ďalšiu stranu a objavila sa vedľa Wirzisi ďalší veľký cencúľ. Tak sa otočila na ďalšiu stranu, ale aj tam sa hneď objavil cencúľ. Nakoniec sa zvrtla ku Chare, lebo už nemala inde voľnú cestu. 

„Varovala som  ťa.  Keď  to  nejde po dobrom,  tak to  musí ísť po zlom,“ prihovorila sa k nej Chara a hneď potom sa jej dotkla rukami jej hlavy. 

Wirzisa padla na kolená a strašne vykríkla. 

 „Môj mráz zahasí tvoj diabolský oheň,“ vravela Chara, kým jej držala hlavu, ktorú jej stále viac a viac pokrývala srieň.  „V tomto tele nie je miesta preň. Vráť sa tam, kam raz a navždy patríš, nech túto zem viac ohňom nespáliš. Pekelná brána ťa už očakáva, už musíš ísť len pre teba  sa  otvára.  Už  ťa  tu  viac  netreba,  vráť  sa  ihneď  do  pekla!“  vykríkla  poslednú  vetu a Wirzisu, ktorá už bola celkom pokrytá inovaťou trhlo a všetok mraz z nej odletel. Bosorka spadla na podlahu s otvorenými ústami a z nich jej niečo vytekalo na podlahu. Bola to akási čierna tekutina, ktorá horela červeným plameňom. Čoraz  viac sa z nej vylievala a stále bola väčšia. 

Chara hľadela na ten divný úkaz, čakajúc čo sa ešte môže stať. Kaluž horiacej tekutiny vypadala odrazu, ako obrys, akého si tela ležiacej na zemi. Ako keby to bola nejaká bytosť rohmi na hlave. 

Chara zamračene hľadela na to čudo čo vytekalo Wirzise z úst, keď náhle Wirzisa zakašlala a pomaly vstávala zo zeme. 

Chara jej pomohla na nohy a až teraz si  Wirzisa všimla, čo ležala pri  nej  na zemi. Tekutina stále horela a začala sa hýbať. Obrys tela bol ako živý. Ako keby sa tá hlava s rohami otočila a rovno k nim a obe pred ňou náhle cúvli. 

„Čo je to?“ spýtala sa vystrašene Wirzisa. 

„Neboj sa. Už opustil tvoje telo. Zostala z neho len mláka. Nič viac,“ vysvetlila jej Chara. 

„Stále, ale žije.“ Roztriasla sa bosorka. „Bolo to strašné. Nemohla som to nijak zastaviť. Nemohla som nič robiť...“ 

„Už je dobre, Wirzisa.“ Chlácholila ju Chara. „Démoni sú niektorí natoľko silní, že ich dokonca nepremôže ani čarodejník.“ 

Vtom sa mláka začala zdvíhať zo zeme, ako nejaká placka ktorá ešte pred chvíľou bola dé-

mon. Dvíhala sa hore a obe čarodejnice pred ňou ustupovali. 

„Čo teraz? Čo spravíme?“ pýtala sa Wirzisa so strachom, držiac Charu za ruku. 

„Musíme ho poslať do pekla, ale nie hneď. Ešte neviem, kde skryl moju rodinu.“ Kaluž sa pohla k nim. Kráčala, ako živá bytosť a šľahali z nej plamene. 

„Ja ho tam pošlem.“ Vytiahla Wirzisa zo svojich šiat pokrútenú palicu a zapichla ju  do podlahy. 

„Ešte nie!“ vykríkla Chara zhrozene a skočila k palici. Chcela ju zo zeme vytiahnuť, no palica sa tak rýchlo rozkmitala, že ju nemohla chytiť do dlaní. 

„Nerob to!“ Potiahla Wirzisa Vodnú kráľovnú späť a vtom podlaha od palica začala praskať na dve strany. 

„Čo si to spravila?“ Pozrela Chara zdesene na Wirzisu. „Neviem, kde je moja rodina!“ Horiaca  kaluž  kráčala  k ním,  nevšímajúc  si  palicu,  ani  prasklín  na  podlahe,  ktoré  sa  stále zväčšovali a približovala sa stále viac k trhlinám. 

Odrazu  sa  zem  otriasla  a všetky  praskliny  sa  začali  poriadne  otriasať.  Kaluž  z démona  ale kráčala stále ďalej, na nič nehladiac a stúpila na medzeru v podlahe. Vtom ju začalo sťahovať do zeme. 

„TO NIE!“ vykríkla Chara, snažiac sa všetko zastaviť rozbehla sa k palici. Lenže zemetrasenie ju zhodilo na zem a tak sa mohla na všetko len pozerať. 

Kaluž sa sťahovalo do praskliny, nech robila čo mohla. Stále viac bola menšia a menšia, až nakoniec sa chytila rukami okraju praskliny, ale ani tak neudržala. Zmizla v podlahe a viac sa neukázala. 

Vtedy  Wirzisa  skočila  ku  kmitajúcej  palici  a zastavila  ju.  Zemetrasenie  okamžite  prestalo a Chara ležiac na zemi sa rozplakala. 

Bosorka  znovu  rozkmitala  palicu  a praskliny  sa  začali  uzatvárať.  Znovu  sa  všetko  otriasalo. 

Zem  sa zatvárala a keď zemetrasenie prestalo  všetko bolo  ako pred tým. Palica sa zastavila a Wirzisa ju vytiahla z podlahy. Sklonila sa k malej dierke v podlahe a fukla do nej. Odrazu aj tá zmizla a spokojne bosorka otočila k Chare, ktorá stále na zemi nariekala. 

„Vstaň.“ Podišla Wirzisa k nej a postavila ju na nohy. 

„Nemala si ho poslať do pekla,“ nariekala stále Chara. „Ešte nie. Neviem, kde je moja rodina. 

Neviem, čo im spravil. Možno už nie sú ani nažive. Neviem vôbec nič.“ 

„Ale ja viem,“ odvetila Wirzisa a Chara rázom prestala plakať a pozrela jej do očí. „Sú živí a zdraví. Poď.“ Chytila ju za ruku Wirzisa a potiahla ju za sebou. 






Labyrint 

Lasamon sedel na svojom tróne a neochotne prijímal poddaných, ktorí sa mu prišli poďakovať za spravodlivosť, ktorou vládne, alebo posťažovať, aby im pomohol. 

Ani trochu ho to nezaujímalo. Celý čas myslel len na tú bosorku, ktorú Males nezastavil, na Xarberza, ktorý sa odrazu začal správať ako blázon a na Ziru, ktorá ho zradila, čomu sám nemohol  uveriť.  Mal  ju  rád,  ako  nikoho  v celom  jazere  a ona  ho  podviedla  a zaplietla  sa s bosorkou. Males ho taktiež oklamal a neoznámil prítomnosť Mosy v meste. Doteraz ho vždy rešpektoval a radil mu zo všetkých najlepšie. A teraz pomáha bosorke uniknúť. Prečo? Prečo sa všetci jeho blízky postavili proti nemu? Nikomu z nich neublížil, tak prečo to spravili? Ani vo sne by ho nenapadlo, že sa raz postavia proti nemu. Netušil, že môže mať tak blízko seba zradcov. Čo spravil, aby ho teraz zradili? Prečo je svet taký krutý? Prečo... 

„Vaše  veličenstvo,“  oslovil  Lasamona  druhý  Mysliteľ,  ale  Lasamon  ho  nepočúval.  Hľadel niekam pred seba, ako bez ducha. 

Zrazu nastalo ticho. Dvorania hľadeli mĺkvo na svojho vladára s obavami, či sa mu zrazu nie-

čo nestalo. 

„Vaše veličenstvo,“ znovu ho oslovil druhý Mysliteľ. 

Lasamon odrazu mrkol a pomaly zdvihol k Mysliteľovi hlavu. 

„Čo sa deje?“ Zamračil sa naňho. „Už audiencia skončila. Pošli všetkých preč.“ Mávol rukou k zástupu poddaných, čakajúcich len nato, kým ich príjme. Nato rýchlo vstal, no Mysliteľ ho zastavil. 

„Vaše veličenstvo. Mám tu pre vás dopis.“ Ukázal vladárovi veľkú obálku na ktorej stálo červeným písmom:  



Pre Lasamona prvého 







„Čože?“ Rozzúril sa vladár a schmatol obálku skôr, ako mohol Mysliteľ niečo povedať. „Kto sa  opovažuje  ma  oslovovať  menom?“  Mračil  sa  na  Mysliteľa.  „To  je  nehoráznosť.  Každý predsa  vie,  že  aj  v liste  ma  musia  oslovovať   Vaše  veličenstvo! “  zreval,  ako  lev  a pozrel  do všetkých dvoranov okolo seba. 

„Kto z vás to napísal?“ Zdvihol obálku s veľkými písmenami tak, aby ju všetci videli. „Musel to byť niekto z vás. Obyčajný človek by si to nikdy nedovolil. Možno si niektorí z vás myslí, že sme priatelia, no ani preto ma nesmiete oslovovať menom! Tak kto to bol?! Kto sa opová-

žil?  KTO?!“  reval,  ako  zmyslov  zbavení,  no  nikto  z dvoranov  sa  neprihlásil.  Všetci  naňho nemo hľadeli, ničomu nerozumejúc. 

Zrazu nastal na dvore ruch. Nikto z dvoranov sa ale stále nepriznával. 

„Ticho!“ zvolal vladár a zamračene hľadel po všetkých ľuďoch okolo. „Vidím, že nie len Males  a Zira  si  ma  nevážia,  je  tu  ešte  niekto.  Možno  vás  je  viac,  ale  mňa  nezlomíte.  Vy  sa  mi nemôžete rovnať. Ja som vladár a vy iba špina na mojich topánkach. Keď budem chcieť, tak vás nechám všetkých vyniesť z jazera, aby sa z vás stala obyčajná voda. Potom uvidíme, kto sa  prizná  zo  zrady  proti  svojmu  vladárovi.“  Na  chvíľu  zmĺkol,  aby  sa  upokojil,  ale  potom znovu pokračoval: 

„Keďže ma niekto takto osloví, je isté, že v tejto obálke je dopis, ktorým ma chcú zničiť, vy-dierať, alebo znemožniť. Je tu medzi vami ďalší zradca.“ Kamarila začala výskať a ženy odpadávať. Nastal rozruch, ktorý chcel hneď vladár zastaviť, no skôr, ako to mohol spraviť, pristúpil k nemu druhý Mysliteľ a pošeptal mu niečo do ucha. 

Lasamon prikývol a potom zamával pravou rukou, aby sa všetci ukľudnili. 

„Rozhodol som sa, že obálku otvorím, ale prv ako to spravím, chcem vyzvať toho, čo mi ju poslal,  aby  sa  sám  priznal.  Keď  to  spraví,  budem  k nemu  zhovievaví  a nenechám  ho  vyjsť z jazera. No budem ho musieť potrestať inač.“ Stíchol a prechádzal pohľadom po dave. Všetci vypadali vystrašene, lebo ani jeden z nich netušil, čo sa môže v tej obálke skrývať. 

„Tak nikto?“ Zamračil sa Lasamon, čakajúc na odpoveď. „Ako chcete. Ale keď potom prídem nato, kto to písal, bude už neskoro horekovať.“ Odlepil pomaly obálku a pozrel do nej. Vtom z nej vyletel obrovský plameň a skoro Lasamona spálil. Vladár zdesene pustil obálku a spadol rovno na trón. 

Dvorania vykríkli, hladiac na ten desivý úkaz ani nedýchali. 

Obálka spadla pod vladárove nohy a z nej šľahali plamene. Nato sa ešte viac zväčšili a z nich sa vytvárali písmena červenej farby, ktoré stúpali nahor a pri strope sa rozplývali. S nimi sa ozýval ohromný hlas, ktorý ich čítal: 



 Lasamon, 

 sklamal si ma. Tušil som, že ma raz oklameš, ale nie práve v tejto nevhodnej chvíli. 

 Zabudol si na moju Psychu, alebo si to spravil zámerne? Zabudol si, že ja som ten, kto chráni vaše úbohé mesto pred pohromami? 

 Lasamon toto je Upozornenie, ktoré je prvé ako aj posledné. Ak mi do rána nepošleš sedem psych, zabudnem nato, že vás chránim a sám vás zahubím. A nemysli si, že vás Narvah, alebo Mosa zachráni. Oni zomrú skôr, než by sa Afaris dotkli. Moju moc nikto nepremôže. Preto sa ani nepokúšaj o vzburu proti mne, lebo zle dopadneš ty aj tvoje mesto. 

 Nezabudni Lasamon, sedem psych do úsvitu, inak sa ani jeden z vás nedožije budúceho rána. 

  

 Váš ochranca Mocnár – Satan, vládca pekiel  

 







Nato po poslednej vete objavila v ohni obludná tvár s blčiacimi očami a obrovskými baraními rohmi. Sálou prešiel obrovský výkrik. 

Oheň vzbĺkol, strašná tvár zmizla a zostal po nej  len dym,  ktorý zahalil  vladára a dvorania, ako splašene kone vybehovali zo sály. 

Iba druhý Mysliteľ zostal pri tróne a v dyme našiel vladára, ktorý od hrôzy odpadol a zostal ležať na tróne. 



Nad jazerom Reveror sa vznášali biele mraky a Óliana, ako prvá si všimla, že sa niečo deje. 

„Čo to znamená?“ spýtal sa jej Hastir, keď zbadal, že dvíha hlavu k oblohe. „Ako keby malo snežiť.“ 

„Presne tak.“ Usmiala sa Óliana, hladiac stále nahor. 

„Ale, veď je leto. Prečo by malo začať snežiť?“ spýtal sa tentoraz Kamein Óliany. 

„Už sa toho  veľa naučila.“ Pozrela na oboch Óliana. „A to  je veľmi dobre. Snáď to  stihne. 

Som rada, že som práve jej odovzdala svoju moc.“ Znovu pozrela k oblohe pokrytej bielymi mrakmi. 

„O kom to hovoríš?“ Zamračil sa Kamein a taktiež zdvihol hlavu. „To spravila Chara?“ Óliana prikývla a skôr, ako sa mohol znovu niečo spýtať z oblohy spadla prvá vločka. Všetci vrátane Grosa s umelým srdcom hľadeli na ten zázrak s úžasom. 

Za prvou vločkou, ktorá padla medzi nich na zem sa spúšťali ďalšie na to isté miesto. Onedlho sa sypal sneh vločka za vločkou, iba na to isté miesto. Ako keby to bol biely hmýriaci sa stĺp. Sneh sa kopil a rástol dohora. Odrazu nadobudla kopa snehu postavu človeka. Objavili sa ruky, nohy, hlava a dlhé vlasy. 

Sneh zrazu prestal padať a socha zo snehu otvorila oči. Všetci okrem Óliany vystrašene od nej odstúpili. Socha náhle otočila hlavu a otvorila ústa. 

„To som ja,“ prehovorila snehová socha a vtom z nej bola Chara. 

„Ako  si  to...?“  Ničomu  nerozumel  Hastir,  ale  Chara  mu  nevenovala  pozornosť  a otočila  sa k Óliane. 

„Vidím, že si sa už veľa naučila.“ Usmiala sa na ňu bývalá Vodná kráľovná. 

„Áno, ani neviem, ako som na to prišla. Zrazu som to vedela. Zdalo sa mi, že je to rýchlejšie, ako koč. Rodinu som zachránila a tak som sa ponáhľala späť k jazeru.“ 

„Vedela som, že ma nesklameš.“ Kývla hlavou Óliana a ukázala na pokojnú hladinu jazera. 

„Sústreď sa.“ 

Chara zavrela oči a už letela mysľou po dne jazera. Tentoraz bola najrýchlejšia. Ani si nestih-la všimnúť a už bola za múrmi mesta Kremets. Potom sa mihla cez chodbu, ústiacou vodnou blokádou a vletela do tunela smerujúceho k labyrintu. 

Už videla skupinku ľudí a dostala sa rovno k Pasiri. 

Pasira zastala a zaklipkala očami. 

„Stalo sa niečo?“ Ihneď si ju všimol Narvah. „Si v poriadku?“ 

„Neviem.“ Potriaslo hlavou dievča. „Niečo som na chvíľu zacítila, ale už je to preč.“ Chara sa k nej znovu dostala a Pasira sa tak zľakla, že spadla na kolená a všetci prekvapene zastali. 

„Čo je ti?“ pýtali sa jej jeden za druhým a Pasira znovu potriasla hlavou a vstala. 

„Sama  neviem.  Nerozumiem  tomu.  Zrazu  som  počula  nejaký  hlas  v mojej  hlave,  aby  som odišla. Aby som vyšla z jazera, lebo... lebo...“  Bola celkom vyplašená a Narvah ju chytil za ruku. 

„Neboj sa. Som s tebou. Nič sa nemôže stať.“ Usmial sa na ňu. 

„To musí byť Satan.“ Napadlo Mosu. „Urobí všetko preto, aby sme sa k nemu nedostali.“ 

„Ale Pasira mu predsa nemôže ublížiť.“ Zamračil sa Narvah. 

„Ale ak ublíži jej, tak ublíži aj tebe,“ podotkol Males. „Veľmi dobre vie, že ste priatelia.“ 





„Už to prešlo. Môžeme ísť ďalej.“ Preglgla nasucho Pasira. 

„Naozaj?“ Strachoval sa o ňu Narvah. 

„Isteže. Som v poriadku. Poďme.“ 

Zástup sa teda pohol ďalej a na brehu jazera Óliana nahlas začala pomáhať Chare. 

„Musíš ju priviesť sem. Rýchlo, lebo už bude neskoro! Ponáhľaj sa, Chara! Donúť ju otočiť sa za každú cenu!“ 

Chara sa znovu dotkla Pasiri a tá prevrátila oči tak, že jej bolo vidno bielka. 

„Tu je to!“ zvolal odrazu Males a všetci vrátane Narvaha, ktorý za sebou rýchlo potiahol Pasiru vybehli z tunela a   nadchnuto  hľadeli pred seba. Dolu pod nimi  sa rozprestieral  obrovský labyrint s miliónmi uličiek. Bol tak veľký, že nedovideli ani na jeho koniec. 

Chara zaťala zuby a odhodilo ju vzad. Spadla na zem a všetci ostatní k nej rýchlo priskočili. 

„Čo sa stalo?“ Chytila ju Óliana za ruku. 

„Už je neskoro. Prišla som neskoro,“ trasľavo hovorila Chara. „Už sú na prahu labyrintu. Už k Pasire nemôžem.“ 

Óliana sa preľakla a chytila si zhrozene ústa. 



Všetci otvorili doširoka oči a zatajili dych. 

„Tak toto nevyzerá veľmi vábne,“ podotkla Zira, keď zastali tesne pred labyrintom. Jeho steny boli natoľko vysoké, ako desiati dospelí ľudia postavení jeden na druhom. A k tomu všade boli na stenách riasy a iné rastliny. Kde tu niečo prebehlo od jednej steny k druhej a zmizlo v zeleni. 

„A ani to nie je,“ prikývol Males. „Sám mám pocit, že tadeto neprejdeme.“ 

„Ale vraveli ste, že ste už tade viackrát prešli.“ Pozrel na Mysliteľa Narvah. 

„Bolo to dosť dávno.“ Hľadel Males do temného labyrintu. „Už dávno sa k Mocnárovi tadeto nechodí. Vladár rozhodol, že táto cesta je priveľmi nebezpečná a tak sa so psychami chodilo dlhšou, no bezpečnejšou cestou.“ 

„Chceš povedať, že si už nepamätáš, ako sa tadeto prechádza?“ Zamračila sa naňho Zira. 

„Matne,“ povzdychol si. 

„Nemôžeme  ísť  inokade,  iba  tadeto.  Lasamonova  garda  nás  všade  hľadá.  Budeš  si  musieť spomenúť.“ 

„Nič iné mi nezostáva.“ Kývol hlavou Males a vkročil do labyrintu. Celkom pomaly sa prikrádal, ako keby čakal, že naňho každú chvíľu niečo z rias skočí. 

Ostatní sa pohli za ním, otáčajú hlavu na všetky strany. Nikto z nich sa necítil príjemne. 

Zo zelených rastlín občas niečo vykuklo a znovu zmizlo. Dúfali, že všetko čo tam žije nie je väčšie, ako tie divné potvorky s guľatými modrými očami a žltou chlpatou hlavou. 

„Čo sú zač tie divne tvory?“ spýtal sa Narvah. 

„Netuším,“ odvetil Males celkom ticho, ako keby sám sa bál svojej odpovede. 

„Akoto, že to neviete?“ Zastala Pasira a Males sa k nej otočil. 

„Vravel  som,  že  som  tu  nebol  už  celé  roky.  Môže  tu  žiť  čokoľvek.  Všetko  sa  tu  zmenilo,“ vysvetlil  im  a tak  trochu  ich  vystrašil.  „Poďme  ďalej.“  Pokračoval  v ceste  a štvorica  za  ním zdesene na seba pozrela. 

„Toto nedopadne dobre,“ zašepkala Zira a pohla sa ďalej. 

Chvíľu kráčali bez zastavenia a bez slova. Mysliteľ všetkých tak vystrašil, že neprestajne otá-

čali hlavy za každým zvukom, či pohybom. 

Len  čo sa  dostali k prvej  zatáčke a zmizli z dohľadu, pri  vchode do labyrintu sa zjavil Xarberz. 

„Tak tu  je ten prekliaty  biely kvet.“ Hľadel  pred seba. „Nevypadá to  tam  veľmi lákavo, no keď tam vošli oni, tak tam pôjdem aj ja.“ Vošiel do bludiska a rázne kráčal, bez akýchkoľvek pochybností vpred. 









Za Lasamonom sa zabuchli dvere. Hneď po strašnom dopise sa vybral do svojich komnát aj s ostatnými Mysliteľmi. 

„Vaše  veličenstvo,  nesmieme  viac  váhať,“  oslovil  ho  druhý  Mysliteľ,  no  Lasamon,  ho  ako keby ani nepočúval. Neprestajne chodil hore-dolu, rozmýšľajúc pri tom. 

„Musíte vydať rozkaz, aby boli psychy okamžite odoslané Mocnárovi, inak...“ ozval sa tretí zo štyroch Mysliteľov. 

„Ale  on  už  o všetkom  vie.“  Zrazu  zastal  Lasamon.  Hľadel  pred  seba  zamyslene.  „Vie  o tej čarodejnici, a o... Už neviem ako sa volá. Kto to vôbec je? Ten...“ 

„Narvah,“ pomohol mu druhý Mysliteľ. 

„Vie aj to, čo ja neviem!“ vykríkol zrazu vladár. „Kto je Narvah? A ako som pochopil z listu, smerujú k nemu a idú si po Afaris! To nesmieme dopustiť. Mocnár si teraz myslí, že to ja som ich k nemu poslal, aby mu biely kvet vzali. Vyvŕši sa na mne a ja za nič nemôžem.“ Začal sa triasť, ako keby mu bola odrazu zima. 

„Mocnár nič také nespomínal.“ Zamračil sa Mysliteľ. „Ak vie aj to, čo nevieme my, tak určite tuší aj to, že vy ste nikoho k nemu neposlali. Teraz je dôležité, aby sme mu ihneď vydali sedem spych, ináč bude veľmi zle.“ 

„Sedem psych, sedem psych!“ rozčúlil sa Lasamon. „Sedem je priveľa! Všetci dvorania čítali mocnárov dopis. Aj ich psychy sú v nádrži. Sedem je priveľa. Ako im zaručím, že ich psych som sa ani nedotkol?“ 

„Teraz nie je čas na premýšľanie, vaše veličenstvo. Musíme konať.“ 

„Tak dobre! Ste tu traja.“ Pozrel na Mysliteľov vladár. „Každý z vás dá jednu psychu a potom zoženieme aj ostatné.“ 

„Každý z nás?!“ vybuchli všetci naraz. 

„To nemyslíte vážne.“ Pristúpil druhý Mysliteľ k vladárovi. „Psychy našich rodín nie sú predsa na mocnárovom zozname. Sú predsa oslobodené...“ 

„Snáď  nechcete,  aby  som  dal  mocnárovi  sedem  psych  z môjho  rodu?“  Zamračil  sa  na  nich vladár. 

Vtom  sa  začali  všetci  Myslitelia  prekrikovať,  len  aby  nemuseli  dať  svoje  psychy  vládcovi pekiel. 

„Tak dosť!“ Umlčal ich vladár. „Sedem psych je naozaj priveľa a nemôžem všetky dnes žia-dať od mojich poddaných.“ 

„A prečo nie?“ rýchlo mu skočil do rečí posledný Mysliteľ. „Doteraz to tak vždy bolo...“ 

„Ale  ešte  nikdy  nenastal  stav  ohrozenia  zo  strany  mocnára.  Dohovoril  som.  Vy  dáte  každý jednu a štyri ďalšie budú od môjho ľudu.“ 

„Ale...“ Chceli stále Myslitelia namietať, no vladár rázne otvoril dvere a trojica musela vyjsť z jeho komnaty. 

„Myslím,  že  ak  ma  nezničí  mocnár,  tak  určite  všetci  ostatní  v tomto  jazere,“  povzdychol  si vladár, keď zavrel dvere. „Ach Zira moja, kde si teraz, keď ťa najviac potrebujem. Ty by si vedela, čo robiť.“ Skryl si tvár do dlaní. 

„Už tu nemôžem byť ani minútu.“ Podišiel k oknu a pozrel sa von. „Všetko tu na mňa padá. 

Je najvyšší čas odísť.“ 



Desria  ležala  na  posteli  s ostatnými  vladárovými  nevestami  a všetky  sa  smiali.  Pritom  jedli vodné ovocie a zapíjali ho modrým vínom. 

Nato sa rozleteli dvere a na prahu stál Lasamon. Nevesty stíchli a prekvapene hľadeli na svojho manžela. Rýchlo zoskočili z postele a hlboko sa mu poklonili. 

„Všetky preč!“ prikázal Lasamon a mávol rukou. 

Nevesty bez akýchkoľvek otázok vstali zo zeme a ponáhľali sa von zo spálne. 





„Ty nie!“ Ukázal Lasamon na Desriu. „Zostaň tu.“ Prikázal jej a rýchlo zavrel za ostatnými nevestami dvere. 

„Môj pane, čo sa to s vami stalo?“ Nechápavo sa spýtala Desria. „Prečo ste prišli tak nečakane a v takú skorú hodinu...?“ 

„Desria,  rýchlo!“  Pribehol  k nej  a nevesta  prekvapene,  no  poslušne  začala  zo  seba  strhávať šaty. 

„Nie, Desria.“ Zapol jej späť šaty vladár. „Nechcem aby si sa vyzliekla.“ 

„Tak prečo ste všetky svoje ostatné ženy poslali preč?“ Krútila Desria zarazene hlavou. 

„Pretože ty si tá, ktorú mám najradšej. Iba ty si moja pravá nevesta. Žiadna za tými dverami pre mňa neznamená toľko, čo ty.“ 

„Ale ja stále nerozumiem.“ 

„Musíš ísť so mnou, Desria. Odchádzam,“ odrazu všetko naraz  vysvetlil. 

„Prosím?“ 

„Desria, staré časy sú preč. Už to tu nie je ako pred tým. Všetko sa zmenilo. Moji radcovia a poddaní ma už nemajú radi a sám neviem prečo. Poď so mnou. Ujdime spolu. Budeme žiť, ako obyčajní ľudia a na minulosť zabudneme.“ 

„Ale... kam chcete ísť?“ 

„Preč. Preč z jazera.“ 

Desriu  zaskočilo.  Vôbec  nevedela,  čo  nato  povedať.  Hneď  jej  napadlo,  že  sa  vladár  musel zblázniť. Ináč si to nevedela vysvetliť. 

„Musím odísť. Poď so mnou, Desria. Čo ťa tu bude držať, keď tu nebudem ja?“ 

„Ale to sa predsa nedá.“ 

„Všetko sa dá Desria, len musíš vedieť, ako. Na nič sa nepýtať a podaj mi ruku, nevesta mo-ja.“ Natiahol k nej otvorenú dlaň a Desria na ňu dlho hľadela. 

„Ale veď sa premeníme na vodu. Nezostane z nás nič, len kaluž vody...“ 

„Nie, Desria. Never tomu. Nič také sa nestane.“ Čakal, kým mu podá ruku, no Desria sa ho zrazu bála. Nechápala jeho slová a tak mu ruku ani podať nechcela. 

„O čom to hovoríte?“ Cúvla pre ním. „Chcete povedať, že naši starí rodiča a ich starí rodičia celý čas klamali?“ 

„To netvrdím.“ Pripažil ruku k telu, keď videl, že bez vysvetlenia ju nedonúti, aby s ním odiš-

la. „Oni mali pravdu, no nevedeli to, čo viem ja. To čo vedel môj otec, jeho otec a môj pra-otec. Čo vedeli všetci moji predkovia.“ 

„Neviem, o čom hovoríte.“ Spravila ďalší krok späť. 

„Tak dobre Desria, poviem ti to. Iba ty to budeš vedieť, pretože ťa mám rád. Ale sľub mi, že to nikdy nikomu nepovieš.“ 

„Sľubujem.“ Kývla hlavou a Lasamon si sadol na posteľ. 

„To že sme vodní ľudia je naozaj pravda,“ začal rozprávať Lasamon. „Ale môžeme z jazera vyjsť. Nič sa nám nestane, ak...“ 

„To nemôže byť pravda!“ skočila k nemu s hnevom. „Vy ma klamete. Prečo by sme tu všetci boli a trpeli mocnára, keď môžeme z jazera vyjsť a žiť ako všetci ostatní ľudia?“ 

„Museli sme tu strážiť Afaris. Nik sa nedostane k nej, pretože nie je ako my. Nik nevie dý-

chať pod vodou a preto sme tu celé tie stáročia zostávali. Čarodejníci a mágovia skryli Afaris do nášho jazera a vtedy uzavreli s nami dohodu. Nesmeli sme vyjsť z jazera, aby sme Afaris strážili a my sme si mohli od bieleho kvetu priať čo len chceme. Tak znela dohoda a my sme súhlasili.  Kto  by  nechcel  taký  vzácny  kvet  vlastniť  a želať  si  čokoľvek?  Vtedy  sa  rozhodol môj  predok  ktorý  tu  bol  vtedy  vladárom  ešte  pred  tým,  ako  čarodejníci  odišli  na  súš  ich o niečo požiadať.“ 







„O čo ich požiadal? Čo od nich chcel?“ Netrpezlivo čakala na jeho odpovedať. Pred ňou sa odkrývalo starodávne tajomstvo, ktoré nik v celom jazere nepozná. Odrazu vedela, že Lasamon sa nezbláznil. 

„Požiadal ich o kúzlo. Kúzlo, ktoré vymazalo časť spomienok z mysle všetkých ľudí. Všetci zrazu zabudli a spomienku nahradilo varovanie. Kto bude chcieť vyjsť z jazera, premení sa na vodu. To bolo poslední krát čo o tom  ešte všetci vedeli. Od vtedy si ani jeden z nich nespomenul, že z jazera sa vyjsť dá.“ 

„Ale ako? Ako?“ Naliehala Desria a sadla si k nemu na posteľ. 

„Pred tým, ako sa uzavrela dohoda s čarodejníkmi, ľudia z tohto jazera vychádzali na súš ke-dykoľvek a znovu sa vracali späť.“ 

„Pôjdem.  Pôjdem  s tebou,  Lasamon!“  zrazu  zo  Desrii  vyšteklo.  Po  ničom  tak  netúžila,  ako vyjsť z jazera. „Veľmi rada pôjdem s tebou!“ Lasamon ju objal a veselo sa usmial. 

Desrii sa konečne splnil sen, o ktorom snívala ona aj jej rodina. Musí vyjsť z toho prekliateho jazera ona aj jej blízki. 



Labyrint bol čoraz temnejší a ich kroky viac opatrné. Už nevideli tie čudesné tvory, ktoré sa skrývali v riasach, no počuli ich. Každú chvíľu niečo zapišťalo alebo zapraskalo. Desivý šuchot niečoho ich neustále sprevádzal, nech sa pohli ktorýmkoľvek smerom. Nikto sa nespyto-val, čo to môže spôsobovať, lebo sa báli odpovede. Kráčali čoraz pomalšie, keď zrazu Males vedúci skupinu zastal. 

„Stalo sa niečo?“ spýtala sa Mosa hneď za ním. 

„Nemôžeme ísť ďalej. Vôbec nič nevidím. Je ťažké prejsť labyrintom so svetlom, nie ešte bez neho.“ 

„Čo teraz?“ spýtala sa Zira. „Mali sme si vziať nejaké pochodne.“ 

„Ja jednu mám,“ odvetila Mosa a podala svoju čarovnú palicu Mysliteľovi. „Je čarovná...“ 

„Ale tu čary nepôsobia,“ rýchlo povedala Zira. „V celom meste sa nedá čarovať.“ 

„Zabúdate, že nie sme už dávno v meste.“ Usmiala sa Mosa a dýchla na krištáľovú guľu na vrchu palice. Nato sa guľa rozsvietila tak jasným svetlom, až si všetci museli zakryť oči. 

„Ako je to možné?“ Ničomu nerozumel Narvah. 

„Len čo sme vošli do labyrintu, cítila som, že sa niečo zmenilo,“ vysvetľovala Mosa. „Kúzlo spútania čarov platí len v meste. Labyrint už k mestu nepatrí.“ 

„Ach Mosa,“ rozosmial sa Narvah. „Ty už vieš čarovať! Ty to dokážeš!“ 

„Ja? Čo dokážem? Všetko  musíš spraviť ty.  Iba ty si  vyvolený. Ja nie. Ja nechcem  vyniesť Afaris z jazera. Je chcem len vedieť odpoveď na moju otázku.“ 

„Ale môžeš mi pomôcť, Mosa.“ Neprestával sa na ňu milo usmievať. „Ako by sa mi mohlo podariť premôcť mocnára a vziať mu Afaris?“ 

„To neviem, no možno máš pravdu. Možno nám bolo súdene sa stretnúť v tomto jazere, aby sme nakoniec vrátili Afaris na zemský povrch.“ 

Niečo  znovu  zašuchotalo  a Pasira  sa  na  konci  zástupu  obzrela.  Nič  nevidela,  ale  vedela,  že tentoraz to bolo určite bližšie, ako pred tým. 

„Vedel som, že to nemôžem dokázať sám.“ Vydýchol si Narvah. 

Znovu sa ozval ten šuchot a Pasira sa opäť otočila. Zaostrila oči, no napriek ostrému svetlu vyžarujúceho z Mosinej palice stále nič podozrivé nezbadala. Pohla sa teda späť, aby to preskúmala. Ostatných nechala za sebou a dala sa hľadať príčinu nezvyčajného zvuku. Pomaly našľapovala, otáčajúc hlavou na všetky strany, či konečne nepríde nato, čo za divného tvora ich prenasleduje. 

Obzrela sa k priateľom, no oni boli zabratí do debaty a ani jeden z nich si nevšimol, že Pasira sa od nich vzďaľuje. Potom pozrela pred seba a z tmy sa na ňu pozeralo dobrých desať párov červených očí. 





Na mieste skamenela. Šuchot sa znovu zopakoval a potom sa ozvalo syčanie. Jedno za druhým a stále sa pridávalo ďalšie a ďalšie. Keď zrazu sa jeden pár očí pohol k nej a ona začala pred  ním cúvať. Stále viac a viac sa dostávala na svetlo a vtom zbadala to, čo hľadala. 

Pred ňou sa po bočnej stene rovno k nej plazil zeleno-červený had s červenými očami a vy-plazoval na ňu jazyk. 

Vykríkla a rozbehla sa späť. Vtom sa všetky hady pohli za ňou. 

„Bežte, preč! Bežte!“ kričala na priateľov, ktorí si až teraz všimli, že zmizla a nechápavo na ňu hľadeli. 

„Hady, Hady! Všade sú hady!“ kričala a bežala im oproti. 

Vtedy Zira vykríkla, lebo blížiace sa hady zrazu osvietilo svetlo z palice. 

Pasira  vrazila  do  Narvaha  a ten  spadol  aj  s ňou  na  zem.  Mosa  sa  rýchlo  pohla  k ním a namierila na hadov svoju palicu. Hady zastali, no neprestávali sebou šklbať. 

„Preč! Preč!“ Mykala palicou, aby ich odohnal. 

„Neznášam hady! Neznášam ich!“ kričala Pasira, rýchlo vstávajúc z Narvah. 

„Cúvajte! Rýchlo!“ prikázala im Mosa, kráčajúc za nimi pospiatky. 

Hady syčali a šľahali jazykmi, nechtiac sa vzdať svojej koristi. Liezli po stenách a zemi a stá-

le ich bolo viac a viac. 

„Mosa, sprav kúzlo. Čaruj!“ zvolala Pasira od strachu. 

„Keď poviem, tak začnete utekať,“ kázala Mosa, mykajúc pritom do stále viac Hadov, ktorý sa nechceli dať zastrašiť. 

Vtom  opísala  svietiacou  guľou  medzi  sebou  a hadmi  kruh,  ktorý  sa  celý  vyplnil  svetlom a potom stiahla palicu k sebe. 

„Bežte preč!“ rozbehla sa Mosa za ostatnými. 

Svetelný kruh sa stále zväčšoval a hady pred ním syčiac cúvali. Keď zabral celú šírku uličky, vybuchol a všetky hady odleteli niekoľko metrov späť do tmy. 

Mosa utekala s rozsvietenou palicou a vrhala na všetko okolo seba desivé tiene. Svetlo skáka-lo na všetky svetové strany a v jednom okamihu všetko osvetľovalo a v druhom zase zahaľovalo do tmy. 

Zazdalo sa jej, že pred sebou o pár metrov vidí svojich priateľov, no svetlo sa znovu mihlo a už nevedela, či ju to náhodou neklame zrak. 

„Mosa, stoj!“ Počula, ako niekto na ňu volá, no už bolo neskoro. Vrazila do Pasiry a padla na ostatných aj s ňou. 

Males odrazu stratil pôdu pod nohami a padal do priepasti. V poslednej chvíli ho chytila Zira za  ruku  a držala  ho  z celej  sily,  len  aby  nespadol  do  priepasti  plnou  hadov,  ktoré  sa  snažili vyliezť po stenách až rovno k nim. 

„Pomôžte mi, rýchlo!“ Zatínala Zira zuby, lebo vedela, že ho už dlhšie neudrží. 

Narvah s Pasirou jej rýchlo prišli na pomoc a snažiac sa Malesa vytiahnuť nahor. 

„Podaj mi druhú ruku!“ zvolal na Malesa Narvah a vtom jeden z hadov sa vymrštil do výšky a chytil  Mysliteľa  za  jeho  tašku.  Malesom  trhlo  a rýchlo  zdvihol  druhú  ruku,  aby  mu  tašku z pleca had, ktorý na nej visel nestiahol. 

„Nedokážem  to!“  kričal,  snažiac  sa  ruku  natiahnuť  čo  najviac  hore.  Had  bol  veľmi  veľký a ťažký a mykal sebou. 

„Mosa!“ kričala Pasira, držiac Malesa so Zirou za druhú ruku. 

„Pusť tu tašku!“ prikázala Malesovi Mosa. 

„To nemôžem! Mam tam psychu svojho syna!“ Had ho stále sťahoval nižšie a Zira s Pasirou klesali za ním. 

„Svojho syna?“ Zamrzla odrazu Mosa, nič nechápajúc. „Ty tam máš psychu svojho...“ Nedokázala to vysloviť znovu. Nechápala jeho počínanie. Ani trochu mu zrazu nerozumela. „Ako si mohol...“ 







„Mosa, pomôž mu!“ Otočila k nej hlavu Pasira, stále držiac Malesa, ktorý ju neprestával sťahovať do diery. 

„Ale, ako to mohol?“ Vzpriamila sa Mosa a cúvla od neho. „Psychu pre mocnára?“ 

„Mosa, rob už niečo!“ Otočil hlavu k nej Narvah s hnevom. 

Čarodejnica zavrela na chvíľu oči a keď ich znovu otvorila, pohla sa k nim. Namierila palicu na hada, čo sťahoval Malesa do priepasti a ten sa rozprskol. 

Nato Malesovi ruka vyletela rýchlo nahor a taška z pleca mu vystrelila nad neho hlavu. 

„Nie!“  vykríkol  hrôzou.  Taška  stúpala  nahor  a potom  padala  späť.  Natiahol  k nej  ruku,  no nedočiahol ju. Zmizla v tme medzi hadmi, ktorí sa na ňu ihneď vrhli. 

„Môj syn!“ rozvzlykal sa Males a sklonil hlavu od smútku. 

Vytiahli  ho  na  pevnú  zem  a z tmavej  priepasti  niečo  zasvietilo  na  modro.  Stúpalo  to  nahor a všetci sa na tú čudnú vec dívali s úžasom. 

„Môj syn!“ kričal na stúpajúcu psychu Males, kým im nezmizla z dohľadu. 

„Chceš  povedať,  že  si  chcel  dobrovoľne  psychu  svojho  syna  dať  mocnárovi?“  Ihneď  sa  ho s hnevom  spýtala  Zira.  „Myslela  som,  že  si  celkom  iný.  Že  chceš  bojovať  proti  mocnárovi a nie ho kŕmiť psychami našich blízkych.“ 

„Ja som nevedel čo robiť. Veľmi som sa bál,“ obhajoval sa. „Ešte som nevedel ani o Narvahovi, ani o ničom inom. Lasamon mi prikázal, aby som okamžite zaniesol mocnárovi psychu, tak som ho musel poslúchnuť.“ 

„Ale prečo svojho syna?“ Pozrela na neho nechápavo Mosa. „Ako si to mohol spraviť?“ 

„Vedel som, že sa bude mocnár hnevať a tak ma napadlo, že keby som mu obetoval psychu svojho syna, všetko napravím a zachránim naše mesto. Vtedy som nevedel čo chceš spraviť ty, ani Narvah. Neskôr som nemal čas psychu vrátiť späť do nádrže.“ 

„Myslím, že sa dobre stalo.“ Kývla hlavou Zira. „Všetky psychy patria do neba a nikam inam. 

Keby som vedela, že máš v tej taške psychu tak by som ju sama vypustila.“ 

„Myslím, že už nemáme veľa času,“ ozvala sa Pasira a ostatní sa k nej otočili. „Ja a Narvah môžeme dýchať pod vodou už len do zajtra večera. Keď zajtra zapadne slnko, utopíme sa.“ 

„To nemôžeme stihnúť,“ vyľakal sa Narvah. „Vodná kráľovná mi kázala, aby mi trvalo ná-

jdenie  Afaris  tri  a pol  dňa,  lebo  cesta  je  dlhá  a budem  musieť  počítať  aj  so  vzduchom  keď pôjdem späť.“ 

„Ja ti pomôžem vyjsť z jazera veľmi rýchlo, nič sa neboj.“ Usmiala sa naňho Mosa. „Sama som sa dostala veľkou rýchlosťou k bránam Kremetsu bez akejkoľvek zástavky. Ty si musel putovať bez kúziel a prekonávať rôzne prekážky. Preto ti to tak dlho trvalo, no ja sa dostanem na breh v okamihu.“ 

„Ale zase by sme sa nemuseli tak veľmi zdržiavať, lebo znovu počujem tých odporných hadov,“ pripomenula Pasira. 

Pätica sa obzrela a zbadala červené oči, ako sa k ním z tmy bližšia. 

„Máš pravdu,“ prikýval Mosa. „Už mám toho aj ja dosť. Môžem čarovať, tak poďme nato.“ Ukázala  na  každého  palicou  a z gule  sa  ku  všetkým  pripojil  svetelný  lúč,  ktorý  ich  spútal s palicou. 

Potom sa Mosa začala otáčať okolo svojej osi so zdvihnutou palicou nad hlavou a ostatní okolo nej. Všetci boli spojení s kúzelnou palicou a točili sa stále viac a viac. Keď zrazu z nich bol vodný vír, ktorý obrovskou rýchlosťou vyrazil cez labyrint smerom k jeho stredu. 








Satan 

Xarberz bežal čo mu sily stačili s ťažkou Sirtach mu to šlo veľmi ťažko, no nevzdával sa. Už ani nevedel kde je a kde sú tí, čo ich prenasleduje. Musel im ujsť, ale oni sa nevzdávali. Vša-de ho prenasledovali, nech zabočil do akejkoľvek uličky. Boli všade. Celkom všade a on sa ocitol pri priepasti, kde skončila Malesova taška. 

„Čo teraz?“ Hľadel do priepasti a z nej začali vyliezať ďalší, ešte väčšie hady. Boli za ním aj pred ním a utiecť už nemal kade. 

„To  nie!“  Točil  sa  dookola.  „Nie,  nemôžem  zomrieť!  Nie!“  Kričal  z plných  pľúc  a hady  sa k nemu pomaly blížili. Stále ich bolo viac a viac. Vyplazovali svoje dvojité jazyky a syčali tak veľmi, až si musel zaklínač zakryť uši, aby sa z toho nezbláznil. Ale aj napriek tomu počul ten sykot, keď náhle prestal a do jeho uši prenikol hlas. 

„Sústreď sa! Si predsa zaklínač. Zakľaj ich! Zakľaj všetko, čo ti bude stáť v ceste!“ kázala mu Sirtach a on zavrel oči. 

Hady  sa  blížili  k nemu  so  svietiacimi  očami  a vytvorili  okolo  neho  obrovský  kruh.  Už  sa chceli naňho vrhnúť, keď odrazu Xarberz otvoril oči. 

„Všetkých  vás  zaklínam.  Nech  sú  všetci  zakliati,  čo  mi  stoja  v ceste!“  zvolal  a labyrintom prešla  silná  vlnka  tieňu.  Veľkou  rýchlosťou  prešla  labyrintom  a celým  jazerom,  až  sa  jeho hladina tak zatriasla, že aj Lehkori s Ólianou a Charou ten otras zacítili a popadali na zem. 

„Niečo sa stalo.“ Vstala zo zeme Chara pomáhajúc vstať aj čoraz staršej Óliane. 

„Myslím, že už Narvah bojuje so Satanom,“ vysvetlila Óliana a ostatní s obavou na ňu pozreli. 

„To nemôžu stihnúť. Už zajtra po západe slnka sa Narvah aj Pasira utopia,“ obavou pozrel na Ólianu Hastir. 

„Myslím, že teraz nám pomôže už len zázrak,“ odvetila Óliana a ostatní nasucho preglgli hladiac na hladinu jazera. 

Xarberz otvoril oči a pred ním sa zjavil nečakaný úkaz. Ešte nikdy sa mu nepodarilo svojich protivníkov prekliať, ako tentoraz. 

Hady  boli  stuhnutí  a natiahnutí,  ako  obyčajne  palice  a stáli  na  svojich  špicatých  chvostoch. 

Vypadali, ako skamenení. Boli ako sochy všade okolo neho a on nemo na nich hľadel neveriac svojim očiam. 

Natiahol k jednému z hadov ruku a drgol doňho. Ten spadol na zem a rozbil sa, ako keby bol zo skla. 

„Dokázal  som  to,“  potešil  sa.  „Som  veľký  zaklínač.  Dokážem  čokoľvek  na  svete.“  Švihol zaťatou päsťou nad hlavou od radosti. 

„Všetkých nepriateľov v labyrinte si zaklial, ale Narvaha a Mosu nie,“ prerušila jeho radosť Sirtach. „Ešte si nevyhral. Musíš sa ponáhľať. Teraz ti nič nestojí v ceste, tak bež a nezastavuj sa. Oni sú veľmi blízko. Musíš byť pri tom, keď premôžu Satana, aby si mi vzápätí vzal Afaris a zničil ju!“ prikazovala Sirtach a Xarberz nemo ako vždy poslúchol. Rozbehol sa cez labyrint váľajúc zakliatych hadov a všetko ostatné čo mu stojí v ceste. 



Plazsusova hlava sa vynorila z vody a hľadela na Lasamona a Desriu. 

„Rýchlo, Plazsus, nemáme veľa času. Otvor mi!“ prikázal Lasamon a príšere sa ihneď začali rinúť z hrdla vysoké tóny. Nato sa jantárové dvere otvorili a Lasamon vošiel do svojej skrýše aj so svojou najmilšou manželkou. 

„Prečo  sme  sem  prišli?“  Ničomu  nerozumela.  „Povieš  mi  už  konečne,  ako  môžeme  vyjsť z jazera?“ 

„Hneď ti to ukážem.“ Prehraboval sa Lasamon vo svojich pokladoch. 

„Čo mi chceš ukázať?“ 







„Tu  je  to.“  Odložil  obrovský  zlatý  tanier  a odhalil  v stene  vsadené  ďalšie  jantárové  dvere. 

Boli celkom malé. Ani najmenšie dieťa by cez ne neprešlo. 

Lasamon si sňal z krku doteraz skrytú zlatú reťaz, na ktorej visel jantárový kľúčik. Odomkol ním dvierka v stene a potom pozrel s potešením na Desriu, ktorá stála za jeho chrbtom a ne-dočkavo ho sledovala. 

„Toto Desria nik zo živých ľudí ešte nevidel.“ Usmial sa na ňu a otvoril dvierka. Za nimi stál na malom podstavci špicatý diamant bielej farby so ostrou špičkou nahor. 

„Čo je to?“ Zamračila sa. „Ďalší skvost tvojej zbierky?“ 

„Podaj mi ruku.“ Natiahol jej otvorenú dlaň do tajnej skrýše v stene rovno k špičke diamantu. 

„Čo to robíš?“ Zľakla sa a chcela ruku stiahnuť späť. 

„Ničoho sa neboj,“ nechcel jej Lasamon ruku pustiť, „iba to trochu zabolí.“ Vtom jej nebodol dlaň na ostrý hrot diamantu a Desria od bolesti vykríkla. 

„Čo to robíš?“ Potiahla ruku späť a pozrela sa do krvácajúcej dlane. „Ty si sa zbláznil.“ Cúvla pred ním. 

„Nie, Desria. Ja som ťa zachránil.“ Hľadel stále Lasamon na biely diamant, po ktorom teraz stekala  Desriina  krv.  No  skôr,  ako  mohla  stiecť  až  na  podstavec,  vstrebala  sa  do  diamantu a ten bol znovu biely ako sneh. 

„A teraz ja.“ Nabodol si na diamant Lasamon dlaň. 

„Ty si šialený!“ kričala držiac si pri tom zranenú dlaň. 

„To nič nie je.“ Otočil sa k nej s úsmevom a ukázal jej svoju dlaň, z ktorej mu tiekla krv. 

„Iba  takto  sa  môžeme  dostať  z jazera.  Toto  je  čarovný  diamant,  ktorý  nám  dovolí  z jazera vyjsť bez toho, aby sme sa premenili na vodu.“ 

„Čože?“ Pokrútila nad ním neveriacky hlavou. 

„Je to tak. Každý, kto sa diamant poraní, môže vyjsť z jazera bez akýchkoľvek ťažkostí.“ 

„Naozaj?“ Pozrela sa do svojej dlane. „Teraz už môžem vyjsť za jazera a...“ 

„Presne tak Desria.“ Prikývol Lasamon. „Kedysi mal každý dom jeden takýto drahokam, no potom, ako k nám prišli čarodejníci, môj predok im musel sľúbiť, že z jazera viac nik nevyjde a všetky  drahokamy  dal  zničiť.  Po  tom,  ako  čarodejníci  vymazali  všetkým  spomienku  naň, vložili im inú: Kto vyjde z jazera premení sa na vodu a nič mu nepomôže.“ Desria naňho hľadela a nemohla uveriť vlastným ušiam. Predsa to len bola pravda. Môže od-

ísť z tohto prekliateho miesta a žiť, ako iní ľudia. Musí odísť a nie len s ním, ale aj  s celou svojou rodinou. Ale ako? Ako ich dostane sem, bez toho, aby o tom Lasamon nevedel? 

„Veríš mi?“ spýtal sa jej Lasamon, keď v jej tvári videl, že asi ešte stále tomu neuverila. 

„Áno, verím, ale...“ Myseľ jej pracovala na plné obrátky, len aby prišla na spôsob, ako vziať so sebou aj jej rodinu. 

„Ako to ale bude na súši? Čo vodný bozk?“ 

„V  okamihu,  ako  vyjdeme  z jazera,  vodný  bozk  prestane  fungovať.  Už  sa  nebudeme  zdať nikomu taký neuveriteľné krásny. Na suší sme ako iní ľudia.“ Neprestával sa na ňu usmievať, čakajúc že sa mu už konečne hodí okolo krku. 

Ale ešte stále nevedela, ako ho oklamať. Neprestávala rozmýšľať, keď zrazu ju niečo napadlo. 

„A čo všetky tieto krásne veci?“ Pozrela okolo seba. „Snáď ich tu nechceš nechať?“ 

„Isteže nie. Tie najvzácnejšie kusy si vezmem so sebou.“ 

„Ktoré? Ktoré sú to?“ 

Lasamon sa pohol k prvej kope drahokamov a blýskavých vecí. 

„Tento  medailón  je  po  mojom  pradedovi.  Ten  si  musím  vziať.“  Natiahol  ruku  k prvej  veci a Desria sa rýchlo premiestnila k otvoreným malým dvierkam. 

„Aj toto musím vziať.“ Natiahol sa Lasamon za ďalším skvostom, čo Desriu posmelilo. Rých-lo zobrala diamant a ukryla ho do svojich šiat, ktoré majú mnoho tajných vreciek. 

„A čo toto?“ spýtala sa ho a vladár sa k nej otočil. 





„Daj  ho  rýchlo  sem.“  Skočil  k nej  a vzal  jej  z ruky  zlatu  retiazku  s jantárovým  kľúčikom. 

„Zamkla si ich dobre?“ Odstrčil ju od malých dvierok a vopchal do nich znovu kľúčik. 

„Samozrejme, sú zamknuté,“ odvetila so strachom, no Lasamon už odomykal dvierka. 

„Musím sa o tom presvedčiť sám.“ Znovu ich zamkol a kľúčik si opäť zavesil na krk. „Nik sa viac nesmie dozvedieť o tom drahokame.“ Pozrel na ňu. 

„Ale prečo? Prečo už nik nesmie vyjsť z jazera?“ 

„Čarodejníkom môj predok sľúbil, že nikdy za žiadnych okolnosti nesmie zostať Afaris bez strážcov. Preto tu ostatní musia zostať. Čarodejníci netušia, že Afaris má Satan a nikoho k nej nepustí a ja ani nemienim im o tom hovoriť.“ 

Chytil ju za ruku a zobral zo svojho pokladu ešte pár trblietavých vecí a vyšiel zo skrýše. 

„Je mi smutno, keď toto všetko musím opustiť.“ Hľadel  do otvorených dverí. „Ale nemám inú možnosť. Svoj najväčší poklad si beriem so sebou.“ Pozrel na Desriu a usmial sa na ňu. 

„Plazsus,  môžeš to  tu  zavrieť.“ Prikázal  oblude a sňal si  kľúčik  z krku. „Tu ho nik  nemôže nájsť,“ povedal Desrii a hodil jantárový kľúčik do jazera, v ktorom prebýval Plazsus. Potom potiahol rýchlo Desriu za sebou a príšera znovu zaspievala svoju pieseň. 



Vír letel ako najrýchlejší šíp cez labyrint až rovno k jeho stredu. Pred obrovskou zlatou brá-

nou  zastal.  Z neho  vyleteli  Narvah,  Pasira,  Zira  a Males.  Všetci  dopadli  na  tvrdú  zem,  len Mosa sa premenila z víru späť a prvá pozrela na zlatú bránu. 

„To pristátie sa ti veľmi nepodarilo,“ zúfal si Narvah s ostatnými, keď horko-ťažko vstávali zo zeme. 

„Tu  býva?“  spýtala  sa  neveriacky  Mosa,  hladiac  na  zlatú  bránu.  Ostatní  k nej  otočili  hlavu a s úžasom hľadeli na zlatú bránu, cez ktorú nebolo vôbec nič vidno. 

„Presne tak,“ odvetil Males a nasucho preglgol. „Zdá sa, že jeho palác sa nezmenil.“ 

„Palác?“ spýtali sa ho zrazu všetci naraz. „On má palác?“ 

„Isteže. Je to vládca pekiel, musí mať svoj palác.“ 

„Nevypadá to až tak veľmi nebezpečne,“ podotkla Pasira. 

No Males radšej nič nepovedal. 

„Brána je zamknutá?“ spýtala sa Mosa a potlačila do zlata pred sebou. Nato sa brána začala sama otvárať a pred nimi sa objavil nečakaný obraz. 

Obrovský  palác  sa  ťahal  tak  vysoko,  že  jeho  koniec  sa  nedalo  dovidieť.  Celý  bol  zo  zlata a diamantov, perál a iných drahokamov. 

Pozdĺž  cesty  k nemu  stáli  kade  v ktorých  horel  krvavo-červený  oheň  a stúpal  do  obrovskej výšky. Pri vchode do paláca stáli dve veľké sochy levov s baraními rohami a otvorenými pa-puľami. Na chrbte mali rozprestreté veľké netopierie krídla. Vypadali ako živí, ako keby sa každú chvíľu mali vzniesť do vzduchu. 

„Myslím, že som sa unáhlila,“ povedala Pasira celkom potichu s hrčou v krku. 

„Tam máme vojsť?“ spýtala sa Zira. „Chceš povedať, že si sem chodil pravidelne?“ Pozrela sa na Malesa. 

„Až tak pravidelne nie,“ odvetil. „Nechcem vás strašiť, no ešte ste neboli vo vnútri.“ Neprestávali všetci hľadieť za otvorenú bránu. Palác obklopovala záhrada ohnivých stromov, ktorý horeli taktiež červeným plameňom. Stromy boli porozsádzane do rovnomerných obraz-cov a keby nehoreli, určite by to bola nádherná záhrada.  Kde tu, zo zeme okolo paláca vyrazil dlhý plameň, či pára. Naozaj to nevypadalo veľmi vábne. 

„Poďme  už  radšej  ďalej,“  navrhol  Narvah.  „Nerád  čakám.  Radšej,  nech  už  to  máme  za  sebou.“ 

„Počkaj.“ Zastavil ho Males. „Ja pôjdem prvý.  Mocnár ma pozná. Bude to  vypadať,  že mu nesiem psychu.“ 







Narvah prikývol a Males vkročil do ohnivej záhrady. Ostatní ho nasledovali a otáčali neprestajne hlavou okolo  seba.  Blížili  sa k palácu. Vyšli po desiatich schodoch k červeným  vysokým dverám a tam zastali. Males natiahol ruku ku kľučke a vtom sa ozvalo zavrčanie. 

Levy vedľa nich obživli. Vrčali a cerili na nich zuby. Mávali krídlami a tak rýchlo pätica vtrh-la do paláca bez pozvania. Za nimi sa ihneď zavreli dvere tak náhle, že ich to vyľakalo. 

„Myslím, že vie prečo sme prišli.“ Napadlo Malesa. 

Ocitli sa v tme. Iba z vrchu na nich dopadal kužeľ bieleho svetla. 

„Čo teraz?“ spýtala sa Mosa, točiac sa s ostatnými okolo seba, naťahujúc krk do tmy. Tušili, že  niečo  na  nich  z tej  temnoty  skočí,  keď  náhle  sa  nad  nimi  objavil  oheň  a všetci  vykríkli. 

Obrovský luster sa vznietil a všetko rázom osvetlil. Nachádzali sa v ohnivej sále, ktorej steny so stropom horeli čiernym plameňom. 

„Takto to tu nikdy nevypadalo. Niečo nie je v poriadku,“ podotkol Males. 

Pätica pozerala okolo seba čakajúc, že sa každú chvíľu niečo stane. Stáli na dlážke, na ktorej bolo znázornené veľké oranžové S v kruhu. Okolo neho tri šestky. Tento obrazec sa nachádzal v strede dlážky a o niekoľko metrov ďalej sa znovu opakoval, no nie už v takej istej veľkosti. 

„Čo bude teraz?“ spýtala sa Pasira, ale nik jej neodpovedal. Nepratávali hľadať v sále niečo podozrivé,  keď  odrazu  sa  dlaždice  v podlahe  pohli.  Ihneď  odskočili  až  k dverám,  ktorými prišli a zadržiavali dych, hladiac na tú zvláštnosť. 

Šestky okolo S sa porušili a menili sa, ako skladačka. Odrazu sa za S objavilo A, za ním T, A a nakoniec N. Keď boli zo šestiek písmena a vytvorili jediné slovo, čierny oheň horiaci na stenách zastal. Neprestával horieť, ale nemihotal sa. Ako keby zamrzol, keď vtom začal praskať, ako čierne sklo. Celé steny popraskali a potom sa všetko zosypalo na dlážku. Všade boli čierne črepy a steny boli odrazu zlaté. 

Črepy sa miešali na dlážke, ako skladačka sa začali skladať.  Jeden za druhým  sa stávali na seba a presne pasovali jeden s druhým. Všetko zapadalo do seba, ako keby to bolo živé. Čre-py stúpali vyššie a vyššie, až nich boli vysoká štíhla postava bez tváre a farby. 

Pätica hľadela na strašný úkaz, neveriac vlastným očiam. Keď vtom postava z črepov otvorila oči, ktoré zažiarili červeným plameňom. 

Pätica vykríkla. 

Črepy sa začali spájať do jedného celku bez akejkoľvek trhliny. Všetky trhliny sa zaceľovali a nachvíľu nastalo hrobové ticho. 

Postava sa dívala na návštevníkov a oni na ňu. Nikto ani nemukol ako keby sa zastavil čas. 

Všetko ako keby prestalo existovať. 

Vtom si postava siahla rukami na tvár a ihneď ich z nej zase stiahla. Potom sa objavila tvár človeka. 

„To je on!“ zvolala náhle Pasira tak nahlas, až sa zľakla a chytila si rýchlo ústa. 

Tvár na čiernom tele sa usmiala a spravila krok k nim. Černota sa zrazu zmenila a telo bolo celkom, ako obyčajného človeka. 

„Kto je to?“ spýtal sa Narvah celkom ticho Pasiry, kým hľadel na neznámeho človeka. 

„Som tvoj priateľ, Narvah,“ odvetil neznámi skôr, ako mohla Pasira niečo povedať. 

„Priateľ? Ja vás nepoznám.“ Pokrútil hlavou Narvah. 

Neznámi sa usmial a odhalil svoje zlaté zuby. Nato Pasira s Mosou doširoka s hrôzou otvorili oči. 

„To ja som zariadil, aby si sem prišiel Narvah. To ja som ti pomohol,“ začal rozprávať ne-známi. „Ja som pomohol Pasire do mesta Kremets. To ja som pomohol Mose a podal jej masku, keď jej spadla...“ 

„Ty?“ Zamračil sa Narvah. „Kto si? Prečo mi pomáhaš?“ 

„Pasira pozná moje meno.“ 

Narvah pozrel na Pasiru nechápavo. 





„Natas,“ odvetila Pasira a Narvah všetko pochopil. 

„Pozri.“ Ukázal Natas na podlahu pred sebou a pokrútil prstom. Päť písmen sa otočilo naopak a vytvorili slovo NATAS. 

„Presne tak.“ Pozrel na päticu Natas, keď zistil, že sa preľakli. „Som mocnár, vládca pekiel. 

Samotný Satan!“ Zasmial sa a odhalil svoje zlaté zuby. 

„Viem, načo práve myslíš.“ Ukázal na Narvaha. „Prečo sa pýta priveľa ľudí na svete. Ale ja ti odpoviem. Pasiru som sem doviedol aby som ti všetko prekazil. Umiestnil som ju do háremu, aby som  ťa zdržal.  Aby  ti cesta trvala ešte dlhšie. Všetko  som  mal premyslené. Moja tretie oko  ti  najprv  pomáhalo,  lebo  som  vedel,  že  ty  ma  premôcť  nemôžeš.  Ty  a premôcť  vládcu pekiel? Smiešne. Dokonca veľmi smiešne, Narvah. Preto som chcel, aby si sa čo najskôr dostal ku mne, aby som sa ti vysmial do očí.“ 

„O čom to hovoríš?“ Ničomu nerozumel Narvah. „Ako si mi pomáhal?“ 

„Moje tretie oko máš stále so sebou.“ Kývol hlavou Satan. 

Narvah sa zamyslel, ale stále tomu nerozumel. 

Satan ukázal na jeho tašku a Narvah ju rázom otvoril. 

„Presne tak, Narvah. Tá perla je moje tretie oko.“ Zasmial sa Satan. 

Narvah  hľadel  do  tašky  neveriac  svojim  ušiam.  Pozeral  na  perlu  a myslel  si,  že  je  najväčší hlupák na svete. Rýchlo ju vytiahol von a hodil ju na zem. 

„Au, Narvah to bolelo,“ povedala perla naraz s mocnárom. 

„Už vieš, prečo Qeis odhodil tvoju tašku? Nechal si sa oklamať moje oko ťa nakoniec presvedčilo  a ty  si  naivne  uveril.  Qeis  vedel  a cítil,  čo  je  perla  zač.  Áno  Narvah  nechal  si  sa oklamať. No potom som sa zľakol zase ja. Zistil som, že je v meste Mosa a to neveštilo nič dobré. Ty si len obyčajný chlapec, ale ona...“ Pozrel na Mosu a sa naňho zamračila. „Vedel som, že keby si sa dal s ňou dokopy, na niečo by ste prišli a tak moje oko ti prestalo pomáhať. 

Lenže  už  si  bol  veľmi  blízko. Perla  ťa  vodila  najkratšou  cestou.  Keby  si  ju  nikdy  nenašiel, neprežil by si, pretože tie prekážky, čo si po ceste stretol boli tie najľahšie. Ako vravím, už bolo neskoro. Posledná prekážka ti stála v ceste a vtedy sa ti perla viac neozvala. Už to vypadalo, že to nedotiahneš dokonca, no niekto ti pomohol. Niekto, kto je tiež mocný, ako čarodejník. Zatiaľ neviem kto, ale prídem na to.“ 

„A prečo si pomohol mne?“ spýtala sa Mosa. 

„Vtedy, keď som ti podal masku? Pretože som už vedel, že ty mi nemôžeš ublížiť. Uvedomil som si, že ani ty a ani nikto iný na svete ma nemôže premôcť. Vedel som, že sa s vami musí stretnúť nech sa snažím vás zastaviť akokoľvek. Vždy ste si našli inú cestu a nakoniec ste tu.“ 

„Kde je Afaris?!“ náhle vykríkol Narvah a Satan sa nahlas zasmial. 

„Snáď si nemyslíš, že ti ju rovno donesiem?“ 

Narvah pozrel na Mosu a tá rázom namierila palicu na mocnára a z palice vyrazil blesk, ktorý ho zasiahol tak silno, že odletel niekoľko metrov vzad. 

Narvah sa s Mosou pohol k nemu a Mosa ho znovu zasiahla bleskom skôr, ako sa mohol postaviť na nohy. 

„Kde je Afaris?“ pýtal sa Narvah kráčajúc k nemu s Mosou. 

„Nebuď  smiešny  Narvah,“  zasmial  sa  mocnár  a blesk  ho  znovu  odhodil  o niekoľko  metrov späť. 

„Tak kde je biely kvet?“ naliehal Narvah a Mosa ho znovu zasiahla bleskom. 

„Tak už dosť!!“ zreval Satan a zrazu stál na nohách. Mosa namierila naňho znovu palicu, ale on mávol rukou a palica odletela na druhú stranu sály. 

„Afaris je moja a nikdy nebude iného,“ pozrel mocnár na Narvaha s hnevom v očiach. 

Mosa mávla rukou a palicu mala späť. Opäť ho zasiahla bleskom, no Satan ho tentoraz chytil do dlane a usmial sa na Mosu. 







„Použijem vaše zbrane.“ Hodil po nich späť blesk a zasiahol ich oboch. Zviezli sa na podlahu, ale  Mosa  ihneď  vstala  a dala  sa  do  boja.  Pozrela  na  horiaci  luster  a hneď  nato  už  padal  zo stropy rovno na Satana. Prikvačil ho k zemi a chvíľu ho zdržal. 

Pasira pribehla Narvahovi na pomoc a pomohla mu na nohy. 

„Ty ho musíš premôcť.“ Pozrela mu do tváre. 

„Čože?“ 

„Ty to máš spraviť a nie Mosa. Tak znie veštba. Musíš ho premôcť skôr, ako on zabije Mosu. 

Tá ho predsa nemá premôcť. To znamená, že ju zabije.“ 

„Ale ja? Ako?“ Zračila sa mu v očiach bezmocnosť. 

„Neviem. Možno máš nejakú silu, alebo niečo iné...“ Krútila hlavou. 

Luster odletel a Satan už stál na nohách. 

„Chcete  sa  hrať?  Tak  prosím,“  povedal  mocnár.  „Uvidíme,  čo  poviete  tomuto.“  Zavrel  oči a telo mu začalo mohutnieť. Rástli mu svaly a taktiež aj hlava. Kosti na tvári mu začali vystupovať a vypadal čoraz hroznejšie. Na chrbte sa mu objavili blanité krídla, ktoré sa stále zväč-

šovali aj s jeho celým telom. Rástol do výšky obra. Na čele mu praskla kosť na dvoch miestach a z trhlín mu vyrazili rohy. 

„Thivisis poxix!“ zvolala Mosa a taktiež sa menila na obludu d veľkou hlavou a očami, ktoré jej svietili z čiernej tváre. 

Ostatní so zadržiavaným dychom hľadeli na oboch s otvorenými očami. 

„Narvah!“ ozval sa tichý hlas a prebral Narvah zo strachu. „Tu som! Tu!“ Počul niečí krásny hlas, ktorý ho niekam volal 

„Vieš, kde som, len sa sústreď a nájdeš ma!“ naliehal hlas a Narvah vykročil na druhú stranu sály. 

Vtedy Mosa chytila Satana za krk a silno mu stlačila. Satan otvoril ústa a vyšľahol mu z nich oheň rovno na Mosu. Mosa sa ale nevzdávala taktiež otvorila ústa z ktorých jej vyšľahla voda rovno do jeho úst a Satan spadol na zem. 

„Kam ideš!“ Zastavila Pasira Narvaha. 

„Musím ísť.“ Otočil k nej hlavu. „Niekto má volá... niekto... Afaris. Je to Afaris!“ Rozbehol sa nepozorovane k dverám na konci sály. 

Satan si ho všimol. Zamával krídlami a vyrazil za ním. Mosa ho ale v poslednej chvíli chytili za chvost a potiahla ho k sebe. 

Narvah otvoril dvere a bežal ďalej. Utekal cez sály a chodby, kým Satana Mosa zdržiavala. 

„Kde si? Ozvi sa mi!“ kričal Narvah, otvárajúc jedny dvere za druhými. 

„Už si blízko. Všetky cesty v jazere predsa vedú ku mne. Ponáhľaj sa, lebo už čoskoro príde.“ Narvah  teda  pridal  do  kroku  a otvoril  ďalšie  dvere.  Potom  zišiel  po  dlhých  schodoch.  Pred ním stáli ďalšie dvere. Za nimi ďalšie schody, ktoré smerovali znovu nadol a za nimi mreže. 

Boli otvorené. Ocitol  sa v podzemí. Oblúkovité stropy  a kamenné studené steny boli všade. 

Rozbehol  sa  ďalej.  Vtom  sa  pred  ním  objavila  stena.  S hrôzou  zastal.  Otočil  sa  a chcel  ísť späť, no niečo mu nahováralo, že musí ísť k tej stene. Otočil sa k nej a prechádzal po nej rukami. Nikde nič. Žiadny spínať, či vyčnievajúci kameň. Nič podobne. 

Otočil sa a bežal späť k mrežiam. Pri nich zastal a zo zeme vzal tyč. Vrátil sa k stene a začal do  nej  búchať  stále  silnejšie.  Prvá  tehla  padla  za  stenu.  Rýchlo  pozrel  do  diery.  Niečo  tam svietilo. Dúfal, že je to Afaris, no poriadne to nebolo vidieť. Pokračoval v búraní steny. pomaly,  ale  predsa  tehly  padali  a on  konečne  odhodil  tyč.  Prešiel  cez  stenu  a pred  sebou  zbadal drevené obyčajné dvere. 

Mosa bojovala so Satanom zo všetkých síl, aj napriek tomu, že tušila, že ho premôcť nemôže. 

Mocnár sa jej vytrhol zo zovretia a zamával krídlami. 

„Dosť!“ zreval a vzniesol sa do vzduchu nad Mosu. Tá naťahovala k nemu ruky, no dočiahnuť ho nemohla. 





„Nikto mi Afaris nevezme!“ Zamával rýchlo krídlami a z nich mu vyrazili červené plamene. 

Zachvátili Mosu  a ostatných  Narvahovych priateľov, ktorý sa v nich zmietali,  no uhasiť ich nemohli. Oheň ich celkom pohltil. Nakoniec všetci spadli na podlahu a viac sa nepohli. Mosa sa vrátila do pôvodnej podoby a skončila, ako ostatní. 

Satan sa vydal za Narvahom. Rýchlo mával krídlami, len aby ho dostihol skôr, ako mu vezme Afaris. 

Na  dverách  nebola  žiadna  kľučka.  Nemal  ich  ako  otvoriť.  Boli  zamknuté  a kľúč  mal  určite Satan. 

„Čo teraz? Čo teraz?“ Chytil si čelo Narvah. „Afaris, kde je kľúč? Povedz mi, kde je kľúč?“ 

„Má ho vládca pekiel. Je v jeho srdci. Musíš ho zabiť a srdce mu vziať.“ Narvahovi sa zrútil celý svet. 

Satan letel cez miestnosti a blížil sa stále viac k Narvahovi. Dvere sa pred ním otvárali samé od seba a nič ho už nemohlo zastaviť. 

„To nie!“ Búchal Narvah na dvere. „Musí sa to dať nejako otvoriť. Musí!“ kričal neprestáva-júc búchať do dvier. Odstúpil od nich a rozbehol sa rovno k nim. Vrazil do nich plecom, no zámka nepovolila. 

„Sú chránené kúzlom. Nedajú sa násilne otvoriť, len kľúčom,“ odvetila Afaris. 

Narvah sa sklonil a pozrel  cez malú dvierku na dverách. Afaris bola naozaj  za nimi.  Krásna biela kvetina, na ktorú svietilo trblietavé svetlo zhora. 

„Prajem si, Afaris, aby sa otvorili dvere,“ rýchlo vyslovil svoje prvé želanie. 

„Musíš ma držať v rukách, ináč to nepôjde. A v tomto paláci by som ti aj tak nič splniť nemohla.“ 

„Nebesá, čo teraz?“ Oprel sa Narvah chrbtom o dvere a naplno premýšľal. 

Satan sa dostal k schodom do podzemia a tam pristal. Krídla sa mu premenili na plášť, ktorý ho pokrýval od hlavy po päty. Na hlave mal čiernu kapucňu spoza ktorej vyčnievala strašná netvoria lebka s otvorenou papuľou a dierami miesto očí. Kráčal dolu po schodoch. 

„Afaris!“ Otočil sa Narvah k dverám. „Ako môžem Satana zabiť?“ 

„Existuje len jedna možnosť a to, zničiť ho dobrom.“ 

„Ale ako? Ako sa to robí?“ súril Narvah ďalej. 

Satan otvoril mreže a ocitol sa v podzemí. Vedel presne, kade sa vybrať. Rovno k Afaris. 

„Narvah, už nemáš čas, už je tu!“ volala Afaris. „Otvor rýchlo dvere!“ 

„Ale ako? Ja nemám kľúč.“ Búchal na dvere skoro s plačom. Za ním na začiatku chodby sa objavil on. 

Narvah aj bez toho, že bol k nemu otočený chrbtom to vedel. Zvrtol sa čelom k nemu a s hrô-

zou vykríkol. 

Skryl si tvár do dlaní a silno zavrel oči. 

Satan vykročil k nemu. 

„Rýchlo, otvor dvere!“ náhlila ho Afaris a Narvah sa otočil k dverám 

„Ako? Ako? Strčil si  ruky do vreciek, hľadajúc  čokoľvek, čo by mohol strčiť do dierky vo dverách. Niečo v dlani zacítil a vytiahol to na svetlo. Vtedy si spomenul na Grosove slová: 

„Aj do Anory sme šli zbytočne, mohli sme ju obísť.“ 

„Nie Gros, nemohli.“ Povedal a strčil do zámky diamantový kľúč zámka cvakla. 

Satan  kráčal  pomaly  k nemu  a nebezpečne  sa  blížil.  Vtom  Narvah  otvoril  dvere  a Satan  sa rozbehol za ním. Narvah vbehol do miestnosti a schytil Afaris s črepníkom do rúk. Zdvihol ju z podstavca a vtedy už tam bol aj Satan. Jeho strašná hlava otvorila ústa a zaškriekala. 

Narvah sa otočil a Satanove kostnaté ruky s dlhými nechtami sa dotkli Afaris. 

Mocnár ešte raz zaškriekal strašným hlasom a lebka sa mu rozletela. Plášť spadol na dlážku a Narvah  s prekvapením  od  neho  odstúpil.  Hľadel  naň,  keď  odrazu  sa  plášť  pohol  a z neho vyletel priesvitný trblietavý človek s krásnymi krídlami a hľadel mu do tváre. 







„Odteraz ma volaj anjel,“ prehovoril k Narvahovi a odletel niekam nahor cez strop. 



Keď  sa  vrátil  Narvah  k svojim  priateľom,  skoro  odpadol  od  hrôzy.  Až  teraz  ho  napadlo,  že jeho priatelia sú mŕtvy, keď Satan prišiel za ním. Spadol na kolená a rozplakal sa. Nemohol prestať.  Nemohol  nič.  Až  teraz  si  uvedomil,  že  aj  keď  Afaris  získal,  všetko  ostatné  stratil. 

Nemá svojich priateľov, nikdy nevyjde z jazera, lebo už čoskoro sa utopí a jeho rodina bude naveky prekliata. Všetko sa skončilo a on za to môže len on. Nikdy nemal do toho zapliesť iných. 

„Radšej som mal zomrieť sám, než byť bez nich. Mal som padnúť do tej priepasti a bol by koniec,“ nariekal. Jeho nárek bolo počuť až k vchodu labyrintu a stúpal stále vyššie a vyššie. 

Vôbec netušil, že ešte stále nie je koniec, pretože Xarberz práve vstúpil do Satanovej záhrady, ktorá odrazu vypadala ako každá iná. 





Vodná premena 



Po chodbách pyramídy prechádzali dve postavy zahalené v tmavých kapucniach. Rýchlo a čo najviac nepozorovane sa zakrádali. Prvá zastala a otvorila dvere. Nakukla za ne a potom dala pokyn druhej, že môžu ísť ďalej. Prešli cez ďalšiu miestnosť, keď vtom prvá postava stiahla druhú za stĺp. 

„Čo je?“ spýtala sa. Lasamon jej rýchlo chytil ústa. 

„Pst.“ 

Po schodoch prichádzal druhý Mysliteľ s kráľovskou gardou. 

„Vladár sa zbláznil,“ vravel Mysliteľ prvému z mužov. „Naozaj neviem kde je, ale hlavne je to,  že  psychy  sú  už  na  ceste  k mocnárovi.  Lasamon  sa  nájde  aj  potom,  nemá  sa  kde  skryť. 

V jazere nemá kam ísť.“ 

„A čo tí dvaja, čo ich spomínal samotný mocnár v dopise?“ spýtal sa muž. 

„O tých sa postará mocnár. Snáď si nemyslíš, že by ho dvaja ľudia mohli premôcť?“ Zasmial sa Mysliteľ. 

„Ale tá žena je čarodejnica.“ 

„No a?“ Zastal Mysliteľ. „Mocnár je samotný vládca pekiel. Najprv ho musíme upokojiť aby si myslel, že je všetko v poriadku. Lasamona zhodíme z trónu a vzoprieme sa mocnárovi. Už bolo dosť posielania psych. Posledná várka bola naozaj posledná.“ Pohli sa ďalej. 

„A čo bude potom s vladárom?“ 

„S tým zbabelcom?“ Zdvihol Mysliteľ pobavene obočie. „Vyženieme ho z jazera a konečne budeme žiť, ako sa patrí.“ 

„Ale veď sa zmení na vodu...“ Zľakol sa gardista. 

„Áno.“  Kývol  hlavou  Mysliteľ.  „Na  vodu.“  Pokračovali  v ceste  a keď  zmizli  Lasamonovi z dohľadu konečne obaja vyšli spoza stĺpu. 

„Chcú ťa nechať vyjsť z jazera, aby bola z teba mláka vody.“ Preľakla sa. 

„Už sa to nedá.“ Ukázal  jej poranenú dlaň. „Kým sa mi rana nezacelí, môžem vyjsť z jazera pokojne. No nemysli si, že teraz ich nechám, aby ma našli. Takú radosť im nedoprajem. Vyjdeme z mesta a zastavíme sa až celkom hore.“ Ukázal k stropu. „Poď.“ Potiahol ju za sebou a o chvíľu prekročili prah pyramídy. Rýchlo schádzali po stovkách schodoch, len aby ich nik nezbadal. 

Desria mala plnú hlavu toho, ako zachráni svoju rodinu, keď nebude mať ani čas sa zastaviť. 

Bude mu musieť utiecť. Ale ako? Nepustí ju ani na krok. 







Afaris sa zachvela. Ležala na zemi vedľa uplakaného Narvaha a stále častejšie sebou mykala. 

„Musíš  už  odísť,“  prikázala  mu.  Narvah  ju  vôbec  nevnímal.  Neprestával  smútiť  za  svojimi blízkymi. 

„Počuješ, Narvah? Rýchlo, už nie je čas. Je tu! Je tu, ten čo ťa chce po celý ten čas zničiť!“ Narvah sa preľakol a zdvihol hlavu k Afaris. 

„Čo? O čom to hovoríš? Satan je už predsa zmenení.“ Utrel si slzy z tváre. 

„Už neplač. Priateľov ti môžem vzkriesiť, len ma vynes z paláca.“ 

„Nebesá.“  Vyjasnila  sa  mu  tvár.  „Máš  pravdu,  celkom  som  zabudol.“  Natiahol  k nej  ruky a vtedy ho zasiahol blesk. Ihneď ju pustil. 

„Už je neskoro, veľmi neskoro!“ vravela Afaris. 

„Prečo? Načo je už neskoro?“ 

„Už je tu. Už je tu! Nástupca prišiel.“ Znovu sa zachvela Afaris a vyšľahol z nej blesk. Letel nad Narvahovu hlavu rovno do dvier. 

„Čo to robíš?“ Ničomu nerozumel. „Kto je tu?“ 

Vtom sa otvorili dvere a Narvah začul kroky. Niekto sa k nemu blížil. Bál sa ohliadnuť. Dobre vedel, že to nie je nik koho teraz potrebuje. 

Afaris znovu vystrelila blesk niekam  za Narvaha a kroky sa zastavili.  Sirtach spadla na zem a z nej takisto vyletel blesk. Taktiež sa zachvela a kroky sa opäť ozvali. Dotyčný zastal tesne za Narvahovým chrbtom. 

„Konečne sa stretávame, Narvah.“ Preťal ticho niečí hlas a Narvah sa postavil. Otočil sa a po prvý krát zazrel Xarberzovu tvár. 

„Tak predsa si prišiel, Zaklínač?“ Hľadel mu Narvah do očí. 

Sirtach s Afaris začali spolu súperiť. Blesky medzi nimi lietali, ako muchy. 

„Myslel  som  si,  že  vieš  kto  som.“  Usmial  sa  Xarberz.  „Vidím,  že  Afaris  si  Satanovi  vzal. 

Veľmi by ma zaujímalo, ako. Prezradíš mi to?“ 

„Nemienim  sa  s tebou  baviť.“  Zohol  sa  Narvah  k Afaris,  aby  ju  vzal,  ale  blesk  ho  odhodil preč. 

„Máš smolu, chlapče.“ Pokrútil zaklínač hlavou pobavene. „Teraz sa ich nesmieme dotýkať.“ Hľadel naňho. 

Narvah si pošúchal hlavu, pomaly vstal. 

„Čo odo mňa chceš?“ spýtal sa Xarberza. 

„Ty to nevieš?“ Zdvihol zaklínač obočie. 

„Chceš Afaris? Vezmi si ju.“ 

„Ale, ale. To nespravím. Veľmi dobre viem, že sa jej nesmiem dotknúť. Nie som taký  hlúpy, ako si myslíš.“ 

„Tak čo chceš? Choď odkiaľ si prišiel a daj mi pokoj!“ Rozčertil sa Narvah. 

„Vidím, že tvoji priatelia to veľmi nevydržali.“ Usmial sa na mŕtvych okolo seba. „Dokonca aj Mosa?“ Porútil hlavou. 

„Nechaj mojich priateľov na pokoji!“ Priblížil sa k nemu Narvah. 

„Vieš o tom, že Mosa bola tá, čo mi o tebe pár veci zistila? Áno, ona pracovala pre mňa. To ja som ju poslal, aby ti vzala Afaris a zničila ju.“ 

„To nie je pravda! Mosa mi chcela pomôcť!“ 

„Pracovala pre mňa. Bola čarodejnica a tak sa mohla k tebe dostať bližšie, než ja. Mala ti po-môcť získať Afaris a potom ju zničiť. A teraz keď je mŕtva prišiel som, aby som to dokončil ja.“ 

„Neklam! Chcela len vedieť odpoveď na svoju otázku, nič viac!“ 

„Nebuď naivný. Dokonca som poslal Ferraska, aby vošiel do jedného z tvojich priateľov. Aby ťa zmiatol vždy v tej najnevhodnejšej chvíli.“ 







„Teraz  už  ale  naozaj  klameš.  Moji  priatelia  neboli  posadnutí  tvojim  démonom.  Ani  jeden z nich!“ Zatínal päste Narvah. „Klameš, klameš!“ 

„Never ak nechceš. Ale všetko bolo presne takto naplánované. A teraz som prišiel ja a skon-

čím to.“ Vytiahol spoza chrbta stuhnutého hada a zahnal sa ním k Sirtach. Silno ním do nej tresol a kvet sa odšuchol za otvorené dvere na schody. 

„Zaklínam,“ povedal Xarberz a mávol rukou k dverám. Tie sa ihneď zavreli a blesky na obidvoch stranách zmizli. 

„Tak a teraz všetko skončím. Zdvihol nad hlavu stuhnutého hada a rozbehol sa k Afaris. 

„Nie!“ skočil mu Narvah do rany a schmatol Afaris skôr, než ju mohol Xarberz udrieť. 

Xarberz tresol hadom do podlahy rovno do písmena S. Had sa mu rozbil a dlážka začala praskať. Palácom prešiel otras. 

Obaja  zostali  stáť  čakajúc,  či  to  neprejde.  Steny  sa  začali  odlupovať.  Dlážka  prepadávať a dvere vypadli z pántov. Odhalili Sirtach a z nej okamžite vyletel blesk rovno k Afaris a taktiež naopak. 

Narvah viac neváhal, schoval si Afaris do tašky a blesky zmizli. Rozbehol sa von. 

„Nie! Ty mi neutečieš!“ zvolala Xarberz a rozbehol sa k nemu. Pod nohami sa mu rozchádzala zem a musel dávať pozor, kam šliape. 

Narvah  vybehol  von  a prebehol  cez  záhradu  k otvorenej  bráne.  Keď  sa  ocitol  v labyrinte, ihneď vytiahol z tašky Afaris. 

„Prajem si, aby moji priatelia ožili a vyšli z paláca skôr, ako sa zrúti.“ Afaris pomaly vydýchla a Narvah pozrel na palác. Všetky veže padali a okna praskali. 

„Kde sú tak dlho?“ Nemohol vydržať. 

Xarberz  pomaly  preskakoval  diery  v podlahe  a nakláňal  sa  na  všetky  strany,  aby  nespadol. 

Robil čo mohol. K východu to už nemal ďaleko. 

Vtom sa pred ním zjavila Mosa. 

„Čo ty tu chceš?“ Zahatala mu cestu. 

„Uhni!“ zaziapal na ňu a odstrčil ju. Ale cestu stále nemal voľnú. Pred ním sa objavila Pasira, Males a Zira. 

„Dajte mi všetci pokoj! Choďte preč!“ reval na nich, snažiac sa dostať von z paláca. 

„Počkať, kde je Narvah?!“ preľakla sa Pasira. „Čo sa vlastne stalo?“ 

„Nie  je  čas  na  otázky.  Rýchlo  preč!“  zavelila  Mosa  a všetkých  schytila.  Vyletela  v podobe tieňu von z paláca. 

„Pasira!“ rozbehol sa im oproti Narvah a objal priateľku. „Ty žiješ!“ 

„Ja žijem, ale ako to, že ty si už vonku?“ Ničomu nerozumela. „Čo sa stalo? Prečo sme tam zostali? Na nič si nepamätám.“ 

Palác zavŕzgal a všetci k nemu otočili hlavu. 

„Čochvíľa spadne.“ Nahnala Mosa priateľov späť do labyrintu. 

„Čo je to tam?“ Ukázal Males k palácu. Na schodoch stál veľký čierny kvet. 

„To je Sirtach.“ Otvorila Mosa oči doširoka. 

Vtom  sa  na  prahu  paláca  zjavil  Xarberz.  Sklonil  sa  ku  kvetu  a vtedy  sa  palác  naklonil  dopredu. Zaklínač zdvihol hlavu a vykríkol. Paláca sa celý zrútil naňho aj so Sirtach. 

Pätica bez slova ešte dlho hľadela na ruiny mocnárovho paláca. 

„Je po ňom?“ spýtala sa Pasira. 

„Vypadá to, že áno,“ odvetila Mosa. „Toto by asi nik neprežil.“ 

„Poďme, musíš nás vyviesť z labyrintu,“ navrhol Narvah Mosy. 

Znovu ich spojila lúčmi k svojej palici a už leteli späť do pyramídy. 

Z paláca zostali len trosky. Satan už neexistuje a jeho brloh taktiež. Celkom na kraji, na schodoch sa pohli trosky. Ako keby ten palác stále žil. Znovu sa zdvihli a pod nimi sa objavil Xarberz. Odstránil ďalšie zvyšky paláca pod ktorými zostala Sirtach. Bola neporušená. Okolo nej sa vytvorila ochranná bublina, ktorá ju zachránila pred päťsto rokmi rovnakým spôsobom. 

„Zastav ich! Musíš ich zastaviť a Afaris zabiť!!“ revala naňho. 

Xarberz viac neváhal. Vzal Sirtach do tašky a pustil sa k labyrintu. 



Len čo vyšiel vír z labyrintu tesne pred vodnou blokádou zastal. Males otvoril vchod do pyramídy a teraz už šli peši. 

„Znovu vás vynesiem až keď vyjdeme z pyramídy,“ vysvetlila Mosa. „Len čo sa dostaneme do pyramídy, musím sa spýtať Afaris, kde je môj syn.“ Pozrela na Narvaha. „Prepáč mi to, ale ja už viac nemôžem čakať.“ 

„Isteže,“ kývol hlavou, „viem, že to viac už nemôžeš vydržať.“ Onedlho otvorili tajný vchod a pomaly, čo najtichšie a plížili po chodbách. 

„Pôjdeme do môjho kabinetu,“ navrhol Males. „Odtiaľto to nie je ďaleko.“ Mávol Mysliteľ rukou a všetci sa vybrali za ním. Na konci chodby zastal a pozrel za roh. 

„Pst!“ Priložil si prst na pery. „Lasamonova garda je všade.“ Práve okolo prechádzala vladá-

rova polícia. 

„Poďte!“ kývol rukou Males a ponáhľali sa ďalej. „Už to nie je ďaleko.“ Zabočili do ďalšej chodby  a na  jej  konci  Mysliteľ  otvoril  dvere.  „Rýchlo  dnu.“  Nahnal  ich  do  svojho  kabinetu a hneď zamkol. 

„Tu nás nebude nik rušiť,“ ubezpečil ich. 

„Nikto sem nemôže prísť?“ Chcela vedieť Pasira. 

„Nemajte  obavy.“  Pokrútil  hlavou.  „Poď.“  Ukázal  na  Mosu  a za  závesom  jej  otvoril  ďalšie dvere. „Určite chceš byť s Afaris sama.“ 

Narvah vytiahol kvet z tašky a Mosa s nadšením sa ho nesmelo dotkla. 

„Neboj sa jej. Aj keby si nebola dobrá, stala by si sa ňou okamžite,“ usmial sa na ňu Narvah a podal jej kvet. 

Mosa ho chytila, neveriac vlastným očiam. Konečne ho má. Konečne sa dozvie pravdu o svojom synovi. Konečne sa dozvie, kde je a konečne sa s ním stretne...! 

Pobrala sa do otvorených dvier a Males za ňou zavrel. 

„Snáď to dobre dopadne,“ vydýchol si Narvah. 

„Mosa povedala, že nás stihne vyniesť na breh skôr, ako...“ Zdvihla Pasira obočie. 

„Myslím, s jej synom.“ 

„Ach tak. Ale čo bude s vami?“ Otočila hlavu k Malesovi a Zire. „Nemôžete tu zostať. Lasamon vás dá popraviť, alebo vás uvrhne do väzenia.“ 

„O nás sa neboj. Mocnár je preč a určite nám za to odpustí.“ Usmiala sa Zira. „Ja už viem, ako naňho.“ 

„Veľmi by som si prial, aby ste sa mohli vrátiť  s nami.“ Zatváril sa nešťastne Narvah. „Ste naozajstní priatelia.“ 

„Vieš veľmi dobre, že to nie je možné.“ Pokrútil hlavou Males. 

„Ale, čo keby si si prial aby....“ Potešila sa Pasira, no skôr, ako mohla dopovedať svoju myš-

lienku, niečo vo vedľajšej miestnosti buchlo a rozbilo sa. 

„Čo je to?“ Otočil sa Narvah k dverám so závesom s ostatnými. 

„Mosa!“ zvolal Males a bežal otvoriť dvere. 

Mosa ležala na zemi so zavretými očami vedľa nej rozbitá sklenená maska. 

„Nebesá, čo sa stalo?“ zvolala Zira a všetci sa vrhli k čarodejnici na zemi. 

„Mosa, Mosa, čo je ti?“ Budili ju, ale prebudiť nemohli. 

„Čo sa stalo?“ Pozrel Narvah na Afaris. 

„Chcela len vedieť odpoveď na svoju otázku,“ odvetil kvet. 

„Čo si jej povedala?“ Zamračil sa naň. 







„Ja hovorím len pravdu. Iba pravdu.“ 

Males rýchlo  otvoril malú sklenenú fľaštičku, ktorú vzal  ktovie odkiaľ  a strčil ju  Mose pod nos. 

„Už sa prebúdza.“ Otvorila Pasira oči doširoka. 

„Mosa, čo sa stalo? Prečo si odpadla? Niekto tu bol?“ pýtala sa jej Zira jednu otázku za druhou. 

Mosa na nich hľadela zamračeným pohľadom, ako keby si na nič nepamätala. Keď zrazu si všimla Afaris a ihneď vstala. Hľadela na kvet so strachom a krútila pritom hlavou. 

„To nie. Ty klameš!“ kričala naň. „To nemôže byť pravda! Ty nemôžeš byť Afaris! To je nejaký ďalší Xarberzov trik!“ 

„Veľmi dobre vieš, že som Afaris. A dobre vieš aj to, že hovorím len pravdu. Priala si si vedieť, kde je tvoj syn a ja som ti to povedala,“ odvetil kvet. 

„To nemôže byť pravda.“ Neprestávala krútiť hlavou Mosa. „To nie je pravda,“ hovorila už oveľa tichšie. „Môj syn. Môj syn je... Môj syn. Môj syn je... Môj syn...“ stále opakovala dokola hladiac pritom na podlahu a krútiac pritom hlavou. 

„Čo to s ňou je?“ Pozrel Narvah na Malesa. 

„Utrpela pravdepodobne ťažký psychický šok. Neviem presne, čo jej mohla Afaris povedať.“ 

„Iba pravdu,“ rýchlo odpovedal kvet. 

„Ale už nemáme čas.“ Zľakla sa Pasira. „Musíš nás vyniesť za jazera prv, ako zapadne slnko.“ Zatriasla Mosou jemne. 

Čarodejnica, ale nič nevnímala. Stále opakovalo tie isté dve slova. 

„Môj syn. Môj syn...“ 

„Je celkom mimo.“ Pozrel Narvah na Malesa. „Nemal som jej dať Afaris prv, ako vyjdeme z jazera.“ 

„Tak si praj, aby bola znovu v poriadku.“ Napadlo Pasiru. 

„Tak dobre,“ pozrel k Afaris a chytil jej črepník do rúk. „Prajem si, aby Mosa nevedela odpoveď na svoju otázku.“ 

Všetci hľadeli na Afaris, ale nič sa nedialo. Čakali ešte niekoľko sekúnd, až sa Narvah na kvet zamračil. 

„Čo sa deje?“ ozvala sa Mosa a všetci za ňou otočili hlavu. „Čo na mňa pozeráte, ako keby...“ Vtom jej padol pohľad na kvet. 

„Afaris?“ povedala celkom ticho s nadšením. 

„Nie, nedívaj sa na ňu.“ Zahatali jej cestu. 

„Spýtaš sa jej to až keď vyjdeme z jazera.“ Nedovolil jej Narvah dotknúť sa kvetu. 

„Prečo? Čo vám to spraví?“ Ničomu nerozumela. „Povedal si mi, že mi to dovolíš.“ 

„Hm, to áno, ale už som si to rozmyslel.“ Rázne pokrútil hlavou. 

„Už nemáme čas,“ začala vysvetľovať Pasira. „Slnko každú chvíľu zapadne a...“ 

„Nevrav, že nie je trochu času na jednu odpoveď.“ Pohla sa k ním Mosa, ale oni sa ešte viac natlačili na kvet. 

„Vy ste sa zbláznili.“ Nemohla uveriť vlastním očiam. „Prečo to robíte? Čo je to s vami?“ 

„Mosa, radšej sa na nič nepýtaj a prosím ťa vynes nás z jazera,“ prosila Pasira, ale Mosa sa nedala obmäkčiť. 

„To nemôžete odo mňa žiadať. Už nevydržím, ani sekundu!“ Mávla rukou a všetci odleteli od kvetu tak surovo, že narazili do stien a skoro stratili vedomie. 

Keď sa ako prvý postavil na nohy Narvah, chytil si čelo. Hlava ho veľmi zabolela a mal pocit, že mu vybuchne. Otočil sa späť a vtedy zbadal Mosu, ako padá k zemi a sklenená maska sa roztrieštila. 

„Mosa!“ zvolal a čo najrýchlejšie k nej pribehol. „Čo si to spravila?“ 





„Narvah?!“ ozvala sa Pasira pri druhej stene, vstávajúc čo najpomalšie. Vtom zbadala Mosu a došlo jej to. „To nie je možné, ona...“ 

Males so Zirou došli k Mose, ako poslední s rovnakým pocitom, ako pred chvíľou. 

„Nemá to význam.“ Pokrútila hlavou Zira. „Vždy, keď si budeš priať, aby zabudla na to, kto je jej syn, stane sa to znova. Ona celý život myslí len naňho. Nemôžeš jej zabrániť, aby sa to dozvedela.“ 

„Je to všetko na nič. Netuším, ako by sme sa mohli čo najrýchlejšie dostať na súš.“ Zamračil sa Narvah, keď Males znovu zobudil s fľaštičkou Mosu, ktorá hneď, ako zbadala Afaris zača-la sa chovať divne. 

„Je to Afaris,“ potvrdil jej Narvah, „a to, čo ti povedala, je pravda.“ Hľadel jej do očí, no ona ho zrazu prestala vnímať a znovu opakovala tú istú vetu. 

„Nie  je  v poriadku.“  Vzdal  to  Narvah.  „Sme  stratení.“  Spustil  nešťastne  plecia.  „Nemáme šancu sa dostať späť cez tie strašné prekážky, ktoré som musel prekonať cestou sem.“ 

„Počkať!“ Zažiarila Malesovi tvár. „Možno viem, ako sa dostať rýchlo hore.“ 

„Čože?“ Otočili k nemu všetci hlavu. 

„Lasamonove ryby.“ 

„Že ma to tiež nenapadlo.“ Potešila sa Zira. „Jeho ryby sú najrýchlejšie v jazere. A plávajú. 

Nemusia chodiť po zemi a prekážky preplávajú.“ 

„Rýchlo.“ Vzchopil sa Narvah. „Musíte nás k ním zaviesť.“ Males  ukázal  na  obrovskú  rybu  za  ohradou  a Zira  ju  ihneď  vyviedla  von  a zapriahla  ju  do koča. 

„Ešte túto.“ Ukázal na druhu ohradu a Narvah s Pasirou k nej ihneď pribehli. 

„Ale tu žiadna nie je,“ otočili sa späť k Malesovi. 

„Čože?“ Pozrel do ohrady. Bola naozaj prázdna. 

„Neviem, kde sa podela, ale ešte by tu mali byť ďalšie dve.“ Pobral sa ďalej. Tretia  ohrada bola taktiež prázdna. „Nechápem, kde sa podeli.“ Zdvihol ramena bezmocne. 

„A čo tá ďalšia?“ navrhla Zira. 

Males sa otočil a pozrel do ohrady na opačnej strane. 

„Výborne.“ Otvoril dvierka a Zira s Narvahom rybu ihneď zapriahli. 

„Rýchlo do koča,“ prikázal Males. 

Narvah pomohol najprv bezbrannej Mose a potom sám nastúpil aj s Pasirou. Males si sadol so Zirou k opratám. 

„Sedíte?“  Nahol  sa  k okienku  a keď  videl,  že  všetci  sedia,  popohnal  ryby.  Koč  vybehol  zo stajne celkom pomaly. Nechceli hneď pútať pozornosť, preto ryby hnali celkom kľudne. 

Prešli  okolo  pyramídy  a vošli  medzi  domy.  So  srdcami  v krku  dúfali,  že  ich  nik  nezastaví. 

Netrvalo dlho a ocitli sa na námestí. Tam zrazu Males zastal. 

„Čo sa stalo?“ Pozrela naňho Zira. 

„Pozri.“ Ukázal na druhý koč, čo stál pred nimi. „Tam sú tie ryby. Niekto ich vzal.“ Z koča vystúpila nejaká žena zahalená v plášti a s kapucňou na hlave. Vstúpila do najbližšie-ho domu a rýchlo zavrela za sebou dvere. 

„Kde si bol tak dlho?“ spýtala sa druhá žena, stojaca pri peci so zásterou na sebe. Ale žena v plášti sa neozvala. 

„Tak si hluchý, alebo...“ Otočila sa žena pri peci a zľakla sa. „Kto ste?“ 

„To som ja, mama.“ Sňala si kapucňu z hlavy Desria a jej mama skoro odpadla. 

„Dieťa moje!“ Rozbehla sa k nej a silno ju objala. „Aká si už veľká.“ Plakala od radosti, neprestávajúc ju stále objímať. 







„Ale, ako to že si tu?“ Pozrela sa zrazu mama Desrii do tváre. „Niečo sa stalo?“ preľakla sa matka.  „Ty  si  ušla?“  Chytila  si  ústa,  lebo  dobre  vedela,  že  utečenky  z háremu  keď  chytia ihneď popravia. 

„Nie, mami,  nič také som  nespravila.“ Chytila  mamu  Desria za ruku  a posadila sa s ňou na drevenú ľavicu k stolu. 

„Práve že nič zlé sa nestalo. Stalo sa len to najlepšie,“ pokračovala. 

„Nerozumiem ti, dcéra moja.“ Zamračila sa matka a natiahla sa k chlebu na stole. 

„Nie, mami,“ chytila jej ruky, „nebudem jesť. Mám malo času a preto dobre počúvaj.“ Zrazu vytiahla biely drahokam zo šiat a položila ho na stôl. 

„Čo je to?“ 

„Táto vec nám pomôže dostať sa z jazera bez toho, aby sme sa premenili na vodu.“ Matka na ňu pozrela, ako na blázna. 

„Musíš mi veriť, mami. Samotný Lasamon mi to prezradil. Pozri.“ Zdvihla ruku a ukázala jej ranu na dlani. „Stačí, keď sa poraníš o špic. Potom môžeš vyjsť z jazera.“ 

„Ale, ako to, že....“ Nemohla tomu matka uveriť. 

„Na nič sa nepýtaj a rýchlo drahokam schovaj. Ja už musím ísť.“ Zrazu vstala. 

„Ale kam ideš? Čo sa vlastne stalo?“ Zadržala ju matka. 

„Odchádzam s Lasamonom z jazera. Prišla som sa len rozlúčiť. Už nemám čas. Lasamon má čaká pred domom.“ Pobrala sa k dverám. 

Matka strhla zo seba zásteru a prikryla rýchlo diamant. Potom bežala za dcérou. 

„Budem  ťa  čakať,  mami.“  Objala  matku  Desria.  „Zober  všetkých  ľudí.  Len  nezabudnite  sa zraniť o ten diamant. Potom bude všetko poriadku. Bez obáv vyjdete z jazera.“ Vtom sa otvorili dvere a v nich sa zjavil muž v kapucni. 

„Už idem.“ Pozrela naňho a naposledy sa otočila k matke a objala ju. „Nenechaj ma dlho ča-kať. Zober mojich bratov a príďte za mnou.“ Zašepkala jej do ucha. „Nezabudni mami, na to, čo  som  ti  povedala.“  Pozrela  jej  do  tváre  a pobozkala  ju.  „Zbohom.“  Usmiala  sa  na  matku a vyšla z domu. 

Matka stála vo dverách ako zamrznutá. Hľadela za svojou dcérou, ako nasadá do koča a ako jej máva z okienka. 

Okolo prešiel druhý koč s rovnakými rybami a vtedy vykukol Lasamon z okienka na svojom koči a hľadel zadumane za ním 

Matka hľadela za kočom v ktorom sedela jej dcéra, až kým jej nezmizol z dohľadu. Potom sa otočila späť a vošla dnu. Od dvier hľadela na diamant pod zásterou a nevedela čo si má o tom myslieť.  Napokon  zamkla  dvere  a zavrela  okenice.  Potom  z drahokamu  strhla  zásteru a nabodla si naň dlaň. 



Koč mieril rovno k bráne mesta. 

„Videl som dobre. Určite to bol Lasamon,“ vravel Males Zire. 

„Ale kam ide? A kto bola tá žena? Chovali sa dosť divne.“ Mračila sa Zira. 

„Z akého domu to vyšla?“ 

„Myslím, že tam žije Desriina matka s jej bratmi.“ Vtom pozrela Zira na Malesa a on na ňu. 

„Určite to bola Desria. Ale kam môžu ísť? Snáď nechcú vyjsť z jazera. Ešte nikdy Lasamon nedovolil žiadnej zo svojich žien opustiť pyramídu.“ 

„Tiež mi je to divné. A k tomu boli ešte aj zahalení v plášťoch. Chcú niekam odísť.“ 

„Ale kam?“ Zrazu sa pred nimi objavila brána mesta. „Dúfam, že nás pustia von,“ strachoval sa Males. 

„Prečo nie?“ zasmiala sa Zira. „Nikto by predsa nechcel ujsť z mesta. Mimo mesta sa v jazere nedá žiť.“ 





„Snáď máš pravdu.“ Vydýchol si Mysliteľ. Už boli celkom pri bráne a tak museli zastať. „Otvorte!“ zvolal Males na strážcov. 

„Koho veziete a kam idete?“ spýtal sa ich strážca. 

„Nevidíš,  že  mám  zapriahnuté  vladárove  najrýchlejšie  ryby?“  Zamračil  sa  Mysliteľ.  „Koho asi tak môžem viesť? A kam ideme, to nie je tvoja starosť!“ Strážca sa zrazu zľakol a pozrel na okienko na koči. Bál sa doňho pozrieť, pretože teraz už vedel, kto v koči sedí. 

„Prepáčte, ihneď otvoríme bránu.“ Pobral sa k druhému strážcovi aby otvorili vchod do mesta. 

„Myslím, že si to zvládol výborne,“ pošepkala Zira Malesovi do ucha. 

„Pst!“ zahriakol ju a popohnal ryby do otvorenej brány. Stále ryby nehnal rýchlejšie, no keď už zahli za prvý balvan, ryby vyrazili vpred. Koč sa zdvihol zo zeme ako keby letel. 

Vtedy pred bránou zastal druhý koč. 

„Nepýtaj sa tak sprosto a pusť nás!“ ozval sa hlas z koča. 

Strážca sa zamračil. 

„Prosím? Okamžite vystúpte z koča!“ otvoril nahnevane dvere, čakajúc že cestujúci vystúpia. 

No nikto sa ani nepohol. V koči bola tma a postavy boli zahalené v kapucniach. 

„Otvor tu prekliatu bránu, sluha!“ zreval nahnevane Lasamon bez toho, aby sa čo len vyklonil z koča. 

„Tak  už  mám  toho  dosť!“  Namieril  svoju  kopiju  strážca  do  otvoreného  koča.  „Tak  pôjdete von, alebo si mám pre vás ísť?“ Teraz si už bol istí že vystúpia, keď sa tesne pred hrotom jeho kopije zjavila hlava v kapucni. 

„Už sa klepeš od strachu, čo?“ zasmial sa strážca, no hneď, ako si Lasamon stiahol z hlavy kapucňu zamrzol mu úsmev na perách. 

„Ja si myslím, že tvoja otázka smerovala k tebe. Posledný krát ti vravím, aby si tú bránu otvoril,“ precedil Lasamon so zlosťou cez zuby, obzerajúc sa, či si ho niekto nevšimol. 

„Prepáčte!  Myslel  som  si,  že  ste  v tom  prvom  koči.“  Stiahol  strážca  vyplašene  kopiju  späť a Lasamon ihneď zavrel dvere na koči. 

Brána  sa  začala  otvárať.  Skôr,  ako  bola  celkom  otvorená,  Lasamon  zabúchal  kočišovi  aby vyrazil. 

Ryby sa rozbehli a koč sa obšuchol o bránu a hneď, ako bol z mesta vonku, vzniesol sa. 

„Len by som rád vedel, kto sedel v tom druhom koči.“ Mračil sa Lasamon. „Škoda, že som si nevšimol aspoň kočiša.“ 



Narvah sa pozrel z okienka a zatočila sa mu hlava. Rýchlo sa stiahol späť do koča. 

„Stalo sa niečo?“ Pozrela sa mu do vystrašených očí Pasira. 

„Ideme priveľmi rýchlo.“ Chytil sa Narvah zrazu steny. 

„Čože?“ Zamračil sa Pasira. „Ideme celkom kľudne.“ Naklonila sa k oknu. 

„Nie!“ vykríkol Narvah a načiahol sa za ňou. 

Pasira  vystrčila  hlavu  z okna  a doširoka  otvorila  oči.  Pod  kočom  sa  mihala  krajina  veľkou rýchlosťou. Videla obludy a priepasti, ktoré sa predlžovali v tej rýchlosti, ako machule. Videla toho  priveľa  a zakrútila sa jej hlava. Narvah ju stiahol  späť dnu a sňal  jej z tváre masku. 

Potom si sňal aj svoju a chytil Pasiru za ruku. 

„Ale ako je to možné?“ Krútila hlavou Pasira. „V koči sa nezdá, že by sme plávali tak rýchlo. 

„To je len dobré.“ Pohladil ju Narvah po ruke. „Budeme na súši skôr, ako slnko zapadne.“ 

„Len aby sme skôr nenabúrali.“ 

„Plávame nad všetkým. Nemáme do čoho nabúrať,“ upokojoval ju Narvah. 

Males so Zirou hnali ryby, tak rýchlo, ako len vedeli. Chceli pomôcť svojim novým priateľom a vedeli, že už nie je veľa času na ich záchranu. 







„Čo je to?“ Zamračil sa zrazu Males. 

„Čo je čo?“ Nerozumela mu Zira. 

„Nepočuješ nič?“ 

„Počujem len ryby.“ Pokrčila ramenami. 

Nato sa Males obzrel a zbadal, že nejaký ďalší koč ich prenasleduje. 

„Bohovia!“ Popohnal ryby ešte viac, no zdalo sa, že rýchlejšie už nepôjdu. 

„To musia byť tie dve ryby, čo chýbali Lasamonovi v stajni,“ napadlo Ziru, stále sa obzerajúc. 

„O chvíľu nás majú.“ 

„Čo  je  to  za  zvuk?“  Započúval  sa  do  ticha  Narvah.  „Ako  keby  tu  niekto  silno  dýchal.“  Aj s Pasirou  pátrali  po  divnom  zvuku,  až  ich  napadlo,  že  to  vychádza  zozadu.  Otvorili  malé okienko na zadnej stene koča a pred nimi sa objavili dve veľké ryby, ktoré neprestajne otvára-li a zatvárali papule. 

„Doháňajú nás.“ Vyplašila sa Pasira. „Teraz všetko pokazia. Sme stratení.“ 

„Rýchlejšie!“ Zabúchal Narvah na prednú stenu. 

„Robím čo môžem,“ zvolala Males a obzrel sa. 

Koč ich už dobiehal. Pomaly sa blížil k nim. Narvah s Pasirou hľadeli cez okno, ako sa k ním koč približuje celkom blízko, keď v ňom zbadali nejakú ženu v kapucni. 

„Nie!“ Strhla Pasira Narvaha z okna a nasadila  mu  masku. „Nesmieš ju vidieť  bez masky.“ Nasadila si potom svoju a znovu vykukli z okna. 

„To je Desria,“ povedali obaja naraz, keď zrazu Desriu objali niečie ruky a vtiahli ju do koča. 

V okne sa objavil Lasamon. 

„Kto  je  to?“  spýtal  sa  vladár,  hladiac  z okna.  Keď  zrazu  zbadal  Malesa  so  Zirou  na  mieste kočiša. 

„Vy?!“ Rozzúril sa a prikázal kočišovi, nech sa k nim celkom priblíži. Koč sa tlačil čoraz viac k nim a onedlho boli koče od seba len na dosah ruky. 

„Bič!“ Natiahol ruku Lasamon ku kočišovi a ten mu ho aj podal. „Ty zradca!“ Zaháňal sa nad Malesom. „Si zradca! Zradil si ma!“ Snažil sa ho zasiahnuť, no Males sa vždy koncu biča ako tak uhol. 

Lasamon sa naklonil ešte viac z okna. 

„Nechajte ho!“ Snažili sa ho Narvah s Pasirou odstrčiť od koča. 

Lasamon  šľahol  bičom  a ten  sa  Malesovi  obmotal  okolo  krku.  Mysliteľ  vykríkol  a potiahol nechtiac silnejšie za opraty. Ryby sa vzopreli a koče do seba narazili. 

Zira sa snažila Malesovi vytrhnúť opraty z rúk, no ten ich držal, ako v kŕči. 

Lasamon  ho  ťahal  s bičom  čoraz  viac  a koče  neprestajne  do  seba  narážali.  Pasira  sa  buchla o okno a maska sa jej zošmykla z hlavy. 

„Moja maska!“ zvýskla, naťahujúc ruky nadol. Ale už bolo neskoro. Maska zmizla pod koč-

mi. 

Pasira pozrela pred seba a zbadala Lasamona. Vtedy na ňu zaúčinkovala vodná príťažlivosť. 

Lasamon bol odrazu tak prekrásny, že ho musela pobozkať za každú cenu. Natiahla sa z okna rovno k nemu a Narvah ju rýchlo chytil za nohy. 

„Pasira, bojuj s tým! Sú to len čary!“ kričal na ňu, snažiac sa ju stiahnuť späť do koča. Ale to dievča bolo, ako šialené. Mykalo sebou a skočilo na vladára. Ten sa preľakol a pustil bič. nemohol  ju  od  seba  odtrhnúť,  nech  sa  pokúšal  o čokoľvek.  Sadol  si  späť  do  koča  a bojoval s bláznivým dievčaťom, ktoré túžilo len po tom, aby ho mohlo pobozkať. 

Males konečne pustil opraty a Zira ukľudňovala ryby. Koče sa trochu od seba odtiahli a Males si odmotal bič z krku. 

„Pasira vráť sa späť!“ volal na kamarátku Narvah, no všetko bolo márne. Vedel, že to nepre-koná. 





Desria  pomáhala  vladárovi  odtrhnúť  Pasiru  od  neho,  ale  vôbec  sa  jej  to  nedarilo.  Lasamon nakoniec chytil dievča pod krku a vystrčil ju z koča. 

„To nie!“ Zľakla sa Desria a búchala vladára päsťami do chrbta, aby Pasiru pustil. 

Pasira si vôbec neuvedomovala v akej strašnej je situácií. Visela z koča a aj napriek tomu sa naťahovala k Lasamonovej tvári, aby ju konečne pobozkala. 

Vtom Desria buchla vladára tak silno do chrbta, až mu vyrazila dychy a vtedy prestal tak silno Pasiru zovierať pod krkom. Pasira natiahla konečne k nemu ruky a chytila mu tvár do dlaní. 

„Pasira nie!“ vykríkol do hrôzy Narvah, pozerajúc sa na strašný výjav z okna. 

Pasira sa natiahla k Lasamonovi a povedala: 

„Isteže ťa pobozkám. Si prekrásny.“ Usmiala sa naňho a pobozkala ho. 

„Pasira!!!“ zreval Narvah. 

Okolo Pasiri sa začali trblietať nejaké hviezdy, ktoré ju celkom pohltili.  A keď zmizli už bola celkom iná. Až teraz si uvedomila, kde je. 

„Čo je to?“ Pozrela sa pod seba do hĺbky. „Pomoc!“ 

„Rýchlo k nej!“ zvolal Narvah k Malesovi a ten hneď nasmeroval ryby ku koču. 

Lasamon visel z koča, neprestávajúc kašľať. 

„Pasira, ruku!“ Natiahla sa Desria nad vladára a pomohla Pasira horko-ťažko do koča. 

Zrazu sa vladárovi pošmyklo a vypadol z otvoreného koča. Zostal visieť  zavesený na dvier-kach. 

„Desria! Pomôž mi!“ volala na svoju nevestu priškrteným hlasom. „Prosím pomôž mi!“ Desria  sa  k nemu  natiahla  a Pasira  odvrátila  tvár,  nevediac  že  na  ňu  už  vodná  príťažlivosť nepôsobí. 

Desria sa snažila ho vytiahnuť späť, no bol priťažký. 

„Pomôž mi!“ volal stále Lasamon. „Nech mi pomôže aj ta bosorka!“ kričal. „Kde je ta spros-taňa? Prečo mi nepomôže?!“ 

Desria sa obzrela k Pasiri, ktorá pozerala do druhého okna. 

Potom pozrela nevesta späť k manželovi a pokrútila hlavou. Vladár sa zľakol. 

„Čo je? Prečo mi nepomôžete? Ty hlupaňa, prikazujem ti, aby si mi ihneď pomohla. Ešte stá-

le som tvoj vladár a manžel!“ 

Pustila ho a nechala ho visieť za jednu ruku. 

„Omy,“ povedala zrazu. „Bol si môj manžel a panovník. Myslela som, že ma máš rád. Že máš rád celý ľud, ale ty máš rád len seba. Si skupáň a zbabelec. Celé tie roky si nás klamal. Ten krištáľ si mal ukázať všetkým...!“ 

„Prosím,  pomôžte mi,“ prosíkal. „Potom sa môžeme o všetkom porozprávať.  Ale najprv mi pomôžte.“ 

„Nie!“ Vstala od neho. „Už ti nik nemôže pomôcť. Krištáľ som dala mojej matke a tá to povie každému.“ 

„Čože?“ zľakol sa. „Ty bosorka! Ty si ma oklamala. Ani tebe som  nemal veriť. Si démon. 

Bodaj by si skapala v pekle. Musíš mi pomôcť. Ešte stále som tvoj...“ 

„Bol si. Bol. Pretože ja som od tejto chvíle vdova.“ Zdvihla nohu. 

„To nie! To sa neopovážiš. Ja ťa milujem! Milujem len teba!“ 

„Ale ja nemilujem teba!“ Stúpila mu na ruku a Lasamon sa pustil. 

„Nie!“ kričal, keď padal nadol. „Buďte všetci prekliati! Všetkých vás preklínam!“ Hľadela za ním chvíľu a potom zavrela dvierka. 

„Už sa môžeš pozrieť.“ Dotkla sa Pasiri. 

„Nemám masku. Som stratená. Moja maska je...“ vyľakala sa Pasira. 

„Nepotrebuješ masku. Už by ti bola na nič.“ 

„Už je preč?“ Hľadela okolo seba, ale Lasamona nikde nebolo. 

„Áno. Ale aj keby tu bol, maska by ti nepomohla.“ 







„Čože?“ Nechápala Pasira. 

„Pasira!“ Objavil sa v okne Narvah. „Poď! Tak poď späť.“ Naťahoval ruky z koča k oknu. 

„Ďakujem ti.“ Vstala Pasira. „Škoda, že nemôžeš ísť s nami na súš.“ Pohla sa k oknu. 

„Vy idete na súš?“ Zastavila ju Desria. „Ale ty tam nemôžeš.“ 

„Prečo nie?“ Preskočila z jedného koča do druhého a Narvah ju chytil do náruče. 

„Potrebuješ krištáľ,“ povedala Desria, hladiac na nich z okna. 

„Krištáľ?“ Zamračila sa Pasira. 

„Už môžete!“ zabúchal Narvah na stenu a koče sa začali od seba vzďaľovať. 

„Počkajte, ten krištáľ je u mojej matky!“ volala Desria rýchlo. 

„Vďaka, ale mi žiaden krištáľ nepotrebujeme.“ Zamávala jej Pasira a koče sa vzdialili od seba tak veľmi, že už Desrii nerozumela ani keď stále niečo kričala. 

„Ach, čo teraz?“ Chytila si ústa Desria. 





Západ slnka 



Sluha starajúci sa o ryby práve vošiel do stajne, a začudovane zastal. 

„Čo sa to tu dopekla deje?“ Kráčal pomaly, hľadajúc zmiznuté ryby, no zatiaľ ich nenachá-

dzal. „Keď na to príde vladár, zabije ma.“ Roztriasol sa, keď zrazu niečo pred ním buchlo. 

„Je  tu  niekto?“  spýtal  sa,  ale  nik  neodpovedal.  Vzal  si  vidly  a kráčal  ďalej.  prešiel  všetky prázdne ohrady, kde mali byť najrýchlejšie ryby a teraz prechádzal okolo ohrád s obyčajnými rybami. 

Zdalo sa, že ten zvuk prichádzal ale ešte viac zozadu. 

„Ach nie, vladárova Kráska.“ Rozbehol sa a vtom sa posledná ohrada rozletela a zlatá veľká ryba sa postavila pred ním na chvost. 

Sluha spadol na chrbát a vidly mu vypadli z rúk. Zakryl si oči od strachu a vykríkol. 

Ryba nad ním preplávala a za ním zastala. Na nej sedel Xarberz. 

„Máš pravdu.“ Pozrel Xarberz na sluhu na zemi. „Je to kráska.“ Usmial sa naňho a vyrazil na rybe vpred. 

Vyletel zo stajne ako víchor a potom sa vzniesol nad všetky domy. Ľudia pod ním otáčali za ním hlavy a ukazovali naňho prstom. 

Xarberz sa smial z plných pľúc, lebo vedel že ho chytiť nemôžu. 

„Chyťte ho!“ volali stráže pri bráne ukazujúc naňho prstom. „Má vladárovu Krásku!“ Xarberz zastal nad nimi. 

„Skúste ma zastaviť!“  Potiahol  opraty  a Kráska  preletela nad bránou obrovskou rýchlosťou. 

Letela veľmi rýchlo. Zaklínač mal problém zistiť, čo všetko pod ním sa nachádza. 

„Mala si pravdu Sirtach,“ vravel s úsmevom. „Toto je ryba, akú som potreboval.“ 

„Tak  a teraz  sa  ponáhľaj,“  odvetila  mu.  „Táto  ryba  je  najrýchlejšia  z Lasamonovych  stajní. 

V koči by nevydržala, no na jej chrbte môžeš oboplávať celý svet behom jedného dňa.“ Xarberz rybu ešte viac popohnal s víťazným úsmevom na tvári. 

Temní čakajúc pri bráne ktorou prišiel a teraz aj vyšiel Xarberz ihneď zacítili, že niečo nie je v poriadku.  Pozreli  do  diaľky  späť  a tam  zbadali  čierno-zlatú  škvrna,  ktorá  sa  od  nich  stále vzďaľuje. 

„Sirtach!“ prehovoril jeden z nich a hneď v podobe čiernych šmúh sa vybrali za Xarberzom. 



Pasira sa vydesila. 

„Klameš! To je lož!“ Odtiahla sa od Narvaha. „Ja nie som vodná! Ja nie! Pozri sa na mňa!“ 

„Pozri sa ty na seba,“ odpovedal jej Narvah. 

„Čo?“ Zamračila sa. 





„Tak pozri.“ Chytil ju za lakeť a otvoril dvere na koči. 

„Males!“ zakričal dopredu. 

„Nie!“ vykríkla Pasira, snažiac sa schovať späť do koča. 

„Len sa naňho pozri!“ prikázal jej Narvah a ešte viac ju vyklonil. 

Males sa obzrel a Pasira si zavrela oči. 

„Pozri sa. Len sa pozri a zistíš, že vodný bozk už na teba nepôsobí.“ Triasol ňou Narvah Pasira nesmelo otvorila oči a vtedy sa jej zrútil celý svet. Otvorila ústa a hľadela na Malesa bez dychu. 

Narvah ju posadil späť do koča a hľadel na ňu bez slova. 

„Som  vodná,“  povedala  Pasira  celkom  ticho.  „Pobozkala  som  toho  muža?“  Zdvihla  hlavu k priateľovi. 

„Je mi to ľúto Pasira, ale... pobozkala.“ 

Zrazu nastalo v koči ticho a prvá sa po dlhej chvíli ozvala Pasira. 

„To nevadí.“ Pozrela na Narvaha. „Hlavne že si sa ty nepremenil.“ 

„Ale Pasira...“ Zatváril sa nešťastne Narvah. 

„Nie, naozaj to nič nie je. Ty máš doniesť Afaris k rodine a to je dôležité.“ Usmiala sa naňho, no  Narvah  vedel,  že  ten  úsmev  bol  nútený.  „Musíš  počítať  pri  takejto ťažkej  výprave  aj  so stratami.“ 

„Premením ťa späť.“ Napadlo Narvaha a vytiahol z tašky Afaris. 

Pasira sa potešila a Narvah sa na ňu usmial. 

„Prajem si, aby...“ 

„Najskôr si rozmysli, čo si chceš želať,“ prerušila ho Afaris. 

„Prosím?“ Pozrel na kvet nechápavo. 

„Môžeš si priať len tri priania.“ 

„Iba tri?“ pozrel na Pasiru vystrašene. 

„Presne tak. Prvé si si prial, aby tvoji priatelia ožili. Druhé bolo, aby Mosa zabudla na to, čo som jej povedala. Preto si rozmysli, čo si budeš priať. Možno budeš potrebovať potom ešte ďalšie prianie a bude dôležitejšie, ako to čo si teraz zaželáš. Ale potom už nebudem môcť ti tvoje prianie splniť.“ 

„Ale prečo len tri?“ 

„Pretože s prianiami sa to nesmie preháňať. Aj dobrí ľudia sa môžu skaziť, ak im dám všetko po čom túžia.“ 

„Tak potom si bude môcť priať tri priania zase niekto iný.“ Pozrel Narvah na Pasiru. 

„To ale až za vtedy keď prídeš k svojej rodine.“ 

„Čože? Prečo až vtedy?“ 

„Presne  vtedy  prejde  čas,  po  ktorom  sa  moja  energia  obnoví  a môžem  znovu  plniť  priania, pretože  teraz  som  už  dosť  vyčerpaná.  Toto  už  bude  štvrté  prianie,  ktoré  mám  dnes  splniť. 

Spomeňte si, že aj Mose som jedno splnila. Už sú to celé stáročia, čo som priania plnila.“ 

„Ty vieš presne, kedy sa vrátim k svojej rodine?“ Nadchol sa Narvah. 

„Nerob  to  Narvah.“  Pokrútila  hlavou  Pasira.  „Budeš  potrebovať  viac  prianí  ako  jedno,  tak aspoň toto si ešte ponechaj.“ 

„Ale to nie. Ja ťa potrebujem...“ 

„Cesta jej domov dlhá a plná nástrah. Ešte stále nevieš, čo ťa stretne. Ja počkám kým sa vrátiš domov.“ 

„Nie, to odo mňa nežiadaj. Musím ťa premeniť späť,“ naliehal. 

„Podaj mi ju.“ Natiahla ruky ku kvetu. 

„Čo chceš robiť?“ Zľakol sa. 

„Len mi ju podaj. Alebo mi nedôveruješ?“ 

Narvah dlho váhal, no napokon jej kvet podal. 







Pasira naň hľadel s potešením a napokon povedala. 

„Prejem si, aby Gros mal späť svoje srdce!“ 

„Pasira!“ Natiahol sa k nej Narvah a vytrhol jej kvet z rúk. 

„Už je neskoro,“ odvetila smutne. 

„Ale prečo? Prečo si chcela, aby sa zmenil Gros a nie ty?“ 

„Pretože  on  je  na  tom  horšie  ako  ja.  Ja  som  zdravá  a počkám.  Ale  s Grosom  to  je  horšie. 

Veľmi by ťa po ceste zdržiaval.“ 

„Pasira.“ Rozplakal sa Narvah a objal ju. „Nemôžem ťa tu nechať.“ 

„Ale môžeš. Počkám kým sa nevrátiš k rodine.“ 

„Ty si moja najlepšia priateľka a mám ťa tu nechať? Prečo si to spravila?“ 

„Prekonáš to. Hore ťa čakajú ďalší priatelia a tí ti pomôžu. Ponáhľaj sa Narvah. Ale dávaj si na  seba  pozor.“  Mala  v očiach  slzy  a Narvah  sa  k nej  priblížil.  Hľadel  jej  taktiež  so  slzami v očiach do očí a sňal si masku. Oči zavrel a priblížil sa k nej čo najviac. 

Pasira bola od šťastia bez seba. Tak dlho túžila po tom, aby ju pobozkal a teraz je to tu. Ich pery  sa  skoro  dotýkali,  keď  zrazu  ho  Pasira  odsotila.  Odvrátila  od  neho  hlavu  a podala  mu masku. 

Myslela si, že umrie. Tak veľmi túžila po jeho bozku. Prečo je osud proti nej? Všetko sa zvrtlo celkom naopak. Zostala jej len nádej, že raz ju premení späť a potom bude navždy s ním. 



Zaklínač sa blížil veľkou rýchlosťou k hladine. Stúpal stále vyššie a vyššie. Keď zrazu sa mu z vody vynorila hlava. V diaľke zbadal breh. 

„Rýchlejšie!“  hnal  Krásku  stále  a onedlho  už  celý  vytŕčal  nad  hladinou.  Ryba  plávala  ako najrýchlejšie len vedela. Breh sa stále zväčšoval, keď zrazu Xarberz potiahol Krásku prudko za uzdu. 

„Nie!“ Otočil rybu. „Pôjdeme privítať Narvaha a Mosu.“ Usmial sa a ryba plávala k opačné-

mu brehu, na ktorý mal vyjsť Narvah. 

Jazero  bolo  tak  veľké,  že  jeho  druhý  breh  Xarberz  vôbec  nevidel.  Až  po  hodnej  chvíli  sa v diaľke začala črtať zeleň. 

„Rýchlo, musím tam byť skôr než oni!“ prikazoval rybe. 

„Už nie je veľa času.“ Pozrela Óliana na západ. Slnko sa blížilo k horám. „Už čochvíľa zapadne.“ 

„Nebojte sa, to určite stihnú,“ upokojoval ju Hastir, aj keď sám bol na pochybách. 

Lehkori, Hastir, Óliana, Chara a dokonca aj Gros, ktorý už bol znovu ako pred tým s nedo-

čkavosťou všetci čakali svojich priateľov. 

„Určite sa im to podarí,“ povedal Gros. „To oni mi vrátili srdce. To znamená, že Afaris majú. 

Môžu si teraz priať aj to, aby rýchlo vyšli z jazera.“ Pozrel rýchlo na Ólianu. 

„Ak si už nepriali niekoľko prianí,“ odvetila. 

„Viac si priať nesmú?“ začudoval sa Kamein. 

„Isteže  smú,  ale  Afaris  bola  päťsto  rokov  ukrytá  a po  celý  ten  čas  neplnila  žiadne  priania. 

Chvíľu jej potrvá, kým sa schopí a bude plniť jedno prianie za druhým. Zatiaľ dokáže splniť len niekoľko. Potom, keď sa vzchopí môže si niekto iný želať znovu tri priania.“ 

„Potom to ale znamená, že každý si môže želať len tri razy.“ Zamračil sa Hastir. 

„Presne tak. Ak je Afaris kvet dobra, tak nemôže dopustiť, aby splnila všetky priania ľudí, na ktoré si len spomenú. Boli by chamtiví, plní závistí a to Afaris nesmie dopustiť. Robí len dobré veci pre dobrých ľudí.“ 

„Prvé želanie bolo predsa, aby sa Grosovi vrátilo srdce.“ Pristúpil k Óliane bližšie Kamein. 

„Možno prvé, možno aj tretie.“ Pokrčila ramenami. „Určite si priali, aby sa rýchlo dostali k hladine a to by mohlo byť druhé prianie. Ak ich po ceste ku kvetu zastihlo nešťastie, priali si ešte  jedno  prianie  a dokopy  ich  je  možno  bude  tri.  Neviem  presne,  koľko  ich  momentálne Afaris zvládne.“ 

Všetci stíchli. Keď odrazu vykríkla Chara. 

„Tam!“ Ukázala prstom k jazeru. 

Niekto vytŕčal nad hladinou a rýchlo sa blížil k nim. 

„To sú oni!“ zvolal radostne Gros. 

„Ale to je len jeden človek.“ Zaostril zrak Hastir. „Buď je to Narvah, alebo Pasira.“ Preľakol sa a pozrela na Ólianu. 

„Ten človek sa vezie na zlatej rybe.“ Pristúpila Óliana až celkom k vode. „Je to najrýchlejšia ryba zo všetkých rýb na svete. A naozaj je to len jeden človek. Ale nie je to ani Narvah...ani Pasira.“ 

Ostatní otvorili ústa a zaostrili zrak. 

„Rýchlo,“ otočil sa Kamein k Traisirovi a Zarifovi, „doneste Skrer!“ Lehkori  rýchlo  hodili  pred  Kameina  za  kameň  vázu.  Z jej  roztavených  črepov  sa  vytvorilo zrkadlo a Kamein ho rýchlo zdvihlo. 

„Ukáž mi, kde je Narvah s Pasirou,“ prikázal zrkadlu a všetci sa okolo neho zoskupili. V zrkadle  sa  objavil  čierny  koč,  ktorý  stúpal  k hladine.  V ňom  sedel  s nejakou  maskou  na  tvári Narvah a objímal Pasiru. 

Zrazu zdvihol hlavu Kamein od zrkadla a pozrel sa blížiacu sa postavu z jazera. 

„To Xarberz! Blíži sa k nám zaklínač!“ 

Traisir so Zarifom sa rozpŕchli od hrôzy a ostatní cúvli o pár krokov vzad, neprestávajú hľadieť na blížiaceho sa Xarberza. 

Zaklínač naberal stále rýchlosť a tesne pred brehom ryba zastala. Vymrštila Xarberza rovno na súš, kde dopadol na nohy. 

Obzeral si Ólianu a Charu, no nič nevravel. Takisto mlčali aj oni. Potom otočil hlavu bokom a všimol si Kameina so Skrerom v rukách. 

„Tak tu si, ty zradca.“ Pohol sa k nemu, no zatarasili mu cestu Chara s Ólianou. 

„Vráť sa odkiaľ si prišiel,“ prikázala mu hrdo Óliana. 

„Nebude mi rozkazovať kdejaká starena.“ Drgol do nej a pobral sa k Lehkorovi. 

„Stoj!“ zvolala Chara a z dlaní jej vyletel mráz rovno naňho. Xarberz zamrzol a nemohol sa hýbať. 

„Čo teraz?“ spýtal sa Hastir. „Ako dlho bude takto?“ 

„Iba chvíľu,“ odpovedala Óliana. „Dobre by bolo, keby sa už objavil Narvah s Pasirou, aby sme mohli rýchlo odísť.“ 

Vtom Xarberz pohol hlavou vzad. Hľadel spod mrazu na Ólianu a vtedy všetka srieň z neho opadla. 

„Mňa nezastavíte.“ Kráčal k Chare a Óliane. „Mňa ochraňuje Sirtach.“ Potľapkal si spokojne po taške. 

„Nesmieš ju použiť, ak chceš Afaris zničiť!“ povedala Óliana. 

„Niekto tu vie viac, ako treba.“ Usmial sa. „Neviem kto si, ale cítim, že ešte stále máš dosť síl so mnou bojovať. To by som ti však neodporúčal, pretože by si nakoniec prehrala.“ Postavil sa až k vode a hľadel na hladinu jazera. 

„Prečo si prišiel?“ spýtal sa Hastir. 

Xarberz len otočil hlavu a potom znovu pozrel na hladinu. 

„Chcem si počkať na Narvaha a Mosu. Nesmiem prepásť ich príchod. Chcem ich privítať.“ 

„Vypadni  odtiaľto.“ Rozčertil  sa Gros. „Ty máš  síce Sirtach, ale nás je viac. A kvet  použiť nemôžeš.“ 







„A čo ak hej!“ Zvrtol sa zrazu a v očiach mal iskri. „Čo ak už nechcem Afaris? Teraz mi už na  nej  nezáleží.  Chcem  sa  pomstiť  tomu  chlapčisku,  čo  ma  tak  oklamalo  v paláci  mocnára. 

Nesmie prežiť. Nesmie prežiť ani Mosa.“ 

„Nesmieš prežiť ty!“ Rozhnevala sa Chara a skočila naňho. 

„Nie, Chara!“ Snažila sa ju Óliana od neho odtrhnúť, ale Chara bola plná zlosti a trhala mu vlasy a škriabala ho nechtami. 

„Pomôžte  mi,“  zavolala  si  Óliana na  pomoc  Hastira  s Kameinom  a konečne  Charu  od  neho odlepili. 

„Je bláznivá!“ ziapal Xarberz. „Pozrite, čo mi spravila.“ Chytal si rany na tvári. „Mali by ste ju priviazať o strom. V hlave to nemôže mať v poriadku.“ Utieral si krv a narovnával si šaty. 

„To ty si blázon, ty diabol! Si horší, než samotný Satan!“ Mykala sebou Chara, ale priatelia ju pevne držali. 

„To  máš  pravdu.“  Zaškeril  sa  na  ňu.  „Som  horší,  než  Satan.“  Rozrehotal  sa  a vytiahol  si z vrecka sklenenú guľu, v ktorej bola miniatúra chalúpky so stromčekom. 

„To je moje!“ Naťahovala k nemu ruky Chara ešte viac. 

Xarberz potriasol guľou a na chalúpku sa začal sypať sneh. 

„Pekné však?“ Neprestával sa smiať. 

„Vráť mi to. To patrí mne!“ 

„Omyl.“ Pokrútil hlavou. „Patrilo. Odteraz to je moje.“ Otočil sa k vode a silno hodil guľu do jazera. 

„To nie!“ vykríkla Óliana s Charou a rozbehli sa k nemu. 

Guľa letela k hladine, ale nepotopila sa. Rozbila sa o ňu a z nej sa rozsypal sneh. Jazero zača-lo mrznúť neuveriteľnou rýchlosťou. Mráz sa šíril dokonca aj na breh a pohltil celý les. Všet-ko bolo rázom zamrznuté. Všetkým zrazu bola neuveriteľná zima. 

„Čo si to spravil ty podliak?“ Otočila sa Chara ku Xarberzovi. 

„Ja?“ Zatváril sa nechápavo. „Ja som nechcel. Spadla mi. Ja za to nemôžem. Prečo si mi to dala?“ 

„Ty...!“ Zaťala päsť, ale Xarberz sa zasmial a v okamihu zmizol. „Kde je ten špinavec?“ toči-la sa Chara na všetky strany. 

„Pozrite!“  Ukázal  Gros  nad  jazero.  Slnko  už  začalo  zapadať  za  hory.  Všetkým  to  vyrazilo dych. 



Koč stúpal čoraz viac, keď zrazu zabúchal na stenu Males. 

„Už sme skoro tam!“ zvolal. 

Narvah sa preľakol a objal Pasiru. 

„Neboj sa, ja počkám.“ Utrela mu Pasira slzy. „Ja počkám, ale slnko nepočká. Ponáhľaj sa.“ Koč zastal a Narvah vystúpil. 

„Tam.“  Ukázal  Males  na  malý  kopček,  ktorý  končil  niekam  až  nad  hladinou.  „Tam  je  už breh.“ 

Narvah sa ešte raz obzrel. 

„Ďakujem vám za všetko. Nikdy na vás nezabudnem.“ 

„Radšej už choď,“ povedal Males. „Nezdržiavaj sa s lúčením. Tvoje poslanie je veľmi dôleži-té. Slnko zapadá.“ 

„Maj sa krásne!“ Zamávala mu Zira. 

„Choď už, lebo bude neskoro!“ Poháňala ho Pasira. Vystúpila z koča s Mosou, ktorá neustále opakovala tie isté slova. 

„Poď!“ Ťahala Mosu za sebou na kopec k hladine a Narvah utekal za nimi. Bežali zo všetkých síl. 

„Teraz už musíš ísť sám.“ Podala mu Mosinu ruku. „Už bež!“ Narvah prikývol a rozbehol sa s Mosou k hladine. Spravil prvý, druhý, tretí krok a potom zastal. Natiahol ruky hladine, ale niečo mu bránilo vyjsť na povrch. Pustil Mosinu ruku a začal búchať do ľadu, ale nič nepomáhalo. 

„Pasira!“ Otočil hlavu späť. „Nejde to!“ 

Dievča k nemu ihneď pribehlo a dotklo sa zamrznutej hladiny. 

„To je ľad.“ Pozrela naňho prekvapene. 

„Slnko už zapadá!“ zakričal Males z koča. 

„Nie,  čo  teraz?“  Vyvalil  oči  Narvah.  „Musím  ťa  pobozkať,  ináč  sa  utopím.“  Chcel  si  sňať masku, ale Pasira ho zadržala. 

„Ešte nie. Ešte to skúsme.“ Znovu búchala do hladiny, no zbytočne. 

„Už to nestihnem.“ Pozrel na Pasiru Narvah cez masku. 

„Tak nehovor.“ Neprestávala Pasira búchať do ľadu. „Ešte stále je čas. Niečo sa stane. Niečo sa predsa musí stať. Takto to nesmie skončiť.“ Rozplakala sa. 

„Už to nechaj tak.“ Chytil jej ruky. „Už je neskoro. Musím ťa pobozkať.“ 

„Ešte nie.“ Plakala stále Pasira. 

„Tak čo mám spraviť?“ 

„Neviem,  ale  ešte  ma  prosím  nepobozkaj.“  Rozplakala  sa  ešte  viac  a pohladila  mu  tvár  cez masku.“ 





Koniec druhého dielu 

